
Ekonomikos fakulteto dekanės 
įžangos žodis 


Prof dr. Birutė Galinienė 


Palyginti su Vilniaus universiteto 430 metų 
jubiliejumi, 70 metų nėra daug. Tačiau turint 
galvoje, kad tik 1803 m. Vilniaus universite- 
te buvo įkurta pirmoji ekonomikos katedra, 0 
pirmieji ekonomistai Lietuvoje buvo parengti 
1927 m., Ekonomikos fakulteto jubiliejų Žy- 
mintys dešimtmečiai (1940-2010) laiko po- 
žiūriu darosi reikšmingi. Dar svarbesni negu 
amžius yra fakulteto kokybiniai pokyčiai: pen- 
kiasdešimt sukaustyto, mažai savarankiško eko- 
nominio mąstymo metų pakeitė naujausioms 


ekonominėms teorijoms atviras ekonomikos 


supratimas. Fakulteto mokslininkams atsivėrė 
nedogmatizuotos mokslinės tiesos paieškų ga- 
limybės. Jie savo darbais prisidėjo ir prisideda 
prie Lietuvos, kaip suverenios valstybės, socialinės, ekonominės ir finansinės poli- 
tikos kūrimo ir tobulinimo. 

Okupacijos metais Ekonomikos fakultetas buvo pagrindinė Lietuvos ekonomis- 
tų kalvė. Komandinei ekonomikai nereikėjo plačiai mąstančių ekonomistų: ji verti- 
no technologijų pagrindus turinčius, mokančius ieškoti ir surasti išteklių gamybos, 
mainų ir paskirstymo sferose specialistus. Rinkos ekonomikai reikėjo visiškai kitos 
kokybės ekonomistų: mąstančių, sugebančių analizuoti ekonomines realijas ir pri- 
imti optimalius sprendimus. Fakulteto katedros ir taryba turėjo kardinaliai, turbūt 
daugiausia visame Vilniaus universitete, pertvarkyti (daugelio dalykų parengti nau- 
jas) mokymo programas. Buvo nuspręsta rengti dviejų krypčių specialistus: ekono- 
mistus ir vadybininkus. Laikotarpio iššūkiai, pokyčiai darbo rinkoje, noras priartėti 
prie geriausių pasaulio universitetų standartų verčia šias programas nuolat tobulinti, 
Ekonomikos fakultetas yra didžiausias iš Lietuvos aukštųjų mokyklų giminingų fa- 
kultetų ir vienas populiariausių. Jis yra lyderis tiek pagal bestudijuojančiųjų skai- 

čių — daugiau kaip 5000,— tiek pagal programų įvairovę. Fakultetas suteikia galimy- 
bę studijuoti ekonomiką ar vadybą nuo žemiausios iki aukščiausios studijų pakopos, 
taip pat įgyti ekonomisto ar vadybininko kvalifikaciją kitų sričių specialistams. 

Žengdama į aštuntąjį dešimtmetį, fakulteto bendruomenė tikisi naujų pasiekimų 
moksle, aukštesnės, šalies poreikius geriau atitinkančios studijų kokybės. 

Ekonomikos fakulteto priešistorė 


Venantas Mačiekus 


1. Ekonomikos mokslas senajame 
Vilniaus universitete (iki 1832 m.) 


Mūsų šalies vietą Europos kultūroje lėmė geopolitinė pa- 
dėtis: iki valstybingumo praradimo 1795 m. Lietuvos Didžioji Kunigaikštystė su 
sostine Vilniumi buvo Vakarų kultūros forpostas iki Uralo nusidriekusioje Rytų Eu- 
ropos erdvėje. Naujausi mokslo ir kultūros laimėjimai iš Vakarų Lietuvą pasiekdavo 
daugiausia per Vilniaus universitetą, įkurtą 1579 m. Ekonominių disciplinų dėsty- 
mo pradžia Vilniaus universitete siejama su Jeronimu Stroinovskiu (1752-1815), 
1783 m. pradėjusiu skaityti prigimtinės teisės kursą. Šiame kurse buvo dėstoma ir 
fiziokratų ekonominė teorija. 1803 m. patvirtintuose naujuose Vilniaus universiteto 
įstatuose buvo numatytos naujos ekonominės disciplinos, skirtos iždui, prekybai, 
statistikai. Ne visos jos parengtos ar dėstytos iš karto, pavyzdžiui, statistikos kursą 
istorikas prof. Joachimas Lelevelis pradėjo skaityti tik 1820 m. 1803 m. įsteigtos 
Politinės ekonomijos katedros profesoriai sekė ekonominės minties raidą pasauly- 
je ir, palyginti su Vakarų Europos universitetais, gana anksti fiziokratų ekonominę 
teoriją pakeitė Adamo Smito ekonomine doktrina. Pirmasis su A. Smito teorijos 
pagrindais Vilniaus universiteto studentus supažindino prof. Jonas Znoska (1772- 
1833), pradėjęs šią teoriją dėstyti 1810-aisiais. 1824-1832 m. politinės ekonomijos 
kursą skaitė Jonas Vaškevičius (1797-1859). Jis stengėsi studentus supažindinti su 
Davido Rikardo pažiūromis. 

Vilniaus universiteto ekonominių disciplinų profesoriai savo kursus, kuriuose 
iš Vakarų atėjusios ekonominės teorijos buvo originaliai interpretuojamos, taip pat 
savarankiškus darbus skelbė monografijose. J. Stroinovskis išleido knygą „Prigim- 
tinės, politinės teisės, politinės ekonomijos ir tarptautinės teisės mokslas“ (1785), 
J. Znoska — „Politinės ekonomijos mokslas“ (1811), J. Vaškevičius — „Mokslas apie 
prekybą“ (1830) ir „Bankų teorija“ (1838). Pirmasis Lietuvoje paskelbtas leidinys 
ekonomine tematika buvo Vilniaus universiteto prof. Martyno Smigleckio studija 
„Apie palūkanas“ (1596), kurioje autorius kritikavo natūrinę bei atodirbinę rentą ir 
propagavo piniginę rentą. 

1819 m. Vilniaus universiteto Fizikos ir matematikos fakultete pradėjo veikti 
Žemės ūkio katedra, kurios vedėjo Mykolo Očapovskio (1788-1854) dėstomuose 
žemės ūkio pagrinduose nemaža vietos buvo skirta ekonomikai ir organizavimui. 

Ir J. Znoska, ir jį pakeitęs J. Vaškevičius dėstomą politinės ekonomijos kursą 
pamažu plėtė, pradėjo gvildenti prekybos ir finansų bei kredito klausimus. Jie padė- 
jo pamatus siauresnėms savarankiškoms ekonominėms disciplinoms, kurių tolesnė 
raida nutrūko 1832 m. uždarius Vilniaus universitetą. 


2. Ekonomistų rengimas ir ekonomikos 
mokslas 1919-1940 metais 


1919 m. Vilniuje atkurtame Stepono Batoro universitete, 
kuriame buvo dėstoma lenkų kalba, atskiro ekonomikos mokslų fakulteto nebuvo. 
Tačiau Teisės ir visuomeninių mokslų fakultete veikė Politinės ekonomijos katedra 
(vedėjas prof: Vladislovas Zavadskis), kurios dėstytojai skaitė įvairius ekonominius 
kursus. Prof. V. Zavadskis 1923 m. išleido savo paskaitų ciklą „Gamybos teorija“. Dar 
prieš Pirmąjį pasaulinį karą 1914 m. Vilniuje jo išleista studija „Matematikos taiky- 
mas ekonomikoje“ laikoma vienu pirmųjų tokio pobūdžio darbų Rytų Europoje. 

1922 m. Kaune įsteigtame universitete ekonomistai de fūc/o buvo pradėti rengti 
1923-iaisiais, 1927 m. išleisti pirmieji trys diplomuoti ekonomistai. Tarp pirmų- 
jų laidų ekonomistų buvo prof. Dzidas Budrys, prof. Jonas Bučas, doc. Jonas Da- 
gys, doc. Antanas Daukša, Povilas Kopustinskas, Juozas Audėnas ir kt. Universi- 
teto statutas Ekonomikos skyrių Teisių fakultete įteisino tik 1930 m. Tais metais 
Ekonomikos skyriuje veikė penkios katedros: Politinės ekonomijos ir statistikos 
(vedėjas — doc. Petras Šalčius), Finansų mokslo (ved.— prof. Vladas Rafaelis Jur- 
gutis), Ekonominės politikos (ved.- doc. Albinas Rimka), Privatinio ūkio mokslo 
(ved.- doc. Alfonsas Moravskis) ir Prekybinės teisės (ved. — doc. T. Petkevičius). 
Kauno universiteto dėstytojams ekonomikos studijas teko pradėti nuo nulio: ne- 
buvo vadovėlių, kitos ekonominės literatūros lietuvių kalba, nesukurta ekonominė 
mokslinė terminija, pagaliau ir patys dėstytojai ne visi gerai mokėjo lietuvių kalbą. 
Nepaisant sunkumų, plėtėsi ekonomiką studijuojančių studentų kontingentas, buvo 
rengiami ir dėstomi nauji kursai, pasirodė pirmieji lietuviški vadovėliai: A. Rim- 
kos „Statistikos pagrindai“ (1925), „Socialekonominė statistika“ (1933), „Statistika“ 
(1939); P. Šalčiaus — „Visuomenės ūkio teorijos“ (1927), „Kooperatizmas“ (1929), 
„Kooperacija“ (1931), „Ekonomika“ (1931-1932), „Ekonomikos pagrindai“ (1933), 
„Ekonomikos doktrinos“ (1935); V. R. Jurgučio „Finansų mokslo pagrindai“ (1938), 

„Pinigai“ (1938), „Bankai“ (1940). Nuo 1935 m. Teisės fakulteto Ekonomikos sky- 
riaus mokslininkai kartu su Ekonomistų sąjunga kas ketvirtį leido teorinį žurnalą 
„Ekonomika“ (iš viso išėjo 21 numeris). Dėstytojai savo darbus taip pat spausdino 
„Tautos ūkyje“ (1930-1940). 

Iki 1940 m. pavasario Lietuvos (nuo 1930 m.— Vytauto Didžiojo) universitete 
aukštąjį mokslą įgijo 215 ekonomistų. Pirmieji trys absolventai išleisti 1927 m. Ne- 
paisant kuklių galimybių, buvo parengta nemaža ekonomistų praktikų ir mokslinin- 
kų. Jie 1940 m. sudarė Vilniaus universiteto Ekonomikos fakulteto branduolį. 

Per pirmąją sovietinę okupaciją ekonomisto diplomai buvo įteikti vienuolikai 
absolventų, vokiečių okupacijos metais, prof. Jono Bučo apskaičiavimais, — dar dvy- 
likai absolventų. 1937 m. pirmuosius Lietuvos komersantus parengė Klaipėdos pre- 
kybos institutas. 

1939 m. gruodžio 15 d. Lietuvos vyriausybės nutarimu Teisių ir Humanitarinių 
mokslų fakultetai buvo perkelti į atgautą Lietuvos sostinę Vilnių. 

Ekonomikos mokslų fakulteto įkūrimas 
ir veikla iki 1970 metų 


Venantas Mačiekus 


Sovietų Sąjungos okupuotos Lietuvos marionetinė vy- 


riausybė 1940 m. rugsėjo 3 d. nutarė Vilniaus universitete įkurti Ekonomikos 
mokslų fakultetą. Tam Teisių fakultetas buvo padalytas į du: Teisių ir Ekonomikos 
mokslų. Fakulteto dekanu buvo paskirtas prof. A. Rimka. Ką tik įkurtame Eko- 
nomikos fakultete veikė šešios katedros (be svetimkūnio - Marksizmo-leninizmo 
katedros): Politinės ekonomijos (vedėjas doc. Dzidas Budrys), Finansų ir kredito 
(vedėjas prof. V. R. Jurgutis), Statistikos ir finansinės matematikos (vedėjas prof. 
A. Rimka), Ekonominės ir socialinės politikos (vedėjas doc. J. Bučas), Įmoninės 


Prof. habil.dr. Albinas: 
Rimka (1886-1944) 


Prof. Vladas Rafaelis 
Jurgutis (1885-1966) 

ekonomikos ir atskaitomybės (vedėjas dr. J. Brožaitis) ir Koo- 
peracijos (vedėjas prof. P. Šalčius). 1941 m. prie Vilniaus uni- 
versiteto Ekonomikos fakulteto nuspręsta prijungti po Klai- 
pėdos krašto atplėšimo nuo Lietuvos iš Klaipėdos į Šiaulius 
perkeltą Prekybos institutą. 1940-1941 m. m. Ekonomikos 
mokslų fakultete pradėjo 376 studentai (I k.— 198, II k. — 69, 
III k. - 61, IV k. - 48). Fakulteto personalas susidėjo iš pen- 
kiolikos etatinių dėstytojų, iš kurių keturi buvo profesoriai ir 
du docentai. 

Nacistinės Vokietijos okupacijos metais iki Vilniaus uni- 
versiteto uždarymo 1943-iaisiais Ekonomikos fakultetui va- 
dovavo prof. V. R. Jurgutis. 

Sovietinei kariuomenei išstūmus vokiečius iš Lietuvos, 
Vilniaus universiteto veikla buvo atnaujinta. 1944 m. rugsėjo 
12 d. pirmajame Ekonomikos mokslų fakulteto darbuotojų 
pasitarime dalyvavo dešimt žmonių, buvo pasiskirstyta dės- 
tyti dvidešimt septyni dalykai. Ekonomikos mokslų fakul- 
teto dekanu buvo paskirtas prof. J. Bučas, 1945-1946 m. m. 
fakultetui vadovavo doc. Kazimieras Lukša, po jo metus — vėl 
prof. J. Bučas, 1947-1951 m. — doc. Jonas Dagys. 

Pirmieji pokario metai Ekonomikos fakultetui, kaip ir vi- 
sam universitetui, buvo sunkūs dėl medžiaginių nepriteklių 

Prof. habil. dr. Jonas Doc. Kazimieras Lukša Doc. dr. Jonas Dagys Doc. dr. Domas Cesevičius 
Bučas (1900-1973) (1906-1983) (1904-1983) (1902-1986) 


ir ideologinės prievartos. Paskaitos, seminarai dažnai vyko nešildomose patalpose, 
kuriose žiemą temperatūra nukrisdavo iki kelių laipsnių šalčio, rašalinėse užšaldavo 
rašalas, dėstytojai ir studentai buvo priversti dirbti apsivilkę paltais. Dar sunkesnė 
negu šaltis buvo centralizuota priežiūra iš Maskvos, priverstinės marksizmo-leni- 
nizmo pagrindų studijos. Sąjunginis aukštųjų mokyklų komitetas smulkiai regla- 
mentavo universiteto veiklą, neatsižvelgdamas į vietos sąlygas griežtai reikalavo, kad 
būtų laikomasi standartinių mokymo planų ir programų. Profesoriai ir docentai pri- 
valėjo išklausyti marksizmo-leninizmo pagrindų kursą, išlaikyti egzaminą ir tik tada 
tikėtis, kad jų mokslo laipsniai ir pedagoginiai mokslo vardai bus patvirtinti Mas- 
kvoje. KGB tikrino profesorių praeitį, rinko duomenis apie jų pažiūras. Tikrinama 
prof. Dz. Budrio praeitis, kaupiama negatyvi informacija apie prof. V. R. Jurgutį, 
doc. Domą Cesevičių, doc. Ladą Serbentą ir kt. dėstytojus. Fakulteto dėstytojus ir 
studentus sukrėtė 1945 m. vasario 2 d. KGB įvykdytas keleto mokslininkų suėmi- 
mas. Tarp suimtųjų buvo Ekonomikos mokslų fakulteto prodekanas Algirdas Vale- 
rijonas Jurskis ir Finansų ir kredito katedros vedėjas doc. Tadas Zaleskis. Suimtieji 
buvo nuteisti po dešimt metų lagerių ir penkeriems metams jiems atimtos pilietinės 
teisės. A. V. Jurskis mirė lageryje, kiti po Stalino mirties grįžo į Vilnių. 

1946 m. liepą iš darbo universitete už vadinamųjų buržuazinių teorijų skleidimą 
per paskaitas buvo atleistas iškilus finansininkas, Finansų ir kredito katedros vedėjas 
prof. V. R. Jurgutis. Tais pačiais metais už planinės ekonomikos kritiką darbo uni- 
versitete neteko doc. D. Cesevičius. 

Nepaisant medžiaginių sunkumų ir ideologinės prievartos, fakultetas aktyvino 
savo veiklą, daugėjo dėstytojų. 1946 m. pavasarį fakultete jau buvo dvidešimt vienas 
dėstytojas. Į fakultetą atėjo dirbti Mykolas Ragevičius, Marijonas Gregorauskas, 
Leonas Liampertas ir kt. dėstytojai. Doc. M. Ragevičius daugelį metų vadovavo 
Vilniaus universiteto vietos komitetui, rūpinosi darbuotojų buitimi ir poilsiu. 

1948 m. buvo apgintos pirmosios socialinių mokslų daktaro (tuomet ekonomi- 
kos mokslų kandidato) disertacijos. Jas apgynė J. Dagys ir L. Liampertas. 

Dac. dr. Mykolas Doc. dr. Leonas Prof. habil. dr. Petras 
Ragevičius (1896-1971) Liampertas (1889-1969) Šalčius (1893-1958) 


Ideologiniai valymai Ekonomikos mokslų fakultete atsinaujino penktojo ir šeš- 
tojo dešimtmečių sandūroje. 1950 m. birželį, apkaltintas objektyvizmu ir apolitišku- 
mu, darbą universitete turėjo palikti iškilus Lietuvos kooperatininkas ir mokslinin- 
kas prof. P. Šalčius. Tais pačiais metais iš darbo universitete ideologiniais motyvais 
buvo atleisti doc. L. Serbenta, vyr. dėstytojas Jonas Burbulevičius, Alfonsas Venckus, 
iš darbo priversti išeiti Prekių mokslo katedros įkūrėjas Jonas Acus-Acukas, geogra- 
fas Antanas Kvedaras. 1951 m. iš dekano pareigų buvo atleistas doc. J. Dagys. 

Po karo Ekonomikos mokslų fakultete kūrėsi daug smulkių katedrų, kurios 
1946 m. buvo sujungtos į dvi dideles: Liaudies ūkio ekonomikos (vedėjas 1946— 
1966 m. prof. J. Bučas) ir Statistikos, buhalterinės apskaitos, finansų ir kredito (ve- 
dėjas 1946-1960 m. doc. J. Dagys). Didėjant studentų ir specialybių skaičiui, nuo 
1963 m. šios katedros ėmė skaidytis. Taip pat veikė Prekių mokslo ir Politinės eko- 
nomijos katedros. 

1956 m. į Vilniaus universiteto Ekonomikos mokslų fakultetą buvo perkelti 
dviejų SSRS mokyklų — neakivaizdinio Finansų kredito instituto ir neakivaizdi- 
nio Prekybos instituto — studentai. 1958 m. buvo priimti pirmieji studentai į Eko- 
nomikos mokslų fakulteto vakarinį skyrių. Kurį laiką neakivaizdinis ir vakarinis 
mokymas plėtėsi sparčiau negu stacionarus, pavyzdžiui, neakivaizdinį ir vakarinį 


skyrius 1964 m. baigė 56,7 proc visų tais metais baigusių universitetą ekonomistų, 
1966 m.— 61,5 proc., 1968 m.— 63,5 proc. 1964 m. spalio mėn. fakultete mokė- 
si 3065 studentai (stacionare — 783, vakariniame skyriuje — 582, neakivaizdiniame 
skyriuje — 1700). Palyginti su 1950-1951 m. m., ekonomisto diplomo siekė stacio- 
naro skyriuje 2,8 karto, o visų mokymo formų skyriuose (stacionare, vakariniame ir 
neakivaizdiniame skyriuose) net 11 kartų daugiau studentų. Ne tik didėjo studen- 
tų skaičius, bet ir plėtėsi specialybių ratas. Vietoj pokario metais buvusių keturių 
specialybių (pramonės ekonomikos, prekybos ekonomikos, finansų-kredito, prekių 

Prekybos ekonomikos ir 
prekių mokslo specialybių 
absolventai su doc. 
Kazimieru Lukša (pirmas iš 
kairės). Ketvirtas iš kairės 

Alfonsas Venckus (vėliau 

docentas). 1948 m. 


mokslo) 1964-1965 m. m. fakultete jau buvo aštuonios specialybės: buhalterinės 
apskaitos, darbo ekonomikos, finansų-kredito, maisto prekių ir prekybos organi- 
zavimo, materialinio aprūpinimo, pramonės ekonomikos (pramonės planavimo), 


pramoninių prekių ir prekybos organizavimo, prekybos e! 


onomikos. 


1945-1969 m. Ekonomikos mokslų fakultetą baigė 3748 absolventai. Iš jų staci- 


onaro skyrių — 1836, nea 


kivaizdinį skyrių — 1432, vakarinį 


1 LENTELĖ. Ekonomikos mokslų fakulteto absolventai 1945-1969 m. 


skyrių — 480 (žr. 1 lentelę). 


Specialybė Stacionaro | Neakivaizdinis skyrius | Vakarinis skyrius | Išviso 
skyrius (1956-1969) (1964-1969) 

Pramonės ekonomikos 480 | 4 282 1206, 
"Liaudies ūkio planavimo - 5 5 = 15 
"Prekybos ekonomikos | 382 186 99 667 

Prekių mokslo 190 12 26 328 

Finansų ir kredito 405 43 11 829 
Buhalterinės apskaitos ir. 157 259 46 462 
statistikos 
Politinės ekonomijos 47 £ £ 47 
Materialinio-techninio 106 = — 106 
aprūpinimo ir planavimo. 

Darbo ekonomikos 54 18 16 88 
Išviso 1836 1432 480 3748 


Augančiam fakultetui net trylika metų (1951—1964) sėkmingai vadovavo doc. 
Juozas Pauliukonis, jį pakeitė prof. Marijonas Gregorauskas (1964-1967). 1960 m. 
fakultetas gavo prodekano etatą (pirmuoju prodekanu dirbo Jonas Miškinis), 

Doc. dr. Juozas Prof. habil. dr. Marijonas Gregorauskas 
Pauliukonis (1908-1985) | (1908-1995) 


1961 m. — antrą prodekano etatą (juo pradėjo dirbti doc. Leonas Jasinskas). 1962— 
1965 m. antruoju prodekanu dirbo doc. Aleksandras Vengrys, nuo 1965 m. doc. Ar- 
vydas Pajuodis. 

Padaugėjo fakulteto studentų, ir jie nebetilpo turimose auditorijose. Patalpos 
mokymuisi buvo nuomojamos daugiau negu dvidešimt vietų visame Vilniaus mies- 
te. Tai labai trukdė mokymosi procesui, atsiliepė studijų kokybei. Patalpų klausimas 
buvo išspręstas pastačius akademinį miestelį Saulėtekio alėjoje. 

Pirmaisiais pokario metais daugelis Ekonomikos fakulteto dėstytojų mokslinį 
darbą planavo ir dirbo formaliai, nes pirmiausia rūpinosi mokymo proceso užtikri- 
nimu, rengė, pertvarkė paskaitų kursus, vertė iš rusų kalbos vadovėlius. Vėliau moks- 
linis darbas suintensyvėjo. Fakulteto dėstytojai J. Dagys, M. Gregorauskas, J. Pauliu- 
konis, J. Pričinauskas, M. Ragevičius, J. Tamošiūnas dalyvavo 1952-1956 m. Mokslų 
akademijos Ekonomikos instituto vadovaujamuose pirmuose Lietuvoje stambaus 
masto kompleksiniuose tyrimuose „Rytų Lietuvos gamybinių jėgų išvystymas“ ir 
„Lietuvos energetikos išvystymas ryšium su kompleksiniu Nemuno išnaudojimu“. 
Prof. M. Gregorauskas ir doc. J. Pričinauskas rengė Lietuvos žemės ūkio plėtros, 
specializavimo ir išdėstymo perspektyvas. 

Fakulteto dėstytojai tyrė tradicinių Lietuvos pramonės šakų ekonominio efek- 
tyvumo didinimo, ūkio valdymo ir prognozavimo, materialinio aprūpinimo, buhal- 
terinės apskaitos tobulinimo ir pan. problemas. 1951-1955 m. ekonomikos mokslų 
kandidato (dabar — socialinių mokslų daktaro) disertacijas apgynė J. Acus-Acu- 
kas, A. Žilėnas, M. Ragevičius, J. Pauliukonis, L. Jasinskas, 1956-1959 m.— Vin- 
cas Brazauskas, J. Pričinauskas, Izraelis Goldblatas, Vincas Simonavičius. Septin- 
tajame dešimtmetyje kandidato disertacijas apgynė Aleksandras Vengrys (1961), 
Arvydas Pajuodis (1962), Alfonsas Venckus (1963), Elizaveta Boreikaitė (1964), 
Jonas Mackevičius (1968) ir kt. 1964 m. mokslų daktarais (dabar — habil. daktarais) 

2 LENTELĖ. Ekonomikos mokslų fakulteto darbuotojų pasiskirstymas pagal 


katedras 
— T = 
D be Neetatinių 
Katedra Katedros vedėjas Lanjna |EULIDS darbuotojų 
als mekslą, Įvalandininkų) 
2 ž laipsnį || 
Politinės ekonomijos Habil.dr. M. Lola 21 8 4 
Liaudies ūkio ekonomikos | Prof. J. Bučas 16 6 12 
Prekybos ekonomikos Habil. dr. M. Gregorauskas 8 4 1 
Finansų ir kredito. Habil. dr. A. Žilėnas Zi ai 2 
Statistikos ir buhalterinės |Doc.J. Dagys “ 2 7 
apskaitos 
„Prekių mokslo. Doc... Pričinauskas 9 2 4 
Išviso 72 25 31 


tapo A. Žilėnas, M. Gregorauskas, Michailas Lola. 1964 m. pabaigoje Ekonomikos 
mokslų fakultete dirbo 5 habilituoti daktarai ir profesoriai, 20 docentų ir daktarų 
ir 47 vyr. dėstytojai, dėstytojai, asistentai, neturintys mokslo laipsnio. Daugiau negu 
trečdalis (34,7 proc.) fakulteto darbuotojų turėjo mokslo laipsnius. Pagal katedras 
jie buvo pasiskirstę taip (žr. 2 lentelę). 

Rengti dėstytojų kadrus padėjo aspirantūra. 1948-1990 m. stacionarioje ir ne- 
akivaizdinėje aspirantūroje mokėsi 372 ekonomistai (19,7 proc. visų aspirantų). Iš- 
kiliausi fakulteto profesoriai tapo akademikais. Lietuvos mokslų akademijos nariais 
buvo išrinkti prof. Dz. Budrys (1941) ir prof. Leonas Raimundas Rajeckas (1987), 
nariais korespondentais — prof. J. Bučas (1946) ir prof: A. Žilėnas (1976). 

Smarkiai padidėjęs studentų skaičius (pvz., 1966-1967 m. m. Ekonomikos 
mokslų fakultete studijavo 3817 studentų, iš jų dieniniame skyriuje — 1051, neaki- 
vaizdiniame skyriuje — 1952, vakariniame skyriuje — 814) vertė tobulinti fakulteto 
valdymo struktūrą. Iš pradžių Ekonomikos mokslų fakultetą bandyta skaidyti pagal 
mokymo formas: 1967 m. fakultetas buvo padalytas į Ekonomikos fakultetą (deka- 
nas — doc. L. Jasinskas), kuriame veikė tik dieninis skyrius, ir Vakarinį ekonomikos 
fakultetą (dekanas doc. Jonas Miškinis), kuriame buvo vakarinis ir neakivaizdinis 
skyriai. Tokia struktūra buvo nepatogi, nes antrasis fakultetas liko be katedrų. Todėl 
1969 m. Ekonomikos ir Vakarinis ekonomikos fakultetai pagal rengiamų ekono- 
mistų specializaciją reorganizuoti į tris savarankiškus fakultetus: Finansų ir aps- 
kaitos (nuo 1980 m. Ekonominės kibernetikos ir finansų; dekanai: 1969-1970 m. 
doc. J. Miškinis, 1970-1979 m. prof. A. Žilėnas, 1979-1991 m. prof. Jonas Mac- 
kevičius), Pramonės ekonomikos (nuo 1988 m. Gamybos ir ekonomikos valdymo; 
dekanai: 1969-1976 m. doc. L. Jasinskas, 1976-1980 m.— doc. Paulius Kiube- 
ris, 1980-1990 m.— doc. Vytautas Grigoras, 1990-1991 m. — doc. Steponas Im- 

VILNIAUS UNIVERSITETO 
BIBLIOTEKA 


Doc. dr. Leonas 


Doc. dr. Jonas Miškinis 
Jasinskas 


(1930-2007) 


brasas) ir Prekybos (dekanai: 1969-1970 m. — doc. Algimantas Jablonskis, 1971— 
1980 m.— doc. Liudas Butkevičius, 1980-1990 m.- doc. Bronislovas Čereška, 
1990-1991 m. — prof. Vytautas Pranulis). Ši reorganizacija buvo gana natūrali. Ji 
beveik atitiko 1946 m. sustambintų katedrų profilį. 

Apie ilgametį Ekonomikos mokslų 
fakulteto dekaną, Įmonių planavimo 
katedros vedėją doc. Juozą Pauliukonį 


Duc. dr. Marija Kučinskienė 


Šios mintys skirtos vienam iš daugelio fakulteto mokslo 
organizatorių — dekanų, katedros vedėjų ir pedagogų — doc. Juozui Pauliukoniui, 
kurio vardą su pagarba ir meile mena daugelis Lietuvos vyresniosios ir vidurinės 
kartos ekonomistų. Deja, gerbiamam daugelio mūsų valstybės veikėjų ir komandi- 
nes aukštumas užimančių asmenų auklėtojui nebuvo lemta sulaukti šio jubiliejaus 
(mirė 1985 m.). 

Docento vaikystė ir paauglystės metai sutapo su mūsų tautai ir valstybei reikš- 
mingais amžiaus pradžios istoriniais įvykiais — didžiųjų imperijų — carinės Rusi- 
jos ir kaizerinės Vokietijos — žlugimu, pavergtųjų Rytų bei Vidurio Europos tautų 
tautinės savimonės pakilimu, prarasto valstybingumo atkūrimu. Pauliukonių šei- 
ma, ieškodama geresnių gyvenimo sąlygų, klajojo po tuometinės Rusijos imperijos 
pramonės miestus, kur tikėjosi susirasti pastovesnį pragyvenimo šaltinį. Būsimas 
docentas pasaulį išvydo imperijos sostinėje Sankt Peterburge — jame, numalšinus 
1905 m. revoliuciją, vėl kaupėsi bolševikų inspiruojamos kraštutinės kairiosios jėgos, 
kurios įsisiūbavo, Aleksandro Solženicyno žodžiais, į „raudonąjį ratą“, išvažinėjusį 
Rusiją skersai išilgai. Spalio perversmas ir po jo prasidėję neramumai užklupo Pau- 
liukonių šeimą Maskvoje. 1918 m. šeima grįžta į Lietuvą ir apsigyvena Kaune. Jau- 
nasis Pauliukonis lanko pradžios mokyklą, vėliau gimnaziją. Baigęs keturias klases, 
1923 m. penkiolikmetis jaunuolis, matyt, sekdamas tėvo pavyzdžiu, įstoja į Kauno 
aukštesniąją technikos mokyklą. Po penkerių metų (1928 m.) ją sėkmingai baigia ir 
įgyja mechaniko specialybę. Po kelių mėnesių pavyksta gauti techniko vietą Kauno 
plačiųjų geležinkelių centrinėse dirbtuvėse. Čia jaunuolis susidūrė su darbo ir ga- 
mybos organizavimo klausimais, kurie vienokia ar kitokia prasme tapo jo veiklos 
objektu visą gyvenimą. 

Smalsus ir kupinas ryžto jaunuolis siekia plėsti savo akiratį, tobulinti kvalifikaci- 
ją. Tais pačiais metais jis įstoja į Kauno Vytauto Didžiojo universiteto Technikos fa- 
kultetą. 1929 m. Pauliukonis dėl lėšų stokos palieka šias studijas, darbą geležinkelių 
dirbtuvėse ir išvyksta į Dotnuvą. Čia gauna vedėjo pareigas žemesniojoje amatų mo- 
kykloje, dėsto techniškus dalykus, organizuoja dirbtuves, Įvyksta ir esminių pasikei- 
timų jaunojo specialisto gyvenime — sukuriama šeima. Susitaupę lėšų Pauliukoniai 

1932 m. grįžta į Kauną, Juozas įsidarbina inžinieriumi akcinės bendrovės „Maistas“ 
technikos skyriuje. Paskaitas Technikos fakultete lankyti tampa neįmanoma, nes čia. 
užsiėmimai vyksta pirmoje dienos pusėje. Todėl 1933 m. teko pereiti į Ekonomikos 
mokslų fakultetą. Darbas, šeimos rūpesčiai (1934 m. gimė pirmoji duktė) trukdė 
laiku atsiskaityti už išklausytus kursus universitete, todėl studijos užsitęsė. 1937 m. 
Pauliukonis įstoja į Lietuvos šaulių sąjungą. Tais pačiais metais jis pašaukiamas į 
kariuomenę — penktojo pėstininkų pulko eiliniu, vėliau paskiriamas ginklavimo val- 
dybos dirbtuvių normuotoju. 

Tuo pat metu prasideda ir jaunojo mokslininko publicistinė veikla. 1937 m. pa- 
sirodžiusiame leidinyje „Mėsos pardavėjas“ greta šio rinkinio redaktoriaus dr. Kazio 
Sruogos, agronomų Jono Laurinavičiaus, Jono Acaus-Acuko, Jono Tallat-Kelpšos 
straipsnių išspausdinamas ir J. Pauliukonio straipsnis antrašte „Mėsos krautuvių 
mašinos ir įrankiai“. Minėti autoriai tuometinėje Lietuvoje buvo laikomi savo srities 
autoritetais — jie skaitė paskaitas Kauno (vėliau Vilniaus) universitete, skelbė savo 
darbus spaudoje, todėl jaunojo J. Pauliukonio straipsnio išspausdinimas šiame rin= 
kinyje liudija jo, kaip specialisto, pripažinimą. 

Atlikęs karinę tarnybą, 1938 m. rudenį grįžta į „Maistą“ — paskiriamas Kauno 
fabriko mechaninių dirbtuvių vedėju. 1941 m. J. Pauliukonis — Mėsos tresto centro 
Technikos skyriaus mechaninės dalies vyresnysis inžinierius. Laikomi paskutiniai 
egzaminai, parašomas diplominis darbas „Šalutiniai mėsos pramonės produktai“. 
Tačiau prasidėjęs karas sutrukdė užbaigti studijas. Vokiečių okupacijos metais Pau- 
liukonis dirba senojoje darbovietėje. Pagausėjusiai šeimai (1943 m. gimė antroji du- 
kra) gyvenimas darosi kaskart sunkesnis, todėl tenka ieškoti papildomų uždarbių. 

Rusams sugrįžus, J. Pauliukonis 1944 m. liepą paskiriamas Kauno mėsos kombi- 
nato direktoriumi. Įmonė buvo beveik sugriauta. Didelėmis pastangomis pavyko at- 
statyti pirminio apdirbimo, subproduktų, vėliau ir kitus cechus Kaune ir provincijos 
įmonėse. 1945 m. Pauliukonių šeima persikelia į Vilnių. J. Pauliukonis paskiriamas 
LSSR Mėsos ir pieno pramonės liaudies komisariato (vėliau ministerijos) gamy- 
bos-technikos skyriaus viršininko pavaduotoju. Šis bemaž dvejų metų J. Pauliuko- 
nio gyvenimo tarpsnis pasižymėjo intensyvia maisto pramonės atkūrimo ir plėtimo, 
naujų įmonių organizavimo veikla. Tuo laikotarpiu buvo padėti mėsos pramonės 
pagrindai, šakos, kuri, nepaisant skaudžių masinių gyventojų deportacijų ir vėlesnės 
kolektyvizacijos padarinių, sudarė prielaidas Lietuvai užimti šioje srityje pirmaujan= 
čias pozicijas tuometinėje Sovietų Sąjungoje. 

1945 m. pabaigoje J. Pauliukonis, tebedirbdamas ministerijoje, paskiriamas Vil- 
niaus universiteto Ekonomikos mokslų fakulteto vyresniuoju dėstytoju. 1946 m. 
gaunamas aukštojo mokslo baigimo diplomas. Lietuvoje — pokario suirutė, karo su- 

griauta pramonė atstatoma ir pertvarkoma naujais socialistiniais pagrindais, gyven- 
tojai išblaškyti karo audrų, reguliariai vykdomi planiniai trėmimai — sovietinė val- 
džia stengiasi užsitikrinti saugų užnugarį — į Lietuvą kaip „broliška pagalba“ plūsta 
šimtai tūkstančių emigrantų, kuriems rodoma visokeriopa pagarba ir teikiama pa- 
galba. Aukštasis mokslas taip pat nepaliekamas be dėmesio. Į aukštąsias mokyklas 
siunčiami Maskvos emisarai. Į universitetą kartu su kitais atsiunčiamas didelis lie- 
tuvių tautos „bičiulis“ prorektorius K. Mitropolskis. 

Didžiausias atvykėlių rūpestis — puoselėti „tautų draugystę“, „demokratizuoti“ 
mokymo procesą, o svarbiausia — plėsti rusifikaciją. Senieji profesoriai buvo laikomi 
ideologiškai nepatikimais, todėl kai kurių dalykų paskaitos buvo skaitomos rusiškai, 
nors dauguma studentų šią kalbą prastai temokėjo. Tokiame istoriniame politiniame 
fone J. Pauliukoniui teko debiutuoti kaip mokslininkui ir pedagogui. Matyt, norė- 
damas neutralizuoti oponentų argumentą „nėra lietuviškų vadovėlių, todėl laikas 
pereiti prie Lenino kalbos“ ir gerai mokėdamas rusiškai, jis ėmėsi nelengvo vertėjo 
darbo, nors daugelį lietuviškų ekonomikos terminų teko kurti pačiam. 1948 m. iš- 
verčiama ir išspausdinama N. Veremano „Įmonių ūkinės veiklos analizė“. Tais pa- 
čiais metais išleidžiamas didelis (7,7 sp. 1.) N. Voznesenskio darbas „TSRS karinė 
ekonomika Didžiojo Tėvynės karo laikotarpiu“. Kiek vėliau Valstybinė politinės ir 
mokslinės literatūros leidykla išleidžia J. Pauliukonio išverstą A. Birmano veikalą 
„Kova dėl tolesnio socialistinių įmonių rentabilumo padidinimo“. 1951 m. vasarį 
J. Pauliukonis išrenkamas Ekonomikos mokslų fakulteto dekanu (1951-1964 m.) 

Keturiolika pačių kūrybingiausių savo gyvenimo metų doc. J. Pauliukonis atida- 
vė vadovaudamas Ekonomikos fakultetui. Dekanaudamas ir apgynęs ekonomikos 
mokslų kandidato disertaciją, doc. J. Pauliukonis pradėjo aktyviai spręsti Ekono- 
mikos fakulteto studentų specialybių studijų formų — neakivaizdinės, vakarinės, 
eksternu — įvedimo ir plėtros, katedrų formavimo ir mokslo personalo bei studen- 
tų mokslinės veiklos klausimus. Ši nepaprastai sparti fakulteto plėtra, esminis jo 
studentų struktūros pasikeitimas iškėlė naujų problemų, nemažų sunkumų, kuriuos 
teko įveikti fakulteto vadovui — dekanui doc. J. Pauliukoniui. 1951-1952 ir 1957 
1958 m. laikotarpis įvardijamas kaip Ekonomikos fakulteto veiklos stabilizavimo ir 
spartaus augimo pradžios etapas — fakulteto audringo augimo etapas. Ši veikla buvo 
tinkamai įvertinta. 

Nors administracinis darbas reikalauja daug laiko ir jėgų, J. Pauliukonis moksli- 
nės veiklos nenutraukia. Intensyviai rengia disertacinį darbą, taip pat parengia Lie- 
tuvos SSR Pieno kooperatyvų sąjungos taros- mechaninių dirbtuvių Panevėžyje sta- 
tybos projektinę užduotį, daro ekonominius tyrimus pieninių statybos tikslingumui 
nustatyti Lietuvos šiaurės-rytų, rytų ir pietryčių regionuose. Daug dėmesio ir laiko 

Ekonomikos mokslų fakulteto mokslinės tarybos posėdis. Iš kairės į dešinę: prof. habil. dr. Michailas Lola, 
doc. dr. Juozas Pričinauskas, prof. habil. dr. Jonas Bučas, doc dr. Vincas Brazauskas, doc dr. Jonas Dagys, 
doc. dr. Juozas Pauliukonis, prof. habil. dr. Marijonas Gregorauskas, doc. dr. Sara Ginaitė. Apie 1965 m. 


J. Pauliukonis skiria naujų ir jau veikiančių mėsos kombinatų, tarp jų Kauno, Klai- 
pėdos, Šiaulių, Tauragės ir Naujosios Vilnios statybos bei rekonstrukcijos projektų 
ekonominei daliai parengti. Šie darbai dėl jų specifikos spaudoje liko nepaskelbti. 
Tačiau jie byloja apie puikų jų autoriaus, kaip savo srities žinovo, įvaizdį tuometinio 
ūkio vadovų akyse. 1955 m. jungtiniame visuomenės mokslų Vilniaus valstybinio 
universiteto mokslinės tarybos posėdyje apginama ekonomikos mokslų kandidato 
laipsnio disertacija „Lietuvos TSR mėsos produktų pramonės išvystymas“ (moks- 
linis vadovas prof. J. Bučas). Naujasis mokslų kandidatas dar atkakliau tęsia pra- 
dėtą vertėjo darbą ir 1958 m. išleidžiamas jo išverstas į lietuvių kalbą K. Kautskio 
veikalas „Karlo Markso ekonominis mokymas“. Skiriama dėmesio ir mokomajai 
literatūrai. Tais pačiais metais išeina išverstas prof. J. Punskio ir prof. B. Golcovo 
vadovėlis „Techninis normavimas socialistinėje pramonėje“. Viešojoje ir specialio- 
joje periodikoje skelbiami straipsniai įmonių valdymo, darbo ir darbo užmokesčio, 
techninio normavimo, gamybos kultūros lygio kilimo, ekonomistų rengimo gerini- 
mo klausimais. Žurnalo „Liaudies ūkis“ 1958 m. pirmame numeryje išspausdintas 
J. Pauliukonio straipsnis „Ekonomistų ruošimo klausimu“ sukėlė nemažą šioje sri- 
tyje dirbančių specialistų diskusiją. Dienraštyje „Tiesa“ (1958 m. gruodžio 28 d.) 
pasirodo straipsnis „Drg. Seredinskas teisus“, kuriame iškeliami becechės valdymo 
sistemos pranašumai. Po metų „Liaudies ūkyje“ (1959 m., Nr. 10) straipsnyje „Nauji 
ekonomistų mokymo planai“ autorius vėl grįžta prie jaunųjų specialistų rengimo 

Doc. dr. Juozas Pauliukonis 
egzaminuoja neakivaizdininką, 


tobulinimo reikalų. J. Pauliukonio mokslinių darbų sąrašas siekia 32 pozicijas, iš jų. 
17 spausdintų. Šių darbų tematika gana plati — nuo mokslinio pobūdžio straipsnių 
periodinėje spaudoje ir vienkartiniuose leidiniuose darbo ir gamybos organizavimo 
klausimais iki straipsnių Lietuviškojoje enciklopedijoje (1 ir 3 t., 1967-1969). Ši 
veikla buvo tinkamai įvertinta. 1958 m. SSRS aukštojo mokslo ministerijos Aukš- 
toji atestacinė komisija suteikė J. Pauliukoniui docento vardą. 

1964-1976 m. doc. J. Pauliukonis — Liaudies ūkio ekonomikos (vėliau Pramonės 
ekonomikos, Pramonės įmonių planavimo) katedros vedėjas, keletą kadencijų uni- 
versiteto mokslinės tarybos moksliniams laipsniams teikti narys ir sekretorius. 

Šiuo laikotarpiu fakulteto gyvenime įvyko daug svarbių pokyčių. Tuometinėje 
Sovietų Sąjungoje 1964 m. iš valdžios buvo pašalintas N. Chruščiovas, kurio val- 
dymo metais buvo padaryta daug valstybės ūkio valdymo reformų — sukurti „sov- 
narchozai“ — liaudies ūkio tarybos. Šių organų sukūrimas teikė didelių vilčių res- 
publikoms — buvo tikėtasi daugiau ekonominio savarankiškumo. J. Pauliukonis en- 
tuziastingai palaikė šias idėjas, propagavo jas per „Žinijos“ draugijos konferencijas, 
seminarus. Jo iniciatyva buvo užmegzti ryšiai su Maskvos universiteto profesoriumi 
Sergejumi Tatūru, kiek anksčiau — su įžymiu lenkų ekonomistu Oskaru Lange. Šių 
mokslininkų paskaitos ir asmeniniai ryšiai plėtė studentų ir pedagoginio personalo 
akiratį, davė postūmį taikyti naujus mokymo metodus. 

1970 m. Ekonomikos fakultetas buvo reformuotas: įsteigti trys nauji fakultetai, 
pasikeitė katedrų specializacijos profiliai. Doc. J. Pauliukonis tampa Pramonės įmo- 
nių planavimo katedros vedėju. Jis daug prisidėjo prie mokymo materialinės bazės 
plėtimo, stengėsi priartinti mokymo programas prie praktikos. Dėstyti ekonominių 
dalykų buvo kviečiami gamybininkai, dažniausiai buvę fakulteto ir kitų aukštųjų 
mokyklų auklėtiniai. Nemaža jų čia bedirbdami subrendo kaip mokslininkai, savo 

dalyko specialistai, apgynė kandidato ir daktaro disertacijas ir ligi šiol darbuojasi ne 
tik Lietuvoje, bet ir užsienyje. 

Daug docento auklėtinių iki šiol sėkmingai dirba universitetuose, kitose aukšto- 
siose mokyklose, valstybės valdymo struktūrose ir privačiose įmonėse. Jie su pagarba 
prisimena savo buvusį dėstytoją, vedėją, vadovą. Doc. J. Pauliukonis, dirbdamas va- 
dovaujantį, mokslinį ir pedagoginį darbą, daug laiko ir pastangų skyrė ekonomikos 
mokslo propagavimui tarp gyventojų, dalyvavo universiteto ir fakulteto visuome- 
niniame gyvenime, buvo neabejingas neigiamoms gyvenimo apraiškoms, nebijo- 
jo reikšti savo pažiūrų, nors jos ir skirtųsi nuo tuomet vyravusių. Eidamas vadovo 
pareigas buvo tolerantiškas pavaldiniams ir studentams, nelaikė akmens užanty, to- 
dėl buvo bendradarbių gerbiamas. Šio nuoširdaus žmogaus ir savo profesijai atsida- 
vusio darbuotojo nueitas prasmingas gyvenimo kelias turi tęstinumą ir atspindį jo 
kolegų bei auklėtinių darbuose. Švenčiant Vilniaus universiteto Ekonomikos fakul- 
teto jubiliejų ypač verta pabrėžti tokio vadovo, mokslo organizatoriaus ir pedagogo 
kaip doc. J. Pauliukonis gebėjimą artimai bendrauti ir su dėstytojais, ir su studentais, 
aktyvinti jaunų dėstytojų mokslinę veiklą rengiant mokslo publikacijas, disertacijas, 
skatinti naujų mokslo idėjų integravimą į mokymo procesą ir studijų priartinimą 
prie praktinės veiklos. 

Finansų ir apskaitos (1969-1977), 
Ekonominės kibernetikos ir 
finansų (1977-1991) fakultetas 


Prof: babil. dr. Jonas Mackevičius 


1969 m. Ekonomikos ir Vakarinis ekonomikos fakultetai 
buvo pertvarkyti į tris savarankiškus fakultetus: 1) Pramonės ekonomikos; 2) Pre- 
kybos ir 3) Finansų ir apskaitos. 1977 m., siekiant, kad fakultetas būtų patrauklesnis 
ir daugiau absolventų rinktųsi jo specialybes, buvo nutarta jį pavadinti Ekonominės 
kibernetikos ir finansų fakultetu. Tuo metu ekonominė kibernetika tapo vienu iš 
madingiausių ekonomikos mokslų. 

Pirmuoju Finansų ir apskaitos fakulteto dekanu tapo doc. Jonas Miškinis, o nuo 
1970 iki 1979 m.- prof. Alfonsas Žilėnas. 1979-1991 m. Ekonominės kibernetikos 
ir finansų fakulteto dekanu buvo prof. Jonas Mackevičius. 

Finansų ir apskaitos fakultetas labai smarkiai augo: metai iš metų didėjo studen- 
tų skaičius. Tai rodo 1 lentelės duomenys (žr. 1 lentelę). 


1 LENTELĖ. Finansų ir apskaitos fakulteto studentų skaičius 1971-1978 m. 


Specialybės | 1971 IE 1973 1975 1978 
DIENINIS SKYRIUS 
Ekonominės kibernetikos 159 194 240 263 
Ekonominės informacijos mechaninio 234 224 259 332 
apdorojimo organizavimas 
Statistikos 25 73 125 125 
Buhalterinės apskaitos 345 343 441 518 
Finansų ir kredito. 237 285 290 324 
Išviso 1000 1169 1355 1560 
VAKARINIS SKYRIUS 
Buhalterinės apskaitos 152 125 127 105 
Finansų ir kredito 156 130 135 130 
Išviso 308 255 262 235 
NEAKIVAIZDINIS SKYRIUS 
Statistikos 44 19 4 E 
Buhalterinės apskaitos. 248 360 343 378 
Finansų ir kredito. 221 259 246 262 
Išviso 563 638 593 640 
Išviso 1871 2008 2210 2435 

Dėstytojų kolektyvo nuoširdžių pastangų ir atkaklaus savarankiško studentų dar- 
bo padarinys — nuoseklus fakulteto studentų pažangumo didėjimas (žr. 2 lentelę). 


2LENTELĖ. Studentų pažangumas 


Mokslo metai ir sesijos iš 


1970-1971 
žiemos 658 

pavasario 86,2 

1971-1972 T 

žiemos 840 

pavasario. 822 

1972-1973 | 

žiemos 878 

pavasario 883 

1973-1974 

žiemos 909 x 937 
pavasario 93,1 

1974-1975 

žiemos 93,5 VIII 944 
pavasario 912 

1975-1976 

žiemos 925 ix 944 
pavasario. 913 IX 93,4 
1976-1977 

žiemos 915 ix 942 
pavasario 924 VII | 93,8 
1977-1978 

žiemos 931 ix 94,2 
pavasario, 95,2 v 944 


Taip padidėjus studentų skaičiui, gerokai padaugėjo ir pedagoginio personalo. 


3 LENTELĖ. Katedrų personalo sudėtis 


Katedros L T = 1 iai A L EET E 


Politinės ekonomijos: 

2 10 3 2 13 1 3 “ 1 
Ekonominės kibernetikos | — 7 7 1 2 1 Ž 5 
Ekonominės informacijos | — E E E 5 8 Z 5 3 
Statistikos = i 4 = 5 4 - 6 5 
Buhalterinės apskaitos. Ž 3 g = 10. 5 1 1 3 
Finansų ir kredito. 1 5 3 1 8 1 1 10. 1 
Išviso 2 28 25 4 44 21 6 45 24 


I — mokslų daktarai ir profesoriai; 
II —kandidatai ir docentai; 
III —be mokslo laipsnių (kartu su turinčiais ne pagrindines pareigas). 

Prof. habil. dr. Jonas 
Mackevičius 


Prof. habil. dr. Alfonsas 
Žilėnas (1921-2005) 


Daktarai ir profesoriai 1978 m. buvo: Michailas Lola, J. Tamošiūnas, A. Šileika 
(Politinės ekonomijos katedra), A.. Žilėnas (Finansų ir kredito katedra), J. Mackevičius 
(Buhalterinės apskaitos katedra), R. Rajeckas (Ekonominės kibernetikos katedra). 

Mokomosios skaičiavimo stoties personalo nuo 6 žmonių 1970 m. padaugėjo iki 
25 žmonių 1978 m. 

Pagrindinės fakulteto pedagoginio personalo mokslo tiriamojo darbo kryptys 
1970-1978 m. buvo: 1) kibernetikos taikymas ekonominiuose tyrimuose; 2) socia- 
listinės ekonomikos valdymo tobulinimo metodologinės problemos; 3) planavimo 
tobulinimo metodologinės problemos; 4) socialistinės ekonomikos peraugimas į 
komunistinę. 

1970-1978 m. mokslo tiriamasis darbas tapo kompleksiškesnis: kiekviena kate- 
dra tyrė 1-2 kompleksines temas, gerokai padaugėjo temų, koordinuojamų LSSR 
Mokslų akademijos (LSSR MA) Ekonomikos instituto. Finansų ir kredito, Buhal- 
terinės apskaitos, Statistikos katedrų temos buvo įjungtos į kompleksinę „Finansų 
ir apskaitos“ sekciją, koordinuojamą LSSR MA Ekonomikos instituto. Ekonomi- 
nės kibernetikos katedros tyrimų tematika buvo glaudžiai susijusi su LSSR Pla- 
no komiteto Ekonomikos ir liaudies ūkio planavimo mokslinio tyrimo institutu, 
o Ekonominės informacijos katedros — tiek su minėtu institutu, tiek su įvairiomis 
šakinėmis mokslo įstaigomis, projektuojančiomis ir diegiančiomis automatizuotas 
valdymo sistemas (AVS). 

Ankstesniu dešimtmečiu Vilniaus universiteto ekonomistų moksliniuose dar- 
buose vyravo Lietuvos ūkio istorijos ir socialinės ekonominės minties problemų 
tyrimas, o 1970-1978 m. svorio centras perkeliamas į teorinių ir praktinių socialis- 
tinio ūkininkavimo problemų tyrimą. 

Fakulteto katedros palaikė mokslinius ryšius su Maskvos universitetu, Maskvos 
ekonomikos-statistikos institutu, Maskvos finansų institutu, Leningrado finansų 
institutu, Kijevo universitetu, Kijevo liaudies ūkio institutu, Baltarusijos liaudies 

Mokslinės konferencijos, kurią Finansų ir apskaitos fakultetas surengė kartu su Latvijos universitetu ir Lietuvos žemės 
ūkio akademija, dalyviai. Centre Latvijos universiteto prof. habil. dr. Karlas Andžanas ir prof. habil. dr. Alfonsas Žilėnas. 
1972 m. 


ūkio institutu, Latvijos universitetu, Tartu universitetu ir kt. užsienio mokslo įstai- 
gomis (Gdynės universitetu, Sofijos liaudies ūkio institutu, Prahos aukštąja ekono- 
mikos mokykla, Belgrado universitetu, Budapešto K. Markso ekonomikos universi- 
tetu, Svištovo finansiniu ekonominiu institutu). 

Mokslo tiriamojo darbo rezultatai paskelbti monografijose, straipsniuose, apgin- 
tose daktaro ir kandidato disertacijose. 

Daktaro disertacijas apgynė: J. Mackevičius 1977 m., R. Rajeckas 1971 m., 
A. Šileika 1979 m. 

Kandidato disertacijas apgynė: BUHALTERINĖS APSKAITOS KATEDRA — R. Bartaš- 
ka (1971), Z. Gaidienė (1972), A. Jankaitienė (1972), V. Konstantinavičius (1971), 
L. Krivka (1973), D. Poškaitė (1973), A. Sadeckas (1974), G. Savoniakienė (1972), 
E. Žižys (1970). FINANSŲ IR KREDITO KATEDRA — A. Bikulčius (1974), V. Masalskas 
(1972), V. Meidūnas (1972), J. Ratomskis (1975), V. Terleckas (1976). EkoNOMINĖS 
INFORMACIJOS KATEDRA — V. Bujauskas (1978), Z. Brazaitis (1978), A. Kvedaravi- 
čius (1973), V. Tamošiūnas (1972). STATISTIKOS KATEDRA — L. Kunigelytė (1978), 
O. Molienė (1971). EkoNOMINĖS KIBERNETIKOS KATEDRA — M. Belkindas (1978). 

Stambiausios fakulteto darbuotojų monografijos, parengtos 1970-1978 m.: 

+ Budrys, Dz. Buržuazinių ekonominių teorijų apybraižos. Vilnius, 1971, 167 p. 

+ Budrys, Dz; Buračas, A. Šiuolaikinis kapitalizmas ir buržuazinės jo teorijos. Vilnius, 

1972, 250 p. 

+ Judickas, P. Miškingumo didinimo ir medienos resursų racionalaus panaudojimo 
problemos. Vilnius, 1972, 165 p. 

+ Ladukas, Č. Visuomeninės gamybos vystymosi metodologinės problemos. Vilnius, 
1977, 175 p. 

+ "Mackevičius, J. Produkcijos savikainos kalkuliavimas (istorinis aspektas). Vilnius, 
1974, 211 p. (rusų k.). 

+ "Mackevičius, J. Gamybos išlaidų apskaita ir produkcijos savikainos kalkuliavimas 
pramonėje. Vilnius, 1975, 214 p. 

+ Mackevičius, J. Produkcijos savikainos kalkuliavimo ESPT šalyse analizė. Maskva, 
1977, 111 p. (rusų k.). 

+ Rajeckas, R. Integruota sąjunginės respublikos liaudies ūkio planavimo sistema. Vil- 
nius, 1972, 236 p. (rusų k.) 
+ Rajeckas, R. Planavimo ir prognozavimo modelių sistema. Maskva, 1976 (rusų k.). 
+ Simanauskas, L. Algoritminė kalba KOBOL. Vilnius, 1977, 163 p. 
+ Šileika, A. Būtinas produktas kaip ekonominė kategorija. Vilnius, 1976, 287 p. 
(rusų k.). 

+ Tamošiūnas, J. Tarybų Lietuvos žemės ūkio raida ir jos problemos (kapitalizmo ir 
socializmo epocha). Vilnius, 1974, 238 p. 

+ Vengrys, A. Ekonominių sistemų valdymas esant socializmui. Teorijos klausimai. 
Vilnius, 1978, 240 p. 

Iš viso buvo paruošta monografijų: 1971 m.-— 1, 1972 — 3, 1973 —- 1, 1974- 2, 
1975 — 2,1976 — 2, 1977 —4,1978 — 1. 

Be to, buvo parengti ir aukštųjų mokyklų mokslo darbų serijos „Ekonomika“ 
atskirai sąsiuviniais išleisti straipsnių rinkiniai: Teoriniai ekonominės kibernetikos 
klausimai, XI t., 1 sąs., 1971 m., Buhalterinės apskaitos teorijos ir praktikos klau- 
simai, XVII t., 2 sąs., 1975 m., AVS kūrimo teorijos ir praktikos klausimai, XV t., 
2 sąs., 1977 m. 

Nemaža mokslinių straipsnių paskelbta respublikiniuose, sąjunginiuose ir užsienio 
žurnaluose: 1973 m. — 54, 1974 m. 42, 1976 m. 53, 1977 m. — 29 straipsniai. 

Fakulteto pedagoginis kolektyvas savo mokslines žinias diegė į ūkio praktiką, 
daugiausia ūkiskaitinių darbų forma (žr. 4 lentelę). 


4 LENTELĖ. Mokslinių tyrimų diegimas praktikoje. 


Bendi 214 
Metai NAičiJĖ Svarbiausi temų Vadovai vykdytojai 


EKONOMINĖS INFORMACIJOS KATEDRA 

1971-1978 318000 doc. A. Bartkus, doc. A. Kvederavičius, doc. L. Simanauskas, doc. V. Tamošiūnas 
BUHALTERINĖS APSKAITOS KATEDRA 

1972-1974 40000 doc. A. Nevinskas, doc. J. Mackevičius, B. Vasaravičienė 

1976-1976 17000 doc. E. Kunevičius, v. d. Z. Gaidienė, v. d. G. Savoniakienė 

1977 m. mokslo tiriamuosius darbus pagal ūkines sutartis vykdė: Ekonominės 
informacijos katedra —3 temas, Finansų ir kredito katedra — 1 temą, Statistikos ka- 
tedra— 1 temą, Mokomoji skaičiavimo stotis — 1 temą. Darbus vykdė 30 dėstytojų, 
6 moksliniai bendradarbiai, 12 žmonių pagalbinio personalo ir daug studentų. 

1971-1978 m. fakulteto pedagogai parengė ir išleido stambių mokomųjų meto- 
dinių priemonių: 1971 m. - 3, 1972 m.- 6, 1973 m.- 7, 1974 m. — 9, 1975 m. — 5; 
1976 m. — 4, 1977 m. 9, 1978 m. —5. 

Fakulteto Studentų mokslinės draugijos (SMD) būreliai dirbo labai entuziastingai 
ir produktyviai. Tam įtakos turėjo ir tai, kad prof. J. Mackevičius ilgą laiką buvo uni- 
versiteto, vėliau šalies SMD pirmininkas, o doc. D. Poškaitė — mokslinė sekretorė. 

Fakulteto prodekanai buvo: doc. Boleslovas Kilius (1970-1973 m.), doc. Jonas 
Laškovas (nuo 1970 m.), doc. Romualdas Bartaška (nuo 1973 m.), doc. Viktoras 
Tamošiūnas. Fakultete buvo gana stipri profsąjungos organizacija. Jai pirminin- 
kavo: doc. Viktoras Tamošiūnas (1970-1975 m.), doc. Vitoldas Masalskis (1975— 
1977 m.), doc. Jonas Vizbaras (nuo 1977 m.). 

Ekonominės kibernetikos ir finansų fakulteto vadovybė ir dėstytojai labai daug; 
dėmesio skyrė Vilniaus universiteto 400 metų jubiliejui. 

Fakultetas 400 metų jubiliejui pradėjo ruoštis 1976 m. Tų pačių metų pradžioje 
parengė 1976-1979 m. priemonių planą, skirtą universiteto 400 metų jubiliejui pa- 
žymėti. Šiame plane atsispindėjo tokie svarbiausi jubiliejiniai darbai: 1) jubiliejinių 
mokslinių praktinių konferencijų rengimas; 2) katedrų istorinės medžiagos rengimas 
ir fakulteto metraščio rašymas; 3) fakulteto muziejaus organizavimas; 4) jubiliejinių 
renginių akademinėse grupėse rengimas; 5) fakulteto patalpų apipavidalinimas jubi- 
liejine tematika; 6) susitikimų su universiteto auklėtiniais organizavimas; 7) mirusių 
fakulteto darbuotojų atminimas (kapų priežiūra, monografijų publikavimas ir t. t.). 

1977 m. sausio 17 d. fakulteto dekano įsakymu buvo sudaryta jubiliejinė komisi- 
ja, kuriai pirmininkavo prof. A. Žilėnas. Komisijos nariais paskirti: doc. R. Bartaška, 
e. doc. p. J. Čičinskas, e. doc. p. A. Kvederavičius, doc. J. Laškovas, e. doc. p. V. Ma- 
salskas, doc. J. Miškinis, prof. J. Mackevičius, doc. A. Markeliūnas. 

Organizacinė komisija parengė tokį karnavalinės eisenos scenarijų. 

Aprašymas: kolonos priekyje žengė fakulteto studentai, nešantys fakulteto de- 
kano šaržą ir fakulteto ženkliuko maketą. Už jų ėjo studentai, nešantys plakatus, 
kuriuose satyrine forma buvo parodytos visos penkios fakulteto specialybės. Paskui 
žygiavo būgnininkų ansamblis, o už jų — šokėjos su įvairiaspalvėmis perfojuosti- 
nėmis skraistėmis. Būgno garsai, taip pat dvi eilės buhalterių, ėjusių su mediniais 
kontūriniais skaitytuvais, inscenizavo kibernetikų orkestrą, kurio garsams lydint 
įvairiausius šokius šoko šokėjos. Už jų ant aukštos pakylos buvo nešama išpuošta 

višta, tai baikštus mūsų fakulteto „fiksas“, o už jos — įvairiaspalvėmis girliandomis 
išdabinti, kaimo kapelos linksminami žengė „pasipūtę“ diplomantai, jų viduryje ant 
aukštos puošnios pakylos, keturių „fuksų“ nešamas, puikavosi margas pasipūtęs ka- 
lakutas (diplomantas). 

Svečiams priimti fakultete buvo sudaryta komisija. Buvo patvirtinta svečių pri- 
ėmimo fakultete programa, kurioje buvo numatytos konkrečios priemonės ir atsa- 
kingi vykdytojai. Kiekvieną svečią šefavo fakulteto atstovas. 

1979 m. rugsėjo 22 d. 13 val. svečiai pradėjo rinktis fakultete. Vi 
tikti prie įėjimo į fakultetą ir pakviesti į dekano kabinetą. Čia buvo vaišinami kava, 
konjaku, obuoliais, kriaušėmis, vynuogėmis. Vyko draugiškas pokalbis. Svečiai pasa- 
kojo apie savo mokslo ir mokymo įstaigas, darbo organizavimą jose, buvo dalijamasi 
įspūdžiais ir prisiminimais apie mokymo proceso organizavimą Vilniaus univer- 
sitete pirmaisiais pokario metais. Fakulteto dekanas prof. J. Mackevičius svečiams 
papasakojo apie fakulteto darbuotojų mokslinę ir pedagoginę veiklą, fakulteto ateitį. 
Daugelis svečių išreiškė pageidavimą užmegzti glaudesnius bendradarbiavimo ry- 
šius su fakultetu. 

Fakulteto darbuotojai jungtinio korpuso valgykloje organizavo jubiliejines vai- 
šes, kuriose jų dalyvavo apie 70. Jubiliejines vaišes atidarė fakulteto dekanas prof. 
J. Mackevičius. Jis pasakė trumpą sveikinimo kalbą. Per pietus kalbėjo LSSR MA 
narys korespondentas Vaclovas Mališauskas, akademikas Antanas Buračas ir kiti 
svečiai. Kaliningrado universiteto rektorius N. Medvedevas pasakė, kad viskas buvo 


organizuota „priekrasno“. Apskritai, jis vengiąs vartoti šį žodį, bet šiuo atveju be jo 
negalįs išsiversti. 

Vilniaus universiteto 400 metų jubiliejaus proga už nuopelnus rengiant aukštos 
kvalifikacijos specialistus liaudies ūkiui ir vystant mokslą SSRS Aukščiausiosios Ta- 
rybos prezidiumo įsaku prof. Alfonsas Žilėnas buvo apdovanotas Tautų draugystės 
ordinu, o prof, Jonas Mackevičius ir doc. Jonas Laškovas — medaliu „Už darbo šaunu- 
mą“. Lietuvos SSR Aukščiausiosios Tarybos Prezidiumo įsaku už vaisingą mokslinį 
pedagoginį darbą ir aktyvią visuomeninę veiklą doc. Romualdui Bartaškai ir doc, Jo- 
nui Miškiniui buvo suteiktas Lietuvos SSR nusipelniusio dėstytojo garbės vardas. 

Daugelį pedagoginių ir mokslinių Ekonominės kibernetikos ir finansų fakulteto 
pioblesių sprendė mokslinė taryba. 1980 m. ją sudarė: 

pirmininkas prof. Jonas Mackevičius, 

* pirmininko pavaduotojas doc. Jonas Laškovas, 

+ sekretorius doc. Romualdas Bartaška, 

+ nariai: doc. Andriejus Bartkus, doc. Balys Gurklys, doc. Pranas Judickas, doc. 

Boleslovas Kilius, doc. Edmundas Kunevičius, doc. Algirdas Kvederavičius, 

prof: Michailas Lola, skaičiavimo stoties viršininkas Arvydas Matekonis, doc. 
Jonas Miškinis, e. doc. p. Romualdas Pladis, doc. Leonas Simanauskas, prof. 
Algis Šileika, prof. Raimundas Rajeckas, prof. Julius Tamošiūnas, doc. Vikto- 
ras Tamošiūnas, doc. Stasys Uosis, doc. Aleksandras Vengrys, prof. Alfonsas 
Žilėnas, doc. Algimantas Vitkūnas, vyr. dėstytojas Algis Dobrovolskas, Dalia 
Kargytė — komjaunimo organizacijos sekretorė, Virginijus Rimkūnas — stu- 
dentų profsąjungos biuro pirmininkas. 

Fakultete sėkmingai veikė Liaudies kontrolės grupė. Ją sudarė: 

pirmininkas ekon. m. kand. Leonas Simanauskas, nariai: ekon. m. kand. vyr. 


dėst. Jonas Nedzveckas (Politinės ekonomijos katedra), fakulteto darbuotoja Vanda 
Gumauskienė, skaičiavimo stoties viršininkas Arvydas Matekonis, ekon. m. kand. 
doc. Leonas Krivka (Buhalterinės apskaitos katedra), ekon. m kand. doc. Salomėja 
Žemaitaitytė (Ekonominės kibernetikos katedra), studentų komjaunimo komiteto 
narys Norbertas Filipavičius. 


Ekonominės kibernetikos ir finansų fakultetas garsėjo studentų sportiniais lai- 


mėjimais. Daugelis studentų tapo ne tik Lietuvos, bet ir daugelio tarptautinių var- 
žybų nugalėtojais ir prizininkais. Sunku suskaičiuoti jų pergales, kurių pasiekdavo 
kiekvienais mokslo metais. Štai, pavyzdžiui, vien 1981 m. fakultete studijavo net 15 
SSRS sporto meistrų. Tai: 

+ S. Bagočiūnas — orientavimo SSRS sporto meistras (buh. apsk. spec. IV k. 
stud.), 

+ D. Bislytė - lengvosios atletikos SSRS sporto meistrė (statistikos spec. III k. 
stud.), 

+ A. Gedvilas - akademinio irklavimo SSRS sporto meistras (buh. apsk. spec. 
IV k. stud.), 

+ A. Gigaliūnas — lengvosios atletikos SSRS sporto meistras (fin.-kred. spec. 
II k. stud.), 

+ V. Kireilis — tinklinio SSRS sporto meistras (ekon. kibern. spec. IV k. stud.), 

+ V. Kundrotas — stendinio šaudymo SSRS sporto meistras (ekon. kibern. spec. 
Vk.stud.), 

+ A. Liaugaudaitė — akademinio irklavimo SSRS sporto meistrė (buh. apsk. 
spec. II k. stud.), 

+ V. Majorovas — šachmatų SSRS sporto meistras (ekon. kibern. spec. III k. 
stud.), 

+ J. Mašalo - fechtavimo SSRS sporto meistras (buh. apsk. spec. IV k. stud.), 

+ V. Obuchovas — stalo teniso SSRS sporto meistras (buh. apsk. spec. IV k. 
stud.), 

+ A. Olekauskas — akademinio irklavimo SSRS sporto meistras (buh. apsk. 
spec. III k. stud.), 

+ J. Pinskus — akademinio irklavimo nusipelnęs SSRS sporto meistras, pasaulio 
čempionas, olimpinis prizininkas (buh. apsk. spec. III k. stud.), 

+ A. Šemeta— sportinės gimnastikos SSRS sporto meistras (ekon. kibern. I k. 


stud.), 

+ J. Taurauskaitė — krepšinio SSRS sporto meistrė (buh. apsk. spec. III k. 
stud.), 

+ A. Zaremba - akademinio irklavimo SSRS sporto meistras (buh. apsk. spec. 
II k. stud.). 


Reikia pažymėti, kad kai kurie jų dabar yra plačiai žinomi šalies visuomenės 
veikėjai: A. Šemeta — buvęs finansų ministras ir dabar Europos Parlamento narys, 
J. Pinskus - Seimo narys. 

Ekonominės kibernetikos, kaip ir kitų fakultetų, studentai kasmet aktyviai daly- 
vaudavo studentiškose kolūkinėse talkose. Pavyzdžiui, 1981 m. fakulteto studentai 
dirbo ūkiuose dviem pamainomis. Pirmoje pamainoje talkininkavo pirmakursiai 
Utenos ir Jurbarko rajonuose, antroje — antrojo, trečiojo ir ketvirtojo kursų studen- 
tai. Jie išvyko į Vilniaus, Šalčininkų, Širvintų ir Biržų rajonus. Netolimi nuo Vil- 
niaus miesto ūkiai vežiodavo studentus į darbą savo autotransportu.. 

Studentai dirbo derliaus nuėmimo ir tvarkymo darbus. Ūkiai juos aprūpino spe- 
cialiais drabužiais ir avalyne, apgyvendino bendrabučiuose, pionierių stovyklose, mo- 
kyklose, kultūros namuose. Iš viso į ūkius buvo išvykę 1233 talkininkai. Akademinis 
jaunimas ne tik padėjo žemdirbiams nuimti derlių, bet ir organizavo kultūrinius 
renginius. Iš jų pažymėtinos išvykos po įžymias rajono vietoves, taip pat ekskursijos 
į Rygą. Daugelyje vietų buvo organizuoti studentų susitikimai su rajonų spaudos 
atstovais, rašytojais, aktoriais. Visuose ūkiuose studentai laisvalaikiu organizuodavo 
sporto varžybas su vietos jaunimu, 

Kai kurios talkininkų grupės grįžo į fakultetą ūkių apdovanotos garbės raštais, 
asmeninėmis dovanomis ir piniginėmis premijomis. Pavyzdžiui, buhalterinės aps- 
kaitos specialybės trečiakursiai, talkininkavę Biržų rajono Medeikių kolūkyje, ne tik 
užsidirbo vidutiniškai po 65—70 rb, bet ir buvo kolūkio valdybos apdovanoti garbės 
raštais. Gerus atsiliepimus dekanatas gavo apie talkininkus, dirbusius to paties rajo- 
no Einorių, „Jaunosios gvardijos“, Lenino, „Bendro darbo“ ir „Pergalės“ kolūkiuose. 

Ekonominės kibernetikos ir finansų fakulteto taryba, sudaryta 1986 m. kovo 
12d.: 

* pirmininkas prof: Jonas Mackevičius — fakulteto dekanas, Buhalterinės aps- 

kaitos katedros vedėjas, profesorius, ekonomikos daktaras, 

Fakulteto studentai 
privalomoje talkoje 
kolūkyje. 1974 m. 


* pirmininko pavaduotojas doc. Jonas Laškovas — fakulteto prodekanas, Statis- 


tikos katedros docentas, ekonomikos kandidatas, 

sekretorius doc. Romualdas Bartaška — fakulteto prodekanas, Buhalterinės 
apskaitos katedros docentas, ekonomikos kandidatas, 

nariai: 

Andriejus Bartkus - Ekonominės informacijos katedros docentas, technikos 
kandidatas, 

Salomėja Girijotienė —- Ekonominės kibernetikos katedros docentė, ekono- 
mikos kandidatė, 

Kazimieras Edmundas Kunevičius — Buhalterinės apskaitos katedros docen- 
tas, ekonomikos kandidatas, 

Algirdas Kvederavičius — Ekonominės informacijos katedros docentas, eko- 
nomikos kandidatas, 

Jonas Markelevičius — Statistikos katedros vedėjas, e. doc. p., ekonomikos 
kandidatas, 

Arvydas Matekonis — Skaičiavimo stoties viršininkas, 

Ona Molienė — Statistikos katedros docentė, ekonomikos kandidatė, 

Jonas Miškinis — Politinės ekonomijos katedros docentas, ekonomikos kan- 
didatas, 

Raimundas Rajeckas —- Ekonominės kibernetikos katedros vedėjas, profeso- 
rius, ekonomikos daktaras, 

Leonas Simanauskas — Ekonominės informacijos katedros vedėjas, docentas, 
ekonomikos kandidatas, 

Viktoras Tamošiūnas — Fakulteto prodekanas, Ekonominės informacijos ka- 
tedros docentas, ekonomikos kandidatas, 

Jonas Vizbaras - Finansų ir kredito katedros docentas, ekonomikos kandi- 
datas, 

Stasys Uosis — Finansų ir kredito katedros profesorius, ekonomikos dakta- 
ras, 

Alfonsas Žilėnas — Finansų ir kredito katedros vedėjas, profesorius, ekono- 
mikos daktaras, 

* partinės organizacijos atstovas, 

* profsąjungos atstovas, 

+ komjaunimo organizacijos atstovas, 

+ studentų profsąjungos atstovas. 

Tarybos nutarimus įgyvendino dekanatas. Siekiant koordinuoti ir tolygiai pa- 
skirstyti darbą, veikė mokslinė metodinė komisija, turinti tris sekcijas: mokymo 
(akademinę), mokslinę metodinę ir kuratorių. Visų komisijų darbą derino ir kore- 
gavo dekanatas. 

Dekanato darbuotojai ir komisijos kontroliavo dėstytojų rengimąsi paskaitoms 
ir pratyboms, patalpų paruošimą mokymo procesui ir kitus organizacinius meto- 
dinius darbus. Katedros atsiskaitydavo už darbą dekanato posėdyje arba partinia- 
me susirinkime. Per mokslo metus taryboje 2-3 kartus buvo svarstomas katedrų 
darbas mokymo, auklėjimo ir mokslo tiriamojo darbo klausimais. Dekanato darbą 
tiesiogiai trukdė įvairių ataskaitų, informacijų rengimas, mažai reikšmingų klausimų 
svarstymas. 

Kiekvienais metais bendrame darbuotojų gamybiniame pasitarime buvo apta- 
riami mokymo, mokslinio, metodinio ir studentų komunistinio auklėjamojo darbo 
rezultatai. 

Gamybinės praktikos organizavimas. Visų specialybių studentai atlikdavo ga- 


Finansų ir apskaitos (1969-1977), Ekonominės kibernetikos... 35 


mybinę praktiką, jos trukmė būdavo įvairi. Praktikos buvo organizuojamos pagal 
katedrų parengtas programas. Praktikos eiga buvo iš anksto planuojama, sudaromas 
praktikos kontrolės kalendorinis planas. Praktikantai iš anksto gaudavo individua- 
lias užduotis. Pavyzdžiui, buhalterinės apskaitos specialybės studentai gaudavo indi- 
vidualią užduotį sukomplektuoti metinę apyskaitą, kurią katedra panaudodavo mo- 
kymo procese. Praktikantai rašė praktikos ataskaitas ir gynė jas praktikai pasibaigus. 
Praktikos eigos klausimai buvo reguliariai svarstomi katedrų posėdžiuose. 

Organizuojant gamybinę praktiką, buvo nemaža organizacinių ir metodinių ne- 
sklandumų. Sunkiai buvo sprendžiamas praktikos bazių pasirinkimo klausimas. Kai 
kuriose įmonėse praktika buvo formali — studentai siunčiami į sandėlį ar cechą, kur 
dirbo pasiuntiniais, perrašinėjo įvairius raštus, o neretai ir nuobodžiavo. Gamybinių 
praktikų metu dėl kai kurių praktikos vadovų — vyriausiųjų buhalterių abejingumo 
studentai menkai susipažindavo su visomis gamybinio darbo rūšimis. 

Dekanatas ėmėsi priemonių trūkumams taisyti. Praktikos organizavimo klausi- 
mai ne kartą buvo svarstyti metodinėje komisijoje, metodinėse konferencijose. Doc. 
L. Krivka praktikos organizavimo problemas kėlė respublikinėje spaudoje, rajonų 
laikraščiuose, „Tarybiniame studente“. 

Diplominių darbų rašymo organizavimas. Fakultete diplominius darbus (pro- 
jektus) ruošė visų specialybių studentai. Tie studentai, kurie ketverius metus mokėsi 
prastai, laikė valstybinius egzaminus, t. y. du specialybės, mokslinio komunizmo ir 
politinės ekonomijos egzaminą. Studentai, kurių pažangumo vidurkis buvo geras, 
rašė diplominį darbą ir laikė du valstybinius egzaminus - mokslinio komunizmo ir 
politinės ekonomijos. 

Temą diplominiam darbui studentas gaudavo prieš metus — prieš išvykdamas 
į pirmąją gamybinę praktiką. Tuo pačiu metu jam buvo paskiriamas mokslinis va- 
dovas ir įteikiama nustatytos formos diplominio darbo užduotis. Studentai būdavo 
aprūpinami diplominio darbo rašymo metodiniais nurodymais, darbų vadovai di- 
plomantus konsultuodavo. Diplominių darbų temos buvo pasirenkamos iš katedro- 
je parengtų diplominių darbų tematikų. Dauguma diplominių darbų temų buvo 
susijusios su katedros vykdomais mokslo tiriamaisiais darbais. Diplominių darbų 
recenzentais buvo kviečiami gamybinių susivienijimų (įmonių), įstaigų ir organiza- 
cijų specialistai. Tačiau buvo tam tikrų recenzavimo trūkumų — kai kurios recenzijos 
buvo paviršutiniškos, skubotai parengtos, pasigendama kritinių pastabų ir t. t. 

Pažymėtina, kad absolventai diplominius darbus rašė ne visus mokslo metus. 
Dažniausiai juos parengdavo per du paskutinius mėnesius, dėl to nukentėdavo turi- 
nio kokybė, darbo baigtumas ir apipavidalinimas. 

Fakultetas plėtėsi ir stiprėjo, didėjo studentų skaičius (žr. 5 lentelę). 

5 LENTELĖ. Studentų skaičius 1978-1986 m. 


Specialybės | 1978m. | s80m, 
DIENINIS SKYRIUS 
Ekonominės kibernetikos 263 251 187 166 
Ekonominės informacijos mechaninio 332 378 289 264 
apdorojimo organizavimas 
Statistikos 125 121 104 105 
Buhalterinės apskaitos 518 602 612 618 
Finansų ir kredito 324 312 276 259 
Išviso 1562 1664 1468 1412 
VAKARINIS SKYRIUS 
Ekonominės kibernetikos - - 27 39 
Ekonominės informacijos mechaninio - - 37 58 
apdorojimo organizavimas 
Buhalterinės apskaitos: 105 118 143 167 
Finansų ir kredito 130 126 116 107 
Išviso 235 244 323 371 
NEAKIVAIZDINIS SKYRIUS 
Statistikos = - - - 
Buhalterinės apskaitos 378 262 447 454 
Finansų ir kredito 262 385 334 305 
Išviso 640 647 781 759 
IšVISO 2437 2055 2572 2542 
6 LENTELĖ. Ekonominės kibernetikos ir finansų fakulteto absolventai 
(1970-1991 m.) 
|" Stacionaro | Neakivaizdinis | Vakarinis 

Specialybė skypiūs skyrius skyrius Išviso 
Finansų ir kredito 1081 583 456 2120 
Buhalterinės apskaitos | 2447 933 415 3795 
Statistikos 344 11 = 355 
Ekonominės kibernetikos 794 - 28 822 
Ekonominės informacijos mechanizuoto 1148 - 37 1185 
apdorojimo 
Išviso 5814 1527 936 8277 


Ekonominės kibernetikos ir finansų fakultetą baigė 8277 absolventai. Iš jų: staci- 
onaro skyrių — 5814 (70,2 proc.), neakivaizdinį skyrių — 1527 (18,5 proc.), vakarinį 
skyrių — 936 (11,3 proc.) (žr. 6 lentelę). Pagal specialybes absolventai pasiskirstė taip 
(proc.): buhalterinė apskaita — 45,9, finansai ir kreditas — 25,6, ekonominės infor- 
macijos mechanizuotas apdorojimas — 14,3, ekonominė kibernetika — 9,9, statisti- 
ka—-4,3. 

Pramonės ekonomikos fakultetas 
(1969-1988), Gamybos ekonomikos ir 
valdymo fakultetas (1988-1991) 


Dux. dr. Vytautas Grigoras 


Pramonės ekonomikos fakultetas savo veiklą pradėjo 
1969 m. Tai buvo stambiausias fakultetas tarp reorganizuotųjų ekonomikos profilio 
fakultetų ir vienas iš stambiausių universitete. Pirmuoju dekanu buvo išrinktas doc. 
Leonas Jasinskas, juo buvo iki 1976 m. ir vadovavo ne tik šiam fakultetui, bet ir 
visų ekonomikos fakultetų persikraustymui į Saulėtekio alėją. Nuo 1976 iki 1980 m. 
fakultetui vadovavo doc. Paulius Kiuberis, nuo 1980 iki 1990 m.— doc. Vytautas 
Grigoras, 1990-1991 m. — doc. Steponas Imbrasas. 

Fakultete buvo rengiami pramonės ekonomikos ir planavimo bei darbo eko- 
nomikos (nuo 1986-ųjų — darbo ekonomikos ir sociologijos) specialybių ekono- 
mistai. Paruoštas gausus būrys kvalifikuotų specialistų. 1985 m. buvo įteiktas 
5500-asis diplomas, iš jų 4000-asis pramonės planavimo ir 1500-asis darbo ekono- 
mikos. 

Fakulteto sudėtyje buvo: 

+ Pramonės ekonomikos katedra. Katedros vedėjai: doc. J. Pauliukonis (1965— 
1970); doc. Paulius Kiuberis (1971-1981); doc. Teodoras Chomentauskas 
(1982-1991); doc. Birutė Galinienė (nuo 1991-ųjų iki dabar). 

+ Darbo ekonomikos katedra. (Nuo 1982 m. Darbo ekonomikos ir organiza- 
vimo katedra.) Katedros vedėjai: doc. Kazimieras Vyšniauskas (1968-1978); 
doc. Romualdas Razauskas (1978-1982); doc. V. Grigoras (1982-1987); doc. 
Edmundas Stancikas (1982-1987). 

+ Pramonės įmonių planavimo katedra. Katedros vedėjai: doc. J. Pauliukonis 
(1970-1975); doc. Jonas Tamulevičius (1975-1986); prof. Vladas Astrauskas 
(1986—1995); doc. Marija Kučinskienė (1995-2004). 

+ Gamybos valdymo katedra. Katedros vedėjai: doc. R. Razauskas (1982-1989); 
prof Povilas Gylys (1989—1992); doc. V. Grigoras (1992-1996); prof. Albinas 
Marčinskas (nuo 1996-ųjų — ir šiuo metu). Pabrėžtina, kad tai buvo pirmoji 
valdymo katedra Lietuvoje. 

+ Ekonominės istorijos ir geografijos katedra. Katedros vedėjai: doc. L. Jasins- 
kas (1968-1976); doc. Jonas Kunčina (1976—1986); doc. Stasys Vaitiekūnas 
(1986-1991). 

Doc. r. Paulius Kiuberis Doc. dr. Vytautas Grigoras Doc. dr. Steponas Imbrasas 
(1920-1989) 


+ Pramonės šakų technologijos katedra. Katedros vedėjai: doc. A. Bucevičiūtė 
(1968-1970); doc. Algirdas Žebrauskas (1970-1976); doc. Audvydas Staške- 
vičius (1976-1980); prof. A. Žebrauskas (1981-1994). 


1969 m. Pramonės ekonomikos fakultete buvo įkurta Darbo mokslinio orga- 
nizavimo ir valdymo laboratorija — moksliniams tyrimams, vykdomiems ūkinių 
sutarčių pagrindu, koordinuoti. Šios laboratorijos vedėjai: Gediminas Samuolis 
(1970-1972); V. Grigoras (1972-1976); Algirdas Šalčius (1976-1982), Eduardas 
Vabalas (1982-1990). 

Tarptautinio verslo mokyklos šaknys — Pramonės ekonomikos fakultete. 1989 m. 
buvo paruošta tarptautinio verslo programa, Studijuoti priimta daugiau kaip 35 
asmenys, turintys aukštojo mokslo diplomus. Tikslas buvo rengti vadovus, suge- 
bančius spręsti tarptautinio verslo problemas. Vėliau tarptautinio verslo mokykla 
tapo savarankišku universiteto padaliniu. Pirmosios laidos absolventai įkūrė verslo 
vadovų klubą, vadintą mistiniu vardu — „615 klubas“, — tapusį reguliarių susitikimų 
iniciatoriumi ir organizatoriumi. Šis sambūris buvo absolventų dalykinio bendravi- 
mo, idėjų generavimo, savitarpio pagalbos ir konsultacijų centras, kuris ypač buvo 
naudingas pirmaisiais Lietuvos nepriklausomybės metais, tarptautiniam verslui 
tampant dienos aktualija. 

Svarbiausius fakulteto operatyvinės veiklos, taktikos ir strategijos klausimus 
sprendė Mokslo taryba, kurią sudarė kompetentingiausi katedrų išrinkti dėstytojai. 

Pateikiamas rektoriaus 1987 metų rugsėjo 15 dienos įsakymu Nr. 155 patvirtin- 
tas fakulteto Mokslo tarybos narių sąrašas. Tai buvo pirmoji fakulteto Mokslo tary- 
ba, į kurią įėjo studentų deleguotų atstovų (iki tol jiems atstovavo vienas studentų 
profsąjungos atstovas). 

Vilniaus universiteto taryba. Sėdi rektorato nariai, stovi fakultetų dekanai. Antroje eilėje (iš kairės į dešinę); 
pirmas - Ekonominės kibernetikos ir finansų fakulteto dekanas prof. habil. dr. Jonas Mackevičius, ketvirtas — 
Pramonės ekonomikos fakulteto dekanas doc. dr. Vytautas Grigoras; trečioje eilėje (iš kairės į dešinę) pirmas - 
Prekybos fakulteto dekanas doc. dr. Bronislovas Čereška 


Pirmininkas doc. Vytautas Grigoras. 

Pirmininko pavaduotojas doc. Petras Prakapas. 
Sekretorė doc. Regina Kirlaitė. 

Nariai: 

Profesorius Vladas Astrauskas. 

Profesorius Vincentas Baranauskas. 

Docentas Teodoras Chomentauskas. 

Docentas Leonas Jasinskas. 

Docentas Paulius Kiuberis. 

Docentas Jonas Kunčina. 

Docentas Romualdas Razauskas. 

Docentas Edmundas Stancikas (vėliau profesorius). 
Docentas Kazimieras Vyšniauskas. 

Docentas Stasys Vaitiekūnas (vėliau profesorius). 
Docentas Algirdas Žebrauskas (vėliau profesorius). 
Studentai: A. Grigas, D. Zabulionis, R. Savickas, A. Šileikaitė. 


Pažymėtina, kad pirmieji studentijos atstovai buvo labai aktyvūs, pavyzdžiui, 
numatant mokymo ir metodinio darbo gaires, pateikdavo apibendrintą studentų 

požiūrį į vieną ar kitą klausimą, ypač mokymo programas, kurių peržiūrėjimas ir 
tobulinimas suaktyvėjo dėl Sąjūdžio įtakos. 

Neišskiriant nė vieno Mokslo tarybos nario, reikia konstatuoti, kad visi šios pa- 
minėtos, ankstesnių ar vėlesnių tarybų nariai buvo labai aktyvūs ir pareigingi kolek- 
tyvinių sprendimų rengėjai ir vykdytojai, įgyvendintojai. Visi jie aktyviai dalyvavo 
plėtojant ne tik fakulteto ar universiteto, bet ir šalies ekonomikos, mokslo, mokslo 
pedagoginį darbą. Dauguma fakulteto dėstytojų glaudžiai bendradarbiavo ir buvo 
žinomi analogiško profilio Sovietų Sąjungos aukštųjų mokyklų katedrose dėl savo 
veiklos ruošiant seminarus, mokslines konferencijas, rengiant mokslo straipsnių rin- 
kinius. 

Visų universiteto dėstytojų darbas buvo vertinamas mokymo, mokslo tiriamojo ir 
metodinio darbo požiūriu. Fakultete visoms šioms kryptims buvo skiriamas reikiamas 
dėmesys. Fakulteto Mokslo taryba ir vadovybė daug dirbo tobulindama mokymo pro- 
ceso turinį ir organizavimą. Viena iš formų: fakultete buvo sukurta ir įdiegta studentų 
mokymo ir savarankiško darbo planavimo ir organizavimo sistema. 1979 m. ši siste- 
ma buvo pristatoma Maskvoje Liaudies ūkio laimėjimų parodoje, o vėliau Lietuvos 
aukštųjų mokyklų fakultetų dekanų pasitarime — seminare. Liaudies ūkio laimėjimų 
parodoje Maskvoje taip pat buvo pristatoma Pramonės ekonomikos fakulteto studen- 
tų ekonominė mokslinė tiriamoji laboratorija, įkurta 1976 m. (vadovė doc. Kazimiera 
Prunskienė). Laboratorijos tikslas — įtraukti studentus į kolektyvinius kompleksinių 
pramonės gamybos plėtros ir ekonominio efektyvumo didinimo problemų tyrimus. 
Kolektyvinis studentų mokslinės tiriamosios laboratorijos 1976-1977 m. atliktas dar- 
bas buvo pateiktas aštuntajam tarptautiniam studentų mokslinės profesinės veiklos 
konkursui Bratislavoje 1977 m. lapkritį ir apdovanotas diplomu bei konkurso laurea- 
to premija. Liaudies ūkio laimėjimų parodos komitetas studentų mokslo ir mokymo 
proceso organizavimo tobulinimo veiklą įvertino teigiamai ir skyrė K. Prunskienei, 
V. Grigorui ir A. Žebrauskui parodos apdovanojimus — medalius. 

Pramonės ekonomikos fakultetas palaikė mokslinius ryšius su visų SSRS res- 
publikų sostinių, Maskvos, Leningrado, Sverdlovsko, Tartu, Permės universitetais 
ar ekonominio profilio institutais, Varšuvos, Krokuvos, Balstogės, Prahos, Debrece- 
no ir kitų miestų mokymo ir mokslo įstaigomis — dalyvaudavo jų organizuojamose 
mokslinėse konferencijose ar patys sulaukdavo jų atstovų. 

Paskutiniu laiku, ne rečiau kaip kas dveji metai, fakultetas organizuodavo res- 
publikines ar sąjungines mokslines konferencijas ir išleisdavo pranešimų ar tezių 
rinkinius. Išvardysime svarbesnes iš jų: 

1982 m.buvo surengta sąjunginė konferencija „Pramonės darbuotojų kompleksinio 
darbo organizavimo problemos mokslo — techninės pažangos sąlygomis“. Keturiose 

sekcijose buvo perskaityta daugiau kaip 80 pranešimų, trečdalio jų autoriai buvo mūsų 
respublikos atstovai. Be mūsų, pranešimus pateikė kitų respublikų atstovai, profesoriai 
A.M. Veinbergas, J. G. Liachovas, M. A. Melnovas, P. F. Petročenko, N. N. Filipovas, 
G. M. Čerkasovas, K. I. Azizovas S. A. Alibaevas, Barbara Vozniak. Konferencijoje 
buvo gvildenamos teorinės ir praktinės darbo organizavimo ir valdymo problemos, 
atskirų liaudies šakų ypatumai ir mokslinės techninės pažangos įtakos laipsnis. 

1979 m. sąjunginėje konferencijoje, organizuotoje su Sovietų Sąjungos ekono- 
minės istorijos moksline metodine taryba, dalyvavo profesoriai A. Uspenskis (Mas- 
kva), I. Panfilova (Leningradas), B. Saryčevas (Leningradas), V. Glebko (Minskas), 
A. Dilbasovas (Baku), M. Mamadžanovas (Taškentas) ir kt. 

1986-aisiais vykusioje sąjunginėje ekonominės geografijos konferencijoje dalyva- 
vo žymūs kitų respublikų mokslininkai, profesoriai: B. Chorevas (Maskvos universi- 
tetas), S. Lavrovas (Leningrado liaudies ūkio institutas), J. Pivovarovas (Sąjunginis 
geografijos institutas). Respublikos mokslininkų skaityti pranešimai konferencijoje 
sulaukė reikiamo dėmesio ir pritarimo. 

1984 m. surengtoje respublikinėje konferencijoje „Darbo laiko panaudojimo ge- 
rinimo keliai pramonėje“, kurioje buvo pateikta 74 pranešimai, be Lietuvos moksli- 
ninkų, dalyvavo profesoriai T. Čerkasovas, B. Genkinas, M. Melnovas, A. Jejuševas 
ir kiti svečiai iš Sovietų Sąjungos universitetų. 

1986 m. kartu su šalies mokslinių techninių draugijų taryba organizuota res- 
publikinė konferencija „Ekonominių svertų ir metodų stiprinimas intensyvinant 
pramoninę gamybą“. Keturiose sekcijose buvo pateikta daugiau kaip 200 mokslinių 
pranešimų, kurių tezės atspausdintos keturiuose apie 30 spaudos lankų apimties 
rinkiniuose. Konferencija turėjo respublikinės statusą, nors joje panoro dalyvauti 
per 90 mokslininkų iš kitų Sovietų Sąjungos miestų bei užsienio. Konferencijos 
dalyviai nagrinėjo teorinius, metodinius bei praktinius pramonės gamybos inten- 
syvumo, darbo organizavimo ir valdymo tobulinimo, gamybos ekonominio skati- 
nimo, ūkio mechanizmo tobulinimo, racionalaus gamybos fondų ir materialinių 
išteklių naudojimo vykstant mokslo ir technikos pažangai klausimus ir problemas. 

Neįprastai buvo jaučiamas ekonominių veiksnių sureikšminimas ir administracinių 
poveikio metodų pasmerkimas. Dalyvavę profesoriai iš kitų respublikų K. Puzynia, 
V. Krivcovas, N. Suchareva, M. Melnovas, B. Babajevas, N. Tokarskaja, I. Oks galėjo 
įsitikinti mūsų mokslininkų minčių pagrįstumu ir racionalumu. Diskusijos tapo 
dalykiškesnės. 

Mokslinės konferencijos buvo ypač naudingos jauniems mokslininkams, turėju- 
siems galimybių savo pranešimais aprobuoti, ginti savo idėjas. Visiems dėstytojams 
tai buvo viena iš formų pateikti savo mokslo tyrimo darbo rezultatus. 

Išvardytose ir kitose konferencijose labai aktyviai dalyvavo Pramonės ekonomi- 
kos fakulteto dėstytojai profesoriai V. Astrauskas, V. Baranauskas, docentai J. Raga- 
levičius, J. Tamulevičius, K. Prunskienė, R. Razauskas, J. Kunčina, Danutė Bartaš- 
kienė, Mironas Krejeris, T. Chomentauskas, Kęstutis Glaveckas, Stasys Valentina- 
vičius, Jurgis Žvinklys, M. Kučinskienė. Dauguma išvardytųjų aktyviai reiškėsi ir už 
Lietuvos ribų. 

Tarp fakultete vykdomų mokslo tyrimo darbų svarbią vietą užėmė ūkinės su- 
tartys, kurių apimtys buvo vienos didžiausių universitete. Iliustravimui pateikiami 
vieno laikotarpio duomenys. 

1985-1986 m. sutarčių vadovai ir darbų apimtys (rb): 

Doc. M. Krejeris — 75 000, doc. Sofija Melnikienė — 22 500, doc. M. Kučins- 
kienė — 45 000, doc. J. Ragalevičius — 40 000, doc. J. Tamulevičius — 50 000, doc. 
S. Valentinavičius — 135 000, doc. Birutė Visokavičienė — 30 000, doc. V. Grigoras — 
25 000, doc. K. Vyšniauskas — 45 000, doc. R. Razauskas — 58 000, doc. Arvydas 
Paškevičius — 119 000, doc. Vytas Dudinskas — 21 000, doc. Violeta Kulvinskienė — 
36 000, prof. E. Stancikas — 46 000, prof: A. Žebrauskas — 180 000, prof. V. Bara- 
nauskas — 40 000, doc. T. Chomentauskas — 45 000, doc. Rima Česynienė —40 000, 
doc. L. Jasinskas — 17 000. Numatytos sumos skirtos 2-4 metams. Iš ūkinių sutar- 
čių kasmet buvo gaunama 250-300 tūkstančių rublių pajamų, iš jų 125—200 rublių 
mokos fondo. Šios lėšos sutartyje dalyvaujantiems dėstytojams ir studentams labai 
pravertė. 

Tyrimo darbuose aktyviai dalyvavo studentai. Atlikdami fakulteto vykdomus 
mokslo tiriamuosius darbus, sukauptą medžiagą panaudodavo ruošdami referatus, 
pranešimus konferencijoms, kursinius ir diplominius bei pristatomus respubliki- 
niams konkursams darbus, todėl turėjo palankesnes galimybes konkrečioje veiklo- 

je taikyti ekonominius analitinius, statistinius matematinius, sociologinius ir kitus 
metodus. 

Reikėtų paminėti daug metų trukusį bendradarbiavimą diegiant mokslo reko- 
mendacijas su Vilniaus kuro aparatūros gamykla, plastikų dirbinių gamykla „Plasta“, 
elektrotechnikos gamykla „Elfa“, elektros skaitiklių gamykla, Ukmergės baldų kom- 
binatu, susivienijimu „Lelija“ ir kitais. Remiantis moksliniais tyrimais, šiose įmonė- 
se buvo diegiami pažangūs gamybos organizavimo, vadybos ir personalo vadybos 
principai. Be to, buvo atliekami ir techninio technologinio pobūdžio darbai. 

Kai kurie Pramonės šakų technologijos katedros kolektyvo nariai, bendradar- 
biaudami su Lietuvos chemijos ir chemijos technologijos institutu (akademiku 
J. Prokopčiku), vadovaujami vedėjo doc. A. Žebrausko, tyrė polimerinių komponen- 
tinių medžiagų naudojimo problemas. Kiti, bendradarbiaudami su SSRS Mokslų 

Pramonės ekonomikos fakulteto bendradarbiavimo sutartį su Ukmergės baldų kombinatu 
pasirašo (iš kairės į dešinę): doc. dr. Algirdas Šalčius ir Ukmergės baldų kombinato direktoriaus 
pavaduotojas Pupšys. Už jų stovi (iš kairės į dešinę): dekanas doc dr. Vytautas Grigoras, katedrų 
vedėjai doc. dr. Jonas Tamulevičius ir doc. dr. Romualdas Razauskas, prodekanė doc. dr. Kazimiera 
Danutė Prunskienė, katedros vedėjas doc. dr. Jonas Kunčina, prodekanas doc. dr. Petras Prakapas, 
doc. dr. Romualdas Samuolis, Ukmergės baldų kombinato direktorius Romualdas Macijauskas 


e 


Pramonės ekonomikos fakulteto dėstytojai Mažeikių naftos gamykloje 

akademijos cheminės fizikos institutu (prof. J. A. Šliapnikovas) keletą metų vykdė 
antioksidantų sorbcijos tyrimus. Už efektyviausią 1982 m. išradimą „Elektrolaidžių 
dangų gavimo būdas“ fakulteto dėstytojams A. Žebrauskui ir M. Baranauskui buvo 
suteiktas sąjunginės Išradėjų ir racionalizatorių draugijos prizas „Eurika“. 

Tačiau svarbiausias mokslinių tyrimų rezultatas — disertacijos. Vien 1980— 
1991 m. fakultete habilituoto daktaro disertacijas parengė dabartiniai profesoriai 
V. Astrauskas, K. Prunskienė, E. Stancikas, A. Žebrauskas, A. Staškevičius, S. Vai- 
tiekūnas, K. Glaveckas. Teko ne tik labai sunkiai dirbti rengiant disertacijas, bet ir 
gaunant leidimus jas ginti Maskvos ar Leningrado mokymo ar mokslo įstaigose. 
Sunkius kelius nuėjo ir asmenys, rengę kandidato disertacijas, nors kai kuriems buvo 
lengviau, nes kai kurių krypčių mokslinius darbus buvo galima ginti mūsų šalies 
Mokslų akademijos tarybose. Pažymėtina, kad, be universiteto darbuotojų, katedros 
padėjo priskirtiems prie jų liaudies ūkio specialistams A. Griškevičiui, P. Žurauskui, 
Z. Pagirskienei, K. Grigaliūnui, G. Salominienei parengti daktaro disertacijas ir jas 
sėkmingai apginti. 

Fakultetas gražiai pasiruošė ir iškilmingai paminėjo universiteto 400-ąsias meti- 
nes. Turėjome daug svečių, atnaujinome vaizdinę agitaciją, aktyviai dalyvavome tam 
skirtuose renginiuose, meno saviveiklos konkursuose, sporto varžybose. Liaudies 
dailininkas Vytautas Savickas iš šimtamečio ąžuolo pagamino skulptūrinę kompo- 
ziciją, kuri stovi prie Ekonomikos fakulteto pastato (tuo metu buvo juokaujama, kad 
ji stovės ilgiau nei bronzinė Leninio ir Kapsuko skulptūra). Juokai virto tikrove — 
dvidešimt metų bronzos paminklo nėra nė žymės. 

Iš jubiliejinių renginių įsimintiniausia buvo viktorina. 1978 metų kovo 13 dieną 
Respublikos profsąjungų rūmų salėje 110 geriausių universiteto istorijos žinovų iš 
11 fakultetų varžėsi viktorinoje, skirtoje Vilniaus universiteto 400 metų jubiliejui 
„400 atsakymų apie Vilniaus universiteto praeitį ir dabartį“. Favoritai — istorikai 
(vadovas Alfredas Bumblauskas), teisininkai, flologai. Nuodugniai ir visapusiškai 
įvertinusi įnirtingos, bet džentelmeniškos visų fakultetų kovos eigą ir rezultatus, 
komisija pirmąją vietą paskyrė Pramonės ekonomikos fakulteto komandai. Buvo 
neįtikėtina, bet akivaizdu — Pramonės ekonomikos fakulteto studentai geriausiai 
moka universiteto istoriją ir sumaniai interpretuoja ateities perspektyvas. Pirmojo 
laipsnio viktorinos nugalėtojų diplomus gavo komandos nariai: E. Jovaiša (kapito- 
nas, IV kursas), B. Zadlauskaitė (V kursas), D. Burbulytė (III kursas), D. Merkytė 
(IV kursas), Ž. Stravinskas (III kursas), V. Surdokas (IV. kursas), R. Lapinskaitė 
(IV kursas), I. Žukauskaitė (III kursas), G. Žukauskas (IV kursas), D. Žemrietaitė 
(V kursas). Komanda buvo premijuota kelione į užsienį (tuo metu tai buvo labai 
vertinga). Antra liko Medicinos, trečia — Fizikos fakulteto komandos. 

Ruošdamasis jubiliejui, universitetas labai daug dėmesio skyrė patalpų apipavi- 
dalinimui. Pramonės ekonomikos fakultetas ta linkme dirbo nuosekliai ir kruopš- 
čiai. Dėl to 1980 m. užėmė pirmąją vietą tarp Lietuvos aukštųjų mokyklų meninio 
apipavidalinimo ir vaizdinės agitacijos apžiūroje konkurse. Nuosekli veikla buvo 
gerai įvertinta. Prie to labai prisidėjo pramonės įmonės, su kuriomis buvome sudarę 
daugiamečio bendradarbiavimo sutartis: Vilniaus plastikų dirbinių gamykla „Plas- 
ta“ (direktorius Algirdas Griškevičius), gamybinis susivienijimas „Elfa“ (direktorius 
Vilius Blinkevičius), Ukmergės baldų kombinatas (direktorius Romualdas Maci- 
jauskas). Jų parama apipavidalinant atskiras fakulteto patalpas buvo labai reikšmin- 
ga. Fakulteto dėstytojų, ypač organizatoriaus doc. R. Razausko, indėlis tobulinant 
šių organizacijų personalą — „Miško akademijos“, kuriose, atitrūkę nuo gamybos, 
meistrai ir vadovai poilsio bazėse kėlė savo kvalifikaciją. 

Įvairiapusė Pramonės ekonomikos fakulteto veikla domino šalies ir užsienio vi- 
suomenę. Fakultete svečiavosi daug garbingų žmonių. Garbės svečių knygoje įrašus 
paliko žymūs SSRS ir Lietuvos mokslo ir visuomenės veikėjai. Įdomus apsilan- 
kymo fakultete pėdsakas: mažos San Tomės ir Principės šalies vadovų įspūdžiai 
susipažinus su fakultetu. Vienas iš reikšmingiausių — 1985 m. Kauno politechnikos 
instituto aštuonių dekanų įrašas: „Mes sužavėti Jumis“, po kuriuo pasirašė Automa- 
tikos fakulteto dekanas J. Daunoras, Elektrotechnikos fakulteto dekanas I. Mikšta, 
Inžinerinės ekonomikos fakulteto dekanas A. Makarevičius, Lengvosios pramonės 
fakulteto dekanas A. Kajalavičius, Mašinų gamybos fakulteto dekanas A. Bakšys, 
Mechanikos fakulteto dekanas P. Švenčianskas, Skaičiavimo technikos fakulteto 
dekanas I. Matickas, Statybos ir santechnikos fakulteto dekanas M. Malakauskas. 
Tai geranoriškumo vieni kitiems faktas. 

Didžiausias fakulteto turtas — geri, t. y. drausmingi, išradingi ir pažangūs, stu- 
dentai. Pramonės ekonomikos fakultetas nebuvo tarp blogiausių. Kaip ir kituose 
fakultetuose, buvo būdingi draugiškumu, tolerancija, pagarba vieni kitiems, be- 
tarpiškumu bendraujant pagrįsti santykiai. Kolektyvą suburdavo ne tik studijos. 
Inauguracijų, paskutinių skambučių, mokslo metų užbaigimo, diplomų įteikimo, 
„ekonomistų“ šventės turėjo gražias tradicines apeigas, buvo visų mėgstamos. Ypač 
masinėmis dėstytojų ir studentų susibūrimo dienomis tapdavo ekonomistų šventė, 
pažymima kasmet mokslo metų pabaigoje prie Šilo ežero. Daug sporto varžybų, 
atrakcionų, šokių ir žaidimų. Nenuobodžiaudavo niekas. Programos ašis — fakulteto 
meninės agitbrigados pasirodymas. Vienais metais ši agitbrigada tapo respublikinės 
apžiūros laureate (čia Vytauto Šerėno, vėliau tapusio „dviratininku“, lopšys). Tarp 
kitko, V. Šerėnas baigęs tapo dėstytoju, apgynė ekonomikos mokslų kandidato (da- 
bar daktaro) disertaciją, o tik vėliau perėjo į televiziją. 

Docentai daktarai 

darbo ekonomikos 

spec. neakivaizdininkų 
paskutinėje paskaitoje (iš 
kairės į dešinę): Vytautas 
Grigoras, Petras Prakapas, 
Zena Gaigalienė, 
Romualdas Razauskas 


Paskutinę paskaitą 

darbo ekonomikos 

spec, vakarinio skyriaus: 
studentams skaito doc, 
dr. Juozas Ragalevičius. 
Sėdi fakulteto dekanas 
doc. dr. Vytautas Grigoras. 
1981 m. 


Absolventų priesakai... 

„Ekonomistų šventės“ akimirkos. Tarp studentų dekanas doc. dr. Paulius Kiuberis ir 
prodekanas doc. dr. Vytautas Grigoras| 

Ketvirtojo kurso studentai 
pratybose Vadybos 
kabinete. Kino režisierius 
H. Šablevičius kaupia 
medžiagą mokslo 
populiarinimo filmui 
„Noriu būti Merkurijum“ 


Pramonės ekonomikos fakultetą baigė 5311 absolventų (stacionaro skyrių —2149, 
neakivaizdinį skyrių — 1744, vakarinį skyrių — 1418). Iš jų pramonės planavimo spe- 
cialybę įgijo 3380 (63,6 proc.), darbo ekonomikos — 1931 (36,4 proc.) (žr. lentelę). 


Lentelė. Pramonės ekonomikos fakulteto absolventai (1970-1991 m.) 


Stacionaro Neakivaizdinis Vakarinis 
Specialybė skyrius skyrius skyriūs Išviso 
Pramonės planavimo 1160 1244 976 3380 
Darbo ekonomikos 989 500 442 1931 
Išviso 2149 1744 1418 5311 


Kalbant apie tradicines studentų veiklas, negalima nepaminėti statybinių būrių, 
tarp kurių buvo ir dirbusių užsienyje. Ypač sekėsi „Gabijai“ ir „Taurui“. „Tauro“ pas- 
tatai dar dabar girdi Punios šilo ir Nemuno bangų ošimą. „Tauro“ studentų staty- 
binis būrys ne kartą pripažintas vienu geriausių Lietuvoje, o „Gabijos“ agitbrigada, 
parengusi labai šmaikščią programą, tapo šalies SSB agitbrigadų varžybų nugalėtoja. 
Vadovaudami statybiniams būriams, įgūdžius ugdė žinomi šalyje politikai: V. Biru- 
tis, K. Daukšys, S. Kliokys, R. Bajorinas, D. Pupkevičius, N. Kliokienė, V. Auštrevi- 
čius, K. Sasnauskas ir kiti. 

Darbingas ir vieningas fakulteto dėstytojų kolektyvas buvo labai kvalifikuotų 
specialistų parengimo pagrindas ir gero fakulteto vardo visuomenėje garantas. 

Prekybos fakulteto veiklos apžvalga 
(1969-1991) 


Duc. dr. Bronislovas Čereška 


1. Fakulteto įkūrimas 


Prekybos fakultetas, kaip atskiras Vilniaus universiteto 
padalinys, pradėjo savo veiklą 1969 m. Rektorius J. Kubilius fakulteto organizavi- 
mo ir vidinių struktūrų kūrimo laikotarpiui iki rinkimų laikinai einančiu dekano 
pareigas paskyrė doc. Algimantą Jablonskį, kuris tuo metu buvo Tarpfakultetinės 
politinės ekonomijos katedros vedėjas, partijos narys ir aktyvus „Žinijos“ draugijos 
narys, gerai žinomas tiek universitete, tiek už jo ribų. Prodekanu buvo paskirtas 
Prekybos ekonomikos katedros vyr. dėst. L. Butkevičius. Dėl palyginti nedidelio 
studentų skaičiaus buvo skirtas tik vienas prodekanas. 

Trims fakultetams senuosiuose rūmuose buvo labai 
ankšta. Daug patalpų Ekonomikos fakultetas skolinosi iš 
vakarinių mokyklų ir Vilniaus pedagoginio instituto (VPI). 
VPI auditorijose vyko užsiėmimai Prekybos fakulteto va- 
karinio skyriaus studentams. Prekybos fakulteto globai ir 
priežiūrai atiteko Ekonomikos mokslų fakulteto biblioteka 
ir skaitykla, buvusi universiteto centriniuose rūmuose. 

Prekybos fakultetą sudarė trijų komercinio profilio spe- 

r cialybių katedros — Prekybos ekonomikos, Prekių mokslo 

ir Materialinio techninio aprūpinimo. Į Prekybos fakulteto 

Doc. dr. Algimantas Jablonskis sudėtį buvo įtraukta ir Tarpfakultetinė politinės ekonomi- 

UZ jos katedra, aptarnavusi visus ne ekonominio profilio uni- 

versiteto fakultetus. Tai buvo padaryta dėl dviejų priežasčių: 

siekiant padidinti bendrą fakulteto darbuotojų skaičių ir, manyčiau, svarbiausia buvo 

ideologinė priežastis — sudaryti bent šiek tiek gausesnę partinę organizaciją, nes 

trijose profilinėse katedrose buvo vos šeši SSKP nariai. Partijos narių skaičius buvo 

vienas ideologinės veiklos svertų, lemiančių propagandinio darbo apimtį. Teoriškai 

visi partijos nariai turėjo būti visapusiškai atsidavę komunistų įstatų ir programos 

vykdytojai. O gyvenime iš tikrųjų partinis bilietas beveik visiems užtikrino norma- 
lesnį darbą ir ramesnes gyvenimo sąlygas. 

Dekanas A. Jablonskis daugiausia rūpinosi organizaciniais ir ideologiniais klau- 
simais. Ideologiniam darbui jis labai tiko, dažnai važinėdavo po rajonus ir skaitydavo 
propagandinio pobūdžio paskaitas. Taip jis papildomai užsidirbdavo pragyvenimui 
ir užsitikrindavo nepriekaištingą reputaciją, nors niekas nežinojo jo tikrųjų pažiūrų. 

A. Jablonskiui gerai talkino naujai paskirtas prodekanas L. Butkevičius. Jis ypač 
daug; pasidarbavo kuriant studentų visuomenines organizacijas, suvedant ir apiben- 
drinant jų veiklos rezultatus, sudarant tvarkaraščius. 

Pirmaisiais darbo mėnesiais buvo suformuotos ir pradėjo veikti visos studentų 
ir darbuotojų visuomeninės organizacijos, kaip žemesni universitete veikusių visuo- 
meninių organizacijų padaliniai. 

Prodekanas L. Butkevičius ypač vykusiai dirbo organizacinį darbą su studentais. Jis 
greitai rasdavo bendrą kalbą, vaizdžiai papasakodavo jiems vieną kitą lėkštoką anek- 
dotą ar „tikrą atsitikimą“ ir be didesnių įkalbinėjimų sugundydavo atlikti tuo metu 
reikalingą visuomeninį darbą. Visuomeninės organizacijos vienaip ar kitaip prisidėjo 
prie fakulteto vykdomo mokymo, mokslo ir metodinio darbo bei studentų auklėjimo. 
Todėl jau pirmaisiais savo veiklos metais Prekybos fakultetas buvo priskirtas prie ge- 
resnių universiteto padalinių ideologinio ir organizacinio darbo srityse. 

Buvo įvesta tradicija — kasmetinis susirinkimas su studentų tėvais. Ypač gausiai 
juose dalyvaudavo pirmakursių tėveliai. Vyresniuose kursuose aktyvumas blėsdavo. 
Tokie tradiciniai susitikimai vykdavo beveik visą fakulteto gyvavimo laikotarpį. 

Prekybos fakultete iš pradžių dirbo 35 mokslo darbuotojai, iš jų 20 turintys 
mokslo laipsnį ir vardą, ir 12 žmonių pagalbinio personalo. Buvo 1380 studentų — 
350 dieniniame, 450 — vakariniame ir 580 — neakivaizdiniame skyriuose. Iš trijų 
ekonominio profilio fakultetų jis buvo pats mažiausias, bet universitete nebuvo pa- 
skutinis, o pagal kai kuriuos veiklos rodiklius kartais išsiverždavo net į pirmaujan- 
čiųjų gretas. 

Fakulteto kūrimosi laikotarpis sutapo su didelį bumą visoje SSRS sukėlusiomis 
ir neaplenkiant nė mažiausio padalinio — akademinės grupės — plačiai paminėtomis 
komunistų ideologinio vado V. I. Lenino 100-osiomis gimimo metinėmis. Visose 
akademinėse grupėse turėjo vykti lenininė įskaita, fakultete buvo rengiami specia- 
lūs vakarai, kuriuose buvo skaitomi propagandiniai pranešimai ir rodoma meninė 
programa. Rezultatai būdavo sumuojami, šiek tiek pagražinami ir tinkamai įformi- 
nami. 

Ką tik susikūrę trys fakultetai, padedami universiteto Mokslinio tyrimo sek- 
toriaus vadovo M. Krejerio, taip pat surengė pirmąją ir vienintelę per dvidešimt 
savo gyvavimo metų bendrą specialią mokslinę konferenciją aktualiu pavadinimu: 
V. Leninas ir ekonomikos mokslų problemas. Iš 23 autorių tik penki savo pranešimų 

pavadinimuose tiesiogiai paminėjo V. Lenino vardą. S. Uosio pranešimo tema — 
„V. Leninas ir tarybinė pinigų sistema“, M. Krejerio — „V. Leninas ir darbo moksli- 
nis organizavimas“, L. Butkevičiaus — „V. Lenino idėjų įgyvendinimas prekyboje“ ar 
J. Kriaučiūno „Chemijos mokslo ir technologijos vystymasis V. Lenino idėjų švieso- 
je“ dar šiaip taip derinosi su „vado“ jubiliejumi, o Prekybos ekonomikos katedros as- 
piranto V. Mackevičiaus tema „Rezervinių atsargų dydžio nustatymas Monte-Karlo 
metodu“ vargu ar pritapo prie konferencijos pavadinimo. Nepaminėjo V. Lenino ir 
daugelis kitų autorių. Bet tuomet visiems aspirantams ir dėstytojams leidinyje tokia 
proga ir tokiu pavadinimu paskelbti savo mokslinę publikaciją buvo labai svarbu. 

Viso to gal ir nereikėtų dabar prisiminti, bet tais laikais visuomeninis ideolo- 
ginis darbas užėmė didelę darbuotojų ir studentų laiko dalį, pareikalaudavo daug 
protinės, nervinės ir fizinės įtampos. Kiekvienas jautėsi atsakingas už tokių renginių 
organizavimą ir tinkamą jų rezultatų įforminimą. Kitokiu atveju grėsė nereikalingi 
svarstymai, nuobaudos ir atsiliepdavo tolesnėms studijoms bei darbui. 

Tada tik giliai mintyse galėjai pagalvoti apie ekonominį ir juo labiau politinį sa- 
varankiškumą. Vyresnės kartos žmonėms kuo toliau, tuo labiau blanko ir blėso prieš- 
kario prisiminimai. Augo nauja karta, kuri tik iš vyresniųjų pasakojimų sužinodavo 
miglotų nuotrupų iš nepriklausomos Lietuvos laikų. Visi privalėjome prisitaikyti 
prie realių gyvenimo sąlygų ir nacionalinius jausmus bandėme išreikšti kitokiomis 
priemonėmis — per sportą, meną, saviveiklą, žaidimus ir, aišku, anekdotus. Dėl jų ne 
vienas pajuto kietą KGB ranką. Vidinius atskiro asmens jausmus ir požiūrius sunku 
buvo nusakyti ir atspėti. Beveik visi gyveno dvilypį ar net trilypį gyvenimą. Tai, ką 
kalbėdavo atvirai ir garsiai, toli gražu ne visada atitiko jo vidinį požiūrį ir jausmus. 
Todėl ne veltui buvo paplitusi nuomonė: vieną sako du minty. 

Šių dienų akimis žiūrint, tai atrodo labai naivu ir nesuprantama, bet tuometi- 
nėmis gyvenimo sąlygomis, kai visa veikla buvo pajungta vieninteliam tikslui — sti- 
printi komunistinę ideologiją — buvo priimama kaip neišvengiama būtinybė. 


2. Prekybos fakulteto tarybos sudėtis 


Rektoriaus įsakymu buvo patvirtinta pirmoji Prekybos fa- 
kulteto taryba. Ją sudarė keturiolika asmenų. Tarybos sudarymą reglamentavo SSRS 
aukštojo ir specialiojo vidurinio mokslo ministerijos nuostatai. Fakultetas ir univer- 
sitetas jokių pataisų juose negalėjo daryti. Tarybos pirmininkas visuomet būdavo 
fakulteto dekanas, nariai — visų padalinių vadovai, žymūs profesoriai bei docentai, 
studentų ir dėstytojų visuomeninių organizacijų atstovai. 

Prekybos fakulteto tarybos sekretoriumi ilgus metus buvo Prekių mokslo ka- 
tedros vedėjas doc. Juozas Pričinauskas. Jam išėjus į pensiją, sekretoriaus pareigos 
buvo patikėtos naujai išrinktam tos pačios katedros vedėjui docentui (vėliau profe- 
soriui) Gediminui Beržinskui. Jis sekretoriavo iki fakulteto panaikinimo. 

Fakulteto tarybos kompetencijoje buvo visa fakulteto veiklos sričių kontrolė, re- 
guliavimas ir koordinavimas. Buvo sudaromos nuolat veikiančios ar vienkartinio 
pobūdžio įvairios komisijos atskiriems klausimams ruošti. Tų komisijų sprendimai 
ir fakulteto tarybos nutarimai dažniausiai būdavo tik rekomendacinio pobūdžio. Bet 
fakultetas duodavo pradžią atskirų klausimų eigai dėl darbuotojų tinkamumo eiti 
tam tikras pareigas, peratestavimo, perrinkimo, kūrybinių atostogų suteikimo moks- 
liniam darbui užbaigti, disertacijų rekomendavimo ginti, mokslinių vardų suteikimo 
ir t. t. Galutinį žodį tardavo universiteto taryba, o mokslo vardai būdavo tvirtinami 
tik Maskvoje. 

Tarybos sudėtį tvirtindavo universiteto rektorius kas treji metai. Bet didesnių pa- 
kitimų fakulteto tarybos sudėtyje nebūdavo. Keitėsi tik visuomeninių organizacijų 
atstovai ir tie asmenys, kurie dėl objektyvių priežasčių išeidavo iš darbo. Pavyzdžiui: 
1986-1989 m. rektoriaus 1986 m. kovo 12 d. įsakymu Nr. A-50 eilinį ir paskutinį 
kartą buvo patvirtinta tokios sudėties Prekybos fakulteto taryba: 


Bronislovas Čereška fakulteto dekanas, docentas, 


(tarybos pirmininkas) 
Ksavera Vaištarienė 
(pirmininko pavaduotoja) 
Juozas Pričinauskas 
(tarybos sekretorius) 


Gediminas Beržinskas 
Raimundas Baltėnas 
Marijonas Gregorauskas 


Danutė Jarmašauskienė 


Vytautas Kindurys 


Juozas Libonas 


ekonomikos kandidatas 

fakulteto prodekanė, docentė, 

chemijos kandidatė 

Prekių mokslo katedros vedėjas, docentas, 
ekonomikos kandidatas 

Prekių mokslo katedros docentas, katedros 
vedėjas, technikos kandidatas 

Prekių mokslo katedros docentas, 
chemijos kandidatas 

Prekybos ekonomikos katedros profesorius 
konsultantas, ekonomikos daktaras 

Teisės fakulteto Politinės ekonomijos 
katedros docentė, Teisės fakulteto 
ekonomikos kandidatė 

Politinės ekonomikos katedros vedėjas, 
docentas, ekonomikos kandidatas 

Prekių mokslo katedros vyr. dėstytojas, 
technikos kandidatas 

„Antanas Morkevičius Materialinio techninio aprūpinimo katedros 
vedėjas, docentas, ekonomikos kandidatas 


Petras Mikučionis Teisės fakulteto Politinės ekonomijos 
katedros docentas, ekonomikos kandidatas 

Arvydas Pajuodis Prekybos ekonomikos katedros docentas, 
ekonomikos kandidatas 

Juozas Stankevičius Materialinio techninio aprūpinimo 
katedros docentas, ekonomikos kandidatas 

Alfonsas Venckus Prekybos ekonomikos katedros docentas, 
ekonomikos kandidatas 

Partinės organizacijos atstovas (Partinio biuro sekretorė doc. A. Paškonienė) 


Darbuotojų profsąjungos atstovas (Profsąjungos biuro pirmininkas 
dėst. A. Savaniauskas) 
Komjaunimo organizacijos atstovas (Komjaunimo komiteto sekretorius 
V. Kundrotas) 
Studentų profsąjungos atstovas (Profajungos biuro pirmininkas A. Baliukonis) 


Bendrame Ekonomikos fakultete veikė ir Mokslo taryba, kuri svarstydavo ir pri- 
imdavo gynimui disertacijas mokslo laipsniams įgyti. Bet 1976 m. buvo pertvarkyta 
SSRS Aukščiausia atestacinė komisija. Visoje SSRS buvo įsteigtos specializuotos 
Mokslo tarybos. Trijuose ekonominio profilio fakultetuose pagal naujus nuostatus 
buvo sudaryta specializuota Mokslo taryba, turėjusi teisę priimti ginti tik trijų kryp- 
čių kandidato disertacijas: 1) politinės ekonomijos; 2) liaudies ūkio ekonomikos, 
valdymo organizavimo ir planavimo (žemės ūkis); 3) matematinių metodų ir skai- 
čiavimo technikos taikymo ekonominiuose tyrimuose, planavime ir liaudies ūkio 
valdyme. Tai labai susiaurino disertacijų gynimo galimybes. 

Ekonomikos mokslų habilituoto daktaro disertacijų vietoje ginti nebuvo galima. 
Visam universitetui buvo patvirtintos tik penkios mokslų daktarų specializuotos ta- 
rybos: dvi fizikos-matematikos ir po vieną istorijos, filosofijos bei medicinos mokslų 
daktaro laipsniui įgyti. 

Taigi, įsteigus specializuotas tarybas, pasunkėjo jaunųjų mokslininkų dalia. Diser- 
tacijos turėjo būti rašomos rusų kalba. Reikėjo ieškoti aukštosios mokyklos Maskvo- 
je, Leningrade, Kijeve ar kitame mieste, kur buvo tokio profilio specializuota taryba. 
Surasti ją buvo nesunku: informacija buvo lengvai prieinama. Bet aspirantui pakliūti 
tarp laimingųjų būdavo labai sunku. Čia turėdavo padėti pažintys ir „geri“ santykiai, 
arba plačiai paplitęs rusiškas trumpinys ZIS — z2akomsteo i sviaz. Jį ant savo pečių ir 
kišene pajuto ne vienas mūsų ir giminingų fakultetų jaunasis mokslininkas. Apie tai 
savo įspūdžiais gali plačiau pasidalyti buvęs Prekybos mokslinių tyrimų laboratorijos 

Atrenkami straipsniai į 
mokslo darbus. Iš kairės 

į dešinę: doc. dr. Arvydas 
Pajuodis, doc. dr. Alfonsas 
Venckus, prof. habil. dr. 
Marijonas Gregorauskas, 


+ E And doc. Kazimieras Lukša. 
ML em 


vyr. mokslinis bendradarbis, vėliau Ekonominės kibernetikos ir finansų fakulteto do- 
centas Vytautas Bujauskas, Prekybos ekonomikos katedros aspirantė Aldona Juknytė- 
Damulienė ir kt. Kai kurie jauni gabūs mokslininkai sovietmečiu taip ir baigė savo 
mokslinę karjerą, nematydami prošvaisčių apginti disertaciją. 


3. Pirmieji fakulteto tarybos posėdžiai 


Pirmasis naujai sukurto Prekybos fakulteto tarybos posė- 
dis įvyko1970 m. balandžio 14 d. Jame buvo patvirtintas pavasario semestro darbo 
planas ir apsvarstytos artimiausios fakulteto darbo gairės. Fakultetas jau žinojo, kad 
į naujai statomo studentų miestelio pirmąjį korpusą kelsis Prekybos ir Teisės fakul- 
tetai. Tik nežinojo tikslios datos. 

1969-1670 m. m. ką tik užgimusiam jaunam fakultetui buvo patys sunkiausi. 
Sunku buvo bent kiek geriau sudaryti užsiėmimų tvarkaraščius, vesti ir kontroliuoti 
užsiėmimus bei dėstytojų darbą, nes užsiėmimai vyko keliose miesto vietose ir kar- 
tais nei studentai, nei dėstytojai nesuskubdavo laiku į kai kuriuos jų atvykti. Kita 
priežastis — tvarkaraščius pradėjo sudarinėti nauji žmonės, kurie jokios to darbo 
patirties neturėjo. Atradimas čia buvo paskirtasis prodekanas L. Butkevičius, kuris 
labai vykusiai mokėjo organizuoti tokį darbą ir dar geriau išsipainioti iš susidariusių 
keblių organizacinių situacijų. Pamažu viskas normalizuodavosi, nors užsiėmimų 
tvarkaraščių problema išliko ir naujuose rūmuose. Jeigu ir pavykdavo neblogai juos 
sudaryti, tai dar privalėjo tvirtinti prorektorius mokslo reikalams doc. B. Sudavičius, 
kuris dažnai juos „apversdavo aukštyn kojomis“, nes ne visada įtikdavo visuomeni- 
nėms disciplinoms skirtos dienos ar valandos. Didžiausia bėda būdavo šeštadieniniai 
užsiėmimai, kurie turėjo vykti iki 15 valandos. Dažniausiai tai būdavo specialybių ir 
specializacijų dalykai, kuriuos vesdavo dėstytojai valandininkai arba pusininkai. 

Fakulteto tarybos posėdžiuose buvo užsimota greitu laiku peržiūrėti ir kiek leido 
tuometinės sąlygos patobulinti mokymo planus ir programas. Buvo aktuali vaizdi- 
nių priemonių gamyba. 

Artimoje perspektyvoje buvo planuojama didinti priimamų studentų skaičių. 
Pirmajame tarybos posėdyje buvo sudarytos konkurso ir perrinkimo komisija (doc. 
A. Jablonskis, doc. A. Pajuodis, doc. J. Pričinauskas), atestacinė komisija (doc. A. Ja- 
blonskis, doc. A. Pajuodis, doc. J. Pričinauskas, doc. J. Stankevičius). Doc. S. Ginaitė 
buvo išrinkta fakulteto Studentų mokslinės draugijos moksline vadove. 

1970 m. gegužės 19 d. tarybos posėdyje prof. M. Gregorauskas smulkiai supa- 
žindino tarybos narius su naujųjų rūmų statyba ir kylančiais sunkumais. Profesorius 
tuomet visuomeniniais pagrindais dirbo universiteto Ūkio tarybos pirmininku ir 
daug prisidėjo prie naujojo universiteto miestelio gimimo. Rektorius J. Kubilius la- 
bai pasitikėjo jo veikla. 

Pagal pirminį projektą pirmame rūmų korpuse turėjo įsikurti tik Prekybos fa- 
kultetas, o senuosiuose rūmuose buvusias jo patalpas turėjo perimti teisininkai. Bet 
sparčiai augantys kiti fakultetai privertė koreguoti pirminį variantą. Prekybos fakul- 
tetui buvo nuspręsta skirti keturis viršutinius pirmųjų rūmų aukštus. Prekybinin- 
kams atiteko apie 2110 kv. m, o Teisės fakultetui — apie 1700 kv. m darbinio ploto. 
Toks būsimų patalpų paskirstymas sukėlė diskusijas, teigiant, kad teisininkams jų 
numatoma per daug, o prekybininkams — per mažai. Teisininkai teigė atvirkščiai. 
Bet persikėlus nei vienas, nei kitas fakultetas racionaliai ir visiškai tų patalpų panau- 
doti nesugebėjo. 

Projekte buvo numatyta daug specializuotų kabinetų ir laboratorijų. Bet iki fa- 
kulteto gyvavimo pabaigos kai kurių kabinetų taip ir liko tik pavadinimai. O pa- 
talpos buvo naudojamos kaip paprastos auditorijos. Išimtį sudarė kai kurios prekių 
mokslo laboratorijos. Prekybos ekonomikos ir prekybos technikos kabinetus padėjo 
įrengti fakultetą šefuojanti Prekybos ministerija. Ypač daug pastangų padėjo Eko- 
nomikos fakulteto auklėtinis, buvęs aspirantas, vėliau ekonomikos mokslų kandida- 
tas ir Prekybos ekonomikos katedros docentas, o tada prekybos ministro pirmasis 
pavaduotojas Rudolfas Kazbaras. Jo iniciatyva, gerokai vėliau, buvo įrengti ir pir- 
mieji personalinių kompiuterių kabinetai. 

Įkurtuvių rūpesčius temdė būsimos darbo ir buities problemos. Numatyta kartu 
su mokymo korpusais šešių daugiaaukščių bendrabučių, valgyklos, parduotuvės, ryšių 
skyriaus ir kitų aptarnavimo įstaigų statyba dėl lėšų stokos buvo nukelta vėlesniam lai- 
kui. Didžiuliame mokymo korpuse turėjo pradėti veikti tik nedidelis 24 vietų bufetas 
dėstytojams ir studentams. Todėl doc. S. Ginaitė kategoriškai pareiškė, kad jeigu ne- 
bus įrengta nors ir laikina valgykla, keltis į naujas patalpas neįmanoma. Buvo žinoma, 

kad pirmaisiais darbo mėnesiais nebus ir liftų, nes jie buvo užsakyti pavėluotai. Prof. 
M. Gregorauskas tvirtino, kad be jų nebus įmanoma atiduoti pastato eksploatuoti. Bet 
tikrovėje tai nebuvo kliūtys. Labai sunkus ir varginantis buvo susisiekimas su naujais 
fakulteto rūmais. Ne vienerius metus bridome per purvą ir sniegą. Dabar žiūrint į 
didžiules ir visuomet perpildytas lengvųjų automobilių statymo aikšteles nesitiki, kad 
pirminiuose projektuose jų iš viso nebuvo numatyta įrengti. 

Naujų rūmų statybos komisijos nariai doc. A. Morkevičius ir doc. J. Stankevi- 
čius supažindino tarybos narius su baldų ir įrangos problemomis. Skirtų pinigų toli 
gražu nepakako ir mažiausioms reikmėms patenkinti. Taip buvo todėl, kad viskas 
būdavo planuojama ministerijoje, viskas iki smulkmenų būdavo skirstoma planine 
tvarka centralizuotai ir visko trūkdavo, o būsimi šeimininkai jokios įtakos tam netu- 
rėdavo. Planinė fondų paskirstymo sistema turėjo savo griežtą biurokratinę tvarką. 


4. Nuolatinio dekano rinkimai 


Rektoriaus laikinai paskirtas dekanu doc. A. Jablonskis 
galėjo dirbti ne ilgiau kaip vienerius kalendorinius metus. Todėl 1970 m. lapkričio 
17 d. vyko pirmieji Prekybos fakulteto dekano rinkimai. Posėdžiui pirmininkavęs 
tarybos pirmininko pavaduotojas prof: M. Gregorauskas paskelbė keturis kandida- 
tus eiti dekano pareigas. Tai jau einantis dekano pareigas doc. A. Jablonskis, prode- 
kanas ekon. m. kand. vyr. dėst. L. Butkevičius, Materialinio techninio aprūpinimo 
katedros vedėjas e. doc. p. J. Stankevičius, tos pat katedros doc. A. Morkevičius. Juos 
pagal visas tuo metu galiojusias instrukcijas viešai iškėlė katedros savo susirinki- 
muose ir tai buvo viešai paskelbta skelbimų lentoje. 

Dekano kandidatūros buvo aptarinėjamos. Rinkimų išvakarėse keturi Prekybos 
ekonomikos katedros darbuotojai kartu pietavome ir svarstėme būsimo dekano 
andidatūras. A. Pajuodis palaikė L. Butkevičių, nes jį, kaip buvusį tos pačios grupės 
studijų draugą, geriausiai pažinojo. Pats L. Butkevičius į diskusijas per daug nesivėlė, 
bet teigė, kad būtų geriausia palikti dekanu A. Jablonskį. Ir užtikrino, kad taip ir 
įvyks. A. Venckus buvo atsargesnis ir tvirtos nuomonės neišreiškė. 
Aš, būdamas jauniausias toje katedroje ir nepaisydamas jokios diplomatijos, atvirai 
į akis pasakiau, kad mažiausiai tinka būti dekanu L. Butkevičius. Jis labai gerai dirba 
prodekanu, bet dekano pareigos jam „per aukštos“. Be to, dar neturi ir mokslinio vardo. 
Mano idealas buvo neseniai buvęs bendro fakulteto dekanas prof. M. Gregorauskas. 
Analogo pasiūlytų kandidatų sąraše nemačiau, todėl labiau pritariau J. Stankevičiaus 
kandidatūrai, nes su juo studijavau vienoje grupėje, gana gerai jį pažinojau ir vertinau 
jo organizacinius sugebėjimus. Be to, jis jau buvo dirbęs ir universiteto prorektoriu- 

mi ūkio reikalams, ir sėkmingai dirba katedros vedėju. Nors daug kartų esu teigęs 
žinomą tiesą, kad „mano liežuvis mano priešas“, nesusimąsčiau, jog; būsimo dekano 
kandidatūros jau apsvarstytos rektorate ir partiniame komitete, o fakulteto tarybai 
tik formaliai reikia ją patvirtinti. Bet slaptas balsavimas yra slaptas. Ir iš trijų likusių 
rinkimų biuletenyje kandidatų L. Butkevičius surinko šešis balsus, A. Jablonskis — du, 
o J. Stankevičius — net penkis. Pasijutau kaip musę kandęs ir ne juokais susirūpinau 
tolesniu savo likimu fakultete. Bet mano netaktiškas išsišokimas ir nerimas neturėjo 
padarinių. Su L. Butkevičiumi ir toliau buvome artimi kolegos. 

1970 m. doc. L. Butkevičiui tapus fakulteto dekanu, ilgus metus prodekanės 
pareigas ėjo Prekių mokslo katedros docentė Ksavera Vaištarienė, kuravusi vakarinio 
ir neakivaizdinio skyriaus veiklą. Ji prodekane išdirbo iki išėjimo į pensiją. 1988 m. 
trumpai šias pareigas ėjo Materialinio aprūpinimo katedros vyr. dėst. ekonomikos 
mokslų kandidatė Vitalija Gaučaitė. 1990 m. naujas dekanas prof. V. P. Pranulis 
prodekanu pasirinko Ekonomikos teorijos katedros vedėją doc. V. Kindurį. Jie kartu 
išdirbo iki fakulteto panaikinimo. 


5. Persikraustymas ir įsikūrimas 
naujuose rūmuose 


Kuo labiau artėjo įkurtuvės, tuo aštresnės darėsi jau 
anksčiau iškeltos akivaizdžios problemos. Net pasiruošti persikraustyti darėsi vis 
sunkiau. 1971 m. vasarą buvo specialiai organizuotas studentų statybos būrys arba 
specifinė Prekybos fakulteto studentų darbo ir poilsio stovykla universiteto vidui ir 
aplinkai tvarkyti. Ją sudarė tik vilniečiai, kurie ir buvo pagrindiniai persikraustymo 
darbininkai. 

1971 m. rugsėjo 1-ąją formaliai prasidėjo naujieji mokslo metai, bet normalus 
studijų procesas neprasidėjo. Visi tvarkėsi naujosiose patalpose ir ruošėsi oficialiam 
rūmų atidarymui. 

Ir štai ilgai ir nekantriai lauktos dienos — 1971 m. rugsėjo 8-osios — rytas. Į rūmų 
atidarymo iškilmes susirinko visi tuometinės Lietuvos valdžios „vyrai“: A. Barkaus- 
kas, P. Griškevičius, J. Maniušis, L. Diržinskaitė, H. Zabulis ir kiti atsakingi darbuo- 
tojai. Sveikinimo žodį tarė tuometinis LSSR Ministrų Tarybos pirmininkas J. Ma- 
niušis, padėkos žodį — universiteto rektorius J. Kubilius. Vilniaus statybos tresto 
viršininkas V. Stulpinas įteikė simbolinius raktus nuo naujų rūmų Teisės fakulteto 
dekanui V. Nekrašui ir Prekybos fakulteto dekanui L. Butkevičiui. 

Neapsieita be linksmų ir išmoningų studentų pasirodymų. Ant naujai įrengto 
ir vėliau niekuomet neveikusio oro kondicionieriaus įrenginio susibūrę Prekybos 
fakulteto studentai atliko šmaikščią humoristinę programėlę. Jų iškeltas didžiulis 
transparantas (didelėje baltoje drobėje ryškiai juodomis raidėmis išrašytas šūkis) 
skelbė: 

1971 IX 8 = MŪSŲ TEISĖ IR PREKYBA GAUNA RŪMĄ TARSI GRYBĄ. 


Prasidėjus darbui ir sulaukus pirmųjų šalčių, išmoningas studentų šūkis netie- 
siogine prasme visiškai pasiteisino. Ir kuo toliau, tuo labiau, nes netruko išryškėti 
projektavimo ir statybos technologijos brokas. Nesandarūs langai ir durys, nuolati- 
nai skersvėjai, nekokybiškai įrengti tualetai, neveikianti oro kondicionavimo sistema 
ir kitas nekokybiškas statybininkų darbas naują būstą prilygino senam sukirmiju- 
siam grybui. O sovietmečiu atliekami kosmetiniai pertvarkymai ir remonto darbai 
neduodavo bent kiek didesnės apčiuopiamos naudos. Tik įžengus į XXI a. buvo iš 
esmės renovuotos iš blokų suręstos naujojo universiteto miestelio „dėžutės“ ir suda- 
rytos normalios darbo sąlygos. 

Ir taip prasidėjo naujas fakulteto gyvenimo etapas naujuosiuose rūmuose. Prasi- 
dėjo girgždėdamas, nesusireguliavęs, pilnas nesklandumų. To meto sąlygomis pir- 
masis naujojo miestelio pastatas buvo labai nutolęs nuo miesto, transporto stotelių. 
Iki Antakalnio troleibusų ir autobusų žiedo nebuvo jokio bent kiek padoresnio ta- 
kelio ir reikėjo tą beveik kilometro atstumą per purvyną ar pusnynus, dažniausiai 
tamsoje, įveikti pėsčiomis. Neretai dėstytojai, ypač valandininkai, iš viso neatvykda- 
vo į užsiėmimus. Labai blogai lankė užsiėmimus vyresniųjų kursų studentai. Turint 
galvoje, kad dar nebuvo įrengti liftai ir neveikė net ir nedidelis bufetas, nebuvo bibli- 
otekos, sąlygiškai erdvios auditorijos ir naujos darbo sąlygos tapo didžiule problema 
normaliam studijų procesui. Tai pirmiausia pajuto vyresnio amžiaus dėstytojai, nes 


užlipti į 5-8 aukštus buvo sunku. 

Ne paskutinį vaidmenį vaidino studentų ir dėstytojų saugumas. Ypač baigus va- 
karinius užsiėmimus. Po paskaitų stengdavomės eiti vienu metu didesniais būreliais. 
Bet ir taip būdavo nejauku. Juo labiau kad kartkartėmis pasitaikydavo užpuolimų, 
apiplėšimų. Buvo net mirties atvejų. Todėl po tam tikro laiko buvo išreikalauta, kad 
būtų nuolatiniai milicijos (tuomet taip vadinosi policija) patruliavimo maršrutai, o 
vėliau, kai buvo pastatyti penkiaaukščiai bendrabučiai tikroje dykvietėje, už tuomet 
dar nepradėto statyti VISI (Vilniaus inžinerinio statybos instituto, dabar Vilniaus 
Gedimino technikos universitetas) buvo sukurta net speciali universiteto Saulėtekio 
rajono milicija. Naujai statomas studentų bendrabučių kompleksas ne veltui buvo 
pramintas Kamčiatka, nes buvo sunkiai pasiekiamas. 

Po kelių mėnesių buvo sumontuoti tam laikui labai kokybiški ir gana patogūs 
suomiški keleiviniai liftai: du darbuotojams, kiekvienu jų galėjo keltis po keturis 
asmenis, ir keturi studentams — į kiekvieną jų galėdavo tilpti iki dešimties studentų. 
Bet vos tik pradėjus liftus eksploatuoti, jie pradėjo strigti: į keturių vietų liftą suge- 
bėdavo susigrūsti iki dvylikos studentų, o didesniuose sutilpdavo net visa akademi- 
nė grupė. Tokios apkrovos ir suomiška patikima technika neatlaikydavo. Didesnių 
nelaimių buvo išvengta, bet užblokuotų liftų avarinis atidarymas jiems greitai atėmė 
sveikatą. 

Pirmaisiais metais buvo skiriami studentai budėti prie darbuotojams skirtų liftų. 
Bet į jų perspėjimus kiti studentai nereaguodavo. O prie studentams skirtų liftų (jie 
kartu buvo ir krovininiai) retai kada būdavo „prievaizdas“. Jie strigdavo dar dažniau. 
Todėl iš keturių greitai pradėjo veikti tik du, nes iš kitų dviejų būdavo išmontuo- 
jamos atskiros detalės sugedusiems remontuoti. Kadangi liftais naudojosi išimtinai 
Prekybos fakulteto studentai, tai dekanas L. Butkevičius turėjo gana daug rūpesčių: 
ir gražiuoju kalbėdavosi, ir grasindavo nuobaudomis, svarstydavo grupių susirinki- 
muose, skirdavo papildomai atidirbti ūkio darbus ir kt. Nuo liftų rytinėmis valan- 
domis retai kada atsitraukdavo ir rūmų komendantė Danutė Vosylienė. Ji kiekvieną 
kartą apie neklaužadas pranešdavo dekanui. Tas kaltuosius kviesdavosi į kabinetą ir 
bandydavo „perauklėti“. 

Pagrindiniai pirmųjų darbo metų rūpesčiai buvo naujų auditorijų ir kabinetų 
įrengimas. Kaip visada, net iš anksto užplanuotai aparatūrai trūkdavo pinigų. Sun- 
kiausia buvo įrengti prekių mokslo kabinetus. Daug vietos ir įrangos reikėjo per- 
kraustytam prekių pavyzdžių muziejui. Nors muziejaus statusas ir nebuvo įteisintas, 
doc. J. Pričinauskas labai kruopščiai buvo sutvarkęs senus eksponatus, komplektavo 
naujus ir stengėsi paskaitų metu juos panaudoti. 

Visiems reikėjo skaičiavimo mašinėlių. Tuomet dar nieko nežinojome apie kom- 
piuterius ir tenkinomės mechaninėmis skaičiavimo mašinėlėmis VK-1. Tik po ke- 

lerių metų pasirodė pirmieji elektroniniai mikrokalkuliatoriai, kurie buvo brangūs, 
labai nepatvarūs ir veikė tik įjungti į elektros tinklą. Tiek mechaninei, tiek elektro- 
ninei aparatūrai saugoti buvo nupirkta gremėzdiškų metalinių spintų. Bet kartkar- 
tėmis po eilinio užsiėmimo vienos kitos mašinėlės pritrūkdavo. Kai kurie studentai 
sugebėdavo jas nugvelbti. Vargas būdavo jas nurašyti, nes tuometinis universiteto 
vyr. buhalteris Jurgis Akromas pats dalyvaudavo metinėse inventorizacijose ir pe- 
dantiškai smulkiai sutikrindavo nurašomą inventorių. Tai buvo ne tik materialiai 
atsakingų asmenų, bet ir katedros vedėjų bei dekano problemos. 

O auditorijose studentai sprendė savo kasdienes problemas. Jie nedelsiant „pa- 
skelbė konkursą“, kas pasiūlys geriausią būdą, kaip panaudoti ruošiukes (šperžukes) 
ir nusirašinėti egzaminų bei įskaitų metu. Šviesios auditorijos ir lygūs stalai vertė 
keisti senuose rūmuose įprastas nusirašinėjimo priemones ir metodus. Rezultatų 
ilgai laukti nereikėjo. Fakulteto senbuviai dėstytojai ne visuomet sugebėdavo, o kar- 
tais ir drovėdavosi demaskuoti nusirašinėtojus, kurių išmonei ir fantazijai gaminant 
ruošukes nebuvo ribų. Gaila, kad nebuvo kilusi mintis rinkti tuos eksponatus, o jie 
būtų pajvairinę fakulteto muziejaus fondus. 


6. Fakulteto tarybos darbas 


Fakulteto taryba reguliariai kas mėnesį susirinkdavo ir 
spręsdavo savo suplanuotus klausimus. Klausimai metai iš metų kartodavosi: in- 
formacija apie pirmojo kurso studentų komplektavimą, studijų eiga ir egzaminų 
sesijų rezultatai, tvarka ir drausmė fakulteto rūmuose ir bendrabučiuose, diplomantų 
paskirstymas į darbą, diplominių darbų rašymo eiga, dėstytojų mokslo tiriamasis 
darbas, aspirantų darbas, rekomendavimas universiteto tarybai išleisti dėstytojus kū- 
rybinių atostogų, suteikti mokslo vardus ir kt. 

Negalėjo būti užmirštas ir ideologinis darbas. Posėdžių darbotvarkes dažnai rei- 
kėdavo papildyti klausimais, skirtais eiliniams partijos ir vyriausybės dokumentų 
svarstymams arba kitiems „iš aukščiau“ primestiems klausimams nagrinėti. Bet tokie 
posėdžiai būdavo rengiami dažniausiai kartu su partine organizacija ir profsąjunga. 
Tuomet vykdavo bendri visų dėstytojų ir studentų aktyvo susirinkimai. Visos visuo- 
meninės organizacijos padėdavo pliusiukus savo veiklos ataskaitose ir sudarydavo 
įvaizdį, kad visi dirba. Tik atsakomybė už klausimo paruošimą svarstyti ir didesnis 
darbo krūvis tekdavo tiems, kurių veiklos sritis būdavo artimesnė nagrinėjamiems 
klausimams. Svarbiausia būdavo sukurti privalomą kiekvienam tokiam klausimui 
apibendrinti gerą nutarimo projektą. Tokie bendri susirinkimai sutaupydavo šiek 

tiek nereikalingai eikvojamo laiko. Turint omenyje, kad jie vykdavo popietinėmis 
valandomis ir daugumai dėstytojų į juos reikėdavo specialiai atvykti iš miesto, tai 
didindavo ir bendrus laiko nuostolius. 

Pavasario semestre visose aukštosiose mokyklose vykdavo atvirų durų dienos. Jos 
būdavo ypač populiarios tarp besirengiančiųjų stoti į universitetą jauname Preky- 
bos fakultete. Naujuosiuose rūmuose ne visuomet sutilpdavo visi norintieji. Vėliau 
pastatytas jungiamasis korpusas ir didžiulės amfiteatrinės auditorijos būdavo pilnos 
norinčiųjų arčiau susipažinti su stojimo sąlygomis, studijų programomis, baigusiųjų. 
įdarbinimo perspektyvomis. Tokie susitikimai dekanui ir kitiems fakulteto atsto- 
vams būdavo fizinių jėgų ir oratorinių sugebėjimų išbandymas. 

Palengva mažėjo ir transporto problemų. Buvo rekonstruota ir išasfaltuota jau 
pavadinta Saulėtekio alėja, paleisti maršrutiniai autobusai, išasfaltuotas pėsčiųjų ta- 
kas nuo Antakalnio troleibusų žiedo iki naujųjų rūmų. 

Taip nepastebimai prabėgo penkeri dekano L. Butkevičiaus darbo metai. Ar- 
tėjantys dekano rinkimai jokių rūpesčių ir aistrų nesukėlė. Tyliai, ramiai Prekių 
mokslo katedra pasiūlė L. Butkevičių perrinkti naujai kadencijai. Formaliai niekas 
tam neprieštaravo ir rektoriaus įsakymu patvirtintą dieną eiliniame 1976 m. vasario 
mėnesio fakulteto tarybos posėdyje, laikantis visų formalumų, L. Butkevičius buvo 
perrinktas naujai penkerių metų kadencijai. 

Tarybos darbe jokių naujovių nebuvo. Tik prisidėjo naujas rūpestis, nes artėjo 
ir visų laukiama maloni universiteto 400 metų jubiliejaus data. Universitete buvo 
sudaryta centrinė darbo komisija, turinti gausybę pakomisių. Visam organizaciniam 
darbui vadovavo prorektorius prof. A. Bikelis. Universitete buvo patvirtintas gausus 
renginių planas. Prekybos fakulteto darbuotojai atstovavo santykinai labai gausiai. 
Tai V. Kindurys, V. Čaplikas, J. Stankevičius, A. Trapulionis, B. Čereška, I. Degutytė, 
L. Butkevičius ir kiti. Kiekvienas buvo priskirtas prie tam tikro padalinio ir gavo 
konkretų darbo barą. Kuo labiau artėjo jubiliejaus data, tuo daugiau ir intensyviau 
reikėjo dirbti, ir ne tik darbo, bet ir asmeninio laiko sąskaita. Dekanas L. Butkevičius 
dirbo suvenyrų ruošimo ir platinimo komisijoje. Jis, be centralizuotai pavesto darbo, 
gana greitai suorganizavo atskiras fakulteto studentų, kurie namudiniu primityvių 
būdu pradėjo gaminti jubiliejinę atributiką, grupeles. Buvo prigaminta įvairiausių 
fakulteto ženkliukų, gairelių ir kitokių niekučių. Neblogos buvo visų fakultetų vėlia- 
vos. Studentai mielai ir su dideliu pakilimu dalyvavo šiame darbe. 

Fakultete buvo numatyti renginiai, pradedant akademinėse grupėse ir baigiant 
respublikine moksline konferencija, skirta Vilniaus universiteto 400 metų jubiliejui. 
Ji vyko 1978 m. balandžio 26—27 d. ir buvo pavadinta: Prekybos efektyvumo didini- 
mo problemos dešimtajame penkmetyje. Organizacinį darbą atliko Prekybos fakultetas. 

Konferenciją atidarė ir plenariniam posėdžiui pirmininkavo universiteto prorekto- 
rius mokslo reikalams doc. J. Grigonis. Pabrėžęs universiteto reikšmę šalies gyveni- 
me,jis išvardijo svarbiausius jubiliejinius renginius, tarp jų ir dalyvavimą Sąjunginė- 
je liaudies ūkio laimėjimų parodoje Maskvoje — Vilniaus universitetui 400. Prekybos 
ministras P. Mickūnas supažindino su svarbiausiomis prekybos plėtros Lietuvoje 
problemomis, prof. M. Gregorauskas apžvelgė ekonomistų rengimą ir ekonominių 
mokslų plėtrą Vilniaus universitete ir t. t. 

Iš viso į konferenciją atvyko daugiau kaip 230 dalyvių. Veikė dvi sekcijos. Buvo 
atspausdinta konferencijos medžiaga rusų kalba — net 122 autorių 105 mokslinių 
pranešimų santraukos. Fakulteto darbuotojai perskaitė 22 pranešimus. Konferen- 
cijos darbe dalyvavo 59 autoriai iš kitų respublikų. Tai žinomi SSRS mokslinin- 
kai profesoriai A. Artemjevas, A. Kočerga, A. Orlovas, V. Ivanickis. A. Fridmanas, 
A. Vanukevičius, B. Solovjovas ir daug kitų. 

Konferencijos dalyviai priėmė rekomendacijas, kaip apibendrinančią darbo re- 
zultatus išraišką. Tai buvo būtina konferencijos darbo detalė. Ta konferencija padėjo 
mūsų aspirantams ir dėstytojams susipažinti su kitų aukštųjų mokyklų mokslininkais 
ir užmegzti dalykinius bei asmeninius ryšius, kurie toliau labai plėtojosi ir tvirtėjo. 

1979 m. kovo 26 d. buvo suruoštas iškilmingas Prekybos fakulteto tarybos po- 
sėdis, skirtas universiteto 400 metų jubiliejui. Jame dalyvavo nemažai svečių, buvu- 
sių studentų, tuo metu jau turinčių reikšmingas pareigas Lietuvos prekybos versle. 
Posėdyje susitiko trys buvę Lietuvos prekybos ministrai: pirmasis prieškario — prof. 
M. Gregorauskas, ilgametis pokario A. Mikutis ir tuometinis P. Mickūnas. 


7. Studentiško gyvenimo nuotrupos 


Jubiliejiniais metais fakultete buvo gausu susitikimų su 
baigusiais prekybos specialybes ir dirbančiais praktikoje absolventais. Juo labiau kad 
ką tik buvo įvesta dar viena naujovė — absolventų vienerių metų stažuotė. Nors pagal 
nuostatus ją turėjo organizuoti ir tvarkyti išimtinai pačios įmonės, ir aukštosios mo- 
kyklos buvo netiesiogiai įpareigotos sekti jos eigą ir aptarti rezultatus su absolven- 
tais. Ypač gausiai ir aktyviai dalyvavo absolventai stažuotės aptarime jubiliejiniais 
metais. Ta proga fakulteto dekanas visus atvykstančiuosius apdovanojo jubiliejiniais 
fakulteto ženkliukais ir specialiai pagamintomis jubiliejinėmis gairelėmis. 

Nors visi tuomet gyvenome jubiliejinėmis nuotaikomis, fakulteto taryba gvilde- 
no ir kitokio pobūdžio klausimus. Visą sovietmetį gana daug dėmesio buvo skiriama 
grupių kuratoriams. Šitas klausimas faktiškai būdavo kasdieninis katedrų rūpestis 
ir jų posėdžiuose net keletą kartų per metus būdavo nagrinėjami studentų ir grupių 

Studijų knygutę. 
pirmojo kurso studentei 
Danguolei Banevičiūtei 
įteikia prof. habil. dr. 
Marijonas Gregorauskas. 
1974 m. rugsėjo 1 d. 


Prekybos fakulteto 
pirmakursiai prie 
Prekybos fakulteto rūmų 
p 
studentiškos atributikos 
įteikimo. Pirmame 
plane dekanas doc. dr. 
Bronislovas Čereška 
irdėstytojas Algirdas 
Savaniauskas. 1984 m. 
rugsėjo 1 d 


kuratorių klausimai, o tarybos posėdžiuose toks klausimas būdavo labai retas. Ir tik 
todėl, kad specialūs nutarimai įpareigodavo gerinti ideologinį ir politinį auklėjamąjį 
darbą visų tipų mokyklose. 

Kuratoriais yra dirbę beveik visi dėstytojai. Dauguma jų labai artimai bendravo su 
visais grupės studentais ir tikrai tapdavo vyresniaisiais draugais, patarėjais ir užtarėjais. 
Grupių kuratoriai retai keisdavosi. Pradėdavo nuo pirmosios paskaitos universitete ir 
dažnai skaitydavo simbolinę paskutinę paskaitą, užbaigiančią teorinį kursą. Paprastai 
vienas dėstytojas kuruodavo tik vieną dieninio skyriaus akademinę grupę. Papildo- 

1955 m. laidos prekybos 
ekonomikos specialybės 
absolventai po 25 metų 
(1980 m. gegužės 24 d.) 
prie naujųjų Prekybos 
fakulteto rūmų Saulėtekio 
alėjoje, Susitikime. 
dalyvavo buvęs 
Ekonomikos mokslų 
fakulteto dekanas doc. 
dr. Juozas Pauliukonis, 
prof. habil. dr. Marijonas. 
Gregorauskas, doc. dr. 
Leonas Jasinskas, doc. dr. 
Bronislovas Čereška 


mai gaudavo kuruoti vakarinio ar neakivaizdinio skyriaus grupių. Prekybos ir prekių 
mokslo specialybėms pakakdavo savos katedros dėstytojų. Materialinio aprūpinimo 
studentų akademinių grupių buvo kur kas daugiau negu katedros dėstytojų. Jie į pa- 
galbą kviesdavosi Tarpfakultetinės politinės ekonomijos katedros dėstytojus, kuriems 
šis darbas buvo primestinis, jų ryšiai su fakultetu buvo labai menki. 

1979 m. gegužės 22 d. išplėstiniame fakulteto tarybos posėdyje „Kuratoriaus vai- 
dmuo mokymo procese ir už. jo ribų“ šia tema buvo labai aktyviai diskutuojama. Prane- 
šėja doc. A. Paškonienė ypač kruopščiai buvo paruošusi šį klausimą svarstyti. Savo 
samprotavimus pareiškė ir fakulteto vyr. kuratorius doc. J. Stankevičius, Tarpfakul- 
tetinės politinės ekonomijos katedros vedėjas doc. V. Kindurys, dekanas L. Butke- 
vičius, komjaunimo organizacijos sekretorius V. Pauliukaitis ir kiti. Visi vieningai 
pasisakė, kad kuratorius labiausiai turi rūpintis studentų pažangumu ir lankomumu. 
Bet nuostatai reikalavo, kad jis pagrindinį dėmesį skirtų idėjiniam politiniam dar- 
bui. Tai pabrėžė ir doc. V. Kindurys, kartu jis išreiškė pageidavimą neskirti jo kate- 
dros narių kuratoriais, nes prekybininkams turi labai nedaug užsiėmimų. Kaip pa- 
vyzdį nurodė vyr. dėst. P. Gylį, kuris dirba trijuose fakultetuose pagal tris skirtingas 
programas, todėl bent kiek tvirtesnio ryšio su Prekybos fakulteto studentais negali 
turėti ir jo, kaip kuratoriaus, veikla, be abejo, prastesnė. Bet doc. V. Kindurys tikino, 
kad epizodinį idėjinį auklėjamąjį darbą galima ir reikia sustiprinti mokymo proceso 
metu. Tą aktyviai daro prof. S. Ginaitė ir doc. A. Jablonskis. Diskusijų rezultatai 
buvo apibendrinti vienbalsiai priimtame nutarime. 

Dar viena Prekybos fakulteto tarybos darbo sritis buvo absolventų metinių sta- 
žuočių kontrolė. Kiekvienas absolventas, nuvykęs į paskyrimo vietą pagal patvirtintą 

Prekybos ekonomikos specialybės studentai švenčia mediumą. Pirmoje eilėje 
(iš kairės į dešinę): doc. dr. Liudas Butkevičius, doc. dr. Jūratė Zaleskytė, dekanas 
doc. dr. Bronislovas Čereška, prodekanė doc. dr. Ksavera Vaištarienė, 

dėstytoja V. Jurgelevičiūtė.1983 m. spalio 24 d. 


Prekybos ekonomikos specialybės studentų paskutinė paskaita. Pirmoje eilėje (iš 
kairės į dešinę): trečias - prof. habil.dr. Marijonas Gregorauskas, šeštas — doc dr. Liudas 


Butkevičius. 1984 m. gruodžio 1 d. 

Diplominį darbą gina 
Prekybos ekonomikos 
specialybės diplomantas 
Jonas Šileika. Valstybinių 
egzaminų komisija (iš 
kairės į dešinę): doc. dr 
Vytautas Mackevičius, 
doc. dr. Julija Narkūnienė, 
doc. dr. Arvydas Pajuodis, 
komisijos pirmininkas 
doc. dr. Gintautas 
Buslavičius. 

1982 m. birželis 


Vilniaus universiteto 
Didžiojoje auloje ką tik 
buvo įteikti aukštojo 
mokslo baigimo diplomai 
prekybos ekonomikos 
specialybės studentams. 
Pirmoje eilėje viduryje 
sėdi kuratorius: 

doc. dr. Liudas 
Butkevičius. 1984 m. 


Prekių mokslo ir 
prekybos organizavimo 
specialybės studentai 
skirstomi į darbą. Iš kairės 
į dešinę: dekanas doc. 
dr. Bronislovas Čereška, 
prorektorius prof. dr 
Bronius Sudavičius, 
mokymo dalies vedėja 
Irena Ragelienė, Prekių 
mokslo katedros vedėjas 
doc. dr. Gediminas. 
Beržinskas 

programą, turėjo sudaryti stažuotės kalendorinį teminį planą ir pagal jį atsiskaityti 
betarpiškai įmonėje priskirtam vadovui. Buvo ir stažuotės nuostatai. Katedros dės- 
tytojai privalėdavo bent kartą per metus aplankyti stažuotoją ir pasidomėti, kaip 
jam sekasi. Bet čia iškildavo kur kas daugiau klausimų, negu būdavo atsakymų. Pir- 
miausia, universiteto dėstytojo krūvyje nebuvo numatyta darbo valandų stažuotei 
tikrinti. Todėl, kaip ir dažnai tais laikais būdavo, dėstytojas tą laiką turėjo dirbti 
visuomeniniais pagrindais. Todėl teisėtai buvo pageidaujama juridiškai įteisinti sta- 
žuotės krūvio sąnaudas. 

Absolventai po metų patys maloniai atvykdavo į fakultetą aptarti stažuotę. Ta pro- 
gasusitikdavo visi grupės draugai, pasiguosdavo savo bėdomis katedros dėstytojams ir 
ypač kuratoriui. Vyr. kuratorius doc. J. Stankevičius buvo paruošęs net keturių lapų ap- 
klausos anketą — klausimyną, kurioje būdavo gana daug įvairaus pobūdžio klausimų. Iš 
atsakymų buvo norėta sužinoti, kaip buvę studentai atsiliepia apie jiems geriausius ir 
blogiausius dėstytojus, galimybes pritaikyti gautas žinias praktikoje ir kita. Tai būdavo 
tam tikra studentiškų dienų prisiminimų popietė, skatinanti ir dar po kelerių metų su- 
sitikti. Kai kurios akademinės grupės ištisus dešimtmečius tą tradiciją išlaikė ir dabar 
nepamiršta pasikviesti savo buvusių kuratorių ir kitų jiems mielų dėstytojų. 

Dekanas L. Butkevičius labai daug dėmesio ir energijos skirdavo studentų lais- 
valaikio reikalams. Tai turbūt buvo vienintelis fakulteto darbuotojas, kuris dalyvau- 
davo visuose studentų masiniuose renginiuose. Reikia pripažinti tokį teigiamą da- 
lyką, kad tuo metu dekanas labai entuziastingai skatindavo studentų profsąjungos 
biuro pirmininkus ir kultūros klubo aktyvistus organizuoti studentiškas šventes. Jis 
primindavo ir patardavo studentams, kaip tokias šventes išmoningiau surengti, ska- 
tindavo ir pats aktyviai prisidėdavo prie tradicija tapusių fuksų krikštynų organi- 
zavimo, mediumų, paskutinių paskaitų ir išleistuvių rengimo. Jo dekanavimo metu 
buvo pradėtos organizuoti fakulteto prekybininko dienos. 

Prekybos fakulteto pirmakursių krikštynos, arba imatrikuliacija, keletą metų vyko 
netoli Trakų buvusioje universiteto Žydiškių poilsio namų bazėje. Čia jau iš vakaro nu- 
vykdavo antrakursiai ir kiti fakulteto studentų profsąjungos aktyvistai ir pasiruošdavo 
„iškilmėms“. Paprastai dalyviai būdavo atleidžiami nuo paskaitų ir šeštadienį traukiniu 
Vilnius-Trakai visi pirmakursiai su savo kuratoriais ir kitais dėstytojais, vyresniųjų 
kursų studentais vykdavo į krikštynas. Kokios gi krikštynos be vandens? Ežero krantas 
nuostabus, vanduo skaidrus ir jo gausu. Būdavo gražus ritualas. Bet 1975 m. atsitiko 
taip, kad pirmakursiai nepakluso „krikštytojų“ reikalavimams ir pirmieji sumurkdė su 
visais drabužiais į vandenį visus krikštytojus — vyresnių kursų studentus ir krikšto tė- 
vus — dekaną L. Butkevičių, doc. A. Jablonskį, K. Vaištarienę, L. Gudkovą ir mane. 

Merkurijaus šventė 
populiarumu 
nenusileisdavo garsiajai 
FIDI. Į Merkurijaus 
šventę karietoje 
vežamas dekanas doc. 
dr. Bronislovas Čereška. 
1984 m. 


Kai būdavo blogas oras, krikštynos vykdavo fakulteto patalpose. Dažnokai 
„krikštynų“ programose būdavo pažeminančių ir nevykusių šiurkščių pokštų. Dėl to 
kildavo pirmakursių teisėtų nusiskundimų. Konfliktus pasistengdavo taikiai išspręs- 
ti visuomet krikštynose dalyvaujantis dekanas L. Butkevičius. 

Visiškai kitokio, kur kas aukštesnio lygio būdavo studijų mediumai ir paskutinės 
paskaitos. Kai kurios grupės suruošdavo iš tiesų įsimintinas menines popietes ar net 
vakarėlius, parodydavo puikią meninę programą. 

Vėlesniais metais vis patrauklesnės ir turiningesnės būdavo Prekybos fakulteto 
dienos, įgavusios Merkurijaus šventės pavadinimą. Šios šventės krikštatėvis buvo. 
Prekybos fakulteto studentų profsąjungos pirmininkas Jonas Pranciliauskas ir jo ko- 
manda. Tai, galima sakyti, būdavo ištisi festivaliai, kuriuose pristatomos turiningos 
programos. Į šventes būdavo kviečiami kai kurių mokyklų abiturientai, kad susi- 
pažintų su būsimomis studentų gyvenimo akimirkomis. Fakulteto dienose gausiai 
dalyvaudavo ir dėstytojai. 

Kartą per metus buvo organizuojamos vakaronės užsienio (vokiečių, anglų) kalba. 
Jas kartu su studentais ruošdavo tų kalbų dėstytojos pagal savo pačių scenarijų. Čia di- 
delį entuziazmą rodydavo vokiečių kalbos dėstytoja Virginija Jurgelevičiūtė. Studentai 
mielai dalyvaudavo ruošiant tokias vakarones. Į jas noriai ateidavo ir dėstytojai. 

Prekybos fakulteto studentai mėgdavo sportuoti. Šio fakulteto krepšinio ir Aitbolo 
studentų komandos būdavo vienos pirmaujančių universitete. Būdavo gana gerų len- 
gvaatlečių ir kai kurių kitų sporto šakų atstovų. Jame rasdavo „užuovėją“ ir profesiona- 
lūs sportininkai, nors buvo skelbiama, kad TSRS nėra profesionalaus sporto. 

Fakultete dieniniame skyriuje vienu metu studijavo beveik pusė Lietuvos moterų 
tinklinio rinktinės narių, buvo keletas garsių futbolininkų, krepšininkų ir kitų sporto 


Prekybos fakulteto veiklos apžvalga (1969-1991) 69 


Kvietimas į Merkurijaus šventę 


Merkurijaus šventės programa 

Gerb, drg. 


Kvlečiame | prekybos Iakul- 
Ielo organizuojamą | Merkur!- 
Jaus švenię, skirią Pergalės 40- 
mečiui, kuri Įvyks 4. m. gegu- 
es 11 d. 17 val. Saulėtekio al.9, 
Jungiamojo korpuso paialpose. 


Programoje: 
alicialio|I dalis, 
Vokaliniai-Instrumentinioi 
ansambliai, 
diskotekos, 
atrakcionai, 
mugė Ir K. 


Organizatoriai 


AN VPTNL AS SE—1000 


VVU 
PREKYBOS 
FAKULTETAS 


| MERKURIJAUS 
| ŠVENTĖ—85 


LINKIME 
VISUR 
SUSPĖTI, 
VISKĄ 
PAMATYTI, 
VISKĄ 
IŠGIRSTI! 


Kviečiame Jus | VVU Prekybos Ito 
„MERKURIJAUS* SVENTĘ-88, 


kuri Įvyko 4 m. kovo 25 4. Saulėte“ 
Šio al a, Jongiamojo korpuso p3- 
talpose. 


VIVAT 
MERKURY! 


PROGRAMA: 


1300 Delicitų magė 
1890 Vakarinė dalis 


GERIAU 


Kia m BŪTI NEGU 
-— 

sindentų suvtvekks ansambliai NEBŪTI, 
o 


Nmoteka 
atrakcionai 


Varai ir kitos malanybės 
2A06 Valioi Viskas! 


GERIAU 
NEBŪTI 
NEGU BŪTI 
NE PREKYBININKU 


Linkime gero palias“ 


ORGANIZACINIS KOMITETAS 


CEE 

VISI | SVEIKATOS 


Ne mažiau kaip du 1 
kartus per mokslo metus 'i nė J ||| 
Visi studentai privalėjo INS 
dalyvauti rudens ir 
pavasario talkose, 
rengiamose auditorijoms, 
langams valyti ir aplinkai 
tvarkyti. Nuotraukoje 
prekybos ekonomikos 
specialybės pirmojo kurso 
studentės valo vitrinas 
1984 m. balandis 


ių 


šakų atstovų. Jais labai rūpindavosi Sporto katedros darbuotojai, ypač ilgus metus 
dirbęs katedros vedėju, prieš tai garsus „Žalgirio“ krepšinio komandos treneris Vy- 
tautas Bimba. Atlaidžiai į sportininkų studijas žiūrėdavo ir rektoratas. Jiems būdavo 
sudaromos palankios sąlygos derinti sportą ir studijas, labai dažnai, prasilenkiant su 
galiojusia studijų tvarka, būdavo taikomos įvairios išimtys. 

Sportininkams būdavo leidžiama studijuoti pagal laisvą grafiką, baigti vieną 
kursą per dvejus metus, gauti stipendiją turint žemesnių balų, negu kiti, ir kitokių 
lengvatų. Bet tokių asmenų kasmetinis skaičius nebūdavo labai didelis. Pavyzdžiui, 
1980 m. buvo tik septyni sportininkai, studijavę pagal laisvą grafiką. Gal tik vienin- 
telis mano atmintyje išlikęs futbolininkas Robertas Tautkus faktiškai nepiktnau- 
džiavo teikiamomis lengvatomis, laiku ir gana gerais pažymiais baigė prekių mokslo 
specialybę. Bet prekybininku netapo. Baigęs universitetą, visą savo gyvenimą pasky- 
tė futbolui, Studentai sportininkai buvo globojami visą sovietmetį. Nuolaidžiau į jų. 
studijas žiūrėdavo ir kai kurie dėstytojai. 

Dekanas doc. L. Butkevičius turėjo dar vieną nuostabią savybę ir gal net gyvenimo 
hobį. Jis buvo aistringas keliautojas. Apkeliavo daug pasaulio kraštų. Net likus gyventi 
vos porai mėnesių, jis, jau būdamas klastingos ligos gniaužtuose, bet pats to nenujaus- 
damas, apsilankė seniai svajotoje Japonijoje ir su didžiuliu entuziazmu pasakojo apie 
toje šalyje patirtus neapsakomai nuostabius įspūdžius. Keliauti skatino ir studentus. 
Jo dekanavimo metais pagausėjo studentų akademinių grupių ryšiai su kitų aukštųjų. 
mokyklų studentais, ypač su Latvijos ir Estijos (Tartu) universitetais. Susiklostė graži 
tradicija — kiekvienais metais viena akademinė grupė vykdavo į ekskursiją po Baltijos 

šalis ir taip pat kiekvienais metais, dažniausiai per atostogas, susilaukdavome svečių 
iš minėtų universitetų. Toks studentų ir dėstytojų bendradarbiavimas vėliau ir mano 
dekanavimo metais smarkiai plėtėsi ir apėmė dalykinį bendradarbiavimą su Kijevo, 
Minsko, Krokuvos, Prahos, Leipcigo ir kitomis aukštosiomis mokyklomis. 

Paskutiniais fakulteto gyvavimo metais užsimezgė ypač glaudūs bendradarbiavi- 
mo ryšiai su Bratislavos aukštąja ekonomikos mokykla. Pagal sudarytą bendradar- 
biavimo sutartį kiekvienais metais keisdavomės viena diplomantų akademine grupe, 
jie atlikdavo dviejų savaičių gamybinę praktiką Lietuvoje, mes — Slovakijoje. Būdavo 
sudaroma gana įtempta pažintinė programa, kuri visiems duodavo daug naudos. 
Paskutinė tokia gamybinė ekskursija vyko 1990 m. pavasarį, kai Lietuvoje siautėjo 
žiauri ekonominė blokada. 


8. Keletas minčių iš mano dekanavimo 


Kartu su gausiais ir įvairiais jubiliejiniais universiteto ren- 
giniais baigėsi dekano doc. L. Butkevičiaus dviejų kadencijų laikotarpis. 1980 m. 
vasario 19 d. įvyko fakulteto tarybos posėdis. Pirmininkavo tarybos pirmininko pa- 
vaduotojas prof. M. Gregorauskas. Jame buvo ne tik plačiai aptarti žiemos egzaminų 
sesijos rezultatai, bet ir vyko fakulteto dekano rinkimai. 

Pirmininkaujantis paskelbė, kad, pasibaigus dekano doc. L. Butkevičiaus kadenci- 
jai, Prekybos fakulteto partinis biuras kandidatu į dekanus siūlo Prekybos ekonomikos 
katedros vedėją doc. B. Čerešką. Buvo tik viena kandidatūra. Kas ir kada mane pasiū- 
lė būti renkamam dekanu, iki dabar tiksliai nežinau. Tai man buvo staigmena. Doc. 
K. Vaištarienė po daug metų prasitarė, kad prieš tai ją buvo iškvietęs rektorius ir siūlė 
rekomenduoti dekanu išrinkti mane. Kadangi doc. K. Vaištarienė buvo partinio biuro 
narė, tai jo vardu ir pasiūlė mane rinkti dekanu. Jokios išankstinės agitacijos nebuvo. 
Ekspromtu viskas buvo aptarta tarybos posėdžio metu. Partinio biuro narys doc. A. Ja- 
blonskis apibūdino mano atliekamą darbą, visuomeninę veiklą ir siūlė balsuoti. Balsams 
skaičiuoti išrinkta komisija (doc. A. Venckus, doc. R. Baltėnas ir doc. J. Stankevičius) 
paskelbė slapto balsavimo rezultatus: sutinku — 16; nesutinku — 1; negalioja — 1. 

Posėdžiui pirmininkavęs prof. M. Gregorauskas tarybos vardu padėkojo doc. 
L. Butkevičiui už ilgametį sėkmingą vadovavimą fakultetui. Ypač daug gerų žodžių 
pasakė Prekių mokslo katedros darbuotojai doc. K. Vaištarienė, doc. G. Beržins- 
kas, profsąjungos biuro pirmininkė doc. G. Milvydienė — iškėlė daug teigiamų doc. 
L. Butkevičiaus, kaip fakulteto vadovo, bruožų ir dėkojo jam. 

Taigi, nuo to momento ir aš dešimt metų dirbau dekanu, kartu eidamas katedros 
vedėjo pareigas, neatsisakydamas vadovauti ūkiskaitinėms sutartims ar būti atsakin- 

gu jų vykdytoju (tiesa, visuomeniniais pagrindais, be jokio 
atlyginimo), atlikti įvairius visuomeninius įpareigojimus, 
kurių tada netrūkdavo. Apie savo darbą einant minėtas 
pareigas kalbėti gana sunku ir keblu. Tai tegu padaro kiti, 
Kalbu apie dešimtmetį, nors dekanas renkamas penkeriems 
metams. Atvirai prisipažįstu, kad net nepamenu kokios 
nors agitacijos ar sujudimo, kai po penkerių mano darbo 
metų reikėjo perrinkti dekaną. Viskas vyko labai formaliai. 
Tai buvo eilinis, niekuo neišsiskiriantis tarybos posėdis, 
kurio metu pateikiau savo penkerių darbo metų ataskaitą 
ir taryba perrinko mane kitai darbo kadencijai. Jokio kito Doc. dr. Bronislovas Čereška 
kandidato niekas nesiūlė, konkurencijos nebuvo. 

To negalima pasakyti apie dar po penkerių metų (1990 m. pradžioje) vykusį 
pasiruošimą dekano rinkimams ir pačius rinkimus. Pergyvenus „brandaus ir pri- 


nokusio“ socializmo laikotarpį prasidėjusi peresžroika ir tuo pačiu metu sparčiau 
stiprėjantis tautinis pakilimas greitai pradėjo griauti per penkiasdešimt metų nu- 
sistovėjusią sovietinę santvarką iš vidaus. Nedidelės inteligentų grupės sukurtas ir 
subrandintas Sąjūdis atvedė Lietuvą į dainuojančią revoliuciją ir Nepriklausomybės 
atkūrimą. Keitėsi požiūris į darbą, mokslą. Tautinio pakilimo nuotaikomis gyveno 
ir Prekybos fakulteto dėstytojai bei studentija. Fakultete netruko įsikurti Lietuvos 
persitvarkymo sąjūdžio darbuotojų iniciatyvinė grupė, kurios avangarde buvo doc. 
A. Pajuodis ir A. Morkevičius. Intensyviai buvo ruošiamos prekybos praktikos ir 
mokslo pertvarkymo programos, kurių idėjos pasitarnavo tolesniam Nepriklauso- 
mybės įtvirtinimui. Nuo pat pirmųjų tautinio pakilimo ir skelbiamo ekonominio 
savarankiškumo dienų ir mane užklupo įvairūs studijų pertvarkos rūpesčiai, kuriems 
buvo skiriama bene daugiausia dėmesio. Labiau buvo pabrėžiami mokymo proceso 
tobulinimo klausimai, kuriems apžvelgiamame dešimtmetyje buvo skiriama daugiau 
dėmesio negu per visą prekybininkų rengimo universitete laikotarpį. Ateityje, tikiu, 
apie tai bus parašyta daug brandesnė studija. Bet vis mažiau lieka žmonių, kurie tuo 
metu dirbo, svajojo, kūrė. Visi pergyvenome tuos įvykius savo viduje. Popieriuje ir 
juo labiau atmintyje kuo toliau, tuo mažiau lieka užfiksuotų gyvų faktų, leidžiančių 
susidaryti to laikotarpio darbo nuotaikų, teisinių ir ekonominių sąlygų vaizdą. 
Tuos ir kitus dalykus pabandysiu glaustai perteikti chronologine seka. 

9. Mokymo proceso ir mokymo planų tobulinimas 


1978 m. su Prekybos ministerija buvo sudaryta ūkiskai- 
tinė sutartis „Perspektyvinio prekybos specialisto modelio ir eksperimentinio mo- 
kymo plano prekybos ekonomikos specialistui paruošimas“. Šiam darbui vadovavo 
prof. M. Gregorauskas. Vykdant šią sutartį buvo paruoštas naujas mokymo plano 
projektas. Tuomet tai buvo gana radikalūs pasiūlymai. Užbaigus ūkinę sutartį, susi- 
darė palankios sąlygos ir turėta noro tuos pasiūlymus įgyvendinti praktikoje. 

1982 m. kovo 24 d. išplėstiniame Prekybos fakulteto tarybos susirinkime buvo 
nagrinėti prekybos specialistų rengimo gerinimo klausimai. Buvo nutarta nuo 
1983-1984 m. m. nutraukti priėmimą į vakarinį mokymą. 

Realesnės mokymo planų pertvarkos galimybės buvo susijusi su tuo, kad 1982 m. 
pradžioje buvo atnaujinta sąjunginė Prekybos ekonomikos, maisto ir ne maisto prekių 
mokslų bei prekybos organizavimo mokslinė-metodinė taryba prie SSRS Aukštajo ir spe- 
cialiojo vidurinio mokslo ministerijos. Jų darbe dalyvavo visų SSRS aukštųjų mokyklų, 
ruošiančių prekybininkus, atstovai. Į tarybos prezidiumą buvau įtrauktas ir aš. 

Jau pirmajame mokslinės-metodinės tarybos plenume buvo iškeltas uždavinys — 
parengti atnaujintus prekybos specialybių mokymo planus. Pasiūliau parengti indi- 
vidualų mokymo planą Vilniaus universitete ruošiamiems prekybininkams. Mano 
idėjai pritarė dauguma prezidiumo narių ir ypač universitetų atstovai. Prezidiumo 
darbui vadovavęs tuometinis Maskvos G. V. Plechanovo liaudies ūkio instituto rek- 
torius prof. B. Močalovas parėmė mūsų iniciatyvą. 

Grįžusi į Vilnių darbo grupė (iniciatorius prof. M. Gregorauskas, doc. A. Venckus, 
doc. A. Pajuodis, doc. B. Čereška) aprobavo profesoriaus parengtus pasiūlymus. Soli- 
dus šešių mašinraščio puslapių planų pagrindimas, patvirtintas universiteto rektoriaus 
J. Kubiliaus ir prekybos ministro P. Mickūno, 1982 m. liepos 2 d. iškeliavo į Maskvą. 

1984 m. viduryje gavome iš Maskvos, Aukštojo ir specialiojo vidurinio moks- 
lo ministerijos principinį sutikimą, kad mūsų pateiktas mokymo planas gali būti 
priimtas įgyvendinti. Tai buvo solidi mūsų fakulteto pergalė, kuri leido tikėtis, kad 
mūsų darbas nenuėjo veltui. Bet tik 1988 m. gegužės 23 d. Maskva įteisino mūsų 
siūlytas idėjas ir patvirtino naujus mokymo planus universitetams: penkerių metų 
mokymo planą, didesnį aukštųjų mokyklų savarankiškumą, laisvesnį valandų paskirsty- 
mą tarp semestrų ir dar kitų naujovių. 

1989 m. birželio 20 d. fakulteto tarybos posėdyje buvo patvirtintas pirmųjų dvie- 
jų kursų jungtinis Prekybos ekonomikos ir valdymo planas, apimantis dvi specialy- 
bes, nežmoniškai ilgu, bet suprantamu pavadinimu: Prekybos ir visuomeninio maiti- 
nimo ekonomika ir valdymas bei materialinių išteklių valdymas ir didmeninės prekybos 
gamybos priemonėmis organizavimas. 

Tas mokymo planas gyvavo neilgai. Atkūrus Nepriklausomybę visi mokymo 
planai pradėjo keistis kaip kaleidoskope. Planų kaita ir jų tobulinimas vyko ir vyks. 


10. Atgimimo pradžia ir naujų idėjų antplūdis 


1988 m.m. pradžia buvo pažymėta nauju pakilimu. 
1988 m. liepos 1-3 d. Vilniuje vyko tradicinė Baltijos respublikų studentų dainų 
šventė „Gaudeamus“, kurios dalyviai aiškiai reiškė tautines nuotaikas ir skandavo 
„Lietuva, Latvija, Estija!“ Eisenoje ir Vingio parko teritorijoje jau masiškai buvo 
nešamos dar oficialiai draudžiamos tautinės vėliavos, trimis kalbomis dainuojamos 
patriotinės dainos. 

Birželį Lietuvos mokslų akademijos patalpose susikūrusi ir įsiteisinusi Sąjūdžio 
iniciatyvinė grupė rudeniop išplėtojo savo veiklą. Tarp studentų buvo labai aktyviai 
platinamas ir skaitomas pirmasis populiariausiu tapęs Lietuvos persitvarkymo sąjū- 
džio informacinis biuletenis Ažgimimas. Nors jo tiražas ir viršydavo 100 000, visų jį 
norinčių gauti nepatenkindavo. Prekybos fakultete tą problemą išsprendėme gana 
paprastai. Susikūrė neformalios dėstytojų, jaunų darbuotojų ir studentų iniciatyvi- 
nės Sąjūdžio grupės. Prekybos mokslinio tyrimo laboratorijoje buvo geros kokybės 
dauginimo aparatas. Laboratorijos vedėjas Marius Dudėnas neprieštaravo, kad tuo 
aparatu būtų padauginta tiek 4žgimimo egzempliorių, kiek jų norėjo gauti darbuo- 
tojai. O aktyvi studentų iniciatyvinės grupės narė ketvirtakursė prekybininkė Rasa 
Jasulevičienė ir kiti nusprendė kiekvieną to laikraščio egzempliorių dar ir iškabinti 
fakulteto skelbimų lentoje. Kadangi skelbimų lentoje galėjo būti tik oficialių doku- 
mentų kopijos, tai, turbūt apsidraudimui nuo dar galimų nemalonumų, kiekvieną 
kartą ateidavo pas mane gauti raštiško sutikimo skelbti Sąjūdžio informacinį biu- 
letenį. Taip mūsų fakultete buvo platinamos Sąjūdžio idėjos ir susiformavo gana 
vienareikšmiška pakili tautinio atgimimo nuotaika. 

Bet, kad ir kaip būtų rutuliojęsi politiniai įvykiai, niekada neatitrūkome nuo 
puoselėjamos idėjos gerinti ekonomistų rengimą. 1989 m. kovo 17 d. Prekybos fa- 
kulteto tarybos iniciatyva buvo surengtas respublikinis Lietuvos aukštųjų mokyklų 
ekonomikos fakultetų dekanų ir specialybių katedrų vedėjų pasitarimas, kuriame 
buvo plačiai diskutuojama apie būtinumą keisti mokymo procesą, organizuoti dvie- 
jų pakopų ekonomistų rengimą, unifikuoti trijų studijų metų mokymo planus, kad 
studentai lengviau galėtų migruoti iš vienos mokyklos į kitą, prašyti vyriausybės 
skirti limitus studijuoti užsienio kapitalistinėse šalyse studentams, aspirantams ir 
dėstytojams bei kiti klausimai. 


Prekybos fakulteto veiklos apžvalga (1969-1991) 75 


1989 m. gruodžio 6 d.įvyko ilgai ruoštas išplės- 
tinis Prekybos fakulteto tarybos posėdis, kuriame, 
be fakulteto tarybos narių, dalyvavo ir Gomelio 
kooperacijos instituto Vilniaus neakivaizdinio fa- 
kulteto dekanas doc. A. Dambrauskas, Liaudies 
ūkio vadovaujančių darbuotojų ir specialistų to- 
bulinimosi instituto Komercijos fakulteto dekanas 
doc. V. Balkevičius, Vilniaus universiteto Kauno 
vakarinio fakulteto Prekybos ekonomikos katedros 


Tarpžinybinės prekybos organizavimo 25 o J 
mokslinio tyrimo laboratorijos vedėjas vedėjas doc. V. Vengrauskas ir kiti. Darbotvarkėje 
Marius Dudėnas 


buvo vienas klausimas: Asmercijos specialistų rengi- 
mo Lietuvoje organizavimo koncepcijos ir jos reali= 
zavimo svarstymas. Aš rezžiumavau darbo grupės paruoštas pagrindines „Komercijos 
specialistų rengimo Lietuvoje organizavimo koncepcijos“ nuostatas. Koncepciją kūrė 
prof. V. P. Pranulis, doc. A. Pajuodis ir doc. G. Beržinskas. Pastarasis, būdamas tarybos 
sekretoriumi, plačiau supažindino susirinkusiuosius su parengtu dokumentu. 

Posėdyje kalbėję doc. V. Balkevičius, doc. A. Dambrauskas, doc. V. Čaplikas, 
doc. A. Pajuodis, prof. V. P. Pranulis, doc. A. Morkevičius vieningai pritarė koncep- 
cijos idėjai, išreiškiančiai būtinumą sukoncentruoti pedagogines, mokslines pajėgas ir 
materialinę bazę į bendrą Lietuvos komercijos specialistų rengimo institutą (centrą). 

Buvo aptarti būdai įgyvendinti koncepciją, sudaryta jos įgyvendinimo darbo 
grupė: doc. B. Čereška, doc. V. Balkevičius, doc. A. Dambrauskas, prof. V. P. Pranu- 
lis, doc. G. Beržinskas, doc. A. Pajuodis. 

Darbo grupė buvo įpareigota supažindinti su šia koncepcija Vilniaus universi- 
teto, Prekybos ministerijos, „Lietkoopsąjungos“, Materialinio-techninio komiteto, 
Švietimo ministerijos vadovybę bei Lietuvos Ministrų Tarybą. 

Lygia greta įpareigojo darbo grupę nagrinėti Lietuvos komercijos instituto ma- 
terialinės-techninės bazės sudarymo galimybes. 

Tuoj po tarybos posėdžio prasidėjo gana aktyvi komisijos veikla. Trys pagrindi- 
niai koncepcijos autoriai netruko paruošti Vilniaus universiteto Komercijos instituto 
įstatus, kurie pirmajame 1990 m. fakulteto tarybos posėdyje buvo patvirtinti ir iš- 
platinti kartu su koncepcija. 

Tai idėjai visiškai pritarė Lietuvos prekybos ministerija, „Lietkoopsąjunga“, Lie- 
tuvos materialinio aprūpinimo komitetas. Universiteto vadovybė neskubėjo nagri- 
nėti mūsų pateiktų dokumentų, nors neigiamo atsakymo taip pat nedavė. 

Diskusijos politekonomų 
ratelyje. Iš kairės į dešinę: 
doc. dr. Bronislovas 
Čereška, prof. habil. dr. 
Jonas Čičinskas, doc. dr. 
Vytautas Kindurys, 

doc. dr. Algimantas: 
Jablonskis, doc. dr. Jonas 
Miškinis 


11. Paskutinis fakulteto darbo etapas 


Atkūrus nepriklausomybę, 1990 m. kovą vyko Prekybos 
fakulteto dekano rinkimai. Jiems buvo ruoštasi gana intensyviai. Kiekviena katedra 
kėlė savo kandidatus ir ne po vieną, bet po du: Prekybos ekonomikos katedra iškėlė 
doc. A. Pajuodį ir doc. B. Čerešką, Prekių mokslo katedra — doc. J. Ruževičių ir 
kažkodėl dar B. Čerešką, Materialinio aprūpinimo katedra — prof. A. Morkevičių ir 
prof. V. P. Pranulį. Rinkimus aiškia balsų persvara laimėjo prof. V. Pranulis. Jis gana 
energingai pradėjo savo veiklą. Kaip ir anksčiau, palaikė savarankiško komercijos 
instituto idėją, bet pats tame darbe aktyviai nedalyvavo. 

1990 m. birželio 12 d., priėmus naują universiteto statutą, nedelsiant buvo pakeisti 
visi mokymo planai. Mokymo trukmė išliko nepakitusi. Studijų procesas nesutriko, 
nors ir buvo jaučiamas tam tikras darbo režimo išsibalansavimas. Kai kurie studentai 
pradėjo abejingai žiūrėti į studijas, aktyviai ieškojo savarankiško užsiėmimo. Visiškai 
subliuško visuomeninė veikla. Dėstytojai stengėsi pertvarkyti skaitomus kursus, siū- 
lė įvesti naujus. Naujos literatūros buvo maža, patirties taip pat. Liko tik geri norai. 
Prekybos ekonomikos katedros docentai A. Venckus, V. Mackevičius, A. Pajuodis la- 


LENTELĖ. Prekybos fakulteto absolventai (1970-1991 m.) 


Specialybė 21 E B Išviso 
Prekybos ekonomikos 663 563 381 1607 
Prekių mokslo 651 599 370 1620 
Materialinio-techninio aprūpinimo 726 460 450 1636 
Išviso 2040 1622 1201 4863 

Popiežiaus Jono Pauliaus II susitikimo 
su mokslo ir meno žmonėmis Šv. Jonų 
bažnyčioje metu. Iš kairės į dešinę: 
doc dr. Bronislovas Čereška su žmona 
Irena, prof. habil. dr. Henrikas Zabulis 
1993 m. rugsėjo 5d. 


Profesoriai habilituoti daktarai (iš kairės į 
dešinę): Vytautas Pranas Pranulis, Leonas 
Simanauskas ir Albinas Marčinskas 


bai entuziastingai ir greitai išvertė iš vokiečių kalbos prekybos verslo vadovėlį ir pir- 
mą kartą kompiuteriu multiplikavo keletą egzempliorių. Kiti dėstytojai paspartintais 
tempais rašė ir daugino atskiras kursų temas ir platino studentams. Darbas nenutrūko, 
net pagyvėjo. 

Fakulteto tarybos posėdžiai tapo dalykiškesni, atsiję nuo propagandinių dalykų. 


Daugiausia dėmesio buvo skiriama mokymo proceso tvarkymui ir naujų mokymo 
planų sudarymui. 

1991 m. balandžio 23 d. Prekybos fakulteto tarybos posėdyje pirmą kartą is- 
torijoje tarybos pirmininkas dekanas prof. V. P. Pranulis patvirtino savarankišką 
penkerių metų mokymo planą, kuris buvo nepalyginti geresnis už paskutiniais so- 
vietmečio metais „patobulintą“. Bet tai buvo tik gera pradžia ir fakulteto gyvavimo 
pabaiga, nes artėjo didžiulės organizacinės permainos tiek universitete, tiek fakulte- 
te ir apskritai ekonomikos moksluose. 

Vilniaus universiteto Ekonomikos 
fakultetas paskutiniame 
XX amžiaus dešimtmetyje 


Prof: babil. dr. Stanislovas Martišius 


Lietuvos ekonomistų bendrijos istorija yra gana nesena. 
Pirmieji diplomuoti ekonomistai buvo paruošti Lietuvos universitete Teisės fakul- 
tete Ekonomikos skyriuje 1927 m. Visai kito pobūdžio 
ekonomikos specialistai buvo rengiami sovietiniais metais. 
Lietuvos aukštųjų mokyklų ekonomikos fakultetai buvo 
tapę valdininkų, biurokratinio aparato darbuotojų ruošimo 
kalvėmis. 
Lietuvos, gretimų šalių, apskritai Vidurio ir Rytų Eu- 
ropos valstybių atgimimas 1988-1991 m. sudarė galimybę 
ir Lietuvai „žiemos iškentus šaltį, dainuojančiu pavasariu 


suūžti“... Atgimė Lietuva, naujais demokratiniais pagrin- 
dais pradėjo tvarkytis ir Lietuvos aukštosios mokyklos, jų 


ž š Oa MAT Prof, habil. dr. Stanislovas 
fakultetai, Mokslų akademijos institutai. Martišius 


1. Ilgo ir sunkaus kelio pradžia 


Ir Lietuvai, ir Vilniaus universitetu buvo lemtingi 
1990-ieji. Tų metų balandžio 24 dieną Vilniaus universiteto taryboje buvo pradėti 
svarstyti nauji galimi ekonomistų studijų planai, specializacijų projektai. Pranešė- 
jas— ilgametis fakulteto darbuotojas doc. R. Bartaška. Jo buvo pasiūlyta Vilniaus 
universitete ekonomistus rengti penkerius-šešerius metus. Buvo siūloma skirti tris 
mokymo proceso pakopas: a) bazinis mokymas — 2 metai (4 semestrai); b) speciali- 
zuotas mokymas — 3 metai (6 semestrai); <) podiplominės studijos — 1 metai (2 se- 
mestrai). Visų ekonominių specialybių ir specializacijų dvejų pirmųjų metų studentų 
mokymo planai turėjo būti unifikuoti, t. y. stojantieji į universitetą turėjo rinktis ne 
konkrečią specialybę, o vieną iš trijų bendrųjų ekonominių studijų krypčių: 1. finan- 
sų apskaitos; 2. komercijos; 3. gamybos ekonomikos ir vadybos. 

Tai buvo gana apgalvoti ir realūs pasiūlymai. Po mėnesio — 1990 m. gegužės 
29 d.- universiteto tarybos posėdyje buvo nutarta: pritarti metų mokymo planui. 

Tokia buvo ekonomikos studijų pertvarkos pradžia universitete. Gilesnės reformos 
prasidėjo 1991 m. Tų metų kovo 7 d. universiteto senato posėdyje, nelauktai, penk- 
tuoju klausimu buvo pasiūlyta svarstyti „Ekonomikos fakulterų perspektyva“. Išli- 
kusi archyvinė medžiaga rodo, kad kai kurie senato nariai siūlė minėto klausimo 
svarstymo neforsuoti, 0 jį pirma išsamiau apsvarstyti fakultetuose, ekonomikos fa- 
kultetų katedrose. Į šių eilučių autoriaus siūlymą, kad ekonomikos fakultetų pertvar- 
ką reikėtų pradėti nuo 1991 m. rugsėjo 1 d. ir gal reikėtų steigti du fakultetus, o ne 
vieną, šviesaus atminimo rektoriaus prof. R. Pavilionio buvo atsakyta: „Nuo rudens 
jau reikia pradėti dirbti su vienu fakultetu“. 

Į išsamius prof. V. P. Pranulio įrodinėjimus, kad komercija yra atskiras mokslas, 
mažai susijęs su ekonomikos teorija, 0, reformuojant universiteto ekonomikos fakulte- 
tus, tikslinga eiti nuo mokymo turinio, posėdžiui pirmininkaujančiojo buvo pasiūlyta 
balsuoti. Balsavimu buvo patvirtinta nuostata „nuo rudens universitete steigti vieną 
fakultetą“. Už šį siūlymą balsavo 14 iš posėdyje dalyvavusių senato narių (21). Žiūrintį 
šį klausimą iš XXI amžiaus mokslotyros aukštumų atrodo, kad galima svarstyti, ar ne- 
būtų buvę tikslinga taikomuosius verslo ir vadybos mokslus, t. y. viešojo ūkio ir verslo 
administravimo mokslus ir studijas, atskirti nuo ekonomikos krypties. 

Tais pačiais metais — 1991 m. birželio 27 d. — universiteto senatas svarstė „Mo- 
kymo proceso organizavimo klausimą VU 1991-1992 m. m.“ ir buvo nutarta: „Uni- 
versitete 1991-1992 m. m. įvedamas dviejų pakopų mokymas.“ Pagal to nutarimo 
nuostatas pirmosios pakopos studijos Ekonomikos fakultete turėjo trukti ketverius 
metus, antrosios — pusantrų-dvejus metus. 


2. Studijų reformos atkurtame 
Ekonomikos fakultete 


Nuo 1991 m. rugsėjo pradėjo funkcionuoti Ekonomikos 
fakultetas. Tada jis žengė pirmuosius nedrąsius žingsnius. Po truputį ginčų ir disku- 
sijų aplinkumoje vyko ekonomikos studijų modernizavimas. Dalyvaujant universi- 
teto rektoriui prof. R. Pavilioniui, Ekonomikos fakulteto tarybos posėdyje, vykusia- 
me 1991 m. spalio 22 d., buvo nutarta: 

1. Fakulteto specialybių ir specializacijų sąrašo dar netvirtinti, bet suaktyvinti 
katedrose ir komisijose naujų studijų planų rengimą. 

2. Įvesti fakultete dviejų pakopų studijas; pirmos pakopos trukmė — ketveri, an- 
tros — dveji metai; studijų planuose gali būti numatytas ir kitoks laiko pa- 
skirstymas. 

3. Praktika yra privaloma studijų dalis, tačiau jos trukmė neribojama ir į studijų 
laiką atskirai neįskaičiuojama. 

4. Visas studijų laikas suskirstomas į tris dalis; pirmieji dveji metai (keturi semes- 
trai) skiriami bendrauniversitetinėms ir bendraekonominėms studijoms; vieni 
metai (du semestrai) — specialybės ir dveji-treji metai — specializacijų studi- 
joms; konkrečių studijų planuose šis laikas gali būti ir kitaip paskirstytas. 

5. Studijų komisija iki 1992 m. balandžio 1 d. privalo parengti Ekonomikos fa- 
kulteto studijų nuostatus, kuriuose turėtų būti smulkiai reglamentuota studi- 
jų proceso tvarka, 

6. Katedrų vedėjai iki 1991 m. gruodžio 1 d. buvo įpareigoti pateikti studijų 
komisijai specialybių ir specializacijų studijų planų projektus. 

7. Prašyti universiteto senato, kad, stojant į Ekonomikos fakultetą, būtų nusta- 
tyta laikyti šiuos tris egzaminus — lietuvių kalbą, matematiką, užsienio kalbą. 

Toks buvo pirmas fakulteto pertvarkos ir artimiausių darbų planas. Fakulteto 
dekano 1992 m. vasario 2 d. įsakymu Nr. 315 buvo sudarytos komisijos konkretes- 
niam fakulteto pertvarkos planui parengti. Komisijos pirmininku tapo doc. V. Gri- 
goras, nariais — prof. V. Astrauskas, doc. S. Imbrasas, prof. P. Gylys, doc. J. Kunčina, 
prof. A. Marčinskas, prof. V. P. Pranulis, doc. A. Rimkūnas, doc. J. Ruževičius, prof. 
E. Stancikas, prof. S. Vaitiekūnas, doc. A. Žebrauskas. 

Komisija dirbo intensyviai. Jau 1992 m. kovo 17 d. fakulteto tarybos posėdy- 
je buvo svarstomas jos parengtas katedrų pertvarkymo klausimas. Pranešėjai — 
doc. V. Grigoras ir doc. V. Kindurys. Po gyvų ir karštų diskusijų nutarta dėl fakulteto 
katedrų pertvarkymo galutinio sprendimo nepriimti, toliau jį svarstyti komisijoje ir 
pakartotinai pateikti fakulteto tarybai. 

Komisijos, katedrų ir fakulteto vadovybės bendromis pastangomis klausimas 
buvo nuodugniai apsvarstytas ir nutarimo projektas pateiktas universiteto senatui, 
kuris 1992 m. gegužės 7 d. savo posėdyje nutarė: 

1. Gamybos ekonomikos katedrą vadinti Visuomenės ūkio katedra. 

2. Vietoj Valdymo ir tarptautinių ekonominių santykių bei Darbo ekonomikos 

katedrų įsteigti Tarptautinių ekonominių santykių ir Vadybos katedras. 

3. Panaikinti Technologijos katedrą. 

4. Ekonomikos teorijos katedrą reorganizuoti į Paslaugų ekonomikos katedrą. 

5. Sumažėjus Ekonomikos fakulteto geografijos ciklo kursų skaičiui ir apimčiai, 
likviduoti Ekonominės ir politinės geografijos katedrą. 

Norisi universiteto senato nutarimo nuostatas patikslinti: 

1. Ekonomikos fakulteto taryba neprieštaravo idėjai „kurti naują Geografijos 
katedrą Gamtos fakultete dabar esančių Ekonomikos fakulteto darbuotojų 
pagrindu“. 

2. Technologijos katedros dėstytojus, pasiruošusius dėstyti naujuose mokymo 
planuose numatytas technologinio profilio disciplinas, perkelti į Įmonės eko- 
nomikos katedrą. 

Tuo pačiu metu 1992 m. kovo 9 d. fakulteto tarybos posėdyje doc. V. Kindurio 

siūlymu buvo nutarta: 

1. Į kuriamą Paslaugų ekonomikos katedrą perkelti dirbti šešis pedagoginio per- 
sonalo darbuotojus (prof. A. Sausanavičių, prof. A. Mitriką, doc. V. Kindurį, 
doc. D. Dvilevičienę, doc. B. Vengrienę, asistentą A. Subačių). 

2. Naikinamos Ekonomikos teorijos katedros penkis darbuotojus (doc. P. Mi- 
kučionį, doc. A. Jablonskį, doc. D. Jarmašauskienę, dr. V. Česnavičių, vyr. asis- 
tentą H. Vaicechovską) perkelti į Politinės ekonomijos katedrą. 

3. Prof. A. Morkevičiaus siūlymu Gamybos priemonių prekybos katedrą, kaip 
savarankišką akademinį vienetą, palikti funkcionuoti dar dvejus metus. 

Deja, ne visi tie nutarimai ilgai galiojo. Mažinant universitete katedrų skaičių, 
1993 m. gruodžio 21 d. fakulteto tarybos buvo nutarta: „.. prie Politinės ekonomi- 
jos katedros prijungti neskaitlingą Paslaugų ekonomikos katedrą... Ateityje pakeisti 
Politinės ekonomijos katedros pavadinimą...“ Tikrai, vėliau minima katedra buvo 
vadinama Teorinės ekonomikos katedra, o kai kurie buvusios Paslaugų ekonomikos 
katedros darbuotojai (doc. V. Kindurys, prof. A. Sausanavičius, doc. B. Vengrienė) 
buvo perkelti dirbti į Prekybos ekonomikos katedrą, kurioje rengė kvalifikuotus pas- 
laugų vadybos specialistus. 

Tuo metu fakulteto reorganizacija vyko gana sparčiai. Jau 1992 m. gegužės 5 d. 
tarybos posėdyje buvo patvirtinti pačios tarybos ir dekano rinkimo nuostatai. Nauja 
fakulteto taryba buvo išrinkta 1992 m. rudenį. Dekano rinkimai įvyko 1992 m. bir- 
želio 30 d. Fakulteto dekanu tapo prof: S. Martišius, prodekanais — doc. V. Bujaus- 
kas, doc. B. Galinienė, doc. V. Kindurys, doc. A. Rimkūnas. 

1992-1993 m. m. į pirmąjį kursą buvo priimti 249 studentai ir laisvieji klausyto- 
jai. Buvo suformuota 12 akademinių grupių, iš kurių dvi - mokomos rusų kalba. 

Kaip tuo metu fakulteto administracija ir pedagoginis personalas suvokė at- 
gimusios Lietuvos studentijos pašaukimą, jos tikslus ir idealus, gyvenamojo laiko 
akademinės visuomenės uždavinius, mano nuomone, apibūdina dekano kalba, pa- 
sakyta studentams, pradedant 1993-1994 m. m. Ji dedama atskirai. Manau, kad ir 
šių dienų studentams bus įdomu ją perskaityti ir sužinoti, kokioje intelektualinėje 
atmosferoje gyvavo XX amžiaus pabaigos Ekonomikos fakulteto studentai. 

1992 m. rudenį buvo pradėti rengti studijų planai, mokymo programos pirmos 
studijų pakopos trečiojo-ketvirtojo kurso studentams. Darbas buvo gana sunkus ir 
iš visų dėstytojų, pirmiausia, prodekanės B. Galinienės ir doc. V. Kindurio pareika- 

lavo didelio takto, tolerancijos, diplomatijos... Po ilgų, varginančių posėdžių, pasi- 
tarimų, ramesnių ir karštesnių diskusijų fakulteto tarybos posėdžiuose, vykusiuose 
1993 m. gegužės 11 ir birželio 2 d., buvo patvirtintos bakalauro studijų programos 
specializacijos: socialinės ekonomikos, finansų ir kredito, tarptautinės ekonomikos, 
buhalterinės apskaitos ir audito, ekonominės informatikos, komercijos, vadybos. 

Turint omenyje šių dienų reikalavimus ir sukauptą pedagoginę patirtį, atrodo, 
galima teigti: atliktas nemažas pedagoginis metodinis darbas gyvenimo egzaminą 
išlaikė. Tiesa, vėliau buvo mažesnių ar didesnių atskirų specializacijų studijų planų 
pakoregavimų, bet branduolys nebuvo keistas. Tai leido pradėti intensyviai ruoštis 
antros studijų pakopos pradžiai - ekonomistų ir vadybininkų magistrų rengimui. 
Visam fakulteto kolektyvui tai buvo nauja edukacinės veiklos sritis, tvirtas žingsnis 
modernesnių ekonomikos ir verslo administravimo studijų linkme. 


3. Fakulteto pedagoginio personalo 
mokslinis darbas ir magistrantūros studijos 


Rinkos ūkis reikalavo naujo požiūrio į fakulteto darbuo- 
tojų mokslinę veiklą. Šis klausimas ne kartą buvo svarstomas fakulteto taryboje, 
katedrose, katedrų vedėjų posėdžiuose. Vis buvo ieškoma naujų fakulteto pedagogi- 
nio personalo mokslinių tyrimų prioritetinių krypčių ir naujų būdų kvalifikuotiems 
ekonomistų kadrams rengti. Buvo suprasta, kad aktualių Lietuvos ūkio problemų 
nagrinėjimas turi tapti visų dėstytojų vidiniu poreikiu, savotišku doroviniu impe- 
ratyvu. Bet kaip tai pasiekti? Ekonomikos mokslo paradigmos keitimo problemos, 
tarpukario Lietuvos ekonominės minties atgaivinimas, posūkis į Vakarų šalių eko- 
nomikos mokslą, greičiausias susipažinimas su geriausiu ekonomikos teorijos ir me- 
todologijos palikimu — visa tai jaudino Ekonomikos fakulteto profesorius, docentus, 
dėstytojus, studentus. Tos problemos pobūdį, galimus jos sprendimo būdus iš dalies 
apibūdina iš autoriaus archyvo paimtas pranešimas „Fakulteto tyrimų prioritetinės 
kryptys ir kvalifikuotų kadrų rengimas“, skaitytas, atrodo, 1992 m. fakulteto tary- 
boje. Manau, skaitytojui jis parodys, kokiais norais ir polėkiais gyveno fakulteto 
kolektyvas tais šalies atgimimo laikais. Žinoma, realus gyvenimas mūsų planus ir 
užmojus pakoregavo, bet tuos laikus prisiminti ir dabar mums negėda. 

1993 m. vasario 23 d. buvo nutarta įsteigti fakultete ekonomikos mokslinių darbų 
leidimo komisiją. Ją sudarė: prof: L. Simanauskas, prof J. Mackevičius, prof. A. Mar- 
činskas, prof. V. P. Pranulis, prof. A. Vasiliauskas, doc. A. Jablonskis. 1992 m. lapkri- 
čio 19 d. vyko respublikinė mokslinė konferencija „Lietuvos ekonomikos aktualijos“, 
1993 m. „Lietuvos ūkis kelyje į rinką“, o 1999 m. lapkričio 15-26 d. „Lietuvos 

ūkis ir ekonomikos mokslas“. Organizuojant pirmąsias atkurto Ekonomikos fakul- 
teto mokslines konferencijas, daug padirbėjo doc. V. Grigoras, doc. Z. Brazaitis, doc. 
J. Čepienė, B. Čereška, prof. V. Pranulis. Kaip rodo spausdinta metinių konferencijų 
medžiaga, konferencijose aktyviai dalyvavo fakulteto darbuotojai, sakytume, visas jo 
elitas. 

Pagrindinis fakulteto uždavinys buvo — atkurti verslą Lietuvoje. Atkūrus nepri- 
klausomybę, pasaulinio ūkio konjunktūros, tarptautinių atsiskaitymų, užsienio pre- 
kybos, vakarietiškos bankininkystės ir finansų, apskaitos ir vadybos žinovų beveik 
neturėjome. Beveik viską reikėjo pradėti nuo nulio. Komandinė ekonomika neugdė 
žmonių savarankiškumo, neleido formuotis verslininkystę skatinančioms nuosta- 
toms; diskusijos ekonomikos politiniais klausimais buvo netoleruojamos. Lietuvos 
versle iki 1940 m. dominavo kitataučiai. Lietuvos amatininkas nebuvo tapęs pra- 
monės įmonių kūrimo iniciatoriumi. Lietuva neturėjo bent kiek gausesnio, savaran- 
kiško, verslaus, mėgstančio rizikuoti ir gyvenimo naujovėms neabejingo verslininkų 
sluoksnio. Tokį verslininkų sluoksnį dabar reikėjo sukurti... 

1993 m. lapkričio 23 d. fakulteto tarybos posėdyje buvo nutarta suintensyvinti 
tarptautinio verslo specialistų rengimą. Buvo sudaryta komisija Tarptautinio vers- 
lo centro įstatams parengti. Komisijos pirmininku tapo doc. J. Kunčina, nariais — 
prof. J. Čičinskas, prof. V. Pranulis, doc. V. Kindurys, doc. L. Čekanavičius. Vėliau, 
tarptautinės ekonomikos ir užsienio prekybos specialistų rengimo klausimus svars- 
tant fakulteto katedrose ir taryboje, buvo nutarta minėtą komisiją įpareigoti pa- 
rengti Tarptautinės verslo mokyklos nuostatus ir pateikti juos svarstyti fakulteto 
tarybai. Tais pačiais mokslo metais (1994 m. kovo 10 d.) fakulteto taryboje svarstyta 
Profesinio tobulinimo centro veiklos programa, kuriai buvo pritarta. 

Tuo metu fakultete suintensyvėjo mokslinių-praktinių konferencijų rengimas. Jos 
buvo organizuojamos kartu su Lietuvos banku, Lietuvos statistikos departamentu, 
verslo organizacijomis. Visa tai padėjo fakulteto dėstytojams išmokti žvelgti į šalies 
ekonominio gyvenimo realijas, konkrečias ūkines situacijas ne vien bendrų principų 
požiūriu. Konferencijų ir pasitarimų metu buvo suvokta, kad reikia diskutuoti ne dėl 
„bendrų darbo gairių“, o dėl veikimo programų, konkrečių situacijų nagrinėjimo. 

Vykstant šalyje mokslo laipsnių ir vardų nostrifikacijai, komplikavosi politinės 
ekonomijos specialistų mokslinio įdirbio pripažinimo klausimas. Pradžią tam davė 
žinomo profesoriaus J. Č. disertacijos „Nuosavybės santykiai gamybos priemonėms 
socializmo gamybinių santykių sistemoje“ svarstymas Lietuvos mokslo taryboje. 
Mano asmeniniame archyve yra išlikęs 1992 m. spalio 20 d. raštas Lietuvos mokslo 
tarybai, kuriame buvo bandoma atsakyti į vieną nostrifikacijos metu iškilusį prin- 
cipinį klausimą: ar disertacijos, nagrinėjančios marksizmo doktrinoje aptinkamas 

kategorijas, pavyzdžiui, „nuosavybės santykiai“, gali būti vertingas mokslinis dar- 
bas. Mano parengtame rašte atsakymas buvo toks: „Kiek konkrečioje ekonominėje 
disertacijoje moksliniais metodais plėtojama kad ir klasikinė marksistinė politinės 
ekonomijos klausimų nagrinėjimo metodologija, tiek tokia disertacija gali ir turi 
būti vertinama kaip mokslinis, o ne ideologinis darbas.“ Apibūdinant recenzuo- 
jamos disertacijos tyrimų metodologiją ir metodiką, buvo pažymėta: „... aš nesu 
dialektinio pažinimo šalininkas, bet ir dabar Hegelio dialektinės metodikos turi 
savų gynėjų (tiesa, nelabai gausių), pripažįstančių jo taikymo būtinumą ekonominių 
procesų esmės pažinimui, būtinumą jį naudoti sąvokų turinio vystymosi nagrinėji- 
mui. [...] Marksistų nuomone, ekonominių procesų esmės pažinimas vyksta per 
sąvokų turinio raidos pažinimą...“ Buvo daroma išvada: „Socialinių mokslų raidai 
gali tarnauti ir tyrimai, atlikti vadovaujantis marksistine pažinimo samprata.“ 

Priminsiu, kad tai buvo rašoma 1992 m. rudenį. Galutinis minėtos diskusijos re- 
zultatas buvo pozityvus: visų fakulteto darbuotojų mokslo vardų ir laipsnių diplomai 
buvo nostrifikuoti. Jaunajai ekonomistų kartai tas įvykis turi priminti: mokslinės 
pažinimo raidos išmanymas, tolerancija kitoms mokslinėms mokykloms, mąsty- 
mo universalumas — būtina žmogaus, žengiančio mokslo takais, savybė. Kiekvienas 
aukštosios mokyklos dėstytojas turi turėti bent elementarių ekonomikos, mokslo 
logikos, metodologijos, mokslotyros žinių. 

Norisi trumpai apibūdinti mokamų studijų atsiradimo fakultete pradžią. Tai įvy- 
ko XX amžiaus paskutinio dešimtmečio viduryje. Jau nuo 1994-1995 m. m. pra- 
džios Ekonomikos fakultete buvo nustatyti pirmieji mokesčio už studijas tarifai. 
Jie buvo diferencijuoti, juos mokėti turėjo nedidelė dalis studentų. Mokesčių dydis 
buvo toks: a) dieninio skyriaus laisvajam klausytojui — 1000 Lt per metus; b) tę- 
siantiems mokslą neakivaizdinio skyriaus studentams — 500 Lt per metus; c) ne- 
akivaizdinio skyriaus studentams, studijuojantiems pagal trejų metų programas — 
1000 Lt; d) naujai į neakivaizdinį skyrių priimtiems penkerių studijų metų trukmės 
studentams — 1000 Lt. Mokėjimų sumos buvo mažos, dieninio skyriaus studentams 
visiškai nereikėjo mokėti. 

Fakulteto struktūra irgi galutinai susiformavo 1994 m. viduryje. 1994 m. ge- 
gužės 24 d. buvo įteisinti šie fakulteto padaliniai — Tarptautinių santykių centras 
ir Tarptautinio biznio mokykla. Tarptautinio biznio mokyklos vadovas buvo doc. 
J. Kunčina, „Ekonomikos“ žurnalo vyr. redaktorius prof. L. Simanauskas, teorinio 
seminaro vadovas prof. A. Marčinskas tapo fakulteto tarybos nariais. 

Užbaigus fakulteto reorganizavimą, 1994 m. rudenį labai suintensyvėjo darbas, 
leidžiantis nuo kitų metų pradėti magistrantūros studijas. 1994 m. spalio 18 d. buvo 
patvirtinti šių magistrantūros specialybių studijų planai: 

a) Verslo administravimo ir vadybos krypties: 

1. Gamybos vadybos. 2. Personalo vadybos. 3. Organizacijų valdymo eksper- 
tizės. 4. Tarptautinio verslo. 5. Apskaitos ir audito. 6. Prekybos. 7. Paslaugų 
vadybos. 8. Prekių ekspertizės ir kvalitologijos. 9. Kokybės valdymo (turin- 
tiems aukštąjį neekonominį išsilavinimą). 10. Ekonominės informatikos. 

b) Ekonomikos krypties: 

1. Taikomosios makroekonomikos. 2. Ekonominės analizės ir planavimo. 
3. Bankininkystės. 4. Finansų. 

Dauguma suminėtų specializacijų fakultete įsitvirtino ilgam, kitos nunyko, nes 
buvo nepaklausios. Mano nuomone, magistrantūros studijos Lietuvoje ir dabar nėra 
akademiškai galutinai susiformavusios. Magistro ekonomisto ir vadybininko profilis 
ir darbo pobūdis nėra apibrėžtas, reglamentuotas, išsikristalizavęs. Paminėtina, kad 
1998 m. spalio 6 d. Ekonomikos fakulteto taryboje buvo nutarta verslo administra- 
vimo ir vadybos kryptyje pradėti vadybos informacinių sistemų specialistų studijas. 

Priėmimas į magistrantūrą vyko pagal 1994 m. gruodį priimtas taisykles, kuriose 
buvo užfiksuotos šios pagrindinės nuostatos: 

1. Turintieji aukštojo mokslo diplomą priimami į magistrantūros studijas lais- 
vaisiais klausytojais. 

2. Ekonomikos fakultete organizuojamos šių krypčių magistrantūros studijos: 
ekonomikos, verslo administravimo ir vadybos. 

3. Vienas trečdalis stojančiųjų priimama į ekonomikos kryptį, du trečdaliai — į 
verslo administravimo ir vadybos. 

4. Bendras priimamų į abi magistrantūros kryptis dieninių studijų studentų 
skaičius — 150—160 (be laisvųjų klausytojų). Laisvųjų klausytojų skaičius — 
100-120 asmenų. Tiesa, to skaičiaus ne visada buvo griežtai laikomasi. Antai, 
1995 m. į fakultetą buvo priimti pirmieji magistrantai: a) ekonomikos kryp- 
ties — 48 studentai, 42 laisvaisiais klausytojais; b) verslo administravimo ir 
vadybos krypties — 99 studentai, 67 laisvaisiais klausytojais. 

Apibendrinta tvarka veikė keletą metų, kol buvo pakeista bendrais Universiteto 

studijų nuostatais. 

Šimtmečio pabaigoje aktualus tapo Lietuvos stojimas į Europos Sąjungą. Lie- 
tuvos ūkio plėtros uždaviniai, šalies integravimosi į Europos Sąjungą strategija, 
ūkio konkurencingumas, Lietuvos ūkio ir ekonomikos mokslas Europos konteks- 
te — tos problemos tuo metu mūsų fakulteto dėstytojų buvo labiausiai nagrinėjamos. 
XX amžiaus paskutiniai metai fakultete buvo dvasinio pakilimo laikas, buvo keliami 
aukšti, kilnūs idealai. Gaila, kad ateityje jie ne visi buvo įgyvendinti. Bet ne vėlu tai 
padaryti dabar. Mums reikia dvasiškai ir materialiai ne tik pavyti, bet kai kur ir pra- 

lenkti Europą. Tai XXI amžiaus Lietuvos visuomenės uždavinys. Visi susitelkime ir 
savo krašto laikrodį pasukime keletą dešimtmečių į priekį, kaip svajojo tarpukario 
Lietuvos šviesuoliai. 

Aukštojoje mokykloje viską lemia geri dėstytojų kadrai, jų kvalifikacija, gera- 
noriškumas, meilė studentijai ir mokslinei tiesai. Praeityje mūsų fakultete dirbo 
daug įžymių asmenybių. Apie tuos žmones kitur jau yra nemažai rašyta. Bet yra 
asmenų, savo darbais nusipelniusių fakultetui ir universitetui, kuriuos fakulteto ben- 
druomenei visada būtina prisiminti, deramai įamžinti jų atminimą. Likimas man 
lėmė 1993 m. rugsėjį fakulteto taryboje daryti pranešimą „Gerbiami draugai“, kai 
buvo atsisveikinama su keletu kolegų, išeinančių į užtarnautą poilsį. Dauguma jų 
jau nuėjo Anapilin. Mums liko jų darbai. Skaitant pranešimą „Gerbiami draugai“ 
būtina prisiminti ne tik tuos, kurie ten minimi, bet ir visus kolegas, kurie daug metų 
sėjo tiesos grūdus į mūsų studentijos sielas, nebuvo abejingi gėriui ir tiesai, gimtajai 
žemei... Daug buvusių mūsų bendruomenės narių nebėra tarp mūsų, bet jie turi 
gyventi mūsų atmintyje. Visada būkime tolerantiški vienas kitam, jautrūs kito rū- 
pesčiams, humaniški savo poelgiais. Visi vėliau ar anksčiau išnyksime „kaip dūmas, 
neblaškomas vėjo“, bet svarbu, kad liktų tiesos pėdos gyvenimo kelyje, bent krislelis 
mūsų darbų ir poelgių žmonių, bendradarbių atmintyje. 

XXI amžiaus pirmajame dešimtmetyje Ekonomikos fakultetas sėkmingai tęsė 
anksčiau pradėtas studijų reformas. Bet ta veikla dar netapo praeities faktu, istori- 
nės atminties objektu, todėl šio laikotarpio fakulteto organizacinių pertvarkymų ir 
akademinių reformų nenagrinėsiu. Manau, kad ateityje tai padarys jaunesnės eko- 
nomistų kartos atstovai. 


Išvados 


1. Trijų buvusių atskirų ekonominio profilio fakultetų sujungimas į vieną 
1991 m. ir vėliau ėjusi pertvarka yra reikšmingas posūkis modernizuojant 
ekonomikos studijas universitete, ryžtingas žingsnis nuo komandinės eko- 
nomikos doktrinų „studijavimo“ į rinkos ūkio teorijos ir praktikos pažinimą, 
fakulteto bendrijos apsisprendimas eiti demokratinių vertybių, tolerancijos, 
humanistinės raidos ir dvasinės kultūros plėtros keliais. 

2. Fakultete atliktos reformos bendra kryptis, jos pobūdis gyvenimo egzaminą 
išlaikė. Pasiteisino ir parodė savo gyvybingumą pirmos pakopos akademinių 
studijų bendros nuostatos ir eiga. Ateityje nemažos pertvarkos dar reikalauja 
magistrantūros studijos. Jas reikėtų labiau orientuoti į universitetinio lygio 

aukštos kvalifikacijos specialistų rengimą mokslo sričiai ir administracinei 
veiklai. 


„ Būtina labiau išryškinti ekonomikos, viešojo ir verslo administravimo studi- 


jų kryptis, išsamiau apibūdinti jų profilius, pačių studijų turinį. Ekonominės 
krypties studentams reikia sustiprinti teorinį bendramokslinį pasirengimą, 
viešojo ir verslo administravimo krypties studentams - suteikti daugiau prak- 
tinių žinių ir įgūdžių. 

Fakulteto tyrimų prioritetinės kryptys ir 
kvalifikuotų kadrų rengimas 


Prof. babil. dr. Stanislovas Martišius 


Pirmas Lietuvos vyriausybės premjeras, tragiško likimo 
žmogus profesorius Augustinas Voldemaras savo laikinosios vyriausybės deklara- 
cijoje 1918 m. lapkritį skelbė: „Lietuva pavirsta į didelius laukus ir sodus, gražias 
pievas, tarp kurių išmėtyti gražūs, paskendę žalumoj ūkininkų namai. Viensėdžiai ir 
miesteliai surišti lygiais kaip delnas keliais. Kraštas išraižytas geležinkeliais. Į visas 
Lietuvos puses lengva ir greita, ir pigu nuvažiuoti. Vietomis užeini didelį fabriką. 
Bet jo nerodo iš tolo aukšti kaminai su dūmų debesimis. Jis elektra varomas, taigi 
galima jį pažinti tik arčiau priėjus, kada išgirsti linksmą darbo ūžimą. Aplink juos 
auga eilė miestų ir miestelių. Skirtumas tarp miestų nedidelis: visi švarūs, visi ma- 
lonūs, visi gyventi patogūs. Visur elektra, visur kanalizacija. Kur pažvelgsi, pamatysi 
sveikus žmones linksmais veidais. Kas pamatys Lietuvą, pasakys: čia darbo ir laimės 
šalis“ (Voldemaras A. Rinktiniai raštai, Chicago, 1981). Tokią ateities Lietuvą prieš 
74 metus įsivaizdavo pirma jos vyriausybė. Tačiau, įgyvendinant šiuos idealus, su- 
dilo, anot blaiviausio mūsų tarpukario laikų politiko Ernesto Galvanausko, visos 
vyriausybės. Bet idealai liko. Atgimusi, suvereni, nepriklausoma Lietuva turi juos 
realizuoti. Ekonomistų indėlis į Lietuvos ekonominį suklestėjimą turi būti didelis. 

Laimingi esame, kad savo tyrimais, mokslinės tiesos ieškojimais galime prisidėti 
prie nepriklausomos, demokratinės Lietuvos ekonominės politikos formavimo. Dar 
prieš keletą metų tokios galimybės neturėjome. Dabar Lietuvos, kaip suverenios 
valstybės, socialinė, ekonominė, finansų politika, bankų sistema, visi su pinigų cirku- 
liacija susiję klausimai, visų ūkio sričių ekonomikos įstatymų leidimas, pats integra- 


vimo į pasaulinį ūkį procesas ir perėjimas prie naujo darbo pasidalijimo, — tie ir kiti 
valstybinio lygio klausimai sprendžiami Vilniuje, o ne kur kitur. Savo ekonominiais 
tyrimais, įvairiausio tipo paskaitomis ir seminarais tiesiogiai ir netiesiogiai galime ir 
turime padėti vyriausybei, Seimui spręsti tuos klausimus. 

Aktualių Lietuvos ūkio problemų akademinis nagrinėjimas dabar turi tapti visų 
mūsų — profesorių, docentų, asistentų, doktorantų, studentų — vidiniu poreikiu, sa- 
votišku doroviniu imperatyvu. Žengiant atgimusiai valstybei į rinkos ūkį, pragmati- 
nių ir normatyvinių Lietuvos ūkio aktualijų aptarimas tikrai tapo prioritetinių tyri- 
mų objektu. Tiesa, mes visada daug dėmesio skyrėme taikomiesiems ekonominiams 

tyrimams, bet jie paprastai buvo lokalinio pobūdžio. Savo disertacijomis ir kitais 
moksliniais darbais dažniausiai ieškojome gamybos, mainų ir paskirstymo sferose 
neišnaudotų rezervų, o ne formavome savarankišką ekonominę politiką. Ir tai su- 
prantama, penkiasdešimt metų pasaulio žemėlapyje nebuvo nepriklausomos Lietu- 
vos valstybės, nebuvo ir savarankiškos, pačių lietuvių protu ir išmintimi kuriamos 
suverenios ekonominės politikos! Ir tai neliko be pėdsakų. Per penkiasdešimt nelais- 
vės metų mūsų valstybinį galvojimą pakeitė sukaustytas, labai dogmatizuotas, mažai 
savarankiškas, dažnai nepamatuotomis apriorinėmis premisomis grindžiamas, savi- 
valdybės (gubernijos) horizonto lygio ekonominis mąstymas. O tai blogai! 

Ir paskaitose, seminaruose, savo ekonominėje publicistikoje, ir mokslo darbuose 
su tuo reikia kuo greičiau atsisveikinti. Visiems mūsų ekonominiams tyrimams ir 
svarstymams, diskusijoms reikia nacionalinės ekonomikos fono, kuris ta- 
čiau negali ir neturi iškreipti pasaulinio ekonomikos mokslo ir praktikos patyrimo, 
būti jam priešingas. Kitų šalių ekonominį patyrimą būtina analizuoti per lietuviškų 
faktų prizmę mūsų ūkinės raidos tikslingumo požiūriu. Analizuojant kitų šalių eko- 
nominių reformų patirtį, negalima nieko aklai kopijuoti: reikia pasisavinti visa, kas 
ten teigiama sukurta, ir sugebėti vengti visų tų neigiamybių, kurias pergyveno ar 
pergyvena, pavyzdžiui, Vengrija, Čekija ar Švedija. 

Šiam uždaviniui atlikti reikia nemažos ne tik ekonomistų profesionalų, bet ir 
plačiosios mūsų inteligentijos, politikų, visų visuomenininkų ekonominio mąstymo 
kultūros. Fakulteto dėstytojų pareiga — pasaulinį ekonomikos mokslą ir patirtį kuo 
skubiausiai perteikti ne tik tiesos ieškančiam akademiniam Lietuvos jaunimui, bet ir 
verslininkams, techninei inteligentijai, moksleivijai. Vakarų standartus atitinkančios 
mokslinės, praktinės ir populiariosios ekonominės literatūros parengimas ar išverti- 
mas yra svarbi, prioritetinė fakulteto dėstytojų darbo sritis. 

Gyvenimas reikalauja gerai ir objektyviai įvertinti 1940—1990-ųjų metų Lietuvos 
laikotarpį. Pirmiausia, turime objektyviai įvertinti savo pačių atliktą darbą: parašytas 
monografijas, disertacijas, mokslinius straipsnius, susiformavusias tyrimų kryptis ir 
pan. 

Tai turime daryti ne dėl kokių sąskaitų suvedinėjimo, biurokratinės faktų inven- 
torizacijos, bet siekdami teisingai išsiaiškinti, kur esame, ką esame padarę realaus, 
apčiuopiamo, konkretaus, naudingo, o kas tarnavo vien tik biurokratinės valstybės 
propagandiniam aparatui, visuomenės „protų išplovimui“ ir laiko egzamino neiš- 
laikė. Akademiniam jaunimui, Lietuvos visuomenei būtina sąžiningai pasakyti, kas 
teigiama nuveikta „lituanistinės ekonomikos“ baruose: visuomenės ūkio politikos, 
vadybos, rinkotyros, apskaitos, pinigų cirkuliacijos, finansų, kredito, ekonominės te- 
orijos, kiekybinės ekonominės analizės ir kt. srityse. 

Per praėjusį penkiasdešimtmetį Lietuva dirbo, statė, kūrė. Reikia objektyviai ir 
sąžiningai įvertinti ir atliktą ūkinį darbą, su visu konkretumu ir istoriniu įžvalgumu 
aptarti to meto šalies ūkinį gyvenimą, jo raidą, laimėjimus ir pralaimėjimus. Tai taip 
pat svarbi ekonominių tyrimų sritis, reikalaujanti savo dėmesio, išsamaus aptarimo, 
sakyčiau, „įvedimo“ į Lietuvos ūkio istoriją. 

Manyčiau, į ekonominių studijų kasdienybę turėtų grįžti žymiausių tarpuka- 
rio (1920-1940 m.) ir pokario metų lietuviškos emigracijos ekonomistų moksli- 
ninkų darbai, idėjos. Akademiniam jaunimui ne iš nuogirdų turi būti žinomi prof. 
V. R. Jurgučio, prof: A. Rimkos, vadybos mokslų pradininko A. Graičiūno vardai, 
bet apie juos reikia paruošti išsamesnius darbus, skaityti spec. kursus. Universitetui 
galėtų padėti ir visuomenė — įsteigti tų žymių Lietuvos vyrų vardines stipendijas. 
Spaudoje apie tai buvo rašyta, bet mūsų ekonominės institucijos kažkodėl neparodė 
jokio aktyvumo. Ar nereikėtų prie to klausimo grįžti? 

Studentams ir Lietuvos visuomenei turi grįžti prof. J. Pajaujo, d-ro Stepo Stan- 
kaus, d-ro Vlado Juodeikos, d-ro G. Valančiaus, Gedimino Galvos-Galvanausko, 
d-ro Pr. Padalio-Padalskio, J. Pažemino-Pažemesko ir kitų po Antrojo pasaulinio 
karo emigracijoje gyvenusių ir dirbusių ekonomistų darbai, parašyti Lietuvoje ir už- 
jūryje. Emigracijoje parašytus Lietuvos ekonomistų darbus būtina išsamiau nagri- 
nėti paskaitose, seminaruose, straipsniuose, diplominiuose darbuose ir disertacijos. 

Kur kas atidesni turime būti Lietuvos ekonomistams, dvasinio genocido aukoms 
ar kankiniams: doc. D. Cesevičiui, prof. P. Šalčiui, prof. F. Kemėšiui, prof. J. Aleksai, 
E Jurskiui ir kitiems, patyrusiems persekiojimus Lietuvos nelaisvės metais. Jų moks- 
linė ir visuomeninė pedagoginė veikla nusipelno išsamaus nagrinėjimo ir pristaty- 
mo Lietuvos visuomenei. Kursiniuose ir diplominiuose darbuose jų palikimą galėtų 
analizuoti ir studentai. 

Lietuvos ekonominė mintis yra viena ir mums brangūs visų jos kūrėjų vardai ir 
visų įnašas į Lietuvos ekonomikos mokslą. Tiktai gaila, kad Lietuvos ekonominės 
minties, Lietuvos ūkio istorijos klausimais taip mažai kas iš mūsų tesidomi. Bet 
niekas, be mūsų, neparašys Lietuvos ekonominės minties ar Lietuvos ūkio istorijos. 
Tai prisiminę, visi aktyviau imkimės šio darbo. 

Mums ypač reikalingi studijų pobūdžio darbai, kurie nagrinėtų Lietuvos ekono- 
minių tyrimų istoriją vartotojo instrumentarijaus požiūriu: mums reikia žinoti, kas 
ir kada į Lietuvą atnešė naujausias ekonomines idėjas, mintis, koncepcijas, tyrimo 
metodus. Lietuvos ekonominė mintis pasaulinės ekonominės minties raidos fone 
taip pat yra faktiškai netirta sritis. 

Rengiant gerus verslo organizatorius ir ekonomistus, daug pamokančio galima 
būtų rasti susipažinus su žymiausių Lietuvos ekonomistų praktikų ir politikų ūkine 

veikla. Šiuo požiūriu Lietuvos visuomenei reikėtų pristatyti šiuos žymiausius mūsų 
krašto ekonomistus: brolius bankininkus Joną ir Juozą Vailokaičius, „Pienocentro“ 
įkūrėją ir ilgametį vadovą, žymų politikos veikėją emigracijoje J. Glemžą, paskuti- 
nį „Maisto“ direktorių Sibiro kankinį agronomą J. Talat-Kelpšą; premjerus ir iškilius 
Lietuvos finansų ministrus: inžinierių Ernestą Galvanauską, komersantą A. Petrulį, 
agronomą Juozą Tūbelį, paskutinį Lietuvos banko valdytoją J. Paknį ir kt. Ir toje srityje 
reikia iniciatyvos, pasiryžimo. Tuo požiūriu galėtume pasimokyti iš doc. R. Razausko, 
parengusio ir išleidusio puikią knygą „Vadyba Lietuvoje 1918-1940 metais“. 

Be abejo, svarbiausia fakulteto darbo kryptis — ruošti Lietuvai gerus ekonomistus 
ir vadybininkus. Kad dabartiniai mūsų diplomantai, o ateityje — magistrai ir dokto- 
rantai — atitiktų tos srities pasaulinius standartus, būtina greičiau atgaivinti seną fa- 
kulteto tradiciją: sukurti darnią mokslinių seminarų ir proseminarų sistemą. Tarpu- 
kario metais universiteto ekonomistai garsėjo V. R. Jurgučio, P. Šalčiaus, A. Rimkos 
seminarais. Į juos ateidavo ir praktikos žmonių. Ir dabar seminarai diplomantams, 
proseminarai — žemesniųjų kursų studentams turėtų tapti tikra kūrybinio mąstymo 
ugdymo vieta, savotiška ekonomistų mokymo laboratorija. Ekonomikos mokslo ak- 
tualijos ir Lietuvos ūkio problemos būtų pagrindiniai seminarų metu nagrinėjami 
objektai. Seminaruose mūsų absolventas turėtų susiformuoti ir kaip tyrinėtojas, ir 
kaip būsimas vadovas, analitikas ir organizatorius. 

Mano nuomone, per mažai kreipiama dėmesio į būsimas magistrantūros ir dok- 
torantūros studijas, apskritai daugiapakopį specialistų rengimą. Manyčiau, kad, pa- 
vyzdžiui, magistrantūros studijas vadybos mokslų srityje norės tęsti nemažai klau- 
sytojų, įgijusių bakalauro laipsnį technikos, matematikos ir kt. fakultetuose. Visoms 
fakulteto katedroms reikia ruošti gerai apgalvotus magistrantūros studijų individu- 
alizuotus mokymo planus, programas, paskaitų kursus, nustatyti seminarų teminius 
planus, kuriuose būtų atsižvelgta ir į klausytojų, turinčių nebazinį ekonominį išsi- 
lavinimą, poreikius. Gerai pasiruošti magistrantūros studijoms, naujai pertvarkyti 
doktorantų rengimą — svarbus visų katedrų uždavinys. Tai taip pat prioritetinė mūsų 
darbų sritis. 

Rengiant Lietuvai kvalifikuotus ekonomistus, kur kas plačiau ir efektyviau rei- 
kėtų panaudoti užsienio mokslininkus. Mums reikia užsienio ekonomistų paskaitų 
ne bendraisiais klausimais, bet probleminiais, ginčijamais, propaguojančiais pasku- 
tinius mokslo laimėjimus. Reikia siekti, kad, pavyzdžiui, Norvegijos ekonomistas 
paruoštų mūsų doktorantams paskaitų ciklą apie garsųjį savo tėvynainį, Nobelio 
premijos laureatą Ragnarą Frišą; kokio nors Švedijos universiteto profesorius — apie 
garsiąją Švedijos XIX-XX amžiaus ekonomistų mokyklą; Olandijos atstovas — No- 
belio premijos laureatą Janą Tinbergeną ir pan. Doktorantus būtina įtraukti į studijų 

pobūdžio darbų rengimą apie žymiausius pasaulio ekonomistus, naujas ekonomi- 
nes mokyklas, ekonomikos ir vadybos mokslų kryptis. Saimonas Kuznecas, Kenetas 
Erou, Džonas Hiksas, Vasilijus Leontjevas, neoliberalizmo stulpai — Frydrichas fon 
Hajekas ir Miltonas Fridmanas, anglas Džeimsas Mydas ar amerikietis Lorencas 
Kleinas turi būti mūsų universiteto auklėtiniams ne tik gerai žinomi, bet ir pamėgti 
autoritetai. Ypač jų darbus būtina studijuoti doktorantams ir asistentams, jaunesnės 
kartos dėstytojams. Ateityje ir išvykimą į užsienį reikėtų labiau susieti su kokiomis 
nors ekonomikos „mokslo žvaigždėmis“, kad būtų susipažinta su jų mokyklomis, 
užmegzti ryšiai. Pasiekę tam tikrą „kritinę masę“, galėsime ir patys aktyviau įsi- 
traukti į pasaulinio ekonomikos mokslo raidą. 

Lietuvos kelio į rinkos ūkį pagreitinimas ir palengvinimas reikalauja rimtai mo- 
kyti studentus ekonominės komparatyvistikos, ekonominių tyrimų ir mokslų meto- 
dologijos, ūkio technikos. Pasaulinio ūkio raidos pažinimas, tarptautinių ekonomi- 
nių santykių analizė, ūkio konjunktūros siekimas, ieškojimas naujų prekių rinkų ir 
laisvų kapitalų reikalauja mokėti įžvelgti esamus skirtumus tarp šalių net ir ten, kur 
jie sunkiai pastebimi. Ūkininkavimo sistemų lyginimas, valstybių tipologizavimas 
pagal įvairių rodiklių sistemas, tarptautinės statistikos standartų ir rekomendacijų 
išmanymas turi padėti mūsų absolventams geriau suprasti esamą Lietuvos padėtį 
pasaulyje, galimas jos raidos alternatyvas, geriau parinkti firmoms ir įmonėms pa- 
grįstą plėtros strategiją. 

Atsižvelgiant į tai, kad mūsų tauta maža ir kad mes negalime savo pajėgų be ato- 
dairos eikvoti, svarbu, kad pas mus kuo greičiau įsigalėtų racionalus alternaty- 
vus mąstymas, sintetinantis kokybinę ir kiekybinę ekonominę 
analizę, organiškai susiejantis statistinius matematinius metodus su istoriniais, 
filosofiniais, bendramoksliniais argumentais. Visų ekonominių, tarp jų ir ūkio refor- 
mos klausimų svarstymą būtina įterpti į bendrą visų socialinių problemų supratimą. 
Manau, kad ekonomistams reikia eiti vienu socialinių mokslų integra- 
cijos keliu. Mums reikia nugalėti ekonominių tyrimų Aalst, nereikalingą 
abstraktumą, atsiribojimą nuo socialinių klausimų nagrinėjimo, politizacijos baimę. 
Pačios ekonominės studijos turi įgauti labiau tarpdalykinį pobūdį: ekonomistams 
reikia gerų filosofų, politologų, juristų pagalbos ir atvirkščiai. 

Kuo greičiausiu laiku turime suintelektualinti mūsų paskaitas, pratybas, labora- 
torinius darbus. Vykstant ūkio reformai studentijai reikia ne receptūrinių nurodymų, 
instrukcinio pobūdžio žinių, ideografinių kursų, bet gilių, teorinių, gerai susistemin- 
tų, liečiančių aktualiausius kasdieninio gyvenimo klausimus paskaitų, mokomųjų 
priemonių, tematinių straipsnių rinkinių. Ekonomisto universitetinės studijos turi 
būti paremtos intelekto, o ne atminties ugdymu. Geros mokomosios priemonės ir 

probleminės paskaitos — tai kelias, garantuojantis kvalifikuotų ekonomistų ir vady- 
bininkų parengimą. Sunki mūsų materialinė padėtis, silpna techninė bazė, bet vis 
tiek turime padaryti lūžį studentų mokymo procese: nuo paskaitų-pamokų pasukti 
paskaitų-disputų kryptimi; nuo informacinių žinių perteikimo — prie fundamenta- 
laus mokslinio išmanymo. Nepriklausomai Lietuvai reikia ekonomistų asmenybių, 
o ne bespalvių, neveiklių raštininkų. 

Būtų gerai, kad aktyviau įsitrauktume į ekonominę publicistiką, padėtume Lie- 
tuvos visuomenei teisingai numatyti ateitį. Kai to nėra, ūkinės reformos tampa 
statiškos: pasijaučia nemotyvuotas grįžimas į praeitį, pavyzdžiui, 1940-uosius, lyg; 
tauta, kad ir okupuota, nebūtų paskui dar gyvenusi 50 metų. Tegu nerūdija mūsų 
plunksnos ir svarstant kasdieninius ekonominio gyvenimo klausimus. Bet ir čia rei- 
kia vengti siaurų, lėkštų, konjunktūrinių ekonominių siūlymų ir teorinių išvedžio- 
jimų, kurie ne mažintų, bet didintų idėjinį tautos pakrikimą ir į jokią didesnę pozi- 
tyvią pažangą nevestų. Apskritai, ekonominės publicistikos baras, kiek jis netrukdo 
geroms studentų studijoms, mokomosioms priemonėms rengti, fakulteto dėstytojų 
turėtų būti praktikuojamas plačiau negu tai daroma dabar. 

Ir fakultetas, ir universitetas ne tik turi duoti visuomenei, bet ir iš jos gauti. Sun- 
kiais tarpukario metais įvairios Lietuvos vyriausybės sugebėjo sudaryti normalias 
mokymosi ir darbo sąlygas Vytauto Didžiojo universitete Kaune. Manau, kad per 
kančias ir kentėjimus prisikėlusi, krikščioniškai Vakarų kultūrai nesvetima Lietuva 
sudarys akademiniam jaunimui, jo profesūrai pakenčiamas darbo sąlygas, o moks- 
lo ir mokymo finansavimas nebus Lietuvos biudžete paskutinėje vietoje. Priešingu 
atveju nebus normalios ekonomikos ir ateityje. Anot V. R. Jurgučio, politinio gy- 
venimo vairuotojams „medžiaginės gėrybės turi būti ne pačios dėl savęs, bet kaip 
priemonės, kuriomis kiekviena tauta gali atsiekti aukštesnių kultūrinių bei politinių 
tikslų, kurios sudaro kiekvienos tautos kultūrinio ir politinio gyvenimo pagrindą“ 
(V. Jurgutis. Finansų mokslo pagrindai. Kaunas, 1938, p. 5). Štai ko reikia siekti. Ži- 
noma, valstybinė mokslo globa turi baigtis pinigine parama. Valstybė neturi nusta- 
tyti mokslo, taip pat literatūros ir meno kūrybos gairių. Mokslo darbuotojų bendri- 
jos pačios yra pajėgios užtikrinti pagrįstą prioritetinių mokslo krypčių parinkimą. 

Baigiant norėtųsi pasakyti keletą žodžių apie aktyvesnį studentų ekonomistų įsi- 
traukimą į Lietuvos ekonominės reformos įgyvendinimą. Šiuo klausimu galėtume 
daug; pasimokyti iš mūsų kolegų Danijos Olborgo universiteto. Per studijų metus 
fakulteto studentai turi labiau suaugti su Lietuvos verslininkų rūpesčiais, geriau pa- 
žinti valstybinio, kooperatinio ir privataus ūkio sektorių darbą ir siekius, patys turi 
labiau įsitraukti į konkretų ūkinį darbą, pirmiausia, žinoma, vasaros atostogų metu. 
Didesnės studentų iniciatyvos labai reikia smulkiajam ir vidutiniam verslui plėtoti. 

Ateities vadybininkas turi būti mokomas ne tik iš knygų, bet nebijoti ir praktikuotis 
„gyvenimo universitetuose“. Lietuva turės kultūringų ir iniciatyvių gamybos, reali- 
zacijos, kokybės, finansų, apskaitos, personalo, informacijos vadybininkų, jei tikrai 
mokėsime sulieti praktinį ir teorinį studentų mokymą, išmokysime ekonomistus į 
ūkinio gyvenimo tikslus žvelgti per kultūrinių ir dvasinių vertybių prizmę. Pagaliau 
studentas turi suprasti naują nuostatą: kuo daugiau jis dabar įgis žinių, tuo ateityje 
daugiau uždirbs pinigų! Tik esant geram fundamentaliam pasirengimui studentas 
ūkinio gyvenimo vingiuose sugebės keisti turimą specializaciją, persikvalifikuoti. 
Dėstytojų pareiga — paruošti Lietuvai XXI amžiaus elitą. 

Kelios mintys pradedant 
1993-1994 mokslo metus 


Prof; babil. dr. Stanislovas Martišius 


Brangūs jaunieji kolegos! Šiandien noriu pasveikinti Jus, 
pravėrusius mūsų senojo universiteto duris, ir priminti šiuos prasmingus poeto Balio 
Sruogos žodžius: 

Į Lietuvą žiemojančią einu, 

Prie kryžkelių stovėsiu smūtkeliu, 

Milžinkapiuos varpais nakčia skambėsiu, 

Kad speiguose po stora miline 

Neliautų plakus Lietuvos širdis. 

Jūs, gerbiamieji, einate į XXI amžiaus Lietuvą. Tai turi būti demokratijos trium- 
fo, socialinio teisingumo, asmenybės laisvės, ūkinio klestėjimo ir politinės toleran- 
cijos Lietuva! Tokią žavios Lietuvos viziją turėjo ne viena mūsų krašto šviesuolių, 
darbininkų ir artojų karta, bet nė vienai jų nebuvo lemta tuos giliausius mūsų tautos 
ir visos šalies piliečių lūkesčius įgyvendinti. Lietuva, būdama Vakarų ir Rytų san- 
kryžoje, savo didesnių kaimynų buvo negailestingai stumdoma, alinama, germani- 
zuojama, rusifikuojama, verčiama gyventi gubernijos, regiono, o ne savarankiškos 
valstybės gyvenimą. Ypač sunkus ir tragiškas buvo Lietuvai laikotarpis, prasidėjęs 
1940-ųjų vasarą. Ant Lietuvos nusileidusi geležinė uždanga nutraukė mūsų natū- 
raliuosius kelius į Vakarų Europos mokslo ir kultūros centrus, universitetus, meno 
mokyklas ir galerijas, karo akademijas. Penkiasdešimt metų slėgęs Lietuvą rudasis ir 
raudonasis totalitarizmas viską naikino, bet labiausiai slopino laisvą žmogaus mintį, 
dvasingumą, nevaržomą tiesos ieškojimą, diegė amoralumą, servilizmą. Už Tėvynės 
meilę, jos objektyvios istorijos pažinimą, demokratinių idealų skleidimą, sąžiningą 
ir teisingą požiūrį į gyvenimą žmogus buvo baudžiamas, niekinamas, gniuždomas. 
Sąžinės laisvės nebuvimas, kova su kiekvienos tautos natūralia teise būti laisvai ir 
nepriklausomai, mankurtizmo ugdymas žlugdė mūsų šalies visų tautų — lietuvių, 
lenkų, rusų, gudų, žydų — kūrybingumą ir dvasingumą, neleido būti tokiems, ko- 
kie norėjome būti. Dabar į pasaulį turime grįžti savita savo kūryba, kilniais dar- 
bais, drąsiais užmojais; būdami tolerantai politikoje, būkime ir subtilūs pragmatikai 
ekonomikoje! Jūs, būsimieji Lietuvos XXI amžiaus ūkio vairininkai, turite per savo 
studijų metus gerai pasirengti ūkiniam ir politiniam darbui socialinės rinkos sąly- 

gomis; privalote sukurti vadinamąją solidariąją ūkininkavimo sistemą. 
Gerbiamieji, turite sukurti Lietuvai tobulesnę ūkinę santvarką, kuri visiškai išvengtų 
komunistinės, kapitalistinės ir totalitarinės santvarkos neigiamybių, 0 turėtų tų sis- 
temų teigiamus bruožus. Manau, kad Tamstos savo studijų metais gerai suprasite, 
kad kapitalizmas, — ta liberalaus individualizmo išraiška, — teisingai iškelia individą, 
jo teises, privačią iniciatyvą, laisvą konkurenciją. Tačiau kapitalizmas tai ir perdeda, 
pakankamai neatsižvelgia į kitų asmenų ir bendruomenių reikalus. Studijų metais 
suprasite, kad komunistinė santvarka labiau rūpinasi kolektyvo ir bendrijos reikalais, 
bet neigdama privačią ūkinę iniciatyvą, skelbdama klasių kovą, socialinį visuomenės 
narių teisingumą suprasdama kaip visų elgetiškumą. Manau, kad jums bus patrau- 
klūs solidaristinės santvarkos idealai, kaip naujos socialinės sistemos, labiau atitin- 
kančios žmogaus prigimtį ir didįjį siekį — solidariai gyventi ir dirbti su kitais: kurti 
sau ir kitiems tikrai žmonišką gyvenimą. 

Studijų metais turite suvokti savo tautos ir kartos pašaukimą. Neginčytina, kad 
tautos istorinę misiją sudaro jos tautinė individualybė. Bet kas ta „lietuviška indivi- 
dualybė“ laisvoje pasaulio tautų kūryboje? Štai filosofas Stasys Šalkauskis tvirtino, 
kad lietuviai gyvena tarp dviejų pasaulių — Rytų ir Vakarų — ir kad šis geografinis 
faktas nustato lietuvių kultūrinę misiją, Lietuviai pašaukti sukurti tų dviejų pasaulių 
kultūrinę, politinę, ideologinę sintezę. Tai didžiulis ir, mano nuomone, trijų milijonų 
tautai sunkiai įgyvendinamas uždavinys. Bet Jūsų kartai būtina dalyvauti statant 
bendruosius Europos namus per Lietuvos ūkio stiprinimą, bendrą žmogiškų so- 
cialinių idealų įgyvendinimą Nemuno žemėje. Poetas Kazys Bradūnas rašė: „Mes 
tauta tik ramių žemdirbių, / o kur barsčiusi kaulus šventus, / kiek išklausiusi žodžių 
grubių, / gindama Panemunių krantus.“ Pasauliui einant į taikų sugyvenimą, paliau- 
nant grasinti ginklais mažoms šalims, tokioms kaip Lietuva, reikia labiau susitelkti į 
ūkinę kūrybą — parodyti pasauliui savo savitumą ekonomikos tvarkymo srityje. Tegu 
ateities istorikai apie Jūsų kartos ūkinę veiklą kalba su pasididžiavimu, sakydami: tai 
buvo lakios fantazijos ir didelės ūkinės praktikos moterys ir vyrai, turėję gerus ūkio 
vadovus, kokie turite būti ir Jūs! 

Šią iškilmingą dieną norėčiau, gerbiamieji, priminti vieną tiesą: mylėti savo tau- 
tą yra tokia pat pareiga, kaip ir mylėti savo artimą. Tautos meilei nesvarbu, kokia ta 
tauta yra — maža ar didelė, galinga ar skriaudžiama. Užtenka, kad tauta būtų sava. 
Teisus buvo Juozas Tumas-Vaižgantas, rašęs: „Vyžota, lopyta mano Lietuvėlė, bet 
mano! Lininiai, arielkiniai, mėšluočiai, dažnai padlecai tie lietuviai, bet mano bro- 
liai“ („Tauta ir tautinė ištikimybė“, p. 11). Taip kalbėdamas aš noriu skirti ir geriau- 
sius pagarbos žodžius tiems mūsų jauniesiems kolegoms, kurie, būdami kitų tauti- 
nių bendrijų nariai — lenkai, rusai, baltarusiai ir kt.,— pradeda ūkio studijas mūsų fa- 

kultete. Fakulteto dėstytojų ir studentų kolektyvas nori, kad Jūs, mokydamiesi mūsų 
fakultete, ne tik gerai pasiruoštumėte darbui verslo pasaulyje, bet ir taptumėte savo 
tautinių bendrijų ūkinio, politinio ir socialinio gyvenimo vadovais, puikiais Lietuvos 
patriotais ir draugais. Mes visi turime mokytis tam, kad gyvenime galėtume pasiekti 
tuos idealus, kuriuos dabar sau keliame. 

Mylėti savo šalį — tai tikrovėje kurti ją tokią, kokią matome savo ateities vizi- 
jose! 

Žinoma, ekonomisto ateities planai negali būti nerealūs. Studijuodami univer- 
sitete, Tamstos labiau domėkitės socialinių ir humanitarinių mokslų metodais, tų 
mokslų metodologija, jų savitumu ir skirtumais nuo gamtos mokslų. Studijuodami 
suprasite, kad socialinių mokslų atstovai negali aklai pamėgdžioti gamtos mokslų, 
nes jie negali nustatyti priežastinės jungties tarp įvykių eigos ir pateikti objektyvų 
jų aiškinimą. Pavyzdžiui, ūkio istorikas, tirdamas praeitį, pats sąlygoja istoriją, kurią 
atpasakoja. Praeities faktai atrenkami ir interpretuojami pagal istoriko kultūrinį, ge- 
opolitinį, pasaulėžiūrinį ar religinį nusiteikimą. Istorinė, socialinė ekonominė tikro- 
vė mus pasiekia per istoriko, ekonomisto, sociologo prizmę. Todėl socialiniai moks- 
lai jau nebegali visiškai pretenduoti į gamtos (fizikos, chemijos, biologijos) mokslų 
objektyvumą. Tas, gerbiamieji, labai pasunkina kvalifikuoto ekonomisto (kaip ir 
kvalifikuoto sociologo, istoriko) parengimą. Jo studijose turi būti labiau kreipia- 
mas dėmesys į bendramokslinį pasiruošimą, svetimų kalbų išmokimą, informatiką, 
taikomąją matematiką. Ekonomistas niekada negali teikti pirmenybės nepasiekia- 
miems idealams. Kuo Jūs ateityje geriau jausite realybę, tuo bus geriau kraštui, Jūsų 
vadovaujamoms firmoms, verslo įmonėms. Studijų metais visada prisiminkite žy- 
miausio XX amžiaus ekonomisto M. Keinso (Keynes) žodžius: „Esame reikalingi 
tikrojo mokslinio galvojimo, grįžimo prie teisingų moralinių vertybių mūsų sociali- 
nėje filosofijoje.“ Ūkiniai sprendimai visada turi būti priimami vadovaujantis moks- 
liniu įžvalgumu ir neprieštaraujant socialinės filosofijos moralinėms vertybėms. No- 
riu atkreipti Tamstų dėmesį į vieną svarbų faktą: dabartinė vyresnioji karta išaugo 
aplinkumoje, kurioje mokykla ir spauda laisvos verslininkystės dvasią vaizdavo kaip 
negarbingą polinkį, o pelno gavimą — kaip nedorą veiklą. Ji buvo išmokyta į pasaulį 
žiūrėti pro didžiosios utopijos akinius. Tiesa, kartos idealas buvo socialinio teisingu- 
mo, lygybės, taikingumo įgyvendinimas. Tačiau kelias į tokios visuomenės sukūrimą 
ėjo per privataus verslo, privačios gamybos priemonių nuosavybės panaikinimą ir 
„planinės ekonominės“ sistemos, kurioje verslininkas pakeičiamas planavimo žiny- 
bų valdininku, sukūrimą. Konkurencija buvo keičiama valstybiniu ūkio planavimu. 

Studijų metais, keliaudami ekonominių doktrinų keliais, suvokite, kad labai 
sunku rasti kompromisinį variantą tarp laisvos konkurencijos ir diriguojamo (val- 

domo) ūkio. Teisus Nobelio premijos laureatas F. A. fon Hajekas teigdamas: „Ir 
konkurencija, ir centrinis vadovavimas, jei jie nėra taikomi iki galo, tampa prastais 
ir neveiksmingais įrankiais; jie yra alternatyvūs principai, skirti tai pačiai problemai 
spręsti ir jų mišinys reiškia, kad ne vienas iš tikrųjų neveiks“ (E. A. fon Hajekas, 
Kelias į vergovę, p. 73). 

Tinkamas socialinės etikos, liberalizmo ir socializmo idealų suderinimas ypač 
svarbus šio ir XXI amžiaus Lietuvos žmonėms! 

Visų tautų studentijai buvo ir yra brangūs laisvės idealai. Laisvės kaip didžiau- 
sios vertybės sąvoka turi būti inteligentui nesvetima visuose jo gyvenimo etapuose. 
Studijuodami politologijos ir teisės mokslus, įsigilinsite į kiekvieno piliečio ir kie- 
kvienos tautos laisvės idealus, į kelius, vedančius į ją: pasistenkite iš istorijos studijų 
pažinti ir priemones, slopinančias demokratiją ir laisvę. Turite suprasti, ką kraštui 
reiškia teisingas nuosavybės santykių sutvarkymas, kuris turi eiti kartu su gyvenimo 
pažanga, atitikti visuomenės pasiektą kultūros laipsnį, žmonių santykius ir esamą 
ūkio konjunktūrą. 

Ekonomikoje, gerbiamieji, viskas nuolat keičiasi. Jei nepasireiškia ūkinių struk- 
tūrų pažanga, gyvenimas sustoja. Revoliucijos audros nutraukia ūkio stagnaciją; 
prasideda žiaurūs ūkinio eksperimento laikai. Visa tai mūsų šalis jau pergyveno. 
Tamstos, kaip būsimieji ūkinio gyvenimo reformuotojai, tai visada atsiminkite! 

Ekonomisto, verslo vadybininko, komersanto apatiškumas — jo mirtis. Jis visada 
turi būti tikras ūkinio gyvenimo reformatorius, naujų ūkinių kelių ieškotojas, Ko- 
lumbas darbo, prekių ir kapitalo rinkose. 

Mokantis universitete labai svarbu išsiugdyti mokslinį mąstymą. Kad ir ką Jūs, 
baigę universitetą, dirbtumėte, iškylančius klausimus ir sunkumus visada įveiksite, 
jei universitete išmoksite sistemingai nagrinėti problemas. Šiandieninės ekonomi- 
kos ir vadybos mokslas yra labai išsišakojęs, todėl nėra jokios galimybės suteikti 
Jums visas ekonomikos ir vadybos mokslų žinias. Jūs jau baigę pirmąjį kursą turite 
pasirinkti vieną iš dviejų mokymo krypčių: ekonominę, labiau teorinę, ir vadybinę, 
labiau taikomąją. Pirmieji semestrai dėstomų dalykų požiūriu dar nelabai skiriasi, 
bet jau nuo trečiojo kurso einama prie siauresnių mokymosi programų. Fakulteto 
materialinės sąlygos dar nėra tokios geros, kad visi studentai galėtų susipažinti su 
tokiais dalykais kaip pasaulinė literatūra, žmonijos istorija ar mokslo flosofija bei 
metodologija, kurie dėstomi kituose mūsų universiteto padaliniuose. Tačiau per ke- 
turis kursus (aštuonis semestrus) Tamstos įgausite tiek žinių, kad Jums bus galima 
suteikti bakalauro diplomą ir visi, kurie labiau orientuositės į praktinę veiklą, galė- 
site ją pradėti. Likusieji galės tęsti studijas antroje mokymosi pakopoje ir, pasimokę 
dar 1,5 metų, apgynę diplominį darbą, gauti magistro diplomą. Manau, kad moksli- 

nio galvojimo geriausiai gausite aktyviai dalyvaudami įvairaus profilio seminaruose, 
pratybose, disputuose. Į seminarus reikia žiūrėti kaip į dvasines mokslo laboratorijas, 
kur Jūs atliekate ypatingus mintinius eksperimentus ir darote bandymus bei tyrimus 
galimos socialinės veiklos srityje. Bet paskaitų, seminarų ir pratybų dar nepakanka 
išeiti į gyvenimą pasiruošusiam spręsti gyvenimo problemas. Studentui tenka daug 
studijuoti ir skaityti, ir todėl kiekvienas fakultetas turi gerą biblioteką. Žinoma, būtų 
gerai, kad kiekviena katedra ir seminaras irgi turėtų specialią biblioteką, reikalingą 
kritiškam darbo patikrinimui ir savarankiškiems tyrimams. Studijuodami universi- 
tete, išmokite dirbti su knyga, įgykite patyrimo savarankiškai kaupti informaciją, su- 
sirasti šaltinius ir reikalingus duomenis literatūroje. Tai irgi yra integrali mokslinio 
galvojimo dalis, sugebėjimas, remiantis įgytomis žiniomis ir mokėjimu moksliškai 
mąstyti, savarankiškai spręsti gyvenime naujas, rutinos nenumatytas problemas ir 
mokėti įgyvendinti savo planus bei mintis. 

Atminkite, žmogaus mokslas ir auklėjimas nesibaigia universitete. Anot prof. 
V. Čepinskio, tinkamai išlavintas universitete žmogus jau savarankiškai mokysis iki 
gyvos galvos. Jūsų dvasiniam brendimui didelę reikšmę turi literatūra, menas, te- 
atrai, spauda, mitingai ir kitokie visuomeninio gyvenimo pasireiškimai. Mokėkite 
efektyviai išnaudoti savo laisvąjį laiką. Jūs darbuositės universitete tam tikroje vi- 
suomeninėje atmosferoje: paskaitose ir seminaruose, įvairių studentų organizacijų 
susirinkimuose, diskutuosite, keisitės nuomonėmis, vienas kitą kritikuosite. Jūs turi- 
te mokytis ne tik iš docentų ir profesorių, bet ir vienas iš kito, ir, jeigu tik susidarys 
tolerantiška atmosfera, tokiomis sąlygomis geriausiai skleisis ir Jūsų jaunatviškos 
sielos tiesos ir grožio linkme, stiprės individualūs gabumai ir bus pasiektas visiškas 
susipratimas, nepaisant esamų ir individualių skirtumų, nevienodos pasaulėžiūros. 

Atminkite, brangieji, — didžiausia šių dienų žmonijos nelaimė yra ta, kad trūksta 
susipratimo ir tolerancijos, bendrų siekimų ir idealų, dažnai — geros valios. Jūs ne 
tik studentai, bet ir piliečiai. Demokratinės visuomenės piliečio pareigos — kilnios 
ir svarbios. Diktatūros laimi tik ten ir tada, kai pasireiškia politinis plačių visuome- 
nės sluoksnių abejingumas, intelektualinis visuomenės nuosmukis. Nelaiminga ta 
šalis, kurios jaunimas nesugeba savarankiškai protauti ir vadovaujasi tik savo ins- 
tinktais bei impulsais; nesugeba kritiškai pažvelgti į vienokias ar kitokias priemones 
visuomenės gyvenimui sutvarkyti. Pasiruoškite universitete rimtai politinei veiklai, 
intensyviam parlamentiniam darbui, mažesnių ar didesnių kolektyvų vadovavimui, 
gerai visuomeninei tautinei veiklai. Ugdant savo asmenybę reikia nugalėti egoizmą, 
savanaudiškumą, šališkumą, gyventi ne dėl „grupės draugų“. Pagaliau reikia nugalėti 
įgimtą palinkimą pataikauti sau ir teisinti smurto ir brutalios jėgos žygius, netapti 
karjeristais, nebūti per geros nuomonės apie save. Čia universitete jums leista laisvai 

organizuotis, sudarant įvairiausias sporto, saviveiklos, mokslo, politikos, ekonomines 
organizacijas. Išnaudokite tai. Tebūnie jums svetima visuomeninio gyvenimo letar- 
gija. Visuomenę iš apsnūdimo išjudina jaunimas savo energija, kūrybingumu ir pa- 
siryžimu. Būtų gerai, kad Jūs padėtumėte atgimti fakultete įvairioms studentiškoms 
organizacijoms, korporacijoms, fakulteto studentų atstovybei. Lietuvos politinis 
atgimimas reikalauja, kad šiandieninė studentija atgaivintų tarpukario laikų Lie- 
tuvos studentijos idealus ir papročius, grįžtų į gyvenimą jaunalietuviai, ateitininkai, 
varpininkai, jų kilnūs siekiai, politinis nusistatymas dirbti Lietuvos labui. Studentas 
ekonomistas galėtų labiau domėtis įvairiomis verslo organizacijomis, kooperatiniu 
judėjimu. Jam nereikėtų šalintis skautų, įvairių kraštotyrinių sambūrių, profesinių 
organizacijų. Fakulteto vadovybė yra pasiryžusi palaikyti kiekvieną studentų inici- 
atyvą, kuri tiktai prisidėtų prie jų aktyvumo didinimo, tolerancijos plėtimo, asme- 
nybių ugdymo. Mes už tai, kad bendrabučio, stipendijų ir pašalpų skirstymas būtų 
studentų atstovybės dalykas, fakulteto tarybai ir dekanatui kontroliuojant. 

Studentai visada sakė: „Jaunyste, kunkuliuoki, šalin mintis niūrias“, todėl išmo- 
kite kultūringai leisti savo laisvalaikį. 

Prie uolaus darbo kviečiu visus fakulteto dėstytojus ir studentus. Ir šiais metais 
kartu ieškokime gyvenimo šviesos ir tiesos. Kviečiu jaunimą tolerantiškai bendra- 
darbiauti vienam su kitu, gerbti ir palaikyti universitete nustatytą tvarką. Aš, Ger- 
biamieji, negaliu kiekvienam iš Jūsų paduoti ranką, tačiau viso fakulteto kolektyvo 
vardu iškilmingai prižadu Jums, kad mes, profesoriai, docentai, asistentai, iš visos 
širdies padėsime Jums kuo labiau plėtoti Jūsų dvasios jėgas, o Jūs pasižadėkite man 
vykdyti visas universiteto taisykles, liečiančias mokslo eigą ir tvarkos palaikymą. O 
dabar darban! 

Atsisveikinimas su ilgamečiais 
fakulteto darbuotojais 


Prof. babil. dr. Stanislovas Martišius 


Šiandien tenka pasakyti keletą žodžių mus paliekantiems 
brangiems kolegoms. Turime išsiskirti su grupe fakulteto darbuotojų, kurie daugu- 
mai mūsų buvo Mokytojai, patarėjai, globėjai. Visi jie Ekonomikos fakultetui, Lie- 
tuvos ekonomistų ir komersantų mokymui atidavė ne vienus savo gyvenimo metus; 
dirbdami fakultete dalyvavo Lietuvos, universiteto gyvenime, stebėjo, o kai kurie ir 
formavo mūsų šalies ir tautos paskutinių dešimtmečių ekonominio ir politinio gyve- 
nimo raidą. Mes, o kartu su mumis daugybė Jų mokinių, sužinoję, kad universiteto 
duris vienas po kito užveria brangūs jų Mokytojai, pasakys: gaila, fakultetas netenka 
asmenybių, kurios ekonominio gyvenimo faktus, ūkinės politikos aktualijas, mokslo 
tiesas mokėjo perteikti tiesos, darnos ir socialinio teisingumo ištroškusiam Lietuvos 
akademiniam jaunimui. 

Taip, viskas praeina. Leiskite dabar trumpai apibūdinti mūsų gerbiamų vyres- 
niųjų kolegų pedagoginį palikimą mums ir akademiniam jaunimui. 

Ekonomistui, komersantui ne tik svarbu pažinti gaminį, prekę, daiktą, bet ir 
mokėti jį teisingai lietuviškai pavadinti. Prekių mokslo terminija — didžiausias 
gerb. doc. Juozo Pričinausko palikimas mums ir būsimoms ekonomistų kartoms. 
Kad verslo organizatoriai, vadybos specialistai kalbėtų ne žargonu, o lietuviškai, 
doc. J. Pričinauskas paaukojo kelis dešimtmečius. Labai ačiū docentui už lietuviškos 
komercinės terminijos kūrimą. Manau, kad tuo darbu, gerb. docente, Jūs pats sau 
pasistatėte paminklą ir kartu su pulkininku prof. J. Acumi-Acuku esate didžiausi 
prekybos terminijos kūrėjai. 

Lietuvos jaunimui ypač sunkus buvo kelias į komercijos, verslo, vadybos moks- 
lus, politiką. Žemdirbių vaikams pasukti prekybos, amato takais nebuvo lengva ir 
paprasta. Reikia nulenkti galvas prieš tuos pedagogus, kurie vidurinės ir aukštosios 
grandies prekybininkų mokymui paskyrė visą savo gyvenimą. Prie tokių mokytojų 
visai teisėtai reikia priskirti gerbiamą doc. Alfonsą Venckų. Dabar doc. A. Venckaus 
mokiniai dirba visoje Lietuvoje, įvairiose prekybos grandyse. Bet ne vien tai svarbu. 
Doc. A. Venckus studentams prekybininkams visada skiepijo meilę tikrai vakarietiš- 
kai kooperacijai, kilniems ročdeliečių principams, žmogiškajam solidarumui ir tar- 
pusavio pagalbai. Taip gerb. doc. A. Venckus tiesė kelius į socialinį rinkos ūkį, ruošė 
prekybininkus ateičiai. Manau, kad studentijos kooperacinės dvasios ir nuotaikos 

ugdymas yra didžiausias ir brangiausias doc. A. Venckaus, kaip pedagogo, palikimas 
mums, kitiems Lietuvos ekonomistams ir verslo administratoriams. 

Įspūdinga Lietuvos finansininkų galerija. Ją pradeda socialistinės minties pradi- 
ninkas Lietuvoje doc. A. Moravskis ir paskutinės Rusijos imperijos užsienio reikalų 
ministras prof. N. Pokrovskis. Toliau kaip nepasiekiama uola iškyla prof V. R. Jurgutis 
su savo pirmuoju asistentu Veriga-Darevskiu. Prie jų šliejasi paskutinis prof. V. R. Jur- 
gučio asistentas prof. Alfonsas Žilėnas, visų pokario ekonomistų finansų mokslų 
mokytojas. Ką galima pasakyti apie prof. A. Žilėno pedagoginį palikimą mums? Jo 
turiningas paskaitas visada prisiminsime, o profesoriaus parengtas knygas ir studijas 
Lietuvos finansų istorijos klausimais skaitysime ir mes, ir visi Lietuvos ekonomistai, 
istorikai. 

Aukštosios mokyklos dėstytojų bendrijai labai reikalingi asmenys, kurie savo 
darbu, organizacine veikla palengvina, pagerina kitų materialinę padėtį, praturtina 
visų laisvalaikį. Toks buvo doc. Boleslovas Gurklys. Jei dabar ne vienas universiteto 
bendrijos narys džiaugiasi savo nuosavu sodu, mano nuomone, iš dalies turi būti 
dėkingas doc. B. Gurkliui. Nederlinga Vilnijos žemelė buvo sukultūrinta, pavirto 
žydinčiu sodu, o jų savininkai tapo kaimynais, bičiuliais, — visa tai atsirado ne savai- 
me, bet tokių entuziastų, kaip gerb. B. Gurklys, dėka. Geras pedagogas moko kitus 
gėrio ir taurumo ne žodžiais, o darbais. Pagaliau, visus žavi ir pati doc. B. Gurklio 
asmenybė: jam, kaip ne vienam jo kartos žmogui, kelias į mokslą, studijas buvo ne- 
lengvas, pasakytume, daukantiškas, ir todėl daug kam pamokantis. 

Bus banalu, jei teigsime: kiekvienam ekonomistui būtinas istorinis mąstymas, 
geras raidos pažinimas. Tačiau dar keletą metų atgal kaip sunku buvo šiuos žodžius 
realizuoti, gerai mokyti savo šalies istorijos. Visų čia esančių mokytojas ir bendra- 
darbis doc. Leonas Jasinskas pats tai gerai žino ir prisimena. Ar galėjo, pavyzdžiui, 
gerb. doc. L. Jasinskas 1954 m. kalbėti savo klausytojams apie savo pirmtakus, anks- 
čiau dėsčiusius Lietuvos ūkio istorijos kursą: prof. Zenoną Ivinskį, prof. Konstantiną 
Avižonį, prof. Petrą Šalčių? Gerb. doc. L. Jasinskui teko ezopine kalba priminti 
klausytojams Lietuvos ūkio praeities aktualijas, Lietuvos ūkio gyvenimo raidą, jos 
savitumą... Gerbiamas docentas mokėjo tai daryti. Labai ačiū jam už tai... 

Mokant universitete studentus, svarbu neatsilikti nuo pasaulinio lygio, pasiektų 
tarptautinių standartų. Universitetas ir jo fakultetai gali tai padaryti, jei tarp jų ben- 
drijos narių yra novatoriškų asmenybių. Pas mus vienas tokių buvo doc. Viktoras 
Tamošiūnas. Gerb. doc. Viktoras Tamošiūnas buvo iš tų, kurie jau septintajame 
dešimtmetyje pradėjo fakultete mokyti studentus informatikos, kompiuterių moks- 
lo; neleido mums per daug užsibūti primityvios skaičiavimo technikos lygmens. 
Doc. V. Tamošiūno įnašas į fakulteto ekonominės informatikos istoriją visada bus 

didelis ir atmintinas. Nemaži docento nuopelnai formuojant Ekonominės informa- 
cijos katedros kolektyvą ir darbo profilį. 

Ekonominės publikacijos srityje paskutinius penkerius metus produktyviausias 
buvo visų gerbiamas prof. Stasys Uosis. Visi jo straipsnius skaitė, apie juos kalbėjo; 
profesoriaus mintims pritarė ar oponavo. 

Visiems buvo labai malonu turėti savo tarpe tokią iškilią asmenybę. Manau, kad 
ir palikus universitetą, prof. S. Uosio plunksna nerūdys. Jo turiningus ir dažnai labai 
problemiškus straipsnius pastebės bankų politikos vairuotojai, ministrai, Seimo na- 
riai, skaitys prezidentūros darbuotojai, mes, jo kolegos ir mokiniai. Pilietiškumas — 
brangiausia prof. S. Uosio ekonominės publicistikos savybė. Šiandien profesoriui 
visi linkime: išlaikykite ir ateityje savo principingumą, atvirumą. 

Sudėtingas laikotarpis buvo statistikams. Faktiškai po 1940-ųjų Lietuvai užsi- 
darė keliai į XX amžiaus ūkio statistikos teoriją ir metodologiją. Naujos statistikos 
atžalos — ekonometrika, sociometrija, nacionalinė sąskaityba, įvedinio ir išvedinio 
analizė — buvo nepastebimos, nepaisomos, netoleruojamos. Patiems statistikams 
teko gyventi ir dirbti „kreivų veidrodžių“ karalystėje. Tačiau net esant tokiai padė- 
čiai, doc. Mečislovas Stasiulionis mokėjo savo įtaigiu žodžiu sudominti būsimus 
prekybininkus rinkotyra, konjunktūros tyrimais; lenkti studentiją prie „lietuviško 
juodžemio“, konkretumo, vertė nusileisti iš sąvokų „karalijos“ į apibrėžtą ekonomi- 
nių dydžių ir faktų pasaulį, t. y. ūkinę tikrovę. Toks yra doc. M. Stasiulionio pedago- 
ginis credo, toks jis palieka fakulteto istorijos analuose. 

Visais laikais visų kolektyvų darbą lydėjo sėkmė, jei vyrų dirbamą darbą lydėjo 
moterų įkvėpimas. Manau, kad kiekviena fakulteto docentė ir asistentė dirba dvejopą 
darbą: pati moko ir kartu buria žmones kultūringam poilsiui, įvairių datų paminėji- 
mui, kolektyvo tradicijų sukūrimui. Visa tai daro neprašomos, dažnai ir neparemiamos 
gerosios fakulteto ir jo katedrų moterys... Tokia yra ir doc. Liuda Kunigėlytė... 

Mažai kas šiandien prisimena, kaip fakultete prasidėjo neakivaizdinis ekonomi- 
kos mokymas. Prie jo ištakų stovėjo gerb. doc. Liuda. Jai ir šviesaus atminimo doc. 
J. Pauliukoniui teko pradėti organizuoti šį darbą. Doc. L. Kunigėlytė palieka mums 
vieną labai sektiną tradiciją: betarpiškumą bendraujant su studentais, doktorantais, 
asistentais. Iš kolegės doc. L. Kunigėlytės galima mokytis, kaip reikia formuoti eko- 
nomistams pagrįstą mokslinę mąstyseną. 

Kolegos, su minėtais draugais šiandien mums tenka skirtis. Manau, kad profeso- 
rių ir docentų takas į fakultetą niekada neužžels: jie lankys mus, patars mums, o jei 
reikės, pabars, pakritikuos. Mes sakome jiems: ačiū už ilgametį darbą fakultete, lin- 
kime geros sveikatos, originalių minčių, taiklių šūvių, puikios žūklės, derlingų sodų, 
puikios nuotaikos... O šios kuklios gėlių puokštės teprimena brangiems draugams 
fakultetą, studentiją, katedras ir dekanatą. 

Ekonomikos fakultetas XXI amžiuje 
Prof. dr. Birutė Galinienė 


1. Faktai ir skaičiai 


2009 m. pabaigoje Ekonomikos fakultete buvo devynios 
katedros, čia dirbo 20 profesorių, 63 docentai ir mokslo daktarai, 60 asistentų ir 
lektorių. 

Ekonomikos fakultetas yra didžiausias Vilniaus universitete: 2009-2010 m. m. 
rudens semestrą Ekonomikos fakultete studijavo 5465 studentai ir klausytojai, iš jų 
3985 studijos buvo pagrindinės ir 1161 — magistrantūros. 

Studijuojantieji gali rinktis studijas iš trijų bakalauro studijų ir devyniolikos ma- 
gistrantūros programų. Turint omenyje devynias bakalauro studijų programų šakas, 
iš viso studentams siūlomos 29 skirtingos studijų programos (šakos). 

Išlyginamųjų kursų klausytojų, siekiančių bakalauro diplomo, buvo 864, pa- 
pildomuosius būsimoms magistro studijoms skirtus kursus lankė 226 klausytojai. 
Socialinių mokslų daktaro laipsnio siekė 43 doktorantai — būsimieji mokslininkai, 
dėstytojai, būsimas šalies ekonomistų ir vadybininkų elitas. 

2009 m. į pirmąjį pagrindinių studijų kursą priimta 716 studentų: 579 — į nuola- 
tines, 137 — į ištęstines studijas. Vadybos ir verslo administravimo krypties studijas 
buvo pasirinkę 335 studentai, ekonomikos — 343, vadybos informacinių sistemų — 
38. Į magistrantūrą buvo priimti 564 studentai, tarp jų į ištęstines — 227. Į dokto- 
rantūrą priimta 12 asmenų. 

2009-ųjų pabaigoje iš 3985 bakalauro diplomo siekiančių studentų 1963, arba 
49 proc., buvo pasirinkę vadybos ir verslo administravimo kryptį, 1888 studentai, 
arba daugiau nei 47 proc.,— ekonomikos kryptį, o 134 studentai studijavo pagal 
vadybos informacinių sistemų studijų programą. Pažymėsime, kad per paskutinius 
metus santykinai (1 procentiniu punktu) ir absoliučiai sumažėjo vadybos ir vers- 
lo administravimo studentų, tai galima laikyti tolesnio ekonomikos studijų plėtros 
Ekonomikos fakultete orientacijos pradžia. 

Paskutiniais metais daugiau priimta į naujai pavadintas nuolatines (dienines) 
bakalauro studijas, dabar jose priskaičiuojama 1616 studentų, arba 15 proc. daugiau, 
negu prieš metus, iš jų ekonomikos studijų programą yra pasirinkę 743 būsimi ba- 

kalaurai. Vadybos ir verslo administravimo dieninėse studijose yra 739 studentai, o 
vadybos informacinių sistemų programos studentai sudaro apie 8 proc. Ištęstinėse 
(neakivaizdinėse) studijose pagal vadybos ir verslo administravimo krypties progra- 
mas mokosi 920 studentų, o ekonomikos krypties — 929. Vakarinėse bakalauro stu- 
dijose mokosi 520 studentų, iš jų 304 yra pasirinkę vadybos ir verslo administravimo 
studijų programą ir 216 — ekonomikos studijų programą. 

2009 m. pabaigoje fakultete mokėsi 245 studentai po išlyginamųjų studijų ir 
526 — po koleginių studijų bei 319 klausytojų,iš jų 226 papildomų kursų klausytojai. 
Papildomus kursus lanko asmenys, turintys universitetinį bakalauro arba kolegijos 
profesinio bakalauro diplomą ir kitų sričių bei krypčių magistrai, tačiau siekiantys 
įgyti ar pagilinti ekonomikos ar vadybos srities žinias bei tęsti magistrantūros stu- 
dijas Ekonomikos fakultete. 

Kasmet fakultetas išleidžia gausų absolventų būrį. 2009 m. birželį buvo įteikti 
1467 diplomai, iš jų 70 proc. absolventų buvo bakalaurai, magistro diplomai įteikti 
447 asmenims. Iš 1020 bakalaurų ekonomisto diplomus gavo beveik 46 proc. absol- 
ventų, ekonomistų dalis sudarė daugiau nei 42 proc. magistrantų. Keturių studentų 
studijos buvo įvertintos vertingais Cu /aude diplomais, iš jų trys buvo magistro ir 
vienas bakalauro. 


2. Pokyčiai Ekonomikos fakultete XXI amžiuje 


Studijų programų pertvarka pagal Europos ir pasaulio 
studijų modelį Ekonomikos fakultete prasidėjo Lietuvai atkūrus nepriklausomybę. 
Organizaciniai pertvarkymai vyko nuo 1991 m., patvirtinus universiteto statutą ir 
sujungus tris fakultetus: Prekybos, Gamybos ekonomikos ir valdymo bei Ekonomi- 
nės kibernetikos ir finansų, į vieną — Ekonomikos fakultetą. 

Pereinant prie trijų pakopų studijų, buvo formuojamos naujos studijų progra- 
mos, iš esmės kito studijų dalykai ir turinys, tai lėmė ir vidinės fakulteto struktūros 
pokyčiai, grindžiami naujos mokslinių tyrimų metodologijos taikymu ir siekimu 
perimti geriausių Europos universitetų patirtį bei dėstomų dalykų lygį. 

Transformacijos į naują studijų sistemą laikotarpis užėmė penkmetį, 1992-1994 m. 
susiformavo šiuolaikiško profilio katedros, kuriose buvo padėti dabartinės ekonomistų 
bei vadybos ir verslo administravimo studijų programų sistemos pagrindai. 

Galima teigti, kad nuo 2000 m. Ekonomikos fakultete susiformavo šiuolaikinė 
studijų sistema, kurios kiekybinės charakteristikos pačiais bendriausiais bruožais at- 
spindimos toliau pateikiamuose grafikuose. 

1 PAV. Priimtieji ir baigusieji Ekonomikos fakultetą 2000-2009 m. 


Kaip matyti iš 1 pav., priimamų studentų skaičius per dešimtmetį padidėjo be- 
veik du kartus, absolventų — daugiau kaip tris kartus. Piko metais laikytini 2006— 
2007-ieji, paskui einantį laikotarpį galima pavadinti santykinai stabiliu, o paskuti- 
nių — 2009 m. — ir stojančiųjų, ir absolventų skaičiaus sumažėjimą aiškinti krizinės 
finansinės situacijos poveikiu. Tačiau akivaizdus didelės studijuojančiųjų masės bu- 
vimas, iš esmės nekintant dėstytojų skaičiui ir naudojant ribotą patalpų plotą, kelia 
daugybę sunkumų fakultetui, visų pirma užtikrinant reikiamą perduodamų žinių ir 
ugdomų gebėjimų lygį bei keliant studijų kokybę. 

1 ir 2 pav. duomenys rodo, kad daugiausia bakalaurų studijas baigė 2006 m. Tais 
metais bakalauro diplomus gavo 1261 absolventas. Nuo 2006-ųjų šis skaičius kas- 
met viršija 1000 specialistų. Iki 2003 m. magistrantūros studijas baigusių absolventų 
buvo mažiau nei 200 asmenų (4 pav.), tačiau tas skaičius gerokai padidėjo 2005 m., 
kai buvo pradėtos dvi neakivaizdinių studijų programos, kurias labiausiai renka- 
si papildomas studijas fakultete baigę asmenys. Nuo to laiko išleidžiamų magistrų 
skaičius nuolat didėjo ir 2009 m. buvo 447 absolventai. 

Detalesnis absolventų vaizdas atskirose studijų pakopose pateiktas 3 ir 4 pav. 

Kaip matyti iš 3 ir 4 pav., ir bakalauro, ir magistro programose vyrauja vadybos ir 
verslo administravimo absolventai. 

Ekonomistai tarp bakalaurų absolventų, kaip matyti iš 3 pav., iki 2005-ųjų su- 
darė apie trečdalį, paskui jų dalis didėjo ir 2007-2009 m. sudarė 44-46 proc. visų 
absolventų. 

3 PAV. Ekonomikos fakulteto absolventai bakalaurai pagal studijų progra- 
mas 2000-2009 m. 

4 PAV. Ekonomikos fakulteto absolventai magistrai pagal studijų programas 
2000-2009 m. 


Ekonomikos magistrų absolventų dalis, kaip rodo 4 pav. duomenys, buvo ypač 
sumažėjusi 2002-2004 m. — nesiekė net 20 proc., paskui ji vėl pradėjo didėti ir 
2008-2009 m. sudarė net 42-43 proc. Tikėtina, kad užfiksuotos tendencijos išliks 
ir artimoje ateityje. 


3. Fakulteto struktūra ir bendruomenė 


Ekonomikos fakulteto veiklą valdo taryba ir dekanas. Fa- 
kulteto taryba yra aukščiausioji fakulteto institucija. Jos nutarimai privalomi visiems 
fakulteto darbuotojams ir studentams. Fakulteto tarybą sudaro 22 nariai. Fakulteto 
dekanė, trys prodekanai ir Bendrųjų reikalų skyriaus vedėjas sudaro fakulteto admi- 
nistraciją. 

Fakulteto dekanė pagal universiteto statutą atsako už visą fakulteto veiklą. Pro- 
dekanai dirba pagal jiems nustatytas darbo gaires. Bakalauro studijų prodekanas yra 
atsakingas už pagrindinių studijų programas, jų kokybę, studijų procesą, studentų 
profesinę orientaciją, jų visuomeninę, mokslinę ir kitokią veiklą. Magistro studijų ir 
plėtros prodekano darbo sritys yra magistrantūros studijų programų kokybė, fakul- 
teto teikiamos paslaugos ir konsultacijos, jo išoriniai ryšiai su socialiniais partneriais, 
absolventais ir kt. Mokslo ir tarptautinių ryšių prodekano darbo sritys yra moksli- 

EB 4T€ 
Ekonomikos fakulteto taryba. Pirmoje eilėje sėdi (iš kairės į dešine): prof. dr. Algirdas Miškinis, tarybos sekretorė 
doc. dr. Rima Česynienė, prof. dr. Danuta Diskienė, tarybos pirmininkė prof. dr. Birutė Galinie; 
Drūteikienė, doc. dr. Jonas Martinavičius; antroje eilėje stovi (iš kairės į dešinę): doc. dr. Vytautas Bujauskas, 
doc. dr. Česlovas Ratkevičius, doc. dr. Vytautas Kindurys, doc. dr. Marija Kučinskienė, prof. habil. dr. Povilas Gylys 
prof. dr. Meilutė Jasienė, prof. habil. dr. Vaclovas Lakis, prof. habil. dr. Albinas Marčinskas; trečioje eilėje stovi (iš kairės 
į dešinę): EF SA pirmininkas stud. T. Nagelė, stud. A. Didžiulis, prof. dr. Sigitas Urbonavičius, prof. dr. Rimvydas Skyrius, 
prof. dr. Linas Čekanavičius. 2010 m 


Dekanato nariai. Pirmoje eilėje sėdi (iš kairės į dešinę): prodekanas doc. dr. J. Martinavičius, studijų koordinatorės 
O. Lavrinovičiūtė, D. Gataveckienė, prodekanas prof. dr. A. Miškinis, dekanė prof. dr. B. Galinienė, bendrųjų reikalų 
skyriaus vedėjas doc. dr. V. Bujauskas; antroje eilėje stovi (iš kairės į dešinę): prodekanė doc dr. G. Drūteikienė, 
finansų administratorė E. Staišiūnienė, tarptautinių studijų koordinatorė A. Pačebutaitė, studijų koordinatorė 

B. Umbrasaitė, vyriausioji specialistė P. Jucaitienė, studijų koordinatorė M. Bareišienė, bendrųjų reikalų sk. 

vyr. specialistė R. Tamoliūnaitė, studijų koordinatorė A. Gimžauskaitė. 2010 m. 

5 PAV. Ekonomikos fakulteto organizacinė struktūra 2009 m. 


niai tyrimai ir doktorantūra, tarptautiniai ryšiai, studentų mainai pagal tarptautines 
programas. Bendrųjų reikalų skyriaus vedėjas yra atsakingas už fakulteto lėšas, ra- 
cionalų jų naudojimą, personalo ir ūkio reikalus, fakulteto informacinį aprūpinimą 
bei ryšius su studentija. 

Ekonomikos fakulteto veiklai gerinti taryba yra sudariusi tris komitetus ir pen- 
kias komisijas: Mokslo, Strategijos, Studijų komitetus bei Atestacinę, Akademinės 
etikos, Apeliacinę, Doktorantūros studijų ir Ginčų komisijas. Organizacinė struk- 
tūra pavaizduota 5 pav. 

Katedros yra atsakingos už atitinkamos krypties mokslo tiriamąjį darbą ir studi- 
jas. Bendrųjų reikalų skyriuje veikia Ekonominės informatikos laboratorija, kurios 
pagrindinės funkcijos yra asmeninių kompiuterių ir fakulteto vietinio kompiuterių 
tinklo darbo užtikrinimas, naujos techninės ir programinės įrangos įsisavinimas, 
kompiuterinės technikos apsaugos užtikrinimas bei legalios programinės įrangos 
naudojimo fakultete priežiūra. 

Pedagoginio personalo, fakultete einančio pagrindines pareigas, struktūra 2003— 
2009 m. pateikta 1 lentelėje ir 6 pav. 

6 PAV. Ekonomikos fakulteto pedagoginio personalo struktūra 2009 m. 


2009-aisiais didesnę dalį fakulteto mokslo pedagoginių darbuotojų sudarė moks- 
lų daktarai (50 proc.), habilituoti daktarai profesoriai — 9 proc., o kiti darbuotojai 
(be mokslo laipsnio ir mokslo pedagoginio vardo) — 15 proc. 

Pedagoginio personalo struktūros kaita 2003-2009 m. parodyta 6 pav. 


1 LENTELĖ. Mokslo pedagoginių darbuotojų, dirbančių pagrindinį darbą, 
skaičius 2003-2009 m. 


Darbuotojų | 2003 m. 10 55 9 1 13 88 
skaičius | 2004 m. 10 5 15 1 19 96 
2005 m. 10 51 17 1 20 98 

2006 m. " 48 16 1 15 91 

2007 m. 10 45 15 1 12 83 

2008 m. 8 43 17 1 14 83 

2009 m. 8 44 22 1 13 88 

Darbuotojų | 2003 m. 11 63 10 1 15 100. 
lyginamoji | 2004 m. 10 5307 16 1 20 100. 
dalis (96) | 2005 m. 10 51 17 1 20 100. 
2006 m. 12 52 18 1 17 100 

2007 m. 12 54 18 1 15 100 

2008 m. 10 52 20 1 17 100 

2009 m. 9 50 25 1 15 100 

2009 m. darbuotojai, kurių amžius daugiau nei 50 metų, sudarė 54 proc. (2004 m.— 
58,8 proc., 2005 m.— 60 proc., 2006 m.— 61 proc., 2007 m.— 62 proc., 2008 m.— 
59,6 proc.). Iš jų 50-59 metų amžiaus grupei tenka 27 proc. (2005 m.— 30 proc., 
2006 m.— 32 proc., 2007 m. — 32 proc., 2008 m. — 31,1 proc.) ir daugiau nei 60 metų 
amžiaus grupei —27 proc. (2005 m. — 30 proc.,2006 m. — 29 proc.,2007 m. - 30 proc., 
2008 m.— 28,5 proc.). 

31-39 metų amžiaus grupė sudaro 20 proc. (2004 m.-— 16 proc., 2005 m.-— 
16 proc., 2006 m.— 18 proc., 2007 m.- 18 proc., 2008 m.— 17,2 proc.), o iki 
30 metų amžiaus grupei tenka 12 proc. darbuotojų (2004 m. buvo 6,1 proc., 2005 
ir 2006 m. — 5 proc., 2007 m. — 6 proc., 2008 m. — 8,6 proc.). Šie duomenys rodo 
pagerėjimą, tačiau negali nekelti susirūpinimo, nes ne tik rodo fakulteto plėtotei 
nepalankią darbuotojų amžiaus struktūrą, bet ir liudija šios problemos aštrėjimą — 
tebesitęsiantį fakulteto „senėjimą“. Deja, kol kas visi požymiai rodo, kad fakultetas 
ir toliau „sens“, nes gabus jaunimas nelinkęs rinktis erškėčiuoto Lietuvos mokslo 
kelio. Nors į fakulteto doktorantūrą kasmet priimama nemažai doktorantų, tik vos 
vienas kitas iš baigusiųjų daktaro studijas pasilieka dirbti fakultete. Daugelį nuo 
akademinės karjeros atgraso menkas pradedančiojo mokslo pedagoginio darbuotojo 
atlyginimas ir nelabai šiuo požiūriu džiugi ateitis, ilgas ir santykinai lėtas, „žingsnis 
po žingsnio“ kelias į profesijos viršūnes, pagaliau — neretai pasyvumo ir inertišku- 
mo požymius rodanti, kūrybinių paieškų ir mokslo proveržių neįkvepianti ir ne- 
skatinanti akademinė aplinka. Dėl tų pačių priežasčių netgi kai kurie pasirinkusieji 
mokslininko kelią ir tapę fakulteto akademinės bendruomenės nariais vėliau jį meta 
susivilioję geresnės karjeros valstybės valdymo bei privačiame sektoriuose perspek- 
tyvomis, nusprendžia mokslinę pedagoginę veiklą tęsti užsienio universitetuose. 

2009 m. Ekonomikos fakultete dirbo 157 darbuotojai (2003 m. - 135,2004 m. — 
131, 2005 m. — 123, 2006 m. 154, 2007 m. - 151, 2008 m.— 151). 

3 lentelė rodo, kad 2009-aisiais Ekonomikos fakultete dirbo 10 habil. dr. pro- 
fesorių ir docentų, perkopusių 60 metų amžiaus ribą (2005 m. — 8, 2006, 2007 ir 
2009 m. — 9), o 6 habil. dr. profesoriai ir docentai priklauso 50-59 metų amžiaus 
grupei (2006 m. -4,2007 m. — 6,2008 m.- 7), 2009 m. kaip ir 2008 m.bei 2007 m., 
dirbo 1 habil. dr. docentas, priklausantis 40—49 metų amžiaus grupei. 

Docentų mokslo daktarų šiose amžiaus grupėse yra atitinkamai 26 (per 60 m.), 
16 (50-59 m.), tik 2 (40-49 m.), kaip ir 2008 m., turime vieną docentą iki 40 metų 
amžiaus. Daugiausia mokslo daktarų be mokslo pedagoginio vardo yra 31-39 metų 
amžiaus grupėje (2 ir 3 lentelių duomenys). 

Vilniaus universitete ir Ekonomikos fakultete 2009 m. ne pagrindinį darbą dir- 
bančių profesorių buvo tiek pat, kiek ir 2008-aisiais, o pagrindinį darbą VU dir- 

2 LENTELĖ. Darbuotojų, dirbančių pagrindinį ir ne pagrindinį darbą, 
pasiskirstymas pagal amžių 2003-2009 m. 


Darbuo- 
tojų 
skaičius 
Darbuo- | 2003 | 89 126 | 192 | 304 | 289 | 100 
tojų 2004 | 61 | 16 [191 | 275 | 313 | 100 | 95 | 189 | 226 | 264 | 226 |405 
lygi- 2005 | 5 | 16 [191 | 30 | 30 [0] [9 | B B | 
namoji | 2006 | 5 18 | 16 32 29 1100] 8 21 19 | 29 | 23 |50 
dalis (96) | 2007 | 6 18 | 14 | 32 30 | 100 | 85 | 22 |160 | 29 | 245 |100 
2008 | 86 | 172 | 146 | 311 | 285 | 100 | 13 |235 | 13 | 295 | 21 [100 
2009 | 12 | 20 | 14 [27 [27 [wo] 15 [24 [13 [| 28 [ 20 [100 
3 LENTELĖ. Darbuotojų, dirbančių pagrindinį ir ne pagrindinį darbą, pasis- 
kirstymas pagal amžių 2009 m. 
Darbuotojai Darbo pobūdis 
IšVISO 157 18 31 22 43 43 
Visi darbuotojai |Iš jų dirba — pagrind. darbą| 121 7 21 19 33 41 
Zne pagrind. darbą| 36 1 10 3 10 2 
Išjų- habilituoti |Iš viso. 17 1 6 10 
daktarai, || |Wšjų dirba — pagrind.darbą| 15 1 5 9 
profesoriai ir =PEana aa S 3 
docentai, 
Išviso 45 1 Z 16 26 
- daktarai, - 
docentai, Išjų dirba pagrind. darbą| 40 2 12 26 
Zne pagrind. dai 5 1 4 
4 Išviso 33 18 ži 4 
Mn Išjų dirba — pagrind. darbą| 23 12 9 2 
Zne pagrind.darbą| 10 6 2 2 
= docentai Išviso 1 1 
(be mokslo Išjų dirba — pagrind.darbą| 1 1 
laipsnio) —ne pagrind. darbą 
Išviso 32 14 7 4 5 2 
Asistentai Išjų dirba — pagrind. darbą| 13 3 4 3 2 1 
—ne pagrind. darbą 19 1 3 1 3 1 
Kiti Išviso 29 4 5 4 12 4 
Išjų dirba pagrind. darbą| 29 4 5 4 12 4 
Zne pagrind.darbą 

bančių profesorių sumažėjo, EF liko tiek pat. Docentų ir mokslo daktarų, dirbančių 
pagrindinį ir ne pagrindinį darbą, VU sumažėjo, EF dirbančių pagrindinį darbą pa- 
daugėjo, o dirbančių ne pagrindinį darbą sumažėjo. Lektorių (be mokslo laipsnio), 
dirbančių pagrindinį darbą VU ir EF, padaugėjo, ne pagrindinį darbą VU — padau- 
gėjo, o EF liko tiek pat. Tai rodo 4 lentelė. 


4 LENTELĖ. Pagrindinį ir ne pagrindinį darbą VU ir EF 2005-2009 m. dirbusio. 
pedagoginio personalo palyginimas 


Dirba VU Dirba EF. 
2005 m. | 2006 m. | 2007 m. | 2008 m. | 2009 m. 2005 m. | 2006 m. | 2007 m. | 2008 m. | 2009 m. 
Pagrindinis |13> |153 [121 [126 |120 |10 | jo [a |8 
— Įdarbas 
E. Ž |Nepaannaims 
BĖg darbas (ND) 21 27 27 27 27 2 2 2 2 2 
Zl pras 
3 E 5 |NDlyginamoji 
T G Š Įdalistroc) [14 |17 [is jis [is |17 js [1720 |20 
Pagrindinis |429 |a04 |a88 |266 |332 |so |47 |as |28 [39 
darbas 
2 z |Ne pagrindinis 
Zz 
ašš LR R [BB E jū 8 | 5 
E Š |NO lyginamoji 
š lyginamoji 
Š5Š laaistaro) |13 [14 [IS | i ji jis 16 js |m 
Pagrindinis 403 |382 |a69 |252 |a60 |20 [16 15 |17 | |22 
darbas 
> | |Ne pagrindinis 
5 |darbasiyo) [249 |268 |si2 324 |as |2 Tas az DE io, 
£  |NDlyginamoji ? 
Š. ldaistome) [38 [2 AS ja8 jas 9 jai || [an 
Apibendrinant šiuos duomenis galima tarti, kad, viena vertus, nemaža ne pa- 


grindinį darbą dirbančių dėstytojų (pagrindinį darbą dirbančių įvairiose valdžios 
ir verslo struktūrose) lyginamoji dalis rodo glaudesnį Ekonomikos fakulteto ryšį 
su praktika, tačiau, kita vertus, akivaizdu, kad didelė dalis aukščiausią kvalifikaciją 
liudijančius mokslo laipsnius bei vardus turinčių dėstytojų akademinei veiklai bei 
mokslo plėtrai palieka tik antraplanį vaidmenį. 


4. Materialiosios veiklos sąlygos ir ūkis 
Materialiosioms fakulteto veiklos sąlygoms priklauso 
akademinių užsiėmimų aprūpinimas patalpomis, įvairia įranga, darbuotojų darbo 


vietų aprūpinimas reikalingomis priemonėmis, apsirūpinimas literatūra. Tas sąlygas 

pirmiausia lemia turimos lėšos. Ekonomikos fakultetas disponuoja biudžetinėmis 
ir specialiosiomis lėšomis. Biudžetinės lėšos yra skiriamos tik fakulteto darbuotojų 
darbo užmokesčiui. 2009 m. fakulteto darbuotojų darbo užmokesčiui iš biudžeti- 
nių asignavimų buvo skirta 2 887 967 Lt, o iš fakulteto specialiosios programos 
įvairių formų darbuotojų darbo užmokesčiui buvo išleista 5 399 296 Lt (be mo- 
kėjimų „Sodrai“), iš jų dėstytojų etatiniam darbui apmokėti skirta 673 186 Lt (22 
docentų etatai), t. y. fakultetui darbo užmokesčiui trūksta 19 proc. biudžeto lėšų. 
Ekonomikos fakultetas finansiškai neišsilaikytų, jeigu neturėtų specialiųjų lėšų — 
gaunamų įmokų už studijas. 2009, kaip ir ankstesniais metais, didžiausia fakulteto 
pajamų dalis buvo gauta iš mokesčių už pagrindines studijas (33,6 proc.), antras 
pagal svarbą fakulteto „donoras“ yra išlyginamųjų studijų programa (21,9 proc.), 
trečia pagal pajamas yra neakivaizdinės verslo vadybos magistrantūros programa 
(15,3 proc.). 


4.1. Auditorijos 


Visas Ekonomikos fakulteto auditorijų fondas yra Saulėtekio alėjoje 9 — pir- 
muosiuose, antruosiuose ir jungiamuosiuose rūmuose. Jį apibūdina duomenys, pa- 
teikti 5 ir 6 lentelėse. 

2005 m. buvo rekonstruotas antrųjų rūmų pirmas aukštas. Po remonto šiame 
aukšte buvo įrengtos dvi auditorijos po 20 vietų, turinčios modernią įrangą, keturi 
kabinetai, iš kurių vienas skirtas fakulteto doktorantams, o kitas — VU studentų in- 
vesticiniam fondui. 2006 m. atliktas kapitalinis remontas ir sutvarkyti keturi pastato 
koridoriai (pakeistos asbesto cemento lubos), modernizuotos penkios auditorijos, 
šeši kabinetai ir kt. 

2009 m. devintame aukšte įrengti devyni vienos ar dviejų darbo vietų kabinetai, 
archyvas, fakulteto muziejus. 

Fakultete iš viso yra 37 auditorijos, specializuotas agentūros „Reuter“ kabine- 
tas. Visose auditorijose yra įrengta daugialypės terpės aparatūra (projektoriai, su- 
jungti su kompiuteriais). JR1 auditorija yra naudojama kartu su Teisės fakultetu. 
Joje 2009 m. įrengta moderni garso ir vaizdo projekcinė įranga, kainavusi apie 
50 000 Lt. 707 auditorijoje sumontuota interaktyvi lenta 3M bei televizijos kon- 
ferencijų vaizdo perdavimo įranga —„Tandberg 770 MXP“. Šiai įrangai, auditorijos 
baldams ir patalpų remontui savo lėšas (per 180 000 Lt) skyrė Vytautas ir Algirdas 
Bučai (buvusio VU rektoriaus ir Ekonomikos fakulteto dekano vaikaitis ir sūnus). 
208, 209, 402, 409, 608, 801 auditorijose sumontuotos interaktyvios „Smart board“ 
lentos su vaizdą dubliuojančiais ekranais ir balsavimo (studentų apklausos) siste- 
momis „Optivote OVRF32“, didinančiomis mokymo proceso efektyvumą. Bendras 

auditorijų modernizavimo lygis siekia 100 proc. 5 LENTELĖ Ekonomikos fakulteto 
auditorijų fondas 2009 m. 


2003 m. moderni įranga buvo tik keturiose au- 
ditorijose. Taigi, šiuo metu visose auditorijose 
per užsiėmimus naudojami vaizdo projektoriai. 
Vienoje auditorijoje, skirtoje mokytis prancūzų 
kalbos, per užsiėmimus naudojama speciali garso 
ir vaizdo aparatūra. Mokant kitų kalbų taip pat 
naudojama panaši aparatūra, o įvairioms pateik- 
tims rodyti — daugialypės terpės aparatūra. Visa 
ši techninė įranga įsigyjama iš fakulteto speci- 
aliųjų lėšų. Pažymėtina ir tai, kad nuo Lietuvos 
nepriklausomybės atkūrimo (būtent 1991 m. fa- 
kultetas įsigijo pirmąjį asmeninį kompiuterį!) kai 
kuriose auditorijose kompiuteriai buvo keičiami 
naujais jau po 5-7 kartus, ir jų techniniai eksplo- 
ataciniai parametrai visuomet yra labai geri. 

Nuo 2008 m. fakultete įsisavinta interneto 
bevielė prieiga VU „Eduroam“. 

Pateikti duomenys rodo, kad turimas kompiu- 
terinis, programinės įrangos bei auditorijų auto- 
matizavimo lygis yra pakankamas. 


4.2. Kompiuterių techninė ir 
programinė įranga 


uditorijų numeriai 


101,102 


506, 507, 601, 609,611, 


ESU ina, 
70 "1403, 805,707 
76 305, 602, 605,711,713 
90 
100 |410,JR10,JR11 
150 |JR3 
250 |JR1 
Iš viso 33 auditorijos 
6 LENTELĖ. Kompiuterinių auditorijų 
fondas 2009 m. 
Auditorijų numeriai: 
skaičius: 
30 302 
14 303 
20 304 
18 308 
20 310 


Iš viso 5 auditorijos 


Ekonomikos fakultete visoms studijų programoms naudojama kompiuterių, kopi- 


javimo, garso ir vaizdo įranga atitinka šiuolaikinius technikos reikalavimus. Fakulteto 
turimos įrangos plėtotė parodyta 7 lentelėje. 
7 LENTELĖ. Ekonomikos fakulteto techninė įranga 2003-2009 m. 
2003 m. | 2004 m. | 2005 m. | 2006 m. | 2007 m. | 2008 m. | 2009 m. 
Kompiuterių 245 268 316 335 315 329 365 
Išjų: 
—asmeninių kompiuterių 147 160 253 196 185 148 183 
auditorijose. 
asmeninių kompiuterių. 
katedrose ir kabinetuose: SD 2 2 D 19] LŽ EB 
=nešiojamųjų kompiuterių, Ž 17 20 27 27 36 45 
Zsisteminių blokų, 4 15 41 40 44 61 64 
serverių 2 2 2 2 Ž 2 0 

8 LENTELĖ. Išlaidos kompiuterių techninei ir 2006 m. buvo papildomai įsigyta septyni 
programinei įrangai (tūkst. Lt) Sel Ep E Ras 

nešiojamieji modernūs asmeniniai kompiute- 
riai, taip pat sisteminių blokų, padidėjo au- 
ditorijose naudojamų kompiuterių skaičius. 


1999 m. | 118 | 109 9 Reikia pažymėti ir tai, kad fakulteto peda- 
Žiikjun) EL 10 13 goginio personalo darbuotojai išmoksta nau- 
S = 2 = ž Gas unisus įiegss labai noriai naudoja 
2003m. | 120 | 101 19 pažangią techninę įrangą. 

2004m. | 92 66 26 Bendroji programinės įrangos vertė 
= Uu REB L Li 2 2005 m. pabaigoje sudarė 87 759 Lt. 

i = = 2 L 2006 m. kompiuterių techninei ir progra- 
2008 m. | 151 141 10 minei įrangai išleista 346 000 Lt, iš jų kom- 
2009 m. | 293 | 283 10 piuteriams įsigyti — 335 000 Lt. Tai pati di- 


džiausia išlaidų kompiuteriams įsigyti suma 
per visą Ekonomikos fakulteto egzistavimo laikotarpį. 

2007 m. kompiuterių techninei ir programinei įrangai įsigyti išleista 73 000 Lt, 
2008 m. - 151 000 Lt, 2009 m. - 293 000 Lt, o 2009 m. kompiuterinei įrangai iš- 
leista dvigubai daugiau negu 2008-aisiais. 

Fakultete naudojamos 58 įsigytos (pirktos) kompiuterių programos, tarp jų — 
modernus sprendimų modeliavimo paketas „Powersim“ (Norvegija), kurių vertė — 
39 000 Lt. 

Didžioji naudojamos licencijuotos taikomosios programinės įrangos dalis — tai 
dovanotos programos, gautos iš Lietuvos ir užsienio gamintojų bei platintojų (r. 
9 lentelę). 


9 LENTELĖ. Ekonomikos fakulteto naudojama dovanota specialioji progra- 


minė įranga 
Gamintojas Iranas "T "mmžas(egz) | Bendroji vertė (tūkst.Lt) 

Apskaii | 1 

Labbis pskaita III 50 || 8 
Konto 33 23 

Saikas Saikas 15 39 

Scala Scala 5 20 480 

Microsoft Business Solution Navision Financial 15 420 

Išviso 133 1080 


Bendradarbiaudamas su Lietuvos programinės įrangos gamintojais ir platintojais 
(„Alna“, „Baltic Amadeus“, „Labbis“, „Rivilė“, „Saikas“, „Stekas“ ir kt.), fakultetas 
turi galimybių operatyviai panaudoti jų dovanojamą produkciją ne tik informatikos, 
ekonometrijos, statistikos ir kitų dalykų studijoms, bet ir rengiant kursinius, mokslo 

tiriamuosius bei baigiamuosius darbus, atliekant mokomosios, profesinės ir mokslo 
tiriamosios praktikos užduotis. 
Reikia pažymėti, kad fakultete naudojama tik licencijuota programinė įranga. 
Jos įsigijimas, suprantama, pastaraisiais metais pareikalavo nemažų išlaidų. 
Ateityje numatoma toliau plėsti bendradarbiavimą su programinės įrangos kūrė- 
jais ir platintojais, nuolat atnaujinti sisteminių ir taikomųjų programų bazę. 


4.3. Spaudiniai 


2009 m. fakultete daug dėmesio buvo skiriama mokslinei metodinei literatūrai 
įsigyti ir leisti (10 lentelė). 


10 LENTELĖ. Planuotos ir panaudotos lėšos spaudiniam pirkti ir leisti (Lt) 


Vadovėliams ir mokslinei | Periodiniams BE 
Metai literatūrai pirkti bei leisti | leidiniams pirkti 
Išleista, Išleista Planuota. Išleista 
2004 m. 50198 294 50492 
2005 m. 135 548 1190 197 200 136 738 
2006 m. 115640 12 158 237 115652 
2007 m. 117728 11197 192400 128925 
2008 m. 226671 943 372239 227614 
2009 m. 93 737 2234 347 496 95971 


Ekonomikos fakultetas 2006 m. literatūrai bei periodiniams leidiniams leisti ir 
įsigyti išleido 115 652 Lt (buvo planuota — 158 237 Lt), iš jų 115 640 Lt skirta va- 
dovėliams bei mokslinei literatūrai leisti ir įsigyti. 

2007 m. literatūrai bei periodiniams leidiniams leisti ir įsigyti išleista 128 925 Lt 
(buvo planuota — 192 400 Lt), iš jų 117 728 Lt skirta vadovėliams bei mokslinei 
literatūrai leisti ir įsigyti, o 11 197 Lt buvo skirta periodikai įsigyti. 

2008-aisiais literatūrai bei periodiniams leidiniams leisti ir įsigyti išleista 
227 614 Lt (buvo planuota — 372 239 Lt), iš jų 226 671 Lt skirta vadovėliams bei 
mokslinei literatūrai leisti ir įsigyti, o 943 Lt — periodikai įsigyti. 

2009 m. literatūrai bei periodiniams leidiniams leisti ir įsigyti išleista 95 971 Lt 
(buvo planuota — 347 496 Lt), iš jų 93 737 Lt skirta vadovėliams bei mokslinei lite- 
ratūrai leisti ir įsigyti, o 2 234 Lt — periodikai įsigyti. 

Taip pat 2009 m. skirta 21 934 Lt Lietuvos mokslinių bibliotekų asociacijos 
(LMBA) bazės prenumeratai. 

Remiantis 10 lentelės duomenimis galima teigti, kad mokslinei bei mokomajai 
literatūrai pirkti jau keleri metai išleidžiama mažiau negu planuojama. Tai rodo, kad 
dar daugelis mūsų skundžiasi vadovėlių, mokomųjų bei mokslo knygų trūkumu, 

užuot pasirūpinę, kad reikiami studijoms bei mokslui leidiniai būtų užsakyti uni- 
versiteto bibliotekai. Antra vertus, anksčiau įsigyti vadovėliai yra naudojami ilgiau 
nei keletą metų ir nėra būtinumo bei galimybės nepaliaujamai didinti išlaidų vado- 
vėliams įsigyti. 


4.4. Saulėtekio informacinis centras 


2004 m. jungtinėje Ekonomikos, Teisės ir Komunikacijos fakultetų biblioteko- 
je (dabar — Saulėtekio informaciniame centre) buvo atliktas kapitalinis remontas, 
kurio kaina siekė apie 1 mln. Lt. Šios renovacijos metu buvo ne tik atliktas pastatų 
remontas, bet ir suprojektuota 104 modernios ir ergonomiškos darbo vietos stu- 
dentams bei 8 darbo vietos darbuotojams. Kiekvienoje darbo vietoje galima turėti 
kompiuterį ir prijungti internetą. Šiose darbo vietose galima naudotis visomis elek- 
troninėmis visatekstėmis duomenų bazėmis (EBSCO, Proguest ir kt.), kurios yra 
prieinamos VU bendruomenės nariams, taip pat tomis, kurias prenumeruoja tik 
Saulėtekio informacinis centras. Yra įrengta nauja 20 vietų kompiuterinė interneto 
auditorija. Visi centre esantys kompiuteriai yra modernūs, didelio galingumo, jų 
monitoriai —- LCD. Saulėtekio informaciniame centre iš viso yra 32 kompiuteriai, 
24 iš jų skirti studentams. 

Po renovacijos studentai noriai lankosi ir produktyviai dirba Tarptautiniame 
žinių ekonomikos ir vadybos centre (TŽEVC). Dėl didelio studentų skaičiaus 
(ypač vakarinių ir neakivaizdinių studijų) Saulėtekio informacinis centras yra vie- 
na iš ilgiausiai dirbančių tarp VU fakultetų bibliotekų (pirmadienį-penktadienį — 
9-19 val.). Saulėtekio fakultetų dekanų sutarimu, nuo 2005 m. biblioteka dirba ir 
kiekvieną šeštadienį (915 val.), nuo 2008-ųjų Ekonomikos fakulteto studentų at- 
stovybės prašymu Saulėtekio informacinis centras sesijų metu pailgino darbo laiką. 

Kad studentams ir dėstytojams netrūktų literatūros, jau nuo 2004 m. rugsėjo 
biblioteka pradėjo pirkti visas Lietuvoje išleistas knygas ekonomine tematika. Kai 
kurių knygų yra perkama tik po du egzempliorius, tačiau komplektuojant ekonomi- 
nę literatūrą stengiamasi nepadaryti jokių spragų. Jei knygos neįmanoma nusipirkti, 
bandoma ją įsigyti mainais. Užsienio literatūra komplektuojama atsižvelgiant į dės- 
tytojų pageidavimus, t. y. perkama reikalingiausia mokslo ir studijų procese litera- 
tūra. Nuo 2008 m. Ekonomikos fakulteto Studentų atstovybė, palaikoma fakulteto 
administracijos, teikia pasiūlymus Saulėtekio informaciniam centrui dėl paklausios 
ekonominės literatūros įsigijimo. 

Knygų išdavimo laikas priklauso nuo knygos egzemplioriaus statuso: vadovėliai 
išduodami visam semestrui, kitais atvejais trims arba keturioms savaitėms, trims 
dienoms ar skaityti vietoje. Paskutinis knygos egzempliorius į namus neišduoda- 

mas, tačiau sudaroma galimybė bet kada nusikopijuoti reikiamą medžiagą. Neaki- 
vaizdininkų patogumui mokomoji literatūra dalijama į dvi dalis (dieninio skyriaus 
studentams ir neakivaizdinio skyriaus studentams), kad neakivaizdininkai, bet kada 
atvykę į biblioteką, galėtų gauti vadovėlių ir mokomųjų priemonių. Kitų aukštų- 
jų mokyklų bibliotekose, kur nėra tokio fondų išskirstymo, neakivaizdinio skyriaus 
studentai susiduria su didele problema, nes, atvykę vėliau negu dieninio skyriaus 
studentai, visai negauna vadovėlių. 

Po renovacijos studentus imta aptarnauti kompiuterizuotai. Studentai gali su- 
sirasti reikiamą literatūrą elektroniniame kataloge. Knygoms, esančioms elektroni- 
niame kataloge, nebereikia pildyti užsakymo kortelių, taigi raustis kortelių kataloge. 
Elektroniniame kataloge studentai mato ir bendrą knygų kiekį bei duomenis apie 
jų išdavimą. 2005 m. visas Saulėtekio informacinio centro fondas elektroniškai ka- 
taloguotas. Atlikus šį darbą studentams atsirado galimybė ne tik susirasti knygą 
elektroniniame kataloge, ir bet ją iš karto užsisakyti internetu. 

2009 m. Ekonomikos fakultetas skyrė 7500 Lt (2008 m.- 13 000 Lt ir du as- 
meninius kompiuterius, 2007 m.- 19 000 Lt, 2006 m.- 13 000 Lt) Saulėtekio. 
informaciniam centrui išlaikyti. Šiomis lėšomis, prisidėjus Teisės ir Komunikacijos 
fakultetams, 2006 m. buvo pradėta kurti Saulėtekio informaciniame centre gauna- 
mos periodikos straipsnių bazė. Straipsnių bazės adresas: 5/47:/vww.sic-uu.lt. Joje 
galime rasti SIC gautų žurnalų turinius. Per šiuos metus buvo gauta 1067 egz. žur- 
nalų, dedant šių žurnalų turinius į duomenų bazę dalyvavo daug SIC darbuotojų, 
jiems buvo skirti priedai už papildomą darbą. Šiais metais SIC tobulino savo inter- 
neto svetainę, joje galima užsiprenumeruoti pranešimus apie gautas naujas knygas 
ir naujus periodinių leidinių numerius. SIC per šiuos metus taip pat vykdė įprastas 
savo funkcijas: aptarnavo studentus, tvarkė naujas knygas, rengė naujų knygų paro- 
das ir dirbo kitus įprastus darbus. 

2007 m. EF skirti pinigai buvo panaudoti duomenų bazei kurti ir centro ei- 
namiesiems reikalams: kanceliarinėms prekėms, RS technologijų lipdukams, smul- 
kiam remontui, 4000 Lt buvo skirta RS technologijos apsaugos varteliams pakeisti. 

2008 m. EF nupirkti du asmeniniai kompiuteriai pakeitė pasenusius aptarnavi- 
mo kompiuterius, kiti pinigai buvo panaudoti Saulėtekio informacinio centro eina- 
miesiems reikalams.. 

2009 m. EF skirti pinigai buvo panaudoti gaunamų periodinių leidinių duome- 
nų bazei kurti ir centro einamiesiems reikalams: kanceliarinėms prekėms, RS tech- 
nologijų lipdukams, smulkiam remontui. Tais pačiais metais Ekonomikos fakultetas 
skyrė papildomus 7,5 tūkst. Lt ir sumokėjo 21 923 Lt už svarbią ir naudingą ne tik 
Ekonomikos fakulteto darbuotojams ir studentams, bet ir visam universitetui duo- 
menų bazę G/oža/ Market Information Database. 

2009-aisiais EF fondai pasipildė neperiodine literatūra už 64613,3 Lt (2007 m.- 
176 387,76 Lt, 2008 m.-— 153 491,42 Lt), periodine literatūra už 40 589,59 Lt 
(2007 m. 51 262,25 Lt, 2008 m.-— 52 252,35 Lt). 


4.5. Fakulteto patalpos 


2005 m. Ekonomikos fakultetas finansavo antrųjų rūmų pirmojo aukšto re- 
konstrukcijos darbus: buvo apšiltintos pirmojo ir antrojo aukštų patalpos, pradėtas 
naudoti papildomas patalpų plotas, pakeisti pirmojo aukšto langai, įrengtos naujos 
komunikacijos ir t. t. Pagal sudarytą sąmatą tai turėjo kainuoti apie 350 000 Lt. Fak- 
tiškai pirmojo aukšto rekonstrukcija kainavo per 0,5 mln. Lt. Tai paaiškintina tuo, 
kad kai kurių neplanuotų darbų prireikė jau vykdant rekonstrukciją. 

2008 m. antrųjų rūmų rūsyje įrengtas fakulteto darbuotojams skirtas poilsio 
kampelis, kuriame yra treniruoklių, stalo teniso žaidimo kambarys studentams, 806, 
807 kab. įrengtos oro kondicionavimo sistemos, pakeistos visos fakulteto patalpų 
asbesto cemento lubos, buvo remontuojamos auditorijos. Ekonomikos fakultete 
UAB „Versiculus“ atliko dviejų laiptinių, jungiamųjų rūmų pamatų hidroizoliacijos, 
fasado bei stogo dalies remontą pagal sudarytą sutartį — už 304 014 Lt. 10 123 Lt 
nesumokėta dėl išaiškinto darbų broko ir ši suma buvo sumokėta 2009 m. gerai 
atlikus pamatų hidroizoliacijos darbus. 

2009 m. Ekonomikos fakulteto devintojo ir pirmojo aukšto kabinetuose įrengti 
kondicionieriai, kainavę 143 238 Lt, pakeista kai kuri elektros instaliacija fakultete, 
pakeisti liftai, už kuriuos fakultetas mokėjo 348 521 Lt, kitą pinigų dalį už liftus 
sumokėjo universitetas. 201 kabinete įrengtas svečių kambarys. 


5. Studijų programos 


Ekonomikos fakultete įgyvendinamos trijų pakopų (ba- 
kalauro, magistro ir daktaro) ekonomikos bei vadybos ir verslo administravimo 
krypčių studijos. Šiuo metu fakulteto studentai gali rinktis studijas iš plataus spek- 
tro įvairių programų atšakų, apimančių dvidešimt aštuonias skirtingas studijų sritis. 

Bakalauro studijų pakopoje fakultete yra vykdomos tokios studijų programos: 

+ ekonomika; programos atšakos: socialinė ekonomika, bankininkystė, finansai, 
tarptautinė ekonomika, ekonominė analizė; 

+ vadyba ir verslo administravimas; programos atšakos: verslo organizavimas, 
buhalterinė apskaita ir auditas, komercija, draudimo vadyba; 

+ vadybos informacinės sistemos. 

Ekonomikos bakalauro studijos orientuotos į ūkio kaip visumos ar jo sudedamų- 
jų dalių analizę ir geresnį pažinimą. Ekonomikos studijų objektas yra visos šalies ūkį 
ir jo svarbiausius aspektus apibūdinantys dydžiai, sąvokos, jų tarpusavio sąveika. Tai 
gamybinės ir socialinės srities, bankininkystės, finansų, tarptautinių ryšių funkcio- 
navimo pažinimas, gebėjimas analizuoti vykstančius procesus, atskleisti giluminės jų 
kitimo priežastis, jas išmatuoti ir numatyti. 

Programa siekia rengti kvalifikuotus specialistus finansams administruoti, pinigų 
ir fiskalinei šalies politikai vykdyti bei tvarkyti, dirbti šalies ir atskirų regionų eko- 
nominėse institucijose, ministerijose, bankuose, departamentuose, miestų merijose, 
ūkinėse savivaldos organizacijose. 

Vadybos ir verslo administravimo (VVA) bakalauro studijos skirtos praktinėms 
ekonominėms problemoms, kylančioms įvairiais ekonominės veiklos lygiais (ben- 
drovėse, įvairaus profilio verslo įmonėse, valstybinėse institucijose), nagrinėti ir 
spręsti. 

Vadybos ir verslo administravimo pirmosios pakopos studijos suteikia pakan- 
kamą teorinį ir praktinį žinių taikymo pagrindą apskaitininkui, auditoriui, komer- 
santui, draudimo ir paslaugų vadybininkui jų būsimoje praktinėje veikloje, taip pat 
tęsiant antrosios pakopos — magistrantūros studijas Lietuvos ir užsienio aukštosiose 
mokyklose. 

VVA studijų programomis siekiama rengti aukštos kvalifikacijos specialistus 
apskaitai, įvairių firmų komercinei veiklai, draudimo agentūrų, įmonių personalui 
tvarkyti ir vadovauti. Visų vadybos ir verslo administravimo pirmosios pakopos ab- 
solventų darbas sietinas su finansinių, materialinių ir žmogiškųjų išteklių racionaliu 
valdymu bei naudojimu, atitinkamų sprendimų priėmimu įvairiais ūkinės veiklos 
lygiais. 

Vadybos informacinių sistemų bakalauro studijų tikslas — rengti aukštos kva- 
lifikacijos taikomosios informatikos specialistus, kurių veiklos dalykinė sritis yra 
vadyba ir kurie gali kvalifikuotai spręsti informacinių sistemų racionalaus projekta- 
vimo, diegimo, tobulinimo bei efektyvaus eksploatavimo uždavinius. Vadybos infor- 
macinių sistemų bakalaurai, gerai išmanydami ekonomikos ir vadybos teoriją, taip 
pat praktinių funkcinių vadybos uždavinių esmę, jų tikslus ir tarpusavio sąryšį, gali 
sėkmingai sistemiškai taikyti naujausias informacijos ir komunikacijos bei informa- 
cijos visuomenės technologijas ir verslo struktūrose, ir valstybės bei ūkio valdymo 
institucijose. 

Ekonomikos fakultetas iki šiol išlaiko gerą įvaizdį ir čia stoja patys geriausi, 
aukščiausius balus turintys abiturientai (žr. 11 lentelę). 

medicina 
psichologija. 
Kineziterapija 
Vadyba 


politikos mokslai 

ekonomika (Kaune) 
verslo informacijos 


7 PAV.Vilniaus universiteto studijų programų reitingai (valstybės finansuoja- 
mos vietos) per bendrąjį priėmimą 2009 m. 


Pabrėžtina, kad reitinguojant 83 VU studijų programas, pirmoji vieta nuolat 
atitenka ekonomikos, antroji — vadybos ir verslo administravimo programoms, tai 
patvirtina ir 2009 m. stojimo duomenys (žr. 7 pav.). 

Stojimo į Ekonomikos fakultetą 2009 m. duomenys pateikti 11 lentelėje. Jie rodo 
didelę stojančiųjų į fakultetą konkurenciją ir labai aukštą pažangumo lygį, nemažos 
stojančiųjų dalies konkursinis balas artimas maksimaliai reikšmei, tai yra netoli 100 
balų. Pavyzdžiui, vidutinis konkursinis balas nuolatinėse ekonomikos studijose yra 
trečioje vietoje VU ir siekia 20,17, iš įstojusiųjų į ekonomikos studijas yra 48, išlai- 
kę valstybinius brandos egzaminus geriausiais įvertinimais (100 balų), tai sudaro 
18 proc. įstojusiųjų į ekonomiką. Tarp įstojusiųjų į verslo ir vadybos administravimą 
tokių yra 10 (3,5 proc.), į vadybos informacines sistemas — 2 (5 proc.). Taigi, gali- 
ma pagrįstai teigti, kad į ekonomikos bei vadybos ir verslo administravimo studi- 
jas įstojusių abiturientų bendrojo išsilavinimo pagrindai yra geri — rengiant aukštos 
kvalifikacijos specialistus Lietuvos ūkiui, svarbu tinkamai panaudoti ir padidinti jų 
intelektualinį potencialą. 

Iš 11 lentelės duomenų matyti, kad į valstybės finansuojamas vietas konkurenci- 
ja didelė, vertinant pirmu prioritetu (pageidavimu), dėl vienos ekonomikos studijų 
vietos varžosi vidutiniškai 5,8 kandidato, į VVA — 2,2. Tačiau į mokamas studijas 
konkursas, kaip matyti iš 11 lentelės, nėra labai didelis. Į jas patenka nemaža asme- 
nų, pasirinkusių studijų programą ne pirmu prioritetu. Tai, matyt, paaštrėjusios kon- 
kurencijos dėl mokančių studentų su kitomis studijų programomis ar aukštosiomis 
mokyklomis padarinys, be to, čia galėjo turėti įtakos ir visuotinė finansinė krizė. 

11 LENTELĖ. Stojimas į Ekonomikos fakultetą 2009 m., 
bendras priėmimas 


r“ Kviečiamųjų 
28 konkursiniai balai 
Studijų programa L Aa = ——— 
> : Pirmojo | Paskutinio 
Esko 156 25,6 1972 
onomi| 
2 18 19,68 17,50 
SE 1 1976 1976 
5 80 1960 1040 
Vadyba ir verslo 144 2176 1842 
administravimas (NL) 150 1838 1476 
Vadyba ir verslo 3 19,06 1872 
administravimas (I) 54 19,06 1040 
Vadybos informacinės 30 19,52 18,02 
sistemos (NL) 10 17,82 15,50 
NL- nuolatinės studijos VF- valstybės finansuojama vieta 
I-ištęstinės studijos M- mokama vieta 
Fakultete dirba didelę mokslinę ir pedagoginę patirtį turintys dėstytojai: profe- 
soriams ir docentams fakultete tenka ne mažiau kaip 70 proc. paskaitų krūvio. Di- 


dėja kompiuteriais ir kita modernia aparatūra aprūpintų auditorijų skaičius, plačiau 
naudojama įvairi programinė įranga, interneto ryšys, kitos naujos technologijos. 
Deja, kaip minėta, nemažą susirūpinimą kelia pedagoginio personalo senėjimas. 

Daugybę metų fakultete reguliariai atliekamos studentų apklausos. Anketų 
apdorojimo ir rezultatų pateikimo sistema leidžia susidaryti gana išsamų studijų, 
proceso vaizdą apie dalykų dėstymą, atskirų dalykų ir dėstytojų dėstymo kokybę, 
populiarumą, drausmės laikymąsi, katedrų dėstomų dalykų lygį ir gauti daug nau- 
dingos informacijos aktualiais studijų klausimais. Atsiranda ir galimybė palyginti, o 
tai labai svarbu įvertinant valdymo poveikius ir grįžtamojo ryšio efektyvumą. 

Toliau pateikiami apibendrinti katedrų lygiu 2008-2009 m. m. pavasario semes- 
tro rezultatai. 

Kaip matyti iš 12 lentelėje pateiktų duomenų, bendras skaitomų kursų lygis fa- 
kultete gali būti vertinamas „gerai“, o atskirų katedrų (Teorinės ekonomikos, Mar- 
ketingo, Apskaitos ir audito) siekia ir 9 balų („labai gerai“) lygį. 

VU Kokybės vadybos centro atlikta studentų apklausa apie 2008-2009 m. m. 
pavasario semestrą parodė tokią apibendrintą į anketą atsakiusių (apklausoje, vyk- 
dytoje internetu, dalyvavo tik 5,4 proc. EF studentų) fakulteto studentų nuomonę. 


Ekonomikos fakultetas XXI amžiuje 125 


12 LENTELĖ. Dėstymo Ekonomikos fakultete vertinimas 2008-2009 m. m. 
pavasario semestre (10 balų skalė, bakalaurai) 


Apskaitos ir audito 9,08 EAE] 944 962 9,40 901 9,07 
Ekonominės 

politikos 8,53 816 841 917 861 788 8,07 
Finansų 8,20 7,89 8,95 891 891 830 8,08 
Ekonominės 

Informatikos 8,24 8,22 79 905 846 795 8,18 
Kiekybinių metodų 

irmodeiBlimo 861 8,50 9,00 910 8,96 7,70 840 
Marketingo 968 985 991 991 991 971 9,88 
Teorinės 

EEanOnoS 914 9,25 9,56 961 946 916 921 
Vadybos 823 8,22 840 9,57 7,73 738 7,86 
Verslo 833 846 875 9,23 885 8,08 830 


Šaltinis: 2008 m. birželio mėn. studentų apklausos duomenys. 


13 LENTELĖ. EF studentų nuomonė apie 2008-2009 m. m. pavasario semes- 
tre studijuotus dalykus (proc) 


Palanki Neutrali Nepalanki 

nuomonė nuomonė uainonė Nakas 
Turinio studijos ir mokymosi aplinka, 571 15 188 126 
Vertinimo kultūra, 698 73 132 97 
Studentų bendrųjų gebėjimų ugdymas 602 158 165 75 
Akademinė tvarka ir etika 783 79 126 1 
Studijų metu įgijau naujų žinių ir 
ia džių Išiauseujų ių 725 87 176 1 
Dalykų turinio kokybė 672 100 218 08 
Dalykų dėstymo kokybė 618 18 25,0 13 


Šaltinis: VU Studijų kokybės vadybos centro apklausos rezultatai, 2009 m. lapkričio 23 d. 


Kaip rodo 13 lentelės duomenys, palankią ir neutralią nuomonę visais studijų as- 
pektų vertinimo atvejais išreiškia 68-88 proc. studentų. Apibendrinus šiuos procen- 
tus dešimtbale skale galima sakyti, kad studentai rašo pažymį tarp 7 (vidutiniškai) ir 
9 (labai gerai). Iš jų mažiausias balas tenka „turinio studijoms ir mokymosi aplinkai“ 
(68,6 proc.) (čia pažymėsime, kad formuluotė gana neaiški ir dviprasmiška), paskui 
eina „dalykų dėstymo kokybė“ (73,4 proc.), „studentų bendrųjų gebėjimų ugdymas“ 
(76 proc.). Santykinai geriausiai vertinama „akademinė tvarka ir etika“ — 86,2 proc. 
ir „studijų metu įgijau naujų žinių ir įgūdžių“ — 81,2 proc. Dauguma išreiškusiųjų 
nepalankią nuomonę sieja tai su dalykų dėstymo kokybe (kas ketvirtas responden- 
tas) ir dalykų turinio kokybe (kas penktas, išreiškęs tokią nuomonę). Pavertus tai 

realiais skaičiais galima teigti, kad tokia nuomonė užfiksuota 90—101 VU Kokybės 
vadybos centro internetu gautoje anketoje darant prielaidą, kad tie respondentai — 
bakalaurai iš VU Ekonomikos fakulteto. Iš atsakiusių magistrų anketų tokių suskai- 
čiuojama 9-10. 

Prisiminus, kad Ekonomikos fakulteto vien bakalauro studijose priskaičiuoja- 
ma apie 4000 studentų, nereikėtų absoliutinti VU Kokybės vadybos centro gautų 
rezultatų, pritariant išvadai dėl tragiškos EF dėstomų dalykų turinio ir kokybės pa- 
dėties. Neabejotina, kad studijų kokybei reikia skirti ypatingą dėmesį, operatyviai ir 
lanksčiai reaguoti į kylančias problemas, nuolat atsižvelgti į studentų nuomonę bei 
pastabas, tai ir daroma, sukūrus ir nuolat taikant Ekonomikos fakultete grįžtamojo 
ryšio sistemą, be to, studentų pastabos ir nusiskundimai nuolat analizuojami ir į juos 
reaguojama imtinai net iki poveikio dėstytojo atestacijai. 

Apibendrinant bakalauro studijų problemas, galima konstatuoti šiuos įsisenėju- 
sius bakalauro studijų programų trūkumus: 

1. Nepakankama studentų praktinė ir darbo patirtis. Dėl įvairių sunkumų užtikri- 
nant praktikos atlikimo vietas, buvo atsisakyta mokomosios praktikos po tre- 
čiojo kurso. Apklausiant studentus paaiškėjo, kad nemažai jų pageidautų įgyti 
praktinio darbo įgūdžių bendrovėse, įmonėse, kai kurie tai atlieka net savo stu- 
dentiškų atostogų sąskaita. Darbdaviai savo ruožtu irgi pabrėžia reikalingumą 
bakalaurams turėti praktikos ir konkrečios ekonomikos žinių bei patirties. Kita 
vertus, kaip patirta iš praktikos ir skelbiama spaudoje, patys darbdaviai nelabai 
pageidauja praktikantų, maža to — jie netgi norėtų, kad universitetai jiems mo- 
kėtų už kiekvieną jų įmonėje praktiką atliekantį studentą. 

2. Menkas darbdavių dalyvavimas įgyvendinant ir tobulinant programas. Paste- 
bimas tam tikras darbdavių pasyvumas: jie daug noriau kritikuoja ir kelia 
reikalavimus, užuot stengęsi patys konkrečiai prisidėti prie programų įgyven- 
dinimo ir gerinimo. Pavyzdžių daug: pradedant nenoru suteikti studentams 
ir dėstytojams išsamią informaciją (darbdaviai ją skelbia esant konfidencialią) 
apie įmonių veiklą, taip pat nenoru prisidėti prie studentų mokymo (pasisa- 
kyti seminaruose, dalyvauti diskusijose), nes programoje nėra numatyta jų 
darbo apmokėjimo galimybė, ir baigiant jau minėtu nenoru suteikti studen- 
tams praktikos vietas, skirti praktikos vadovus ir pan. 

3. Programose pasitaiko dalykų, kurie dubliuoja vieni kitus, kai kurie dalykai nėra 
reikšmingi arba jie labai specifiški ir ne visada pakankamai susieti su progra- 
mos tikslais ir uždaviniais, taip pat dar vis pasitaiko nenuoseklaus disciplinų 
išdėstymo studijų programose. 

4. Problemos, kylančios patenkinant didelius reikalavimus studijų turiniui ir dėsty- 
mo kakybei. Nors šiam klausimui spręsti fakulteto administracija skiria daug 

pastangų, yra dar nemaža problemų, dėl kurių stringa reikiamo dėstytojų ir 
studentų dialogo palaikymas, savalaikis skaitomų kursų atnaujinimas, reikia- 
mos literatūros komplektavimas ir kt. 

5. Daugiau dėmesio skirtina komandinio darbo įgūdžiams ugdyti. Kartu daugelis 
studentų mano, kad studijų metodai padeda suformuoti gerus mokslo tiria- 
muosius ir analitinio darbo įgūdžius. 


Tobulinant bakalauro programas, numatoma ir daroma: 

+ Grąžinti profesinę praktiką — 2006-2007 m. m. įstojusiems studijuoti ba- 
kalaurams praktika jau numatyta paskutiniame bakalauro studijų semestre, 
tai pradėta įgyvendinti. Galima konstatuoti, kad sėkmingai — visam 2009— 
2010 m. m. pavasario semestrui — į profesinę praktiką išleidome per 400 bū- 
simų absolventų. 

+ Atsižvelgus į studentų, dėstytojų bei socialinių partnerių apklausos rezultatus, 
koreguoti programų ir jų atšakų dalykų turinį, daugiau nagrinėti ir analizuoti 
šiuolaikines ekonomikos, verslo, vadybos ir kitas praktines situacijas. 

+ Toliau nuosekliai mažinti privalomų dalykų skaičių, didinant dalykų krediti- 
nius „įkainius“ (nuo trijų kreditų iki keturių); dalykų stambinimas leistų išveng- 
ti pasitaikančio dubliavimosi, kartu būtų atsisakyta mažiau svarbių dalykų. 

+ Skatinti intensyviau rengti mokomąją literatūrą, ypač atsižvelgiant į prakti- 
nius vadybos ir verslo administravimo klausimus. 

+ Pratybose plačiau naudoti kompiuterius, daugiau įsigyti ir naudoti specialio- 
sios programinės įrangos; mokymo procese pasitelkti įvairias vaizdines prie- 
mMONes. 

+ Plėsti bendradarbiavimą su darbdaviais ir specialistais įmonėse ir kitose insti- 
tucijose, kuriose dirba fakulteto absolventai; dažniau kviesti sėkmingai dirban- 
čius buvusius fakulteto auklėtinius pasidalyti su studentais savo patirtimi, vesti 
pratybas ir dalyvauti kituose renginiuose; būtų naudinga organizuoti studentų 
išvykas (pažintines ekskursijas) į geriausias šalies įmones, bendroves ir pan. 

+ Toliau plėtoti grįžtamojo ryšio principą. Remiantis studentų ir dėstytojų nuo- 
monių tyrimų patirtimi, numatoma grįžtamojo ryšio schemą naudoti ir to- 
liau, integruojant apklausas į mokymo procesą ir paverčiant jas būtina studijų 
dalimi, efektyviai panaudojant grįžtamąjį ryšį, gerinant dėstymą ir tobulinant 
studijų programas. Fakultetas šiems tikslams skyrė materialinių išteklių (pa- 
pildomi darbuotojai), įsigijo ir naudoja reikiamą programinę įrangą (SPSS). 

+ Keliant studijų kokybę, taikyti Kokybės vadybos sistemos (KVS) principus. 
Tam naudotini KVS procesus reglamentuojantys dokumentai, nustatoma as- 
meninė atsakomybė, atsižvelgiant į gautus studentų ir administracijos verti- 

nimus parengti dėstytojų veiklos veiksmų planai, patvirtintos Kokybės vidaus 
audito procedūros ir vykdomi auditorių mokymai bei atliekamas kokybės au- 
ditas, toliau rengiama „VU EF Kokybės kelio knyga“. 


Magistrantūros studijos yra antrosios pakopos aukštosios studijos, kurias už- 
baigus ir apgynus baigiamąjį darbą yra suteikiamas kvalifikacinis magistro laips- 
nis. Palyginti su bakalauro studijomis, magistro studijos yra daug savarankiškesnės 
ir labiau susijusios su studentų moksliniais tyrimais. Jos skirtos aukštos profesinės 
kvalifikacijos ir plačios erudicijos specialistams, siekiantiems specifinės profesinės 
veiklos karjeros, rengti. Baigusieji magistrantūrą įgyja gebėjimų analizuoti ir vertinti 
situaciją pasaulinės ekonominės erdvės, šalies bei įmonės lygiu, priimti pagrįstus 
sprendimus įvairiose ekonomikos ir verslo srityse. 

2009 m. buvo vykdoma 18 magistrantūros pakopos studijų programų: 

+ ekonomikos krypties: taikomoji makroekonomika, ekonominė analizė ir 
planavimas, finansai, bankininkystė, Europos ekonominės studijos, verslo 
ekonomika; 

* vadybos irverslo administravimo krypties: apskaita ir auditas, personalo vadyba, 
gamybos vadyba, prekyba, paslaugų vadyba, draudimo vadyba, kokybės vadyba, 
tarptautinis verslas, vadybos informacinės sistemos, verslo vadyba, tarptautinio 
verslo ekonomika ir vadyba (anglų kalba), tarptautinio turizmo vadyba (anglų 
kalba, dvigubo diplomo programa su Venecijos universitetu). Visos vadybos ir 
verslo administravimo krypties programos yra akredituotos. 


Fakultetas siūlo daug patrauklių magistrantūros programų, tačiau ne visos jos vie- 
nodai populiarios tarp studentų. Apie programų patrauklumą geriausiai galima spręsti 
lyginant skaičius, atspindinčius, kiek programų stojimo metu būsimieji studentai pa- 
sirenka pirmąja. Jau daugelį metų nė viena iš dieninių programų savo patrauklumu 
negali prilygti finansų programai — 2009-aisiais pirmąja ją nurodė net 131 stojantysis, 
114į valstybės finansuojamas vietas ir 17; mokamas. Reikia pažymėti, kad šios progra- 
mos populiarumas net padidėjo, nes 2008 m. ją pirmąja pasirinko tik 110. Antra pagal 
patrauklumą buvo apskaitos ir audito programa — pirmenybę jai teikia 60 stojančiųjų 
(2006 m. tokių buvo net 217, 2008 m. — 38), trečioje vietoje — tarptautinis verslas — 53 
stojantieji (2008 m. — 79). Tačiau absoliuti lyderė tarp visų fakulteto programų buvo 
verslo ekonomika, ją pirmąja buvo pasirinkę net 137 stojantieji, mažai atsiliko ir verslo 
vadyba — 90 stojančiųjų. Šių programų populiarumas rodo, kad daugeliui stojančiųjų 
neakivaizdinė (ištęstinė) studijų forma yra patrauklesnė nei dieninė. Atsižvelgiant į 
šių programų populiarumą būtų galima svarstyti kai kurių šiuo metu nepopuliarių 
dieninių programų reorganizavimą į neakivaizdines. 

14 LENTELĖ. Stojančiųjų prioritetai renkantis magistrantūros programas 
(2009 m.) 


apskaita ir auditas VE 35 

apskaita ir auditas M 36 |19| 1 | 5 |40 | 28 |m] 7 
bankininkystė VF 10 |174| 21 | 4034 | 10 |10| 0 
bankininkystė M 35 |162| 6 [121 | 41 | 21 |19| 12 
draudimo vadyba VF o | 64] 1 52 | 12 | o |o| 0 
draudimo vadyba M o [42] o |30|12| 0 [ol o 
ekonominė analizė ir planavimas VF 6 |w6]| 30 |u5| 321 | 6 |6| 0 
ekonominė analizė ir planavimas M 24 |13 | 1 97 | 36 | 4 |18| 6 
Europos ekonominės studijos M a |165| 18 |m | 54 | 37 |18| 19 
finansai VF 1 [14] 14 |154| 40 | 1 |1| 0 
finansai M 35 |191| 17 | 11 | 50 | 35 |32| 3 
kokybės vadyba VF salas |as | 15: | 5204 5452 | 0 
kokybės vadyba M 15 |12| > | 6 |24|13 |0| 3 
paslaugų vadyba V 6 |s0| 7 |1w08|2]| 6 |6| 0 
paslaugų vadyba M 15 |102]| 1 78 | 4 o| 1 
personalo vadyba VF 6 Įw6] > [1w09]|27 | 6 | 6] o 
personalo vadyba (NL) M 24 |m| 4 s | 2 |12|6]| 6 
prekyba (NL) VF 6 115 12 92 | 3 | 6 | 6 | 0 
prekyba (NL) M 15 |92| 4 62 | 25 | 6 | 6| 0 
taikomoji makroekonomika (NL) VF E |baujii“| 517 | Ls | Eo 
taikomoji makroekonomika (NU) M 5 || 1 88 | 23 | 10 | 9 | 1 
tarptautinio turizmo vadyba (NL) M 20 |47 | 8 30 | 17 | 4|8| 6 
tarptautinio verslo ekonomika ir 

vadyba (NL) M 30 |12] 24 | 84 | 38 | 2 |6| 6 
tarptautinis verslas (NL) vF 10 [161] 48 |130 | 31 | 10 [10] 0 
tarptautinis verslas (NL) M 36 | 134 5 104 | 30 | 31 |27| 4 
Vadybos informacinės sistemos 

(NL) vE až AS AL 32  aID S LS | 40) 
Vadybos informacinės sistemos 

(NL) M NzŽa| 242 Ietis ZA dO | Za] TS [LO 
verslo ekonomika (NL) M 130 | 246 | 137 | 147 | 99 |130 | 83 | 47 
verslo vadyba (NL) M 120 |169| so | 92 | 77 | 95 |46| 49 
Išviso fakultete. 688 |3646| 686 | 2713 | 933 | 576 |396| 180 


AM- aukštosios mokyklos 

Fakulteto neakivaizdinės programos yra lyderės ir pagal įstojusiųjų iš kitų uni- 
versitetų skaičių: 49 — į verslo vadybą, 47 — į verslo ekonomiką. Angliškoje tarptau- 
tinio verslo ekonomikos ir vadybos programoje tokie stojantieji sudarė daugumą (16 
iš 22 priimtų Lietuvos studentų). Kitose programose, išskyrus Europos ekonomi- 
nių studijų ir bankininkystės programas, tokių yra vienetai. Pažymėtina, kad kitus 
universitetus baigę studentai nepakliuvo nė į vieną iš 81 valstybės finansuojamos 
vietos. Mažas stojančiųjų iš kitų universitetų skaičius rodo labai menką fakulteto 
atvirumą ir silpną trauką kitų universitetų bakalaurams, kurią gerokai sumažindavo 
iki 2009 m. taikytas stojamasis egzaminas. Tikėtina, kad 2010-aisiais, panaikinus 
stojamąjį egzaminą, stojančiųjų iš kitų universitetų bus gerokai daugiau. 

Statistika rodo, kad krizė turėjo įtakos stojančiųjų norui studijuoti fakulteto ma- 
gistrantūroje. 2008 m. į magistrantūrą įstojo 611 studentų (tai mažiau nei 2007 m., 
kai buvo priimti 654 studentai), o 2009 m. per pirmą priėmimą buvo priimti tik 
537 studentai, arba 153 mažiau, nei buvo planuota. Keletą studentų dar priėmus per 
papildomą priėmimą, iš viso iki mokslo metų pradžios buvo pasirašytos 552 sutartys 
(20 proc. mažiau nei planuota). Per pirmą priėmimą vienintelėje finansų programoje 
buvo užpildytos visos planuotos vietos. Nedaug laisvų vietų liko ir keliose kitose 
programose: ekonominės analizės ir planavimo (2), kokybės vadybos (2), verslo eko- 
nomikos (2), tarptautinio verslo ekonomikos ir vadybos (3). Daugiausia laisvų vietų 
liko verslo vadybos, paslaugų ir personalo vadybos programose. Dėl mažo populia- 
rumo 2008 m. nebuvo priimama į gamybos vadybos programą, o 2009 m., nesurin- 
kus pakankamai norinčiųjų studijuoti draudimo vadybos programoje (čia atsirado 
tik 1 studentas, norintis mokėti visą studijų kainą), į ją priėmimas buvo nutrauktas. 
Palyginimui — 2007 m. į draudimo vadybos programą buvo priimta net 18 studentų, 
bet paskui ji prarado patrauklumą. Kritinė situacija 2009-aisiais taip pat buvo susi- 
dariusi paslaugų vadybos ir vadybos informacinių sistemų programose, į kurias buvo 
priimta atitinkamai 8 ir 11 studentų, t. y. mažiau negu fakulteto tarybos patvirtintas 
15 studentų minimumas. Sumažėjus; priėmimą į magistrantūrą daugiausia lėmė 
valstybės finansuojamų vietų sumažinimas nuo 150 iki 81, todėl kur kas daugiau 
studentų turėjo mokėti už mokslą. Be to, panaikinus vakarinę studijų formą visose 
programose, išskyrus Europos ekonominių studijų programą, pakilo ir studijų kaina 
(nuo 5121 iki 6402 Lt). Todėl studentų į magistrantūros programas buvo priimta 
mažiau, tačiau, padidėjus mokančiųjų už studijas skaičiui bei studijų kainai, fnansi- 
nių nuostolių fakultetas nepatyrė. 

Sumažinus valstybės finansuojamų vietų skaičių, dauguma fakulteto magistran- 
tų moka už studijas. 2009 m. rugsėjį tokių pirmakursių studentų buvo net 472, o 
studentų, studijuojančių valstybės fnansuojamose vietose, skaičius tesiekė 81. Mo- 

kančiųjų visą studijų kainą pirmakursių skaičiumi fakultetas gerokai lenkia kitus 
fakultetus, nes antroje vietoje esantis Komunikacijos fakultetas tokių studentų teturi 
75, Matematikos ir informatikos fakultete jų nėra nė vieno, Fizikos fakultete — 1. 

Nors dabartinės studijų kainos didelės, fakulteto magistrantūros studijos tebėra 
patrauklios, todėl fakultetui, palyginti su kitais VU fakultetais, geriau sekasi vykdyti 
mokančiųjų už studijas studentų priėmimo planus. EF 2009 m. buvo užimta net 
77 proc. planuotų valstybės nefinansuojamų vietų, o Matematikos ir informatikos 
fakultete — 0, Fizikos fakultete — 6, Istorijos fakultete — 11. Populiarios fakulteto 
programos anglų kalba. Tarptautinio verslo ekonomikos ir vadybos programa išlieka 
patraukli jau kelinti metai iš eilės, todėl džiugina tai, kad antrais tarptautinio turiz- 
mo vadybos programos gyvavimo metais į ją buvo priimta 14 studentų iš Lietuvos 
ir užsienio. Sėkmingai veikia dvigubo diplomo sutartis su Venecijos universitetu. 
Šiais metais trys studentai gavo po du diplomus — viena studentė iš Lietuvos ir du 
studentai iš Italijos. 

Nors studentų į fakulteto magistrantūrą priimama mažiau, jų kokybė išlieka 
gana gera. Stojančiųjų į fakultetą pažymių vidurkis sudarė net 8,81, o universiteto 
vidurkis tesiekė 8,29. 


15 LENTELĖ. VU stojančiųjų į magistrantūrą pažymių vidurkis 


Diplomo priedo 
pi Bay ris 
Religijos studijų ir tyrimų centras 913 
Ekonomikos fakultetas 881 
Komunikacijos fakultetas 8,59 
Tarptautinių santykių ir politikos mokslų institutas 8,53 
Istorijos fakultetas 8,52 
Medicinios fakultetas 843 
Kauno humanitarinis fakultetas 842 
Chemijos fakultetas 833 
Filologijos fakultetas 831 
VU vidurkis 8,29 
Filosofijos fakultetas 826 
Gamtos mokslų fakultetas 817 
Fizikos fakultetas 8,09 
Matematikos ir informatikos fakultetas 780 

6. Mokslas 


Ekonomikos fakulteto mokslininkai 2009 m. vykdė dvi 
Vilniaus universiteto mokslinių tyrimų temas: „Lietuvos socialinės ir ekonominės 
raidos bei valdymo modeliavimas integruojantis į ES“ ir „Verslo aplinkos veiks- 
niai“, 
Atskirų fakulteto katedrų mokslininkai vykdė šias mokslo tiriamojo darbo te- 
mas: 
1. Apskaitos ir vidaus audito tobulinimas. 
2. Kompleksiniai informacijos visuomenės ir verslo informacijos poreikių tyri- 
mai. 
3. Ekonominė ir socialinė politika integruojantis į Europos Sąjungą. 
4. Konvergencijos procesai ir jų įtaka Lietuvos finansų sektoriui ir finansų rin- 
kai. 
5. Socialinių ekonominių globalizacijos pasekmių mažai atvirai ekonomikai 
analizavimas ir modeliavimas. 
6. Marketingo teorija ir praktika, didinant Lietuvos ūkio tarptautinį konkuren- 
cingumą. 
7. Lietuvos privatus ir viešasis ekonomikos sektoriai, jų sąveika bei plėtra. 
8. Ekonomikos fakulteto studijų kokybės ir įvaizdžio integruotas valdymas. 
9. Kokybės vadybos ir verslo socialinės aplinkos tyrimas. 
10. Lietuvos verslo konkurencingumo didinimas naujoje Europos erdvėje. 


Fakultetas jau daugelį metų (nuo 1960 m.) leidžia mokslinį žurnalą „Ekonomi- 
ka“, kuriame skelbiami straipsniai ekonomikos temomis, taip pat dalyvauja (kartu 
su Kauno humanitariniu fakultetu) leidžiant tarptautinį žurnalą „Transformations 
in Business and Economics“. Pažymėtina, kad 2009 m. regioninio žurnalo „Ekono- 
mika“ (leidžiamo kartu su Vroclavo ekonomikos ir Ukrainos nacionalinio Taraso 
Ševčenkos universitetais) red. kolegija pateikė paraišką ISI statusui. gauti, todėl visi 
numeriai buvo išleisti tik anglų kalba. Regioninis žurnalas „Ekonomika“ yra refe- 
ruojamas Lietuvos mokslo tarybos pripažįstamose tarptautinėse duomenų bazėse, o 
„Transformations in Business and Economics“ yra išsikovojęs prestižinio Mokslinės 
informacijos instituto (ISI) pripažinimą ir buvo įtrauktas į šio instituto referuojamų 
leidinių Pagrindinį sąrašą (ISI Master Lis). 

Nuo 2009 m. Ekonomikos fakultete buvo pradėtas leisti ir naujas mokslinis 
žurnalas „Organizations and Markets in Emerging Economies“ (vyr. redaktorius — 
prof. Sigitas Urbonavičius). 


Ekonomikos fakultetas XXI amžiuje 133 


Straipsniai LMT DB 2009 
Straipsniai LMT DB 2008 

Straipsniai LMT DB 2007 

Straipsniai LMT DB 2006 

Straipsniai LMT DB 2005 

Straipsniai ISI 2009 (konferencijų pranešimai) 
Straipsniai ISI 2008 

Straipsniai ISI 2007 

Straipsniai ISI 2006 

Vadovėliai 2009 

Vadovėliai 2008 


Vadovėliai 2005 
Monografijos 2009 
Monografijos 2008 
Monografijos 2007 

8 PAV. EF darbuotojų mokslinė produkcija 2005-2009 m. (pagrindinės ka- 
tegorijos) 


Ekonomikos fakulteto darbuotojai palaiko glaudžius ryšius su Lietuvos mokslo 
ir valstybės įstaigomis, verslo organizacijomis bei atskirais ūkio subjektais. Fakulteto 
mokslininkai aktyviai dalyvauja įvairių šalies bei tarptautinių profesinių asociacijų ir 
organizacijų veikloje, atlieka užsakomuosius mokslinius tyrimus. Fakultetas aktyviai 
dalyvauja rengiant konferencijas, skirtas aktualioms ekonomikos ir verslo vadybos 
problemoms. 2009 m. rugsėjo 25—26 d. kartu su Vroclavo ekonomikos universitetu 
(EF partneriu) buvo organizuota tarptautinė mokslinė konferencija „Global Chal- 
lenges and Policies of the European Union — Conseguences for the „New Member 
States“. 

Šiame renginyje žymūs Lietuvos, Lenkijos, Ukrainos ir Ispanijos ekonomikos ir 
vadybos krypčių atstovai pasidalijo savo patirtimi ir mintimis apie kaitos procesus, 
vykstančius Europos Sąjungos valstybėse, bei jų keliamus sunkumus. 

Formalus mokslinio darbo rezultatų vertinimo kriterijus — tai publikacijos šalies, 
užsienio ir tarptautiniuose mokslo leidiniuose, pranešimai vietinėse ir tarptautinėse 
mokslinėse konferencijose. 2009 m. fakulteto mokslininkai paskelbė 2 monografi- 
jas, 1 vadovėlį, 9 mokomąsias knygas, 4 straipsnius (konferencijų pranešimų tezes) 
leidiniuose, įtrauktuose į ISI Master Journal List duomenų bazes, 27 straipsnius lei- 
diniuose, įtrauktuose į Lietuvos mokslo tarybos patvirtintas mokslinės informacijos 
duomenų bazes, 18 straipsnių kituose Lietuvos mokslo leidiniuose, 15 straipsnių 
užsienio recenzuojamuose leidiniuose. 

Vis dėlto reikia pripažinti, kad dėstytojų mokslinės produkcijos rezultatai yra 
silpnoji Ekonomikos fakulteto vieta. Problemiškiausia situacija yra su moksliniu pe- 
dagoginiu personalu, kuris fakultete dirba 0,5 arba 0,25 etato (ne pagrindinį darbą). 
Dažniausiai šie asmenys yra kitų Lietuvos aukštųjų mokyklų ar institutų darbuoto- 
jai ir atitinkamai savo mokslinę produkciją skelbia su savo pagrindinės darbovietės 
prieskyra. 

Pastaruoju metu taip pat mažėjo fakulteto mokslininkų dalyvavimas vietinėse ir 
tarptautinėse konferencijose. Galima daryti prielaidą, kad norą skelbti savo straips- 
nius konferencijų medžiagoje mažina tai, kad už šias publikacijas skiriamas sąlyginai 
mažas balų skaičius, pavyzdžiui, vertinant fakulteto mokslinę produkciją, už straips- 
nį mokslo konferencijų pranešimų medžiagoje yra skiriami vos du balai (straipsniai 
visais atvejais būna recenzuoti, o neretai ir parašyti užsienio kalba). 

Nuo 2004 m. fakulteto vadovybė piniginėmis premijomis skatina labai geros ko- 
kybės fundamentaliuosius ir taikomuosius ekonomikos bei verslo vadybos ir admi- 
nistravimo mokslo tyrimus Ekonomikos fakultete 2010 m. sausį įvyko jau penkta- 
sis premijų už mokslo pasiekimus konkursas. Konkurso nugalėtojais profesorių ir 
docentų grupėje tapo prof. J. Mackevičius, doc. V. Kėdaitis ir doc. R. Stanikūnas, 
užėmę atitinkamai 1-3 vietą, o jaunųjų mokslininkų grupėje 1-3 vietos laimėtojais 
tapo doktorantė N. Guseva, doktorantas L. Giriūnas ir lekt. I. Pikturnienė. 


7. Doktorantūra 


Vilniaus universiteto Ekonomikos fakultetas kartu su 
Vilniaus universiteto Kauno humanitariniu fakultetu 2009 m. vykdė ekonomikos 
bei vadybos ir administravimo krypčių doktorantūros studijas, teikė šių krypčių 
mokslo laipsnius. 

Aukščiausios mokslinės ekonomikos bei vadybos ir verslo administravimo moks- 
lo krypčių kvalifikacijos 2009-aisiais siekė 42 Ekonomikos fakulteto doktorantai. 
2009 m. fakultete buvo apgintos keturios daktaro disertacijos (disertacijas apgynė 
EF doktorantas A. Bartkus, lektorė E. Vaiginienė, lektorė G. Jatuliavičienė bei eks- 
ternu (ne EF atstovė) K. Janušonienė). 

Priėmimas į doktorantūrą vyksta pagal bendras VU priėmimo į doktorantūros 
studijas taisykles. Pretendentai teikia mokslinio darbo projektus, teigiamai įvertin- 
tų projektų autoriai kviečiami į atrankos pokalbį. 2007 m. į doktorantūros studi- 
jas Ekonomikos fakultete buvo priimti 9 doktorantai, 2008 m.— 13 doktorantų, o 
2009 m.- 12. 

9 PAV. EF doktorantų apgintų disertacijų skaičius 2004-2009 m. 


Fakulteto doktorantai pagal katedras pasiskirsto taip: Apskaitos ir audito — 4, 
Ekonominės informatikos — 2, Ekonominės politikos — 8, Finansų — 8, Kiekybinių 
metodų ir modeliavimo — 8, Marketingo — 2, Teorinės ekonomikos — 2, Vadybos — 
7, Verslo — 5. 

Kartu būtų galima pažymėti, kad kiekvienais metais vis daugiau doktorantų pra- 
deda dirbti Ekonomikos fakultete. Šiuo metu Ekonominės politikos katedroje dirba 
Arina Motova, Eivilė Čipkutė, Junona Bumelytė, Finansų katedroje - Julija Staro- 
selskaja ir Lina Novickytė, Vadybos katedroje — Jovita Seiliūtė ir Darius Klimas bei 
Verslo katedroje - Laura Žiogelytė ir Aurelija Ulbinaitė. 

Galima pasidžiaugti, kad šiais metais sumažėjo išeinančiųjų į akademines atos- 
togas skaičius — šiuo metu akademinėse atostogose yra tik 4 doktorantai (2008 m. 
buvo 8). Tačiau nerimauti verčia tai, kad sugrįžusiems iš akademinių atostogų dok- 
torantams dažnai būna sunku vėl pasiekti intensyvų darbo ritmą, pasensta jų turima 
statistinė bei empirinių tyrimų informacija. 

Kita problema — beveik visi fakulteto doktorantai dirba ir eina pagrindines parei- 
gas ne fakultete. Tai, be abejonės, daro įtaką jų studijų rezultatams. 

Vis dėlto, siekiant stiprinti doktorantūros studijų ir doktorantų priežiūrą, 
2009 m. fakultete aktyviai veikė Ekonomikos fakulteto doktorantūros komisija. Šią 
komisiją sudaro septyni nariai: šeši EF katedrų vedėjai ir prodekanas, atsakingas už 
doktorantūros studijas fakultete. Komisija rengia posėdžius, kuriuose priima nu- 
tarimus ir teikia juos tvirtinti VU EF tarybai. Komisija savo veikloje vadovaujasi 
Lietuvos Respublikos aukštojo mokslo, Lietuvos Respublikos Vyriausybės patvir- 
tintais doktorantūros nuostatais, VU Doktorantūros reglamentu bei Ekonomikos 
fakulteto doktorantūros komisijos nuostatais. Pagrindinės doktorantūros studijų 
komisijos funkcijos yra šios: formuoti ir padėti įgyvendinti VU EF doktorantūros 
studijų strategiją; formuoti doktorantūros studijų programas; organizuoti priėmi- 

mą į doktorantūrą; apsvarstyti ir siūlyti tvirtinti doktorantų mokslinius vadovus ir 
konsultantus; aprobuoti doktorantūros studijų planus; vertinti ir rekomenduoti VU 
EF tarybai tvirtinti doktorantų atestacijos rezultatus; vertinti ir aprobuoti ginti VU 
EF padalinių rekomenduotas daktaro disertacijas; teikti VU EF tarybai, VU Dok- 
torantūros ir rezidentūros skyriui, kitoms Lietuvos Respublikos ir užsienio šalių 
institucijoms reikalingą informaciją apie doktorantūros studijas VU EF. 


8. Tarptautiniai ryšiai 


2009 m. Ekonomikos fakultetas ir toliau aktyviai dalyvavo 
tarptautiniuose projektuose ir programose, iš kurių visų pirma minėtina „Erasmus“ 
programa. Pagal ją 2009 m. užsienyje studijavo 70 Ekonomikos fakulteto studentų. 
Tai didžiausias išvykusiųjų skaičius per pastaruosius penkerius metus. 

Deja, dėl nepakankamo šios programos finansavimo studijuoti į užsienį išvyksta 
kur kas mažiau studentų, nei sutariama mainų sutartyse tarp universitetų. Kartu 
būtų galima pažymėti, kad per pastaruosius metus šeši mūsų fakulteto studentai 
(pagal tarptautines dvišales VU sutartis) išvyko studijuoti į institucijas, esančias už 
ES ribų. Siekdamas visavertiškai dalyvauti „Socrates / Erasmus“ ir kitose progra- 
mose, fakultetas nuo 1998 m. siūlo paskaitų kursus užsienio studentams. Šiuo metu 
siūlomi 23 bakalauro pakopos dalykai ir 11 magistro pakopos kursų anglų bei pran- 
cūzų kalbomis. Ekonomikos fakultete užsienio kalbomis skaitomi dalykai yra labai 
populiarūs tarp studentų, atvykstančių į Lietuvą pagal „Erasmus“ bei kitas mainų 
programas. Vis dėlto galima teigti, kad dalykų, skaitomų užsienio kalba, pasiūla 
būtų dar didesnė, jeigu šiuos kursus rengiantys dėstytojai sulauktų geresnio materi- 
alinio šią programą kuruojančių fondų paskatinimo. 

10 PAV. EF studentų, išvykusių studijuoti į užsienį pagal „Erasmus“ mainų 
programą 2004-2008 m. skaičius. 

11 PAV. Ekonomikos fakulteto „Erasmus“ partneriai 2009 m. 


2009 m. fakultetas turėjo 50 „Erasmus“ mainų programos partnerių. Daugiausia 
jų turime Vokietijoje (sutartys sudarytos su 7 aukštosiomis mokyklomis), 5 — Pran- 
cūzijoje, 5 — Ispanijoje, po 4 — Italijoje bei Didžiojoje Britanijoje, po 3 — Portugali- 
joje ir Lenkijoje, po 2 — Nyderlanduose, Slovakijoje ir Turkijoje, po 1 — Austrijoje, 
Belgijoje, Čekijoje, Danijoje, Estijoje, Kipre, Latvijoje, Norvegijoje, Švedijoje, Švei- 
carijoje bei Vengrijoje. 

2009 m. Ekonomikos fakultete dėstė 16 dėstytojų, atvykusių iš užsienio šalių 
(8 dėstytojai buvo atvykę pagal „Erasmus“ programą). 2008 m. turėjome 13 atvyku- 
sių dėstytojų, o 2007 m. — tik 4. 

Labai gaila, bet galimybe išvykti į užsienio universitetus su „Erasmus“ dėstymo 
vizitu pasinaudoja retas fakulteto dėstytojas. Vis dėlto 2009 m. doc. G. Kasnauskie- 
nė pagal „Erasmus“ programą dėstė netgi dviejose partnerių institucijose. 

Kalbant apie tarptautiškumo aspektus galima pažymėti ir tai, kad mūsų fakulteto 
dėstytojai 2009 m. aktyviai dalyvavo įvairių tarptautinių organizacijų veikloje: 

+ Prof. B. Galinienė: The European Higher Education Saciety bei Europos deka- 

nų akademinio tinklo narė. 

= Prof. L. Čekanavičius: Europos Komisijos projekto „Entrepreneurship in 

Higher Education, especially within non-business studies“ ekspertas bei Europe- 
an RTD Evaluation Network (Europos Komisija) narys. 


138 Vilniaus universiteto Ekonomikos fakultetas. 1940-2010 


+ Prof V. Lakis: Wyžsza Szkola Finansėw i Zarzgdzania w Bialymstoku mokslo 
darbų recenzentas. 

+ Prof. A. Marčinskas: The European Higher Education Society narys. 

+ Prof A. Miškinis: The European Higher Education Society bei Europos dekanų 
akademinio tinklo narys. 

+ Prof. V. P. Pranulis: Europos Sąjungos Ekonomikos, socialinių ir humanitari- 
nių mokslų įstaigos (INTAS) ekspertas. 

+ Prof. J. Ruževičius: Riga International College of Economics and Business Admi- 
nistration (Riceba) (Latvija) mokslo organizacijos mokslo darbų recenzentas 
bei Europos universitetų tinklo EUN, TOM (Briuselis) ekspertas. 

+ Prof. V. Vengrauskas: žurnalo University of Technology in Bratislava mokslo 
darbų recenzentas ir Brno technikos universiteto mokslo darbų recenzentas. 

+ Prof. S. Urbonavičius: Society for He Study of Emerging Markets narys. 

+ Doc. G. Drūteikienė: The European Higher Education Society narė. 

+ Doc. A. Gaižutis: Porestry and Cork at the European Commission darbo grupės 
ekspertas bei CEPF (Confžderation Europėenne des Propričtaires Forestiers) narys. 

+ Doc. M. Gelbūda: Vadybos akademijos, Europos vadybos akademijos bei 
Tarptautinio verslo akademijos narys. 

+ Doc. G. Kasnauskienė: CEIES (75e European Advisory Committee on statisti- 
cal information in the economic and social spheres); CEIES Socialinės statistikos 
pakomitečio narė, Lietuvos statistikų sąjungos valdybos pirmininkė. 

+ Doc. J. Markelevičius: Europos tyrimų oficialiojoje statistikoje programos 
darbo grupės ekspertas, 

+ Doc. T. Medaiskis: Europos Komisijos finansuojamo projekto Training and 
reporting on European Sacial Security (TRESS) ekspertas, Lietuvos Respubli- 
kos socialinės apsaugos ir darbo ministerijos deleguotas ekspertas bei Euro- 
pos Tarybos projekto People of'Extreme Poverty (CS-PEP) ekspertas. 

Visa tai leidžia teigti, kad Ekonomikos fakultetas intensyviai plėtoja dvišalius ir 

daugiašalius mainus, stengiasi pasinaudoti tarptautinių tinklų teikiamomis galimy- 
bėmis ir taip prisideda prie Vilniaus universiteto tarptautinės veiklos stiprinimo. 


9. Studentų mokslinė veikla 
Tradiciškai minėtini du svarbiausi studentų mokslinės 


veiklos įvykiai: kasmetinė Ekonomikos fakulteto Studentų mokslinės draugijos 
(SMD) konferencija ir tarptautinis Jaunojo verslininko konkursas. 

2009 m. SMD konferencijos pagrindinė dalis vyko balandžio antroje pusėje, ats- 
kiros sekcijos (KMM, ekonominės politikos) dirbo ir gegužės pradžioje. Ekonomi- 
kos fakulteto Studentų mokslinės konferencijos organizavimo iniciatyva perleista 
studentams, jie ir 2009 m. buvo gana veiklūs ir į 2009 m. EF SMD aktyvą galima 
įrašyti daugiau kaip 60 penkiose sekcijose perskaitytų pranešimų, juos rengė dau- 
giau kaip 70 studentų o paklausyti susirinko dar gausesnis jų būrys. Pranešimų san- 
traukos išleistos atskirais leidiniais, jie ir toliau pildo fakulteto studentų mokslinių 
darbų fondą. Daugiausia pranešėjų (23 pranešimai) susibūrė kiekybinių metodų ir 
modeliavimo sekcijoje, mažiau, bet labai turiningų pranešimų buvo perskaityta eko- 
nominės politikos (11 pranešimų) bei apskaitos ir audito (12 pranešimų) sekcijose. 
Pagyrimo verti gausią auditoriją surinkę ir aktyvią savo sekcijų veiklą inicijavę moks- 
liniai sekcijų vadovai: doc. R. Valkauskas, doc. V. Karpuškienė (kiekybinių metodų ir 
modeliavimo), doc. N. Balčiūnas (ekonominės politikos), doc Z. Gineitienė (verslo), 
asist. V. Savickas (apskaita ir auditas). Pažymėtina, kad dirbama buvo auditorijose 
naudojant fakultete populiarią daugialypės terpės sistemą, taikomos informacinės 
technologijos, pranešimai buvo gausiai ir išmoningai iliustruoti. 

„Entrepreneurship Competition“ organizatoriai yra Ekonomikos fakulteto stu- 
dentai, tai buvo penktas iš eilės konkursas, jo finalas vyko vasario 27-kovo 1 die- 
nomis. 

2008 m. prasidėjęs „Entrepreneurship Competition Vilnius 2009“ sutraukė 
40 komandų iš Lietuvos, Latvijos, Lenkijos ir Vokietijos. Į finalą pakviesta 12 ko- 
mandų. Nugalėtoja „EC'09“ tapo VU Ekonomikos fakulteto komanda „Google me 
please“ (Goda Januškevičiūtė, Rūta Janavičiūtė, Karolis Urbonas, Tautvydas Stukas), 
antrąją vietą laimėjo taip pat VU EF komanda. Tai buvo pirmas toks sėkmingas 
mūsų fakulteto studentų pasirodymas šiame konkurse. Pažymėtina, kad EF SA ne- 
blogai pasirodo ir kaip vadybininkų komanda — ji sėkmingai organizavo konkursą, 
pritraukusi tokius rėmėjus kaip „Sampo“ bankas, „HP“, „RIMI Lietuva“, „Tele2“, 
„Cesim“,„PZU Lietuva“, „Respublikos“ leidinių grupė). Finansinę ir kitokią paramą 
šiam konkursui teikė ir Ekonomikos fakultetas. 

Kaip skatintina ir pažymėtina geros patirties ir gebėjimų ugdymo veikla minė- 
tina ir EF besibazuojanti Jaunųjų verslininkų lyga. Skatintinas jos tikslas — suteikti 
klubo nariams galimybę pritaikyti ir papildyti universitete įgytas teorines Žinias. 
Jaunųjų verslininkų lyga nuolat organizuoja susitikimus ir diskusijas su žinomais 
Lietuvos verslininkais, žymiais visuomenės veikėjais, todėl fakulteto administracija 
jos veiklą remia ir skatina. 

Studentai geros patirties įgyja ir savo gebėjimus pritaiko nuo 2004 m. rengdami 
marketingo darbų parodą, pavadintą trumpai ir turiningai, „IDĖJA“. Tai vieninte- 

lis toks Lietuvoje dideliu originalumu pasižymintis reklamos ir marketingo darbų 
propagavimo renginys, inicijuotas ir vykdomas VU EF Marketingo katedros dėsty- 
tojų Audros A. Mockaitis ir docento Algio Gaižučio. Šiais metais parodoje „IDĖJA 
2009: geriausios studentų marketingo idėjos ir reklamos“ užsiregistravo rekordinis 
komandų skaičius — 102. Dalyvavo Vilniaus, Kauno technologijos, Šiaulių, LCC 
tarptautinio, ISM vadybos ir ekonomikos universitetų, Vilniaus, Vilniaus koope- 
racijos, Klaipėdos valstybinės, Utenos kolegijų bei Visagino technologijos ir verslo 
profesinio mokymo centro studentai ir dėstytojai, po trijų užduočių į finalą „Litex- 
po“ parodų rūmuose 2009 m. gruodžio 16 d. buvo atrinkta 40 geriausių komandų. 

Tarp geriausiųjų iš VU EF pasižymėjo: trečiojo kurso vadybos informacinių 
sistemų (VIS) bakalaurų komanda „Guminukai“ (geriausia reklaminė kampanija — 
1 vieta), geriausių reklamų dešimtuke — trečiojo kurso bakalaurų komanda „Fresh. 
Dreams“, to paties kurso VIS bakalaurų komanda „2 x 2“, taip pat trečiojo kurso 
bakalaurų komanda „Ekonomistės“. 


10. Sportas 


Nors Ekonomikos fakultetas pirmauja Vilniaus universi- 
tete pagal studentų skaičių, neišsiskiria sporto laimėjimais. Tačiau galima teigti, kad 
studentai, norintys sportuoti, fakulteto visada palaikomi ir net paremiami, ir tarp jų 
atsiranda nemaža sugebančių pasiekti visai neblogų sporto, kartu ir neblogų mokslo 
rezultatų. 

Kaip išskirtinis 2009 m. įvykis fakultete paminėtinas trijų EF studentų pate- 
kimas į geriausių 2009 m. VU studentų sportininkų dešimtuką. Tai pirmąją vietą 
dešimtuke užėmusi ketvirtakursė Rita Pivoriūnaitė (pasaulio karatė čempionato 
kiokušino penktosios vietos laimėtoja), antrąją vietą užėmęs ketvirtakursis Vilius 
Aleliūnas (pasaulio orientavimosi slidėmis čempionato septintoji vieta), septintą- 
ja vieta įvertinta lengvaatletė trečiakursė Vaida Žūsinaitė (devintoji vieta Europos 
čempionate). Gerais sportininkais laikytini ir pretendavę į dešimtuką lengvaatletis 
M. Skrabulis, plaukikas M. Jurgelis, sunkiaatletis A. Kandratavičius. 

Nemaža mūsų fakulteto studentų atstovauja universitetui krepšinio, futbolo 
rinktinėse, aerobikos, sambo, dziudo, badmintono komandose. 

Tarpfakultetiniu lygmeniu — Rektoriaus taurės varžybose - Ekonomikos fakulteto 
komanda 2008-2009 m. m. užleido ankstesnes pozicijas ir užėmė ketvirtąją vietą. 

Šiais mokslo metais sieksime reabilituotis ir pradžia nebloga — EF rinktinė lai- 
mėjo pirmąją rugsėjo mėnesį vykusią rungtį — kroso estafetę, tapome merginų krep- 
šinio ir vaikinų futbolo Rektoriaus taurės laimėtojais. 

11. Ryšiai su moksleivija ir mokyklomis 


2009 m. tęsėsi aktyvus bendravimas su Lietuvos viduri- 
nėmis mokyklomis ir gimnazijomis. 

Nemažas dėmesys skiriamas EF kuruojamai Marijampolės Rygiškių Jono gimna- 
zijai, 2009-aisiais joje lankytasi tris kartus, gruodžio mėnesį padėjome rengti Suvalkijos 
krašto gimnazijų matematikos olimpiadą, renginių metu joje dalyvavo prof: R. Skyrius, 
doc. V. Bujauskas, aktyvūs mūsų studentai A. Ramanauskaitė ir A. Jocikas. 

2009 m. EF atstovai lankėsi Klaipėdos „Ąžuolyno“ gimnazijoje (doc. Z. Ginei- 
tienė), Druskininkų „Ryto“ gimnazijoje (dėst. N. Činčikas), dalyvavo VU dienose 
Marijampolės Rygiškių Jono gimnazijoje (prof. M. Jasienė, doc. V. Bujauskas, prof. 
R. Skyrius), skyrė nemažai laiko pristatant studijas EF „Litexpo“ vasario 19-21 die- 
nomis „Mokymasis. Studijos. Karjera 2009“ (prof. B. Galinienė, doc. G. Drūteikie- 
nė, prof. A. Miškinis, doc. J. Martinavičius). 

Vykta į Biržų „Saulės“ gimnaziją (2009 m. kovo 25 d., doc. J. Martinavičius), 
Ukmergės Jono Basanavičiaus gimnaziją (2009 m. gegužės 4 d., lekt. N. Činčikas), 
Tauragės „Versmės“ gimnaziją (2009 m. gegužės 30 d., J. Martinavičius), Šilutės 
1-ąją gimnaziją (2009 m. spalio 28 d., J. Martinavičius), Panevėžio J. Balčikonio 
gimnaziją (2009 m. lapkričio 5 d., EF SA studentai). 


12. Lietuvos ekonomistų asociacija ir fakulteto 
Alumni draugija 


2009 m. fakulteto iniciatyva buvo atnaujinta Lietuvos 
ekonomistų asociacijos veikla. 2009 m. vasario 27 d. fakultete vyko atkuriamasis 
LEA susirinkimas, buvo išrinktas naujas prezidentas — fakulteto profesorius P. Gy- 
lys. Naujai atgimusi LEA 2009 m. suorganizavo keletą renginių, kurie sukėlė didelį 
Lietuvos mokslo bendruomenės susidomėjimą. 2009 m. balandžio 17 d. vyko se- 
minaras „Finansinės krizės iššūkiai Lietuvos ekonomikai ir jų sprendimo būdai“, 
kuriame įdomius pranešimus perskaitė prof. P. Gylys - „Ekonomikos ir ekonomi- 
nės minties krizė“, doc. A. Misevičius (Lietuvos bankas) — „Bankinė sistema krizės 
laikotarpiu“, doc. N. Mačiulis (ISM) — „Baltijos šalių valiutų devalvacijos tikimybė, 
privalumai ir trūkumai“, doc. T. Medaiskis (VU) — „Socialinės politikos priemonės 
ekonominės krizės laikotarpiu“. 

Antrą renginį — bendrą apskritojo stalo diskusiją — LEA suorganizavo kartu su 
Lietuvos politologų asociacija. Diskusija vyko fakultete 2009 m. spalio 2 d. Šioje 

diskusijoje buvo aptarti pasaulinės ekonominės krizės sukelti sunkumai Lietuvos 
ekonomikai. Į renginį atvyko gausus būrys dalyvių, kurie norėjo išgirsti naujausias 
Lietuvos mokslininkų įžvalgas ir mintis apie pasaulinės ekonominės krizės poveikį 
šalies ekonomikai. Renginyje dalyvavo ir nemaža žinomų politikų bei politologų, 
kurie taip pat pasakė savo nuomonę apie Lietuvoje vykstančių politinių ir ekonomi- 
nių procesų logiškumą priimant pasaulinės ekonominės krizės iššūkius. 

2009 m. labai suaktyvino veiklą Vilniaus universiteto Ekonomikos fakulteto 
Alumni draugija, kuri šiuo metu vienija apie 50 aktyvių narių, fakultetą baigusių 
nuo 1971 iki 2009 m. Pagrindinis draugijos narių siekis yra suburti fakulteto absol- 
ventus bendrai veiklai, dalytis patirtimi, remti studentų iniciatyvas ir prisidėti prie 
studijų proceso gerinimo. 2009 m, rugsėjį draugijos visuotinis susirinkimas prita- 
rė idėjai organizuoti neformalius draugijos narių susitikimus — diskusijas kas antrą 
mėnesio trečiadienį, į kuriuos yra kviečiami visuomenėje plačiai žinomi žmonės, fa- 
kulteto absolventai, kurie galėtų pasidalyti su draugijos nariais savo patirtimi, žinio- 
mis, įžvalgomis ir kitomis aktualijomis. Šie susitikimai taip pat yra išnaudojami ir 
naujiems nariams pritraukti — jie turi progą susipažinti su draugijos veikla, dalyvauti 
įdomiose diskusijose ir apsvarstyti galimybę tapti visateisiu nariu. Alumni susiti- 
kimuose iki šiol dalyvavo šie visuomenėje plačiai žinomi žmonės: Gitanas Nausė- 
da (SEB Vilniaus banko prezidento patarėjas, finansų analitikas), Violeta Klyvienė 
(„Danske Bank“ vyresnioji analitikė Baltijos šalims), Ingrida Šimonytė (Lietuvos 
Respublikos finansų ministrė), Rūta Skyrienė („Investors Forum“ vykdomoji direk- 
torė). 

Alumni draugija glaudžiai bendrauja su dabartiniais studentais. VU EF Alumni 
draugijos nariai dalyvavo šiuose studentų renginiuose, kai kuriuos jų parėmė finan- 
siškai: „Entrepreneurship Competition Vilnius 2009“, EF SA organizuotos „Karje- 
ros dienos 2009“, EF SA organizuotos „Merkurijaus dienos“. Alumni draugija buvo 
viena iš Europos verslininkystės savaitės renginių organizatorių (2009 m. gegužės 
7-8 d.), kaip pranešėjus verslininkystės temomis buvo pasikvietusi tokius pranešėjus 
kaip Mindaugas Glodas (UAB „Microsoft Lietuva“ generalinis direktorius), dr. Lyra 
Jakulevičienė (Jungtinių Tautų plėtros programos biuro vadovė Lietuvoje) ir kt. 

Apskaitos ir audito katedra 
Prof: babil. dr. Jonas Mackevičius 


1. Buhalterinės apskaitos katedra (1945—1968 m.) 


1.1. Bubalterinės apskaitos katedros įkūrimas 
ir veikla iki 1969 metų 


Buhalterinės apskaitos katedra buvo įkurta 1945 m., ta- 
čiau kitais metais buvo įjungta į Statistikos, buhalterinės apskaitos, finansų ir kredito 
katedrą. Pirmasis jos vedėjas buvo doc. Jonas Dagys. 1963 m. iš šios katedros buvo 
sudarytos dvi: Statistikos ir buhalterinės apskaitos (vedėjas doc. J. Dagys) ir Finansų 
ir kredito (vedėjas prof. A. Žilėnas). Doc. J. Dagiui teko pagrindinis krūvis rengiant 
buhalterinės apskaitos ir statistikos specialybės studentams mokymo planus, įvairias 
metodines priemones, rūpintis literatūra, auditorijomis, tvarkaraščiais ir kitais dar- 
bais. Doc. J. Dagys rengiant buhalterinės apskaitos ir statistikos specialistus daug 
nuveikė dar ir nebūdamas katedros vedėju (1945-1946 m. jis buvo Ekonomikos 
fakulteto prodekanas, o 1947-1951 m. dekanas). 

Docentas Jonas Dagys (1904-1983) gimė Šlepščių kaime, netoli Biržų. Buvo di- 
delis Biržų krašto patriotas ir visą gyvenimą kas vasarą vykdavo atostogauti į tėvų so- 
dybą. 1925 m. baigęs gimnaziją, išvažiavo į Kauną. Prasidėjo pusbadis studento gyve- 
nimas. 1925-1929 m. Kaune studijuodamas Lietuvos universitete, įsitraukė į socialde- 
mokratinę veiklą (dalyvavo žaizdrininkų, žiežirbininkų organizacijose, 1925—1929 m. 
redagavo laikraštį „Socialdemokratas“). Tuo metu Lietuvoje ekonomikos mokslas 
žengė tik pirmuosius žingsnius, ekonomistų buvo labai maža. Didžiausi autoritetai 
buvo Vladas Rafaelis Jurgutis ir Albinas Rimka. 1931 m. pakviestas į Lietuvos banką, 
J. Dagys nuėjo ten dirbti, kad galėtų pasimokyti iš Albino Rimkos, kurį labai gerbė ir 
vertino. A. Rimkos vadovaujamas dirbo Statistikos ir informacijų skyriuje, kur reikėjo 
bent kiek mokėti vokiečių, prancūzų, anglų, rusų, lenkų kalbas, nes šiomis kalbomis 
gaudavo užsienio ekonominius laikraščius, žurnalus, brošiūras. 

J.Dagys buvo vienas iš Ekonomistų draugijos (1934-1940 m.) kūrėjų, tos draugi- 
jos žurnalo „Ekonomika“ (1935—1940 m.) redaktorius (kartu su A. Rimka). 1941 m. 
vasarį pradėjo dirbti Vilniaus universitete, bet vasarą vokiečių okupacijos sąlygomis 
buvo atleistas. Iki 1944-ųjų dirbo Statistikos valdyboje Kaune. Tų metų rudenį vėl 
pradėjo dirbti Vilniaus universitete ir išdirbo jame iki pensijos, t. y. iki 1971 m. 

1948 m. apgynė ekonomikos mokslų daktaro disertaciją, 1956 m. jam buvo su- 
teiktas docento vardas. Pokario metais trumpą laiką užėmė administracinius postus: 
1945-1946 m. buvo Ekonomikos fakulteto prodekanas, 1947-1951 m. dekanas. 
Šie darbai jam buvo ne prie širdies — administracinio darbo nemėgo. Ilgiausiai išdir- 
bo Statistikos, Buhalterinės apskaitos, Finansų ir kredito katedrų vedėju: 1945-1960 
ir 1963-1965 m. Šalia pagrindinių pareigų universitete dar dirbo ir Mokslų akade- 
mijos Ekonomikos institute. Ekonomikos ir Teisės fakultetuose skaitė ekonominės 
statistikos, teisminės statistikos, finansų ir kredito, prekybos statistikos kursus. Buvo 
Vilniaus universiteto Jungtinės Ekonomikos ir Teisės fakultetų tarybos mokslo 
laipsniams teikti ir Vilniaus universiteto tarybos narys, be to, Mokslų akademijos 
Ekonomikos instituto mokslinės tarybos narys. 

Docentas J. Dagys parašė istorinės reikšmės darbą apie Baltijos pajūrio ginta- 
ro eksploataciją, darbų apie tarpukario Lietuvos statistiką, žemės ūkio darbininkų 
padėtį XIX a. pabaigoje ir XX a. pradžioje, tarpukario Vilniaus krašto ekonomiką, 
Klaipėdos krašto ekonomiką, mokomųjų priemonių iš teorinės ir ekonominės sta- 
tistikos, daug straipsnių lietuviškoms enciklopedijoms. Rūpinosi ekonomikos ter- 
minija (redagavo daug statistikos vadovėlių, konsultuodavosi su kalbininkais, sten- 
gėsi, kad terminai būtų taisyklingi, atitinkantys lietuvių kalbos dvasią). 

J. Dagys buvo be galo darbštus ir pareigingas (net ir sirgdamas eidavo į darbą). 

Visi, kurie kartu dirbo ar bendravo su docentu, prisimena jį kaip aukštos kultūros, 
plataus intelekto, didelio kruopštumo ir pareigingumo mokslininką ir pedagogą. 

Savarankiška Buhalterinės apskaitos katedra buvo atkurta 1965 m. (iš Statistikos ir 
buhalterinės apskaitos katedros). Katedros atkūrimo iniciatorius ir vedėjas buvo doc. 
Aleksandras Nevinskas (1965-1968 m.). Jo pastangomis prie katedros buvo įkurta 
skaičiavimo mašinų stotis, buhalterinės apskaitos studentų mokslinio darbo būrelis, 
parengti nauji mokymo planai, disciplinų mokymo programos, studentų gamybinių 
praktikų atlikimo metodikos, kursinių ir diplominių darbų rengimo nurodymai ir kt. 

Doc. Aleksandras Nevinskas (1919-1974) gimė Omsko srityje. Mokėsi Kauno 
„Aušros“ gimnazijoje. 1935-aisiais, būdamas 20 metų, parašė romaną „Baltos ievos“, 
kuris buvo labai populiarus tarp to meto jaunimo. 1951 m. neakivaizdiniu būdu bai- 
gė Maskvos kooperatinį institutą ir pradėjo dėstyti buhalterinę apskaitą įvairiuose 
specialistų mokymo kursuose. 

A. Nevinskas Vilniaus universitete pradėjo dirbti 1957 m. vyr. dėstytoju Statis- 
tikos, buhalterinės apskaitos, finansų ir kredito katedroje. Turėdamas didelę prak- 
tinę buhalterio ir pedagoginio darbo patirtį aukštesniosiose mokyklose ir mokymo 
kursuose, jis su didele meile ir užsidegimu pradėjo kurti buhalterių, baigusių aukš- 
tąjį mokslą, rengimo sistemą. Jo atkaklumu ir iniciatyva nuo 1965 m. rugsėjo 1 d. 

Buhalterinės apskaitos katedra tapo savarankišku Ekonomikos fakulteto padaliniu. 
A. Nevinskas buvo šios katedros vedėjas (1965—1968 m.). Jis subūrė jaunų dėstytojų 
kolektyvą, rengė apskaitos dalykų mokymo programas, studentų gamybinių prakti- 
kų organizavimo nuostatus, kursinių ir diplominių darbų rašymo metodinius nuro- 
dymus. Daugelyje sričių jis buvo pirmasis. 

A. Nevinskas pirmasis iš Lietuvos buhalterinės apskaitos mokslo atstovų apgy- 
nė kandidato disertaciją „Gamybos išlaidų apskaitos ir produkcijos savikainos kal- 
kuliavimo ekonominio vaidmens didinimo klausimai“ (Lietuvos mašinų gamybos 
įmonių pavyzdžiu, 1964 m.). Jo iniciatyva prie Ekonomikos fakulteto buvo įkurta 
Mokomoji skaičiavimo stotis (1966 m.). Jis buvo pirmasis Buhalterinės apskaitos 
metodologinės tarybos prie Finansų ministerijos pirmininkas, pirmasis kartu su 
bendraautoriais parašė vadovėlį „Buhalterinė apskaita kolūkiuose“ (1969 m.), paga- 
liau jis buvo pirmasis, užmezgęs mokslinius ryšius su Maskvos Michailo Lomono- 
sovo valstybinio universiteto (toliau — Maskvos universitetas) buhalterinės apskaitos 
mokslininkais ir įžymiuoju Rusijos mokslininku prof: S. Taturu (beje, prof. S. Tatu- 
ras vėliau buvo ir kitų dėstytojų disertacijų mokslinis vadovas ir konsultantas). 

Doc. A. Nevinskas turėjo didelį pedagogo talentą, mokėjo sudominti studentus, 
sudrausminti, suaktyvinti, suintriguoti... Jis, aiškindamas nuobodžius techninius bu- 
halterinės apskaitos dalykus, visada rasdavo progą pašmaikštauti, papasakoti vieną 
kitą humoreską ar anekdotinį atvejį. Labai daug dėmesio skyrė studentų praktiniams 
įgūdžiams ugdyti. Per buhalterinės apskaitos pratybas atnešdavo gausybę pirminių 
dokumentų, aiškindavo, kaip iš jų daromi įrašai į apskaitos registrus, kaip sudaromos 
finansinės ataskaitos, mokė „prakalbinti“ jose esančius skaičius. Jis labai daug dėme- 
sio skyrė studentų gamybinei praktikai: sugebėdavo susitarti su didžiausių įmonių 
vyriausiaisiais buhalteriais, kad jie priimtų studentus į praktiką, aprūpintų darbu ir 
net vieną kitą paskaitą jiems paskaitytų. Jis pats mėgdavo aplankyti besipraktikuo- 
jančius studentus ir griežtokai bausti, jei šie nesilaikydavo įmonėje taikomos darbo 
drausmės ir tvarkos. Dabar mums visiškai nesuprantama, kaip jis sugebėjo organi- 
zuoti trumpalaikes studentų gamybines praktikas Maskvoje, Sankt Peterburge ir 
Kijeve, susitarti su šių miestų universitetų ir įmonių vadovais. 

Doc. A. Nevinskas gerai išmanė buhalterinės apskaitos praktiką, dažnai lanky- 
davosi įmonėse, konsultuodavo buhalterius. Ypač didelis jo indėlis propaguojant ir 
diegiant įmonėse saldinį (operatyvinį) medžiagų apskaitos metodą, žurnalinę-or- 
derinę apskaitos formą, normatyvinį gamybos išlaidų apskaitos ir produkcijos sa- 
vikainos kalkuliavimo metodą. Jį visada domino naujovės, viliojo nepažinti dalykai, 
žavėjo ne tiek rezultatas, kiek pats tyrimo procesas. Jis labai mėgo gamtą: kartais be 
jokio tikslo nuvažiuodavo į mišką, prie upelio, seno kaimo. 

Doc. dr. Aleksandras 
Nevinskas (antras iš 
kairės) su buhalterinės 
apskaitos specialybės. 
penktojo kurso studentais 
Tretjakovo galerijoje, 
Maskvoje (iš kairės į 
dešinę): Dalia Lupeikyte 
(Mačerniene), Alfonsu 
Jaru, Kęstučiu Paškausku, 
Romualdu Bartaška ir 
Vladu Labanausku. 

1961 m. 


igu dabar jis būtų gyvas, būtų arba žymus mokslininkas, arba vi- 


s. Nepriklausomybė, laisvė, konkurencinė rinka būtų sudariusi ga- 
daugeliui jo geb 
įvertinti. Daugelyje sričių jis būtų pirmasis. Net ir tuo brežneviniu metu, kai ini- 
ciatyvai nebuvo daug erdvės, jis nuolat buvo ieškojimų sūkuryje, stengėsi pirmasis 
kažką padaryti. 

Doc. A. Nevinskas buvo gero būdo, turėjo įgimtą bendravimo su žmonėmis do- 
vaną. Ypač žavėjo jo geranoriškumas ir atvirumas. Su kiekvienu rasdavo temą po- 
kalbiui, mokėjo išklausyti. 


imų, surasti savo vietą gyvenime ir jame save 


2. Bubalterinės apskaitos ir 
statistikos specialistų rengimas 


Pirmoji buhalterinės apskaitos ir statistikos specialistų 
laida Vilniaus universitete buvo išleista 1956 m. neakivaizdiniame skyriuje (iš viso 
22 absolventai). 1962 m. buvo išleista pirmoji buhalterinės apskaitos ir statistikos 
specialistų laida dieniniame skyriuje. 

Pažymėtina, kad visi šios laidos absolventai labai greitai įsitraukė į Lietuvos bu- 
halterinės apskaitos sistemą ir tapo aktyviais jos dalyviais. Jonas Mackevičius ir Ona 
Molienė buvo paskirti dirbti Statistikos ir buhalterinės apskaitos katedros asistentais 
(vėliau O. Molienė tapo Statistikos katedros docente, o J. Mackevičius — Buhalteri- 
nės apskaitos katedros profesoriumi ir vedėju). 1965-1968 m. į Buhalterinės apskaitos 
katedrą buvo pakviesti dirbti Romualdas Bartaška, Aldona Jankaitienė, Dalia Mačer- 

Pirmoji buhalterinės apskaitos specialybės dieninio skyriaus laida (1962 m.) praėjus dešimčiai metų po Vilniaus 
universiteto baigimo. Pirmoje eilėje (iš kairės į dešinę): Ona Molienė (Gapšytė), buvęs prodekanas doc. dr. Antanas 
Merčaitis, Dalia Mačemnienė (Lupeikytė), doc. dr. Aleksandras Nevinskas, Liucija Šarkytė, Aldona Jankaitienė; antroje 
eilėje (iš kairės į dešinę): Alfonsas Mačemis, Jonas Mackevičius, Dalia Poškaitė, Beata Šimkūnaitė, Arūnas Savickas, 
Juozas Brezgys; trečioje eilėje (iš kairės į dešinę): Juozas Kacėnas, Adomas Barakauskas, Alfonsas Jaras, Romualdas 
Bartaška; ketvirtoje eilėje (iš kairės į dešinę): Gediminas Žemaitaitis, Vladas Labanauskas, Kęstutis Paškauskas, 
Audrius Rosenas. 1972 m. 


nienė ir Dalia Poškaitė. Dirbdami katedroje jie tapo mokslo daktarais ir docentais, 
paskelbė nemažai metodinių priemonių, mokslo populiarinimo straipsnių, aktyviai 
i pensijos ir išėję į pensiją (išskyrus D. Mačernienę, kuri vėliau tapo Lietuvos 
buhalterių ir auditorių asociacijos prezidente). Kiti pirmosios laidos katedros absol- 


ventai aktyviai įsitraukė į praktinį buhalterinės apskaitos darbą, tapo įmonių vyr. bu- 
halteriais ir direktoriais (A. Jaras, T. Onaitis, L. Šarkytė, G. Žemaitaitis). 

1966 m. buvo išleista pirmoji buhalterinės apskaitos specialistų laida vakarinia- 
me skyriuje (iš viso 9 absolventai). Taigi, buhalterinės apskaitos specialistai pradėti 
rengti dieniniame, neakivaizdiniame ir vakariniame skyriuose. 1956-1968 m. buvo 
parengti 428 buhalterinės apskaitos specialistai, iš jų 130 dieniniame, 255 neaki- 
vaizdiniame ir 43 vakariniame skyriuose (žr. 1 lentelę). 

Kaip matyti iš 1 lentelės, vyraujanti buhalterinės apskaitos specialistų, turinčių 
aukštąjį išsilavinimą, forma buvo neakivaizdinė. 

Katedros vedėjas doc. A. Nevinskas labai daug dėmesio skyrė katedros moksli- 
niam pedagoginiam potencialui stiprinti. Jis be pirmosios laidos absolventų (O. Mo- 

1 LENTELĖ. Buhalterinės apskaitos specialybę Vilniaus universitete 1956- 
1968 m. baigusių studentų skaičius 


| Vakarinis skyrius Išviso 


O Aiks Ua I 
2 


1968 2 19 


Išviso 130 255 


5 
Š 
Š 
S 


lienės, A. Jankaitienės, R. Bartaškos, J. Mackevičiaus, D. Poškaitės) į katedrą dirbti 
dėstytojais pakvietė praktikus, turinčius buhalterinės apskaitos ir kontrolės darbo 
patirties (vėliau jie tapo docentais),- Edmundą Kunevičių, Vaclovą Konstantinavi- 
čių, Gražiną Savoniakienę, Albiną Sadecką, Leoną Krivką ir kt. A. Nevinskas visus 
katedros narius skatino ne tik tobulinti pedagoginius įgūdžius, bet ir aktyviai dirbti 
mokslinį darbą. 


1.3. Bubalterinės apskaitos moksliniai tyrimai 


Buhalterinės apskaitos moksliniai tyrimai 1965-1968 m. 
pirmiausia siejami su katedros vedėjo doc. A. Nevinsko veikla. Jis pirmasis iš lietuvių 
buhalterinės apskaitos specialistų 1964 m. Maskvos universitete apgynė ekonomi- 
kos mokslų kandidato (dabar socialinių mokslų daktaro) disertaciją „Gamybos išlai- 
dų apskaitos ir produkcijos savikainos kalkuliavimo ekonominio vaidmens didinimo 
klausimai“ (Lietuvos mašinų gamybos įmonių pavyzdžiu), pirmasis 1962-1963 m. 
paskelbė mokslinių straipsnių. A. Nevinskas ypač propagavo normatyvinio gamy- 
bos išlaidų apskaitos ir produkcijos kalkuliavimo metodo svarbą, kritikavo tuo metu 
Lietuvos įmonėse taikytą „katilinį“ apskaitos metodą. Jo nuomone, normatyvinis 
gamybos išlaidų apskaitos ir produkcijos savikainos kalkuliavimo metodas turi būti 
vis plačiau taikomas visose pramonės šakose. 

Gamybos išlaidų apskaitos ir produkcijos savikainos kalkuliavimo tobulinimas 
įvairiose pramonės šakose tampa pagrindine katedros mokslinių tyrimų kryptimi. 
1966 m. Jonas Mackevičius Maskvos universitete apgina ekonomikos mokslų kan- 

didato disertaciją „Produkcijos savikainos analizės operatyvumo didinimas (Lietuvos 
TSR mašinų gamybos įmonių pavyzdžiu)“, o 1968-aisiais Edmundas Kunevičius Le- 
ningrado (dabar Sankt Peterburgo) finansų ir ekonomikos institute — disertaciją „Ga- 
mybos išlaidų apskaitos ir produkcijos savikainos kalkuliavimo tekstilės pramonėje 
gerinimo klausimai (Lietuvos TSR įmonių pavyzdžiu)“. 

Daugelis katedros dėstytojų ir aspirantų disertacijos tema pasirenka gamybos iš- 
laidų apskaitos, produkcijos savikainos kalkuliavimo ir analizės temas įvairiose ūkio 
ir pramonės šakose, pradeda skelbti mokslinius straipsnius žurnale „Liaudies ūkis“. 
1968 m. Jonas Mackevičius ir Jonas Tamulevičius (Pramonės ekonomikos katedros 
dėstytojas) „Minties“ leidykloje išleidžia monografiją „Operatyvinė produkcijos sa- 
vikainos analizė“. 


2. Buhalterinės apskaitos katedra (1969-1989 m.) 
2.1. Katedros dėstytojai ir dėstomi dalykai 


Doc. A. Nevinskui išėjus iš universiteto, nuo 1968 m. 
rugsėjo 1 d. iki 2004 m. katedros vedėjas buvo prof. Jonas Mackevičius. Jis tęsė doc. 
A. Nevinsko pradėtus katedros mokslinio, pedagoginio ir metodinio potencialo sti- 
prinimo darbus. 

1975 m. buhalterinės apskaitos katedra paminėjo dešimties metų jubiliejų. Per 
veiklos dešimtmetį susiformavo gana pajėgus katedros dėstytojų kolektyvas. Jį su- 
darė šie dėstytojai: 

1. Jonas Mackevičius (nuo 1962 m.) 

. Liutgarda Androšiūnienė (nuo 1971 m.) 
. Romualdas Bartaška (nuo 1965 m.) 

. Aldona Jankaitienė (nuo 1965 m.) 

. Edmundas Kunevičius (nuo 1961 m.) 
„Vaclovas Konstantinavičius (nuo 1964 m.) 
. Leonas Krivka (nuo 1966 m.) 

. Dalia Poškaitė (nuo 1970 m.) 

. Zina Gaidienė (nuo 1966 m.) 

10. Albinas Sadeckas (nuo 1965 m.) 

11. Gražina Savoniakienė (nuo 1966 m.) 

12. Edvardas Žižys (nuo 1975 m.) 

13. Adolfas Berenis (nuo 1966 m.) 

14. Eugenija Masiulytė (nuo 1972 m.) 


BAA B BN 

Buhalterinės apskaitos katedros kolektyvas 1975 m. Pirmoje eilėje (iš kairės į dešinę): vyr. laborantė Irena Meidienė, 
vyr. dėstytoja Aldona Jankaitienė, vyr. dėstytoja Liuda Androšiūnienė, vyr. dėstytoja Dalia Poškaitė; antroje eilėje 

(iš kairės į dešinę): vyr. dėstytoja Zina Gaidienė, doc. dr. Jonas Mackevičius, dėstytoja Masiulytė, vyr laborantė 

Zita Ramonavičienė, vyr. dėstytojas Eduardas Žižys; trečioje eilėje (iš kairės į dešinę): dėstytojas Adolfas Berenis, 

vyr. dėstytojas Leonas Krivka, vyr. dėstytoja Gražina Savoniakienė, vyr. dėstytojas Albinas Sadeckas, doc. dr. Edvardas 
Kunevičius, vyr dėstytojas Vaclovas Konstantinavičius 


15. Aleksandras Nevinskas (1957-1968 m.) 

16. Jonas Kairys (1966-1975 m.) 

17. Vytautas Vaitkunskas (1958-1972 m.) 

18. Dalia Mačernienė (1970-1971 m.) 

19. Gediminas Bloznelis (1968-1969 m.). 

Nuo 1973-1975 m. padaugėjus priimamų ir išleidžiamų buhalterinės apskaitos 
specialybės studentų, gerokai padidėjo katedros mokslinis pedagoginis potencialas. 
1975-1989 m. katedroje beveik kiekvienais mokslo metais dirbo 20-25 dėstytojai. 
Buvo priimti dirbti asistentais studentai, baigę ekonominės informacijos ir eko- 
nominės kibernetikos specialybes (Juozas Aliukonis, Gintaras Černius, Gediminas 
Kalčinskas, Aidas Jakutis, Romas Česnavičius). Buvo siekiama, kad katedra būtų 
sukomplektuota iš absolventų, baigusių ne tik buhalterinės apskaitos specialybę, bet 
ir kitas ekonomines specialybes, kad dėstytojai paskaitose ir pratybose daugiau dė- 
mesio skirtų buhalterinės apskaitos mechanizavimo ir automatizavimo klausimams 
nagrinėti. Labai didelę įtaką katedros veiklai darė vyr. laborantė Elena Meidienė. Ji, 
turėdama didžiulę darbo patirtį, labai gerai tvarkė dėstytojų pedagoginį krūvį, vykdė 
dėstytojų užsiėmimų kontrolę, organizavo įvairius katedros renginius. 

Doc.dr. Aldona 
Jankaitienė sveikina 
Latvijos universiteto 
Buhalterinės apskaitos 
katedros vedėją prof. 
Karlą Andžaną, viešėjusį 
Finansų ir apskaitos 
fakultete. 1973 m. gegužė 


Pagrindinis katedros dalykas buvo buhalterinės apskaitos teorija. Ji buvo dėstoma 
ne tik buhalterinės apskaitos, bet ir visų Ekonomikos fakulteto specialybių studen- 
tams. Buhalterinės apskaitos specialybės studentams buvo dėstomi ir kiti apskaitos 
profilio dalykai: buhalterinė apskaita pramonėje ir liaudies ūkio šakose, revizija ir kon- 
trolė, ūkinės veiklos analizė, speckursas „Gamybos išlaidų apskaita ir produkcijos savi- 
kainos kalkuliavimas“. Šių dalykų paskaitoms ir pratyboms buvo skiriama gana daug; 
akademinių valandų (per 150-250 val.). Vėliau (nuo 1979-1983 m.) pradėti dėstyti 
dar keli nauji dalykai: ūkinės veiklos analizės teorija, buhalterinės apskaitos istorija, 
buhalterinė apskaita užsienio šalyse. Katedros dėstytojai iš šių dalykų parengė daug; 
įvairių metodinių priemonių, paskaitų konspektų, kontrolinių darbų, pratybų užduo- 
čių, programuoto mokymo užduočių, skaidrių, schemų, literatūros katalogų ir kt. 

Katedros posėdžiuose nuolat buvo nagrinėjami studentų studijų rezultatai, disci- 
plinų dėstymo metodikų, dėstytojų kvalifikacijos tobulinimo ir kiti klausimai. Ugdant 
dėstytojų pedagoginį meistriškumą, didelę reikšmę turėjo Buhalterinės apskaitos ka- 
tedros organizuotos konferencijos atitinkamų dalykų dėstymo metodikos tobulinimo 
klausimais. 1971 m. katedra organizavo sąjunginę konferenciją revizijos ir kontrolės 
dėstymo klausimais, 1972 ir 1976 m. Baltijos respublikų ir Baltarusijos dėstytojų 
konferenciją buhalterinės apskaitos dėstymo metodiniais klausimais, 1981 m. — stu- 
dentų pažangumo ir apskaitos disciplinų žinių įgijimo, 1985 m. — apskaitos ir analizės 
dėstymo metodikos klausimais. Šių konferencijų organizavimas ypač padėjo išplėsti 
katedros bendradarbiavimo ryšius. Katedra palaikė ryšius ne tik su Maskvos, Le- 
ningrado (Sankt Peterburgo), sąjunginių respublikų aukštųjų mokyklų buhalterinės 
apskaitos katedromis, bet ir buvo užmezgusi ryšius su Belgrado universitetu, Buda- 
pešto K. Markso ekonomikos mokslų universitetu, Gdansko ir Lodzės universitetais, 

Prahos ir Bratislavos, Sofijos ir Svištovo ekonomikos institutais ir kt. Daugelis kate- 
dros dėstytojų glaudžiai bendradarbiavo su Lietuvos finansų ministerijos, Statistikos 
departamento, Ekonomikos instituto, įvairių ūkio šakų įmonių ir organizacijų dar- 
buotojais. Ypač daug naudos katedrai davė dėstytojų dalyvavimas Lietuvos šakinių 
ministerijų buhalterinės apskaitos metodologinių tarybų veikloje. 


2.2. Buhalterinės apskaitos specialistų rengimas 
(1969-1989 m.) 

Viena pagrindinių tarybinio laikotarpio buhalterinės apskaitos specialistų pro- 
blemų buvo ta, kad apie 50 proc. baigusių aukštąjį mokslą buhalterių nedirbo pagal 
specialybę. Baigusieji buhalterinės apskaitos specialybę turėjo atidirbti trejus metus 
privalomo darbo stažą paskirtoje įmonėje. Atlikę šią prievolę — dirbti buhalteriu 
konkrečioje įmonėje — daugelis visų pirma dėl mažo darbo užmokesčio ir atsakingo 
darbo pereidavo į kitas geriau mokamas ekonomistų, planuotojų, finansininkų ir 
pan. pareigas. Todėl praktikoje nuolat trūkdavo aukštos kvalifikacijos buhalterių. 

Lietuvoje, kaip ir buvusioje Tarybų Sąjungoje, buhalterio profesija buvo prara- 
dusi savo prestižą. Ji buvo nepakankamai įvertinta, vyravo gana skeptiška pažiūra į 
buhalterius ir jų darbą. Tarybinėje sistemoje buhalterių statusas, palyginti su inži- 
nerijos bei technikos darbuotojais, buvo žemesnis. Buhalterio veiklą labai sunkino 
ne tik daugybė įvairių techniškų, rankomis atliekamų darbų, bet ir didelė bei nereali 
atsakomybė už visas įmonėje atsiradusias negeroves. 

Kadangi kvalifikuotų buhalterinės apskaitos specialistų, turinčių aukštąjį išsilavi- 
nimą, labai trūko, nuo 1975 m. Vilniaus universitete į buhalterinės apskaitos specia- 
lybę pradėta priimti daugiau studentų. Pavyzdžiui, 1979-aisiais į dieninį skyrių buvo 
priimti 175 studentai (7 grupės po 25 studentus, iš jų 2 rusų kalba), į neakivaizdi- 
nį — 75 (iš jų viena grupė rusų kalba) ir į vakarinį — 25 studentai. Buvo metų, kai 
Buhalterinės apskaitos katedra kuravo apie 1200 buhalterinės apskaitos specialybės 
studentų. Tas skaičius buvo didesnis už kai kurių Vilniaus universiteto ir kitų šalies 
aukštųjų mokyklų visų fakultetų studentų skaičių. 

Labai padidėjo baigusių studijas absolventų skaičius, ypač dieniniame ir neaki- 
vaizdiniame skyriuose. Iš 2 lentelės matyti, kad 1969-1989 m. buhalterio kvalifika- 
ciją įgijo net 3349 studentai. 

Komplektuojant buhalterinės apskaitos specialybę, buvo susiduriama su tam ti- 
krais sunkumais. Dažniausiai grupės būdavo baigiamos komplektuoti iš abiturientų, 
neperėjusių konkurso į kitas specialybes. Stojamųjų egzaminų ir vidurinės mokyklos 
baigimo atestatų vidurkis balais buhalterinės apskaitos specialybės studentų būdavo 
mažesnis negu kitų ekonomikos specialybių. 


Apskaitos ir audito katedra 155 


2 LENTELĖ. Buhalterinės apskaitos specialybę Vilniaus universitete 1969- 
1989 m. baigusių studentų skaičius 


1983 152 40 22 214 
1984 153 55 24 232 
1985 138 56 18 212 
1986 126 55 20 201 
1987 147 62 2 230 
1988 104 93 22 219 
1989 138 42 33 23 
Išviso | 2148 799 402 3349 


Buhalterinės apskaitos katedros dėstytojai ėmėsi įvairių priemonių buhalterinės 
apskaitos specialybės studentų komplektavimui pagerinti: respublikinėje spaudoje 
buvo skelbiami straipsniai, populiarinantys buhalterio profesiją, organizuojami po- 
kalbiai per radiją, televiziją, susitikimai su abiturientais. Dėl to nuo 1980 m. stojančių 
į buhalterinės apskaitos specialybę studentų kontingentas labai pagerėjo ir kai kuriais 
metais konkursas buvo palyginti nemažas (beveik du abiturientai į vieną vietą). 


2.3. Mokslinių tyrimų kryptys (1969-1989 m.) 

Buhalterinės apskaitos katedros dėstytojai ir aspirantai to- 
liau tęsia gamybos išlaidų apskaitos ir produkcijos savikainos kalkuliavimo įvairiose 
šalies ūkio ir pramonės šakose mokslinius tyrimus. Šie tyrimai su nedidelėmis išimti- 
mis buvo atliekami iki 1986 m. Kai kurie dėstytojai ir aspirantai (D. Poškaitė, A. Val- 
kauskas, J. Bukevičius, R. Krinickis, V. Lakis), remdamiesi savo praktine patirtimi ir 
dėstomais dalykais, mokslinius tyrimus susiejo su revizijos ir kontrolės, pelningumo 
skaičiavimo, apskaitinės informacijos tobulinimo ir kitais klausimais. 1971—1988 m. 
katedros dėstytojai ir aspirantai apgynė 24 disertacijas (žr. 3 lentelę). 

3 LENTELĖ. Buhalterinės apskaitos katedros dėstytojų ir aspirantų1971— 
1988 m. apgintos ekonomikos mokslų kandidato disertacijos 


FT TTT=—=——7—77 : 
E Autorius E „4 | Disertacijostema || | | Gynimovieta 
1 | R. Bartaška 1971 | Cirkuliacijos kaštų apskaitos tobulinimo klausimai | Vilniaus 
(Lietuvos TSR valstybinės mažmeninės prekybos | universitetas 
pavyzdžiu) 
2 |A.Jankaitienė | 1971 |Gamybos išlaidų apskaitos ir produkcijos savikainos Vilniaus 
kalkuliavimo tobulinimas (Lietuvos TSR baldų universitetas 
pramonės įmonių pavyzdžiu) 
3 |V.Konstan- 1971 | Statybos montavimo darbų išlaidų apskaitosir | Vilniaus 
tinavičius jų savikainos kalkuliavimo tobulinimo klausimai | universitetas 
(Lietuvos TSR statybos ministerijos statybos 
organizacijų pavyzdžiu) 

4 |Z.Gaidienė 1972 | Apskaitos ir analizės vaidmens didinimas Vilniaus 
gamybinių nuostolių išaiškinimo procese (Lietuvos | universitetas 
TSR skaičiavimo technikos gamybini 
susivienijimo „Sigma“ pavyzdžiu), 

5 | G. Savoniakienė| 1972 | Gamybos išlaidų apskaitos ir produkcijos savikainos Vilniaus universitetas 
kalkuliavimo tobulinimas (Lietuvos TSR siuvimo. 
pramonės įmonių pavyzdžiu) 

6 |L.Krivka 1973 | Gamybos išlaidų apskaitos ir produkcijos savikainos Vilniaus universitetas. 
kalkuliavimo tobulinimas (Lietuvos TSR vietinės 
pramonės įmonių pavyzdžiu) 

7 |D. Poškaitė 1973 | Rentabilumo analizės tobulinimo klausimai Vilniaus universitetas 
(Lietuvos TSR staklių pramonės įmonių pavyzdžiu) 

8 | A. Sadeckas 1974 | Gamybos išlaidų apskaitos ir produkcijos savikainos Vilniaus 
kalkuliavimo tobulinimas (Lietuvos TSR trikotažo | universitetas 
pramonės įmonių pavyzdžiu) 

9 |D.Mačernienė | 1975 |Gamybos išlaidų apskaitos ir produkcijos savikainos Vilniaus 
kalkuliavimo tobulinimas prietaisų pramonėje universitetas 
(Lietuvos įmonių pavyzdžiu). 

10) E.J. Kunevičienė 1976 | Produkcijos savikainos kalkuliavimo tobulinimas | Leningrado finansų ir 
medvilnės pramonėje ekonomikos institutas 
(Lietuvos TSR įmonių pavyzdžiu) 

11| A.Valkauskas | 1980 | Buhalterinės apskaitos tobulinimas vaistinių Leningrado tarybinės 
įstaigose: prekybos institutas 

12|L. Buiko 1981 | Gamybos valdymo išlaidų apskaitos ir kontrolės | Leningrado finansų ir 
tobulinimas (Lietuvos TSR prietaisų įmonių ekonomikos institutas 
pavyzdžiu) 

13) J. Bukevičius 1982 | Buhalterinės apskaitos kaip informacinės ir Neakivaizdinis 
kontrolinės sistemos tobulinimas (prekių apskaitos | tarybinės prekybos: 
pavyzdžiu) institutas. 

14 G. Kalčinskas: 1982 | Apskaitinės informacijos formavimo ir Baltarusijos liaudies 
panaudojimo tobulinimas produkcijos savikainos | ūkio 
valdymo procese AVS sąlygomis (Lietuvos TSR institutas 
baldų pramonės įmonių pavyzdžiu) 

15 | R. Krinickis 1982 | Ūkinės kontrolės tobulinimas saugant socialinę | Leningrado finansų ir 
nuosavybę kooperatinėje prekyboje (Lietuvos TSR | ekonomikos institutas 
vartotojų kooperacijos pavyzdžiu) 

16|V. Lakis 1983 | Kompleksinių revizijų atlikimo tobulinimas Leningrado finansų ir 
autotransporto įmonėse (Lietuvos TSR krovininio | ekonomikos institutas 
autotransporto pavyzdžiu) 

17|I.Toliatienė 1983 | Buitinių paslaugų gamybos ir realizavimo procesų | Baltarusijos liaudies 
apskaitos ir kontrolės tobulinimas (Lietuvos TSR ūkio 
įmonių pavyzdžiu) institutas 

18| J. Žaptorius 1985 | Gamybos išlaidų apskaitos tobulinimas (Lietuvos | Sąjunginis 
žemės ūkio aprūpinimo komiteto remonto įmonių | neakivaizdinis finansų 
pavyzdžiu) institutas 

19| D. Žilinskaitė. 1985 | Apskaitinės informacijos pagal nukrypimus Leningrado finansų ir 
tobulinimas gamybos išlaidų operatyvinio valdymo) ekonomikos institutas 
procese (TSRS traktorių ir žemės ūkio mašinų 
gamybos įmonių pavyzdžiu) 

20|L.Kravčenko 1986 | Didmeninės prekybos įmonių apskaitos Leningrado finansų ir 

(Baltarusija) tobulinimas ekonomikos institutas 

21| G. Černius 1987 |Apskaitinės analitinės informacijos tobulinimas Vilniaus 
medžiagų panaudojimo valdyme (Lietuvos TSR | universitetas 
baldų pramonės pavyzdžiu) 

22|L. Gaižauskas 1987 |Produkcijos kokybės užtikrinimo apskaitos Vilniaus 
tobulinimas (Lietuvos TSR mašinų pramonės universitetas 
įmonių pavyzdžiu) 

23|S. Zverovič 1988 | Mažmeninės prekybos įmonių apskaitos Leningrado finansų ir 

(Baltarusija) tobulinimas ekonomikos institutas 

24 | R. Visokavičius 1988 | Statybos objektų funkcinės-vertinės analizės Leningrado finansų ir 
metodika ir organizavimas TSRS pramonės — ekonomikos institutas 
statybos banko įstaigose 


Disertacijose buvo pateikta daugybė pasiūlymų gamybos išlaidų apskaitai ir pro- 
dukcijos savikainos kalkuliavimui tobulinti. Tačiau daugelis jų ir liko tik disertacij 
se. Niekas tų pasiūlymų neregistravo, neanalizavo, netaikė praktikoje (o jei ir taikė, 
tai dažniausiai tik formaliai). 

Vykdant mokslinio darbo temas buvo ginamos ne tik disertacijos, bet ir rašomi 
moksliniai straipsniai, vadovėliai, mokomosios priemonės. Katedros dėstytojų ir as- 
pirantų pagrindiniai mokslinio darbo rezultatai ir svarbiausios publikacijos pateik- 
tos 4 lentelėje. 

Kai kurie katedros dėstytojai užmezga ir palaiko artimesnius mokslinius ryšius 
su žymiausiais buvusios SSRS ir liaudies demokratijos šalių buhalterinės apskaitos 
profesoriais ir pradeda rengti ekonomikos mokslų daktaro (habilituoto daktaro) di- 
sertacijas. 1977 m. J. Mackevičius Maskvos universitete apgina ekonomikos moks- 
Jų daktaro disertaciją „Produkcijos savikainos kalkuliavimo palyginamoji analizė 
ESPT šalyse“. 

4 LENTELĖ. Buhalterinės apskaitos katedros mokslinių tyrimų temos ir jų 


vykdymo rezultatai 
Ei, | Mokslinio darbo ž 
Nr. temosirjų Mokslinio darbo rezultatai Svarbiausios publikacijos: 
|| vykdymo terminai 
1 | Gamybosišlaidų | | Ištirti gamybos išlaidų apskaitos ir = Gamybos išlaidų apskaitos 
apskaitos ir produkcijos savikainos kalkuliavimo ypatumai. Straipsnių rinkinys. 
produkcijos ypatumai mašinų gamybos, metalo. Vilnius: VVU, 1969. 
savikainos apdirbimo, prietaisų, mėsos, pieno, baldų, |. produkcijos savikainos 
kalkuliavimo trikotažo, tekstilės, siuvimo pramonės kaikuliavimas, Straipsnių rinkinys: 
tobulinimas įmonėse, taip pat statybos, prekybos ir Vilnius: VVU, 1970. 
eavos ao Žeme s ukla Imong=s II oreengacijoss. Konstantinavičius, V. Kapitalinių 
šakose Pateikti pasiūlymai kalkuliavimo objektams |" kkimų apskaita. Vilnius VVU, 
(1969-1985 m.) ir kalkuliavimo vienetams, kalkuliacinių 1973 i > 
straipsnių nomenklatūrai, netiesioginių DEC 
išlaidų paskirstymo būdams tobulinti. + Jankaitienė, A. Produkcijos 
Išnagrinėti gamybos išlaidų apskaitos savikainos kalkuliavimo ||| 
ir produkcijos savikainos kalkuliavimo efektyvumo didinimo klausimai. 
metodai (užsakymų, fazinis, Ekonomika, 1981,t. 21. 
normatyvinis), pateikti pasiūlymai jiems |- Mackevičius, J. Gamybos išlaidų. 
tobulinti. Pateikta produkcijos savikainos apskaita ir produkcijos savikainos 
analizės metodika. kalkuliavimas pramonėje. Vilnius: 
2 | Apskaitos, Pateikti pasiūlymai buhalterinės apskaitos | Mintis, 1975, 


kontrolės ir analizės 
tobulinimas liaudies 
ūkio intensyvinimo. 
sąlygomis 
(1986-1989 m.) 


formoms ir metodams tobulinti: a) 
žurnalinei-orderinei, perforacinei ir 
automatizuotai formoms; b) operatyviniam 
saldiniam medžiagų apskaitos metodui; 

€) išdirbio ir darbo užmokesčio sistemai 
pagal galutinę operaciją; d) paprastajam, 
užsakymų, faziniam ir normatyviniam 
gamybos išlaidų apskaitos ir produkcijos 
savikainos kalkuliavimo metodams. Ištirta 
buhalterinės apskaitos centralizavimo 
būklė Lietuvoje, suformuluotos nuostatos 
centralizuotoms buhalterijoms kurti bei 
apskaitinės informacijos formavimui 
automatizuotose valdymo sistemose. 
Pateikta revizijų atlikimo metodika: 
pasirengimas revizijai, programos 
sudarymas, revizijos medžiagos tikrinimas, 


įforminimas ir įvertinimas, 


Mackevičius, J. Kalkulirovanije 
sebestoimosti Vilnius: VVU, 1974. 
Nevinskas, A; Vaitkunskas, V; 
Čenys, J. Buhalterinė apskaita 
kolūkiuose. Vilnius: Mintis, 1969. 
Buhalterinė apskaita. Autorių 
kolektyvas. Vilnius: Mintis, 1985. 


+ Mackevičius, J; Lakis, V. Revizija 


Vsisteme ekonomičeskovo. 
kontrolia. Moskva: Finansy i 
statistika, 1988. 

Mackevičius, J; Kalčinskas, G. 
Upravlenije zatratami v ASUP. 
Moskva: Finansy | statistika, 1989, 
Ūkinės veiklos analizė. Autorių. 
kolektyvas. Vilnius: Mintis, 1983. 


Katedroje lankėsi daug žymių buvusios SSRS mokslininkų. Ypač glaudžius 
ryšius katedros dėstytojai palaikė su Latvijos universiteto prof: Karlu Andžanu, 
Maskvos universiteto prof. Sergejumi Taturu, Leningrado finansų ir ekonomikos 
instituto prof. Pavelu Savičevu, Baltarusijos liaudies ūkio instituto prof. Nikolajumi 
Dembinskiu. Jie, viešėdami katedroje, labai nuoširdžiai ir nesavanaudiškai konsul- 
tavo dėstytojus disertacijų rašymo, paskaitų metodikos, studentų auklėjimo ir kitais 


klausimais. 

2.4. Kita katedros veikla 


Katedros dėstytojų ir studentų ryšiai buvo labai glaudūs. 
Juos ypač sustiprindavo trys pagrindinės priemonės: 1) dalyvavimas kolūkinėse tal- 
kose (į jas paprastai su studentais vykdavo grupės kuratorius); 2) pusdiplomių šventė 
(ją organizuodavo studentai ir grupės kuratorius įpusėjus studijoms. Kiekvienam 
studentui būdavo pagaminamas pusdiplomis); 3) paskutinės paskaitos šventė (ji 
buvo organizuojama paskutinės paskaitos metu. Studentai gražiai išpuošdavo audi- 
toriją, dėkodavo ir linkėdavo dėstytojams sėkmės, o dėstytojai savo ruožtu patarda- 
vo, kaip įveikti praktinio darbo sunkumus ir problemas). 

Katedra daug nuveikė organizuojant kasmetines SMD konferencijas. Katedros 
buhalterinės apskaitos ir ūkinės veiklos analizės studentų mokslinis būrelis buvo 
vienas stipriausių fakultete. Būrelio moksliniai vadovai tam tikrais laikotarpiais 
buvo doc. A. Nevinskas, prof. J. Mackevičius, doc. A. Jankaitienė. Į būrelio moksli- 
nes konferencijas buvo kviečiami studentai ne tik iš Lietuvos universitetų, bet ir iš 
Latvijos, Estijos, Baltarusijos, Rusijos, Ukrainos aukštųjų mokyklų. 

Katedra kasmet rengė bendrus posėdžius su Lietuvos žemės ūkio akademijos (da- 
bar universiteto) Apskaitos ir finansų katedros ir Latvijos P. Stučkos universiteto Bu- 
halterinės apskaitos katedros dėstytojais. Gyvavo tokia tradicija: visi katedros nariai 
vykdavo į Kauną ir Rygą, o po pusmečio priimdavo svečius pas save. Bendrų katedros 
posėdžių metu buvo nagrinėjamos konkrečios temos: paskaitų skaitymo metodika, 
vadovavimas diplominiams darbams, gamybinės praktikos problemos ir kt. 


Po paskutinės paskaitos. 
Pirmoje eilėje (iš kairės 

į dešinę): vyr. dėstytoja 
Zina Gaidienė, vyr. 
dėstytojas Albinas 
Sadeckas, vyr. dėstytoja 
Aldona Jankaitienė, 
katedros vedėjas 

doc dr. Jonas Mackevičius, 
vyr. dėstytojas Romualdas 
Bartaška 

Vyr. dėstytoja Aldona 
Jankaitienė, SMD. 
buhalterinės apskaitos 
būrelio vadovė, sveikina, 
SMD konferencijos: 
dalyvius. 1975 m. 


3, Nuo Buhalterinės apskaitos katedros iki 
Apskaitos ir audito katedros 


1.1. Bubalterinės apskaitos specialistų rengimo 
sistemos pertvarkymas 


Atkūrus Lietuvos nepriklausomybę, kaip svarbiausias 
buvo iškeltas uždavinys pertvarkyti buhalterinės apskaitos specialistų rengimą pagal 
laisvosios rinkos ekonomikos reikalavimus. Toliau nebuvo galima taikstytis su tary- 
binės buhalterinės apskaitos specialistų rengimo sistemos trūkumais. Juk privalomas 
įvairių pseudodisciplinų (socializmo politinės ekonomijos, mokslinio komunizmo, 
ateizmo ir pan.) dėstymas stabdė kūrybinę buhalterinės apskaitos studentų inici- 
atyvą, laisvos minties pasireiškimą ir apskritai buvo nesuderinamas su buhalterio 
profesija. Tačiau buhalterinės apskaitos knygose buvo gausu marksizmo-leninizmo 
klasikų teiginių ir išvedžiojimų apie apskaitos ir kontrolės reikšmę socializmo są- 
lygomis. Taigi pertvarkyti senąją ir sukurti naują buhalterinės apskaitos specialistų 
rengimo sistemą nebuvo lengva: pirmiausia trūko Vakarų autorių buhalterinės aps- 
kaitos vadovėlių ir universitetinių mokymo programų. 

Visi buhalterinės apskaitos katedros dėstytojai stengėsi studijuoti Vakarų šalių 
(Danijos, Vokietijos, Norvegijos, Suomijos, Didžiosios Britanijos ir kitų) universite- 
tų patirtį rengiant apskaitos specialistus, domėjosi mokymo programomis, paskaitų 
ir pratybų vedimo metodika, studentų savarankiško darbo organizavimu ir kt. Kilo 
daug klausimų, į kuriuos buvo sunku rasti teisingą atsakymą: kokius dalykus iš- 
braukti iš tarybinių mokymo planų, kokius naujus įtraukti, koks turi būti šių dalykų 
turinys ir struktūra, kas juos dėstys, ar dėstytojai tinkamai tam pasirengę ir kt. Buvo 
nutarta buhalterinės apskaitos specialistų mokymo procesą pertvarkyti nuosekliai, 

pamažu modifikuojant mokymo programas. Taip elgtis skatino ir tai, kad 1990— 
1996 m. buhalterinės apskaitos specialybę studijavusieji buvo įstoję į universitetą 
prieš nepriklausomybės atkūrimą. Jų skaičių rodo 5 lentelės duomenys. 


5 LENTELĖ. 1990-1996 m. išleisti studijavę pagal modifikuotas tarybines 
mokymo programas buhalterinės apskaitos specialistai 


Sio BaB 


| 1044 


Iš 5 lentelės matyti, kad pagal modifikuotas tarybines mokymo programas buvo 
parengti 1044 buhalterinės apskaitos specialistai. Dėl mokymo proceso pertvarky- 
mo 1992 m. nebuvo dieninio skyriaus, 1993 m. — neakivaizdinio skyriaus studentų 
laidų, o vakarinės studijos iš viso buvo panaikintos. 

1992 m. buvo parengtos buhalterinės apskaitos bakalauro studijų programos, o 
1996 m. - apskaitos ir audito magistro studijų programos. 


3.2. Bubalterinės apskaitos bakalauro studijos 


Pirmoji buhalterinės apskaitos bakalaurų laida atkūrus 
Lietuvos nepriklausomybę buvo išleista 1995 m. 1995—2009 m. buvo parengti 1324 
buhalterinės apskaitos bakalaurai. 

Apskaitos ir audito katedra buhalterinės apskaitos bakalaurams suformulavo 
šiuos uždavinius: 1) sugebėti įvertinti apskaitos informacijos vaidmenį įmonių ūki- 
nėje ir finansinėje veikloje; 2) mokėti apskaityti ir kontroliuoti įmonės finansinę vei- 
klą — turtą, įsipareigojimus ir kapitalą; 3) įvertinti apsirūpinimo atsargomis porei- 
kius ir tvarkyti jų apskaitą; 4) tvarkyti darbą ir darbo išteklių apskaitą; 5) apskaityti 
pirkimų ir pardavimų ūkines operacijas; 6) apskaityti gamybos išlaidas ir parinkti 
bei taikyti produkcijos savikainos kalkuliavimo metodus; 7) nustatyti įmonės finan- 
sinius rezultatus ir atvaizduoti juos apskaitoje; 8) apibendrinti, analizuoti apskaitos 
duomenis ir parengti finansinę, mokestinę bei statistinę atskaitomybę; 9) laikytis 
bendravimo ir bendradarbiavimo principų, veikti, vadovauti, sugebėti dirbti kolek- 
tyve ir kt. Šie uždaviniai numato norimus gauti rezultatus, suteikiant studentams ne 

6 LENTELĖ. 1995-2001 m. išleisti buhalterinės apskaitos bakalaurai 


Metai Dieninisskyrius. | Neakivaizdinis skyrius. Išviso 
1995 45 - 45 
1996 51 - 51 
1997 40 7 47 
1998 64 28 92 
1999 52 9 61 
2000 50 12 62 
2001 44 20 64 
2002 43 29 72 
2003 72 35 107 
2004 76 48 124 
2005 89 70 159 
2006 80 64 144 
2007 74 46 120 
2008 46 47 93 
2009 51 32 83 
Išviso 877 447 1324 
tik teorinių žinių, bet ir praktinių įgūdžių. Todėl būsimo buhalterio rengimas glau- 


džiai siejamas su praktinių įgūdžių formavimu. Siekiant studijų vientisumo, teorinis 
mokymas integruojamas su praktiniu mokymu. Būsimieji buhalterinės apskaitos 
bakalaurai pirmuosius dvejus metus studijuoja pagal bendrą vadybos ir verslo admi- 
nistravimo programą, skirtą visų specializacijų Ekonomikos fakulteto studentams. 
Nuo trečiojo kurso prasideda specializacijos studijos pagal atskirą programą. 
Naujoji studijų programa parengta atsižvelgiant į svarbiausias nuostatas naujų 
įstatymų, reglamentuojančių buhalterinės apskaitos tvarkymą Lietuvoje: 1) Buhal- 
terinės apskaitos; 2) Įmonių finansinės atskaitomybės ir 3) Įmonių konsoliduotos 
finansinės atskaitomybės. Šie įstatymai suderinti su Europos Bendrijos Tarybos Ke- 
tvirtąja (78/660) ir Septintąja (83/349) direktyvomis. Rengiant programą atsižvelgta 
ir į Tarptautinės buhalterių federacijos reikalavimus ir gaires buhalterinės apskaitos 
studijoms (1999 m.) bei tarptautinius ir nacionalinius verslo apskaitos standartus. 
Programos struktūra parengta vadovaujantis šiais pagrindiniais principais: 1) į 
privalomų dalykų sąrašą įtraukiami tie dalykai, kurie būsimiems buhalteriams sutei- 
kia žinių ne tik kaip apskaityti, kontroliuoti ir analizuoti įmonės finansinę būklę ir 
veiklos rezultatus, bet ir kaip įvertinti organizacinius bei technologinius ypatumus; 
2) numatyti tokie pasirenkamieji dalykai, kurie labiausiai susiję su buhalterine aps- 
kaita, auditu ir finansine analize; 3) privalomieji ir pasirenkamieji dalykai kiekviena- 
me semestre suderinti taip, kad užtikrintų nuoseklų sisteminį žinių įgijimą. 
Buhalterinės apskaitos studijų programoje nemažai dėmesio skiriama studentų 
moksliniams įgūdžiams ugdyti. Studentai rašo kursinį darbą iš finansinės apskaitos 

ir audito dalykų. Nuoseklus privalomųjų ir pasirinktinių dalykų studijavimas kartu 
rašant kursinį darbą leidžia studentams giliau ir nuosekliau įgyti būtinų teorinių 
žinių ir praktinių įgūdžių. Kursinio darbo rašymo tvarka (rašymo procesas, literatū- 
ros studijavimas, konkrečios įmonės ūkinių operacijų apskaitos tyrimas, finansinių 
rodiklių analizė, diskusijos ir konsultacijos su dėstytoju — vadovu ir darbo gynimas 
komisijoje) pripratina studentus pasirengti savarankiškam darbui, savarankiškai da- 
ryti išvadas ir teikti pasiūlymus. 

Kiekvieno dalyko studentų žinios tikrinamos ne tik egzaminų metu, bet ir per 
sesiją. Rašomi kontroliniai darbai, rengiami pranešimai, seminarai, įvairių tipų tes- 
tai. Kontroliniai darbai sudaro nuo 15 iki 25 proc. egzamino vertinimo. Egzami- 
nai būtinai laikomi raštu. Sesijos pabaigoje egzaminų rezultatai aptariami katedros 
posėdyje, analizuojamos priežastys, dėl kurių studentai iš kurių nors dalykų gavo 
blogesnius pažymius. 


3.3. Apskaitos ir audito magistrų rengimas 


Apskaitos ir audito magistrų pirmoji laida atkūrus Lietu- 
vos nepriklausomybę buvo išleista 1997 m. 1997-2009 m. buvo parengti 463 ma- 
gistrai (žr. 7 lentelę). 

Magistrai rengiami pagal dvejų metų studijų programą. Šios programos tiks- 
las — parengti aukštos kvalifikacijos vadybos ir verslo administravimo specialistus 
apskaitos ir vidaus audito problemoms spręsti labai konkurencingos Europos Są- 
jungos rinkos sąlygomis. Šiam tikslui pasiekti iškelti tokie pagrindiniai programos 


7 LENTELĖ. 1997-2009 m. uždaviniai: 
išleisti apskaitos ir audito + suteikti studentams svarbiausias finansinės ir valdymo 
magistrai 


apskaitos, išorės ir vidaus audito bei įmonės veiklos 


Metai Magistrų analizės sri 

skaičius | R Ž dkrni O EA 
1997 35 išmokyti magistrantus modernių metodų apskaityti, 
1998 34 kontroliuoti, analizuoti ir įvertinti įmonės finansinę bū- 
i Ž klę ir rezultatus, prognozuoti veiklos perspektyvas; 
2001 37 + parengti apskaitos ir audito specialistus, sugebančius 
Ža Ž naudoti tarptautinius apskaitos standartus ir Europos 
2004 31 Sąjungos direktyvas ir dirbti ne tik Lietuvos versle, bet 
ES Ža ir tarptautinėse rinkose; 
2007 48 + išmokyti įvertinti profesinės etikos ir atsakomybės prin- 
EMA Ž cipų reikšmę apskaitos ir audito darbe, suprasti valdymo 
65 463 ir sprendimų priėmimo procesą; 

Apskaitos ir audito katedra 2010 m. Sėdi (iš kairės į dešinę): doc. dr. Romualdas Benediktas Bartaška, prof. habil.dr. 
Vaclovas Lakis (katedros vedėjas), prof. habil. dr. Jonas Mackevičius. Stovi (iš kairės į dešinę): asist. Vilius Savickas, 
asist. Daiva Raziūnienė, asist. Laimutė Kazlauskienė, asist. Daiva Tamulevičienė, doc. dr. Lionius Gaižauskas, 

asist. Irma Kamarauskienė, katedros adm. Birutė Kaulavičienė, katedros adm. Irena Romanavičienė, 

Iekt.dr. Rasa Subačienė, dokt. Vladislav Tomaševič 


+ laikytis teisės aktų, komercinės paslapties reikalavimų, bendravimo ir bendra- 

darbiavimo principų. 

Programos tikslas ir uždaviniai glaudžiai susiję su dabartine Lietuvos Respu- 
blikos ekonomikos būkle, plėtra ir tolesnėmis raidos perspektyvomis, darbo rinkos 
paklausa ir darbdavių interesais. Aukščiausios kvalifikacijos vadybos ir verslo admi- 
nistravimo specialistų, gebančių spręsti sudėtingas įvairių šalies valdymo struktūrų, 
ūkio šakų, įmonių, įstaigų ir organizacijų apskaitos ir audito problemas, parengimas 
yra objektyvi būtinybė. Buhalterinės apskaitos specialistų Lietuvoje trūksta, ir darb- 
daviai, įsitikinę buhalterinės apskaitos svarba, nori turėti tik aukštos kvalifikacijos 
buhalterinės apskaitos specialistus, gebančius ne tik apskaityti ūkines operacijas, bet 
ir daryti teigiamą įtaką veiklos rezultatams. 

Magistro programos tikslai ir uždaviniai yra susiję ir su studentų poreikiais. 
Magistrantai pagal savo poreikius ir interesus kiekviename semestre gali pasirinkti 
studijuoti savo nuožiūra vieną pasirenkamąjį dalyką iš siūlomų penkių. Be to, savo 
interesus jie gali patenkinti specializacijos seminare, atlikdami 12 savaičių mokslo 
tiriamąją praktiką ir rašydami magistro darbą. 

Programos struktūrą sudaro privalomieji ir pasirenkamieji dalykai. Pirmame, 
antrame ir trečiame semestruose numatyta po tris pagrindinius dalykus ir po vieną 
pasirenkamąjį dalyką. Pagrindinių dalykų sąraše vyrauja apskaitos dalykai (po du 
kiekviename semestre). Magistrantai studijuoja šiuos apskaitos dalykus: 

1. Tarptautinę lyginamąją apskaitą. Joje pagrindinis dėmesys skiriamas tarp- 
tautiniams apskaitos modeliams, ES direktyvoms, tarptautiniams apskaitos 
standartams ir JAV, Didžiosios Britanijos, Vokietijos, Prancūzijos, Olandijos 
ir Japonijos apskaitos patirčiai nagrinėti. 

2. Finansinės apskaitos teorija ir praktika. Šioje disciplinoje daugiausia dėmesio 
skiriama lizingo, verslo sujungimų, finansinių priemonių apskaitai, konsoli- 
duotos finansinės atskaitomybės sudarymui, dukterinių ir asocijuotų įmonių 
apskaitos ypatybėms. 

3. Valdymo apskaitos teorija ir praktika. Pagrindinis kurso tikslas — suteikti 
buvusiems bakalaurams valdymo apskaitos žinių, supažindinti su naujausiais 
valdymo apskaitos metodais ir koncepcijomis, taikymo galimybėmis ir pro- 
blemomis praktinėje veikloje įvairaus dydžio, paskirties ir organizacinio lygio 
įmonėse. 

4. Audito teorija ir praktika. Studijuojant šį kursą, daugiausia dėmesio skiriama 
audito patirčiai Europos Sąjungos šalyse nagrinėti, taip pat konkrečių audito 
sričių metodikai. 

5. Įmonių veiklos analizė. Kitaip negu finansinės analizės bakalauro studijų kur- 
se, šioje disciplinoje nagrinėjami rodikliai, esantys finansinės ir valdymo aps- 
kaitos sistemoje (produkcijos gamybos, darbo rodikliai, išlaidos, investiciniai 
projektai). Studentai mokomi, kaip interpretuoti faktus, prognozuoti įmonių 
veiklą. 

Be to, antrame ir trečiame semestruose studentai rašo mokslo tiriamuosius dar- 
bus atitinkamai iš finansinės apskaitos teorijos ir praktikos, audito teorijos ir prak- 
tikos bei įmonių veiklos analizės dalykų. 

Ketvirtame semestre magistrantai taip pat lanko specializacijos seminarą, kuria- 
me siekiama išmokyti studentus efektyviau panaudoti ankstesniųjų dalykų žinias, 
teoriją suderinti su praktiniais įgūdžiais. Specializacijos seminarai daugiausia vyks- 
ta diskusijų forma, sprendžiant konkrečias teorines ar praktines problemas. Be to, 
analizuojami ir kritiškai vertinami svarbiausios magistro darbo dalies, pirmosios, 
turinys, išvados ir rezultatai. 

Magistro programos apimtis — 80 kreditų (4 semestrai po 20 kreditų). Pagrin- 
diniams ir pasirenkamiesiems dalykams skirta po 4 kreditus. Mokslo tiriamiesiems 
darbams taip pat skirta po 4 kreditus, o magistro baigiamajam darbui — 16 kreditų. 

Privalomieji ir pasirenkamieji dalykai kiekviename semestre suderinti taip, kad 
būtų užtikrintas nuoseklus ir sistemiškas žinių įgijimas, teorinį mokymą integruo- 
jant su praktiniu mokymu. Apskaitos dalykai išdėstyti taip, kad tarp jų būtų ne tik 
loginiai ryšiai, bet ir žinių perimamumas. Todėl pirmame semestre studijuojama 

finansinės apskaitos teorija ir praktika siejama su tarptautinės lyginamosios apskai- 
tos studijomis. Šių dalykų žinios svarbios studijuojant antrajame semestre audito 
teorijos ir praktikos ir valdymo apskaitos teorijos ir praktikos dalykus. Tik išstudi- 
javus apskaitos ir audito dalykus, trečiame semestre pradedamas studijuoti įmonių 
veiklos analizės kursas. Toks dalykų išdėstymas garantuoja geresnį ir nuoseklesnį 
žinių įsisavinimą. 

Mokslo tiriamųjų darbų rašymas antrame ir trečiame semestre motyvuojamas 
tuo, kad studentai turi įtvirtinti teorines žinias, apibendrinti įvairių autorių nuomo- 
nes, mokėti analizuoti praktinę medžiagą, daryti išvadas ir teikti pasiūlymus. Kai 
kurių studentų semestro mokslo tiriamieji darbai sudaro magistro darbo pagrindą. 

Kadangi baigusieji magistrantūros studijas galės dirbti ne tik verslo įmonėse ir 
valstybės institucijose, bet ir mokslo bei mokymo įstaigose, tęsti studijas dokto- 
rantūroje, tai magistro programoje daug dėmesio skiriama studentų savarankiškam 
tiriamajam darbui. Kaip minėta, mokslinis tiriamasis darbas vykdomas visu studijų 
metu. Jau pirmame semestre magistrantai pasirenka magistro darbo temą, kurios 
pagrindą sudaro mokslo tiriamieji darbai. Studentai turi galimybę konsultuotis ne 
tik su magistro darbo vadovu, bet ir su mokslo tiriamojo darbo vadovais. Tai sudaro 
galimybę studentui į tam tikrą problemą pažvelgti kur kas plačiau ir giliau, išgirsti. 
įvairių dėstytojų nuomones tiriant pasirinktą problemą. 

Studentų mokslo tiriamojo darbo rezultatai aptariami ir skelbiami: a) speciali- 
zacijos seminaro metu; b) katedros moksliniame būrelyje; c) fakulteto SMD konfe- 
rencijoje. Geriausi studentų moksliniai darbai skatinami fakulteto administracijos ir, 
atskirų įmonių bei organizacijų (Lietuvos Respublikos buhalterinės tarnybos, Lie- 
tuvos buhalterių ir auditorių asociacijos, Auditorių rūmų ir kt.) dovanomis. Geriau- 
sių studentų mokslinių darbų santraukos skelbiamos laikraštyje „Apskaitos, audito) 
ir mokesčių aktualijos“. 

Apskaitos ir audito magistro programos studijos baigiamos magistro darbo 
rengimu ir gynimu. Katedroje sudaryta magistro darbų tematika (per 50 temų), iš 
kurios studentai savarankiškai ar pasitarę su dėstytojais pasirenka temą ir ją nagri- 
nėja. Magistro darbas ginamas viešame magistro darbų gynimo komisijos posėdyje. 
Magistro darbo kokybei vertinti skiriamas recenzentas ir oponentas. Gynimo metu 
visi komisijos nariai pateikia studentui klausimų, vertina atsakymus, darbo teorinę 
ir praktinę reikšmę. 

Į apskaitos ir audito magistrantūrą daugiausia įstoja baigę buhalterinės apskaitos 
bakalauro studijas ir pažangiausi kitų fakulteto specialybių arba kitų aukštųjų mo- 
kyklų studentai. Todėl apskaitos ir audito magistrantų pažangumas yra gana geras. 
Magistrantūros nebaigia vidutiniškai apie 10 proc. studentų. Pažymėtinos dvi pa- 

grindinės to priežastys: 1) kai kurie studentai yra labai užimti darbu, ypač dirbantys 
tarptautinėse audito firmose, bendrose su užsieniu įmonėse, stambiose bendrovėse; 
2) dėl ligų. Apskritai dėl apskaitos ir audito magistrantų pažangumo, išskyrus dvi 
minėtas priežastis, nėra jokių problemų. Tam įtakos turi tai, kad katedros posė- 
džiuose nuolat nagrinėjami dalykų dėstymo ir žinių vertinimo klausimai. Studentų 
žinios vertinamos viso semestro metu (per seminarus, pratybas, pristatant kontroli- 
nius darbus, referatus). Be to, tvarkaraščiai sudaryti taip, kad magistrantai gali lan- 
kyti visas paskaitas ir pratybas, nes daugelis užsiėmimų vyksta vakarais. 

Kaip rodo atlikti anketiniai tyrimai, daugelis magistrantų yra patenkinti fakultete 
įgytomis teorinėmis žiniomis, gebėjimais analizuoti ir vertinti, daryti savarankiškas 
išvadas. Patyrinėjus antrojo kurso magistrantų galimybes įsidarbinti matyti, kad jie 
neturi problemų įsidarbinti ir dirbti pagal specialybę. Daugelis jų dirba įmonių vyr. 
finansininkais, vyr. buhalteriais ir buhalteriais. Dažnai magistrantai įsidarbina tarp- 
tautinėse audito firmose „Price-Waterhouse-Coopers“, „Deloitte š<c Touche“, „Ernst 
8< Young“, KPMG ir nacionalinėse audito firmose „Revizorius“, „Auditas“, „Au- 
ditas ir apskaita“ ir kitose auditoriaus padėjėjais, asistentais, konsultantais, finansų 
analitikais ir kt. Nemaža dirba Lietuvos Respublikos valstybės kontrolėje ir bankų 
sistemoje. Studentams įsidarbinti nemažai padeda Apskaitos ir audito katedros dės- 
tytojai — gavę informaciją apie siūlomą darbą, praneša studentams, paaiškina darbo 
pobūdį, suteikia kitą juos dominančią informaciją. 


3.4. Mokslinių tyrimų kryptys (1990-2009 m.) 

Ypač aktyviai Apskaitos ir audito katedros dėstytojai dir- 
bo vykdydami temą „Lietuvos buhalterinės apskaitos ir kontrolės tobulinimas rin- 
kos sąlygomis“ (1990-1993 m.). Jie paskelbė periodinėje spaudoje daug straipsnių, 
propaguojančių būtinumą pertvarkyti buhalterinę apskaitą. Tyrimais buvo nustatyta, 
kad kuriant nepriklausomos Lietuvos buhalterinės apskaitos sistemą buvo padaryta 
nemaža klaidų: laiku nepatvirtintas buhalterinės apskaitos įstatymas ir kiti apskaitos 
tvarkymą reglamentuojantys dokumentai. Buvo kuriamos įvairios laikinos komisijos 
ir darbo grupės buhalterinei apskaitai tvarkyti, tačiau jos dirbo neefektyviai ir vėliau 
buvo išformuotos. Nebuvo sukurta apskaitos metodologinio vadovavimo institu- 
cija (departamentas, institutas, taryba ir pan.). Be to, pernelyg ilgai buvo delsiama 
patvirtinti Valstybės kontrolės įstatymą. To padarinys — šalies įmonėse, įstaigose ir 
organizacijose vėliau buvo aptikta daug apskaitos pažeidimo faktų. Nepatenkinama 
buhalterinės apskaitos būklė buvo terpė materialiniams ir finansiniams ištekliams 
grobstyti, įvairiems piktnaudžiavimams vykdyti. Tyrimų rezultatai parodė, kad šaly- 

je faktiškai nefunkcionavo auditinė veikla, nors ir buvo patvirtinti Auditinės veiklos 
nuostatai (1991 m.). Nebuvo įsteigtas nepriklausomų auditorių institutas, nebuvo 
institucijos, kuri rengtų nepriklausomus auditorius ir išduotų jiems licencijas. Ty- 
rimo metu buvo nustatyta, kad naujos buhalterinės apskaitos sistemos sukūrimas 
turi būti siejamas su naujų Lietuvos Respublikos įstatymų įsigalėjimu, su daugybe 
esminių pokyčių ekonominiame, politiniame ir socialiniame gyvenime. Buvo pasiū- 
lyta parengti naujos apskaitos sistemos koncepciją, numatyti esminius jos princi- 
pus, konkrečius darbus ir terminus jiems įgyvendinti. Kuriant Lietuvos buhalterinės 
apskaitos sistemą, buvo siūloma: a) panaudoti 1919-1940 m. Lietuvos buhalterinės 
apskaitos patirtį; b) objektyviai įvertinti dabartinę jos būklę, išaiškinti pažangesnes 
buhalterinės apskaitos formas ir metodus; c) perimti pažangų užsienio šalių teo- 
rinį ir praktinį patyrimą, ypač išstudijuoti buvusių socialistinių šalių buhalterinės 
apskaitos sistemų pertvarkymo patyrimą; d) vadovautis tarptautiniais buhalterinės 
apskaitos standartais ir Europos Sąjungos direktyvomis. 

Pirmaisiais Lietuvos nepriklausomybės metais Vaclovas Lakis Leningrado f- 
nansų ir ekonomikos institute apgynė ekonomikos mokslų daktaro (habilituoto 
daktaro) disertaciją „Ekonominė kontrolė pramonės ūkiskaitinio valdymo sąlygo- 
mis“ (Lietuvos Respublikos pavyzdžiu). Ekonomikos mokslų kandidato (dakta- 
ro) disertacijas 1990 m. apgynė šie katedros dėstytojai ir aspirantai: O. Žekienė — 
„Buhalterinės apskaitos išvystymas Lietuvos TSR“ (pramonės įmonių pavyzdžiu), 
R. Česnavičius - „Gamtinės apsaugos veiklos apskaita ir analizė pramonės įmonėse“ 
(Lietuvos pramonės pavyzdžiu), I. Ludborž — „Naujų gaminių įsisavinimo apskaitos 
tobulinimas“, E. Skerstonas = „Buhalterinės apskaitos organizavimas Prancūzijoje“ 
(vidutinių įmonių pavyzdžiu). 

Pirmaisiais Lietuvos nepriklausomybės metais taip pat buvo parašyta vadovė- 
lių, mokomųjų priemonių ir monografijų: Androšiūnienė, L.; Kalčinskas, G.; Lakis, 
V.; Mackevičius, J. Revizija ir kontrolė. Vilnius Mintis, 1990; Lakis, V. Ekonominė 
kontrolė tarpukario Lietuvoje. VF. Vilniaus universitetas, 1993; Lakis, V.; Macke- 
vičius, J.; Rakštikas, P. Auditas. Vilnius: Viltis, 1992; Mackevičius, J. Bubalterinės 
apskaitos raida Lietuvoje. Vilnius: Okto-Piligrimas, 1991. 

Atsižvelgdama į sparčius Lietuvos buhalterinės apskaitos, kontrolės ir audito 
pokyčius (ypač reglamentuojant jų tvarkymą), katedra pradėjo vykdyti 2-3 metų 
mokslinio darbo temas ir pasiekė šių rezultatų (žr. 8 lentelę). 

Iš 8 lentelės matyti, kad katedros dėstytojai vis daugiau dėmesio skiria buhalteri- 
nės apskaitos, finansinės analizės ir audito problemoms rinkos ekonomikos sąlygo- 
mis nagrinėti. Šie tyrimai turi svarbią reikšmę šalies apskaitos mokslui ir praktikai. 
Pažymėtina, kad buhalterinės apskaitos problemos rinkos ekonomikos sąlygomis 

8 LENTELĖ. Mokslinio darbo temos ir 1990-2009 m. pasiekti svarbiausi 
tyrimo rezultatai 


k 


1. Finansinė atskaitomybė ir jos 
analizės problemos Lietuvos ūkyje 
(1994-1997) 


Nagrinėjant finansinės atskaitomybės ir jos analizės problemas, gauti 

šie rezultai 

1. Išnagrinėtos finansinių ataskaitų kokybinės savybės ir veiksniai, 
darantys įtaką finansinių ataskaitų sudarymui 

2. Išnagrinėti buhalterinės apskaitos modeliai ir jų įtaka finansinėms 
ataskaitoms. 

3. Atlikti galiojančių šalyje finansinių ataskaitų (balanso, pelno ir 
nuostolio, pinigų srautų) palyginimai su tarybiniu laikotarpiu 
galiojusiomis ataskaitomis ir su dešimties užsienio šalių (Didžiosios 
Britanijos, Vokietijos, Prancūzijos, Švedijos ir kt.) finansinėmis 
ataskaitomis. 

Pateikti pasiūlymai finansinei atskaitomybei tobulinti, ypač atkreipiant 

dėmesį į mokestinę atskaitomybę ir jos suderinimą su finansine 

atskaitomybe 


2. Finansinių ataskaitų analizė ir 
auditas (1998-1999) 


Pasiūlytos šios finansinių ataskaitų rodiklių analizės metodikos: pelno 
ir pelningumo; trumpalaikio ir ilgalaikio mokumo; kapitalo rinkos; 
veiklos efektyvumo; finansinės rizikos ir bankroto prognozavimo. 
Išnagrinėta audito sistemos kūrimo Lietuvoje aplinkybės ir problemos. 
Pateiktos rekomendacijos dėl: privalomo audito; audito įstatymo; 
audito rizikos nustatymo; profesinės etikos kodekso; auditorių 
rengimo 


3.Lietuvos apskaitos ir audito 
integravimas į Europos sistemą. 
(2000-2001 m.) 


Pateikti konkretūs pasiūlymai rengiant Lietuvos Respublikos 
buhalterinės apskaitos įstatymą, finansinės atskaitomybės įstatymą, 
apskaitos ir audito standartai ir galimybės 
pritaikyti svarbiausias jų nuostatas rengiant Lietuvos nacionalinius 
apskaitos ir audito standartus 


4.Valdymo apskaitos ir vidaus 
kontrolės sistemų kūrimas Lietuvos 
ūkyje integracijos į Europos: 

Sąjungą kontekste (2002-2004 m.) 


Ištirti šie valdymo apskaitos klausimai: a) valdymo apskaitos vieta ir 
informaciniai ryšiai buhalterinės apskaitos sistemoje; b) produkcijos 
savikainos kalkuliavimo metodai ir jų taikymo galimybės; 

d netiesioginių išlaidų paskirstymo metodika; d) atsakomybės centrų 
sudarymas; e) biudžetų sudarymas ir kontrolė; f) vidaus ataskaitų 
sudarymas; 9) valdymo apskaitos informacijos tikslinis panaudojimas. 
Pateikti pasiūlymai vidaus audito strateginiams, metiniams ir 
operatyviniams planams sudaryti, vidaus audito tarpinėms ir 
baigiamosioms ataskaitoms rašyti 


5. Lietuvos įmonių veiklos analizės 
metodikos ir vidaus audito 
procedūros (2005-2007 m.) 


Pasiūlytos ilgalaikio ir trumpalaikio turto, nuosavo kapitalo, pinigų 
srautų analizės metodikos. Ištirtos svarbiausios vidaus audito 
procedūros ir vidaus kontrolės sistemos kūrimo bei palaikymo 
klausimai 


nuodugniai išnagrinėtos Vakarų šalyse. Tačiau automatiškai pritaikyti Vakarų šalių 
autorių tyrimus Lietuvai neįmanoma. Buhalterinė apskaita turi atspindėti faktinę 
situaciją ir būti suderinta su veikiančiais Lietuvoje įstatymais bei norminiais ak- 
tais. Todėl atlikti tyrimai faktiškai neturi analogo ir traktuotini kaip visiškai nauji ir 
originalūs. Buhalterinės apskaitos moksliniai tyrimai turi svarbią reikšmę užtikri- 
nant įmonių turto apsaugą, nacionalinių išteklių naudojimą, visų ūkinių operacijų 

ir sandorių skaidrumą, veiksmingą finansinės informacijos panaudojimą valdymo 
spendimams priimti. 
Vykdydami 8 lentelėje nurodytas temas, šie dėstytojai ir doktorantai apgynė 
daktaro disertacijas: J. Godekas — „Buhalterinio balanso informacinis naudojimas“ 
(1995 m.), R. Subačienė — „Darbo sąnaudų analizė ir valdymas“ (2002 m.), K. Sen- 
kus — „Pinigų srautų informacijos formavimo ir vertinimo sistema“ (2005 m.), 
S. Radavičius — „Lietuvos telekomunikacijų verslo vertinimo sistema“ (2006 m.). 
Per šį laikotarpį katedros dėstytojai ir doktorantai paskelbė daugiau kaip 70 
mokslinių straipsnių Lietuvos mokslo žurnaluose „Ekonomika“, „Informacijos 
mokslai“, „Inžinerinė ekonomika“, „Verslas: teorija ir praktika“, „Organizacijų va- 
dyba: sisteminiai tyrimai“, „Tiltai“, „Teisė“, „Pinigų studijos“ ir kituose, taip pat La- 
tvijos, Estijos, Lenkijos, Ukrainos, Baltarusijos ir kitų šalių mokslo žurnaluose bei 
tarptautiniuose leidiniuose. Pažymėtinos šios svarbiausios mokslinės publikacijos: 
1. Lakis, V. Audito sistema. Raida ir problemos. Vilnius: Vilniaus universiteto leidykla, 
2007. 

2. Mackevičius, J. Apskaita. Vilnius: Mintis, 2004. 

3. Mackevičius, J. Auditas. Teorija, praktika, perspektyvos. Vilnius: Lietuvos mokslas, 
1999 (antras papildytas leidimas 2001 m.). 

4. Mackevičius, J. Valdymo apskaita: koncepcija, metodika, politika. Vilnius: TEV, 2003. 

5. Mackevičius, J. Įmonių veiklos analizė: informacijos rinkimas, sisteminimas ir vertini- 
mas. 2005 (antras papildytas leidimas 2007). 

6. Mackevičius, J. Finansinių ataskaitų auditas ir analizė: procedūros, metodikas ir vertini- 
mas. Vilnius: TEV, 2009. 

Be to, katedros dėstytojai parašė vadovėlį „Finansinės apskaitos teorija ir prakti- 
ka“ (Vilnius: Vilniaus universiteto leidykla, 2009). 

Apskaitos ir audito katedros dėstytojai palaiko glaudžius ryšius su Didžiosios) 
Britanijos, Norvegijos, JAV, Italijos, Švedijos, Suomijos, Lenkijos, Latvijos, Estijos, 
Rusijos, Vokietijos, Ispanijos, Ukrainos ir kitų šalių apskaitos mokslininkais, daly- 
vavo daugelyje tarptautinių konferencijų, perskaitė pranešimų ir paskaitų. 1992— 
1996 m. katedra, Britų tarybos padedama, artimai bendradarbiavo su Temzės Slėnio 
universiteto apskaitos specialistais, beveik visi katedros dėstytojai šiame universitete 
tobulino savo mokslinę kvalifikaciją. 

Ekonominės informatikos katedra: nuo 
mechanizuoto informacijos apdorojimo 
iki vadybos informacinių sistemų 


Prof. dr. Rimvydas Skyrius 


Vilniaus universiteto Ekonominės informatikos katedros 
ištakos siekia 1965-uosius — tais metais, stiprėjant su skaičiavimo technika ir ma- 
tematiniais metodais susijusioms ekonomikos mokslo kryptims, Statistikos ir bu- 
halterinės apskaitos katedra buvo padalyta į dvi - Buhalterinės apskaitos katedrą ir 
Ekonominės kibernetikos ir statistikos katedrą. Pastaroji 1969 m. pabaigoje pasi- 
dalijo į Ekonominės kibernetikos ir Statistikos katedras. 1971-aisiais Ekonominės 
kibernetikos katedrai vadovauti ėmė doc. Leonas Simanauskas, o dar po vienų metų, 
1972-ųjų rudenį, buvo įkurta Ekonominės informatikos katedra (iki 1988 m. — 
Ekonominės informacijos katedra). Iš jos buvo perimtas ekonominės informacijos 
mechanizuoto apdorojimo organizavimo (EIMAO) specialistų rengimo kuravimas, 
ir kaip tik tų pačių metų pavasarį jau buvo išleista pirmoji inžinierių ekonomistų, 
baigusių EIMAO studijas, laida. Tai buvo pirmieji taikomosios (ekonominės) infor- 
matikos krypties specialistai, parengti Lietuvoje. Dvyliktųjų trečiojo tūkstantmečio 
metų rudenį katedra pažymės savo 40-metį. 1972-aisiais pirmuoju Ekonominės 
informatikos katedros vedėju buvo paskirtas doc. Leonas Simanauskas. Jis vėliau 
dar du kartus (1973 ir 1978 m.) buvo renkamas katedros vedėju. Nuo 1983 iki 
1988 m. katedros vedėju buvo doc. Viktoras Tamošiūnas, o paskui keturis kartus 
(1988, 1993, 1998 ir 2003 m.) vedėju buvo renkamas doc. Zenonas Brazaitis. Nuo 
2008 m. katedrai vadovauja prof. Rimvydas Skyrius. 

Katedra turi savo laboratoriją, kuri išaugo iš Ekonomikos fakulteto Mokomosios 
skaičiavimo stoties (stotis buvo likviduota 1982 m.). Šiuo metu laboratorija pavaldi 
2007 m. spalio 22 d. įsteigtam fakulteto Bendrųjų reikalų skyriui (vedėjas — doc. Vy- 
tautas Bujauskas) ir rūpinasi viso fakulteto kompiuterine įranga. 2009 m. fakultete 
(kompiuterių auditorijose, katedrose ir centruose) buvo naudojami 365 asmeniniai 
kompiuteriai (juos, beje, naudoja ir kitų fakultetų studentai). Visa kompiuterinė 
technika (ir ne tik ji) įsigyta už fakulteto uždirbtas specialiųjų programų lėšas. 

Katedroje per visą jos gyvavimo laiką pagrindines arba ne pagrindines pareigas 
turėjo beveik 70 dėstytojų ir apie 30 pagalbinio personalo darbuotojų. Nuo kate- 
dros įkūrimo iki pat pasitraukimo į profesoriaus emerito pareigas joje dirbo L. Si- 
manauskas, jam katedroje pirmajam buvo suteiktas profesoriaus mokslo laipsnis ir 

vardas. Taip pat nuo katedros įkūrimo iki šiol joje dirba doc. Z. Brazaitis (pirmasis 
katedros dėstytojas, 1967 m. tuometinės Aukštojo ir specialiojo vidurinio mokslo 
ministerijos siuntimu baigęs bazines ekonominės informatikos krypties organiza- 
vimo studijas Maskvoje), pirmosios EIMAO laidos absolventas Ričardas Kevličius. 
Nuo katedros įkūrimo iki 2009 m. rugsėjo 1 d. joje dirbo 1967-aisiais ekonominės 
informacijos mechanizuoto apdorojimo studijas Maskvoje baigęs Alvydas Vaičiulis. 
1988-1991 m., vykstant reikšmingoms politinėms permainoms, daug jaunų dėsty- 
tojų paliko katedrą, ir ji prarado nemažą savo potencialo dalį. Tačiau tuo pat metu, 
Lietuvos nepriklausomybei atvėrus sienas į pasaulį, 1991-1995 m. grupė katedros 
darbuotojų išvyko į ilgalaikes stažuotes užsienyje: doc. R. Skyrius ir asist. Anta- 
nas Malikėnas - į Ilinojaus universitetą Čikagoje, Jungtinėse Amerikos Valstijose 
(JAV); asist. Albertas Dvilinskas — į Linčiopingo universitetą Švedijoje; doc. Ona 
Barčkutė ir doc. Česlovas Ratkevičius — į Olborgo universitetą Danijoje, doc. Lai- 
ma Zalieckaitė — į Liono universitetą Prancūzijoje. Prie sklandaus katedros dar- 
bo nemažai prisidėjo jos ilgametės administratorės Veronika Časaitienė ir Vanda 
Gumauskienė. Jų pastangomis iš dėstytojų ir studentų gyvenimo buvo pašalinta 
nemaža kliūčių. 

Vadybos informacinių sistemų ir kompiuterių technologijų efektyvaus naudoji- 
mo sritis nuo pat savo ne tokio seno atsiradimo buvo ir yra pažangi ir dinamiška, 
taip pat gana kontroversiška. Ši aplinkybė, viena vertus, įpareigoja srities specialistus, 
taip pat dėstytojus stebėti naujovių dinamiką; antra vertus, patirtis rodo, kad ne visos 
naujovės vienodai pasiteisina, todėl labai svarbu remtis laiko patikrintomis vertybė- 
mis ir atskaitos taškais. Būtent tokiais principais rėmėsi ir remiasi katedros vadovai 
ir dėstytojai, sudarydami studijų programas ir rengdami joms atskiras disciplinas. 
Pagrindinius katedros dėstomus dalykus visada buvo galima jungti į tokias grupes: 
informacijos technologijos (doc. Gėlytė Kazakevičienė, vyr. asist. R. Kevličius, doc. 
Audronė Mikalauskienė, doc. Č. Ratkevičius, prof. R. Skyrius, doc. L. Zalieckaitė), 
algoritmavimas ir taikomoji programinė įranga (doc. Ona Barčkutė, doc. Z. Brazai- 
tis, doc. Algirdas Kvedaravičius), informacinių sistemų teorija, analizė, projektavimas 
(doc. O. Barčkutė, prof. L. Simanauskas), duomenų bazės (doc. Andriejus Bartkus, 
doc. L. Zalieckaitė, doc. Raimundas Žilinskas), informacinės sistemos (doc. Tatjana 
Brazaitienė, doc. Z. Brazaitis, doc. V. Bujauskas, doc. Algirdas Kiselis, doc. Stasė 
Stungurienė), informacinių paslaugų vadyba (prof. R. Skyrius). 

Katedros kuruojamų specialybių pavadinimų ir studijų programų kaita buvo to- 
kia: 

+ nuo 1967 iki 1984 m. - ekonominės informacijos mechanizuoto apdorojimo 

organizavimas; 

Ekonominės informatikos katedros kolektyvas. Sėdi (iš kairės į dešinę): doc. dr. Leonas Simanauskas, vyr. laborantė 
Veronika Časaitienė, laborantė Reda Lomsargienė, doc dr. Viktoras Tamošiūnas; stovi (iš kairės į dešinę): Česlovas 
Ratkevičius, doc. dr. Algirdas Antanas Kiselis, Jonas Zasas, Anatolijus Stašaitis, Vytautas Galvelė, Michalina Našlanis, 
doc. dr. Vytautas Bujauskas, Alvydas Vaičiulis, doc. dr. Algirdas Kazimieras Kvederavičius, doc. dr. Zenonas Brazaitis, 
doc. dr. Andriejus Arimantas Bartkus, Raimundas Žilinskas, Ričardas Kevličius. Apie 1977 m. 


+ nuo 1984 iki 1990 m. — ekonominė informatika ir automatizuotos valdymo 
sistemos; 

+ nuo 1990 iki 1995 m.- ekonominė informatika; 

+ nuo 1995 (tik iki 2002 m.) — verslo administravimo ir vadybos bakalauro 
programos ekonominės informatikos dvejų metų studijų dalis (nuo trečiojo 
kurso); 

+ nuo 1997 m. — ekonominės informatikos dvejų metų magistrantūra (nuo 
2003 m. ją pakeitė vadybos informacinių sistemų magistrantūra); 

+ nuo 1998 m.- verslo informacijos vadyba (jungtinė Ekonomikos ir Komuni- 
kacijos fakultetų bakalauro studijų programa); 

+ nuo 1999 m.- vadybos informacinės sistemos (bakalauro studijos). 

Nuo 1972 iki 2009 m. Ekonomikos fakultetą baigė 1620 ekonominės informa- 
tikos specialistų, iš jų 1554 — dienines, 57 — vakarines (1989-1993 m.) ir 9 — neaki- 
vaizdines studijas (1995 m.). 

Katedroje visą laiką rengiami ir mokslo darbuotojai: nuo 1972 iki 1989 m. eko- 
nomikos matematinių metodų ir skaičiavimo technikos taikymo liaudies ūkio ir jo 

šakų valdyme, nuo 1989 iki 1992 m. — ekonomikos matematinių metodų aspiran- 
tūroje, o nuo 1992 m. — socialinių mokslų šakos vadybos ir administravimo krypties 
doktorantūroje. Katedroje parengtos ir apgintos disertacijos: viena — ekonomikos 
mokslų daktaro (nostrifikuota — socialinių mokslų habilituoto daktaro); dvylika — 
ekonomikos mokslų kandidato (socialinių mokslų daktaro); viena — technikos 
mokslų kandidato (technikos mokslų daktaro); dvi — socialinių mokslų daktaro (iš 
jų viena — Vokietijos piliečio). 2007 m. rugsėjį doc. R. Skyrius sėkmingai įvykdė ha- 
bilitacijos procedūrą ir katedroje eina profesoriaus pareigas. 2009-2010 m. katedros 
doktorantūroje studijuoja du doktorantai. 

1972-1992 m. katedros dėstytojai labai aktyviai dalyvavo kuriant ir diegiant in- 
formacines sistemas įvairiose Lietuvos valdymo struktūrose ir gamybinėse organiza- 
cijose, atliko mokslinius tyrimus ir rengė projektus. Ypač pažymėtini darbai kuriant 
informacines sistemas, atskirus jų posistemius arba valdymo uždavinius Lietuvos 
automobilių kelių ir transporto ministerijoje, Statybos ministerijoje, Lietuvos du- 
jofikacijos valdyboje, Staklių mokslinio tyrimo institute, Vilniaus baldų kombinate, 
Vilniaus elektros suvirinimo įrengimų gamykloje, Vilniaus kuro aparatūros gamy- 
kloje, Panevėžio tiksliosios mechanikos gamykloje, Šiaulių dviračių gamykloje ir kt. 
Projektavimo darbų (mokslinio tyrimo temų) vadovai buvo A. Bartkus, Z. Brazaitis, 
A. Kiselis, A. Kvederavičius, L. Simanauskas, V. Tamošiūnas ir kt. Vėliau dėl pasi- 
keitusių ekonominio gyvenimo prioritetų centralizuotai finansuojamas taikomasis 
valdymo struktūras. Nors katedros dėstytojai savo iniciatyva epizodiškai dalyvauja 
taikomuosiuose mokslinių tyrimų projektuose, ši veikla nėra kiek nors rimčiau ko- 
ordinuojama. 

Katedros dėstytojai yra parengę nemaža gerų vadovėlių, daug kitų mokymo 
metodinių priemonių (žr. 1 priedą). Pirmasis originalus ekonominės informacijos 
mechanizuoto apdorojimo vadovėlis Lietuvoje buvo išleistas 1978 m. (L. Simanaus- 
kas, V. Tamošiūnas). Labai populiarus visoje Sovietų Sąjungoje buvo 1982-aisiais 
Maskvoje išleistas Z. Brazaičio ir L. Simanausko mašininio duomenų apdorojimo 
projektavimo pagrindų vadovėlis, skirtas ekonominės informatikos krypties stu- 
dijoms visoje tuometinėje Sovietų Sąjungoje. Vadovėlių ir mokomųjų priemonių 
leidyba ypač paspartėjo 1992-2009 m. Pavyzdžiui, 1998 m. išleistas verslo vadybos 
informacinių sistemų vadovėlis (Z. Brazaitis, T. Brazaitienė) (laimėjo Atviros Lie- 
tuvos fondo vadovėlių konkursą), o 1999 m. — ekonominės informatikos vadovėlis 
(O. Barčkutė, A. Mikalauskienė, R. Skyrius). 2005 m. išleistas informacijos ir ko- 
munikacijos technologijų vadovėlis (R. Skyrius, A. Mikalauskienė, L. Zalieckaitė), o 
2008 m. išleistas antrasis šio vadovėlio leidimas, Lietuvos mokslo tarybos rekomen- 

duotas šalies aukštosioms mokykloms. Vadovėlių bei mokomųjų knygų išleido ir 
kiti katedros darbuotojai — O. Barčkutė, V. Bujauskas, L. Simanauskas, L. Zalieckai- 
tė. Katedros dėstytojai parengė nuotolinių studijų kursus „Informacinės sistemos“, 
„Duomenų bazės“, kurie sėkmingai įdiegti ir naudojami mokymo procese. Ilgą laiką 
pagrindiniam Ekonomikos fakulteto mokslinės veiklos ruporui — mokslo darbų rin- 
kiniui „Ekonomika“ — vadovavo vyr. redaktoriaus pareigas ėjęs prof. L. Simanauskas. 
Jo pastangos daugiausia lėmė išaugusį žurnalo svorį ir tarptautinį pripažinimą. 

Ekonominės informatikos katedra iki 1990 m. glaudžius mokslo ir studijų ryšius 
palaikė su giminingomis kelių Maskvos institutų, Baltarusijos, Estijos, Latvijos ir 
Ukrainos aukštųjų mokyklų katedromis, taip pat Bratislavos aukštąja ekonomikos 
mokykla ir Rostoko universitetu. Nuo 1990-ųjų tarptautiniai ryšiai išsiplėtė į Va- 
karus. Įvairiomis formomis palaikomi ryšiai su giminingomis katedromis ir kitais 
aukštųjų mokyklų padaliniais iš Danijos (Olborgo universitetas), JAV (Ilinojaus ir 
Indianos universitetai), Didžiosios Britanijos (Mančesterio, Birmingemo, Notinge- 
mo universitetai), Prancūzijos (Liono trečiasis universitetas), Švedijos (Linčiopingo 
ir Lundo universitetai), Vokietijos (Acheno, Bambergo, Berlyno Humboldtų, Duis- 
burgo, Greifsvaldo, Manheimo ir Miuncheno universitetai). Katedros dėstytojai 
stažuoja užsienyje, pagal tarptautines mainų programas užsienyje studijuoja mūsų 
studentai. 

Mokslo partnerystės ryšiai palaikomi su kitais Vilniaus universiteto fakultetais — 
Komunikacijos, Teisės — ir kitomis Lietuvos aukštosiomis mokyklomis bei verslo 
struktūromis — su Vilniaus Gedimino technikos universiteto katedromis (daugiau- 
sia — doktorantūros ir disertacijų gynimo srityje), taip pat su Kauno technologijos ir 
Vytauto Didžiojo universitetais, asociacija „Infobalt“. 

Geri ir abipusiškai naudingi dalykiniai ryšiai palaikomi su Lietuvos statistikos 
departamentu, kai kuriomis kitomis valstybinėmis informacijos ir informacijos 
technologijų institucijomis, taip pat su informacijos ir technologijų verslo struk- 
tūromis — akcinėmis bendrovėmis „Microsoft Lietuva“, „IBM Lietuva“, „Baltijos 
programinė įranga“, „Alna“, „Labais“, „Navision Baltika“, „Scala Lietuva“, „Stekas“, 
„Zeturija“ ir t. t. 

Ekonominės informatikos studijas Ekonomikos fakultete yra baigę Lietuvos 
Respublikos politikai ir valdžios institucijų nariai energetikos ministras A. Se- 
kmokas, Seimo narys J. Lionginas, ėjęs Lietuvos radijo ir televizijos generalinio di- 
rektoriaus pareigas A. Trakimavičius, aukšti bankų ir finansų struktūrų pareigūnai 
V. Galvelė, A. Malikėnas, R. Žilinskas. 

1997-aisiais buvo surengtas katedros jubiliejaus — 25-mečio — minėjimas. Stu- 
dentų tradicijos iki 1991 m. buvo labai susijusios su Ekonomikos fakulteto šventė- 

Ekonominės informatikos katedra 2009 m. Stovi (iš kairės į dešinę): katedros vedėjas prof. dr. Rimvydas Skyrius, 
Įekt. Ričardas Kevličius, doc. dr. Česlovas Ratkevičius, doc. dr. Raimundas Žilinskas, doc. dr. Gėlytė Angelė 
Kazakevičienė, doc. dr. Tatjana Brazaitienė, doc. dr. Zenonas Brazaitis, dokt. Arūnas Butkevičius, doc. dr. Vytautas. 
Bujauskas, asist. Gediminas Rumšas. Sėdi (iš kairės į dešinę): katedros administratorė Daiva Budrienė, asist. Roberta 
Grinkytė, doc. dr. Audronė Ona Mikalauskienė, doc. dr. Ona Barčkutė, asist. Eglė Staišiūnienė, doc. dr. Laima: 
Zalieckaitė 


mis, taip pat su studentų mediumu — studijų vidurio švente. Kai kurios šių tradicijų 
atmirė; išliko sena tradicija kas penkeri arba dešimt metų rengti absolventų susitiki- 


mus. Buvę ir dabartiniai katedros darbuotojai susitinka įvairiomis progomis, rengia 

jubiliejines katedros narių šventes. Deja, jose jau nebesutiksime mus anksti palikusių 

Leono Simanausko, Alvydo Vaičiulio, Algirdo Kiselio, Viktoro Tamošiūno... 
Ekonominės informatikos katedra, du kartus jaunesnė už gražų ir garbingą ju- 


iuolaikiškumu infor- 


biliejų švenčiantį Ekonomikos fakultetą, jį puošia naujumu ir 
macijos visuomenės kūrimo Lietuvoje ir pasaulyje dvasia. 


1 priedas 
Ekonominės informatikos katedros darbuotojų 

Ekonominės politikos katedra 


Duc. dr. Bronislava Barzdenytė 


1. Ekonominės politikos katedra (iki 1990 m.) 


Per daugelį Vilniaus universiteto ir Ekonomikos fakul- 
teto pertvarkymų katedros pavadinimas ir dėstomi dalykai keitėsi, ir nuo 2001 m. 
pavadinimas „sugrįžo“ į pradinį. 

Katedros pavadinimų kaita: Ekonominės politikos katedra (nuo įsteigimo 
1930 m.), Ekonominės ir socialinės politikos katedra (nuo 1940 m.), Pramonės 
ekonomikos katedra (nuo pokario), Liaudies ūkio ekonomikos katedra (sujungta iš 
trijų, nuo 1946 m.), Pramonės ekonomikos katedra (vėl išskirta, nuo 1965 m.), Ga- 
mybos ekonomikos katedra (pervardyta 1991 m.), Visuomenės ūkio katedra (per- 
vardyta 1992 m.), Ekonominės politikos katedra (nuo 2004 m.). 


1.1. Ekonominės politikos katedros įkūrimas ir veikla 


Katedras įkūrimas ir raida. Ekonominės politikos katedra 
įsteigta 1930 m. statutu Kauno universiteto Teisių fakultete įteisinus Ekonomikos 
skyrių ir jame sudarius penkias katedras. Katedrai vadovavo doc. Albinas Rimka. 
Vilniaus universitete 1940 m. įkūrus Ekonomikos mokslų fakultetą, buvo įsteigta 
Ekonominės ir socialinės politikos katedra, vedėjas doc. Jonas Bučas. 

Po karo Ekonomikos mokslų fakultete kūrėsi daug smulkių katedrų, kurios 
1946 m. buvo sujungtos į dvi dideles, viena jų buvo Liaudies ūkio ekonomikos ka- 
tedra. Ji sudaryta sujungus tris trumpai veikusias katedras: Liaudies ūkio ekonomi- 
kos (vedėjas prof. J. Bučas), Pramonės ekonomikos (vedėjas iš pradžių prof. Petras 
Šalčius, vėliau doc. D. Gecevičius), Prekybos ekonomikos (vedėjas doc. Kazimie- 
ras Lukša) ir 1947 m. dar prijungus mažą Ekonominės geografijos katedrą (vedė- 
jas A. Kvedaras). Liaudies ūkio ekonomikos katedros vedėjai: 1946-1966 m. prof. 
J. Bučas, 1966-1968 m. doc. Leonas Jasinskas. 

Daugėjant studentų, dėstomų dalykų ir dėstytojų, Liaudies ūkio ekonomikos ka- 
tedra buvo suskaidyta — 1963 m. iš dalies jos dėstytojų įkurta Prekybos ekonomikos 
katedra (vedėjas 1963-1969 m. prof. Marijonas Gregorauskas), 1965 m. vėl išskir- 
ta Pramonės ekonomikos katedra (vedėjas 1965—1970 m. doc. Juozas Pauliukonis, 

1970-1981 m. doc. Paulius Kiuberis, 1981—1991 m. doc. Teodoras Chomentaus- 
kas). 

Pramonės ekonomikos katedra sparčiai plėtėsi ir iš dalies jos dėstytojų 1968 m. 
buvo organizuota Darbo ekonomikos katedra, o 1970 m. atskirta Pramonės įmonių 
planavimo katedra!. Pramonės ekonomikos katedra tokiu pavadinimu, užsiimanti 
tokia pačia pagrindine veikla, išliko iki 1991 m. 

Katedros dėstomų dalykų pradžia. Katedros kuruojamus ir jos profilį atitinkančius 
kursus dėstyti pradėta jau XIX amžiaus pirmoje pusėje. Ištakos sietinos su Politi- 
nės ekonomijos katedros įsteigimu ir plėtra Vilniaus universitete. 1803 m. statutu 
politinė ekonomija buvo išskirta iš bendro prigimtinės teisės kurso ir įsteigta Poli- 
tinės ekonomijos katedra. Truputį vėliau buvo patvirtintas ir Maskvos universiteto 
statutas, kuris taip pat numatė atskirą politinės ekonomijos katedrą. Tad Vilniaus 
ir Maskvos universitetai aukštojo mokslo istorijoje buvo pirmieji, įsteigę politinės 
ekonomijos katedras, kitose šalyse jos įsikūrė paskiau: 1805 m. — Anglijoje, Rytų 
Indijos koledže, 1918 m. - JAV, Kolumbijos universitete, 1919 m. — Prancūzijoje?. 

Politinės ekonomijos katedros skaitomi kursai plėtėsi, apėmė visų pirma pre- 
kybos bei finansų, o vėliau ir pramonės ekonomikos klausimus. Būtent pramonės 
ekonomikos disciplina beveik visą istorinį laikotarpį buvo pagrindinė Ekonominės 
politikos katedros veiklos sritis. Pramonės ekonomikos mokslo pradžiai Vilniaus 
universitete priskirtinas Jono Vaškevičiaus 1836 m. vertimas „Pramonės ekonomikos 
pagrindai, išdėstyti pokalbiais““. Todėl galima teigti, kad pagrindinis katedros ku- 
ruojamas dalykas pradėtas dėstyti prieš 94 metus iki Ekonominės politikos katedros 
įsteigimo (1930 m.) arba prieš 110 metų iki specializuotos Pramonės ekonomikos 
katedros įsteigimo pirmaisiais pokario metais, arba prieš 174 metus skaičiuojant 
nuo šių metų, kai švenčiamas garbingas Ekonomikos fakulteto jubiliejus. 

Kiti katedros kuruojami dalykai pradėti dėstyti gerokai vėliau. Universiteto Kau- 
ne laikotarpiu, 1923 m. įkūrus Teisių fakultete Ekonomikos (anuomet - Ekono- 
mijos) skyrių, Alfonsas Moravskis dėstė discipliną Lietuvos visuomenės ūkis. Po 
1930 m., plečiantis programai, pradėta dėstyti muitų ir konjunktūros politika, veikė 
ekonominės politikos seminaras?. 

Katedros dėstomi dalykai ir dėstytojai nuo pokario laikotarpio. Galima teigti, kad 
pagrindinė katedrų skaičiaus didėjimo fakultete priežastis 1944 m. buvo fundamen- 
talūs ūkio pokyčiai, lėmę radikalų studijų turinio pasikeitimą — iš privataus ūkio 

ekonomikos į centralizuotą valstybinio planinio ūkio organizavimą. Dėl to kito dės- 
tomų ekonomikos dalykų turinys, radosi naujų dėstomų dalykų, atitinkančių to lai- 
kotarpio ekonominę politiką — centralizuotą planinį ūkį. O 1963-1968 m. katedrų 
skaičiaus daugėjimą ir specializavimąsi lėmė du veiksniai: ūkio poreikius atliepian- 
tis ekonominių specialybių skaičiaus didėjimas ir su tuo susijęs priimamų studentų 
skaičiaus didėjimas. Tai plėtros veiksniai, katedros dėstomi dalykai dėl to nesikeitė, 
daugėjo tik studentų, o dėl to reikėjo daugiau dėstytojų. 

Pagrindiniai dalykai, kuriuos kuravo katedra ir kurie atitiko jos profilį bei suda- 
rė ekonomikos specialybių studijuojamų dalykų branduolį, visą sovietinį laikotarpį 
buvo du: SSRS liaudies ūkio planavimas ir pramonės ekonomika. Nors svarbus ir 
trečiasis dalykas, ekonominė istorija, kuri, kaip bendrojo lavinimo disciplina, taip 
pat buvo dėstoma beveik visų specialybių ekonomikos studentams. 

Iki 1979 m. nuo pokario dėstomi dalykai iš esmės nesikeitė. Aštuntojo dešim- 
tmečio pabaigoje, devintojo pradžioje susikaupusios ekonomikos problemos ir sie- 
kimas efektyvinti ūkį atsiliepė ir studijų procesui: pradėti dėstyti nauji specialūs kur- 
sai, vyko darbuotojų ir jų pareigybių kaita. Tai ypač pasakytina apie 1981-1982 m. 

Toliau pateikiami katedros profilinių dalykų dėstytojai, nevardijant tų dalykų ir 
dėstytojų, kurie pagal dabartinį katedrų dalykų pasiskirstymą priklausytų kitoms 
katedroms, nors tam tikru laikotarpiu buvo didelės Liaudies ūkio ekonomikos ka- 
tedros dalis: 

+ SSRS liaudies ūkio planavimas (vėliau SSRS ekonominio ir socialinio vys- 
tymo planavimas). Nuo 1940 m. dėstė universitete dirbantis Jonas Bučas 
(ekon. m. dr. 1933, prof: 1946, LSSR MA narys korespondentas 1946), nuo 
1964 m.- Jonas Lapėnas (ekon. m. kand. 1968) ir Anelė Sausanavičiūtė- 
Bartkienė (ekon. m. kand. 1968), nuo 1965 m. — Paulius Kiuberis (ekon. m. 
kand. 1969), nuo 1969 m. — Valerija Marija Bulotienė (ekon. m. kand. 1974), 
nuo 1976 m. - Kęstutis Glaveckas (ekon. m. kand. 1976), nuo 1982 m.— Ar- 
vydas Paškevičius (ekon. m. kand. 1984), nuo 1983 m. - Romanas Urniežius 
(ekon. m. kand. 1982), nuo 1985 m.— Bronislava Barzdenytė (ekon. m. kand. 
1983), nuo 1986 m.— Birutė Teodora Visokavičienė (ekon. m. kand. 1979), 
nuo — 1986 m. Raimonda Balnienė (ekon. m. kand. 1984). 

+ Pramonės ekonomika. Nuo 1947 m. dėstė Mykolas Ragevičius (doc. 1958), 
nuo 1964 m. — Steponas Imbrasas (doc. 1977), nuo 1965 m. - Kazimiera Da- 
nutė Prunskienė (ekon. m. kand. 1971) ir Vincentas Baranauskas (ekon. m. 
kand. 1965, doc. 1970, e. prof. p. 1975, prof: 1977), nuo 1967 m. - Dalia Ra- 
čienė, nuo 1969 m. - Jonas Tamulevičius (doc. 1973), nuo 1971 m. - Teodo- 
ras Chomentauskas (doc. 1975), nuo 1982 m. — Arvydas Leščinskas (ekon. m. 

Pramonės ekonomikos katedros kolektyvas 1979 m. Sėdi (iš kairės į dešinę): vyr. dėstytojas Jonas Lapėnas, 

doc. dr. Anelė Bartkienė, doc. dr. Kazimiera Danutė Prunskienė, metodininkė Vlada Akromienė, vyr. dėstytoja Valerija 
Bulotienė, dėstytoja Dalia Račienė, doc. dr. Paulius Kiuberis, doc dr. Steponas Imbrasas, prof. habil. dr. Vincentas 
Baranauskas; stovi (iš kairės į dešinę): stažuotojas Aidas Karpavičius, stažuotojas Arvydas Paškevičius, vyr. dėstytojas 
Kęstutis Glaveckas, aspirantas Arvydas Leščinskas, aspirantas Algirdas Kasperūnas, asistentas Petras Vičkus 


kand. 1984), nuo 1983 m. — Stasys Valentinavičius (ekon. m. kand. 1983), nuo 
1985 m.- Birutė Galinienė (ekon. m. kand. 1984), nuo 1986 m. - Danutė 
Bartaškienė (ekon. m. kand. 1972). 

+ Ekonominė istorija. Nuo 1952 m. dėstė Leonas Jasinskas (doc. 1958), nuo 
1967 m. Liudas Truska. 

+ Statybos ekonomika. Nuo 1969 m. dėstė Algirdas Taunys (doc. 1973). 

+ Mokslo-techninės pažangos ekonominės problemos. Šį naują kursą skaityti 
1979 m. pakviestas Lietuvos MA Ekonomikos instituto sektoriaus vedėjas 
Petras Stanikas (ekon. m. kand. 1961, doc. 1980), nuo 1984 m. - Edmundas 
Smilga (ekon. m. kand. 1966). 

+ Mokslinių tyrimų pagrindai. Nuo 1981 m. dėstė doc. P. Kiuberis, nuo 
1989 m.- doc. D. Bartaškienė. 

= Įvadas į specialybę. Nuo 1981 m. dėstė doc. K. D. Prunskienė. 

* Ūkio mechanizmo tobulinimas. Nuo 1982 m. dėstė e. doc. p. K. Glaveckas. 

+ Mokslo ekonomika. Nuo 1982 m. dėstė doc. K. D. Prunskienė. 

+ Ekonominio valdymo pagrindai ir ūkio mechanizmas. Nuo 1989 m. dėstė 
ekon. m. kand B. Barzdenytė (doc. 1991). 

Išskirtiniais 1978-1979 m. m., Vilniaus universitetui švenčiant jubiliejinius 
400-uosius metus, Ekonomikos fakulteto plėtra pasiekė mastą, kai absolventų 
skaičius peržengė 1000 per metus. Tais metais katedroje dirbo vienuolika etatinių 
dėstytojų, iš kurių devyni turėjo mokslo laipsnius, trijų pareigos buvo ne pagrin- 

dinės, du stažuotojai, trys aspirantai. Tai prof. habil. dr. V. Baranauskas (0,5 eta- 
to), doc. A. Bartkienė, doc. T. Chomentauskas, doc. S. Imbrasas, doc. P. Kiuberis, 
doc, K. D. Prunskienė, doc. A. Taunys, e. doc. p. P. Stanikas (0,25 etato), vyr. dėst. 
V. M. Bulotienė, vyr. dėst. K. Glaveckas, vyr. dėst. J. Lapėnas, dėst. D. Račienė, dėst. 
A. Mikučionis (0,5 etato), asist. Petras Vičkus, stažuotojas Aidas Karpavičius, sta- 
žuotojas A. Paškevičius, aspirantas E. Jakubauskas, aspirantas Algirdas Kasperiūnas, 
aspirantas A. Leščinskas. 


1.2. Pramonės ekonomikos ir planavimo specialistų 
rengimas 


Katedros kuruojama specialybė — pramonės ekonomika 
ir planavimas. Specialistai buvo rengiami dirbti planavimo ir organizavimo darbą 
tiek įmonėse, tiek valdybose, respublikiniuose ir rajoniniuose planavimo organuose. 
1945-1969 m. (iki fakulteto išskaidymo į tris) šių specialistų buvo parengta 1388, 
arba 35 proc. visų Ekonomikos fakulteto absolventų, daugiausia iš visų Ekonomikos 
fakultete rengiamų specialybių. Suprantama, planiniam ūkiui reikėjo daug specialis- 
tų, išmanančių planavimo darbą. Tik 1957-1960 m. jų buvo išleista mažiau nei fi- 
nansų ir kredito specialybės absolventų. Kintanti studentų skaičiaus struktūra pagal 
specialybes atspindi specialistų poreikio kitimą ir kaip susijusį procesą — fakulteto 
katedrų kaitą. 

1969 m. Ekonomikos fakultetą pertvarkius į tris, katedra priklausė Pramonės 
ekonomikos fakultetui (nuo 1988 m. pervardytam Gamybos ekonomikos fakulte- 
tui). Šis organizacinis pertvarkymas pagrindinei katedros veiklai iš esmės įtakos ne- 
turėjo, nes nesikeitė kuruojamos specialybės, beveik nesikeitė studentų skaičius. Iki 
1979 m. nesikeitė ir dėstomi dalykai. 

1980-1991 m. katedra kuravo pramonės planavimo specialybės dieninių studijų 
grupę ir dvi vakarinių studijų grupes, kurių vienai buvo dėstoma lietuvių, kitai — rusų 
kalba. Šiose grupėse kiekvienais metais mokėsi apie 60-70 studentų. Kitas šios spe- 
cialybės grupes kuravo 1970 m. atskirta Pramonės įmonių planavimo katedra, nuo 
1989 m., pakeitus jos pavadinimą, — Įmonių ekonomikos katedra. 


1.3. Katedros moksliniai tyrimai 

Katedros kolektyvas nuolat vykdė mokslo tiriamąjį darbą. 
Sovietiniu laikotarpiu ideologija ribojo galimybes Lietuvos ekonominių discipli- 
nų dėstytojams dirbti mokslinį darbą ekonominės teorijos ir metodologijos srityje, 
tad dauguma jų nagrinėjo praktines ūkio problemas. Laikotarpio aplinkybės lėmė, 

kad katedros, kaip ir viso universiteto, ekonomistai turėjo tiesiogiai padėti Lietu- 
vos ūkiui spręsti einamąsias bei perspektyvines plėtojimo, gamybos organizavimo 
ir valdymo tobulinimo problemas. Katedros darbuotojų moksliniai darbai aktyviau 
pradėjo skleistis šeštajame dešimtmetyje. Būtent šiam laikotarpiui būdinga tai, kad 
pasirodė ir vėlesniais metais daugėjo darbų, kuriuose nagrinėjama atskirų ūkio šakų 
ir ūkinės veiklos istorinė raida, ypač jų formavimas bei plėtotė. 

Lietuvos ekonominės istorijos tema 

L. Jasinsko mokslinių darbų sritis įvardijama kaip pramonės plėtra Lietuvoje 
kapitalizmo laikotarpiu, to laikotarpio vyriausybės ekonominė politika, užsienio 
kapitalo skverbimasis į Lietuvos pramonę. Jo darbuose taip pat išryškinti ir apiben- 
drinti pagrindiniai LSSR industrializavimo bruožai bei ypatybės pokario metais, 
apibrėžtos svarbiausios pramonės tolesnės plėtotės kryptys. 

M. Ragevičius nagrinėjo duonos kepimo pramonės istoriją, ekonominius santy- 
kius šioje veikloje, apimdamas gubernijų, tarpukario Lietuvos ir tarybinį laikotarpį 
(1965). 

S. Imbraso kandidato (dabar daktaro) disertacijos tyrimų sritis buvo mėsos pra- 
monės raida sovietiniu laikotarpiu (1971). 

L. Truska nagrinėjo Lietuvos ūkio raidos feodalizmo epochoje klausimus. Jis 
nušvietė Lietuvos ūkio būklę ir visuomenės socialinę struktūrą feodalizmo irimo ir 
kapitalistinių santykių formavimosi laikotarpiu (1972, 1974). 

Visuomeninės gamybos efektyvumo didinimo tema 

Šioje mokslinių tyrimų srityje katedros dėstytojai, kaip ir kiti universiteto eko- 
nomistai, dirbo daugiausia ir atliko darbų, turėjusių praktinę reikšmę, taip pat, beje, 
privalėjo plėtoti ir to laikotarpio teorines koncepcijas. 

P. Kiuberis buvo bene produktyviausias iš katedros darbuotojų, yra paskelbęs dau- 
giau nei 70 mokslinių darbų. Dabartinėmis kategorijomis vertinant, jis dirbo makro- 
ekonomikos srityje, nagrinėjo bendruosius teorinius ir metodologinius visuomeninės 
gamybos efektyvumo didinimo klausimus. Jo darbuose išryškinami socialistinės išplės- 
tinės reprodukcijos Lietuvoje tempai ir proporcijos, dėsningumai bei ypatumai, anali- 
zuojami ūkio struktūros kitimai ir visuomeninės gamybos efektyvumo kilimas, apskai- 
čiuojamas visuomeninio produkto pasiskirstymas į būtinąjį ir pridedamąjį (1963, 1966, 
1974). Su šia tema ir pagrindine katedros disciplina sietinos P. Kiuberio monografijos 
„Lietuvos TSR visuomeninis produktas ir nacionalinės pajamos“. Vilnius, 1963, ir „Iš- 
plėstinės reprodukcijos dėsningumai Tarybų Lietuvoje“. Vilnius, 1974. 

V. Baranauskas, ėjęs katedroje ne pagrindines pareigas, šalia darbų, atsklei- 
džiančių gamybos efektyvumo didinimo rezervus Lietuvos pramonėje, ypač prie- 

taisų gamyboje, daug dėmesio skyrė probleminiams teoriniams metodologiniams 
gamybos efektyvumo klausimams. Skelbtuose darbuose ir daktaro (dabar habil. 
daktaro) disertacijoje (1971) jis pateikė teorinį ekonominio visuomeninės gamy- 
bos efektyvumo apibūdinimą, gamybos efektyvumo didinimo šaltinių, veiksnių, 
būdų, kiekybinio matavimo metodikos pagrindimą ir rodiklių sistemą (1967, 1970, 
1974). Iš stambesnių to laikotarpio jo darbų paminėtina monografija „Ekonominis 
gamybos efektyvumas ir jo didinimas“. Vilnius, 1970. Tary- 
biniam ekonomikos daktaro laipsniui gauti buvo reikalau- 
jama reikšmingų ekonomikos mokslo ir jos teorijos sričių 
naujovių. V. Baranausko daktaro disertacijos pagrindinės 
idėjos, išdėstytos straipsnyje „Sistema pokazatelei ekono- 
mičeskoi efektivnosti proizvodstva“, buvo atspausdintos to 
meto prestižiniame sąjunginiame žurnale „Voprosy ekono- 
miki“ (1974, Nr. 12). Reikia pažymėti, kad šį aukštą mokslo. 
laipsnį, labai gerą darbų įvertinimą V. Baranauskas pasiekė 
būdamas nepartinis. 

Kiti katedros dėstytojai tyrė gamybos efektyvumo di- 
dinimo problemas atskirose pramonės šakose. Tipiški na- PE bebildi Vincentas 
grinėjami tokių temų klausimai — darbo našumo didinimas, 
savikainos mažinimas, efektyvesnis pagrindinių gamybinių 
fondų naudojimas, gamybos išdėstymas. A. Taunys domėjosi Lietuvos statybinių, 
medžiagų pramonės plėtros ir išdėstymo problemomis (1975), lengvosios pramo- 
nės gamybos vystymo, efektyvumo bei darbo našumo didinimo klausimus nagri- 
nėjo J. Lapėnas (siuvimo pramonėje, 1965), A. Sausanavičiūtė-Bartkienė (tekstilės 
pramonėje, 1974). K. Glaveckas sutelkė dėmesį į lengvosios pramonės mokslinės 
techninės pažangos ekonominį efektyvumą (1977), S. Imbrasas nagrinėjo mėsos 
pramonės pagrindinių gamybinių fondų panaudojimą (1968), T. Chomentauskas — 
pieno pramonės techninio lygio kėlimą (1975), V. Bulotienė — pagrindines cukraus 
pramonės gamybos efektyvumo didinimo kryptis, K. D. Prunskienė — konditerijos 
pramonės plėtimo problemas (1969). 


Gamybinių jėgų išvystymo ir išdėstymo tema 

Ilgą laiką, pradedant nuo penktojo dešimtmečio, tai buvo pagrindinė ekono- 
mikos fakulteto tema. Darbų šia tematika pradžia sietina su ilgalaikių programų 
rengimu vyriausybėje ir planavimo institucijose, į tą darbą buvo įtraukiamos jung- 
tinės Lietuvos mokslininkų jėgos. Penktojo dešimtmečio pabaigoje buvo sudaryta 
pirmoji LSSR gamybinių jėgų išvystymo ir išdėstymo schema generalinei perspek- 

tyvai (iki 1965 m.), kurią rengiant dalyvavo katedros dėstytojai J. Bučas ir M. Rage- 
vičius. Rengiant antrąją tokio pat pobūdžio schemą 1961—1980 m., be jų, dalyvavo 
L. Jasinskas. Pagrindžiant šią schemą, M. Ragevičius dalyvavo parengiant ne maisto 
prekių perspektyvines racionalias vartojimo normas, kurias paskui aprobavo LSSR 
valstybinė plano komisija, dalyvavo analizuojant Lietuvos gyventojų pinigines pa- 
jamas, prekių apyvartą, svarbiausių prekių vartojimą. Septintajame ir aštuntajame 
dešimtmečiuose ši schema buvo tikslinama, konkretinama įvairiais aspektais. Šiuose 
darbuose aktyviai dalyvavo J. Bučas ir M. Ragevičius. Rengiant prognozes LSSR 
gamybinių jėgų išvystymo ir išdėstymo generalinei perspektyvai (iki 1990 m.) daly- 
vavo P. Kiuberis, K. D. Prunskienė, L. Jasinskas. 

Už nuopelnus vystant ekonomikos mokslą, tobulinant ir keliant ekonominio va- 
dovavimo lygį šalyje LSSR Aukščiausiosios Tarybos Prezidiumas 1965 m. P. Kiu- 
beriui suteikė LSSR nusipelniusio ekonomisto vardą. Už kompleksinį kolektyvinį 
darbą — Lietuvos rajoninio planavimo schemą — 1967 m. jam suteiktas Respubliki- 
nės premijos laureato vardas. LSSR nusipelniusio ekonomisto vardas 1968 m. su- 
teiktas M. Ragevičiui. 

Su šia tema ir pagrindine katedros disciplina galima sieti ir originalų (ne tie- 
sioginį vertimą iš rusų kalbos) J. Bučo vadovėlį „TSRS liaudies ūkio planavimas“. 
Vilnius, 1967. 

Ekonominio efektyvumo didinimo Lietuvos pramonėje tema 

Ši tema buvo pradėta 1981 m. ir tęsiama du penkmečius. 1981-1985 m. kate- 
dros mokslo darbuose nagrinėjami klausimai — valdymo sistemos organizaciniai- 
instituciniai pertvarkymai, mokslo ir technikos pažanga. Atliktų tyrimų rezultatai: 
buvo apgintos 3 daktaro (dabar habil. daktaro) disertacijos, parengtos ir išleistos 
4 monografijos, 7 brošiūros, paskelbta 20 straipsnių, parengta 18 mokomųjų prie- 
monių, padaryti 25 pranešimai konferencijose ir paskelbtos 21 tezės. 1983 m. kartu 
su LSSR Mokslų akademijos Ekonomikos institutu išleista 9,5 sp. I. monografija 
„Razvitije proizvodstvenno-choziaistvennych kompleksov v promyšlennosti Litovs- 
koj SSR“, kitais metais kartu su tuo pačiu institutu —5 sp.l. kolektyvinė monografija 
„Naučno-techničeskij progress v uslovijach intensivnovo razvitija ekonomiki Li- 
tovskoj SSR“. 

1986-1990 m. katedra nagrinėjo gamybos intensyvinimo problemas Lietuvos 
pramonėje. Nagrinėtos temos pagrindu parengtos 5 monografijos, 13 brošiūrų, pa- 
skelbti 28 straipsniai, išspausdintos 49 pranešimų konferencijose tezės, parengta 
16 mokomųjų priemonių. Šiuo laikotarpiu doc. K. Glaveckas ir doc. K. D. Pruns- 
kienė parengė ir apgynė habilituoto daktaro disertacijas. Taip pat buvo apgintos dvi 
ekonomikos mokslų kandidato disertacijos. 

1.4. Tarptautiniai ryšiai ir projektai 


Katedra ryšius su užsienio šalių universitetais ir kitomis 
struktūromis užmezgė tik aštuntajame dešimtmetyje, suintensyvino devintajame. 
Ryšių geografija gana plati: Kuba, Vokietijos Federacinė Respublika (VFR), Ven- 
grija, Lenkija, JAV. Šiuos ryšius rodo katedros dėstytojų stažuotės, komandiruotės ir 
bendri moksliniai tyrimai. 

Trejus metus — 1975-1976 m. ir 1978-1980 m. — doc. T. Chomentauskas dirbo) 
dėstytoju konsultantu Kubos aukštosiose mokyklose. Šio darbo tąsa — vienas iš jo 
buvusių stažuotojų Chose Ramiro Ortega 1983-1985 m. atvyko į Vilniaus univer- 
siteto aspirantūrą, Pramonės ekonomikos katedrą. Vadovaujamas doc. T. Chomen- 
tausko, jis parengė ir apgynė ekon. m. kand. disertaciją „Pagrindinės mėsos pramo- 
nės vystymo ir organizavimo tobulinimo kryptys“. 

Doc. K. D. Prunskienė 1980 m. tris mėnesius stažavo J. V. Gėtės universitete 
Frankfurte prie Maino (VFR). Antrą kartą keturių mėnesių stažuotėje VFR doc. 
K. D. Prunskienė buvo 1982-1983 m. 1981 m. ji tobulino kvalifikaciją Vengrijoje. 
Buvo sudaryta 1981-1985 m. mokslo tiriamojo darbo sutartis su Vengrijos Debre- 
ceno L. Košutho universitetu. Joje numatyta kartu nagrinėti temą „Teorinės-me- 
todinės ir praktinės gamybos intensyvinimo problemos mokslinės-techninės pa- 
žangos pagrindu“. Tęsiant bendradarbiavimą, 1982 m. su darbo vizitu buvo atvykęs 
Vengrijos Debreceno universiteto docentas dr. Rudolfas Gerneris. 

1982 m. katedroje penkis mėnesius stažavo dr. Barbara Wozniak-Winnicka iš 
Lenkijos Katovicų ekonomikos akademijos. Ji domėjosi racionaliu pagrindinių ga- 


Pramonės ekonomikos 
katedros kolektyvas. 

1987 m. Sėdi (iš kairės į 
dešinę): doc. dr. Paulius 
Kiuberis, doc dr. Danutė 
Bartaškienė, prof. habil.dr. 
Vincentas Baranauskas, 
metodininkė Vlada 
Akromienė, doc. dr. 
Teodoras Chomentauskas; 
stovi (i kairės į dešinę): 
doc dr.Jonas Lapėnas, doc. 
dir Birutė Galinienė, doc. dr. 
Arvydas Leščinskas, doc. 

dr. Birutė Visokavičienė, 
aspirantas Chose Ramiro. 
Ortega, doc.dr. Anelė 
Barikienė, doc. dr. Valerija 
Bulotienė, vyr dėstytojas 
Stasys Valentinavičius, 
metodininkė Gražina 
Kasperiūnienė 

mybinių pramonės fondų naudojimu. 1984 m. katedroje dvi savaites stažavo svečias 
iš Lenkijos Katovicų ekonominės akademijos mokslo reikalų prorektorius prof. ha- 
bil. dr. Marianas Soltysikas. Doc. T. Chomentausko vadovaujamas, svečias domėjosi 
materialinių išteklių naudojimu. 

1983 m. birželį mokslo tiriamąjį darbą universitete ir katedroje dirbo bei paskai- 
tas inovacinių procesų valdymo klausimais skaitė Niujorko Fordamo universiteto 
profesorius Richardas Millsas. 

Jau apgynęs habilitacinį darbą doc. K. Glaveckas 1988 m. tobulinosi Frankfurto 
prie Maino universitete (VFR), 1989-1990 m. — Niujorko universitete (JAV ). 


2. Ekonominės politikos katedra (1990-2009 m.) 


2.1. Organizaciniai katedros pertvarkymai atkūrus 
Lietuvos nepriklausomybę ir dėstomi dalykai 


Didieji šio laikotarpio istoriniai pokyčiai Lietuvoje — ne- 
priklausomos valstybės atkūrimas ir centralizuoto planinio ūkio sistemos pertvarky- 
masį rinkos santykiais grindžiamą ekonomiką - reikalavo iš pagrindų keisti katedros 
dėstomus dalykus. Tai buvo didelis iššūkis katedrai, nes iš karto buvo nustoti dėstyti 
abu pagrindiniai jos dalykai — SSRS ekonominio ir socialinio vystymo planavimas 
ir pramonės ekonomika, o reikiamo įdirbio rinkos ekonomikos dėsnius atitinkančiai 
makroekonomikos ir ūkio šakų ekonomikai bei politikai nebuvo. 

Iš karto,jau 1991 m., SSRS ekonominio ir socialinio vystymo planavimo dalykas 
buvo pakeistas makroekonomikos planavimu ir valstybiniu reguliavimu. Ekonomi- 
nio valdymo pagrindų ir ūkio mechanizmo dalykas buvo transformuotas į Lietuvos 
ūkio reformą, pradėti dėstyti nauji dalykai: valstybės ekonominė politika, valstybinis 
ekonomikos reguliavimas, savivaldos teorija ir istorija, kainodara ir konkurencija, 
investicijų ekonomika ir kiti. 

Pereinamuoju laikotarpiu buvo stengiamasi įvairinti programas, atsižvelgti į lai- 
kotarpio aktualijas, buvo įvesti pasirenkamieji dalykai, todėl labai padidėjo dėstomų 
dalykų skaičius, radosi daug smulkių kursų. Kai kurie jų buvo dėstyti neilgai, nes kei- 
tėsi principinė universiteto ir fakulteto nuostata dėl programų struktūros, vėl grįžta 
prie kursų stambinimo, perteklinės įvairovės atsisakymo. Iš tokių trumpai dėstytų 
dalykų galima nurodyti: perėjimo į rinkos ekonomiką problemos, ne pelno orga- 
nizacijų ekonomika; Lietuvos ekonomikos ypatumai; investicijos ir finansavimas, 
ekonomikos plėtra, lyginamoji valstybės ekonominė politika, valstybės vadyba. 

Keitėsi studijų turinys, dėstomų dalykų pobūdis, todėl reikėjo adekvataus ka- 
tedros pavadinimo. 1991 m. katedra pavadinama Gamybos ekonomikos katedra 

(vedėjas doc. S. Imbrasas), o nuo 1992 m. rugsėjo — Visuomenės ūkio katedra (ve- 
dėjai: 1992-1993 m. doc. T. Chomentauskas, nuo 1993 m. rugsėjo — doc. Birutė 
Galinienė). 2004 m. prie Visuomenės ūkio katedros buvo prijungta Tarptautinių 
ekonominių santykių katedra (jai 1993-1995 m. vadovavo prof. habil. dr. Jonas Či- 
činskas, 1995-2004 m. doc. Algirdas Miškinis). Sustambintoje katedroje padaugėjo 
dėstomų dalykų, pasikeitė katedros sudėtis ir pavadinimas — iki dabar ji vadinama 
Ekonominės politikos katedra. Jai vadovauja prof. dr. B. Galinienė. 

Nuo 1992 iki 1995 m. pramonės planavimo specialybės mokymo programa buvo 
pertvarkyta į Gamybos ekonomikos ir valdymo dieninių ir neakivaizdinių studijų pro- 
gramą. Ekonomikos fakultete pertvarkius ekonomikos bakalauro programas ir įvedus 
magistro programas, nuo 1994-1995 m. m. katedra kuruoja dvi ekonomikos baka- 
lauro programos atšakas: socialinės ekonomikos dieninių ir neakivaizdinių studijų 
akademines grupes ir tarptautinės ekonomikos dieninių studijų akademinę grupę bei 
taikomosios makroekonomikos magistro studijų programą. 2002-2003 m. m. pradėta 
Europos ekonominių studijų magistro pakopos programa, jos kuratorius / vadovas yra 
prodekanas prof: dr. A. Miškinis, einantis ir katedros profesoriaus pareigas. 

2004-2005 m. m., pirmaisiais po katedrų sujungimo, katedroje dirbo 13 dėsty- 
tojų, iš jų aštuoniems tai buvo pagrindinis darbas. Katedros dalykai daugiausia dės- 
tyti ekonomikos bakalauro ir ekonomikos magistro programų studentams, bet taip 
pat jie dėstyti ir vadybos ir administravimo bakalauro programų bei kitų fakultetų 
studentams bakalaurantams ir magistrantams. 

Bakalaurantams 2004-2005 m. m. dėstyti dalykai: 

+ turto ekonomika ir vertinimas (doc. B. Galinienė); 

+ savivaldos teorija ir istorija (doc. B. Galinienė, lekt. dr. A. Astrauskas); 

+ valstybės ekonominė politika (doc. D. Bartaškienė); 

+ ekonominė politika (doc. D. Bartaškienė); 

+ struktūrinė politika (doc. N. Balčiūnas); 

+ viešojo ūkio ekonomika (doc. Ramūnas Darulis); 

+ tarptautinė ekonomika (doc. Jonas Kunčina, doc. A. Miškinis, lekt. Erika Vai- 

ginienė); 

+ Europos Sąjungos ekonominė integracija (doc. J. Kunčina); 

* tarptautinės ekonomikos įvadas (doc. A. Miškinis); 

+ tarptautinė ekonomika (Iekt. E. Vaiginienė); 

+ tarptautinis verslas (lekt. E. Vaiginienė); 

* verslo globalizavimas (Iekt. E. Vaiginienė); 

+ kainodara ir konkurencija (doc. B. Barzdenytė); 

* aukštesnioji makroekonomika (tai Eurofakulteto matematinės ekonomikos 

programos dalykas, doc. B. Barzdenytė); 

Ekonominės politikos katedros kolektyvas 2010 m. Sėdi (iš kairės į dešinę): doc. Stasys Valentinavičius, doc. Birutė 
Teodora Visokavičienė, prof. dr. Birutė Galinienė, dokt. Artūras Vitas, doc. Danutė Bartaškienė. Stovi (iš kairės į dešinę): 
dokt. Viktorija Strazdaitė, prof. habil. dr. Borisas Melnikas, administratorė Ona Tamoliūnienė, doc. Norbertas Balčiūnas, 
dokt. Rūta Banelienė, prof. dr. Algirdas Miškinis, lekt. dr. Agnė Laužadytė, prof. habil. dr. Jonas Čičinskas, 

doc. Bronislava Barzdenytė, doc. Rimantas Antanas Stanikūnas, lekt. dr. Erika Vaiginienė, Iekt. Steponas Deveikis 


inovacijų valdymas (doc. S. Valentinavičius); 
inovacijų ekonomika (doc. S. Valentinavičius); 
investi 


ių valdymas (doc. S. Valentinavičius); 

valstybinių įstaigų administravimas (lekt. dr. A. Astrauskas); 

miestų ir regionų ekonomika (doc. Kostas Svetikas); 

ekonometrija (doc. K. Svetikas); 

socialinės ekonominės raidos vadyba (prof. habil. dr. Borisas Melnikas). 


Magistrantams dėstyti dalykai: 

turto ekonomika ir vertinimas (doc. B. Galinienė); 

ekonominės konjunktūros tyrimai (doc. B. Barzdenytė); 

seminaras (aktualios makroekonomikos problemos, doc. N. Balčiūnas); 
Europos integracijos seminaras (prof. habil. dr. B. Melnikas); 
socialinis ekonominis planavimas (doc. R. Darulis); 

Europos ekonominė integracija (doc. J. Kunčina); 

ekonomikos globalizavimas (doc. A. Miškinis); 

tarptautinės prekybos politika (doc. A. Miškinis); 

+ investicinių projektų analizė (doc. S. Valentinavičius); 

* projektų valdymas (doc. S. Valentinavičius); 

+ valstybinių įstaigų administravimas (Iekt. dr. A. Astrauskas); 

+ teritorinių bendrijų valdymas (lekt. dr. A. Astrauskas); 

+ miestų ir regionų ekonomika (doc. K. Svetikas); 

+ ES vidaus rinka (Iekt. dr. Danutė Budreikaitė); 

+ verslas ES šalyse (prof: habil. dr. B. Melnikas). 

Programos ir toliau buvo nuolat tobulinamos griežtai atskiriant bakalauro ir ma- 
gistro lygius, naikinant nepagrįstą išskaidymą į atskirus, bet mažai tesiskiriančius 
kursus, todėl keitėsi ir dėstomi dalykai. Jie keitėsi ir dėl natūralios kadrų kaitos, 
persiskirstant dėstomus dalykus tarp katedrų. Dabar, 2010 m., katedros parengti ir 
dėstomi kursai yra svarbūs ekonomikos bakalauro ir ekonomikos magistro progra- 
mų studijų pagrindų ir specialiosios dalies dalykai, o kuruojamų atšakų programose 
jie sudaro specialiosios dalies branduolį. Katedros dalykai taip pat dėstomi kitų fa- 
kulteto programų bei kitų fakultetų studentams bakalaurantams ir magistrantams. 

Didelę pedagoginio krūvio dalį, be dėstomų dalykų, sudaro vadovavimas kuruo- 
jamų ekonomikos bakalauro programos atšakų kursiniams darbams bei vadovavi- 
mas Taikomosios makroekonomikos, Europos ekonominių studijų, Finansų, Verslo 
ekonomikos magistro programų studentų mokslo tiriamiesiems bei baigiamiesiems 
magistro darbams. Magistro darbų temas lemia programų specifika, ekonomikos 
situacijos raida, studentų ir dėstytojų profesiniai ir moksliniai interesai. 


2.2. Socialinės ekonomikos ir tarptautinės ekonomikos 
bakalaurų rengimas 


Bakalauro studijų programos socialinės ekonomikos atša- 
ka Ekonomikos fakultete pradėta įgyvendinti 1994 m. Pagrindinis socialinės eko- 
nomikos studijų programos tikslas — parengti aukštos kvalifikacijos socialinės kryp- 
ties ekonomistus, gebančius analizuoti bei vertinti makroekonominius procesus, 
ypač atkreipiant dėmesį į viešojo sektoriaus ekonomiką. Parengti specialistai turi 
gebėti įžvelgti šios srities keliamus iššūkius, siūlyti motyvuotus, socialiai teisingus ir 
efektyvius atsako į juos būdus, pagrįstus šiuolaikiniais makro- bei mikroekonominės 
analizės, vadybos, finansų valdymo bei kitais metodais. Pagrindiniai šios programos 
studijų pagrindų ir specialiosios dalies dalykai yra ekonomikos srities (valstybės eko- 
nominė politika, struktūrinė politika, lyginamoji ekonomika, regioninė ekonomika), 
finansų srities (valstybės finansai, įmonės finansai, investicijų valdymas) ir socialinės 
apsaugos srities (socialinės apsaugos ekonomika, socialinės apsaugos teisė, gyveni- 
mo lygio teorija, socialinės ekonominės raidos vadyba, savivaldos teorija ir istorija). 

Socialinės ekonomikos absolventų darbas sietinas su perspektyvių sprendimų 
priėmimu įvairiais socialinės ekonominės veiklos lygiais, racionaliu socialinių, fi- 
nansinių bei materialinių išteklių valdymu ir naudojimu. Absolventai, baigę Soci- 
alinės ekonomikos studijų programą, gali sėkmingai dirbti Lietuvos Respublikos 
socialinės apsaugos ir darbo ministerijoje, Valstybinio socialinio draudimo fondo 
valdyboje ir jos teritoriniuose skyriuose, Lietuvos darbo biržoje, Valstybinėje ligo- 
nių kasoje, savivaldos socialinės paramos skyriuose, taip pat įstaigose kaip socialinių 
reikalų specialistai, bendrovėse kaip asmenys, išmanantys darbuotojų socialinės ap- 
saugos dalykus ir įgyvendinantys socialines verslo iniciatyvas. 

Tarptautinės ekonomikos studijų programos uždaviniai — supažindinti su tarptau- 
tinės ekonomikos teoriniais pagrindais ir naujausiomis teorijomis bei tyrimo meto- 
dais; suteikti žinių, būtinų analizuoti aktualias tarptautinės ekonomikos problemas ir 
pasiūlyti pagrįstus vadybinius sprendimus; suteikti teorinių ir empirinių žinių apie re- 
gioninius bei globalius ekonominius pokyčius, būtinų tarptautinei ekonomikai pažinti 
ir analizuoti; suteikti metodinių žinių ir praktinių įgūdžių savarankiškai analizuoti 
tarptautinės ekonomikos klausimus; išlavinti verslo plėtojimo ir konkurencingumo 
problemų sprendimo tarptautinėse rinkose žinias ir praktinius įgūdžius. 

Pagrindiniai šios programos studijų pagrindų ir specialiosios dalies dalykai yra 
tarptautinės ekonomikos srities (tarptautinė ekonomika, tarptautinė viešoji teisė, 
Europos ekonominė integracija, ekonominės sistemos analizė, valstybės ekonominė 
politika, lyginamoji ekonomika), finansų srities (tarptautiniai finansai, valstybės fi- 
nansai, įmonės finansai, investicijų valdymas) ir tarptautinio verslo srities (logistika, 
tarptautinė logistika, tarptautinis verslas, tarptautinė prekyba paslaugomis, tarptau- 
tinis marketingas). 

Katedros kuruojamose ekonomikos bakalauro programos trijose grupėse kasmet 
studijas baigia 55-65 studentai (1 lentelė). 


1 LENTELĖ. Ekonominės politikos katedros kuruojamų ekonomikos 
bakalauro programų absolventai 2003-2009 m. 

2.3. Taikomosios makroekonomikos ir Europos 
ekonominių studijų programų magistrų rengimas 


Taikomosios makroekonomikos magistrų programa yra 
gilinamoji. Ji orientuota į analitinę taikomąją veiklą ir profesinės kvalifikacijos tobu- 
linimą, taigi, jos tikslas yra rengti studentus ne tiek mokslininko tyrėjo arba pedago- 
go karjerai, kiek kitai profesinei veiklai. Tokia programos orientacija lemia specialius 
jai keliamus tikslus ir jos turinį. Programos tikslas ir uždaviniai glaudžiai susiję su. 
Lietuvos ūkio transformacija, dabartine būkle, ekonomine ir institucine plėtra bei 
tolesnėmis raidos perspektyvomis, darbo rinkos paklausa ir darbdavių interesais. 

Europos ekonominių studijų magistro programa skirta ekonomikos specialybės 
magistrantams, besidomintiems Europos Sąjungos ekonominės integracijos teori- 
ja ir politika. Programa yra plečiamoji ir orientuota į įvairius studentus, turinčius 
skirtingą pagrindinį išsimokslinimą. Stojančiuosius į šią programą vienija siekis 
pagilinti ir išplėsti savo žinias įvairiose srityse, susijusiose su Lietuvos integracija į 
Europos Sąjungą. Programa siekia suteikti studentams tiek bendrų žinių, reikalingų 
analitiniams gebėjimams ugdyti, tiek specifinių, skirtų įvairioms Europos teisinėms 
normoms ar paramos rūšims įgyvendinti. Europos ekonominių studijų programos 
tikslai yra glaudžiai susiję su Lietuvos ekonomikos pokyčiais, ekonomine ir institu- 
cine plėtra, darbo rinkos paklausa ir studentų interesais. Ši programa skiriasi nuo 
kitų fakulteto ekonomikos programų tuo, kad yra orientuota būtent į sričių, susiju- 
sių su Europos integracija, ekonomikos klausimų sprendimą. 

Taikomosios makroekonomikos programą kasmet baigia vidutiniškai po 10— 
12 absolventų, Europos ekonominių studijų magistro programą — vidutiniškai po 
25 absolventus (2 lentelė). 


2 LENTELĖ. Taikomosios makroekonomikos ir Europos ekonominių studijų 
magistro programų absolventai 2003-2009 m. 


Metai Taikomosios makroekonomikos Europos ekonominių studijų. 
programa programa 
2003 10 = 
2004 7 10 
2005 9 28 
2006 1“ 38 
2007 12 22 
2008 13 34 
2009 18 23 
2010 16 15 
Per paskutinius aštuonerius metus 6 170 

2.4. Mokslinių tyrimų kryptys (1990-2009 m.) 


1991-1995 m. katedros dėstytojų moksliniai tyrimai buvo 
susiję su perėjimo į rinkos ekonomiką būdų ir ypatumų Lietuvos Respublikos ūkyje 
analize. Darbo rezultatai apibendrinti dviejose monografijose, penkiose mokomo- 
siose priemonėse, 65-iuose straipsniuose, 24-iose mokslinių pranešimų konferenci- 
jose tezėse, aštuoniuose pranešimuose tarptautinėse konferencijose. 

Nuo 1996-ųjų penkerius metus katedros mokslo tiriamojo darbo tema buvo 
„Lietuvos ekonominė politika integruojantis į Europos ekonominę sistemą“. Te- 
mos vadovė doc. B. Galinienė. Pagrindinės mokslo tiriamojo darbo kryptys: 1) ūkio 
struktūrinė ir naujoviška politika - Ūkio ministerijos Programų skyriaus užsaky- 
mu teikti siūlymai Pramonės plėtojimo iki 2005 metų programai. Buvo analizuo- 
jama Lietuvos pramonės šakinė struktūra, pramonės prioritetų įgyvendinimas ir 
būtinumo rengti valstybės remiamas programas ekonominis, socialinis, finansinis 
pagrindimas; 2) Lietuvos turto vertintojų profesinio ugdymo sistemos kūrimas ir 
tobulinimas; 3) tiesioginių užsienio investicijų kitimo tendencijos įvairiais aspektais 
pasaulinės ekonomikos kontekste; 4) ekonominė valstybės politika aplinkos apsau- 
gos srityje ir regioninė politika integracijos į Europos Sąjungą kontekste. 

2003-2008 m. katedros dėstytojai vykdė mokslo tiriamąjį darbą to laikotarpio 
tikslus ir uždavinius atitinkančia / atliepiančia tema „Lietuvos ekonominė ir socia- 
linė politika integruojantis į Europos Sąjungą“. Buvo nagrinėjamos Lietuvos ūkio 
integravimosi į Europos ekonomines, socialines ir gamybines struktūras galimybės 
bei problemos. Kiekvieniems metams tema buvo konkretinama atsižvelgiant į pro- 
ceso eigą ir laikotarpio aktualijas. 2005 ir 2006 m. akcentas — socialinė ekonominė 
politika ES sistemoje: nauji iššūkiai; 2007 m. ES ekonominės ir socialinės plėtros 
prioritetai; 2008 m. užsibrėžta tyrimus sieti su ES ir Lietuvos plėtros problemomis 
pasaulinės ekonomikos globalizavimo kontekste. Vykdant temą katedros dėstytojai 
dalyvavo Europos Komisijos, Lietuvos Respublikos ūkio ministerijos, Vidaus reika- 
lų ministerijos, Finansų ministerijos, Vilniaus savivaldybės, Studijų kokybės vertini- 
mo centro, daugelio institutų vykdomuose projektuose. Dalyvavimo projektuose ir 
individualių tyrimų rezultatas — parengti moksliniai straipsniai, išleista viena kate- 
dros dėstytojų kolektyvinė monografija, viena autorinė monografija. 

2009-2013 m. pasirinkta tema „Ekonominėsir socialinės politikos priemonių po- 
veikio ekonomikos augimui tyrimai“. Pagrindinis jos tikslas yra analizuoti Lietuvos 
ekonominės ir socialinės politikos priemones, turinčias tiesioginę įtaką ekonomikos 
augimui. Atliktų tyrimų pagrindu užsibrėžta rengti mokslinius straipsnius, teikti 
pasiūlymus vyriausybės institucijoms ir ūkio subjektams. Užduotis 2009 m. — vyk- 
dyti tyrimus naujai suformuluota tema, ypač atkreipiant dėmesį į bendrą ekonominę 

situaciją, Lietuvos ekonomikos ciklo dabartinę eigą, rinkos pokyčius, perspektyvas 
ir tendencijas ateityje. Tyrimus siekiama sieti visų pirma su Lietuvos problemomis 
pasaulinės ekonomikos nuosmukio kontekste. Temos vykdymo pirmųjų metų darbo 
rezultatai atsispindi moksliniuose straipsniuose, išspausdintuose recenzuojamuose 
mokslo leidiniuose, išleista viena autorinė monografija, dalyvauta Lietuvos ir užsie- 
nio tarptautinėse konferencijose. 

Būtinumas radikalios Lietuvos ūkio reformos sąlygomis iš naujo mol 
kos ekonomikos teoriją pradedant nuo pagrindų iki išplėtotų teorijų, įgyti gebėjimų 
vertinti kintančią pasaulinę praktiką reikalavo laiko. Tuo galima aiškinti faktą, kad 
buvo gana ilga pauzė doktorantūros studijose rengiant daktaro disertacijas ir pri- 
traukiant jaunus dėstytojus į katedrą. Vilčių teikia padidėjęs doktorantų skaičius 
katedroje — 2010 m. jų yra aštuoni. Tačiau ir šiuo aspektu pasiekimų yra. Tai rodo 
reikšmingi įvykiai ir datos katedros dėstytojų ir doktorantų mokslinės ir profesinės 
kvalifikacijos tobulinimo kelyje: 

+ 1993 m. A. Astrauskas apgynė daktaro disertaciją „Vietinės savivaldos sistema ir jos 

tobulinimo kryptys Lietuvoje“; 

+ 2001 m. Kęstutis Bagdonavičius Vilniaus universitete apgynė pirmąją Lietuvoje di- 
sertaciją ne gyvybės draudimo tema „Draudimo įmonės veikla Lietuvos ne gyvybės 
draudimo rinkoje“; 

+ 2009 m.lekt. E. Vaiginienė apgynė daktaro disertaciją „Įmonės veiklos internaciona- 
lizacija kintančioje verslo aplinkoje (Lietuvos tekstilės ir aprangos sektoriaus pavyz- 
džiu)“; 

+ 2004 m. doc. B. Galinienė atliko habilitacijos procedūrą. Tema — „Turto ir verslo ver- 
tinimo sistema. Formavimas ir plėtros koncepcija“; 

+ 2007 m. doc, A. Miškinis atliko habilitacijos procedūrą. Tema - „Lietuvos ūkio kon- 
kurencingumo tyrimai“. 


is rin- 


Svarbiausi projektai, kuriems katedros dėstytojai vadovavo ar aktyviai dalyvavo juos 
vykdant: 

+ ES pasiruošimo struktūriniams fondams programa, 2000-2001 m. 

+ Lietuvos ūkio plėtros strategija iki 2015 m.; Išorės ekonominių santykių strategija, 
2001-2002 m. 

* Tarptautinės prekybos politikos mokymo programa Lietuvos įmonėms, 2002— 
2003 m. 

+ Lietuvos turto ir verslo vertinimo nacionaliniai standartai, 2004 m. 

+ Investicijų pritraukimo strategijos ruošimas, 2004-2005 m. 

+ Prekybos režimo pasikeitimo poveikio Lietuvos tekstilės sektoriui tyrimas, 2005 m. 

* | Lietuvos ūkio (ekonomikos) raidos įžvalga pagal regionines ir pasaulio tendecijas, 
2006-2007 m. 

+ Tarptautinės turizmo vadybos magistrantūros programos kūrimas, 2006-2008 m. 

+ Žinių ir specialiųjų kompetencijų vertinimo sistemos vystymas įkuriant VU egzami- 
navimo centrą, 2006-2008 m. 

+ Optimalaus šalies savivaldybių skaičiaus nustatymo, savivaldybių pertvarkymo (naujų 
steigimo, esamų panaikinimo, teritorijų perskirstymo) galimybių studijos parengimas 
(ir ekonominis pagrindimas), 2005 m. 

+ Seniūnijų veiklos analizės parengimas, 2006 m. 

+ Vidinės savivaldybių decentralizacijos koncepcijos projekto parengimas, 2006 m. 


Ekonominės politikos katedros dėstytojų parengtos monografijos (pagal išleidimo metus): 

+ Galinienė, B. Turžo ir verslo veržinimo sistema: formavimas ir plėtros koncepcija. Vilnius: 
Vilniaus universiteto leidykla, 2005. 307 p. 

+ Galinienė, B.; Melnikas, B.; Miškinis, A.; Kasnauskienė, G.; Vaiginienė, E.; Valenti- 
navičius, S.; Barzdenytė, B.; Stanikūnas, R.; Balčiūnas, N.; Svetikas, K.; Ragauskienė, 
E. ; Neciunskas, A.; Albaitytė, G.; Štilinis, R. Ekonomikos modernizavimas. Nauji 
iššūkiai ir ekonominės politikos prioritetai. Vilnius: Vilniaus universiteto leidykla, 2007. 
514 p. 

+ Stanikūnas, Rimantas Antanas. Konkurencijos politika: teorija ir praktika. Vilnius: 
TEV, 2009. 308 p. 


Ekonominės politikos katedros dėstytojų parengti vadovėliai, mokomosios knygos (pa- 

gal išleidimo metus): 

+ Barzdenytė, B. Kainodara ir konkurencija. Mokomoji knyga. Vilnius: Vilniaus univer- 
siteto leidykla, 2000. 217 p. 

+ Darulis, R. Lietuvos viešojo administravimo pagrindai. Mokomoji priemonė. Vilnius: 
Biznio mašinų kompanija, 2000. 137 p. 

+ Balčiūnas, N. ir kt. Valstybės skola: teoriniai pagrindai ir skolinimosi rizika. Mokomoji 
knyga. Vilnius: Vilniaus universiteto leidykla, 2002. 90 p. 

+ Balčiūnas, N.ir kt. Makėjimų balansas: teoriniai pagrindai ir einamosios sąskaitos defi- 
citas. Mokomoji knyga. Vilnius: Vilniaus universiteto leidykla, 2002. 95 p. 

+ Astrauskas, A.; Svetikas, K.; Darulis, R. Strateginio plano ir programinio biudžeto su— 
darymas (Birštono savivaldybės pavyzdžiu). Metodinė priemonė. Birštono savivaldy- 
bė, 2003.29 p. 

+ Astrauskas, A.; Galinienė, B. Vietos savivalda Lietuvoje. Mokomoji knyga. Vil- 
nius, 2003. 90 p. 

+ Miškinis, A. Tarptautinės prekybos politika. Mokymo priemonė. Vilnius: Vilniaus uni- 
versiteto leidykla, 2008. 

+ Stanikūnas, R. Lietuvos komercinių bankų koncentracijos analizė ir plėtros tendenci- 
„jos. Mokomoji priemonė VU Ekonomikos fakulteto magistrantams. Vilnius, 2008. 
51p. 

Ekonominės politikos katedros dėstytojų nuotolinio mokymo kursai, parengti įgyven= 

dinant Švietimo ir mokslo ministerijos tęstinį prajektą (pagal išleidimo metus): 

+ Barzdenytė, B. Kainodara ir konkurencija. Vilniaus nuotolinių studijų centras, 2002. 

+ Valentinavičius, S. Inovacijų valdymas. Vilniaus nuotolinių studijų centras, 2002. 

+ Barzdenytė, B. Mažraekonominė analizė. Mokymo ir metodinė priemonė: Vilniaus 
nuotolinių studijų centras, 2005. Priemonė parengta pagal Eurofakulteto programos 
kursą. 

+ Barzdenytė, B. Ekonominės konjunktūros tyrimai: Vilniaus nuotolinių studijų centras, 
2006. 

+ Valentinavičius, S. Investicijų valdymas. Vilniaus nuotolinių studijų centras, 2006. 

+ Galinienė, B. Turto ekonomika ir vertinimas. Vilnius, 2007. Nuotolinių studijų kur- 
sas parengtas vykdant ES struktūrinių fondų paramos projektą „Lietuvos nuotolinio 
mokymosi sistemos veiklumo integralus ugdymas“ (projekto kodas ESF/2004/2.4.0- 
K02-VS-01/SUT-219). Parengtas KTU skelbtam konkursui. Kursas skirtas bakalau- 
ro studijų studentams. 


2.5. Tarptautiniai ryšiai ir projektai 

Nuo 1991 m. atsirado daug galimybių dalyvauti tarptau- 
tiniuose projektuose ir jų organizuojamose stažuotėse, dėstytojų mainuose. Taip su- 
sidarė prielaidos ir palankios sąlygos kvalifikacijai tobulinti. 

Doc. B. T. Visokavičienė stažavo Didžiojoje Britanijoje — 1991 m. Lemingtono 
kalbos centre bankininkystės, verslo grupėje, 1995 m. Šefildo universitete — pinigų 
politikos srityje. 

Pagal TEMPUS projektą Prancūzijos Liono-3 universitete 1995 m. stažavo du 
katedros dėstytojai (doc. B. Galinienė ir doc. S. Valentinavičius), 1996 m. — trys ka- 
tedros dėstytojai (doc. B. Galinienė, doc. S. Valentinavičius, doc. B. Barzdenytė). 

Doc. D. Bartaškienė 1995 m. stažavo Didžiosios Britanijos Velso universitete, 
1998 m. - Švedijos Lundo universiteto Ekonomikos fakultete. 

Doc. B. Galinienė 1997 ir 1998 m. stažavo Prancūzijos Savojos universitete, 
1998 m. Londono licencijuotų matininkų institute (Didžioji Britanija), 1999 m. 
Madrido Autonomos universitete (Ispanija) 

1998 m. Badeno-Viurtenbergo eksporto akademijoje (Vokietija) stažavo doc. 
S. Valentinavičius ir doc. B. Barzdenytė. 

Daugelį kartų gana ilgos trukmės stažuotėse kvalifikaciją tobulino tuo metu 
buvusios Tarptautinių ekonominių santykių katedros vedėjas prof. habil. dr. J. Či- 
činskas, doc. A. Miškinis, asist. E. Vaiginienė, Lietuvos Respublikos konkurencijos 
tarybos pirmininku dirbęs doc. Rimantas Antanas Stanikūnas. 

Tarptautinius ryšius liudija ir tai, kad doc. B. T. Visokavičienė yra Kazachstano 
nacionalinio K. I. Satpajevo technikos universiteto garbės profesorė (už nuopelnus 
Kazachstano Respublikos aukštajam mokslui, universitetų reformai ir darbuotojų 
kvalifikacijai) ir Kazachstano Respublikos Zhetysu universiteto garbės profesorė. 

1991-1992 m. katedra su Krokuvos ekonomikos akademija, Budapešto univer- 
siteto Makroekonomikos katedra ir Bulgarijos Sofijos universiteto Verslo katedra 
vykdė bendrą projektą „Valstybės vaidmuo restruktūrizavimo procesuose“. Doc. 
B. T. Visokavičienė vadovavo Europos Bendrijos komisijos finansuojamo projekto 
„Privatizavimas ir finansinis dalyvavimas Baltijos šalyse“ darbo grupei Lietuvoje. 
Projekto pagrindu išleista autorių kolektyvo knyga „Privatization and Financial par- 
ticipation in the Baltic Countries, European Commision“, 1995. 

Vykdant Tarptautinio projekto Eurofakulteto bendrą mokymo programą kaip 
dėstytoja asistentė, dėstytoja 1989-2001 m. dalyvavo doc. B. Barzdenytė. Rengti ir 
dėstyti kursai: „Kainodaros pradmenys“, „Kainodara ir konkurencija“, „Makroeko- 
nominė analizė“. 

Jungtinių Tautų plėtros programos projektuose dalyvavo asist. dr. E. Vaiginienė: 
2004 m. Plėtros ir pagalbos politika Lietuvoje, 2005-2006 m. — Socialinė verslo 
atsakomybė Lietuvoje. 


2.6. Kita katedros dėstytojų veikla 


Ekonominės politikos katedros kolektyvas, kaip ir anks- 
čiau buvusios Pramonės ekonomikos katedros, visada buvo atviras mokslinėms dis- 
kusijoms, Sovietų okupacijos metais čia visada sklandė, nors ir tyliai, naujos laisvės 
idėjos, kurios jau tada brendo ne tik Lietuvoje, bet ir kitose Baltijos šalyse. Katedros 
mokslininkai drąsiai ėmėsi skleisti, o vėliau ir įgyvendinti laisvosios rinkos idėjas. 
1992 m. prof. habil. dr. K. Glaveckas su kolegomis įkūrė Lietuvos laisvosios rinkos 
institutą, 1992-1998 m. buvo šio instituto tarybos pirmininkas. 

Galima sakyti, kad katedroje užaugo iškilūs būsimos laisvos Lietuvos politikai, 
vėliau, atkūrus nepriklausomybę, jie drąsiai ėmėsi atsakingų valstybės atkūrimo ir 
valdymo darbų. Keturi katedros nariai buvo išrinkti į Lietuvos Respublikos Sei- 
mą, vėliau ėjo aukštas valstybės valdymo pareigas. Prof. habil. dr. K. D. Prunskie- 
nė - Lietuvos Nepriklausomybės Atkūrimo Akto signatarė — tapo pirmąja Lietuvos 
Respublikos ministre pirmininke (1990-1991 m.), vėliau, 2004 m.,- žemės ūkio 
ministre. Prof. habil. dr. K. Glaveckas — Lietuvos Nepriklausomybės Atkūrimo Akto 
signataras, ketvirtą kadenciją Seimo narys, Seimo Biudžeto ir finansų komiteto pir- 
mininko pavaduotojas, komiteto pirmininkas. Doc. dr. A. K. Leščinskas — Lietuvos 

Nepriklausomybės Atkūrimo Akto signataras, Seimo narys, energetikos ministras 
(1994-1996 m.). Doc. dr. B. T. Visokavičienė — Seimo narė, Seimo Socialinių rei- 
kalų ir darbo komiteto pirmininkė (1996-2000 m.). 

Reikia paminėti ir jaunesniuosius katedros absolventus, studijavusius jau po is- 
torinių 1990 m., buvusius katedros doktorantus ir dirbusius pedagoginį darbą, vė- 
liau kitose darbovietėse turėjusius ir dabar turinčius atsakingas pareigas ar aukštus 
postus. Tai ERGO draudimo grupės Baltijos šalyse valdybos pirmininkas dr. Kęs- 
tutis Bagdonavičius, Lietuvos laisvosios rinkos instituto tarybos pirmininkė Elena 
Leontjeva. 

Prisiminimai apie darbą Kuboje 
Duc. dr. Teodoras Chomentauskas 


Jau prabėgo 15 metų, kai atsisveikinau su Vilniaus univer- 
sitetu ir džiaugiuosi užtarnautu poilsiu. Tai nebuvo netikėta, nes, sulaukus pensinio 
amžiaus, visiems tenka palikti kad ir labai mėgstamą darbą. Su tuo greitai susitai- 
kiau, suradau kitą įdomų užsiėmimą — pradėjau domėtis savo protėvių kilme — ge- 
nealogija. Archyvuose suradau apie tai nemaža įdomios medžiagos ir įdomių žinių 
apie praeities laikus, tačiau mintys dažnai nuklysta į netolimą praeitį - Ekonomikos 
fakultetą, kur prabėgo 24 gražiausi mano brandaus gyvenimo metai. 

Ši seniausia mokslo įstaiga mane viliojo seniai. Su ja pradėjau bendrauti dar 
dirbdamas mėsos ir pieno pramonėje, įstojęs į aspirantūrą, o kai 1967 m. apgyniau 
ekonomikos mokslų kandidato disertaciją, buvau nuolat kviečiamas dėstytoju va- 
landininku, valstybinės egzaminų komisijos pirmininku. Man patiko akademinis 
darbas su jaunimu ir 1971 m., laimėjęs konkursą, perėjau į Pramonės ekonomikos 
katedrą dirbti nuolatinį vyr. dėstytojo darbą. 

Katedroje kolegų buvau maloniai sutiktas ir įsitraukiau į bendrą darbą. Dar- 
bu buvau patenkintas ir nustebau, kai po ketverių metų tuometinė LSSR aukštojo 
ir specialiojo vidurinio mokslo ministerija pasiūlė man padirbėti užsienyje, Kubos 
Santjago Orientės universitete dėstytoju konsultantu. Pradžioje labai abejojau, ar 
susidorosiu su siūlomu darbu, nes ispanų kalbą mokėjau menkai, bet, pasitikslinęs 
būsimo darbo detales, su pasiūlymu sutikau ir 1975 m. kovo 5 d. išvykau į Kubą. 
Ten Ekonomikos fakulteto darbuotojų buvau maloniai sutiktas, apgyvendintas, o 
jau kitą dieną dekanas mane pristatė fakulteto kolektyvui, nusakė darbo gaires. Pri- 
statymas buvo labai iškilmingas, nepagailėta gražių žodžių apie Lietuvą ir seniausią 
Vilniaus universitetą. 

Man reikėjo paruošti keturis dėstytojus dėstyti naują dalyką — pramonės ekono- 
miką. O tai reiškia, kad kartu su priskirtais dėstytojais turėjome paruošti kurso pro- 
gramą, svarbesnių paskaitų konspektus, metodinę medžiagą pratyboms, seminarams 
bei kursiniam darbui rašyti. Laukė dideli darbai ir kubiečiai suprato, kad ir labai in- 
tensyviai dirbant, pusės metų (toks buvo pradinis kontrakto terminas) susidoroti su 
užduotim nepakaks. Orientės universiteto rektorato pastangomis kontraktas buvo 
pratęstas metams. Per šį laiką parengėme reikalingą numatomam dalykui dėstyti 
medžiagą. Visa parengta medžiaga ispanų kalba buvo išspausdinta kompiuteriu. 

Be to, kartu su fakulteto prodekanu Andres Fernandezu Companioni parengė- 
me ekonominių terminų žodynėlį „G/osario de los principales terminos de la economia 
sacialista“ (vėliau Santjago spaustuvė jį išleido). 

Orientės universiteto vadovybė, atrodo, mūsų bendro darbo rezultatais liko pa- 
tenkinta, o man išvykstant įteikė ir rektoriaus padėkos raštą. 

Grįžęs į Vilniaus universitetą, įsitraukiau į Pramonės ekonomikos katedros dar- 
bą, fakulteto visuomeninį gyvenimą, tačiau po metų sulaukiau netikėto skambučio iš 
tuometinės SSRS aukštojo ir specialiojo vidurinio mokslo ministerijos — man buvo 
siūloma dar metus padirbėti Kuboje dėstytoju konsultantu. Aukštojo mokslo įs- 
taiga nebuvo įvardyta, tik pasakyta, kad viskas paaiškės Havanoje. Apmąstymams 
laiko buvo nedaug. Kadangi siūlomas darbas man buvo žinomas, ispanų kalbą jau 
buvau gerokai pramokęs, ilgai negalvojęs sutikau ir 1978 m. rugpjūčio 15 d. jau bu- 
vau Havanoje, o kitą dieną pradėjau dirbti institute (Instituto Superior Pedagogico 
Enriguo Jose Varona). Darbas buvo labai panašus kaip ir Orientės universitete. Tu- 
tėjau taip pat keturis stažuotojus paruošti dėstyti pramonės ekonomikos ir liaudies 
ūkio planavimo dalykus. Dirbti buvo lengviau, nes turėjau ispanų kalba spausdintus 
konspektus ir kitos metodinės medžiagos. Čia darbas skyrėsi gal tik tuo, kad kartais 
kubiečiai paprašydavo paskaityti ir paskaitų ketvirtojo kurso studentams, kurie stu- 
dijavo politinę ekonomiją. Tai mielai atlikdavau. Kartais pasiklausyti mano paskaitų 
ateidavo ir dėstytojų ekonomistų iš kitų mokslo įstaigų. Dažnai prašydavo ir indi- 
vidualių konsultacijų įvairiais ekonomikos klausimais. Ypač mano konsultacijomis 
domėjosi kito pedagoginio instituto (Insžižuto Superior Pedagogico para la Educacion 
Tecnica y Profėsional) dėstytojai, o prodekanas Chose Ramiro Ortega Ernandes labai 
norėjo, kad mano darbo kontraktas Kuboje būtų pratęstas dar metams ir aš, baigęs 
darbą šiame institute, būčiau nukreiptas dirbti į minėtą institutą. Jam tai pavyko 
įrodyti Kubos švietimo ministerijai ir kontraktas buvo pratęstas dar metams. Baigus 
darbą šiame institute, nuo naujų mokslo metų teko dirbti kitame Havanos pedago- 
giniame institute. Čia darbas buvo panašus į ankstesnįjį, gal šiek tiek daugiau laiko 
reikėjo skirti dėstytojams konsultuoti, koreguoti jų paruoštas paskaitas, vaizdines 
priemones ir kitą metodinę medžiagą, instituto dėstytojų skaitomoms paskaitoms 
aptarti — vertinti. 

Dauguma dėstytojų, su kuriais teko dirbti Kuboje, turėjo aukštąjį universitetinį 
išsilavinimą, buvo labai darbštūs, smalsūs, domėjosi įvairiais ekonomikos mokslo 
klausimais. Dažnas, be tiesioginio darbo, domėjosi aspirantūros ir disertacijos rašy- 
mo ir gynimo klausimais, nes mokslų tarybos, kuri suteiktų mokslo laipsnius eko- 
nomistams, Kuboje dėl specialistų stygiaus dar nebuvo. Kai kurie dėstytojai svajojo 
įstoti į aspirantūrą, parašyti mokslinį darbą ir apgynę jį gauti ekonomikos mokslų 

kandidato laipsnį. Tai buvo galima pasiekti tik išvykus į užsienį. Rekomenduojama 
šalis buvo tuometinė Sovietų Sąjunga. Iš dvylikos dėstytojų, su kuriais man teko 
dirbti, aštuoni pasirinko būtent tokį kelią — įstojo į Maskvos, Leningrado, Kijevo 
universitetų arba institutų aspirantūras ir po kelerių metų apgynė disertaciją. 

Vienas iš buvusių mano stažuotojų Chose Ramiro Ortega Ernandesas pasirin- 
ko Vilniaus universiteto Ekonomikos fakultetą ir 1984—1987 m. Pramonės eko- 
nomikos katedroje parengė disertaciją. Ją 1987 m. gegužės 7 d. sėkmingai apgynė 
Lietuvos mokslų akademijos Ekonomikos instituto mokslo taryboje ir jam buvo 
suteiktas ekonomikos mokslų kandidato mokslinis laipsnis. Tai buvo jo svajonių 
išsipildymas. 

Kiti kubiečiai taip pat sėkmingai apgynė kandidato disertacijas, kai kurių diser- 
tacijas teko vertinti — rašyti atsiliepimus. 

Darbas Kuboje paliko malonius prisiminimus apie nuostabius geresnio gyveni- 
mo siekiančius žmones ir nepaprasto grožio šalį. Džiugu, kad ir po daugelio metų jie 
kartais prisimena mane ir švenčių progomis atsiunčia trumpas žinutes iš saulėtosios 
Kubos. 

Į Vilniaus universiteto Pramonės ekonomikos katedrą grįžau 1980 m. birželio 
17 d. Laukė nauji laiko padiktuoti darbai. 

Finansų katedra 
Dux. dr. Irena Čepienė 


Atgavus Vilniaus kraštą, 1940 m. pradžioje perkėlus į 
Vilnių Vytauto Didžiojo universiteto Teisės skyrių ir jį padalijus į Teisės ir Ekono- 
mikos mokslų fakultetus, pastarojo sudėtyje buvo įkurta Finansų ir kredito katedra. 
Jai vadovavo prof. Vladas Rafaelis Jurgutis. 1943 m. kovo 17 d. naciams uždarius 
universitetą, Finansų ir kredito katedra nustojo egzistuoti, o jos vedėjas atsidūrė 
Štuthofo koncentracijos stovykloje. 

Po karo atkūrus Finansų ir kredito katedrą, jos vedėjo pareigas trumpai ėjo 
Tadas Zaleckis, tačiau 1945 m. pradžioje jis areštuojamas ir nuteisiamas dešimčiai 
metų lagerių. 1945-1946 m. m. katedros vairą vėl paėmė iš lagerio sugrįžęs prof. 
V. R. Jurgutis. Bet 1946 m. liepos 23 d. rektoriaus įsakymu V. R. Jurgutis išvaro- 
mas iš universiteto kaip nepersiauklėjęs, skelbiantis paskaitose buržuazines teori- 
jas. Tais metais mūsų katedra sujungiama su Buhalterinės apskaitos ir Statistikos 
katedromis. 1946-1960 m. jungtinei katedrai vadovavo doc. Jonas Dagys, 1960— 
1962 m. doc. Alfonsas Žilėnas, 1962-1964 m. katedros vedėjo pareigas laikinai 
ėjo doc. Antanas Daukša. 1963 m. padidėjus studentų ir mokslinio personalo skai- 
čiui, iš jungtinės Statistikos, buhalterinės apskaitos bei finansų ir kredito katedros 
išskiriama Finansų ir kredito katedra. Jai 1964-1990 m. nepertraukiamai iki išėjimo 
į pensiją vadovavo prof. A. Žilėnas. 1990-1991 m. katedrai laikinai vadovavo doc. 
Jonas Vizbaras. Ilgą laiką (1991-2006 m.) katedros vedėja buvo doc. Irena Čepienė, 
nuo 2006 m. — prof. Meilutė Jasienė. 

Katedros dėstytojais buvo kviečiami dirbti daugiausia jos auklėtiniai, ne vienas 
jų (Pranas Judickas, Boleslovas Kilius, Stasys Uosis ir kt.) pedagoginio darbo ėmėsi 
turėdami didelę praktinio darbo patirtį — respublikinėse institucijose dirbę vadovais. 
Nuo 1967 m. katedros mokslinis pedagoginis personalas stiprėjo kiekybiškai ir ko- 
kybiškai. 1963-1983 m. etatinių dėstytojų skaičius padidėjo nuo 6 iki 16. Iš 1978— 
1979 m. m. katedroje dirbusių 12 etatinių dėstytojų 11 turėjo mokslo laipsnius. Trys 
katedros nariai (A. Žilėnas, S. Uosis, P. Judickas) parengė ir apgynė ekonomikos 
mokslų daktaro disertacijas (dabar habil. dr.). 

Ilgus metus katedra rengė specialistus Finansų ministerijos sistemai ir bankams. 
Nuo 1970 m. pradėti rengti ir pramonės finansininkai. Baigę studijas jie dirbo įvai- 

Finansų ir kredito katedros kolektyvas 1977 m. Sėdi (iš kairės į dešinę): doc. dr. Elvyra 
Maksimaitienė, prof. habil.dr. Alfonsas Žilėnas, laborantės Laima Mekaitė ir Danguolė Dirsytė; 
stovi (iš kairės į dešinę): doc. dr. Vaclovas Masalskas, vyr. dėstytojas Algirdas Bikulčius, doc. dr. 
Vitoldas Meidūnas, doc. dr. Jonas Vizbaras, doc. dr. Boleslovas Kylius, doc. dr. Stasys Uosis, 

doc dr. Pranas Judickas, laborantė Irena Brazaitienė, vyr. dėstytojas Vladas Terleckas, asistentas 
Jonas Ratomskis 


Finansų ir kredito katedros kolektyvas 1986 m. Sėdi (iš kairės į dešinę): prof. habil. dr. Stasys 
Uosis, laborantė Janina Jasudytė, prof. habil. dr. Alfonsas Žilėnas, doc dr. Elvyra Maksimaitienė, 
doc. dr. Pranas Judickas; stovi (iš kairės į dešinę): doc. dr. Jonas Vizbaras, doc. dr. Vitoldas 
Meidūnas, doc. dr. Vaclovas Masalskas, doc. dr. Vladas Terleckas, doc. dr. Albinas Kalaina 

riuose ūkio sektoriuose. 1991 m. nustota rengti šio profilio specialistus. Be to, ka- 
tedros dėstytojai padėjo rengti kitų fakulteto specialybių studentus — dėstė jiems 
finansų ir kredito teoriją bei įvairių ūkio šakų finansus. 1991 m. įvedus dvipakopę 
mokymo sistemą, šiuo metu katedra kuruoja bakalauro ir magistro studijų finansų 
ir bankininkystės programas. Bakalauro studijų programose Finansų katedros dės- 
tytojų dėstomi dalykai; 

Pinigai ir kreditas — prof. M. Jasienė, doc. Egidijus Bikas, doc. I. Čepienė, 
doc. Daiva Jurevičienė, lekt. Bronius Povilaitis. 

Kreditas ir bankai — prof. M. Jasienė, lekt. B. Povilaitis. 

Finansų teorija — doc. E. Bikas, doc. I. Čepienė. 

Viešieji finansai — doc. E. Bikas, doc. I. Čepienė. 

Tarptautinių finansų pagrindai — doc. Jonas Niaura, doc. Eugenija Martinaitytė. 

Finansinė analizė — doc. Dalia Poškaitė, asist. Lina Novickytė, lekt. Nerijus Čin- 
čikas, asist. Julija Staroselskaja. 

Įmonių finansai — doc. Gediminas Smalenskas, lekt. N. Činčikas, lekt. D. Vaitu- 
levičienė. 

Finansų ir bankininkystės pradmenys — doc. G. Smalenskas. 

Bankininkystė - doc. D. Jurevičienė, doc. E. Bikas. 

Tarptautiniai atsiskaitymai — doc. E. Bikas, lekt. L. Novickytė. 

Monetarinis reguliavimas — prof. M. Jasienė, lekt. B. Povilaitis. 

Finansinių institucijų veiklos analizė — lekt. D. Vaitulevičienė. 

Apskaita ir veiklos analizė banke - lekt. D. Vaitulevičienė. 

Fiskalinė politika — lekt. Gintautas Bagotyrius. 

Lietuvos pinigų ir bankų istorija — prof. M. Jasienė. 

Finansų istorija — doc. I. Čepienė. 

Magistrų studijų programose Finansų katedros dėstytojų dėstomi dalykai: 

Tarptautiniai finansai — doc. J. Niaura. 

Ekonominė ir pinigų sąjunga — lekt. Darius Kuzmickas. 

Finansų rinkos — prof. M. Jasienė, asist. J. Staroselskaja. 

Bankų vadyba — prof. M. Jasienė, asist. L. Novickytė. 

Pinigai ir jų politika — lekt. D. Kuzmickas. 

Finansinės atskaitomybės analizė — doc. D. Poškaitė, doc. E. Bikas, lekt. D. Vai- 
tulevičienė. 

Bankininkystės ir finansų aktualijų seminaras — doc. I. Čepienė. 

Mokesčių teorija ir praktika — doc. I. Čepienė. 

Investicijų portfelio analizė — doc. E. Bikas. 

Finansų katedra 2010 m. Sėdi (iš kairės į dešinę): doc dr. Gediminas Smalenskas, asist. Lina Novick 
Poškaitė, prof. katedros vedėja Meilutė Jasienė, asist. Julija S 
kairės į dešinę): doc. Egidijus Bikas, dokt. Darius Saikevičius, lekt. Nerijus Činčikas, Iekt 
lekt, Bronius Povilaitis, dokt. Rokas Bekeris, dokt. Antanas Laurinavičius 


Stovi (iš 


1945-1994 m. katedra parengė 3401 diplomuotą specialistą. 1995-2009 m. 1285 
studentai baigė bakalauro ir 485 — magistro studijas. 

Nemažai katedros absolventų tapo aukščiausios kvalifikacijos specialistais, įvai- 
rių centrinių įstaigų vadovais, mokslininkais. Iš jų prisimintini Apolinaras Čepai- 
tis, Vytautas Steponas Jurna (Turto banko valdybos pirmininkas), Pranas Vilūnas 
(Valstybinio žemės ūkio banko valdybos pirmininkas), Pranas Vencki 
Bagočiūnas, Antanas Levanas, Antanas Ivanauskas, Vladas Andriuške 
rijonas Mankevičius, Juozas Dusevičius, Bronius Povilaitis (Lietuvos banko valdy- 
bos pirmininkas 1990 m.), Vilius Baldišis (Lietuvos banko valdybos pirmininkas 
1990-1993 m.), Kazys Ratkevičius (Lietuvos banko valdybos pirmininkas 1993— 
1996 m.), Stasys Kropas (Lietuvos bankų asociacijos prezidentas), Audrius Rudys 
(Valstybinio turto fondo generalinis direktorius 2007-2008 m.), Audrius Misevi- 
čius (finansų ministras 1992 m., Lietuvos banko valdybos pirmininko pavaduotojas, 
valdybos narys nuo 1996 m.), Eduardas Vilkelis (finansų ministras 1992-1995 m., 
cijos prezidentas), Algimantas Križinauskas (finansų 


buvęs Lietuvos bankų asoc 
ministras 1996 m.), Kęstutis Šerpytis (AB „Lietuvos draudimas“ generalinis direk- 
torius), Eugenijus Grumskas (Ignalinos AE ekonomikos ir finansų direktorius), 
Sigitas Šiaudinis, Jekaterina Titarenko (DnB Nord banko valdybos narė), Irena Če- 
pienė (VU EF Finansų-kredito katedros vedėja 1991-2006 m.) ir kiti. 

Kadangi prof V. R. Jurgučio (1885-1966) gyvenimas, darbai ir nuopelnai išsa- 
miai aprašyti tyrinėtojų, prie jo asmens plačiau neapsistosime. Norime palikti atei- 
nančioms kartoms žiupsnelį svarbiausių žinių apie kitus iškilesnius katedros narius. 

Prof. Alfonsas Žilėnas (1921-2005). Finansų ir kredito katedra ir lietuviškoji fi- 
nansologija yra tiesiog neatskiriami dalykai. Tai pasako daugiau negu prof. A. Žilėno 
titulai (ekon. m. habil. daktaras, akademikas korespondentas, ilgametis Ekonominės 
kibernetikos ir finansų fakulteto dekanas, Ekonomikos mokslinės tarybos pirminin- 
kas, respublikinės „Žinijos“ draugijos Revizijos komisijos pirmininkas ir t. t.). Tai 
puikus pedagogas, V. R. Jurgučio darbų tęsėjas, atvertas langas į tarpukario Lietu- 
vą, jos finansus, lietuviškos finansų terminijos puoselėtojas, mokomųjų priemonių 
autorius, Lietuvos Respublikos (1918-1940 m.) mokesčių ir Lietuvos Didžiosios 
Kunigaikštystės finansų tyrinėtojas, aukštos kultūros asmenybė. 

Vyresniųjų kartų studentams ilgam įsiminė dac. Leono Liamperto (1889-1969) 
įdomios, gerai metodiškai parengtos paskaitos, spalvinga, tragiško likimo jo as- 
menybė. Nacmečiu L. Liampertas prarado šeimą, pats buvo kalinamas Štuthofo ir 
Dachau konclageriuose. 1945 m. pradėjo universitete dėstyti vokiečių kalbą, greitai 
perėjo į Finansų ir kredito katedrą ir ėmėsi bankininkystės dalykų. L. Liampertas, 
vienas pirmųjų, 1948 m. apgynė ekon. m. kand. disertaciją. Labai rūpinosi palen- 
gvinti studentams neakivaizdininkams sudėtingų bankininkystės dalykų pažinimą, 
todėl parašė ir išleido penkias mokomąsias priemones, kurios apėmė visą pinigų 
cirkuliacijos ir kredito kursą. Tik mirtis jam neleido užbaigti šio kurso vadovėlio. 

Doc. Antanas Daukša (1904-1974) — prof. V. R. Jurgučio 
mokinys, Lietuvos banko Alytaus ir Mažeikių skyriaus direk- 
torius, pokaryje LSSR finansų liaudies komisariato Biudžeto 
valdybos vadovas, 1946-1950 m. fakulteto prodekanas, Bu- 
halterinės apskaitos katedros vedėjas, vėliau — mūsų katedros | 
docentas. Ilgus metus vadovavo universiteto profsąjungos ko- 
mitetui, pasižymėjo taktu, diplomatiniais gabumais. Visą laiką 
(30 m.) studentams dėstė SSRS valstybės biudžetą ir buhal- 
terinę apskaitą biudžetinėse įstaigose. Išleido vadovėlį „TSRS SET 
valstybinis biudžetas“, įžvalgiai ir apdairiai padėdavo studen- (1904-1974) 
tams susiorientuoti SSRS finansų politikos subtilybėse, pasi- 

Žymėjo plačia erudicija. 

Doc. Boleslovas Kilius (1927—1985) po dvidešimt metų atidavė tarnybai Finansų 
ministerijoje (buvo iškilęs iki įvairių valdybų vadovų pavaduotojo pareigų) ir peda- 
goginiam moksliniam darbui (iš pradžių Vilniaus finansų ir kredito technikume, nuo 
1967 m. etatiniu katedros docentu). B. Kilius — vienas kvalifikuočiausių ūkio šakų 

finansų žinovų. Buvo be galo pareigingas, reiklus sau ir studentams, išleido dide- 
lės apimties, studentams ypač reikalingą mokomąją priemonę „Pramonės finansai“. 
1969-1973 m. dirbo Ekonominės kibernetikos ir finansų fakulteto prodekanu.. 

1966 m. katedroje pradėjo dirbti prof. Stasys Uasis (1927-2009), turėdamas di- 
delę makroekonominio darbo patirtį LSSR valstybiniame plano komitete, 1983 m. 
S. Uosis apgynė habilituoto daktaro disertaciją, 1986 m. jam suteiktas profesoriaus 
vardas. Jis buvo kūrybingiausias, novatoriško mąstymo katedros mokslininkas, ty- 
rinėjęs sudėtingas pinigų teorijos problemas ir praktinius pinigų apyvartos orga- 
nizavimo klausimus. Jo mokslinių darbų idėjos ir postulatai buvo pripažįstami bei 
vertinami žymiausių SSRS pinigų specialistų. Tai nenuilstantis problemų, disku- 
sijų generuotojas, daug nusipelnęs kritiško mąstymo skiepijimu studentams. Prof. 
S. Uosis Atgimimo laikais pirmasis iškėlė LKP atsiskyrimo nuo SSKP, nacionalinių 
pinigų įvedimo idėjas, daug prisidėjo prie Lietuvos banko ir savų pinigų įvedimo 
teisinių pamatų padėjimo. Parašė keletą mokomųjų priemonių, daug mokslinių ir 
poleminių straipsnių (353 publikacijos). Didelio darbštumo, pareigingumo, atsida- 
vimo mokslui, tiesos ir teisingumo paieškos žmogus. 2000 m. prof. S. Uosis buvo 
apdovanotas Lietuvos Nepriklausomybės medaliu. 

Doc. Pranas Judickas (1921-2008) katedroje dirbo 1966-1992 m., tyrė Lietuvos 
miškininkystės problemas, šia tema 1979 m. Gruzijos mokslų akademijos moksli- 
nėje taryboje apgynė daktaro (dabar habil. dr.) disertaciją. Tačiau SSRS Aukščiau- 
sioji atestacinė komisija daugiausia dėl politinių motyvų daktaro laipsnio jam ne- 
pripažino. Ši neteisybė buvo pašalinta ir habil. dr. laipsnis suteiktas, Lietuvai atkūrus 
nepriklausomybę. 

„Doc. Vladas Terleckas katedroje dirbo 1967-2000 m., dėstė kapitalistinių šalių pini- 
gų cirkuliaciją ir kreditą, TSRS pinigų cirkuliaciją ir kreditą, prekybos finansus. Nepri- 
klausomybės laikais parengė ir dėstė naują kursą — „Lietuvos pinigų ir bankininkystės 
istorija“. 1976 m. Leningrado finansų ir ekonomikos institute apgynė ekon. m. kand. 
(dabar soc. m. dr.) disertaciją, tačiau tik praėjus dešimčiai metų jam buvo suteiktas 
docento vardas. Parašė kelias mokomąsias priemones. Reiklus sau ir studentams, pagal 
to meto galimybes siekė supažindinti juos su Lietuvos istorija, skiepijo meilę jai. 

Nuo 1976 m. atsidėjo Lietuvos bankininkystės ir pinigų istorijos tyrimams. 
1992-2001 m. pagal gausius pirminius šaltinius parašė ir išleido penkias mono- 
grafijas apie Lietuvos Respublikos (1918-1940 m.) bankininkystę ir pinigus. Nuo 
2000 m., būdamas pensijoje, tyrinėjo bankininkystės Lietuvoje istoriją carinės oku- 
pacijos laikais. Tyrimo rezultatus apibendrino 2009 m. baigtoje rašyti monografijo- 
je. V. Terleckas — Lietuvos bankininkystės ir pinigų istorijos kompleksinių tyrimų 
pradininkas ir produktyvus autorius. 

Nuo 2002 m. įsitraukė į ilgalaikę polemiką su istorikais dėl Lietuvos praeities 
vertinimo, šia tematika išleido dvi knygas, viena jų — „Lietuvos istorijos klastojimo ir 
niekinimo iššūkiai“ (2009 m.). Iš viso paskelbė 451 įvairaus pobūdžio publikaciją. 

V. Terleckas — vienas žinomiausių nacionalinės bankų ir pinigų sistemos kūrėjų: 
1989 m. vadovavo Lietuvos savarankiškos bankų ir pinigų sistemos sukūrimo gru- 
pei, buvo vienas šios koncepcijos autorių, metodologinis kurtų pagrindinių įstatymų 
projektų vadovas (kartu su prof: S. Uosiu), Lietuvos banko konsultantas, šio banko 
mokslo centro darbuotojas, vadovas, aktyviausias valstybės interesų pinigų ir bankų 
sektoriuje gynėjas. 

V. Terleckas apdovanotas Lietuvos Nepriklausomybės medaliu (2000 m.) ir or- 
dino Už nuopelnus Lietuvai Riterio kryžiumi (2010 m.). 

Dux. Irena Čepienė Finansų ir kredito katedroje pradėjo dirbti 1967 m. 1984 m. 
Leningrado finansų ir ekonomikos institute apgynė ekon. m. kand. (dabar soc. m. 
dr.) disertaciją „Taupymo raida Lietuvoje“. 1985 m. jai suteiktas docentės vardas. 

1989 m. dalyvavo Lietuvos savarankiškos pinigų ir bankų sistemos kūrimo gru- 
pėje, dirbo Lietuvos banko mokslo centre. 1991-2006 m. buvo Finansų ir kredito 
katedros vedėja. Domisi finansų ir bankininkystės istorija, teorija ir šiuolaikinėmis 
problemomis. 

Prof; Meilutė Jasienė Finansų katedroje dirba nuo 1996 m. 1977 m. Leningrado 
finansų ir ekonomikos institute apgynė disertaciją „Faktorinė analizė ekonominiuo- 
se tyrimuose“, 1986 m. jai suteiktas docentės vardas. 2008 m. M. Jasienė atliko soci- 
alinių mokslų ekonomikos krypties habilitacijos procedūrą. 

Katedroje ilgus metus dirbo docentai Elvyra Maksimaitienė, Vaclovas Masals- 
kas, Jonas Vizbaras, Irena Čepienė, Vladas Terleckas, Pranas Puzinauskas, Vitol- 
das Meidūnas, Stasys Kropas, Audrius Rudys. Taip pat ilgiau ar trumpiau katedros 
profilio dalykus dėstė Algirdas Bikulčius, Bronius Šapira, Albinas Kalaina, Audrius 
Misevičius, Sigitas Šiaudinis, Rolandas Šalkauskas, Vilius Baldišis. Katedros moks- 
linis personalas labai stipriai pasikeitė po 1990 m. kovo 11 d. V. Baldišis, S. Kropas, 
A. Rudys ir V. Terleckas buvo išrinkti Lietuvos Aukščiausiosios Tarybos deputatais, 
tapo Lietuvos Nepriklausomybės Atkūrimo Akto signatarais. A. Misevičius išėjo į 
vadovaujantį darbą. Į pensiją buvo išlydėti A. Žilėnas, S. Uosis, E. Maksimaitienė, 
J. Vizbaras. Katedra pasipildė kitų katedrų nariais — atėjo M. Jasienė, G. Smalens- 
kas, Arvydas Paškevičius. 2004 m. Ekonomikos fakultete įvykdyta struktūrinių pa- 
dalinių reorganizacija — Finansų ir kredito katedra reorganizuota į Finansų katedrą. 
Šiuo metu katedroje etatiniais dėstytojais dirba prof. M. Jasienė, doc. I. Čepienė, 
doc. G. Smalenskas, doc. E. Bikas, doc. D. Poškaitė, lekt. N. Činčikas, asist. L. No- 
vickytė. Jiems talkina puse etato dirbantys doc. J. Niaura, doc. D. Jurevičienė, lekt. 

B. Povilaitis, Iekt. D. Kuzmickas, lekt. D. Vaitulevičienė, ketvirčiu etato dirbantys 
lekt. G. Bagotyrius, asist. J. Staroselskaja. 

Atgimimo laikais beveik visi katedros nariai aktyviai dalyvavo atkuriant Lietuvos 
nepriklausomybę: vadovavo įvairių įstatymų rengimo grupėms, kūrė koncepcijas, 
įstatymų projektus, programas, gyvai dalyvavo spaudos, televizijos diskusijose, kūrė 
Lietuvos centrinių institucijų pagrindus. Šis laikotarpis — produktyviausias, sėkmin= 
giausias ir ryškiausias katedros istorijoje, akivaizdžiai įrodantis didelį jos personalo 
kūrybinį potencialą, pilietiškumą ir drąsą. 

Katedra dalyvauja doktorantūros studijose, pastaraisiais metais buvo apgintos 
keturios daktaro disertacijos: Jekaterina Titarenko apgynė disertaciją „Lietuvos ban- 
kų priežiūros modelis“, Sigitas Šiaudinis — „Šiuolaikinių valiutų valdybų operacinės 
sistemos ir jų veiksmingumas“, Vytautas Valvonis — „Kredito rizikos vertinimo ir 
valdymo modelis: Lietuvos bankų praktika ir perspektyvos“, Egidijus Bikas — „Lie- 
tuvos gyventojų taupymo elgsena“. Šiuo metu katedroje yra septyni doktorantai. 

Dauguma katedros narių produktyviai dirbo metodinį ir mokslinį darbą — tyrė 
valstybės ir ūkio šakų finansus, pinigų ir kredito teorines problemas, Lietuvos finan- 
sų ir bankininkystės istoriją. Šia tema parašyta ir apginta 20 ekonomikos mokslo 
kandidato (dabar daktaro) ir 8 ekonomikos mokslų daktaro (dabar habil. daktaro) 
disertacijos, paskelbta per 1330 įvairaus pobūdžio publikacijų, iš jų 51 mokomoji 
priemonė, 13 monografijų, 6 vadovėliai. 

Žymesni katedros darbuotojų darbai yra ekonomikos mokslų daktaro diserta- 
cijos: A. Žilėno „Lietuvos mokesčių sistemos ir mokesčių politikos raida 1919— 
1939 m.“ (apginta 1965 m.), S. Uosio — „Pinigų materialinė esmė, kreditinė pri- 
gimtis ir jų apyvartos organizavimo klausimai“ (apginta 1983 m.), doc. A. Daukšos 
vadovėlis „TSRS valstybinis biudžetas“, doc. V. Terlecko atlikti Lietuvos pinigų ir 
bankininkystės istorijos (1918-1941) tyrimai, paskelbti monografijose „Pinigai Lie- 
tuvoje 1915-1944 m.“, „Lietuvos bankas 1922-1943 m.“, „Kelias nuo Žemės banko 
iki Lietuvos žemės ūkio banko“ (bendraautoris V. Mačiekus), „Lietuvos bankinin- 
kystės istorija 1918-1941 m.“, „Lietuvos bankininkai. Gyvenimų ir darbų pėdsakai 
1918-1940“. 

Už mokslinius tyrimus Lietuvos bankas paskyrė V. R. Jurgučio premijas 1992 m. 
ir 1999 m. doc. V. Terleckui, 1993 m. — prof. S. Uosiui, 1997 m. prof. A. Žilėnui. 

Finansų katedros atlikti moksliniai tyrimai: 

+ 1991 m.- „Naujo finansų ir kredito mechanizmo kūrimas Lietuvos Respu- 

blikoje ir jo atskirų veikimo elementų tyrimas“, 

+ 1992-1995 m.- „Lietuvos finansų ir kredito sistema bei politika (vertinimas 

ir tobulinimas)“, 

+ 1996-2000 m. — „Lietuvos finansų ir bankų sistemos raida, politikos pokyčiai 
bei jo socialinės ekonominės pasekmės 1996-2000 m.“, 

+ 1996-2000 m. - „Tarpukario Lietuvos kredito sistemos sandara“, 

+ 2001-2006 m. „Finansinio sektoriaus bei kapitalo rinkos integravimas į 
Europos Sąjungą“. 

Buvo analizuoti bankininkystės ir kredito rinkų globalizacijos aspektai, kredito 
rizikos vertinimo modeliai ir valdymas, valiutos kurso politika pereinamosios eko- 
nomikos šalyse, užsienio bankų vaidmuo ES naujosiose finansų rinkose, Europos 
mažmeninių mokėjimų rinka. Tyrinėti bankininkystės kūrimo ir raidos Lietuvoje 
istoriniai aspektai bei pinigų ir iždo politikos problemos, smulkiojo verslo ir bankų 
santykiai Lietuvoje. 

Analizuotos santaupų ir investavimo sprendimų priėmimo problemos, Lietuvos 
gyventojų finansinė elgsena. Tyrinėti taupomųjų kasų ir valstybės taupomųjų kasų 
kūrimo ir raidos Lietuvoje istoriniai aspektai. Nagrinėtos įmonių kredito rizikos 
vertinimo, apskaitos banke ypatybių ir finansinio stabilumo problemos. Apibrėžtos 
kai kurios finansų rinkos ir kredito sistemos sąvokos. 

2007-2011 m. Finansų katedra atlieka tyrimą „Konvergencijos procesai ir jų įta- 
ka Lietuvos finansų sektoriui ir finansų rinkai“. 

Tiriamas konvergencijos procesų poveikis Lietuvos iždo ir pinigų politikai, f- 
nansų sektoriaus raidai bei stabilumui, nustatomos raidos tendencijos, veiksniai, 
tobulinimo ir praktinio diegimo kryptys. Pastaraisiais metais nagrinėta gyventojų 
taupymo ir investavimo elgsena, investicijų grąžos įvertinimas atsižvelgiant į riziką, 
palūkanų normų kaita ir veiksniai, finansų rinkos ir finansinis stabilumas, Lietuvos 
kredito sistemos raidos veiksniai ir kt. 

Kiekybinių metodų ir modeliavimo 
katedra 
Prof dr. Linas Čekanavičius 


1. Kiekybinių metodų istorinės ištakos senajame 
Vilniaus universitete 


Vilniaus universiteto Kiekybinių metodų ir modeliavimo 
katedros genealoginių šaknų paieška (žr. 1 šio straipsnio priedą) atveda į 1820 m., 
kai Vilniaus universitete pradėta dėstyti statistiką. Rusijos imperijos valdžiai re- 
organizuojant Vilniaus universitetą, studijų programas papildyti statistikos mokslo 
kursu buvo numatyta 1803 m., tačiau šio užmojo įgyvendinimas ilgokai užtruko. 
XIX amžiaus pradžioje statistika buvo laikoma pagalbine istorijos mokslo šaka, tad 
ir dėstė ją ne ekonomistai, bet istorikai — Joachimas Lelevelis, Ignas Onacevičius, 
Pavelas Kukolnikas ir kiti. Statistinių žinių rinkimu domėjosi ir filologas Ivanas 
Loboika. Tiesa, domėjimasis statistika buvo nesvetimas ir ekonomistams: antai eko- 
nomisto Jono Vaškevičiaus paskaitų konspekte statistika minima kaip pagalbinis 
mokslas politinei ekonomijai studijuoti. 

Apie tuometinį statistikos kurso pobūdį galima spręsti iš I. Onacevičiaus sta- 
tistikos ir diplomatijos paskaitų konspekto (1825-1826 m. m.), saugomo Vilniaus 
universiteto bibliotekoje: jame dalyko objektas apibrėžiamas kaip „mokslas apie 
valstybės moralinių ir fizinių jėgų pažinimą“. Greta nūdienos požiūriu įprastinių 
statistikos sudijoms temų, I. Onacevičiaus paskaitų konspekte galima rasti gana pla- 
čią Lietuvos ir Rusijos istorijos apžvalgą, o „Moralinių jėgų“ skyrių sudaro paskaitos 
apie luomų teises ir privilegijas, valstybės administracijos organus ir kt. Panašiai sta- 
tistiką traktavo ir J. Lelevelis, dėstęs vadinamąją bendrąją statistiką, t. y. žinias apie 
užsienio valstybes (Šiaurės ir Vidurio Europos šalis, Angliją, Prancūziją). Statistikos 
paskaitose jis pateikdavo šių kraštų istorinę, etnografinę ir politinę apžvalgą. Taigi 
tuomet statistika Vilniaus universitete dar neturėjo tiesioginio ryšio su ekonomikos 
mokslais, nebuvo laikoma jų atšaka. Tačiau šiuo atžvilgiu Vilniaus universitetas ne- 
buvo išimtis Rusijos imperijoje: pavyzdžiui, Maskvos universitete politinė ekono- 
mija su statistika buvo sujungtos po vienos katedros stogu tik 1835 m. 

2. XX amžius: kiekybinių metodų 
plėtra ir specializacija 


1832 m. caro valdžiai uždarius Vilniaus universitetą, jis 
buvo atkurtas tik 1919-aisiais Lenkijai atplėšus Vilniaus kraštą nuo Lietuvos, Vil- 
niaus universitetui buvo suteiktas Stepono Batoro vardas. Ekonomikos mokslas 
Stepono Batoro universitete buvo plėtojamas Teisės ir visuomenės mokslų fakulte- 
tui priklausančioje Politinės ekonomijos katedroje. 

Laikinai prarastą mokslo židinį Lietuvos valstybėje pakeitė 1922 m. Kaune įkurtas 
Lietuvos universitetas (1930 m. pavadintas Vytauto Didžiojo universitetu). Jo Teisių 
fakultete 1923 m. buvo įkurtas Ekonomikos skyrius. Šio skyriaus studentai greta kitų 
ekonominių disciplinų išklausydavo ir statistikos kursą, kurį skaitė doc. Albinas Rim- 
ka. Kurį laiką Ekonomikos skyrius egzistavo tik de /zcžo, bet ne de jure, nes universiteto 
statutas skyrių įteisino tik 1930 m., įsteigė jame penkias katedras, tarp jų — Politinės 
ekonomijos ir statistikos katedrą, kurios vedėju tapo doc. Petras Šalčius. 

Lietuvai atgavus Vilnių, 1940 m. Kauno universitete veikęs Ekonomikos skyrius 
kartu su visu Teisių fakultetu buvo perkeltas į Vilniaus universitetą. Tų pačių metų 
vasarą Teisės fakulteto Ekonomikos skyrius buvo reorganizuotas į Ekonomikos 
mokslų fakultetą. Jis turėjo septynias katedras. Viena iš jų tapo Statistikos ir fnan- 
sinės matematikos katedra, kuriai vadovavo prof. A. Rimka (1886-1944) — žymus 
Lietuvos ekonomistas, mokslininkas ir pedagogas, įvairiapusės veiklos žmogus, kurį 
galima laikyti lietuviško statistikos mokslo pradininku. A. Rimka parengė ir išleido 
tris originalius statistikos vadovėlius („Statistikos pagrindai“ (1925), „Socialekono- 
minė statistika“ (1933) ir „Statistika, Teorija ir metodai“ (1939)). Jie, kaip ir jo skai- 
tytos paskaitos, pasižymėjo informatyvumu, griežta logika ir nuoseklumu, įtaigiu 
statistikos naudingumo aiškinimu, didele meile ir dėmesiu „skaičių kalbai“. 

Antrojo pasaulinio karo metu Vilniaus universiteto veikla vėl buvo trumpam 
(1943-1944 m.) nutraukta. 1944 m., universitetui atnaujinus veiklą, atgimė ir kie- 
kybiniai ekonomikos tyrinėjimai bei atsinaujino šios srities žinių perteikimas stu- 
dentams. 1944-ųjų rugsėjį statistikos paskaitas būsimiesiems ekonomistams ėmė 
skaityti prof. A. Rimkos mokinys doc. Jonas Dagys. Vėliau jis taip pat tapo ne- 
didelės S/atistikos katedros vedėju. Telkiant negausias pokario ekonomistų pajėgas, 
neilgai trukus prasideda katedrų stambinimas: Statistikos (vedėjas doc. J. Dagys), 
Buhalterinės apskaitos (vedėjas doc. A. Daukša) bei Finansų ir kredito (vedėjas prof. 
V. R. Jurgutis) katedros 1949 m. sujungiamos į vieną S/ažistikos, Gubalterinės aps 
kaitos, finansų ir kredito katedrą, kurios vadovu tampa doc. J. Dagys. Jis pasižymėjo 
kolegiškumu ir geranoriškumu, daug prisidėjo prie lietuviškų ekonomikos ir statis- 

tikos terminų kūrimo ir sisteminimo. Jungtinei katedrai doc. J. Dagys vadovavo vie- 
nuolika metų (1949-1960 m.), po jo katedros vairą trejiems metams perėmė finansų 
specialistas prof. Alfonsas Žilėnas. 

Išsiplėtus katedros darbų apimčiai ir atitinkamai padaugėjus jos darbuotojų, 
1963 m. Statistikos, buhalterinės apskaitos, finansų ir kredito katedra buvo padalyta 
į dvi - Finansų ir kredito katedrą (vedėjas prof. A. Žilėnas) ir S/atistikos ir buhalteri- 
nės apskaitos katedrą (vedėjas doc. J. Dagys). Tačiau pastaroji gyvavo neilgai: mokslo 
krypčių stiprėjimas, taipgi padidėjęs domėjimasis matematiniu ekonomikos procesų 
modeliavimu lėmė, kad po dvejų metų katedra vėl buvo padalyta į dvi - Buhalterinės 
apskaitos katedrą ir Ekonominės kibernetikos ir statistikos katedrą. Pastarosios vadovu 
tapo doc. Aleksandras Vengrys. Tolesnė tyrėjų akademinė specializacija ir dėstytojų 
mokslinio potencialo augimas sąlygojo dar vieną padalijimą: 1969-ųjų pabaigoje 
katedra skilo į dvi savarankiškas katedras —- Ekonominės kibernetikos ir Statistikos. 


3. Statistikos katedra 


Nors formaliai savarankiškos Statistikos katedros įkūrimo 
data laikomi 1969 m., de facto ji ėmė funkcionuoti nuo 1970 m. sausio 1 d. Savaran- 
kiškos Statistikos katedros branduolį jos įkūrimo pradžioje sudarė penki pedagogi- 
nio-mokslinio personalo darbuotojai: doc. Antanas Merčaitis (katedros vedėjas), doc. 
J. Dagys, doc. Jonas Laškovas, vyr. dėstytojai Ona Molienė, Oskaras Kvedaras ir Mari- 
ja Šokaitytė-Čepulienė. Vėliau katedros kolektyvą papildė ne tik fakulteto absolventai 
Romualdas Valkauskas, Rūta Kropienė, Remigijus Samuilevičius, Vytautas Kėdaitis, 
Gražina Karpavičiūtė (Jelinskienė), Gindrutė Kasnauskienė, Jonas Martinavičius ir 
kt., bet ir vyresnės kartos dėstytojai — ekonomistai praktikai doc. Liuda Kunigėlytė, 
doc. Boleslovas Gurklys, doc. Mečislovas Stasiulionis, ekon. m. kand. Viktoras Bazys. 

Pirmuoju savarankiškos Statistikos katedros vedėju buvo išrinktas pareigingas, 
reiklus ir principingas statistikos dėstytojas, buvęs Ekonomikos fakulteto prode- 
kanas doc. A. Merčaitis. Jis šias pareigas ėjo iki 1973 m. lapkričio. Tais metais doc. 
A. Merčaitis perėjo dirbti į Lietuvos SSR Plano komiteto planavimo ir ekonomi- 
kos institutą direktoriaus pavaduotoju, nuo 1985 m. tapo LSSR Plano komiteto 
pirmininko pavaduotoju, o atkūrus nepriklausomybę dirbo atsakingą darbą naujai 
susikūrusioje Ūkio ministerijoje. Tačiau su katedra jis nenutraukė ryšių ir dirbo joje 
dėstytoju valandininku iki pat 1995 m. 

Katedros vedėjo poste doc. A. Merčaiųį pakeitė doc. Jonas Laškovas — ilgametis 
Finansų ir apskaitos (nuo 1977 m. Ekonominės kibernetikos ir finansų) fakulteto 

Statistikos katedra 
1978 m. Pirmoje eilėje (iš 
kairės į dešinę): asistentė. 
Rūta Kropienė, 

doc. dr. Ona Molienė, 
doc. dr. Marija Čepulienė, 
vyr. laborantė Gražina 
Jelinskienė; antroje eilėje 
(iš kairės į dešinę): 

doc. dr. Antanas Merčaitis, 
vyr. dėstytoja D.Vaške- 
lytė, doc. dr. Liuda 
Kunigėlytė, dėstytoja 

L. Baukytė; trečioje. 

eilėje (iš kairės į dešinę): 
asistentas Remigijus 
Samuilevičius, doc. dr. 
Jonas Markelevičius, 
doc. dr. Jonas Laškovas, 
doc. dr. Mečislovas 
Stasiulionis, doc. dr. 
Boleslovas Gurklys, 
dėstytojas Vytautas 
Kėdaitis 


prodekanas. Jis išbuvo katedros vedėju vienuolika metų. 1984 m. Statistikos kate- 
dros vedėju vienai kadencijai buvo išrinktas jaunesnės kartos atstovas —- ekonominės 
kibernetikos specialybės absolventas doc. Jonas Markelevičius. Vėliau, tapęs Statis- 
tikos departamento prie Lietuvos Respublikos Vyriausybės generalinio direktoriaus 
pavaduotoju, doc. J. Markelevičius nenutraukė bendradarbiavimo su Vilniaus uni- 
versitetu. Ketvirčiu etato dirbdamas Kiekybinių metodų ir modeliavimo katedroje, 
jis iki šiol dėsto ekonomistams ir matematikams — perduoda studentams ne tik teo- 
rines žinias, bet ir įgytą valstybinės statistikos patirtį. 

1989 m. ketvirtuoju savarankiškos Statistikos katedros vedėju tapo jau tada ži- 
nomas mokslininkas ekonomistas, laisvėjimo procesų Lietuvos mokslo įstaigose 
puoselėtojas prof: Stanislovas Martišius. Iki tol jis daugelį metų dirbo mokslinį dar- 
b4 Lietuvos mokslų akademijos Ekonomikos institute — tyrinėjo ir plėtojo gamybos 
kiekybinės analizės, ūkio statistikos teorijos ir metodų praktinio taikymo klausimus. 
Statistikos katedrai prof. S. Martišius sėkmingai vadovavo net penkiolika metų, dvy- 
lika iš jų — derindamas šias pareigas su vadovavimu visam Ekonomikos fakultetui. 

1970 m., universiteto Finansų ir apskaitos fakultetui pradėjus rengti būsimuo- 
sius statistikos specialistus, Statistikos katedrai teko garbinga pareiga kuruoti statis- 
tikos specialybės studijų programos vykdymą. Po penkerių metų buvo išleista pir- 
moji dvidešimties statistikos specialybės absolventų laida, o 1995 m. pavasarį išėjo 
dvidešimtoji ir paskutinė statistikų laida. Per 25 metus iš viso buvo parengta per 400 
statistikos specialistų. Kai kurie iš jų — I. Tvarijonavičiūtė, A. Gibaitė (Kudžmienė), 

Statistikos katedros kolektyvas 1986 m. Sėdi (iš kairės į dešinę): vyr. laborantė Gražina Jelinskienė, V. Galubeckaitė, 
doc dr. Marija Čepulienė, asistentė Gindrutė Bagdonavičiūtė, asistentė Rūta Kropienė, M. Žulkutė; stovi 

(iš kairės į dešinę): vyr. dėstytojas Vytautas Kėdaitis, doc. dr. Liuda Kunigėlytė, asistentas Remigijus Samuilevičius, 
doc. dr. Boleslovas Gurklys, doc. dr. Mečislovas Stasiulionis, doc. dr. Jonas Laškovas, doc. dr. Ona Molienė, 

doc. dr. Romualdas Valkauskas 


D. Ambrozaitienė, R. Deveikytė, A. Ablingienė, V. Lapėnienė, A. Andreikėnas - iki 
dabar eina atsakingas pareigas Statistikos departamente ar Lietuvos Respublikos 
ministerijose. Keli statistikos specialybės absolventai yra įgiję mokslų daktaro laips- 
nį — A. Pocius, G. Kasnauskienė, R. Kropienė, V. Kėdaitis, R. Samuilevičius. 
Statistikos katedros gyvavimo metu jos dėstytojų mokslinio darbo sritys siejosi 
su ūkio statistikos teorija bei ekonominės minties teorija ir metodologija — kaip 
antai Lietuvos ekonominės minties raida ir metodologija (S. Martišius), makro- 
ekonominių rodiklių teorija (J. Laškovas, R. Valkauskas), šeimų biudžetų tyrimai 
(J. Laškovas), demografija bei ekonominė demografija (A. Merčaitis, M. Čepulienė, 
G. Kasnauskienė), socialinė ir darbo statistika (O. Molienė), dinamikos analizės 
metodai ir statistinės informacijos patikimumas (J. Markelevičius), statistinės me- 
todologijos, daugiamačių grupavimų ir rinkotyros klausimai (V. Kėdaitis), regioni- 
nės bei pinigų ir bankų statistikos tarptautinė metodologija (R. Kropienė). 
Nemažai nuveikta rengiant mokomąją medžiagą studijuojantiems statistiką: i 
leisti du vadovėliai (1989 m. — „Socialinė ekonominė statistika“, 1986 m.-— „Ben- 
droji statistikos teorija“), kelios mokomosios knygos („Ūkio statistika“, „Aprašomoji 

statistika“, „Statistika II (indukcinė)“), daugiau kaip dvidešimt mokomųjų priemo- 
nių įvairių specialybių studentams. 

Ilgą laiką pagrindinės statistikos disciplinos buvo tik dvi — bendroji statistikos 
teorija ir ekonominė statistika. Vėliau pradėti skaityti pramonės statistikos ir darbo 
statistikos kursai (atitinkamai pramonės ekonomikos ir darbo ekonomikos specia- 
lybių studentams). Nuo 1970 m., pradėjus rengti statistikos specialistus, imta dės- 
tyti šakines statistikas: prekybos, žemės ūkio, statybos, gyventojų (demografijos) ir 
kt., kurios tais laikais buvo reglamentuotos SSRS sąjunginiuose mokymo planuose 
bei programose. Direktyvinio planavimo laikais esminiai šių mokymo planų ir pro- 
gramų pakeitimai buvo neleistini. Todėl tik atkūrus Lietuvos nepriklausomybę, kai 
Statistikos katedrai jau vadovavo prof. S. Martišius, prasidėjo reali mokymo planų 
ir studijų programų peržiūra ir modernizavimas. Tuomet ir buvo įprasminta tikroji 
statistikos — kaip metodologinio taikomojo mokslo — paskirtis ir vaidmuo, rengiant 
kvalifikuotus verslo ir ekonomikos specialistus. Orientuojantis į vakarietiškas ekono- 
mistų rengimo tradicijas, įprastinis statistikos teorijos kursas buvo gerokai išplėstas 
ir apėmė dvi dalis — aprašomąją statistiką ir indukcinę statistiką. Be to, vietoj eko- 
nominės (socialinės ekonominės) statistikos imta dėstyti naują taikomosios statisti- 
kos dalyką — ūkio statistiką. Vėliau Statistikos katedros dėstomų dalykų skaičius dar 
padidėjo: bakalaurantams ir magistrantams pradėti dėstyti nauji prognozių teorijos, 
aktuarinės matematikos, ekonomikos metodologijos (prof. S. Martišius), pinigų ir 
kredito statistikos (doc. R. Kropienė), Rinkos statistinių tyrimų (doc. V. Kėdaitis) ir 
kiti dalykai. Kai kurių statistikos dalykų paskaitos buvo skaitomos ir kitų fakultetų 
(Filosofijos, Gamtos, Komunikacijos, Teisės) studentams. 


4. Ekonominės kibernetikos katedra 


1969-aisiais savarankiškos Ekonominės kibernetikos ka- 
tedros įkūrimo iniciatoriumi tapo dr. Jefremas Maiminas (vėliau ilgus metus dirbęs 
Maskvos Michailo Lomonosovo valstybinio universiteto profesoriumi). Jis tuo metu. 
Vilniaus universiteto Politinės ekonomijos katedroje rengė daktaro (šiandieninis 
atitikmuo — habilituoto daktaro) disertaciją. Pirmuoju savarankiškos Ekonominės 
kibernetikos katedros vedėju tapo doc. Aleksandras Vengrys, o 1971 m. katedros 
vairą perėmė doc. Leonas Simanauskas. Tie metai svarbūs dar ir tuo, kad universite- 
tą baigė pirmoji „ekonomistų kibernetikų“ laida — 27 absolventai. 
Po metų elektroninių skaičiavimo mašinų programavimu ir naudojimu infor- 
macijai apdoroti besidominti Ekonominės kibernetikos katedros dėstytojų grupė 

inicijavo atskiros Ekonominės informacijos mechanizuoto apdorojimo katedros 
įkūrimą. Doc. L. Simanauskui perėjus dirbti naujosios katedros vadovu, Ekonomi- 
nės kibernetikos katedros vedėju penkeriems metams (1972-1977) tapo doc. Algis 
Morkeliūnas. Po jo metus katedrai vadovavo doc. Romualdas Pladis, o nuo 1978 
iki 1993 m. beveik keturiolika metų katedros vedėju buvo prof. Raimundas Rajec- 
kas, tik 1991-1992 m. jį šiame poste buvo pakeitęs prof. Aleksandras Vasiliauskas. 
Šaliai atkūrus nepriklausomybę, buvo nuspręsta atsisakyti tik Rytų Europai būdin- 
go matematinių modelių taikymo ekonomikoje apibrėžtį nepelnytai susiaurinan- 
čio termino „ekonominė kibernetika“: 1991 m. katedra pakeitė pavadinimą ir tapo 
Ekonomikos sisteminės analizės katedra. Nuo 1993 m. iki 2004 m. Ekonomikos 
sisteminės analizės katedrai vadovavo doc. Linas Čekanavičius. 

Vilniaus universiteto Ekonominės kibernetikos katedra buvo pirmoji Lietuvo- 
je akademinė ląstelė, ėmusi tobulinti ir dėstyti ekonominės analizės matematinius 
metodus bei modelius — tuomet daug kam atrodžiusius įtartinai „egzotiškus“, t. y. 
nelabai derančius su sovietmečiu vyravusia dogmatine ekonomikos paradigma, o 
dabar jau visuotinai pripažįstamus nepakeičiamu ekonomikos mokslo pažangos va- 


rikliu. Katedros dėstytojų entuziazmas ir orientacija į pasaulio ekonominės minties 
plėtros „smaigalį“ atsispindėjo jų skaitomose disciplinose. Galima paminėti tokias, 
kažkada Lietuvoje buvusias „pionieriškas“ disciplinas kaip ekonometrika, lošimų 
teorija, operacijų tyrimas, tarpšakinis balansas (t. y. įvedinio ir išvedinio modeliai), 
ekonomikos augimo modeliai, ekonominių-ekologinių procesų analizė ir modelia- 
vimas, kiekybinė sprendimų analizė ir kt. Matematiniais modeliais pavykdavo gana 
sėkmingai užmaskuoti Vakarų ekonomikos idėjų nesuderinamumą su oficialiomis 
sovietinėmis doktrinomis. Šitai dar sovietmečiu keliolikai studentų kartų leido ne- 
blogai susipažinti su moderniąja, ne pseudomarksistine, ekonomika. Katedros dės- 
tytojų ir absolventų įgyjamas unikalus tvirtų ekonominių žinių bei matematinio 
problemų analizės aparato derinys lėmė, kad Lietuvai atgavus laisvę ir atsivėrus pa- 
sauliui, jie galėjo lengviau nei „tradiciniai“ ekonomistai rasti bendrą kalbą su kole- 
gomis profesionalais Vakaruose, greitai ir sėkmingai perimti bei pritaikyti pasaulinę 
ekonomikos tyrimo ir modeliavimo patirtį. 

Katedros mokslinių interesų spektras atitiko jos vėliau įgytame pavadinime — 
Ekonomikos sisteminės analizės — esančią nuorodą į analizės sistemiškumą, t. y. 
gilumą ir visapusiškumą. Ekonometrinis šalies ūkio raidos modeliavimas, šešėlinė 
ekonomika, gyvenimo lygio, socialinės apsaugos, gamtonaudos ir teritorinės savi- 
valdos ekonominiai aspektai, ekonominių tyrimų metodologija, Lietuvos ūkio isto- 
rijos bruožai — tai vis katedros dėstytojų mokslo tiriamojo darbo objektai. Katedros 
mokslinio darbo rezultatai atsispindėjo ne vienoje monografijoje, keliuose šimtuose 

šalies bei užsienio spaudoje skelbtų straipsnių, daugybėje įvairiose šalyse bei konfe- 
rencijose perskaitytų kviestinių pranešimų. Pervertus Vilniaus universiteto, tuome- 
tinės vienintelės ekonomistų „kalvės“ šalyje, mokslininkų ekonomistų publikacijų 
per 40 metų — nuo 1946-ųjų iki 1986-ųjų — sąrašus, krinta į akis, kad daugumos iš tų 
negausių mokslo publikacijų, kurios anuomet prasiskynė kelią į Vakarų periodinius 
ekonomikos mokslo leidinius, autoriai buvo būtent Ekonominės kibernetikos ka- 
tedros dėstytojai. Mokslo „lokalumo“ ribas peržengusią katedros mokslinių tyrimų 
svarbą rodo ir tas faktas, kad kai kurių jos dėstytojų (prof. R. Rajecko, doc. Virgi- 
lijaus Sutkaičio) monografijos buvo išleistos sovietmečiu ypač prestižinėje mokslo 
leidykloje „Nauka“ (mokslas), išverstos į kelias užsienio kalbas. 

Katedros narių interesai ir entuziazmas dažnai peržengdavo ekonomikos mokslo 
ribas — 1997 m. katedros vyr. dėstytojo V. Mačiekaus ilgamečiai vaisingi tautosakos 
bei paprotinės teisės tyrimai buvo apvainikuoti garbinga J. Basanavičiaus premija. 

1965-1990 m. katedros rengiamiems absolventams buvo suteikiama ekonomis- 
to matematiko, 1991-1995 m. — ekonomisto analitiko kvalifikacija. Per 30 metų iš- 
leistos 25 absolventų laidos, iš viso kone tūkstantis mokančių taikyti matematinio 
modeliavimo bei kitus analitinius metodus ekonomistų (žr. 2 priedą). Nuo 1995 m. 
drauge su Visuomenės ūkio katedra Ekonomikos sisteminės analizės katedra kuravo 
socialinės ekonomikos specializaciją, o nuo 2003 m. tapo atsakinga už ekonominės 
analizės studijų programos, kuri buvo parengta pagal tarptautiniame akademiniame 
„Eurofakulteto“ (EuroFaculžy) projekte dalyvaujančių Vakarų Europos universitetų. 
rekomendacijas, vykdymą. 

Platus akiratis, imlumas naujovėms bei analitiniai įgūdžiai lėmė, kad sėkmingai 
besidarbuojančių katedros kuruojamos ekonominės kibernetikos (vėliau — ekono- 
mikos sisteminės analizės) studijų programos absolventų buvo ir yra galima sutikti 
dirbančių atsakingą darbą daugelyje sričių: Lietuvos valdymo struktūrose, diplo- 
matijos sferoje, bankuose, įvairiose tarptautinėse organizacijose, žinomose šalies 
ir užsienio firmose. Visų išvardyti neįmanoma, tačiau čia tiktų paminėti įvairiais 
laikotarpiais Lietuvos Respublikos ministrais dirbusius V. Navicką, V. Aleškaitį, 
A. Šimėną, L.Andrikienę (dabar - Europarlamento narė), A.Kundrotą, A. Šemetą 
(dabar — eurokomisaras), viceministrus bei ministerijų sekretorius A. Rimkūną (da- 
bar — Lietuvos ambasadorius Portugalijoje), G. Miškinį, R. Kairelį, A. Morkūnienę, 
A. Dragūną, N. Kazlauskienę (dabar— Europos Komisijos regioninės politikos ge- 
neralinio direktorato direktorė), bankų valdybų pirmininkus arba jų pavaduotojus 
V. Bubnį, R. Rapkevičių, R. Kvedarą, G. Valančių, Lietuvos banko valdybos narį 
V. Geralavičių ir vadovaujantį darbuotoją R. Kuodį, Pasaulio banko atsakingą dar- 
buotoją M. Belkindą, Statistikos departamento direktoriaus pavaduotoją J. Marke- 

Ekonominės kibernetikos katedros kolektyvas 1979 m. Sėdi (iš kairės į dešinę): laborantė Danutė 
Jonaitienė, doc. dr. Miša Belkindas, vyr. laborantė Angelė Kezienė, katedros vedėjas prof. habil. 
dir. Raimundas Rajeckas, doc. dr. Salomėja Girijotienė, prof. habil. dr. Aleksandras Vasiliauskas, 
mokslinė bendradarbė Vita Karpuškienė; stovi (iš kairės į dešinę): moksliniai bendradarbiai 
Saulius Niaura ir V. Radušis, vyr. dėstytojas Teodoras Medaiskis, asistentas Gediminas Valančius, 
mokslinis bendradarbis L. Žilėnas, vyr. dėstytojas E. Vaigauskas, vyr. dėstytojas Algis Rimkūnas, 
doc. dr. Romualdas Pladis, vyr. dėstytojas Venantas Mačiekus, doc. dr. Virgilijus Sutkaitis, 

vyr. dėstytojas Jonas Martinavičius 


Paskutinė paskaita. Pirmoje eilėje (iš kairės į dešinę): vyr. dėstytojas Algis Rimkūnas, 
doc. dr. Virgilijus Sutkaitis, studentė, doc. dr. Salomėja Girijotienė, vyr. dėstytojas Venantas 
Mačiekus, studentė, prof. habil.dr. Raimundas Rajeckas. 1979 m. 

Ekonomikos 
sisteminės analizės 
katedra 2000 m. 
Pirmoje eilėje (iš 
kairės į dešinę): 
lektorius Venantas 
Mačiekus, katedros 
vedėjas doc. dr. Linas 
Čekanavičius, doc, dr. 
Salomėja Girijotienė, 
reikalų tvarkytoja 
Danutė Jonaitienė, 
doc. dr. Teodoras 
Medaiskis; stovi 

(iš kairės į dešinę): 
doc. dr. Žymantas 
Svetikas, lektorė Vita 
Karpuškienė, doc. dr. 
Benjaminas Pladis, 
doc. dr. Algis Misiūnas, 
doc. dr. Ovidijus Balsys 


levičių, Rytų skirstomųjų tinklų vadovą A. Tarasevičių, AB „Kauno keliai“ valdybos 
pirmininką R. Matiuką. 

Katedros nariai taipgi aktyviai dalyvavo kuriant bei stiprinant atgimusios nepri- 
klausomos Lietuvos socialinės ir ekonominės gerovės pagrindus: dirbo programų ir, 
įstatymų kūrimo grupėse, ekspertų komisijose, valstybės konsultantais. Doc, Teodo- 
ras Medaiskis vadovavo socialinės apsaugos įstatymo kūrimui, dalyvavo ir dalyvauja 
rengiant kitus šiai sričiai priskirtus įstatymų aktus bei metodikas, doc. L. Čekana- 
vičius aktyviai dalyvavo Lietuvos aplinkos apsaugos įstatymo bei mokesčių už taršą 
reformos rengimo grupių darbe, doc. Žymantas Svetikas vadovavo savivaldos kon- 
cepcijos ir ją įgyvendinančių įstatymų kūrimui ir t, t. 2001—2002 m. katedros dės- 
tytojai doc. L. Čekanavičius, doc. T. Medaiskis ir doc. Algimantas Misiūnas svariai 
prisidėjo rengiant ilgalaikę Lietuvos ūkio (ekonomikos) plėtotės iki 2015 m. strategiją: 
doc. L. Čekanavičius vadovavo Lietuvos aplinkos apsaugos ekonominių veiksnių 
strategijos, o doc. T. Medaiskis — socialinės apsaugo plėtotės ir užimtumo ekono- 
minių veiksnių strategijos parengimui (šios strategijos rengimo darbo grupės nariu 
dirbo ir doc. A. Misiūnas). 2002-2003 m. doc. L. Čekanavičius kartu su bendraau- 
toriais parengė Liefuvos žumanitarinių ir socialinių mokslų plėtotės strategiją. Vėliau ji 
pradėta sėkmingai įgyvendinti. 

Lietuvos valstybingumo atkūrimo ir stiprinimo darbai kartais pareikalaudavo iš 
katedros narių kuriam laikui apleisti akademinę sritį — jie neretai buvo kviečiami ir 
renkami eiti aukštas pareigas atsikuriančioje Lietuvos valstybėje. Akad. R. Rajeckas 
(Lietuvos Sąjūdžio iniciatyvinės grupės ir Sąjūdžio Seimo narys) 1993-1994 m. dir- 

Kiekybinių metodų ir modeliavimo katedra 2003 m. Sėdi (iš kairės į dešinę): reikalų tvarkytoja Danutė Jonaitienė, 
Iekt. dr. Vita Karpuškienė, doc. dr. Onutė Molienė, doc. dr. Rūta Kropienė. Stovi (iš kairės į dešinę): doc. dr. Jonas 
Martinavičius, doc. dr. Algimantas Misiūnas, Iekt. dr. Algirdas Bartkus, lekt. Ričardas Bagdonas, prof. dr. katedros 
vedėjas Linas Čekanavičius, doc. dr. Teodoras Medaiskis, doc. dr. Benjaminas Pladis, doc. dr. Vytautas Kėdaitis, 
doc. dr. Romualdas Valkauskas 


bo Lietuvos Respublikos Prezidento vyriausiuoju patarėju, 1994-1996 m. — Lietuvos 
ambasadoriumi Jungtinėje Karalystėje, 1996 m. buvo 
kos Seimą, vadovavo vienam iš Seimo komitetų. Doc. T. Medaiskis 1992-1993 m. 
dirbo Lietuvos Respublikos socialinės apsaugos ministru, vėliau vadovavo Jungtinių 
Tautų plėtros programos (UNDP) Lietuvos skyriui, už ryšių su Norvegija plėtojimą 


nktas į Lietuvos Respubli- 


yra apdovanotas Norvegijos Šv. Olafo ordinu. Prof. Aleksandras Vasiliauskas 1993— 
1994 m. dirbo Lietuvos Respublikos Prezidento patarėju privatizavimo klausimais, 
0 1994-1995 m.— ekonomikos ministru, doc. Salomėja Girijotienė 1993-1997 m. 
dirbo Lietuvos Respublikos Prezidento patarėja ekonomikos klausimais. 

Per 35 katedros istorijos metus ne vienas katedros dėstytojas laimėjo presti- 
žinių mokslinių stipendijų konkursus, dirbo mokslinį darbą arba dėstė garsiuose 
Europos ir Jungtinių Amerikos Valstijų universitetuose, dalyvavo tarptautiniuose 
mokslo projektuose bei akademinėse programose. Harvardo, Utrechto, Olborgo, 
Oslo, Orhuso, Stokholmo, Upsalos, Miunsterio, Frankfurto prie Maino, Londono 
universitetai — tai toli gražu ne visas akademinių institucijų, kuriose teko dirbti ir 
stažuoti katedros dėstytojams, sąrašas. Akademinis bendradarbiavimas su kitų šalių 
mokslo ir studijų centrais buvo tęsiamas vykdant bendrus tarptautinius projektus ir 
programas. Iš jų paminėtini tokie ilgalaikiai projektai kaip „Structural Change and 
Spillovers in the East European Reform Process“ (koordinatorius London Business 

School), „Econometric Inference into Macroeconomic Dynamics of East Europe 
Economies (koordinatorius Leicester University), „Central and East European En- 
vironmental Economics and Management“ (koordinatorius Harvard universiby), 
„EuroFaculty“ (Baltijos jūros regiono daugiašalis projektas), „Baltic Economic Ma- 
nagement Training Project“ (koordinatorius Da/housie University, Kanada), „Social 
Sciences in Central and Eastern Europe on the Verge of EU Enlargement“ (koor- 
dinatoriai GESIS / Sacial Science Information Center it Collegium Budapest). 
Kažkada buvęs jauniausias fakultete katedros dėstytojų kolektyvas tarp studen- 
tų garsėjo demokratišku, neformali, bet abipusiškai pagarbiu bendravimo stiliumi. 
Buvę katedros auklėtiniai šiltai prisimena entuziastingą ir linksmą katedros dėstytojų 
dalyvavimą ekonomistų kibernetikų renginiuose. Ir katedros darbuotojų, ir daugelio 
buvusių ekonominės kibernetikos specialybės studentų atmintyje neblėsta doc. Ro- 
mualdo Pladžio atminimas. Jo nepaprastai įdomios, sąmoju žaižaruojančios paskaitos, 
didžiulė erudicija ir nonkonformizmas, nepakartojamas humoro jausmas neperdedant 
virto katedros legendomis. Deja, negailestinga lemtis Anapilin anksti išsivedė doc. 
V. Sutkaitį, doc. R. Pladį, doc. Ovidijų Balsį, akad. R. Rajecką, prof. A. Morkeliūną... 


5. XXI amžius: integracija 


„Laikas išmėtyti akmenis ir laikas juos surinkti“, anot 
Šv. Rašto (Kor 3,5). Didžiąją XX amžiaus dalį trukusius mokslo bei studijų krypčių 
specializaciją, „savo nišos“ ieškojimą ir tuos poslinkius lydėjusius fakultetų ir katedrų. 
skaidymą amžiaus pabaigoje ir XXI amžiaus pradžioje pakeitė integraciniai proce- 
sai. 1991 m. trys Vilniaus universiteto ekonominės pakraipos fakultetai sujungiami 
į vieną Ekonomikos fakultetą, o 2004 m., vykdant Ekonomikos fakulteto restruk- 
tūrizaciją, sujungus Ekonomikos sisteminės analizės ir Statistikos katedras, buvo, 
suformuota Kiekybinių metodų ir modeliavimo katedra (KMMK), kurios nariais tapo 
vienas profesorius, vienuolika docentų, keturi lektoriai ir vienas asistentas. Katedros 
vedėju išrinktas doc. L. Čekanavičius (nuo 2008 m.— profesorius). 

Katedros mokslinių tyrimų ir dėstomų dalykų tematika aprėpia įvairias kieky- 
binių metodų bei matematikos taikymo ekonominių procesų analizei ir modelia- 
vimui kryptis — statistiką, ekonometriją, optimizaciją, imitaciją, įvedinio-išvedinio 
modeliavimą. Aprėpia, bet neapsiriboja — katedros dėstytojų mokslinių interesų ir 
dėstomų dalykų ratui taipgi priklauso demografija, socialinės apsaugos ekonomika, 
gamtonaudos ekonomika, išvestinės finansinės priemonės, šešėlinė ekonomika, in- 
dustrinis organizavimas, aukštesnioji mikroskonomika bei makroekonomika, lygi- 
namoji ekonomika ir kiti. 

Per penkerius naujosios katedros gyvavimo metus jos kolektyvas pagausino 
mokslo ir mokymo publikacijų sąrašą (žr. 3 priedą): parengta ir išleista dvylika 
mokomųjų knygų, penkios studijos, dalyvauta leidžiant kolektyvinę monografiją, 
paskelbta daugiau kaip 100 mokslinių straipsnių Lietuvos bei užsienio recenzuo- 
jamuose periodiniuose leidiniuose, perskaityta keliolika pranešimų Lietuvos bei 
užsienio mokslinėse konferencijose, dalyvauta vykdant dešimt tarptautinių mokslo 
bei akademinių projektų (žr. 4 priedą). Katedros dėstytojai buvo ir yra aktyvūs na- 
cionalinių ir tarptautinių mokslo bei profesinių organizacijų valdybų bei komite- 
tų, Lietuvos ir tarptautinių recenzuojamų periodinių mokslo žurnalų red. kolegijų 
nariai: prof. S. Martišius — žurnalų „Inžinerinė ekonomika“ ir „Socialiniai tyrimai“ 
red. kolegijų narys, doc. G. Kasnauskienė 2004-2007 m. buvo Europos ekonominės 
ir socialinės statistinės informacijos patariamojo komiteto narė, o šiuo metu vado- 
vauja Lietuvos statistikų sąjungai, doc. J. Markelevičius yra šios sąjungos valdybos 
narys ir EUROSTAT komiteto narys, doc. T. Medaiskis — Tarptautinės socialinės 
apsaugos asociacijos valdybos patarėjas, prof. L. Čekanavičius — Lietuvos mokslo 
tarybos narys, žurnalo „Panoeconomicus“ redkolegijos narys, European RTD Eva- 
Juation Network komiteto narys. 

Katedra kuruoja ekonominės analizės (bakalauro pakopos) ir ekonominės ana- 
lizės ir planavimo (magistrantūros pakopos) studijų programas. Ekonominės ana- 
lizės studijų programos tikslas — rengti ekonomistus, gebančius taikyti kiekybinės 
analizės metodus ir modelius ekonomikos procesams analizuoti, raidai prognozuoti 
bei planuoti, valdymo sprendimams pagrįsti. O gilinamojo pobūdžio ekonominės 
analizės ir planavimo magistrantūros studijų programa siekia rengti aukštos kvalifi- 
kacijos ir plačios erudicijos naujoviškai mąstančius ekonomistus, gebančius kurti bei 
taikyti sisteminės analizės ir matematinio modeliavimo metodus tarptautinių bei 
šalies ekonomikos sektorių ir ūkio subjektų veiklai analizuoti, prognozuoti, planuoti 
ir valdyti. Svarbiausius šios studijų programos suteikiamų žinių bei įgūdžių bruo- 
žus trumpai galima apibūdinti trimis terminais: analitiškumas, gilumas, sisteminis 
požiūris. Tačiau Ekonominės analizės ir planavimo studijų programos siekiai neap- 
siriboja tik tam tikros srities aukštos kvalifikacijos specialistų rengimu. Ne mažiau 
svarbus ir kitas programos tikslas: ugdyti būsimus visuomenės lyderius — kūrybingas, 
savarankiškas ir iniciatyvias asmenybes, gebančias iškelti naujas idėjas, organizuoti 
ir vadovauti kolektyvų darbui. Todėl nenuostabu, kad katedros kuruojamų studijų 
programų studentai laimi prestižines vardines stipendijas (pvz., „Omnitel“ stipen- 
diją), o absolventai — nuolat užima prizines vietas Lietuvos mokslų akademijos bei 
Ūkio ministerijos rengiamuose nacionaliniuose geriausių magistro darbų konkur- 
suose. Per penkerius KMMK darbo metus (2005-2009 m.) sėkmingai parengta 

70 ekonomikos analizės ir planavimo magistrų (žr. 5 priedą). Katedros dėstytojams 
rekomendavus, smalsūs ir iniciatyvūs ekonominės analizės bakalaurai bei ekonomi- 
nės analizės ir planavimo magistrai tęsia studijas ir įgyja laipsnius ypač gerai verti- 
namuose Europos, JAV, Japonijos, Australijos universitetuose. Katedra didžiuojasi iš 
savo buvusių ugdytinių gaunamais padėkos laiškais, kuriuose dėkojama už Vilniaus 
universitete įgytas geras ekonomikos žinias bei kiekybinių metodų taikymo įgū- 
džius, leidusius sėkmingai studijuoti plačiai žinomuose pasaulio universitetuose. 

Katedros dėstytojai paskaitas skaito ne tik Ekonomikos fakulteto įvairių spe- 
cialybių bei mokymo formų bakalaurantams ir magistrantams, bet ir Filosofijos, 
Gamtos mokslų ir Komunikacijos fakultetų studentams. Per penkerius KMMK 
darbo metus net trys katedros dėstytojai Ekonomikos fakulteto studentų buvo iš- 
rinkti Metų geriausiais fakulteto dėstytojais: doc. Benjaminas Pladis (du kartus), 
doc. L. Čekanavičius, lekt. dr. Vita Karpuškienė. 

1 priedas 


1991 m. katedra pakeičia pavadinimą | 
Ekonomikos sisteminės analizės katedrą 


1969 m. katedra skyla į dvi savarankiškas katedras: 
Statistikos katedrą ir Ekonominės kibernetikos katedrą. 


1965 m. katedra skyla ir susiformuoja 
Ekonominės kibernetikos ir statistikos katedra 


1963 m., dalijant katedras, atsiranda 
Statistikos ir buhalterinės apskaitos katedra 


1949 m., sujungus katedras, įsteigiama 
Statistikos, buhalterinės apskaitos, finansų ir kredito katedra 


1940 m. Vilniaus universiteto Ekonomikos mokslų fakultete 
atsiranda Statistikos ir finansinės matematikos katedra 


1930 m. Lietuvos universiteto Teisių fakultete įsteigiama: 
Politinės ekonomijos ir statistikos katedra. 

2 priedas 

Ekonominės kibernetikos 

(nuo 1991 m. Ekonomikos sisteminės analizės) 
katedros vykdytos studijų programos absolventai 


ai Dieninis sk. Išviso 
1971 25 25 
1972 27 27 
1973 22 22 
1974 22 22 
1975 24 24 
1976 38 38 
1977 51 51 
1978 43 43 
1979 48 48 
1980 49 49 
1981 54 54 
1982 56 56 
1983 38 38 
1984 42 42 
1985 45 45 
1986 50 50 
1987 40 40 
1988 33 33 
1989 29 13 42 
1990 30 8 38 
1991 30 7 37 
1992 29 12 41 
1993 42 15 57 
1994 36 2 38 
1995 28 28 
Iš viso 988 
MAGISTRAI 
1996 10 10 
1997 9 9 
1998 6 6 
1999 “ “ 
2000 10 10 
2001 12 12 
2002 13 13 
2003 12 12 
2004 13 13 
Išviso 96 

3 priedas 

Kiekybinių metodų ir modeliavimo katedros dėstytojų 
monografijos, studijos, vadovėliai, mokomosios ir kt. knygos 
2004-2009 m. 


Monografijos 


Galinienė, B.; Melnikas, B.; Miškinis, A.; Kasnauskienė, G. ir kt. Ekonomikos moderni- 


leidykla, 2007. 514 p. 


Studijos 


Glosienė, A.; Viliūnas, G.; Čekanavičius, L; Birmontienė, T; Chmieliauskas, A.; Dons- 
kis, L; Krupavičius, A.; Nikžentaitis, A.; Samalavičius, A. ir kt. Lietuvos humanitarinių ir 
socialinių mokslų plėtros problemos. Vilnius: Lietuvos istorijos instituto leidykla, 2004. 346 p. 

Juškienė, G.; Gruževskis, B.; Kėdaitienė, A.; Kėdaitis, V.; Martinavičius, J.; Motiekie- 
nė, V;; Pocius, A.; Pranulis, V; Slepniovas, D. Oficialiai neapskaitytos ekonomikos Lietuvoje 
tyrimas. Vilnius: Statistikos departamentas, 2004. 98 p. 

Kropas, S.; Kropienė, R. Europos pinigai. Lietuvos bankas, 2005. 351 p. 

Vaitekūnas, S.; Martinavičius, J.; Misiūnas, P; Kabaila, A.; Gruževskis, B.; Adlys, P. Lie- 
tuvos regionų portretas. Vilnius: Statistikos departamentas prie Lietuvos Respublikos vy- 
riausybės, 2006. 154 p. 

Doherty, J.; Bush-Geertsema, V; Karpuškienė, V.; Korhonen, J.; O'Sullivan, E.; Sah- 
lin, I; Tosi, A.; Petrillo, A.; Wyganska, J. Z5e Changing Role ofthe State: Homelessness and 
Exclusion: Regulating Public Space. Brussels: FEANTSA, 2006. 16 p. 


Mokomosios knygos 


Martišius, S. A.; Kėdaitis, V. Statistika 2: statistikos išvados ir sprendimai. Vilnius: Vil- 
niaus universiteto leidykla, 2004. 341 p. 

Molienė, O.; Statistika (I). Mokomoji knyga. Vilnius, 2004. 153 p. 

Valkauskas, R. Statistika. Makomaji knyga: antrasis, papildytas leidimas. Vilnius: Vilniaus 
vadybos kolegija, 2004. 189 p. 

Kėdaitis, V. Imčių sudarymo metodai: mokomoji knyga Ekonomikos fakulteto studentams. 
Vilnius, 2005. 165 p. 

Kėdaitis, V. Išvadų statistikos pagrindai (mokomoji knyga Ekonomikos fakulteto studen- 
tams). Vilnius, 2005. 166 p. 

Kėdaitis, V. Elementarūs prognozavimo metadai. Vilnius: Vilniaus universitetas, 2005. 76 p. 
Kasnauskienė, G. Demografijos pagrindai. Vilnius: Vilniaus universiteto leidykla, 2006. 
304 p. 

+ Kėdaitis, V. Statistikos išvados ir sprendimai. Interaktyvas. Vilnius: NSC, 2006. 

+ Martišius, S. A.; Kėdaitis, V. Taikomoji statistika ekonomistams ir vadybininkams. Interak- 
tyvas. Kaunas, 2007. Prieiga per internetą. 

+ Valkauskas, R. Statistika: mokomoji knyga. Vilnius, 2007.211 p. 

+ Bubelis, V; Medaiskis, T; Morkeliūnas, A. Operacijų tyrimo įvadas. Mokymo priemonė. 
Vilnius: Vilniaus universiteto leidykla, 2008. 

* | Kėdaitis,V. Koreliacinės ir regresinės analizės pagrindai. Mokomoji knyga. 2009.175 p. 

+ Kėdaitis, V. Matavimai ir duomenų rinkimo metadai. Mokomoji knyga Ekonomikos fakulteto 
studentams, 2009.114 p. 

+ Kėdaitis, V. Statistinių išoadų pagrindai. Mokomoji knyga. 2009.257 p. 

+ Kėdaitis, V. Įvadas į statistinių sprendimų teoriją. Mokomoji knyga. 2009.115 p. 


Akademinio teksto vertimai 


+ Coleman, J. Socialinės teorijos pagrindai. (Z. Bareikytė, L. Bartkuvienė, V. Bėkštienė, 
L. Čekanavičius, J. Čičinskas, A. Ramonaitė, D. Žeruolis: vertimas iš anglų k.). Vilnius: 
Margi raštai, 2005. 852 p. 


4 priedas 

Kiekybinių metodų ir modeliavimo katedros 

dėstytojų vykdyti tarptautiniai mokslo bei studijų projektai 
2004-2009 m. 


* Council of the Baltic Sea States: EuroFaculty. International Project for Academic Reform 
in the Baltic States. 1193-2005. Doc. L. Čekanavičius. 

+ European Commission: Training and Networks on the European Co-ordination of So- 
cial Security Schemes (YRESS). Coordinator: University of Ghent. Doc. T. Medaiskis. 
2004-2007. www.tress-network.org. 

+ European Commission: FEANTSA Research Observatory. Coordinator: FEANTSA — 
European Federation of National Organisations Working with Homeless-Office, Brius- 
sels, Belgium. Dr. V. Karpuškienė. 2004-2007. www.feantsa.org.. 

+ European Commission: Raising Awareness in Lithuania about National Action Plan far. 
Social Inclusion and Mobilising Stakeholders to Ensure Effective Implementation through 
Empowerment and Participatory Action. Coordinator: Civil Society Institute, Vilnius. Dr. 
V. Karpuškienė. 2006-2007. WWW.skurdas.lt. 

+ European Commission: Entrepreneursbip in Higher Education, especially voitbin non=bu= 
siness studies. 2006-2007. Doc. L. Čekanavičius. 

+ European Commission: Transiion costs ofreformed pension system. Coordinator: Center 
for policy studies PRAXIS, Estonia. Doc. T. Medaiskis, dokt. T. Gudaitis. 2007. 

European Commission: Pensions Reform in Moldova. Coordinator: A. Zabiela Consul- 
ting Company. Doc. T. Medaiskis. 2007. 

European Commisssion: Zže Creation of Monitoring System of Pastgraduates' Integration 
Into the Labour Market (BPD 2004-2007 ESF/2004/2.5.0-03-434). Coordinator: Insti- 
tut of Labour and Social Research (Lithuania). 2004-2007. Doc. A. Misiūnas. 
Organizing training and setting up Networks on the European Co-ordination of social se- 
curity systems, Project No VC/2007/0188, Training and Reporting on European Soci- 
al Security (tress) programme. www.tress-network.org. Coordinator: Ghent university, 
Belgium. 2008-2010. Doc. T. Medaiskis. 

Analytical support on the socio-economic impact of social protection reformas in the EU Mem- 
Ber States and EFTA/EEA, candidate and pre-candidate countries. VC/2007/110. Coor- 
dinator: Gesellschaft fur Versicherungswissenschaft und -Gestaltung E. V., Germany. 
2008-2010. Doc. T. Medaiskis. 


5 priedas 
Kiekybinių metodų ir modeliavimo katedros vykdomų 
magistrantūros studijų absolventai 


Išleista absolventų 
2 | Dieninissk. [| Vakarinissk | Išviso | 
2005 9 9 
2006 16 16 
2007 3 E] 
2008 9 6 15 
2009 3 4 A 
Išviso 70 

Marketingo katedra 
Prof: babil. dr. Vytautas Pranas Pranulis 


1. Katedros įkūrimo istorija 


Marketingo katedros steigimas Vilniaus universitete sie- 
tinas su 1989 m. tuometiniame Prekybos fakultete pradėtu dėstyti marketingo pa- 
grindų dalyku. Jis į materialinio-techninio aprūpinimo specialybės mokymo planus 
buvo įtrauktas Materialinio techninio aprūpinimo katedros vedėjo prof. Antano 
Morkevičiaus iniciatyva, o dalyką dėstė Sigitas Urbonavičius, tuo metu parengęs ir 
pirmąją lietuvišką „Marketingo pagrindų“ mokomąją priemonę. 

Marketingo katedra Vilniaus universiteto tuometiniame Prekybos fakultete buvo 
įkurta 1990 metų gruodžio 1 dieną. Katedros steigimo iniciatoriai buvo tuometinis 
Prekybos fakulteto dekanas prof. Vytautas Pranas Pranulis ir iki tol veikusios Ma- 
terialinio techninio aprūpinimo katedros vedėjas prof. Antanas Morkevičius. Nau- 
jai įsteigtos Marketingo katedros kolektyvą sudarė septyni etatiniai dėstytojai, kurių 
dauguma iki tol dirbo Materialinio techninio aprūpinimo katedroje: dėst. Vitalija. 
Gaučaitė, dėst. Laima Matulaitytė, prof. Antanas Poviliūnas, prof. V. P. Pranulis, doc. 
Algirdas Antanas Trepuila, dėst. S. Urbonavičius ir dėstytojas valandininkas doc. dr. 
Ramutis Grižas. Katedros laborantė jos įsteigimo metu buvo Nomeda Dudėnienė. 

Nuo pat įsteigimo katedrai šešiolika metų vadovavo prof. habil. dr. V. P. Pranulis. 
2007 m. katedros vedėju išrinktas ir iki šiol jai vadovauja prof. dr. S. Urbonavičius. 

Marketingo katedros steigimo ir jos darbo organizavimo proceso pradiniai eta- 
pai atsispindi 1991 metų vasario 21 dieną vykusio Marketingo katedros posėdžio, 
kuriame buvo priimta keletas esminių nuostatų, protokole Nr. 1. 

Pirma, visi dėstytojai turi būti pasirengę ir sugebėti dėstyti bazinį marketingo 
kursą. Pradiniame katedros veiklos etape ši nuostata buvo ypač svarbi, nes faktiškai 
visi į šią katedrą suburti dėstytojai studijuodami nebuvo mokęsi marketingo. Dėstyti 
šį dalyką dėstytojai turėjo pasirengti savarankiškai ir per labai trumpą laiką. 

Antra, marketingas buvo įrašytas į privalomųjų dalykų sąrašą. 

Trečia, iš marketingo studentai rašo kursinį darbą ir gali rašyti diplominį darbą. 

Ketvirta, dėstytojui S. Urbonavičiui pavesti parengti marketingo programos pro- 
jektą. 

Penkta, kiekvienas dėstytojas turi dirbti mokslinį metodinį darbą. 

Marketingo katedros dėstytojų kolektyvas pirmaisiais katedros kūrimosi ir vei- 
klos metais patyrė rimtų socialinės ekonominės sistemos istorinio virsmo iššūkių. 
Pasikeitusioje situacijoje marketingą dėstyti ir jo mokytis dėstytojams teko tuo pa- 
čiu metu. Sovietmečio universitetuose šis dalykas nebuvo dėstomas ir studijuojamas, 
ir dėl to marketingo teorinių žinių ir praktinių įgūdžių turinčių dėstytojų Lietuvoje 
nebuvo. Taip pat nebuvo rinkos ūkio ir veiklos ir gyvenimo rinkos sąlygomis patir- 
ties. Studentai ir dėstytojai kaip išmanydami savo jėgomis ir pastangomis ieškojo 
marketingo vadovėlių ir literatūros. 

Tuo metu daugelio šalių mokslo visuomenė atkreipė dėmesį į iškilusias perėjimo 
įrinkos ūkį problemas, parodė supratimą, palankumą ir teikė paramą. Olborgo (Da- 
nija) universiteto vadovybė, rektorius prof. Svenas Caspersenas ir šio universiteto 
Socialinių mokslų fakulteto profesoriai Olavas Sorensenas ir Hansas Gullestrupas 
padėjo kurti ir tobulinti studijų programas. Marketingo katedros dėstytojai ir dok- 
torantai vyko į mokslo stažuotes, seminarus ir konferencijas Olborgo universitete. 
1991-1996 m. net po keliolika Marketingo katedros kuruojamos Užsienio prekybos 
programos studentų visą semestrą studijavo Olborgo universitete. 

1991-1992 m. Marketingo katedros dėstytojas S. Urbonavičius studijavo ir sė- 
kmingai baigė marketingo magistro studijas Čikagos universitete ir tapo pirmuoju 
marketingo magistru Lietuvoje. Profesoriaus Gregory Brocko pastangomis Kento 
(JAV) valstybinis universitetas 1991 m. sudarė sąlygas tuometiniam VU Marketin- 
go katedros vedėjui prof. V. P. Pranuliui stažuoti šio universiteto Marketingo kate- 
droje. Vykdydamas savo užsibrėžtus stažuotės tikslus ir aktyviai padedamas Kento 
universiteto Marketingo katedros dėstytojų, prof. V. P. Pranulis surinko apie 300 
naujų ir naudotų knygų ir vadovėlių marketingo tematika. Šios knygos (septynių 
maišų siunta) į Vilniaus universitetą buvo parsiųsdintos Klivlendo lietuvių ben- 
druomenės aktyvistų, daugiausia Viktoro Stankaus pastangomis ir lėšomis. Pradėtas 
knygų rinkimo Lietuvai vajus JAV tęsėsi ir prof: V. P. Pranuliui grįžus į Lietuvą. Po 
keleto mėnesių į VU atėjo dar viena maždaug 400 knygų siunta. 

Vilniaus universiteto Marketingo katedra kartu su 1992 m. įsteigta Kauno tech- 
nologijos universiteto Marketingo katedra surengė tris mokslines praktines konfe- 
rencijas „Marketingo teorijos ir metodai Lietuvoje“. Pirmoji respublikinė konferen- 
cija vyko 1998 m. ir padarė labai teigiamą marketingo tyrėjus ir dėstytojus telkiantį, 
vienijantį bei mokslinius tyrimus skatinantį poveikį. 

Po metų (1999-aisiais) surengta antroji, jau tarptautinė, marketingo teorijų ir 
metodų konferencija sulaukė keliolikos užsienio šalių (Didžiosios Britanijos, Čeki- 
jos, Danijos, Estijos, Italijos, Jungtinių Amerikos Valstijų, Latvijos, Rusijos, Vokieti- 

jos, Suomijos) mokslininkų dėmesio ir dalyvavimo. Šios konferencijos plenariniame 
posėdyje pranešimus skaitė tokie daugelyje šalių žinomi mokslininkai kaip Michae- 
lis Thomas ir Olavas Sorensenas. Antroji konferencija buvo ypač svarbi ir naudinga 
Lietuvos marketingo akademiniams sluoksniams tarptautinio žinomumo ir ryšių 
su užsienio kolegomis užmezgimo ir plėtojimo požiūriu. Konferencijos pranešimų 
medžiaga paskelbta dviejuose leidiniuose: mokslo darbų leidinyje „Ekonomika“ ir 
antrajame leidinyje „Marketingo teorijos ir metodai Lietuvoje“. 

Trečioji Vilniaus universiteto ir Kauno technologijos universiteto Marketingo 
katedrų surengta tarptautinė marketingo teorijų ir metodų konferencija vyko Kau- 
ne 2000 m. Šios konferencijos medžiaga buvo išspausdinta jau trečiajame leidinyje 
pavadinimu „Marketingo teorijos ir metodai“. Vėlesniais metais marketingo konfe- 
rencijų rengimo pajėgos prisijungė prie VU Ekonomikos ir KTU Ekonomikos ir 
vadybos fakultetų rengiamų konferencijų ir specializuotų marketingo konferencijų 
nerengė. 

Kita VU Marketingo katedros organizacinio darbo kryptis 1992-1996 m. buvo 
susijusi su marketingo dėstytojų ir praktikų mokslinio metodinio lygio kėlimu. Šioje 
darbo kryptyje svarbus vaidmuo teko VU Ekonomikos fakultete veikiančiam Vers- 
lo mokymo metodiniam konsultaciniam centrui. Šio centro bazėje 1992-1996 m. 
buvo organizuoti marketingo mokymo metodiniai seminarai, į kuriuos susirinkdavo! 
Lietuvos universitetų, kolegijų marketingo dėstytojai ir kai kurių verslo konsultavi- 
mo bendrovių specialistai bei vadovai. Vis daugiau dėmesio ir populiarumo sulaukia 
Verslo mokymo metodinio konsultacinio centro direktoriaus doc. dr. Algio Gaižu- 
čio pastangomis sukurta, prižiūrima ir palaikoma interneto svetainė 54/p:/avww. 
marketing.lt 

Marketingo katedros dėstytojų kolektyvas kryptingai ir kūrybingai dirba stu- 
dijų kokybės gerinimo, ryšių su verslo praktika stiprinimo ir studentų kūrybišku- 
mo ugdymo kryptimi. Nuo 2005 m. katedros dėstytojų dr. Audros Mockaitis, o 
vėliau — doc. dr. A. Gaižučio skatinami ir vadovaujami studentai rengia konkur- 
sus-parodas „Idėja“, kurių metu pateikia savo prekių bei jų marketingo idėjas ir jų 
praktinio taikymo sprendimus. Šio renginio iniciatyva sulaukia vis daugiau dėmesio, 
pripažinimo ir populiarumo. Ypač džiugu, kad jį organizuojant daug iniciatyvos ir 
kūrybiškumo rodo patys studentai. Pradžioje buvęs vien Marketingo katedros ren- 
ginys, konkursas-paroda greitai tapo plataus masto, jame dalyvauja KTU, KU ir kitų 
universitetų bei kolegijų studentai, jį remia verslo bendrovės, paramą skiria Lietuvos 
Respublikos ūkio ministerija, o pats renginys nuo 2008 m. persikėlė į LITEXPO 
kompleksą. 

2. Katedros mokslinis ir metodinis darbas 


Nuo Marketingo katedros įkūrimo iki 2008 m. jos moks- 
linio tyrimo darbai buvo sutelkti į temą „Marketingo teorija ir praktika didinant 
Lietuvos ūkio tarptautinį konkurencingumą“. Temos vadovas — prof. habil. dr. 
V. P. Pranulis. 

Prie šios Marketingo katedros vykdomos temos įvairiais laikotarpiais dirbo ar 
prisidėjo vykdant tyrimus: dr. Ramūnas Časas, dr. A. Gaižutis, doc. dr. V. Gaučaitė, 
doc. dr. R. Grižas, doc. dr. Vytautas Dikčius, doc. dr. Angelė Kėdaitienė, dr. Jolita 
Kurtinaitienė, doc. dr. Rimgaudas Minalga, dr. A. Mockaitis, prof. habil. dr. A. Po- 
viliūnas, dr. Indrė Pikturnienė, lektorius Algirdas Savaniauskas, doc. dr. A. Trepuila, 
prof, dr. S. Urbonavičius, doktorantai Laima Abromaitytė-Sereikienė, Girius Jasi- 
nevičius, Rasa Krutulytė, Miglė Mačiunskaitė, Vaidotas Samuolis, Šarūnas Sakalau- 
kas, Rasa Vogelius. 

1990-2008 m. vykdytų tyrimų kryptingumas atsispindi apgintų daktaro diser- 
tacijų, kurių vadovai buvo Marketingo katedros profesoriai, tematikoje (1 lentelė). 
Katedra atliko svarbų vaidmenį rengiant marketingo mokslininkus ne tik Vilniaus, 
bet ir kitiems Lietuvos universitetams. Ypač svarbu, kad iš trylikos apgynusių di- 
sertacijas dvylika toliau dirba mokslinį pedagoginį darbą marketingo srityje, o šeši 
yra VU Marketingo katedros darbuotojai. Tai rodo, kad katedroje sukurtas geras 
pagrindas tolesnei marketingo mokslo kūrybai ir sklaidai bei kartų kaitai. 

Katedra toliau rengia mokslo daktarus. 2010 m. Marketingo katedroje dvi dok- 
torantės vykdė daktaro disertacijos rengimo tyrimus. Doktorantė Justina Gineikienė 
rengė disertaciją tema „Antipatijos kilmės šaliai poveikis pirkimo procese“, vadovas 
prof. dr. S. Urbonavičius, o doktorantė Elvita Medekšienė — „Vaikų įtaka pirkimo 
sprendimų priėmimui šeimoje“, vadovas doc. dr. V. Dikčius. 

Nuo 2009 m. Marketingo katedros mokslo tiriamasis darbas sutelktas į temos 
„Inovatyvus marketingas globalaus verslo ir globalaus vartojimo sąlygomis“ vyk- 
dymą. Temos vadovas prof. dr. S. Urbonavičius. 2010 m. šią temą vykdė: lektorė 
Liudmila Braškienė, dr. R. Časas, lektorius dr. Mindaugas Degutis, dr. V. Dikčius, 
dr. A. Gaižutis, dr. Modestas Gelbūda, dr. J. Kurtinaitienė, dr. I. Pikturnienė, habil. 
dr. V. P. Pranulis, doktorantės J. Gineikienė, E. Medekšienė, administratorė Jolita 
Morkūnienė. 

Katedros darbuotojai nuolat rengia vadovėlius, mokomąsias ir metodines prie- 
mones. S. Urbonavičiaus 1990 m. parengtas ir 1991 m. pakartotinai išleistas vadovė- 
lis „Marketingo pagrindai“ ilgą laiką buvo vienintelė lietuviška marketingo mokymo 
priemonė. 1998 m. išleistas V. P. Pranulio vadovėlis „Marketingo tyrimai“. 2007 m. 

1 LENTELĖ. Marketingo katedroje parengtos disertacijos: 


Ei | Doktorantas Disertacijos tema / vadovas Apaiuna 

1 | Sigitas Urbonavičius | Lietuvos organizacijų vadovų vertybinių orientacijų įtaka jų 1993 
strateginiams sprendimams / Prof. V. P. Pranulis 

2 | Gediminas Rainys | | Materialinių išteklių vartojimo vertinimas ir valdymas plėtojant | 1995 
rinkos ūkį Lietuvoje / Prof.V. P. Pranulis 

3. | Algis Gaižutis Lietuvos lentpjūvystės įmonių marketingo strategijų tyrimas / | 2000 
Prof. V. P. Pranulis 

4 | Ramūnas Časas Įmonių konkuravimo strategijų šaltinių atpažinimas ir 2000 
įvertinimas Lietuvos rinkoje / Prof. V. P. Pranulis 

5 | Dainora Grundey Multimodaliniai krovinių pervežimai marketingo logistikoje / | 2001 
Prof. V. P. Pranulis 

6 |Vytautas Dikčius Vadovo įtaka pritaikant marketingo koncepciją įmonės 2002 
veikloje / Prof. A. Poviliūnas, 

7 |Jolita Kurtinaitienė | Marketingo orientacijos lyginamoji analizė mobiliųjų teleko- 2004 
munikacijų rinkoje / Prof.V. P.Pranulis, prof. L. Simanauskas 

8 | Aušra Rūtelionė Šalies turizmo pramonės konkurencingumas / 2004 

(Rondamanskaitė) | Prof.V. P. Pranulis 

9 |Laura Šalčiuvienė Prekės ženklo įvaizdžio valdymas tarpkultūriniame kontekste / | 2004 
Prof. V. P. Pranulis 

10 | Vilma Tamulienė Ekologiniai kriterijai socialiniame-etiniame marketinge / 2005 
Prof.V. P. Pranulis 

1 |IndrėPikturnienė Sekimo strategijos pranašumai pradiniame prekės įvedimo į 2007 
rinką etape / Prof.V. P Pranulis 

12 | Živilė Vaitkūnienė | |Virtualių ir tradicinių fokus-grupių įtaka marketingo tyrimų 2007 
efektyvumui / Prof.V. P. Pranulis 

13 |Laima Abromaitytė- | | Moralinės-etinės nuostatos Lietuvos žiniasklaidos įmonių 2008 

Sereikienė marketinge / Prof.V. P. Pranulis 
išleistas to paties autoriaus gerokai išplėstas ir papildytas vadovėlis „Marketingo ty- 
timai: teorija ir praktika“. Marketingo tyrimų teorijos ir praktikos vadovėlį taip pat 


išleido V. Dikčius (2005). R. Minalga išleido knygą „Krovinių gabenimas tarptauti- 
niais maršrutais. Tarptautinė logistika“ (1997), pirmąjį lietuvišką logistikos vadov: 
aukštosioms mokykloms „Logistika“ (2001), knygą „Logistika versle“ (2009). 
Kur kas didesnės apimties vadovėlis „Marketingas“ (1999), kurį parengė autorių 
kolektyvas (V. Pranulis, Regina Virvilaitė, S. Urbonavičius, A. Pajuodis), daugumoje 
Lietuvos aukštųjų mokyklų naudojamas kaip pagrindinis marketingo dalyko vado- 
vėlis. Antrasis pataisytas ir papildytas jo leidimas (2000) Lietuvos Respublikos švie- 
timo ir mokslo ministerijos skelbtame konkurse 2005 m. pripažintas geriausiu soci- 
alinių mokslų vadovėliu Lietuvoje. 2008 m. buvo išspausdintas trečiasis, pataisytas ir 
papildytas šio vadovėlio leidimas. Jis skiriasi nuo antrojo ne tik gerokai išsamesne ir 
atnaujinta medžiaga, bet ir struktūra. Tai pirmasis Lietuvoje leistas vadovėlis, kurio 

kiekvieno skyriaus pabaigoje aptarimui pateikiami praktiniai įmonių veiklos atvejai. 
Visi jie — gerai Lietuvoje žinomų įmonių marketingo veiklos pavyzdžiai, aprašomi 
remiantis pačių įmonių suteikta informacija. 

Pažymėtinos ir katedros darbuotojų mokslinės publikacijos keliose dešimtyse 
Lietuvos bei kitų šalių mokslinių žurnalų bei mokslinių konferencijų leidinių, dės- 
tytojų pasisakymai aktualiais visuomenės raidos klausimais, ekspertinė bei konsul- 


tacinė veikla. 
3. Dėstytojai ir dėstomieji dalykai 


Marketingo katedros darbuotojų skaičius ir sudėtis nuolat 
kito, tačiau branduolį visuomet sudarė keletas visą laiką katedroje dirbusių dėstytojų 
ir buvę katedros doktorantai. Kasmet pasipildantį katedros darbuotojų kolektyvą 
2010 m. sudarė: 

prof. habil dr. V. P. Pranulis, prof. dr. S. Urbonavičius, doc. dr. R. Časas, doc. dr. 
V. Dikčius, doc. dr. A. Gaižutis, doc. dr. M. Gelbūda, lekt. dr. M. Degutis, lekt. dr. 
Robertas Ivanauskas, lekt. dr. J. Kurtinaitienė, lekt. dr. I. Pikturnienė, lekt. dr. Erika 
Vaiginienė. 

Darbuotojų kaita ir gausėjimas tiesiogiai sietini su nuolatiniu katedros veiklos 
masto bei krypties kitimu. Tai patvirtina ir dėstomų dalykų skaičiaus bei turinio 
pokyčiai per keletą paskutinių metų. 2007-aisiais Marketingo katedros sąraše buvo 
19 dėstomų dalykų: marketingas, strateginis marketingas, marketingo valdymas, 
marketingo tyrimai, tarptautinio marketingo tyrimai, marketingo informacija, 
tarptautinis marketingas, medienos eksporto marketingas, gamybinių prekių mar- 
ketingas, verslo bendravimas, logistika, tarptautinė logistika, krovinių transporto 
sistemos, tarptautinio verslo organizavimas, ekonomikos mokslinių tyrimų meto- 
dologija, tarpkultūrinis marketingas, verslo kultūra, vartotojų elgsena, pardavimo 
valdymas. Tačiau dėstomų dalykų sąrašas keitėsi — buvo tobulinamos ir įvedamos 
naujos studijų programos. 2010 m. Marketingo katedros dėstomų dalykų sąraše jau 
buvo 36 dėstomi dalykai. 

Lektorė Liudmila Braškienė dėstė šiuos dalykus: marketingas, logistika, globa- 
lioji logistika, tarptautinės logistikos sistemos, tarptautinė logistika. 

Doc. dr. Ramūnas Časas dėstė tokius dalykus: tarptautinis marketingas, globa- 
liojo marketingo valdymas, strateginis prekės ženklo valdymas, tarptautinis marke- 
tingas (anglų k.). 

Lekt. dr. Mindaugas Degutis: marketingas, rinkos tyrimų taikymas versle, rin- 
kodara. 

Marketingo katedra 2009 m. Stovi pirmoje eilėje (iš kairės į dešinę): dokt. Elvita Medekšienė, lekt. dr. Jolita 
Kurtinaitienė, lekt. dr. Indrė Pikturnienė, katedros administratorė Jolita Morkūnienė, lekt. Liudmila Braškienė, 

prof. habil. dr. Vytautas Pranulis, doc. Algis Gaižutis. Stovi antroje eilėje (iš kairės į dešinę); doc. dr. Vytautas Dikčius, 
doc. dr. Ramūnas Časas, lekt. Mindaugas Degutis, katedros vedėjas prof. dr. Sigitas Urbonavičius 


Doc. dr. Vytautas Dikčius: mokslinių tyrimų pagrindai, marketingas, marketingo 
tyrimai, integruota tarptautinio marketingo komunikacija, marketingo tyrimų pa- 
grindai (anglų k.), MTD įžanginės paskaitos (teorinė dalis). 

Doc. dr. Algis Gaižutis: marketingas, marketingo teorijos, miškų marketingas, 
strateginis marketingas, miško produktų ir rinkų plėtra (anglų k.). 

Doc. dr. Modestas Gelbūda — tarptautinės įmonės vadyba. 

Lekt. dr. R. Ivanauskas: marketingas (anglų k.), mažmeninės prekybos marketin- 
gas (anglų k.), integruota marketingo komunikacija. 

Lektorė dr. Jolita Kurtinaitienė: vartotojų elgsena, elektroninė komunikacija 
(anglų k.). 

Lektorė dr. Indrė Pikturnienė: rinkodara, vartotojų elgsena, vartotojų elgsena 
(anglų k.), marketingo valdymas. 

Prof. habil. dr. Vytautas P. Pranulis: marketingo tyrimai, tarptautinio marketingo 
tyrimai, rinkos tyrimai, tarptautinio verslo seminaras. 

Prof. dr. Sigitas Urbonavičius: marketingo valdymas, marketingo valdymas (an- 
glų k.), pardavimo valdymas. 

Lekt. dr. Erika Vaiginienė: tarptautinis verslas, tarptautinė ekonomika, MTD 
įžanginės paskaitos (praktinė dalis), globalusis elektroninis verslas (anglų k.), globa- 
lusis verslas (anglų k.). 

4. Studijų programos ir absolventai 


Iki 1996 m. Marketingo katedra kuravo vientisųjų studijų 
Užsienio prekybos programą. Šios programos studijos pasižymėjo labai gera kokybe 
ir didele norinčių ją studijuoti paklausa. Ekonomikos fakultete įvedus trijų pakopų 
(bakalauro, magistro ir daktaro) studijas, vietoj Užsienio prekybos programos buvo 
pradėta vykdyti Marketingo katedros kuruojamą Tarptautinio verslo magistrantūros 
studijų programą. 1997 m. EF vadovybės sprendimu tarptautinio verslo magistran- 
tūros kuravimas buvo atiduotas Tarptautinių ekonominių santykių katedrai, tačiau 
2001 m. programos kuravimas vėl buvo grąžintas į Marketingo katedrą. Marketingo 
katedros kuruojamų programų absolventų skaičiai pateikti 2 lentelėje. 


2 LENTELĖ. Marketingo katedros kuruojamų Užsienio prekybos ir Tarptauti- 
nio verslo programų absolventų skaičius 


Te EEE TE I -— 


1990 
1991 
1992 16 
1993 16 
1994 14 
1995 24 
1996 8 17 
1997-2000 1997-2000 m. programą kuravo Tarptautinių ekonominių santykių katedra 
2001 17 Dieninės 
2002 19 Vakarinės 
2003 3 Vakarinės 
2004 20 Vakarinės 
2005 18 Dieninės 
2006 2 Dieninės 
2007 19 Dieninės 
2008 26 12dieninės ir 14 vakarinės 
2009 25 S dieninės ir 16 vakarinės 
2010 30 13 dieninės ir 17 vakarinės 


Marketingo katedra parengė ir 2010 m. įregistravo naują magistro programą 
Marketingas ir integruota komunikacija. Tais pačiais metais patvirtinta ir nau- 
ja bakalauro programos Vadyba ir verslo administravimas specializacija marke- 
tingas ir globalus verslas. Abiejų lygių studijos prasidėjo nuo 2010 metų rugsėjo 
1 dienos. 

Struktūrines permainas Lietuvoje bei Marketingo katedros kuruotų programų 
raidą atspindėjo ir nuolat kintanti baigiamųjų darbų tematika. 1992 m. diplominius 

darbus gynė pirmieji užsienio prekybos specialybės absolventai. Jie studijas buvo 
pradėję dar kaip materialinio techninio aprūpinimo planavimo ir organizavimo 
ekonomikos specialybės studentai. Tais metais gintų baigiamųjų darbų temos jau 
atspindėjo pirmąsias rinkos ekonomikos ir tarptautinės integracijos tendencijas. Vė- 
lesnių darbų tematikoje buvo nuolat derinamos marketingo ir verslo tarptautiškumo 
kryptys. 

Marketingo ir tarptautinės verslo veiklos pažinimas sudarė sąlygas daugeliui 
absolventų sėkmingai siekti karjeros dinamiškai kintančioje aplinkoje. Užsienio 
prekybos, vėliau tarptautinio verslo specialybių absolventai pasižymėjo Lietuvos 
verslo, mokslo ir valstybės gyvenime. 1993 m. laidos absolventas Aidas Mackevi- 
čius dirbo UAB „Palink“, valdančios prekybos tinklą „Iki“, finansų direktoriumi, o 
2004-2008 m. - šios bendrovės generaliniu direktoriumi. Nemaža 1995 m. užsienio 
prekybos specialybės absolventų pasirinko mokslo kelią, apgynė daktaro disertacijas, 
įgijo pedagoginius vardus. Doc. dr. Ramūnas Vilpišauskas buvo Lietuvos Respubli- 
kos Prezidento Valdo Adamkaus patarėju, nuo 2009 m. yra VU Tarptautinių santy- 
kių ir politikos mokslų instituto direktorius; dr. Vytautas Dikčius — VU Marketingo 
katedros docentas, dr. Jolita Kurtinaitienė — Tinklų sujungimo ir tarptinklinio ryšio 
vadovė „Bitės“ grupėje ir VU Marketingo katedros lektorė, dr. Ramūnas Časas — 
VU EF Marketingo katedros docentas. Darius Dulskis ir Edmundas Piesarskas yra. 
UAB „Ekonominės konsultacijos ir tyrimai“ partneriai ir konsultantai, Vygantas 
Tutlys dirba UAB „Omnitel“ marketingo projektų verslas-verslui segmente vadovu, 
Inga Urbonavičiūtė yra AB „Sanitas“ tiekimo ir logistikos direktorė ir įmonės „Jelfa“ 
didžiausios mūsų šalies investicijos kaimynėje Lenkijoje SA valdybos narė. 


Marketingo katedra 243 


Marketingo katedros vadovų ir buvusių 
darbuotojų prisiminimai bei įspūdžiai 


Prof. babil. dr. Vytautas Pranas Pranulis 


1969 m. VU Ekonomikos fakultete įgijau ekonomisto 
kvalifikaciją ir priėmiau kvietimą dirbti šio fakulteto Materialinio techninio aprūpi- 
nimo katedroje. Traukė mokslinis kūrybinis darbas. Daktaro ir habilituoto daktaro 
laipsnius įgijau už 1977 ir 1989 m. apgintas disertacijas. Pirmojoje nagrinėjau Lie- 
tuvos aprūpinimo metalų produkcija problemas, antrojoje — gamtos ir materialinių 
išteklių racionalaus naudojimo valdymo klausimus. 

Aplinkybės lėmė, kad kurį laiką teko dirbti ne universitete, bet kitose, arčiau 
ūkinės praktikos esančiose organizacijose. Tai buvo ypač sėkmingas, nuo 1975 iki 
1989 m. trukęs mokslinių tyrinėjimų laikotarpis, per kurį parengiau ir apgyniau abi 
disertacijas, parašiau ir paskelbiau knygų ir straipsnių. 

Prasidėjus laisvėjimo procesams, profesoriaus A. Morkevičiaus paragintas, 
1989 m. grįžau į universitetą, gavau profesoriaus pareigas. Tais pačiais metais buvau 
išrinktas Prekybos fakulteto dekanu ir šias pareigas ėjau iki trijų fakultetų sujungi- 
mo į vieną Ekonomikos fakultetą. 

Permainų vėjai smarkiai įsiūbavo ideologinius ir struktūrinius VU ekonomikos 
mokslų pagrindus ir padalinius. Diskusijų lygmeniu buvo sutariama dėl struktūrinių 
ir dalykinių permainų būtinumo, tačiau praktikoje pokyčiai vyko lėtai ir sunkiai. Pa- 
sinaudojau palankia situacija. Būdamas Prekybos fakulteto dekanu ir suvokdamas, 
kad Lietuvai reikia kokybiškai naujo žinių apie verslo tikslų siekimą konkurencinėje 
rinkos aplinkoje mokslinio centro, 1990 m. ėmiausi iniciatyvos kurti Marketingo 
katedrą. Padėjo tuo metu mano turimos Prekybos fakulteto dekano pareigos ir tai, 
kad jau buvo aišku, jog artėja trijų fakultetų sujungimas į vieną. Šios aplinkybės švel- 
nino oponentų pasipriešinimo reakciją. Be to, labai daug lėmė palankus tuometinio 
VU rektoriaus prof Jono Kubiliaus požiūris į Marketingo katedros steigimą. 

Katedra buvo įsteigta tuo metu dar veikusiame Prekybos fakultete, tačiau ne- 
trukus buvo įjungta į Ekonomikos fakulteto struktūrą. Marketingo katedros vedėju 
buvau 16 metų. 

Vaizdžiai kalbant, VU Marketingo katedra buvo įkurta „dykumoje“. Lietuvo- 
je nebuvo rinkos praktikos, marketingą gerai išmanančių specialistų, kvaliūkuotų 

šio dalyko dėstytojų. Vykdydamas Marketingo katedros kūrimo ir ugdymo misiją, 
daugiausia susitelkiau į keletą pagrindinių siekių. Visų pirma reikėjo suburti naujų 
dalykų dėstymo ir besikuriančios katedros iššūkius priimti nusiteikusių dėstytojų 
kolektyvą. Pradinį Marketingo katedros mokslinį pedagoginį branduolį sudarė prof. 
Antanas Poviliūnas, doc. Algis Trepuila, doc. Vitalija Gaučaitė. Prof. Sigitas Urbo- 
navičius, tuo metu būdamas jaunas dėstytojas, marketingo magistrantūros studijuoti 
išvyko į JAV, o tapęs marketingo magistru pedagoginį darbą Marketingo katedroje 
sėkmingai derino su marketingo ir verslo konsultacine veikla. 

Žvelgiant į tolesnę VU Marketingo katedros ir apskritai marketingo mokslo rai- 
dos Lietuvoje perspektyvą, neišvengiamai teko susitelkti į talentų paieškos ir mar- 
ketingo mokslo jaunosios kartos ugdymą. Šia kryptimi dirbome glaudžiai bendra- 
darbiaudami su Kauno technologijos universiteto Marketingo katedra ir jos vadove 
prof. Regina Virvilaite, Vytauto Didžiojo universiteto Ekonomikos ir vadybos fa- 
kulteto vadovais prof. Zigmu Lydeka, prof. Pranu Žukausku ir kitais mokslininkais. 
Trylika mano vadovautų doktorantų apgynė daktaro disertacijas. Penki iš jų dirba 
mokslinį pedagoginį darbą VU Marketingo katedroje, du įvykdė habilitacijos pro- 
cedūros reikalavimus. 

Kita katedros darbo kryptis — mokslinės metodinės studijų medžiagos rengimas. 
Pradžioje, JAV Kento bei Danijos Olborgo universitetų padedami, surinkome ir 
sukaupėme nemaža marketingo literatūros. Tačiau Lietuvos verslo raidai ir praktikai 
labai reikėjo būtent mūsų šaliai tinkamos marketingo studijų literatūros. 1997 m. 
parengiau paraišką, kuri laimėjo Atviros Lietuvos fondo paramą marketingo va- 
dovėliui rengti. Suburtas keturių autorių kolektyvas parengė marketingo vadovėlį, 
kuris buvo išleistas 1999, 2000, 2008 m. 2005-aisiais marketingo vadovėlis Lietuvos 
Respublikos švietimo ir mokslo ministerijos skelbtame konkurse buvo pripažintas 
geriausiu socialinių mokslų vadovėliu universitetams. Džiugu, kad mokslinį me- 
todinį darbą dirba visi katedros dėstytojai. Marketingo katedros dėstomų dalykų 
studijoms skirtų vadovėlių, mokomųjų knygų parengė ir išleido prof. A. Poviliūnas, 
doc. V. Dikčius, doc. R. Minalga, doc. A. Kėdaitienė, lekt. dr. I. Pikturnienė, lekt. dr. 
J. Kurtinaitienė, doc. R. Časas, prof. S. Urbonavičius, prof. V. P. Pranulis. 

Dirbdamas mokslo tiriamojo darbo baruose, organizavau tris tarptautines mar- 
ketingo teorijos ir metodų konferencijas. Šių konferencijų fone gimė Kauno huma- 
nitarinio fakulteto iniciatyva įsteigti tarptautinį TIBE žurnalą. Buvau pakviestas 
būti šio žurnalo vyriausiuoju redaktoriumi. Žurnalas buvo įrašytas į ISI leidinių 
sąrašą. 

Tačiau ne visas su Marketingo katedros kūrimu ir ugdymu sietas idėjas pavyko 
sėkmingai įgyvendinti. Palyginti ilgai truko marketingo specializacijos studijų pro- 


Marketingo katedros vadovų ir buvusių darbuotojų... 245 


gramų kūrimas ir organizacinis įteisinimas. Džiugu, kad šį darbą pavyko sėkmingai 
atlikti katedros vedėjui prof. S. Urbonavičiui. 

Svarbiausias rezultatas yra tai, kad šiandien Marketingo katedroje sutelktas ga- 
bių, darbščių ir talentingų darbuotojų kolektyvas, drąsiai ir ryžtingai prisimantis 
laiko iššūkius, kūrybingai dirbantis mokslo pedagoginį darbą. 


Prof. dr. Sigitas Urbonavičius 


Taip atsitiko, kad marketingą teko pradėti dėstyti anks- 
čiau, nei susikūrė Marketingo katedra. Kadangi šios srities specialistų ilgokai labai 
trūko, dėstyti reikėjo ne tik studentams, bet ir įvairiausių įmonių darbuotojams. Tai 
dar akivaizdžiau parodė, kad Lietuvoje būtina sistemingai rengti marketingo speci- 
alistus — tokios misijos ir ėmėsi Marketingo katedra. 

Manyčiau, kad katedra natūraliai išgyveno jau keletą raidos etapų. Kuriantis buvo 
svarbu sutelkti pradinį kolektyvo branduolį, kuris galėtų užtikrinti pačios katedros 
gyvybingumą. Paskui ėjo augimo ir tam tikra prasme savo vietos ieškojimo laikotar- 
pis, kai reikėjo prisitaikyti tiek prie viso ūkio, tiek prie švietimo sistemos permainų. 
Išoriniai pokyčiai vyksta toliau, tačiau manyčiau, kad šiuo metu katedra jau pasiekė 
tam tikrą vidinio balanso būseną, kuri sudaro geras prielaidas tolesniam katedros 
darbuotojų mokslinio bei pedagoginio lygio kilimui. Tiesa, gal dar anksti kalbėti 
apie tarptautiniu mastu reikšmingus katedros darbuotojų mokslinius pasiekimus, 
tačiau pedagogine prasme Marketingo katedra jau dabar yra gerai vertinama tiek 
studentų, tiek kitų katedrų darbuotojų. 


Prof: babil. dr. Antanas Poviliūnas 


Artėjant 1991-1992 m. m. pradžiai, vieną rytą suskambo 
mano darbo kabinete telefonas. Kalbėjo prof. habil. dr. Vytautas Pranas Pranulis. Jis 
priminė mūsų ankstesnį pokalbį ir pakvietė mane dirbti į pradedančią veikti Mar- 
ketingo katedrą, kurios vadovas buvo. Nedelsdamas nuėjau pas jį (tada vietoj trijų 
fakultetų jau buvo atkurtas vienas Ekonomikos fakultetas. Jo dekanu buvo išrinktas 
prof. Stanislovas Martišius). V. P. Pranulis iki tol dėstė mokslinių tyrimų pagrindus 
ir pasiūlė man perimti šį kursą, nes pats norėjo labiau susitelkti į marketingo daly- 
kus. Aš sutikau. Maniau, kad mokslinių tyrimų kursui dėstyti turėjau gerą praktinę 
patirtį. O teoriją bus galima pagilinti ir dėstant. 

Kartu užsukau ir pas dekaną. Jis žinojo apie prof. V. P. Pranulio sumanymą, jam 
pritarė. Mes prisiminėme metus, kartu praleistus Mokslų akademijos Ekonomikos 

institute, jo darbuotojus, mudu suartinusius bendrus darbus. Buvo gera sėdėti kartu 
ir kalbėti apie praėjusias dienas. Dekano nuomone, aš visiškai sugebėsiu susidoroti 
su mokslinių tyrimų pradmenų dalyku. Studentams reikėtų tik perduoti tą turtingą 
sukauptą mokslinių tyrimų organizavimo ir vykdymo patirtį. Pradėti reikėtų nuo 
kursinių ir diplominių darbų rašymo metodų, paskui paskaitų turinį plėsti — su- 
pažindinti su ekonomikos mokslinių tyrimų pagrindais. Studentams studijuojant 
atskirus dalykus irgi paliečiami kai kurie tyrimų metodai. Čia būtų visų metodų 
surinkimas, suderinimas vienoje vietoje. 

Viename iš pirmųjų katedros posėdžių prof. V. P. Pranulis pasakė, kad visi dėsty- 
tojai turi būti pasiruošę skaityti studentams svarbiausią kursą — marketingo paskai- 
tas, kurių paklausa didelė. Ta mintis man patiko. O kodėl nepabandžius? Ypač po to, 
kai viename Vilniaus knygyne radau Filypo Kotlerio naujausio vadovėlio — „Mar- 
ketingo pradmenų“ — vertimą į rusų kalbą. Aš jį perskaičiau kelis kartus, pasidariau 
paskaitų konspektą. Parodžiau katedros vedėjui. Jis konspektu susidomėjo, įvertino 
teigiamai. Pagal šį konspektą ėmiau skaityti marketingo pagrindų paskaitas. Skai- 
tydamas konspektą, jį praplėčiau ir pasiūliau katedroje padauginti studentams kaip 
mokomąją priemonę, nes vadovėlių labai trūko. V. P. Pranulis neprieštaravo, ir aš 
savo iniciatyva nuėjau į universiteto leidyklą. Knygelę ėmėsi redaguoti patyrusi re- 
daktorė Danutė Petrauskienė. Katedra rankraštį formaliai apsvarstė ir rekomendavo 
spausdinti. Knygelė 1993 m. tuoj po pavasario egzaminų sesijos ir buvo išleista?. 

Susidomėjęs marketingu, „Žemės ūkio“ žurnale paskelbiau nuoseklų ir gana iš- 
samų dar niekieno iki tol nenagrinėta tema straipsnių ciklą iš žemės ūkio marke- 
tingo srities: 

+ Sudėtingas grįžimo į rinkos ekonomiką kelias (1991, Nr. 1, p. 23-25); 

+ Administracinė komandinė ūkininkavimo sistema ir rinkos santykiai (1991, 

Nr. 2); 

+ Veriame vartus rinkos santykiams (1991, Nr. 3); 

+ Diena Mineapolio grūdų biržoje (1991, Nr. 6); 

* Ūkininkas ir marketingo aplinka (1992, Nr. 11); 

* Ūkininkas ir rinka (1992, Nr. 12); 

- Prekių gaminimas ūkiuose (1993, Nr. 2); 

+ Kainos ir jų nustatymas rinkos sąlygomis (1993, Nr. 3); 

+ Nuo gamintojo pas vartotoją (1993, Nr. 6); 

+ Kaip vartotojas sužino apie gamintoją (1993, Nr. 7). 


* | Poviliūnas, A. Marketingo pradmenys. Paskaitų konspektas ekonomikos irvadybos specialybių studentams. 
Vilnius: Vilniaus universiteto leidykla, 1993. 99 p. 

Taip pradėjau dėti pradmenis žemės ūkio marketingo dalykui, kuris buvo aktua- 
Jus Žemės ūkio universitetui. Bet daugiau jų niekur nepanaudojau. 

Kalbininkai panoro terminą „marketingas“ keisti „rinkodara“. Tačiau Vilniaus 
universitetas pasisakė už marketingą. Rinkodaros terminas, mano nuomone, nėra 
jam tapatus, jo prasmė siauresnė. Aš pamėginau rinkodarą (pvz., dirvodara) sugre- 
tinti su rinkotvarka (žemėtvarka, miškotvarka), kitais panašiais terminais ir marke- 
tingą apginti. Žemės ūkio enciklopedijoje pasiūliau prie rinkodaros skliausteliuose 
įrašyti ir marketingą, pasiūliau įdėti savo rinkodaros, rinkodaros aplinkos, rinkoda- 
ros komplekso, rinkodaros logistikos, rinkodaros tyrimų, rinkodaros vadybos apra- 
šymusė. 

Mokslinių tyrimų pagrindus dėstė prof. V. P. Pranulis. Jam tapus Marketingo 
katedros vedėju, šis kursas kartu su juo atėjo į šią katedrą. Iš karto jis nebuvo linkęs, 
kad katedroje tokio kurso nebūtų. Tačiau pats panoro labiau susitelkti prie marke- 
tingo tyrimų dalyko ir man perleido mokslinių tyrimų pagrindus, kurie vėliau iš 
privalomo tapo pasirenkamuoju dalyku. Jokių šio kurso programų nebuvo. Buvo 
kelių lietuvių autorių parašyta knygelė, išleista dar prieš nepriklausomybės atkūrimą. 
Rusų kalba buvo mokslinių tyrimų vadovėlis žemės ūkio specialybių studentams. 
Be to, S. Martišius skaitė kursą „Ekonomikos mokslo metodologija“, kuris priklausė 
Statistikos katedrai. Visus panašius dalykus reikėjo surinkti į vieną vietą ir nusista- 
tyti fakulteto politiką. O kad toks kursas Vilniaus universitetui buvo reikalingas, 
abejonių nekilo. 

Nei Marijonas Gregorauskas, nei V. P. Pranulis man ta tema jokių paskaitų ne- 
perdavė, reikėjo pačiam suktis. Pagaliau man buvo ir nepatogu prašyti. Aš gi profe- 
sorius! Tai vertė ieškoti daugiau literatūros, pasinaudoti savo patirtimi, ją pagražinti. 
Plėtojant mokslinių tyrimų pradmenis, man labai padėjo S. Martišius. Visą laiką 
jaučiau, kad ekonomikos mokslo metodologijos srityje jis buvo už mane stipresnis — 
šiuos klausimus nagrinėjo nuodugniau ir moksliškiau net lyginant su akad. Antanu 
Buraču, išleidusiu šiuo klausimu gana storą knygą rusų kalba. 

Pirmosios mokslinių tyrimų paskaitos buvo tiesiog rekomendacijų pobūdžio — 
kaip rašyti kursinius ir diplominius darbus, kokie yra ekonominių tyrimų metodai, 
kokiais atvejais kokie metodai geriau tinka, ką jie rodo. Pasakodavau apie pranešimų 
konferencijose ypatumus, straipsnius ekonominiuose žurnaluose. Pamažu paskaitų 
turinys keitėsi, plėtojosi. 

Po kelerių metų aš dar pridėjau mokslinių tyrimų teorijos istoriją, perėjau tik į 
ekonomikos sritį. Dalyką pavadinau: ekonomikos mokslinių tyrimų pagrindai. Au- 
ditorija buvo didelė. Paskaitas teko skaityti didžiojoje auditorijoje, kurioje suolai 
S Žemės ūkio enciklopedija. tomas. Vilnius: Mokslo ir enciklopedijų leidybos institutas, 2007, p. 158-161- 

kilo į viršų, buvo kokie 200 vietų, o gal ir daugiau. Paprastai buvo užimta mažesnė 
pusė vietų. Tačiau studentų turėjau bene daugiausia. 

Net Medicinos fakultetas pasiūlė man dėstyti mokslinių tyrimų kursą ir medi- 
kams. Tačiau aš suabejojau, nes medicinos mokslo specifika kitokia, mano paskaitas 
būtų buvę sunku priderinti prie jų poreikių. 

Po kelerių dėstymo metų pasirenkamųjų dalykų sąrašas pailgėjo, todėl mano 
dėstomo kurso klausytojų sumažėjo. Jį mažino ir tai, kad kai kurios katedros ėmė 
rengti ir leisti studentams specialias mokomąsias priemones, kaip rašyti kursinius ir 
diplominius darbus iš jų srities. Taigi, mano dėstomas kursas turėjo ruošti studentus 
moksliniams tyrimams, apie kuriuos studijų metais mažai kas galvodavo. 

1997 m. buvo paminėtas mano 70-metis. S. Martišius ta proga pasiūlė fakulte- 
to lėšomis išleisti mokslinių tyrimų vadovėlį. Mintis man patiko, nes aš rimtesnių 
knygų išleidęs neturėjau. O man, kaip profesoriui, norėjosi turėti monografinio po- 
būdžio knygą. Užsimojau ją paruošti. 2003 m. Vilniaus universiteto leidykla išleido 
mano pirmą rimtesnę knygą apie mokslinius ekonomikos tyrimus". Knygą recenza- 
vo profesoriai S. Martišius ir V. P. Pranulis. 

Tačiau ekonomikos mokslinių tyrimų istorija nepaliko manęs ramybėje. Tais 
klausimais aš pasisakiau konferencijose, kurias organizavo Vilniaus universitetas, 
Žemės ūkio akademija, Kauno technologijos universitetas“. Parašiau ir mokslinių 
straipsnių". Pagaliau 2006 m. Žemės ūkio universitetas išleido monografiją apie 
agrosocialinių mokslų ir studijų raidą Lietuvoje. Šioje knygoje buvo nemaža ir mano 
parašytų puslapių. Be to, aš buvau ir knygos redakcinės kolegijos narys!?. Parašiau 
skyrius apie žemės ūkio ekonomikos mokslų raidą Lietuvos mokslų akademijoje 
1945-1990 m. (p. 136—146), Žemės ūkio ekonomikos instituto veiklą, (p. 147-188), 
mokslinių tyrimų pokyčius Agrarinės ekonomikos institute (kartu su Rasa Mel- 
nikiene, p. 271—280) ir apie agrarinės ekonomikos bei kaimo sociologijos darbus 


7 Poviliūnas, A. Moksliniai ekonomikos tyrimai: pasirengimas, vykdymas, realizavimas. Vilnius: Vilniaus univer- 
siteto leidykla, 2003. 303 p. 

8 Kokia bus žemės ūkio mokslo rytdiena. Lietuvos ūkis ir ekonomikos mokslas. Respublikinės mokslinės 
konferencijos medžiaga. Vilnius, 1994 m. lapkričio 25-26 d. Vilnius: Vilniaus universiteto leidykla, 1994, 
p. 103-108; Lietuvos žemės ūkio orientacijų kitimas ir ekonomikos mokslo uždaviniai. Lietuvos žemės ūkio 
akademijai 70 metų. Šiuolaikinės žemės, miškų ir vandens ūkio mokslo problemos. Kaunas, 1994 m. spalio 
13-14 d. Kaunas, 1994, p. 45-49; Žemės ūkio mokslo irstudijų sąveika, ryšių su gamyba ypatumai. 2 knyga. 
Lietuvos mokslas ir pramonė. Konferencijos pranešimų medžiaga. Kaunas: Technologija, 1995, p. 211-216; 
Agrarinės ekonomikos mokslo raida ir kryptys Vilniaus mokslinio tyrimo institutuose. Lietuvos žemės ūkio 
universitetas, Ekonomikos fakultetas. Tarptautinės mokslinės konferencijos žemės ūkio ekonomikos moks- 
Jas: raida ir problemos, skirtos Ekonomikos fakulteto 50-čiui, straipsnių rinkinys Kaunas — 1999 m. kovo 4d., 
p. 165-169. 

2 Kiekmetų Lietuvos žemės ūkio ekonomikos mokslui? Žemės ūkis, 1994, Nr. 6, p. 36; Agrarinės ekonomikos 
mokslo raida Vilniuje 1945-1990 m. Ekonomika: mokslo darbai, 2000,t. 50 p. 19-32. 

10 Agrosocialinių mokslų ir studijų raida Lietuvoje: monografija. Kaunas: Akademija, 2006.536 p. 

Mokslų akademijoje (p. 281285). Kadangi aš buvau bene pirmas autorius, Kaunui 
pateikęs savo rankraštį, jis tapo ir savotišku etalonu bendraautoriams, rašiusiems 
kitus knygos skyrius. Manau, kad dėl to knyga turėjo tam tikrą gana aiškią kryptį. 


Prof. dr. Antanas Morkevičius 


(Prof A. Morkevičius palaikė ir aktyviai rėmė Marketingo 
katedros steigimą. Nemaža jo vadovautos katedros dėstytojų perėjo dirbti į Marketingo 
katedrą.) 

1965 m. rudenį įstojau į Ekonomikos fakulteto aspirantūrą (vad. prof. J. Bu- 
čas) ir tuo pat metu buvau pakviestas dirbti dėstytoju valandininku į Liaudies ūkio 
ekonomikos katedrą, kuriai tada buvo priskirta pirmoji materialinio aprūpinimo 
ekonomikos specialybės grupė (katedros ved. L. Jasinskas), dėstyti sandėlių ir ta- 
ros ūkio kursą. Taip dirbau dvejus metus. 1967 m. apgyniau ekonomikos kandidato 
disertaciją ir rugsėjį buvau paskirtas naujai įsteigtos Materialinio aprūpinimo eko- 
nomikos katedros docentu. Vėliau dar dėsčiau dieninio, vakarinio ir neakivaizdinio 
skyriaus studentams medžiagų naudojimo normavimo kursą, vadovavau kursiniams 
ir diplominiams darbams. Pradžioje kartu su Juozu Stankevičiumi buvome tik du 
specialybės dėstytojai. Vėliau dėstyti buvo pakviesti A. Savaniauskas, P. Eigminas, 
G.Smalenskas, R. Laškovienė, kai kurie tuometinio Tiekimo komiteto darbuotojai, 
buvo paliekama dirbti katedroje mūsų specialybės absolventų. 1979 m. rugpjūčio 
29 d. buvau paskirtas katedros vedėju ir juo dirbau tris kadencijas. 1991 m. man 
buvo suteiktas profesoriaus vardas. Dirbti katedroje baigiau 1994 m. liepos 14 d.— 
savo prašymu išėjau į pensiją. Paskui dar iki 2003 m. dirbau asociacijos „Lietuvos 
mediena“ direktoriumi ir konsultantu. 

Prieš ateidamas į katedrą jau turėjau nemažą gamybinio praktinio darbo ir tam 
tikrą mokslinio darbo patirtį. Su prof: J. Buču, akademiku K. Meškausku ir kitais 
Ekonomikos instituto darbuotojais buvau atlikęs pramonės raidos tyrimų, 1964 m. 
jau buvau parašęs „Baldų gamybos“ vadovėlį (kartu su B. Papreckiu), paskelbęs 
keletą mažesnių publikacijų. Todėl dirbdamas katedroje pedagoginį darbą, tęsiau 
anksčiau pradėtus Lietuvos medienos ūkio, medienos rinkos, medienos, baldų, po- 
pieriaus pramonės raidos istorijos tyrimus. 1967 m. paskelbiau vadovėlį „Baldų ga- 
mybos medžiagos“, o 1977 m. monografiją rusų kalba „LTSR medienos pramonė“, 
vėliau dar keletą mokomųjų priemonių apie medžiagų naudojimo normavimą, per 
200 publikacijų žurnaluose lietuvių ir rusų kalbomis. Dirbdamas jau tik asociacijoje, 
2001 m. parašiau medienos medžiagų mokslo vadovėlį „Medienos medžiagos“ ir 
monografiją „Lietuvos medienos pramonė nuo ištakų iki 2000 metų“, 2004 m. kar- 

Materialinio-techninio aprūpinimo specialybės neakivaizdininkų paskutinė paskaita. Sėdi (iš kairės į dešinę): 
dėstytojas Algirdas Savaniauskas, doc. dr. Antanas Morkevičius, dėstytoja Laima Matulaitytė, vyr. laborantė Nijolė 
Kvedarienė, doc. dr. Ksavera Vaištarienė, doc. dr. Vladas Grybauskas, laborantė Emutė Kibildienė; stovi (iš kairės 
įdešinę): šeštas - doc. dr. Vytautas Kindurys, aštuntas — doc. dr. Juozas Stankevičius, devintas - dekanas doc. dr. 
Bronislovas Čereška, keturioliktas - doc. dr. Romualdas Razauskas, devynioliktas - doc. dr. Petras Mikučionis. 1984 m. 


tu su B. Papreckiu žinyną „Mediena ir jos gaminiai“ ir kelias dešimtis apžvalginių 
straipsnių, kurie buvo paskelbti Lietuvos, Vokietijos, Švedijos, Didžiosios Britanijos, 
Estijos spaudoje. 

Darbas Materialinio aprūpinimo ekonomikos katedroje man buvo gana pro- 
duktyvus pirmiausia dėl palyginti palankaus psichologinio, gal, tikriau, politinio 
klimato fakultete ir apskritai universitete, dėl katedros ir fakulteto bendradarbių 
taktiškumo, tarpusavio pagarbos ir tolerancijos. Labai tolerantiškas mūsų katedrai 
buvo Prekybos fakulteto dekanatas, partinė organizacija. Mūsų specialybės pobūdis 
buvo pragmatiškas, nepolitizuotas, sklandžiai vykdavo studentų komplektavimas, 
i jautėme rektorato buvimą. Turėjome daug 


paskirstymas į darbovietes, todėl ma: 
gerai besimokančių, o vėliau be didelių pastangų palankų darbą ir pareigas susi- 
radusių absolventų. Mačiau, kad po nepriklausomybės atkūrimo dauguma mūsų 
absolventų labai sėkmingai prisitaikė prie pasikeitusių veiklos sąlygų, eina atsakin- 
gas pareigas valstybės tarnyboje, tapo sėkmingai dirbančių privačių firmų vadovais, 
savininkais. 

Duc. dr. Rimgaudas Minalga 


Vilniaus universitete pradėjau dirbti 1984 metų kovo 
28 dieną dėstytoju valandininku. Pirmoji darbo vieta čia buvo Prekybos fakulteto 
Materialinio aprūpinimo katedra, vėliau pavadinta Gamybos priemonių prekybos 
katedra. Nuo 1991 metų vasario 1 dienos universitete dirbau nuolatinį darbą, tu- 
rėjau docento etatą. Dirbdamas minėtoje katedroje, skaičiau sandėlių ir taros ūkio 
dalyko paskaitas. 

1994 metų rugsėjo 1 dieną pradėjau dirbti docentu Prekybos fakulteto nau- 
jai organizuotoje Marketingo katedroje. Šioje katedroje išdirbau 15 metų — iki 
2009 metų liepos 30 dienos. Pradėjęs kurti Marketingo katedrą, prof. V. P. Pranulis 
labai atidžiai rinko naujos katedros darbuotojus, atsižvelgdamas į jų sugebėjimus, 
iniciatyvumą ir kūrybiškumą. Patekti dirbti į šią katedrą buvo daugelio tuometinių 
fakulteto darbuotojų svajonė — nežinia buvo susipynusi su nauja perspektyva, kuri 
labai trumpą laiką buvo suburtas katedros branduolys, kuriam profesorius kėlė gana 
nemažus, bet realius reikalavimus — parengti numatomų dėstyti dalykų programas, o 
marketingo mokslui, kuris turėjo tapti besikuriančio Lietuvoje verslo įmonių veiklos 
strategija, suteikti realų praktinį pagrindą. 

Kadangi esu mechanikos inžinierius (baigiau Kauno politechnikos institutą), ir 
kai pradėjau dirbti Marketingo katedroje, mano specializacija buvo logistika. Šios 
srities dalykai iki nepriklausomybės atkūrimo Lietuvoje Vilniaus universitete nebu- 
vo dėstomi. Pradėjau dėstyti logistikos, tarptautinės logistikos ir transporto sistemų 
dalykus. Per penkiolika metų logistikos tematika parengiau ir išleidau du vadovėlius 
ir penkias mokomąsias knygas. 

Penkiolika metų dirbant darnioje ir draugiškoje katedroje prabėgo kaip viena 
nepamirštama akimirka. Kartų kaita palietė ir Marketingo katedrą. Tačiau kadangi 
ilgametis katedros vedėjas prof. V. P. Pranulis buvo sumanus vadovas, ši kaita nebu- 
vo skausminga — į katedros kolektyvą įsiliejo buvę profesoriaus doktorantai: jauni, 
gabūs ir energingi žmonės. 

Meilė ir nostalgija ilgai išliks kiekvieno buvusio Marketingo katedros darbuo- 
tojo, kuris šiame kolektyve praleido prasmingą ir turiningą savo gyvenimo atkarpą, 
širdyje. Tegu sėkmė ir nauji laimėjimai lydi šį darnų ir kūrybingą kolektyvą. 


Dux. dr. Vitalija Gaučaitė Wittich 


Marketingo katedros įkūrimas tuometiniame Prekybos 
fakultete sutapo su nauju Lietuvos gyvenimo etapu ir naujais vėjais universiteto 

akademinėje aplinkoje. Tų dienų atviros diskusijos, ieškojimai, patirties sėmima- 
sis užsienio aukštosiose mokyklose padėjo subrandinti šiandieninį katedros veidą. 
Man teko laimė pirmuosius keletą metų būti visų šių įvykių sūkurio centre. Ir ne 
tik ruošiant bei dėstant naujus tarptautinės logistikos, marketingo ir užsienio pre- 
kybos kursus, bet ir einant Prekybos fakulteto prodekanės pareigas. Kai po kele- 
to metų Lietuva pradėjo derybas dėl narystės Pasaulinėje prekybos organizacijoje, 
Ženevoje, aš ten, jau dirbdama Jungtinių Tautų Europos ekonominėje komisijoje, 
gyvenau, tad tekdavo dažnokai sutikti buvusių katedros studentų, profesionaliai gi- 
nančių Lietuvos interesus. Buvo smagu išgirsti, kad tam tikra dalis tų, kartais gal ir 
pabirų universitetinių marketingo ir užsienio prekybos srities žinių ataidi jų derybų 
argumentuose. Manau, kad per savo 20 darbo metų Marketingo katedra išugdė 
ne vieną energingą rinkos žinovą, sėkmingai besidarbuojantį privačiame ar valsty- 
biniame sektoriuje. Naujos studijų programos ir pažangūs darbo metodai tebūna 
Marketingo katedros skiriamasis bruožas ir „prekės ženklas“. 


Dėstytojas Algirdas Savaniauskas 


Vilniaus universitetą baigiau 1964 m. birželį. Tais pačiais metais nuo rugsėjo 
1 dienos buvau paskirtas į tuometinę didžiausią Ekonomikos fakulteto katedrą — 
Liaudies ūkio ekonomikos katedrą. Šiai katedrai tuo metu vadovavo buvęs VU rek- 
torius prof. J. Bučas. 

Liaudies ūkio ekonomikos katedroje buvo dėstoma daug dalykų, rengiami įvai- 
rūs ekonominio profilio specialistai. Katedroje dėsčiau materialinio-techninio aprū- 
pinimo (MTA) kursą. Vėliau šis kursas buvo plėtojamas, ir taip susiformavo atskiri 
dalykai, kaip antai liaudies ūkio materialinio aprūpinimo organizavimas ir plana- 
vimas, produkcijos realizavimo organizavimas ir planavimas, įmonės materialinis- 
techninis aprūpinimas. Juos visus man teko dėstyti. 

Šie dalykai tapo pagrindiniais nuo 1968 m., kai fakultete buvo įkurta Materiali- 
nio-techninio aprūpinimo katedra, (vedėjas — doc. J. Stankevičius). 

Vėliau vietoj šios katedros buvo įkurta Marketingo katedra. Šioje katedroje skai- 
čiau tokius dalykus: marketingas, logistika, mokslinių tyrimų pagrindai. 

„Marketingo“ ir „Logistikos“ kursas buvo skaitomas visiems srautams, dėl to 
šiuos dalykus dėsčiau visų mokymo formų: dieninio, vakarinio, neakivaizdinio sky- 
riaus bei pokoleginių ir išlyginamųjų kursų studentams. „Marketingo“ kursą skai- 
čiau ir kitų fakultetų — Fizikos bei Komunikacijos — studentams. 

Dirbdamas Marketingo katedroje, kasmet (apie 10 metų) buvau skiriamas baka- 
lauro baigiamųjų egzaminų ir magistrantūros stojamųjų egzaminų komisijos nariu. 

Materialinio-techninio aprūpinimo specialybės paskutinė paskaita. Pirmoje eilėje (iš kairės į dešinę) 
dėstytojas Algirdas Savaniauskas, dėstytojas Sigitas Urbonavičius, doc. dr. Gediminas Smolenskas, 
doc.dr. Laima Matulaitytė, dėstytoja Vitalija Gaučaitė, prof. habil. dr. Vytautas Pranas Pranulis. 1990 m. 


Vilniaus universiteto Ekonomikos fakultete dirbau nuo 1964 metų rugsėjo 
1 dienos iki 2008 metų rugpj 


Per visus darbo metus neteko patirti konfliktinių situacijų nei su kolegomis, nei 


io 31 dienos. 


su studentais. Katedroje visada vyravo draugiška atmosfera, kolegialūs ir geranoriški 
santykiai, paremti bendradarbiavimu. 

Teorinės ekonomikos katedra 


Venantas Mačiekus 


Teorinių ekonomikos disciplinų dėstymo Vilniaus uni- 
versitete pradžia siejama su prof. Jeronimu Stroinovskiu. Jis 1783 m. pradėjo dėstyti 
klasikinės politinės ekonomijos pirmtakų — fiziokratų ekonominę teoriją. Dėstyda- 
mas šią teoriją J. Stroinovskis stengėsi ją sieti su Lietuvos ekonominėmis realijomis. 
J. Stroinovskis, kaip Vilniaus universiteto rektorius, aktyviai dalyvavo 1803 m. įku- 
riant Vilniaus universitete antrąją pasaulyje Politinės ekonomijos katedrą (pirmoji 
Politinės ekonomijos katedra buvo įkurta Vienos universitete 1763 m.). Po J. Stroi- 
novskio politinės ekonomijos kursą 1810-1823 m. skaitė prof. Jonas Znoska. Jo 
paskaitų pagrindą sudarė A. Smito klasikinė ekonomikos teorija. J. Znoską pakeitė 
Janas Vaškevičius, politinės ekonomijos kursą dėstęs 1824-1832 m., t. y. iki Vil- 
niaus universiteto uždarymo. Savo dėstomame kurse J. Vaškevičius rėmėsi A. Smitu, 
Ž.B. Sėjumi ir kitais to meto ekonomistais, supažindino su D. Rikardo idėjomis. 

Vytauto Didžiojo universitete Politinės ekonomijos ir statistikos katedra buvo 
įkurta 1930 m. (vedėjas doc. P. Šalčius). Politinės ekonomijos kursą dėstė doc. P. Šal- 
čius. Veikė teorinis darbuotojų ir studentų politinės ekonomijos seminaras. 

1940 m. rugsėjį Vilniaus universitete įkurtame Ekono- 
mikos fakultete Politinės ekonomijos katedros vedėju buvo 
paskirtas doc. Dzidas Budrys (1903-1971), 1927 m. baigęs 
Kauno universiteto Ekonomikos skyrių, 1931-1932 m. gili- 
nęs žinias Londono universitete. 1938 m. Dz. Budrys apgy- 
nė ekonomikos mokslų daktaro disertaciją, o 1939 m. — ha- 
bilitacijos darbą „Centrinių bankų atviros rinkos politika“. 
1940 m. jam buvo suteiktas docento, o 1944 m. — profeso- 
riaus vardas. Prof. Dz. Budrys politinės ekonomijos katedrai 
vadovavo iki 1951 m. 1946—1953 m. prof. Dz. Budrys kartu 
dirbo Lietuvos MA Visuomeninių mokslų skyriaus akade- aa BžaeBLaDs 
miku sekretoriumi ir Ekonomikos instituto direktoriumi. 

Parengė ir išleido pirmąjį lietuvišką politinės ekonomijos 
vadovėlį „Politinė ekonomija“ (1929), „Ekonomikos teorija“ (1936). Sovietmečiu 
parengė veikalus: „Fiziokratų ekonominė teorija“ (1958), „Politinės ekonomijos 

apybraižos“ (1964). Redagavo aukštųjų mokyklų leidinius — mokslo darbus „Eko- 
nomika“ ir „Teisė“ ir kt., vadovavo doktorantams. 

1940-1950 m. Politinės ekonomijos katedroje dirbo ir liaudies ūkio istoriją skaitė 
prof. dr. P. Šalčius. 1949-1957 m. politinę ekonomiją dėstė Leonas Satunovskis (dr, 
1955 m.)., 1949-1969 m. — Vincas Simonavičius (dr, 1958 m.), 1952-1962 m.— 
doc. R. Davtian, 1945—1968 m., eidamas ne pagrindines pareigas, — doc. Vladas 
Niunka. 1951 m. pradžioje Politinės ekonomijos katedroje dirbo vienas profesorius, 
vienas docentas, keturi vyr. dėstytojai ir keturi asistentai. 1951 m. politinę ekonomi- 
ją dėstyti pradėjo Elizaveta Boreikaitė ir Algimantas Jablonskis, pirmieji katedros 
dėstytojai iš pokarinių universiteto absolventų. E. Boreikaitė apgynė daktaro di- 
sertaciją apie du Lietuvos industrinės raidos būdus (1963 m.), A. Jablonskis — apie 
Lietuvos ekonomiką SSRS ūkio sistemoje (1967 m.). 

1951 m.vietoj nepartinio prof. Dz. Budrio Politinės eko- 
nomijos katedros vedėju buvo paskirtas iš Permės (Rusija) 
į Lietuvą atsiųstas Michailas Lola (1896-1986). M. Lola 
katedrai vadovavo iki 1971 m. 1964 m. M. Lola apgynė ha- 
bil. dr. disertaciją apie darbo našumą kolūkiuose; 1965 m. 
jam buvo suteiktas profesoriaus vardas. M. Lola skaitė poli- 
tinės ekonomijos ir ekonominių teorijų kursus. Parašė kny- 
gas: „K. Markso ir F. Engelso ekonominiai veikalai“ (1964), 
„V. Lenino ekonominiai veikalai“ (1966), „Apie K. Markso 
„Kapitalą“ (1969). 

Planingas politinės ekonomijos dėstytojų ugdymas sie- 


Prof. habil.dr. Michailas Lola 
(1896-1986) 
tinas su politinės ekonomijos specialybės įsteigimu 1952 m. 


ir Politinės ekonomijos katedros stacionarine aspirantūra 
(nuo 1953 m.). Per šešerius metus buvo parengti 46 politinės ekonomijos dėstyto- 
jai: 1955 m. — 10, 1956 m. —6,1962 m.— 11, 1963 m. —9, 1964 m. —5, 1965 m. —5. 
Dvidešimt aštuoni iš jų (60,9 proc.) vėliau tapo socialinių mokslų daktarais (kai 
kurie ir habilituotais) ir sudarė ne tik VU, bet ir kai kurių kitų Lietuvos aukštųjų 
mokyklų politinės ekonomijos katedrų pagrindą. 

1955 m. politinės ekonomijos paskaitas pradėjo skaityti tų metų absolventai Ma- 
tas Damidavičius, Jonas Miškinis ir Aleksandras Vengrys. M. Damidavičius apgynė 
daktaro disertaciją apie kvalifikuotos darbo jėgos reprodukciją (1963 m.), J. Miški- 
nis— apie visuomeninius vartojimo fondus (1966 m.), A. Vengrys tyrinėjo ekonomi- 
nės minties teoriją (disertaciją apgynė 1961 m.). 1965-1975 m. doc. A. Vengrys dirbo 
Ekonominės kibernetikos katedroje. 1955 m. Politinės ekonomijos katedroje pradėjo 
dirbti Jefremas Maiminas (1932-2000), daktaro disertacijoje nagrinėjęs ekonomines 

koncepcijas Lietuvoje 1919-1940 m. Vėliau J. Maiminas susidomėjo matematinių 
metodų taikymu ekonomikoje (laikomas vienu iš tos krypties pradininkų Lietuvoje). 
Nuo 1965 m. dėstė Maskvos universitete, jame 1967 m. apgynė habilituoto daktaro 
disertaciją tema „Planavimo procesai ekonomikoje (informacinis aspektas)“. 

1956 m. politinės ekonomijos paskaitas pradėjo skaityti tų metų politinės eko- 
nomijos specialybės absolventai Alfonsas Algimantas Mitrikas ir Danutė Vederaitė 
(1928-1975). A. Mitrikas daktaro disertacijoje nagrinėjo laiko ekonomijos pro- 
blemą (1966 m.), o D. Vederaitė — V. Kapsuko-Mickevičiaus ekonomines pažiūras 
(1968 m.). 1957 m. katedroje pradėjo dirbti Maskvoje daktaro disertaciją apgynęs 
doc. Julius Tamošiūnas. 1969 m. J. Tamošiūnas apgynė habilitacinį darbą „Gamy- 
binių jėgų ir gamybinių santykių vystymasis Lietuvos žemės ūkyje“, 1971 m. jam 
buvo suteiktas profesoriaus vardas. Išleido knygą „Lietuvos žemės ūkio raida ir jos 
problemos“ (1974). 

Septintajame XX amžiaus dešimtmetyje Politinės ekonomijos katedra smarkiai 
plėtėsi. 1962 m. katedroje pradėjo dirbti doc. Sara Ginaitė. 1969 m. ji parengė ir 
apgynė habilitacinį darbą „Realiosios darbininkų ir tarnautojų pajamos“. 1972 m. 
S. Ginaitei buvo suteiktas profesorės vardas. VU dirbo iki 1982 m. Išleido kny- 
gas: „Tarybų Lietuvos gyventojų pajamos“ (1970), „Atminimo knyga: Kauno žydų 
bendruomenė 1941-1944 metais“ (1999) ir kt. Katedros darbuotojų gretas papildė 
politinės ekonomijos specialybės absolventai: 1962 m. - Danutė Birutytė (1967 m. 
apgynė daktaro disertaciją apie bendrųjų pajamų paskirstymo įtaką gamybos plėto- 
tei kolūkiuose), Juozapas Dvilevičius (daktaro disertacija apie asmeninių ir kolekty- 
vinių materialinių interesų derinimą kolūkiuose (1967)), Česlovas Ladukas (daktaro 
disertacija apie socialinius ekonominius pakitimus Lietuvos kaime 1951-1965 m. 
(1968)) ir Petras Mikučionis (1936-2004) (daktaro disertacija apie būtinąjį produktą 
kolūkiuose (1973)); 1963 m. — Vytautas Skominas (1941-2008) (daktaro disertacija 
apie visuomeninio darbo našumo pokyčius ir jų matavimą (1971)); 1964 m. — Leo- 
nas Jaruševičius (daktaro disertacija apie socialinę ekonominę paslaugų sferos esmę ir 
vietą asmeniniame vartojime (1973)), Stanislovas Krasauskas (1937-1978) (daktaro 
disertacija apie diferencinę rentą ir jos vaidmenį žemės ūkio vystymuisi (1971)) ir 
Algis Šileika (daktaro disertacija apie būtinąjį produktą (1967)); 1965 m. - Vytautas 
Kindurys (daktaro disertacija apie pramonės įmonių darbuotojų skatinimo fondus 
(1971) ir Birutė Vengrienė (daktaro disertacija apie darbininkų darbo užmokesčio 
organizavimą pramonėje (1971); 1966 m. — Vincentas Lukoševičius (1937-2009) 
(daktaro disertacija apie socialines bei ekonomines koncepcijas Lietuvoje XIX a. 
pab.-XX a. pr. (1969)); 1970 m. — Danutė Jarmašauskienė (daktaro disertacija apie 
darbo jėgos sąnaudų padengimą (1970)). Šiuo laikotarpiu Politinės ekonomijos ka- 

Tarpfakultetinė politinės ekonomijos katedra 1979 m. Sėdi (iš kairės į dešinę): dėstytoja Jolanta Belicaitė, 
prof. habil. dr. Sara Ginaitė, katedros vedėjas doc. dr. Algimantas Jablonskis, dr. Liuda Liubickaja, 

doc.dr. Aldona Vitkūnienė; stovi (iš kairės į dešinę): doc. dr. Algirdas Sausanavičius, dėstytoja Stasė Griganavičiūtė, 
doc. dr. Petras Mikučionis, dr. Halina Nonevič, doc. dr. Leonas Jaruševičius, dr. Povilas Gylys 


tedrą dar papildė: 1966 m.— Halina Nonevič (Voicechovska) (daktaro disertacija 
apie J. Lelevelio socialines ekonomiries pažiūras (1969)); 1967 m. — Jonas Čičinskas 
(daktaro disertacija teoriniais nuosavybės klausimais (1972)), Lionginas Kriukelis 
(daktaro disertacija apie žemių melioravimą Lietuvoje ir jo įtaką diferencinei rentai 
(1971)) ir Ignas Žeberskis (daktaro disertacija apie vidinę ūkiskaitą tarybiniuose 
ūkiuose (1966)); 1969 m. — Povilas Gylys (daktaro disertacija apie ekonomikos val- 
dymo turinį, sistemiškumą ir ribas (1974), Neringa Minkevičienė (daktaro diser- 
tacija apie agropramoninę integraciją (1988), Leonilija Perminienė (daktaro diser- 
tacija apie agrarinio darbo virtimą pramoninio darbo atmaina) ir Algirdas Vitkūnas 
(daktaro disertacija apie Lietuvos žemės ūkio padėtį bendrosios kapitalizmo kri- 
zės pirmajame etape (1953)); 1971 m.- Juozas Gaižiūnas (daktaro disertacija apie 
techninės pažangos poveikį darbininkų profesinei sudėčiai (1965)); 1972 m. — Jonas 
Nedzveckas (daktaro disertacija apie migracijos veiksnius ir migracijos įtaką regiono 
demografiniam vystymuisi (1977). 

1956-1966 m. Politinės ekonomijos katedroje buvo apginta 17 disertacijų. 

Padidėjus politinės ekonomijos kurso dėstymo apimtims ir padaugėjus darbuo- 
tojų, Politinės ekonomijos katedra 1968 m. buvo padalyta į dvi: Politinės ekono- 

Teorinės ekonomikos 
katedra 1994 m. Sėdi (iš 
kairės į dešinę): doc. dr. 
Leonilija Perminienė, 

doc. dr. Algimantas. 
Jablonskis, doc. dr 

Jonas Miškinis; stovi (iš 
kairės į dešinę): doc. dr. 
Danutė Jarmašauskienė, 
administratorė Nijolė. 
Mickevičienė, dr. Erstida 
Ulvidienė, doc. dr. 
Vytautas Česnavičius, 

doc. dr. Vytautas 
Skominas, doc. dr. Halina 
Nonevič, asistentė Vilija 
Kostelnickienė, doktorantė 
Vida Lisauskaitė, doc. dr. 
Neringa Minkevičienė 


mijos katedrą ir Tarpfakultetinę politinės ekonomijos katedrą (vedėjai: doc. A. Ja- 
blonskis (1968-1978), V. Kindurys (1978-1992). Sumažėjusi Politinės ekonomijos 
katedra aptarnavo Pramonės ekonomikos ir Ekonominės kibernetikos ir finansų 
fakultetus, Tarpfakultetinė politinės ekonomijos katedra - kitus fakultetus. 1972 m. 
Tarpfakultetinėje politinės ekonomijos katedroje dirbo: prof. habil. dr. S. Ginaitė, 
doc. dr. - D. Birutytė, A. Jablonskis, D. Vederaitė, dr. - D. Jarmašauskienė, V. Kindu- 
rys, L. Kriukelis, H. Nonevič, B. Vengrienė, Aldona Vitkūnienė (daktaro disertacija 
apie kiaulienos savikainos mažinimo būdus Lietuvos tarybiniuose ūkiuose (1958)), 
vyr. dėstytojai — L. Jaruševičius ir P. Mikučionis, dėstytojai — Stasė Griganavičiūtė, 
Dangiras Stasiulionis ir Julius Veselka. Vėliau į katedros gretas įsiliejo prof. P. Gylys, 
doc. Algirdas Sausanavičius (daktaro disertacija apie valstybinį monopolistinį kapi- 
talizmą Vokietijos Federacinės Respublikos žemės ūkyje (1966)), doc. Vytautas Čes- 
navičius (daktaro disertacija apie Z. Angariečio ekonomines pažiūras (1968), doc. 
Liuda Liubickaja (daktaro disertacija apie specializaciją vystant gamybą (1976)), 
daktarai L. Jurgienė ir B. Ausiejus, E. Atavina, J. Bielicaitė, D. Mikulėnienė, A. Su- 
bačius. Atkūrus nepriklausomybę, keitėsi katedros profilis. 1990 m. katedra buvo 
pavadinta Ekonominės teorijos katedra, o nuo 1992 m., gerokai pakeitusi savo dar- 
bo kryptį, — Paslaugų ekonomikos katedra. Kai kurie dėstytojai buvo perkelti dirbti į 
Politinės ekonomijos katedrą. Paslaugų ekonomikos katedra 1994 m. buvo sujungta 
su Prekybos ekonomikos katedra. 

Politinės ekonomijos katedrai 1971—1981 m. vadovavo doc. J. Miškinis, 1981— 
1983 ir 1985-1992 m. - prof. J. Čičinskas. 

1974 m. doc. A. Šileika apgynė habilitacinį darbą tema „Socialinė ekonominė 
būtinojo produkto esmė, jo dydis ir struktūra socializmo sąlygomis (teorijos ir me- 
todologijos klausimai)“. 1977 m. jam buvo suteiktas profesoriaus vardas. 

1981 m. rudenį Politinės ekonomijos katedroje dirbo: prof A. Šileika, docentai — 
J. Čičinskas, J. Gaižiūnas, V. Lukoševičius, J. Miškinis, V. Skominas, A. Vengrys, 
A. Vitkūnas, dėstytoja Leonilija Perminienė, asistentai — Egidija Laumenskaitė, 
Neringa Minkevičienė, Jonas Niaura ir Vytautas Savickis. 1982-1984 m. dar dirbo 
Eugenijus Maldeikis. 

J. Čičinskas habilituotu socialinių mokslų daktaru tapo 
1988 m., apgynęs disertaciją apie nuosavybės santykius. 
1989 m. jam buvo suteiktas profesoriaus vardas. Lietuvai 
atkūrus nepriklausomybę, katedros vedėjas prof. J. Čičins- 
kas organizavo Politinės ekonomijos katedros seminarą, 
kurio metu katedros nariai mokėsi mikroekonomikos ir 
makroekonomikos šiuolaikinės teorijos. Organizuojant se- 
minaro darbą prof. J. Čičinskui talkino doc. V. Skominas, 
kiti katedros nariai. Prof. J. Čičinskas yra pirmojo lietuviško 
Prof. habil.dr. Jonas Čičinskas Mikroekonomikos ir makroekonomikos vadovėlio „Ekono- 

mikos teorija“, 1-2 d. (1990-1991) atsakingasis redaktorius 
ir vienas autorių. 

Atkūrus nepriklausomybę, už darbus metodologiniais ekonomikos ir valdymo 
klausimais profesoriaus vardas buvo suteiktas A. Vengriui. 

Prof. J. Čičinskui perėjus dirbti į kitą katedrą, 1992-1994 m. Politinės ekonomi- 
jos katedrai vadovavo doc. N. Minkevičienė. 1994 m. Politinės ekonomijos katedra 
buvo reorganizuota į Teorinės ekonomikos katedrą. Jos vedėjais dirbo: doc. V. Sko- 
minas (1994), doc. N. Minkevičienė (1995), doc. Jonas Martinavičius (1996-1998), 
doc. N. Minkevičienė (1999-2003). 

Per pastarąjį laikotarpį Teorinės ekonomikos katedra 


smarkiai atsinaujino. 2003 m. rugsėjį katedros vedėju pradė- 
jo dirbti prof. Povilas Gylys, žinomas valstybės ir politikos 
veikėjas, 1969-1992 m. dėstęs VU. Doc. P. Gilys 1990 m. 
apgynė habilitacinį darbą „Ekonomikos valdymo meto- 
dologija“, 1991 m. jam buvo suteiktas profesoriaus vardas. 
Prof. P. Gylys tiria aktualius Lietuvos ekonomikos klausi- 
mus, rašo mokslinius ir publicistinius straipsnius, dalyvau- 
ja ekonominėse diskusijose. Parengė studiją „Ekonomika, 


Prof. habil. dr. Povilas Gylys antiekonomika ir globalizacija“ (2008), parašė dvi mokslo 

Teorinės ekonomikos katedra 2010 m. Pirmoje eilėje sėdi (iš kairės į dešinę): lekt. Venantas Petras Mačiekus, 
Iekt. dr. Erstida Ulvidienė, doc. dr. Danguolė Klimašauskienė. Stovi (iš kairės į dešinę): lekt. dr. Vincentas Rolandas 
Giedraitis, doc. dr. Regina Paliulytė, adm. Nijolė Mickevičienė, doc. dr. Neringa Minkevičienė, prof. habil. dr. Povilas 
Gylys, doc. dr. Aušrytė Rastenienė, doc. dr. Vytautas Gavelis, lekt. dr. Vytautas Kančys 


populiarinimo knygas: „Dievas, velnias ir politika“ (1998) ir (1998) ir „Kai nežinai, 
kur eini, ten ir patenki“ (2009). Prof. P. Gylys yra VU senato narys, Ekonomikos 
fakulteto tarybos narys, mokslinio žurnalo „Ekonomika“ vyriausiasis redaktorius. 

2010 m. pavasario semestre Teorinės ekonomikos katedroje (be prof. P. Gylio) 
dirbo: docentai daktarai — Vytautas Gavelis (daktaro disertacija apie kaupimo fondą 
kaip išplėstinį reprodukcijos veiksnį (1979)), Danguolė Klimašauskienė (daktaro 
disertacija apie gyventojų pajamų augimo dėsningumus (1985)), Neringa Minkevi- 
čienė, Regina Paliulytė (daktaro disertacija apie paskirstymą pagal darbą paslaugų 
sferoje (1984)), Aušrytė Rastenienė (daktaro disertacija apie mokslo ir technikos 
pažangos materialinį skatinimą (1991)); lektoriai daktarai — Vincentas Giedraitis 
(daktaro disertacija „Daugiadimensinės priklausomybės posocialistiniu laikotarpiu: 
Lietuvos atvejis“ (2006, Kalifornijos universitetas)), Vytautas Kančys (daktaro di- 
sertacija apie kaimo socialinės infrastruktūros socialinį ekonominį reikšmingumą 
(1987)), Erstida Ulvidienė (daktaro disertacija apie katalikiškąjį modernizmą Lie- 
tuvoje (1993)); lektorius Venantas Mačiekus. 

Teorinės ekonomikos katedros narių parengti ir dėstomi dalykai: mikroekonomi- 
ka, makroekonomika, ekonominės minties istorija, globalizacija, Europos ekonominė 
integracija, Europos Sąjungos ekonomikos teorija. Kai kurie dalykai dėstomi ir anglų 
kalba. 

Katedros darbuotojai parengė du ekonomikos teorijos vadovėlius: „Mikroekono- 
mika“ (2000) ir „Makroekonomika“ (2006). Abiejų vadovėlių sudarytojas ir bendra- 
autoris — doc. V. Skominas. 

Katedra dalyvauja doktorantūros studijose. Per paskutinius penkerius metus 
daktaro disertaciją apgynė trys katedros doktorantai. 

Teorinės ekonomikos katedros dėstytojai atlieka mokslinius tyrimus tema „Lie- 
tuvos ekonomikos privatus ir viešasis sektoriai, jų sąveika ir plėtra“. Katedros dės- 
tytojai tiria tokius klausimus: ekonominės paradigmos, globalizacija, ekonomika ir 
antiekonomika, korupcijos apraiškos ekonomikoje, socialinio rinkos ūkio proble- 
matika, viešojo ūkio vaidmuo ir kt. 

Pagrindiniai katedros narių moksliniai darbai 2005-2009 m.: 

Monografijos 

+ Giedraitis, V. The New Cold War in the Post-Socialist Era: Domination through Multi- 

Dependency in Lithuania, 2007. 

+ Gylys, P. Ekonomika, antiekonomika ir globalizacija, 2008.443 p. 

+ Giedraitis, V. The Political Economy gf Social Psychiatry: Max Webers Conception of Di- 
senchantment, 2008. 115 p. 

Straipsniai 

+ Gylys, P. Socialinių mokslų būsena ir globalizacija, Ekonomika: mokslo darbai, 2005, 
Nr. 72 (2), p. 36-45. 

+ Gylys, P. Tautos ekonomika: iš praeities į ateitį, Tautinės tapatybės dramaturgija. 2005, 
p. 40-50. 

+ Gylys, P. Economy, anti-economy, underground economy: conceptual and termino- 
logical problems. Ekonomika: mokslo darbai, 2005, t. 72, p. 27-37. 

+ Giedraitis, V. a. o. Mobilization and Threat: Campaigns Against Welfare Privatizati- 
on in Four Cities. Saciolagical Focus, 2005, vol. 38. 

+ Giedraitis, V. a. o. The Internationalization Efforts of Lithuanian Manufacturing 

Prisiminimų apie Ekonomikos mokslų ir 
Prekybos fakultetus nuotrupos 
Prof; babil. dr. Sara Ginaitė 


Šis straipsnis skirtas mano studijoms 1944-1949 m. Vil- 
niaus universiteto Ekonomikos fakultete. Straipsnyje pasakoju apie fakultete vyra- 
vusią nuotaiką, studentų mokymosi sąlygas, mūsų pedagogus, kurie ne tik pertei- 
kė mums žinias ir išmokė studijuoti, bet ir įkvėpė meilę bei pagarbą ekonomisto 
profesijai. Straipsnio pabaigoje trumpai rašau apie savo pedagoginio darbo pradžią, 
sugrįžimą į savo Alma mater ir atėjimą į Prekybos fakultetą, kuriame dirbau nuo jo 
įkūrimo dienos (1969 m.) iki savo emigracijos, t. y. iki 1983 m. 

Prieš pradėdama kalbėti apie kitus, noriu labai trumpai papasakoti apie save. 
Gimiau Kaune, ten baigiau gimnaziją, svajojau apie mediciną. Deja, likimas nulėmė 
kitaip. Nelengvi buvo mano šeimai pirmosios sovietų okupacijos (1941) metai: buvo 
uždaryta mūsų žydų gimnazija ir mus prijungė prie Jėzuitų berniukų gimnazijos. 
Naujoji gimnazija buvo pavadinta Kauno IX vidurine mokykla. Mano tėvas neteko 
darbo ir visų savo santaupų, mes buvome iškeldinti iš buto. Tačiau vis dėlto naujoji 
santvarka nekėlė nei man, nei mano šeimai minties apie pavojų būti nužudytiems. 
Mūsų šeimos ir mūsų tautos Lietuvoje tragedija prasidėjo įžengus vokiečių kariuo- 
menei (1941 m. birželį). Jau pirmosiomis karo dienomis Kaune buvo nužudyti trys 
mano mamos broliai, iš sielvarto mirė mano močiutė, netrukus ir tėvas. Rugpjūčio 
pradžioje mes visi buvome įkalinti Kauno gete. 1944 m., likviduojant getą, žuvo be- 
veik visa mano šeima. Mano motina, sesuo ir jos vyras buvo deportuoti į Vokietijos 
koncentracijos stovyklas. 1943 m. pabaigoje aš su savo vyru Miša Rubinsonu pabė- 
gome iš geto į Rūdninkų girią ir ten prisidėjome prie partizanų, kovojančių prieš 
vokiečių nacius ir jų kolaborantus. 

1944 m. vasarą mes buvome išlaisvinti ir išgelbėti nuo mirties, o liepos 13 dieną 
kartu su tarybinės kariuomenės dalimis dalyvavome išlaisvinant Vilnių iš vokiškųjų 
okupantų. Nuo to momento prasidėjo naujas mano gyvenimo etapas. Aš įsidarbinau 
švietimo liaudies komisariate, o mano vyras buvo mobilizuotas į miliciją ir dirbo 
jų laikraščio „Milicijos darbuotojas“ redakcijoje. Rugsėjo mėnesį švietimo liaudies 
komisaras prof J. Žiugžda pasiūlė man stoti į universitetą. Mano vyras palaikė šį pa- 
siūlymą. Mes susitarėme, kad aš stosiu tuoj pat, o Miša — po kelerių metų. 1944 m. 
rugsėjį aš pirmą kartą peržengiau Vilniaus universiteto slenkstį. Pasiėmiau su savimi 

brandos atestatą, rekomendacijas, gimimo liudijimą, pareiškimą, užpildžiau anketą. 
Tuos dokumentus įteikiau Ekonomikos fakulteto dekanui prof. J. Bučui. 

Tuo metu dar siautė karas, naktimis Vilnius būdavo bombarduojamas. Miestas 
buvo labai nuniokotas, senamiestis gulėjo griuvėsiuose. Tačiau atstatymo darbai jau 
buvo prasidėję. Universiteto centriniuose rūmuose intensyviai vyko remonto dar- 
bai, juose dalyvavo studentai ir dėstytojai. Ekonomikos fakulteto pastatas per karą 
beveik nebuvo nukentėjęs. Prie įėjimo į fakultetą kabėjo dvi juodos lentos, infor- 
muojančios, kad čia yra Teisės ir Ekonomikos fakultetai. Dekanatas buvo antrajame 
aukšte, įėjimas į auditorijas ir katedras — iš M. Daukšos kiemo, o pro auditorijų 
langus buvo matyti Daukanto aikštė (ir dabartinė prezidentūra). 

Dekanui prof. J. Bučui paaiškinau, kad dėl ekonominių sąlygų negaliu studijuoti 
medicinos, reikia dirbti. Vokiečių okupacijos metais mes netekome absoliučiai vis- 
ko. Dekanas palaikė mano pasiryžimą studijuoti ekonomiką. Jis pasakė, kad galėsiu 
dirbti ir mokytis, o nuo Naujųjų metų gausiu stipendiją. Stojamųjų egzaminų nebu- 
vo, bet reikėjo pereiti patikrinimą ir gauti mandatinės komisijos patvirtinimą. Prof. 
J. Bučas man patarė pasirinkti finansų specialybę. 1944 m. spalį gavau pranešimą, 
kad esu priimta į universitetą. Mokslas prasidėjo tik lapkričio pradžioje. Į pirmąją 
paskaitą susirinko apie 30, o gal kiek mažiau studentų pirmokų. Visos paskaitos 
vyko pirmajame aukšte. Patalpos buvo kūrenamos malkomis ir anglimis, jų labai 
trūko. Auditorijose buvo šalta. Studentai ir dėstytojai sėdėjo su paltais ir pirštinėmis. 
Universitetas neturėjo savo valgyklos. Kiekvienas atsinešdavo maisto iš namų, šiltą 
arbatą gėrėme be cukraus, nes jo beveik nebuvo. Pirmakursiai, kurių dauguma buvo 
atvykę iš kaimo, mus pavaišindavo nepaprastai skania rūkyta mėsa. Kartais aš ap- 
dalydavau visus pirmokus gabaliniu cukrumi, kurio Miša gaudavo kaip papildomą 
davinį. 

Mes buvome labai draugiški, beveik visi vieno amžiaus, stengdavomės kiek pa- 
jėgdavome padėti vieni kitiems, skolindavome užrašus, knygas, aiškinomės sunkes- 
nius klausimus, kaip „dera“ studentams, apkalbėdavome savo dėstytojus, jų silpnybes. 
Visi ar beveik visi studentai dirbo, kai kurie jau turėjo šeimas. Už universiteto ribų 
tarpusavyje retai bendravome. Aš kiek arčiau suėjau su savo bendrakursiais E. Jur- 
gutyte, E. Birmanaite ir Z. Kaplanu. Su E. Jurgutyte studijavome finansų specialybę. 
Po paskaitų kiekvienas skubėjo į darbą ar namus. Transporto beveik nebuvo, visur 
tekdavo eiti pėsčiomis. Mes labai retai diskutuodavome politiniais ar ideologiniais 
klausimais, niekada neužsiminėme apie vokiečių okupaciją ir žydų žudynes, mažai 
kalbėjome apie einamąją politiką. Tais klausimais greičiausiai buvo diskutuojama 
kitoje aplinkoje, su artimaisiais. Vis dėlto studentai nuolat keldavo jiems labai rūpė- 
jusią žemės ūkio kolektyvizacijos problemą. 

Gerai prisimenu Aukščiausiosios Tarybos Prezidiumo pirmininko Justo Pa- 
leckio ir Ministrų Tarybos pirmininko Mečislovo Gedvilo susitikimą su Teisės ir 
Ekonomikos fakultetų studentais bei dėstytojais. Buvo iškeltas kolūkio sudarymo 
klausimas. J. Paleckis stengėsi įtikinti, kad artimiausiu laiku kolūkiai nebus kuriami, 
nes vienkiemių sistema, bent tuo tarpu, neleidžia masiškai organizuoti stambių ko- 
lektyvinių ūkių. M. Gedvilas buvo atsargesnis. Jis teigė, kad kolektyvizuojant vals- 
tiečių ūkius bus laikomasi savanoriškumo ir laipsniškumo principų. 

Tais metais fakultete nebuvo nei partinės, nei komjaunimo organizacijos. Pirmo- 
ji Ekonomikos fakulteto komjaunimo organizacija buvo įsteigta 1946 m. pradžio- 
je, ji kartu su Teisės fakulteto organizacija susidėjo iš septynių narių. Tarp mūsų, 
tada jau antrokų, nebuvo nė vieno komjaunuolio. Tais pirmaisiais mokslo metais 
atrodė, kad niekas nesidomi fakulteto pedagogų veikla, niekas nereikalavo aiškinti 
studentams partijos ekonominės politikos, nekėlė ideologinio auklėjimo būtinumo. 
Tačiau tikrovė buvo kiek kitokia. Nuolat buvo tikrinama dėstytojų praeities veikla, 
jų pasisakymai ir nuotaikos. Mes žinojome, kad kai kurie dėstytojai buvo pašalinti iš 
universiteto, o kai kurie net suimti. Aš asmeniškai jų nepažinojau ir net jų pavardės 
man buvo negirdėtos. Fakulteto pedagogai turėjo laikytis patvirtintos savo dėstomo 
kurso programos. Beveik visi mūsų dėstytojai buvo kairiųjų pažiūrų, liberalai, beveik 
visi kauniečiai, anksčiau dėstę Kauno ir Vilniaus universitetuose. Be abejo, fakulte- 
to pedagogams buvo nelengva prisitaikyti prie naujų, dažnai jiems nepriimtinų ir 
tiesiog nesuprantamų reikalavimų. Todėl daug kas stengėsi telkti dėmesį į dėstomo 
dalyko istoriją ir organizacinę struktūrą. 

Pirmaisiais studijų metais man labiausiai įsiminė profesorių P. Šalčiaus ir 
Dz. Budrio paskaitos. P. Šalčius dėstė liaudies ūkio istorijos kursą. Į užsiėmimus 
jis atvažiuodavo iš Kauno, visuomet apsirengęs tuo pačiu paltu, rankose laikydamas 
prikrautą portfelį. Auditorijoje pasirodydavo labai punktualiai, apžvelgdavo susi- 
rinkusius studentus ir palinkėdavo geros dienos. Jis dėstė sėdėdamas, skaitė lėtai, 
monotonišku balsu. Retsykiais profesorius atsistodavo ir pradėdavo labai gyvai pa- 
sakoti kooperacijų vaidmenį ekonomikoje, Lietuvos kooperacijų funkcijas preky- 

boje, kooperatinių bendrovių „Parama“, „Spaudos fondas“, „Lietūkis“ veiklą ir kū- 
rimosi istoriją. Jis buvo vienas iš kooperatinio judėjimo Lietuvoje pradininkų ir jo 
propaguotojas. Prof. P. Šalčius, kalbėdamas apie kooperacijas, minėjo žemės ūkio 
kolektyvizavimo klausimus. Jo nuomone, masinis smulkių ūkių kolektyvizavimas 
ne tik nebūtų efektyvus, bet ir sugriautų Lietuvos žemės ūkį. Į platesnes diskusijas 
nemėgdavo veltis. Po šitokio ar panašaus pasisakymo jis ramiai atsisėsdavo ir savo 
monotonišku balsu tęsdavo paskaitą apie liaudies ūkio raidą. Prof. P. Šalčius fakul- 
tete dirbo iki 1950 m. 

Iš pedagogų mano mėgstamiausias dėstytojas buvo prof. Dz. Budrys. Ta meilė, 
kurią jis man įkvėpė politinei ekonomijai, išliko iki šių dienų. Kapitalizmo politinės 
ekonomijos kursą klausėme kartu su teisininkais. Prof. Dz. Budrys į auditoriją jei- 
davo apsirengęs labai elegantišku paltu su kailine apykakle. Jo mėgstamiausia tema 
buvo pinigai, jų cirkuliacija ir bankai. Jis dėstė K. Markso „Kapitalo“ pirmojo tomo 
struktūrą, jame keliamas problemas. Kalbėjo apie antrojo ir trečiojo „Kapitalo“ tomų 
leidimo istoriją, kiek prie to prisidėjo F. Engelsas ir K. Kautskis. Prof. Dz. Budrys 
mėgo diskusijas, kurias stengėsi apriboti savo dėstomo dalyko temomis. Profeso- 
rius nemėgo egzaminuoti ir stengėsi kuo greičiau užbaigti egzaminus. 1946 m. prof. 
D. Budrys, lyg jausdamas mano „meilę“ jo kursui, pasiūlė man dirbti savo katedroje 
laborante. Aš iš karto sutikau. Dz. Budrys, be universiteto, dar dirbo Mokslų akade- 
mijos Ekonomikos institute, jam netrukus pradėjo vadovauti. Neturėdamas pakan- 
kamai laiko, jis dažnai man pavesdavo konsultuoti studentus, o kartais net siūlydavo 
vietoj jo pravesti seminarus. Darbo katedroje buvo nedaug, telefono neturėjome, 
tad į skambučius nereikėdavo atsakyti, o posėdžiai vykdavo labai retai, protokolai 
nebuvo rašomi ir man nereikėdavo tuose posėdžiuose dalyvauti. 

Prof. J. Bučas mums dėstė pramonės ekonomikos planavimo kursą. Į paskaitas 
ateidavo nepasiruošęs, ieškodavo savo popieriukų ir suradęs iš jų skaitydavo. Deka- 
nas sugebėjo palyginti gana greitai užtikrinti normalias pedagogų ir studentų darbo 
ir studijų sąlygas ir dėjo nemažai pastangų, kad išsaugotų fakulteto dėstytojus. Prof. 
J. Bučo pastangomis į fakultetą buvo priimti iš Vokietijos koncentracijos stovyklų 
sugrįžę prof. V. R. Jurgutis ir doc. L. Liampertas. 1948 m. profesorius J. Bučas buvo 
paskirtas universiteto rektoriumi. 

Socializmo politinės ekonomijos kursą mums dėstė doc. L. Serbenta. Jis buvo 
nepaprastai įdomi asmenybė. Vargu ar jo paskaitų turinys atitiko socializmo politi- 
nės ekonomijos kurso programą. Socializmo politinę ekonomiją jis dėstė pagal savo 
socialistinės ekonominės sistemos supratimą. Sudėtinga buvo doc. L. Serbentos 
biografija. Jaunystėje jis dalyvavo revoliuciniame judėjime. 1918-1919 m. Lietuvoje 
organizavo Darbininkų tarybų atstovų rinkimus, aktyviai dalyvavo profsąjungų vei- 
kloje gindamas darbininkų interesus. Už savo aktyvią revoliucinę ir profsąjunginę 
veiklą L. Serbenta buvo suimtas ir įkalintas. Išėjęs į laisvę išvažiavo į Vokietiją, o iš 
ten į Austriją. 1933 m. Vienoje baigė Aukštąją pasaulinės prekybos mokyklą, kurį 
laiką skaitė įvairius ekonominius kursus. Grįžęs į Lietuvą L. Serbenta dėstė pre- 
kybos ir politinės ekonomijos dalykus Klaipėdos prekybos institute. Nuo 1944 m. 
pradėjo dirbti Vilniaus universitete. Doc. L. Serbenta per paskaitą vaikščiodavo 
po auditoriją ir kalbėdavo labai greitai. Jis aiškino mums pasaulinės socialistinės 
revoliucijos neišvengiamumą, jos pranašumus. Jo nuomone, socializmas gali būti 

pasiektas ir reformų keliu. Jis pasisakydavo prieš proletariato diktatūrą ir partinį 
vadovavimą socialiniam ir ekonominiam šalies gyvenimui. Docentas daug dėmesio 
skyrė prekybos organizavimo klausimams teigdamas, kad prekyba turi būti be defi- 
cito ir be konkurencijos. Doc. L. Serbenta buvo socialistas idealistas, jo pasisakymai 
ne visuomet atitikdavo tarybinį socializmo sistemos interpretavimą. Gal dėl to, o 
gal dėl savo praeities veiklos 1950 m. jis buvo suimtas ir nuteistas. L. Serbenta buvo 
paleistas 1954 m., o 1958 m. reabilituotas. Prof. Dz. Budrio pastangomis jam buvo 
leista įsidarbinti Mokslų akademijos Ekonomikos institute. 

Buhalterinės apskaitos kursas man sekėsi gana sunkiai. Šį dalyką mums dėstė 
doc. A. Daukša. Per egzaminą jis mane „kankino“ ir vos parašė trejetą. Tai buvo 
vienintelis trejetas per visus penkerius mano studijų metus. Kitais metais lankiau 
visas jo paskaitas, labai rimtai pasiruošiau egzaminui, atsakiau į visus klausimus, 
tačiau A. Daukša man parašė keturis ir antrą kartą sugadino mano įskaitų knygutės, 
kurioje buvo vieni penketai, vaizdą. Vėliau A. Daukša atsisakė vadovauti mano di- 
plominiam darbui, tačiau sutiko būti oponentu. Noriu atkreipti skaitytojo dėmesį į 
tai, kad egzaminai pas mus buvo nelabai griežti ir reikalavimai ne ypač dideli. Retas 
studentas neišlaikydavo egzaminų. Dažniausiai tai būdavo tie, kurie išvis neateidavo 
jų laikyti. Retkarčiais pasitaikydavo, kad studentas nesugebėdavo atsakyti nė į vieną 
klausimą. Dėstytojui sutikus, egzaminą buvo galima perlaikyti. 

Rimtesni pokyčiai fakulteto gyvenime prasidėjo apie 1947 m. Nuo to laiko su- 
aktyvėjo universiteto partinės organizacijos veikla, stiprėjo jos vaidmuo reguliuojant 
ideologinį fakultetų darbą. Ekonomikos fakultetas nuolat gaudavo nurodymų, rei- 
kalaujančių „gerinti politinį-ideologinį studentų auklėjimą“. Studentai buvo ragina- 
mi stoti į komjaunimą. Pradėta tikrinti pedagogų paskaitas, apsilankę „svečiai“ apie 
savo vertinimus turėdavo raportuoti raštu. Neretai tie įvertinimai būdavo aptariami 
atviruose komjaunimo susirinkimuose. Vieno tokio aptarimo auka tapo doc. L. Ser- 
benta. 

Per penkerius mano studijų metus labai pagerėjo darbo ir studijų sąlygos. Fakultetui 
buvo skirta papildomų patalpų, išnyko kuro deficitas, auditorijose tapo šilta. Studentų 
gyvenimas įėjo į normalesnes vėžes. Buvo įkurtas sporto klubas, organizuotas dainų ir 
šokių ansamblis, saviveiklinis choras, dramos būrelis. Tauro bendrabutyje vyko šokių 
vakarai, pradėjo veikti Studentų mokslinė draugija, buvo rengiamos studentų moks- 
linės konferencijos, išvykos į kitus miestus. Keitėsi ir Vilniaus vaizdas. Pradėjo veikti 
Operos ir baleto teatras, duris atvėrė filharmonija, buvo atstatyti visi ikikariniai kino 
teatrai, pagerėjo maisto produktų tiekimas, padaugėjo parduotuvių ir valgyklų, veikė 
smulki privati, vadinama „arteline“, gamyba ir smulkios privačios maisto produktų 

parduotuvės. 1948 m. pabaigoje buvo panaikinta kortelių sistema (korželių sistema ga- 
Jiojo tik iki 1947 m. gruodžio 14 d.), plėtojosi viešasis transportas. 

Vilnius kėlėsi iš griuvėsių, kiek padidėjo gyventojų skaičius. Miesto gatvėse ir 
įstaigose, ypač aptarnavimo srityje, vis daugiau buvo girdėti kalbant rusiškai ir len- 
kiškai. Tačiau visai nesigirdėjo kalbant žydiškai, nors prieš karą Vilniuje gyveno 
apie 65 tūkst. žydų, o tai sudarė trečdalį visų miesto gyventojų. Čia klestėjo žydų 
gyvenimas, jų kultūra, spauda, teatrai. Lietuvos žydai sudarė sudedamąją Lietuvos 
visuomenės dalį, jie kartu gyveno apie 600 metų. Vilnius buvo vienas iš žymiausių 
Rytų Europos žydų kultūros ir mokslo centrų, vadinamas Lietuvos Jeruzale. Vokie- 
čių okupacijos metais Vilniuje buvo nužudyta daugiau kaip 90 proc. žydų, dauguma 
jų - Panerių miške. Tokie pat buvo holokausto padariniai visoje Lietuvoje. Šį kančių 
kelią mes nuėjome su Miša. Dažnai mus persekiojo praeities tragedija, kuri reikala- 
vo atsakymo: „Kodėl mes likome gyvi, ar turime moralinę teisę į jaunystę, svajones, 
gyvenimo džiaugsmą?“ Mus aplenkė jaunystės svajonės, gyvenimo be rūpesčių me- 
tai. Aš nejaučiau studentiško gyvenimo dvasios, nebuvo lėšų, laiko ir poreikio. Kiek 
prisimenu, o gal man tik taip atrodė, vyresniųjų kursų studentai irgi mažai dalyvavo 
universiteto ar fakulteto veikloje. Dauguma jų buvo sunkaus ir žiauraus karo laiko 
bręstantis jaunimas. 

Specialybės dalykus mums pradėta dėstyti trečiajame ir ketvirtajame kurse. Fi- 
nansų ekonomikos pagrindus turėjo dėstyti prof. V. R. Jurgutis, tačiau tuo metu jis 
jau buvo pašalintas iš universiteto. Šį kursą mums skaitė jaunas dėstytojas A. Žilė- 
nas. Pagrindinį Sovietų Sąjungos finansų, kreditų ir bankų sistemos kursą mums 
dėstė doc. L. Liampertas. Jis taip pat vadovavo mano diplominiam darbui ir buvo, 
mūsų grupės praktikos vadovas. Jo tikslas buvo parengti mus praktiniam darbui. 
Docentas labai mėgo kartoti, kad ne pinigai valdo mus, bet mes valdome pinigus. 
Pinigai, teigė jis, yra įrankis, kuris padeda reguliuoti ir planuoti šalies ekonomiką. 
L. Liampertas 1925 m. buvo baigęs Berlyne Aukštąją prekybos mokyklą, kurį laiką 
mokytojavo Šiauliuose. 1941 m. buvo įkalintas Šiaulių gete ir jį likviduojant depor- 
tuotas į Vokietijos koncentracijos stovyklą. 1945 m. grįžo į Lietuvą, nuo 1946 m. 
pradėjo dirbti Ekonomikos fakultete. 

Penktajame kurse mes atlikome gamybinę praktiką Finansų ministerijoje, turė- 
jome parašyti diplominį darbą ir išklausyti du papildomus kursus. Vienas jų buvo 
prekybos ekonomikos planavimas; šį kursą mums vieną semestrą dėstė M. Grego- 
rauskas. Jis buvo praktikas ir labai gerai nusimanė apie visus prekybos organizacijų 
veiklos elementus. Jis laikėsi patvirtintos kurso programos ir pasakojo mums apie 
pokarinių prekybos įmonių atkūrimo sunkumus bei pasiekimus, prekybos organi- 
zavimo ir planavimo tobulinimo būdus. Jis dažnai kalbėdavo apie prieškario Lietu- 

vos kooperacijos organizacijas, jas kritikuodavo, teigdamas, kad tai buvo valstybinio 
monopolistinio kapitalizmo įmonės, kurios, valstybės padedamos, išnaudodavo dar- 
bo žmones. Mums buvo labai įdomu išgirsti dvi skirtingas nuomones tuo klausimu. 
Mes gerai prisiminėme prof. P. Šalčiaus paskaitas apie kooperacijos pranašumus. 
Seminaro metu vieni palaikydavo kooperaciją, kiti ją kritikuodavo. Aš kritikavau 
ikikarines Lietuvos kooperacijas, prisimindama, kaip mano tėvas jų nemėgo ir sa- 
kydavo, kad jos buvo valstybinės antisemitinės ekonominės politikos įrankis, o jų 
tikslas — išstumti žydus iš jų komercinės veiklos. Mano tėvas pasakodavo, kaip Lie- 
tuvos vyriausybė teikdavo kooperacijoms nepaprastai didelę ekonominę ir finansinę 
paramą, įvairias lengvatas mokesčių, kredito ir importo srityse. M. Gregorauskas 
būdavo labai patenkintas mano pasisakymais. Profesorius labai mėgo diskusijas ir 
argumentuotai gindavo savo pozicijas, tačiau niekas su juo labai nesiginčijo. 

1948 m. pabaigoje vyko preliminarus baigiančiųjų paskyrimas į darbą. Man buvo 
pasiūlyta stoti į aspirantūrą, kurios dar nebuvo, bet kitų metų pradžioje turėjo būti 
įkurta. 1949 m. balandį mane išsikvietė dekanas doc. J. Dagys ir pasakė, kad aš turiu 
parašyti pareiškimą dėl atleidimo iš darbo. Aš atsisakiau. Po kelių dienų jis vėl mane 
išsikvietė ir pakartojo savo reikalavimą. Ir šį kartą atsisakiau. Tada dekanas pasiuntė 
mane pas rektorių. Prof. J. Bučas griežtai pareikalavo parašyti atleidimo iš darbo 
pareiškimą. Aš kategoriškai atsisakiau. Netikėtai pokalbis pakrypo kita linkme. Jis 
man paaiškino, kad iš Maskvos gautas nurodymas atleisti iš universiteto tam tikrą 
žydų tautybės darbuotojų skaičių. Geriau atleisti mane, nes aš vis tiek po kelių mė- 
nesių turėčiau iš darbo išeiti. Jis dar pridūrė, kad yra atšauktas mano paskyrimas į 
aspirantūrą, aš gausiu laisvą diplomą ir galėsiu įsidarbinti Finansų ministerijoje. Aš 
čia pat parašiau pareiškimą ir padėjau jį ant stalo. Prof. J. Bučas paspaudė man ranką, 
o aš svyruodama išėjau iš jo kabineto. Tai buvo stalininės antisemitinės politikos, 
kuri buvo vykdoma iki pat Stalino mirties, pradžia. 

1949 m. birželį baigiau universitetą ir įgijau finansų specialybę. Mums buvo iš- 
kilmingai įteikti baigimo diplomai, padaryta bendra nuotrauka ir mes išsiskirstėme. 
Tada mūsų fakultetą baigė 22 studentai, iš jų keturi finansų ir aštuoni prekybos 
specialybę. E. Jurgutytė buvo priimta į Finansų ministeriją, du absolventai pačių 
prašymu išvyko dirbti į rajonų finansų skyrius, o aš gavau laisvą diplomą. Nei Fi- 
nansų ministerijoje, nei miesto Finansų skyriuje darbo man neatsirado. Derybos su 
vadovybe ministerijoje baigdavosi jų pažadais ir po kelių dienų mano nusivylimais, 
kai žadėto darbo neatsirasdavo. Rugsėjo mėnesį E. Jurgutytė, kuri anksčiau dirbo 
konservatorijoje, man pasakė, kad konservatorijai reikia politinės ekonomijos dės- 
tytojo. Ji jau buvo kalbėjusi su katedros vedėja doc. P. Girdzijauskiene, vedėja mane 
prisiminė nuo studijų laikų. Po trumpo pokalbio su P. Girdzijauskiene aš buvau 
priimta į darbą. Turėjau dėstyti vienai rusų grupei politinę ekonomiją. Atlygini- 

mas buvo valandinis, mažesnis negu mano stipendija. Po kelerių metų rusų grupė 
konservatorijoje buvo panaikinta ir man buvo pasiūlyta dėstyti politinę ekonomiją 
visiems trečiojo ir ketvirtojo kursų studentams. 

Mūsų šeimos gyvenimo sąlygos kiek pagerėjo. Miša gavo darbą „Komjaunimo 
tiesos“ redakcijoje, ruošėsi stoti į universitetą, žurnalistikos specialybę. Mes augino- 
me dvi dukras. Man buvo nepaprastai malonu dirbti pas labai jautrią ir geranorišką 
katedros vedėją prof. P. Girdzijauskienę, įdomu ir neįprasta buvo dėstyti politinę 
ekonomiją būsimiesiems muzikos specialistams. Pagaliau Mišai ir man atėjo tam 
tikras vidinis stabilumas ir vidinė taika. Mes įvykdėme tėvų priesaką: išlikome gyvi, 
sukūrėme šeimą, abu baigėme mokslus. Trumpas mūsų nužudytų tėvų gyvenimas 
nepraėjo beprasmiškai, 

Konservatorijoje aš dirbau beveik 14 metų. Čia pradėjau savo pedagoginį dar- 
bą, čia stengiausi paaiškinti ne ekonomikos specialybių studentams, kad suprasti 
ekonominius ir socialinius reiškinius yra būtina kiekvienam išsilavinusiam žmogui, 
kartu ir muzikui. Katedroje vyravo nepaprastai nuoširdi nuotaika, plėtėsi neforma- 
lūs katedros dėstytojų ryšiai su specialybės pedagogais. Prof: P. Girdzijauskienė daug; 
dėmesio skyrė naujų savo srities specialistų rengimui. Jos pastangomis aš buvau pri- 
imta į Leningrado universiteto aspirantūrą ir ten 1955 m. apgyniau ekonomikos 
mokslų kandidato disertaciją. P. Girdzijauskienė išugdė nemažai Lietuvos kultūros 
istorijos ir estetikos specialistų. 

1962 m. buvau pakviesta dirbti į Vilniaus universiteto Ekonomikos fakulteto 
atraminę Politinės ekonomijos katedrą docentės pareigoms. Man teko dėstyti įvai- 
rių specialybių studentams, bet daugiausia ekonomistams ir teisininkams. Mano 
mokslinis interesas ir toliau koncentravosi į gyventojų pajamų paskirstymą, jų varto- 
jimą ir jo sąveikos su prekyba problemas. 1968 m. universiteto Politinės ekonomijos 
katedra buvo suskaidyta į dvi dalis. Išliko atraminė politinės ekonomijos katedra ir 
buvo sukurta nauja — Tarpfakultetinė politinės ekonomijos katedra. Jos vedėju buvo 
paskirtas doc. Algimantas Jablonskis. Jis nuo 1958 m. dirbo leidyklos „Mintis“ vy- 
riausiuoju redaktoriumi. Ten dirbdamas, Algis susidraugavo su mano vyru Miša Ru- 
binsonu. Abu buvo dideli sporto mėgėjai. Algis nuolat skaitė Mišos reportažus apie 
sportą ir siūlė jam parašyti knygą apie Lietuvos krepšinį. Leidykloje A. Jablonskis 
dirbo iki 1968 m. Aš prisimenu A. Jablonskį dar nuo studijų laikų, jis buvo keleriais 
metais jaunesnis už mane. Tai buvo labai linksmas, paslaugus jaunuolis. Labai mėgo 
šokti. Dalyvavo universiteto dainų ir šokių ansamblyje. 1953 m. jis mane pavadavo 
ir kurį laiką dėstė politinę ekonomiją konservatorijos studentams. 

Dar iki galutinio katedrų pasidalijimo buvo pradėta Ekonomikos fakulteto re- 
organizacija. Pertvarkant fakultetus buvo daug diskutuojama politinės ekonomijos 

dėstymo ekonomistams klausimu. Iš pradžių buvo suprojektuota, kad visiems trims 
fakultetams politinę ekonomiją dėstys atraminės Politinės ekonomijos katedros pe- 
dagogai, tačiau po labai karštų ginčų ir išgirdus argumentų buvo nuspręsta, kad 
tarpfakultetinė Politinės ekonomijos katedra bus prijungta prie Prekybos fakulteto 
ir jos pedagogai dėstys šio fakulteto studentams. Doc. A. Jablonskis 1969 m. buvo 
paskirtas Prekybos fakulteto dekanu. Organizuojant tarpfakultetinę Politinės eko- 
nomijos katedrą, doc. A. Jablonskis man pasiūlė pereiti į šią katedrą ir aš sutikau. 

A. Jablonskis tarpfakultetinei Politinės ekonomijos katedrai vadovavo dešimt 
metų. Jis buvo labai draugiškas, jautrus ir demokratiškai nusiteikęs vadovas. Doc. 
A. Jablonskis visuomet stengdavosi rasti išeitį ir geranoriškai išspręsti iškilusias pro- 
blemas. Neprisimenu, kad katedroje būtų pasitaikę kokių nors nemalonių pokalbių, 
pastabų, nepasitenkinimų. Mano nuomone, šis laikotarpis buvo katedros klestėjimo 
metai. Man teko vadovauti 11 aspirantų, visi jie sėkmingai apgynė disertacijas. Tarp 
jų buvo dvi prekybos specialybės studentės, vėliau docentės: Aniceta Slavinskienė ir 
Jolanta Kriškovičienė, jos, apgynusios disertacijas, dėstė politinę ekonomiją. J. Kriš- 
kovičienė nuo 1992 m. iki šiol dirba vadovaujantį darbą diplomatinėje tarnyboje. 
Beveik visi kiti aspirantai įsidarbino abiejose politinės ekonomijos katedrose. Skau- 
du prisiminti, kad Lietuvai atkūrus nepriklausomybę ir pradėjus vykdyti naują Eko- 
nomikos fakulteto reorganizaciją, visapusiškai išsilavinusiam ir aukšto lygio speci- 
alistui doc. A. Jablonskiui fakultete neatsirado vietos. Jis buvo priverstas įsidarbinti 
Dailės muziejuje budėtoju. 

Prof. M. Gregorauskas buvo mano mecenatas. Jis oponavo mano daktaro diser- 
taciją (ją apgyniau 1969 m.), rekomendavo man suteikti profesorės vardą (1972 m.). 
M. Gregorauskas recenzavo mano knygas, mes kartu aptardavome prekybos ir var- 
tojimo sąveikos problemas, nors jis pats daugiausia rašė žemės ūkio ekonomikos 
klausimais. Bet man sunkią gyvenimo valandą prof. M. Gregorauskas manęs nesu- 
prato ir viešai pasmerkė mano pasiryžimą emigruoti į Kanadą. 

Apie 1970 m. fakultetas sudarė su Prekybos ministerija sutartį, pagal kurią mes 
su prof. A. Šileika turėjome parengti pasiūlymus, kaip pagerinti prekybos darbuoto- 
jų darbo sąlygas. Aukšto lygio profesinę paramą mums suteikė Prekybos fakulteto 
docentai A. Pajuodis ir B. Čereška. Jie, nagrinėdami mažmeninės prekybos ir maiti- 
nimo įstaigų tinklo plėtimą, aptardavo mūsų pasiūlymus darbo procesų mechaniza- 
vimo valgyklose ir restoranuose, geresnio vartotojų aptarnavimo ir prekystalio dar- 
buotojų darbo kvalifikacijos tobulinimo. Su doc. B. Čereška man teko labai artimai 
bendrauti asmeninio gyvenimo srityje. Aš visuomet juo pasitikėdavau, žinodama, 
kad jis niekada manęs neapvils, visuomet padės ir užtars. 

Gyvendama Kanadoje, aš neužmirštu savo Alma mater. Mano pastangomis buvo 

sudaryta Toronto ir Vilniaus universitetų bendradarbiavimo sutartis. Iki šiol abu 
universitetai keičiasi studentais. Gyvenimas, bendravimas, draugystė, gimusi Vil- 
niaus universiteto Ekonomikos ir Prekybos fakultetuose bei politinės ekonomijos 
katedrose, tebesitęsia. Nors daugelio mūsų jau nėra tarp gyvųjų, gyvas jų atminimas, 
jų studentai ir darbai. 

Vadybos katedra 


„Doc. dr. Rima Česynienė, 
prof: babil. dr. Albinas Marčinskas 


Dabartinė Vadybos katedros dėstytojų struktūra isto- 
riškai formavosi iš skirtingų šaltinių. 1982 m. balandžio 2 d. tuometinė Vilniaus 
universiteto Pramonės ekonomikos fakulteto Darbo ekonomikos katedra buvo re- 
organizuota į dvi savarankiškas katedras — Darbo ekonomikos ir organizavimo bei 
Gamybos valdymo. Lietuvoje pradėjusios veikti pirmosios šalyje Gamybos valdymo 
katedros vedėju buvo išrinktas šios idėjos puoselėtojas doc. Romualdas Razauskas. 
1989 m. ši katedra buvo reorganizuota į Tarptautinių santykių ir vadybos katedrą 
(vedėjas prof. Povilas Gylys). Jį išrinkus į Seimą, vedėjavo prof. Jonas Čičinskas. 
1992 m. ši katedra tapo Tarptautinių ekonominių santykių katedra, o Darbo ekono- 
mikos ir organizavimo katedra buvo reorganizuota į Vadybos katedrą ir į ją perkelti 
vadybą dėstantys asmenys. Taip Darbo ekonomikos ir organizavimo katedra, tapusi 
Gamybos valdymo ir Tarptautinių ekonominių santykių katedrų pirmtake, pakeitė 
savo pavadinimą ir profilį į vadybos. Pirmuoju Vadybos katedros vedėju tapo doc. 
Vytautas Grigoras (1992-1997 m.), o nuo 1997 m. — prof. Albinas Marčinskas. 

Darbo ekonomikos (1968-1982 m.), vėliau Darbo ekonomikos ir organizavimo 
(1982-1992 m.) ir Vadybos (nuo 1992 m.) katedroms vadovavo: 


Doc. Kazimieras Vyšniauskas 1968-1977 m. 
Doc. Romualdas Razauskas 1977-1982 m. 


Doc. Vytautas Grigoras 1982-1987 m. 
Prof. Edmundas Stancikas 1987-1992 m. 
Doc. Vytautas Grigoras 1992-1997 m. 
Prof. Albinas Marčinskas nuo 1997 m. 


Pagrindiniai dalykai, kuriuos dėstė katedros nariai, buvo: darbo ekonomika (doc. 
Zena Gaigalienė, prof. Edmundas Stancikas, doc. Rima Česynienė, doc. Valerija 
Gerikienė), darbo mokslinis organizavimas (doc. Juozas Ragalevičius, doc. Regi- 
na Kirlaitė, doc. Vytautas Grigoras, doc. Violeta Kulvinskienė), darbo normavimas 
(doc. Kazimieras Vyšniauskas, doc. Regina Kirlaitė, doc. Algirdas Šalčius, doc. Ri- 
čardas Eimutavičius), gamybos valdymo pagrindai (doc. Romualdas Razauskas, 
doc. Mironas Krejeris, doc. Gediminas Samuolis, doc. Vytautas Dudinskas). 

Darbo ekonomikos 
katedros nariai (iš 
kairės į dešinę): 

prof. habil. dr 
Edmundas Stancikas, 
doc. dr. Juozas 
Ragalevičius, 

doc.dr. Zena 
Gaigalienė, 

doc. dr. Regina Kirlaitė, 
doc. dr. Vytautas 
Grigoras 


Vadybos katedros pirmtakėje — Darbo ekonomikos ir organizavimo katedroje — 
dėstė patyrę dėstytojai, ilgą laiką dirbę įvairiose Lietuvos įmonėse bei organiza- 
cijose: doc. Mironas Krejeris (LSSR Valstybinis mokslo ir technikos komitetas), 
doc. Kazimieras Vyšniauskas (LSSR Baldų ir medžio apdirbimo pramonės minis- 
terijos Projektavimo ir konstravimo biuras (PKB)), ekon. m. dr. Ksaveras Purvins- 
kas (Visasąjunginio valstybinio technologinio apskaitos instituto Lietuvos filialas), 
doc. Vytas Dudinskas (Lietuvos žemės ūkio ekonomikos institutas). 

Vadybos katedros istorija neįsivaizduojama be buvusių katedros narių, šiuo metu 
esančių užtarnautame poilsyje. Tai: doc, Vytautas Grigoras, doc. Regina Kirlaitė, 
doc. Romualdas Razauskas, doc. Gediminas Samuolis, prof: Edmundas Stancikas, 
doc. Algirdas Šalčius. 

Doc. V. Grigoras pradėjo dirbti Vilniaus universitete nuo 1970 m. 1976 m. 
apgynė disertaciją socialinių mokslų kandidato laipsniui gauti. V. Grigoras 1980— 
1990 m. buvo Pramonės ekonomikos fakulteto dekanas, 1992-1997 m. — pirmasis 
Vadybos katedros vedėjas. Vadybos katedroje dirbo iki 2003 m. 

Doc. R. Kirlaitė dirbti VU pradėjo 1967 m. Pramonės ekonomikos katedroje 
vyr. laborante. 1975 m. apgynė socialinių mokslų kandidato disertaciją. Jos moksli- 
nių interesų sritis ilgą laiką buvo darbo organizavimas ir normavimas, vėliau — vady- 
bos metodai, personalo valdymas. Vadybos katedroje dirbo iki 2008 m. 

Doc. R. Razauskas dirbti VU pradėjo 1971 m. Tais pačiais metais, kaip buvęs 
Lietuvos mokslų akademijos Ekonomikos instituto aspirantas, apgynė disertaciją 
socialinių mokslų kandidato laipsniui gauti. Nuo 1974 m. išrenkamas Darbo eko- 
nomikos katedros vedėju, o 1982 m. jo iniciatyva įsteigiama Gamybos valdymo 
katedra. Šios katedros vedėju jis dirbo nuo jos įsteigimo dienos iki 1989 m. Vady- 

bos katedros kolektyve dirbo iki 1995 m. Doc. R. Razauskas išsiskyrė savo moks- 
liniu produktyvumu. Jo darbai vadybos tematika skaičiuojami dešimtimis. Dar- 
bai lietuvių kalba: 42 knygos, 366 straipsniai; rusų kalba: 9 knygos, 52 straipsniai. 
Be to, doc. R. Razauskas žinomas kaip aforizmų, anekdotų knygų sudarytojas, jų. 
net 32. 

Doc. G. Samuolis VU dirbo nuo 1970 m. 1974 m. jis sėkmingai apgynė sociali- 
nių mokslų kandidato disertaciją. G. Samuolis pasižymėjo aktyviu dalyvavimu uni- 
versiteto ir fakulteto visuomeniniame gyvenime, už tai ne kartą buvo apdovanotas. 
Vadybos katedroje dirbo iki 1995 m. 

Prof. E. Stancikas VU, Liaudies ūkio planavimo katedroje, pradėjo dirbti 1967 m., 
tais pačiais metais apgynė disertaciją „Savikainos sumažinimo rezervai ir jų panau- 
dojimas LTSR baldų pramonėje“ socialinių mokslų kandidato laipsniui gauti. Le- 
ningrado ekonomikos ir finansų institute 1988 m. apgynė disertaciją „Atlyginimo 
už darbą organizavimo tobulinimas rinkos sąlygomis“ habilituoto daktaro laipsniui 
gauti. 1992 m. profesorius E. Stancikas išėjo iš VU į baldų PKB „Skraja“ — tapo jos 
prezidentu. Į VU Vadybos katedrą grįžo 2005 m. Prof. Edmundas Stancikas 1987— 
1992 m. vadovavo Darbo ekonomikos (vėliau Darbo ekonomikos ir organizavimo) 
katedrai. Vadybos katedroje dirbo iki 2008 m. 

Doc. A. Šalčius karjerą VU pradėjo 1974 m., kai konkurso būdu buvo išrinktas 
Darbo ekonomikos katedros vyr. dėstytoju. 1974 m. apgynė ekonomikos mokslų 
kandidato disertaciją. Nuo 1976 m. jis lygiagrečiai paskiriamas mokslinio tyrimo 
sektoriaus Darbo mokslinio organizavimo ir valdymo laboratorijos vedėju. Doc. 
A. Šalčius buvo ilgametis VU Kauno humanitarinio fakulteto dekanas. Vadybos 
katedroje dirbo iki 2004 m. 

Šalia Darbo ekonomikos ir organizavimo katedros kita vadybos atšaka siekia 
Prekių mokslo katedrą (1940-1999 m.), o nuo 1999 m.— Kokybės vadybos katedrą. 
2004 m. Kokybės vadybos katedra buvo integruota į Vadybos katedrą. 

Kokybės vadybos katedros pirmtakė — Prekių mokslo katedra — buvo įkurta Vil- 
niaus universitete 1940 metais. Tai viena pirmųjų verslo srities katedrų Vilniaus 
universitete. 

Prekių mokslo pradininkas Lietuvoje yra docentas Jonas Acus-Acukas. 1938 m. 
Vytauto Didžiojo universitete jis organizavo prekių mokslo seminarą, kuris sudarė 
prielaidas katedrai įkurti. Doc. J. Acus-Acukas vadovavo VU Prekių mokslo kate- 
drai nuo 1940 m. iki 1950 m. Jis 1937 m. išleido didelės apimties knygą „Prekių 
mokslas“, kuri keliolika metų buvo pagrindinis lietuviškas maisto ir ne maisto pre- 
kių mokslo vadovėlis. Jo 1947 m. išleistame vadovėlyje „Prekių mokslo pagrindai“ 

nagrinėti šio dalyko teoriniai ir metodiniai klausimai. 
J. Acus-Acukas sukūrė originalią antropometrinių pėdos 
matavimų metodiką. 

Nuo 1951 m. iki 1961 m. katedrai vadovavo docentas 
technikos mokslų daktaras Petras Mačiulis. Jis 1960 m. 
išleido knygą „Maisto produktų kokybės ir sudėties nu- 
statymas“, kurioje nagrinėjo naujausius kokybės vertini- 
mo klausimus. Doc. P. Mačiulis sukūrė lietuviškos duo- 
nos receptūrą, tyrė kitų produktų kokybę. 

Net 19 metų (nuo 1961 m. iki 1978 m.) katedrai va- 
dovavo docentas ekonomikos mokslų daktaras Juozas 
Pričinauskas — tikras inteligentas, šviesi, tauri ir išskirtinė 
asmenybė. Jis pelnytai vadinamas Lietuvos prekių moks- 
lo patriarchu. Doc. J. Pričinauskas daug nuveikė konsoli- 
duodamas katedros kolektyvą produktyviam moksliniam. 
ir pedagoginiam darbui. Jo vadovavimo metais buvo ge- 
rokai praturtinta katedros materialinė bazė, išleista labai 
daug mokymo metodinės literatūros. Pats J. Pričinaus- 
kas, iš pradžių parengęs daugelį metodinių leidinių, ėmė- 
si fundamentalaus darbo — pradėjo kurti prekių terminų 
žodyną, kuriam parašyti skyrė daug gyvenimo metų, įdė- 
jo kruopštaus triūso. Jo parengtas „Rusų-lietuvių kalbų 
prekių žodynas“ buvo išleistas 1996 m., o „Lietuvių-an- 
glų-vokiečių-prancūzų-rusų kalbų aprangos prekių žo- 
dynas“ — 2002-aisiais. 

Nuo 1978 m. iki 1988 m. katedros vedėju buvo do- 
centas, vėliau profesorius Gediminas Beržinskas. Šiuo 
laikotarpiu katedros mokslinis darbas buvo sutelktas 
prekių kokybės vartojamosioms savybėms tirti, kokybės 
rodiklių nustatymo metodams, kurtos ir diegtos tech- 
nologinės naujovės. Gerų rezultatų buvo pasiekta tiriant 
polimerų kokybę ir termooksidaciją (doc. Raimondas 
Baltėnas), rengiant tekstilės kokybės tobulinimo tech- 
nologines naujoves (doc. Juozas Libonas), tiriant maisto 
produktų kokybės ir dispersinių struktūrų kitimo pro- 
cesus (doc. G. Beržinskas). Jo sukurta greičio gradien- 

tu paremta teorija leido gerokai patikslinti technologinių aparatų (transmutatorių, 
muštuvų, homogenizatorių) konstravimo ir juose vykstančių procesų skaičiavimo 
metodus. G. Beržinskas yra paskelbęs per 70 mokslinių darbų, yra 13 išradimų au- 
torius. Šiuo metu jis tiria žmogaus kokybės vertinimo ir vadovų asmenybės ugdy- 
mo teorinius bei metodologinius klausimus, yra parašęs keletą reikšmingų knygų. 
2008 m. G. Beržinskas išleido labai vertingą monografiją „Elevacinė etika. Moralės 
doktrina lyderiams, mokytojams, šviesuoliams, vadovams“. 

Šešiolika metų (nuo 1988 m. iki 2004 m.) Prekių mokslo katedrai, 1999 m. per- 
vardytai Kokybės vadybos katedra, vadovavo šios katedros absolventas, technikos 
mokslų daktaras docentas, nuo 2000 m.— profesorius Juozas Ruževičius. Jis yra 
išleidęs devynias knygas ir paskelbęs daugiau kaip 250 mokslinių publikacijų pre- 
kių mokslo, visuotinės kokybės vadybos, tarptautinės prekybos, produktų ir kokybės 
sistemų sertifikavimo bei verslo organizavimo klausimais. Svarbūs socialiniai ir eko- 
nominiai pokyčiai Lietuvoje 1989-1991 m. pareikalavo esminės katedros veiklos 
transformacijos. 

Katedra užmezgė ryšius su Tarptautine prekių mokslo ir technologijos aso- 
ciacija IGWT (Viena), keliolika užsienio universitetų kokybės vadybos, prekių 
mokslo bei kitų institucijų, Europos kokybės vadybos fondu EFOM, pasirašė 
bendradarbiavimo sutartį su Turino universitetu. Dėstytojų užsienio stažuočių ir 
ryšių su kolegomis Vakarų universitetuose rezultatas — katedroje susiformavo ir 
pirmą kartą Lietuvoje buvo įgyvendinta šiuolaikinio dalyko — visuotinės kokybės 
vadybos — dėstymo idėja. Visa tai užtikrino katedros dėstomų dalykų turinio bei 
nomenklatūros ir Lietuvos ūkio nūdienos poreikių atitiktį ir ryšį su atitinkamomis 
užsienio universitetų programomis bei tarptautinėmis kokybės vadybos organiza- 
cijomis. 

Kokybės vadybos katedra 1999 m. buvo pervardyta iš Prekių mokslo katedros. 
Tai lėmė didelis katedros dėstomų dalykų turinio ir nomenklatūros pasikeitimas 
nuo deskripcinių link kokybės vadybos ir kitų verslo technologinės aplinkos dalykų, 
tradiciškai dėstomų Vakarų universitetuose. Katedra perėmė ir vykstant fakulteto 
pertvarkai panaikintos Technologijos katedros dalykus. 

Katedros iniciatyva Vilniaus universitetas ir Ekonomikos fakultetas 2003 m. 
buvo priimti į Europos kokybės universitetų tinklą EUN.TOM (European Univer- 
sities Network for Total Ouality Management). Tai sudarė galimybę įsteigti katedro- 
je šiuolaikinę Kokybės vadybos magistro programą ir visiškai susieti jos turinį su 
Europos kokybės vadybos magistro programa EMPTOM (European Master Pro- 
gramme in Total Ouality Management). Katedros darbuotojai 2003-2004 m. parengė 
naujovišką Nacionalinę kokybės programą. 

Per šį laikotarpį labai sustiprėjo katedros mokslinis pedagoginis personalas. Du 
katedros dėstytojai — doc. G. Beržinskas ir doc. A. Žebrauskas — apgynė habilituoto 
mokslų daktaro disertacijas ir tapo profesoriais. Į katedrą buvo pakviestas habilituo- 
tas technikos mokslų daktaras Adolfas Kaziliūnas, intensyviai tiriantis prekių kokybę 
bei visuotinės kokybės vadybos metodologiją ir praktiką. Jis yra 38 išradimų autorius, 
paskelbęs per 100 mokslinių publikacijų. Prof. A. Kaziliūnui 1999-2000 m. suteikti 
Europos Sąjungoje pripažįstami tarptautiniai kokybės vadybininko ir kokybės audito- 
riaus sertifikatai. Prekių mokslo katedra 1994—1995 m. perėmė panaikintos Techno- 
logijos katedros dalykus. 1994 m. į Prekių mokslo katedros veiklą įsitraukė docentas 
chemijos mokslų daktaras Algimantas Žebrauskas. Jis sukūrė monodispersinio polis- 
tireno latekso technologiją, kurią panaudojo Kauno bakterinių preparatų įmonė reu- 
matoidinio artrito diagnostikumui gaminti. Preparatas buvo naudojamas šalyje ir eks- 
portuojamas. Kita tyrimų kryptis buvo plastmasių kokybės ir elektrai laidžių sluoksnių 
sudarymo plastikų paviršiuje tyrimai. Už šiuos darbus doc. A. Žebrauskas buvo apdo- 
vanotas Liaudies ūkio laimėjimų parodos sidabro medaliu, jam buvo suteiktas didysis 
„Eurika“ prizas už efektyviausią metų Lietuvos išradimą: plastikams metalizuoti buvo 
panaudotas elektrai laidus vario sulfido pasluoksnis. Išradimas buvo pritaikytas Lietu- 
vos, Latvijos, Rusijos įmonėse. Doc. A. Žebrauskas 1996 m. apgynė habilitacinį darbą 
„Vario sulfido susidarymo procesai ant polimerinių medžiagų“. Prof A. Žebrauskas 
yra šešių išradimų autorius, už jų svarbą jam buvo suteiktas išradėjo ženklas. Jis parašė 
per 70 mokslinių ir metodinių darbų. 

Minėtu laikotarpiu katedroje taip pat dirbo ir įnešė savo didžiulį indėlį į rengia- 
mų specialistų ugdymą docentės Genutė Milvydienė, Asta Paškonienė, Irena Povi- 
lauskienė, Ksavera Vaištarienė, dėstytojai Marius Dūdėnas, Rimantas Garuckas, Zi- 
gmas Kėvelaitis, Henrikas Rabačiauskas, Vaidotas Stanevičius, Jūratė Šaučiūnienė. 

Taip buvo suformuota dabartinė Vadybos katedra ir jos turimas kūrybinis potenci- 
alas sudaro galimybes inicijuoti ir įgyvendinti universiteto ir fakulteto lygmeniu naujus 
sudėtingus projektus. Be to, Vadybos katedros darbuotojai nuolat tobulina savo moksli- 
nio ir pedagoginio darbo įgūdžius. Nemaža jų stažavo Europos ir Amerikos universite- 
tuose, trečdalis pedagogų gali vesti užsiėmimus anglų kalba. Katedroje šiuo metu dirba 
penki profesoriai: pagrindines pareigas turi: Gediminas Beržinskas, Albinas Marčins- 
kas, Juozas Ruževičius, Danuta Diskienė; ne pagrindines pareigas — prof. Edmundas 
Smilga. Atitinkamai dirba šeši docentai: pagrindines pareigas turi Rima Česynienė, 
Greta Drūteikienė, Valerija Gerikienė, Violeta Kulvinskienė, doc. Dalius Serafinas, 
Virginijus Tamaševičius; ne pagrindines pareigas — Rimantas Lukoševičius. Katedroje 
pagrindinės pareigas eina dr. lekt. Roma Adomaitienė, ne pagrindines — dr. lekt. Asta 
Aleknienė, dr. lekt. Giedrė Slatkevičienė ir asist. Darius Klimas. 

Vadybos katedra 2010 m. Pirmoje eilėje sėdi (iš kairės į dešinę): doc. dr. Gediminas Samuolis, doc. dr. Greta 
Drūteikienė, prof. habil.dr. Edmundas Regimantas Stancikas, doc dr. Romualdas Razauskas, doc. dr. Vytautas 
Grigoras, prof. dr. Danuta Diskienė, stovi (iš kairės į dešinę): doc. dr. Algirdas Eugenijus Šalčius, doc. dr. Dalius 
Serafinas, doc. dr. Violeta Raimonda Kulvinskienė, reikalų tvarkytoja Julija Šarupičiūtė, doc. Valerija Gerikienė, 
doc. dr. Rima Česynienė, prof. dr. Juozas Ruževičius, prof. habil. dr. Edmundas Smilga, katedros vedėjas prof. habil 
dr. Albinas Marčinskas, doc. dr. Virginijus Tamaševičius, administratorė Jolanta Berdikšlienė, lekt. dr. Žygimantas 
Grakauskas, doktorantė Jovita Seiliotė. 


Prof. A. Marčinskas yra Vadybos katedros vedėjas nuo 1997 m. 1969 m. jis bai- 
gė Kauno politechnikos institutą ir įgijo inžinieriaus specialybę. 1977 m. Lietuvos 
mokslų akademijos Ekonomikos institute apgynė disertaciją „Darbininkų poslinkių 
įmonėje organizavimo socialinės ekonominės problemos“ socialinių mokslų kan- 
didato laipsniui gauti. 1989 m. ten pat apgynė disertaciją „Įmonės efektyvios soci- 
alinės politikos funkcionavimo mechanizmas“ habilituoto daktaro laipsniui gauti. 
Darbinę karjerą pradėjo 1973 m. Ekonomikos institute jaunesniuoju moksliniu 
bendradarbiu, nuo 1991 m. dirba Vilniaus universitete. Prof. A. Marčinskas akty- 
viai dalyvauja projektinėje veikloje kaip projektų autorius arba vadovas. Reikšmingų 
mokslinių projektų buvo aštuoni, paskutinis jų — „Studijų kokybės ir įvaizdžio in- 
tegruotas valdymas“ — buvo įgyvendintas 2007 m. Profesorius stažavo Vokietijos ir 
Prancūzijos universitetuose, per paskutinius penkerius metus paskelbė daugiau kaip 
20 mokslinių darbų. Mokslinių interesų kryptis — valdymo auditas, valstybės vady- 
binis potencialas. Dėstomi dalykai — vadyba, vadybos metodai. 

Prof: A. Marčinsko pastangomis katedros kolektyvas pasipildė jaunais, perspekty- 
viais dėstytojais (doc. G. Drūteikienė, doc. V. Tamaševičius ir kt). Katedra pasiruošusi 
dėstytojų kartų kaitai. Antra, prof: A. Marčinsko inciatyva katedra subrandino ir or- 
ganizacine prasme užbaigė įvairių komercinių programų (parengiamieji kursai, neaki- 
vaizdinės verslo vadybos ir verslo ekonomikos magistro studijų programos, išlyginamo- 
sios ir pokoleginės studijos). Trečia, katedra atliko reprezentatyvią viešojo sektoriaus ir 
verslo organizacijų vadovų apklausą, to pagrindu 2007 m. išleido prof. A. Marčinsko ir 
doc. D. Diskienės monografiją „Lietuvos vadybinis potencialas. Būklė ir perspektyvos“. 

Lektorė dr. Roma Adomaitienė 2002 m. apgynė daktaro disertaciją „Visuotinės 
kokybės vadybos formavimas Lietuvos universitetuose“. Ji yra Nacionalinės kokybės 
programos rengėja, daugiau kaip 20 mokslinių publikacijų kokybės vadybos tema- 
tika autorė. R. Adomaitienė stažavo Švedijoje ir Belgijoje, labai aktyviai dalyvauja 
mokslinėse konferencijose: tarptautinėse ir respublikinėse konferencijose perskaitė 
10 pranešimų, paskelbė 25 mokslinius straipsnius. Moksliniai interesai: visuotinės 
kokybės vadybos taikymas versle ir mokymo organizacijose, standartizavimas ir ser- 
tifikavimas. Dėstomi dalykai: kokybės valdymas, visuotinės kokybės vadyba (lietu- 
vių ir anglų kalbomis). 

Prof: Gediminas Beržinskas 1963 m. baigė tuometinio Kauno politechnikos 
instituto Cheminės technologijos fakultetą. Disertaciją socialinių mokslų kandida- 
to laipsniui gauti apgynė 1970 m., o habilituoto daktaro — 1993 m. Nuo 1977-ųjų 
dirba Vilniaus universitete; 1978-1988 m. buvo Prekių mokslo katedros vedėjas, 
profesorius nuo 1993 m. Dėstomi dalykai: verslo etika, estetika ir dizainas, vado- 
vavimo kultūra, vadybos teorija. Mokslinių interesų sritys: vadyba, verslo etika, va- 
dovo asmenybės ugdymas, kultūrologija, dizainas, kokybės vadyba. Per paskutinius 
penkerius metus paskelbė penkis mokslinius darbus, iš jų dvi monografijas ir vieną 
vadovėlį. Yra padaręs keletą išradimų. 

Doc. Rima Česynienė 1976 m.baigė VU Pramonės ekonomikos fakultetą ir įgijo 
darbo ekonomikos specialybę. 1985 m. Sankt Peterburgo (Leningrado) ekonomi- 
kos ir finansų institute apgynė disertaciją socialinių mokslų daktaro laipsniui gauti 
„Metodologinės darbo intensyvumo matavimo problemos“. 1986 m. išrinkta Dar- 
bo ekonomikos katedros docente. Ji keturis kartus stažavo Danijos universitetuose, 
taip pat Kanados, Norvegijos bei Vengrijos universitetuose. Mokslinių interesų sri- 
tis — tarptautiniai žmogiškųjų išteklių valdymo aspektai bei organizacijų valdymo 
problemos. Dėstomi dalykai: žmogiškųjų išteklių vadyba, tarptautinė žmogiškųjų 
išteklių vadyba, organizacijų teorija. Paskelbė 23 mokslinius darbus. 

R. Česynienė kaip koordinatorė arba kaip dėstytoja kartu su užsienio partneriais 
dalyvavo keliuose moksliniuose projektuose. 

Prof. Danuta Diskienė 1980 m. baigė VU Pramonės ekonomikos fakultetą ir 
įgijo darbo ekonomikos specialybę. 1991 m. Sankt Peterburgo (Leningrado) inžine- 
rinės ekonomikos institute apgynė disertaciją „Ekonominio aukštųjų mokyklų po- 
tencialo efektyvumo didinimas“ socialinių mokslų daktaro laipsniui gauti. 1998 m. 
išrinkta Vadybos katedros docente. 2009 m. kovą atliko habilitacijos procedūrą. Nuo 
2009 m. rugsėjo 1 d. jai suteiktas profesorės pedagoginis vardas. 

D. Diskienė stažavo Danijos, Kanados, Anglijos universitetuose. Ji aktyviai da- 
lyvauja tarptautiniuose projektuose. Mokslinių interesų sritis — tarpkultūrinės va- 
dybos problemos, vadybinė elgsena atskirose šalyse, vadybinis potencialas. Dėstomi 

dalykai: verslo etika, tarpkultūrinė lyginamoji vadyba (lietuvių ir anglų kalbomis), 
organizacijų sociologija. Per pastaruosius penkerius metus ji paskelbė devynis moks- 
linius darbus, iš jų 2007 m. monografiją „Lietuvos vadybinis potencialas. Būklė ir 
perspektyvos“ (bendraautoris prof: A. Marčinskas). 

Doc. Greta Drūteikienė 1997 m. baigė Vilniaus universiteto Tarptautinių san- 
tykių ir politikos mokslų institutą ir įgijo politikos mokslų bakalauro kvalifikaciją. 
Po dvejų metų — 1999 m.— baigė VU Komunikacijos fakultetą ir įgijo tarptauti- 
nės komunikacijos magistro laipsnį. 2003 m. VU apgynė disertaciją „Organizacijos 
įvaizdžio kūrimo procesas ir jo valdymas“ socialinių mokslų daktaro laipsniui gauti. 
Nuo 2007 m. išrinkta Vadybos katedros docente. Moksliniai interesai: organizacijų 
bendroji vadyba, jų įvaizdžio valdymas, personalo valdymas. Dėstomi dalykai: per- 
sonalo vadyba, vadyba, organizacijos įvaizdžio valdymas. Per pastaruosius penkerius 
metus G. Drūteikienė paskelbė šešis mokslinius darbus, iš jų 2007 m. mokomąją 
knygą „Organizacijos įvaizdžio valdymas“. 

Doc. G. Drūteikienė yra EF prodekanė, atsakinga už mokslo reikalus, doktoran- 
tūrą, studijų kokybę ir tarptautinius ryšius. 

Doc. Valerija Gerikienė 1969 m. baigė Vilniaus universitetą ir įgijo ekonomis- 
tės kvalifikaciją. 1991 m. SSRS Valstybinio liaudies komiteto sprendimu V. Gerikie- 
nei suteiktas docentės vardas. VU ekonomikos fakultete docente dirba nuo 1992 m. 
rugsėjo 1 d. Moksliniai interesai yra atlyginimų už darbą valdymo teorija ir praktika 
(mikro- ir makro-) lygiu. V. Gerikienės dėstomi dalykai: vadyba, personalo politika, 
atlyginimų valdymas, darbo santykiai. Per paskutinius penkerius metus paskelbė pen- 
kis mokslinius darbus. Nuo 1994 m. iki šiol aktyviai dalyvauja įvairiuose projektuose, 
inicijuojamuose Lietuvos Respublikos socialinės apsaugos ir darbo ministerijos bei 
Darbo ir socialinių tyrimų instituto, darbo apmokėjimo tobulinimo klausimais. 

Doc. Violeta Raimonda Kulvinskienė 1966 m. įstojo į VU, baigė Pramonės eko- 
nomikos fakultetą ir įgijo darbo ekonomikos specialybę. 1985 m. baigė aspirantūrą 
ir 1986 m. apgynė disertaciją „Brigadinio darbo socialinis-ekonominis efektyvumas 
(Lietuvos mėsos kombinatų pavyzdžiu)“. 1989 m. išrinkta Darbo ekonomikos ka- 
tedros docente. Paskelbė 33 mokslinius darbus. Stažavo JAV koordinuotoje progra- 
moje „Partneriai už demokratinę pažangą“ 1995-1998 m., Europos verslo vadybos 
mokykloje Svonsyje (Didžioji Britanija) 1996 m. Dėstomi dalykai: vadyba, vadova- 
vimo psichologija ir personalo vadyba, organizacinė elgsena, darbo procesų valdy- 
mas. Mokslinės veiklos kryptys: darbinės veiklos motyvacija, darbo projektavimas, 
konfliktų valdymas, streso darbe valdymas. 

Prof. Juozas Ruževičius 1970 m. įstojo į VU Prekybos fakultetą ir 1974 m. įgi- 
jo aukščiausios kvalifikacijos prekių eksperto ir prekybos vadybininko kvalifikaciją. 

1975 m. įstojo į Maskvos kooperacijos instituto aspirantūrą, 1978 m. apgynė tech- 
nikos mokslų daktaro disertaciją. 

Nuo 1988 m. iki 2004 m. dirbo Vilniaus universiteto Ekonomikos fakulteto 
Prekių mokslo katedros ir Kokybės vadybos katedros (nuo 1999 m.) vedėju docentu, 
profesoriumi (nuo 2000 m.). Nuo 2005 m. iki šiol dirba Ekonomikos fakulteto Va- 
dybos katedros profesoriumi. 2005 m. atliko habilitacijos procedūrą tema „Kokybės 
vadybos modeliai ir jų taikymas verslo internacionalizavimo sąlygomis“. 2005 m. jam 
buvo suteiktas profesoriaus pedagoginis vardas. 

Prof. J. Ruževičius yra Europos kokybės universitetų tinklo ZUN. TOM Aka- 
deminės ir mokslo tarybos narys bei VU deleguotas ir įgaliotas atstovas šiame 
tinkle, Tarptautinės prekių mokslo asociacijos IZGWT (International Gesellshafi fūr 
Warenkunde und Technologie; International Commodity Science and Technology Asso- 
ciation, Vienna) viceprezidentas, vykdomojo komiteto narys, mokslinis ekspertas. 
Dirba Lietuvos standartizacijos departamento Technikos komiteto TK 24 „Kokybė“ 
ir TK 69 „Statistinių kokybės metodų taikymas“ ekspertu ir VU įgaliotuoju atstovu 
šiuose komitetuose. 

Mokslinio darbo kryptis — kokybės vadyba (visuotinės kokybės vadyba, produk- 
tų ir paslaugų kokybės valdymas ir sertifikavimas, vadybos sistemų efektyvumas ir 
integravimas, tausojamoji plėtra ir aplinkosaugos vadyba, studijų kokybė, gyvenimo 
kokybė, socialiai atsakinga veikla, verslo ir viešojo sektoriaus organizacijų veiklos 
kokybė). Jis yra daugiau kaip 250 mokslinių straipsnių ir 9 knygų kokybės vadybos 
tematika autorius. 

Skaitė mokslinius pranešimus daugiau kaip trisdešimtyje tarptautinių konfe- 
rencijų. Be to, jis yra mokslo žurnalų „Vers/o ir teisės aktualijos“ (EBSCO duomenų 
bazė) ir „Issues of Business and Lazw“ MetaPress) vyriausiasis redaktorius, tarptautinių 
mokslo žurnalų „Ova/ižy“, „Forum Ware International, „Commodities and Markets“, 
„Forum Ware“ red. kolegijos narys ir recenzentas. 

Doc. Dalius Serafinas 1996 m. baigė Lietuvos žemės ūkio universitetą. 2000 m. 
ten apgynė disertaciją „Kokybės sistemų funkcinis modelis žemės ūkio techninių 
paslaugų įmonėms“ ir įgijo technikos mokslų daktaro laipsnį. D. Serafinas VU dirba 
nuo 2002 m. Jis yra daugiau kaip 30 mokslo publikacijų kokybės vadybos tematika 
autorius, vadybos konsultantas, Nacionalinio kokybės prizo modelio rengėjas ir jo 
ekspertas vertintojas, Europos veiklos tobulumo modelio ekspertas vertintojas, or- 
ganizacijų lyderystės ir strategijų vertintojas. Dr. D. Serafino dėka kokybės vadybos 
studijos Ekonomikos fakultete buvo glaudžiai susietos su verslo ir viešojo sektoriaus 
organizacijų veiklos praktikos poreikiais. Moksliniai interesai: kokybės vadybos sis- 
temų įgyvendinimas paslaugų, viešojo valdymo sektoriuose ir universitetinių studijų. 

organizacijose. Dėstomi dalykai: vadyba, kokybės vadybos sistemų projektavimas 
(lietuvių ir anglų kalbomis), kokybės diagnostika ir auditas. 

Asistentė Jovita Seiliūtė 2006 m. baigė VU ekonomikos fakultetą ir įgijo vady- 
bos ir verslo administravimo bakalauro kvalifikaciją, po dvejų metų — 2008 m. ten. 
pat baigė personalo vadybos magistrantūros studijas. 2008 m. rugsėjo 1 d. priimta į 
VU Vadybos katedrą asistente. Moksliniai interesai: organizacijų socialinė atsako- 
mybė, vadovavimo psichologija, personalo valdymas. Dėstomas dalykas — vadyba. Ji 
yra parašiusi vieną mokslinį straipsnį socialinės atsakomybės tema. 

Doc. Virginijus Tamaševičius 1990 m. baigė Sankt Peterburgo (Leningrado) 
valstybinį universitetą ir įgijo ekonomisto kvalifikaciją. 1997 m. VU apgynė diser- 
taciją „Įmonių integracija į tarptautines verslo sistemas: koncepcijos formulavimas 
ir pritaikymas sektoriaus analizei“ socialinių mokslų daktaro laipsniui gauti. Nuo 
2005 m. dirba Vadybos katedros docentu. Stažavo Danijos, Kanados, Prancūzijos 
universitetuose. Mokslinių interesų sritys: verslo strateginė plėtra, tyrimų metodo- 
logijos. Dėstomi dalykai: vadyba, strateginis valdymas, tyrimo metodai. V. Tamaše- 
vičius paskelbė devynis mokslinius darbus ir metodines priemones. Aktyviai daly- 
vauja projektinėje veikloje įmonių valdymo ir strateginio planavimo klausimais. 


Vadybos katedros dėstytojų parengti vadovėliai ir metodinės priemonės: 


+ Beržinskas, G. Moralinis ir etinis asmenybės ugdymas. Vilnius: G. Beržinskas, 2004. 
216p. 

+ Beržinskas, G. Vadovo asmenybės ugdymo etika. Vilnius: Vilniaus universiteto leidykla, 
2006.311 p. 

+ Beržinskas, G. Elevacinė etika. Vilnius: G. Beržinskas, 2007. 220 p. 

+ Beržinskas, G. Elevacinė etika: Moralės doktrina lyderiams, mokytojams, šviesuoliams, 
vadovams. Kaunas: Verba vera, 2008. 350 p. 

+ Diskienė, D.; Marčinskas, A. Lietuvos vadybinis potencialas. Būklė ir perspektyvos: mono- 
grafija. Vilnius: Vilniaus universiteto leidykla, 2007. 298 p. 

+ Drūteikienė, G. Organizacijos įvaizdžio valdymas: mokomoji knyga. Vilnius: Vilniaus 
universiteto leidykla, 2007. 99 p. 

* Česynienė, R. Dardo ekonomikos teoriniai pagrindai: mokomoji knyga. Vilnius: Vilniaus 
universiteto leidykla, 1996. 76 p. 

* Česynienė, R; Diskinė, D.; Kulvinskienė, V.; Marčinskas, A.; Tamaševičius, V. Įmonių ua- 
dybos orientacijos: mokomoji knyga. Vilnius: Vilniaus universiteto leidykla, 2002. 164 p. 

+ Marčinskas, A.4 Kirlaitė, R. Vadybos metodai: mokomoji knyga. Vilnius: Vilniaus univer- 
siteto leidykla, 2001. 166 p. 

* Stancikas, R. Dardo rinkas teorija: mokomoji knyga. Vilnius: Vilniaus universiteto leidy- 
kla, 1997.112 p. 

+ Stancikas, R4 Bagdonienė, D. Visuotinės kokybės vadybos metodų taikymas organizacijoje: 
mokomoji knyga. Kaunas: Technologija, 2004. 103 p. 

+ Kulvinskienė, R.; Kirlaitė R.; Grikienė, V. Darbo laiko matavimas: mokomoji knyga. Vil- 
nius: Vilniaus universiteto leidykla, 1999. 148 p. 

+ Ruževičius, J. Kokybės vadybos metadai ir modeliai: vadovėlis. Vilnius: Vilniaus universite- 
to leidykla, 2007. 316 p. 

+ Ruževičius, J. Kokybės vadybos modeliai ir jų taikymas organizacijų veiklos tobulinimui: mo- 
komoji knyga. Vilnius: Vilniaus universiteto leidykla, 2006.216 p. 

+ Marčinskas, A.; Smilga, E. Firmos strategija: formavimas ir realizavimas: mokomoji prie- 


monė. Vilnius: Vilniaus universiteto leidykla, 1996. 74 p. 

+ "Marčinskas, A. Įmonės socialinė politika rinkos sąlygomis: mokomoji knyga. Vilnius: Vil- 
niaus universiteto leidykla, 1993. 29 p. 

+ Razauskas, R. 365 vadovo dienos: valdymo etika. Vilnius: Mintis, 1994. 252 p. 

+ Razauskas, R. ir kt. Vadyža Lietuvoje 1918-1940 metais. Vilnius: Mintis, 1991. 364 p. 


Svarbiausi katedros projektai: 


+ AB „Mažeikių nafta“ valdymo auditas, 1997 m. 

+ Vyriausybės įstaigų pavaldumo modeliai, įvertinant veiklos aplinką ir funkcinį identitetą. 
Jungtinių Tautų plėtros programa, 1999 m. 

+ Vidaus reikalų ministerijos valdymo auditas, 1999 m. 

+ Lietuvos Respublikos viešojo administravimo įstatymas (pirmoji ir antroji versijos). 

+ Lietuvos valstybinės valdymo institucijų sistemos tobulinimas, 2002 m. 

+ Nacionalinė kokybės programa, 2003-2004 m. 

+ Sveikatos priežiūros kokybės užtikrinimo programa (2004-2005 m.) 

+ Lietuvos darbo rinko konsultantų mokymai (Leonardo da Vinčio projektas), 2006 m.. 

+ Valstybinio reguliavimo sumažinimo (dereguliavimo) kryptys), 2006 m. 

+ Mokslininkų ir dėstytojų kvalifikacijos tobulinimo bazės sukūrimas Vilniaus universitete 
(ES finansuojamas projektas), 2006-2008 m. 


1968-1982 m. Vadybos katedros pirmtakė — Darbo ekonomikos katedra — pa- 
rengė daugiau kaip 1200 absolventų. 1982-1989 m. parengė per 700 specialistų. 
1997 m. katedra išleido pirmąją ir vienintelę vadybos ekspertų magistrų laidą. Nuo 
1998 m. Vadybos katedra kuravo personalo vadybos magistro studijų programą, o 
šiuo metu katedroje yra dvi magistro studijų programos: personalo vadybos ir ko- 
kybės vadybos. Abi programos nėra gausios: kasmet jas baigia po 15-18 šių sričių 
absolventų. 1998-2009 m. parengtų personalo vadybos magistrantų skaičius paro- 
dytas lentelėje. 

LENTELĖ. 1998-2009 m. parengtų personalo vadybos magistrų 
skaičius (žm.) 


1998 L 


3 uo A | 2006. | 2007 | 2008. [ 2009 
19 


15 16 | 2 (mz 


Iš lentelės matyti, kad per analizuojamą 12 metų laikotarpį sunku įžvelgti aiškias 
parengtų magistrantų skaičiaus kitimo tendencijas ir paaiškinti jų priežastis. Per šį 
laiką buvo parengta 217 personalo vadybos magistrų. Pagrindinės magistro darbų 
kryptys yra dvi. Pirmoji susijusi su personalo vadybos problematika: personalo ir 
žmogiškųjų išteklių valdymas, atlyginimų valdymas, darbo santykiai, tarpkultūrinės 
vadybos problemos, vadybinė elgsena atskirose šalyse, vadybinis potencialas, orga- 
nizacijų įvaizdžio valdymas, motyvacinės aplinkos tobulinimas, konfliktų valdymas, 
streso darbe valdymas, organizacinės kultūros valdymas ir kt. Antroji kryptis at- 
spindi kokybės vadybos programos specifiką: visuotinės kokybės vadyba, produktų 
ir paslaugų kokybės valdymas, socialiai atsakinga veikla, verslo ir viešojo sektoriaus 
organizacijų veiklos kokybė, kokybės diagnostika ir auditas ir kt. 

Abiejų katedros kuruojamų magistro studijų programų absolventai sėkmingai dir- 
ba tiek verslo organizacijose, tiek viešajame sektoriuje savo funkcinėse nišose. Pavyz- 
džiui, tarp Vadybos katedros (buvusios Darbo ekonomikos) absolventų yra ir šaliai 
nusipelniusių žmonių, iš kurių pažymėtini: buvęs Lietuvos finansų ministras, Lietuvos 
banko valdybos pirmininkas Reinoldijus Šarkinas, AB „Vingis“ direktorius Vaclovas 
Šleinota, ilgametis AB „Skraja“ prezidentas profesorius Edmundas Stancikas, televizi- 
jos laidų kūrėjas ir laidų vedėjas socialinių mokslų daktaras Vytautas Šerėnas, ilgametis 
Lietuvos darbo biržos direktorius Vidas Šlekaitis, buvęs „Sodros“ vadovas Vincas Ta- 
mulionis, AB FMĮ buvęs direktorius Šarūnas Nedzinskas, UAB „Bitė GSM“ buvęs 
generalinis direktorius ir valdybos pirmininkas Darius Masionis ir kt. 

Katedros kolektyvo nariai nuolat dalyvauja įvairiuose projektuose, bendradar- 
biauja su įvairiomis institucijomis: 

Ūkio ministerija, Vidaus reikalų ministerija, Lietuvos standartizacijos departa- 
mentu, Viešojo administravimo institutu, Europos kokybės vadybos fondu EFOM 
(Briuselis), Europos kokybės universitetų tinklu ZUN. TOM (Briuselis), tarptautine 
mokslo organizacija IGWT (Viena), OMOD (Ouality Management and Organiza- 
Zion Development), įvairiomis Lietuvos verslo organizacijų, Lietuvos darbo rinkos 
konsultavimo ir mokymo centru ir kt. 

Katedra turi savo atstovą ZEUN. TOM - akademinės ir mokslo tarybos narį, Tarp- 
tautinėje prekių mokslo asociacijoje IZGWT katedrai atstovauja jos viceprezidentas. 
Lietuvos prekių mokslo draugijos prezidentas yra katedros atstovas. Katedros na- 
riai atstovauja Lietuvos standartizacijos departamento Technikos komitetui TK 25 

„Kokybė“, Lietuvos pramonininkų programos „Best of Lithuania“ tarybai, Lietuvos 
valstybės valdymo sistemos tobulinimo komisijai. 

Katedros nariai yra daugelio Lietuvos žurnalų („Ekonomika“, „Organizacijų va- 
dyba: sisteminiai tyrimai“, „Verslas: teorija ir praktika“, „Viešasis administravimas“, 
„Informacijos mokslai“, „International Journal of Strategic Property Management)“, 
taip pat tarptautinių mokslo žurnalų („Forum Ware International“, „Commodities 
and Markets“, „Forum Ware“) redkolegijų nariai ir recenzentai. 

Katedra savo tyrimus vykdo dviem kryptimis: 

1. Organizacijų veiklos audito metodologija, metodika ir technika. 

2. Kokybės vadybos ir verslo socialinės aplinkos tyrimas. 

Kokybės vadybos magistrantūra 
(1995-2010) 


Prof; babil. dr. Juozas Ruževičius 


Kokybės vadybos magistro programos specialistai Vilniaus 
universiteto Ekonomikos fakultete pradėti rengti 1995 m. Pradžioje (1995-1998 m.) 
ši programa buvo vadinta Prekių ekspertizė, nuo 1998 m. ši specialybė pervardyta į 
Komercinės kokybės vadybą, o remiantis 2007 m. birželio 5 d. Lietuvos švietimo ir 
mokslo ministrės įsakymu Nr. ISAK-1100 patvirtintas šios programos dabartinis — 
Kokybės vadybos — pavadinimas. Nuo 2003 m. EF Kokybės vadybos magistro pro- 
grama suderinta su Europos kokybės universitetų tinklo EUN. TOM (European Uni- 
versičies Network far Total Ouality Management) Europos kokybės vadybos magistro 
programa EMPTOM (European Master Programme for Tata! Ouality Management). 
VU ir Ekonomikos fakultetas yra minėto Europos universitetų tinklo ZUN.TOM 
nariai, o Kokybės vadybos magistro programos studijų komiteto pirmininkas prof. 
Juozas Ruževičius — šio universitetų tinklo Mokslo ir akademinės tarybos narys. 

Dvi EF Kokybės vadybos programos absolventės apgynė daktaro disertacijas. 
Programos absolventė Roma Makijovaitė (dabar Vadybos katedros dėstytoja Roma 
Adomaitienė) 2002 m. VU apgynė disertaciją „Vi- ; š 

ira k k Šš „| LENTELĖ. Kokybės vadybos magis- 
suotinės kokybės vadybos formavimas Lietuvos uni-  trantūros studijų programą 1997- 
versitetuose“ (socialiniai mokslai, vadyba ir adminis- 2010 m. baigusių absolventų skaičius 


travimas). Absolventė Jelena Širaliova Kembridžo Absolventų 

universitete (University of Cambridge) 2006 m. ap- = Aekius 
= aš 2 š £ 1997 

gynė disertaciją „Alliance performance assessment: the i e 


case Of Ebe biopharmaceutical sector“ (degry of Doctor of As | 10 
Philosophy). Programos absolventė Natalija Guseva 2000 u 
taip pat baigia rengti daktaro disertaciją ir jau yra — 2001 | 12 


2 2 
išspausdinusi 12 mokslinių straipsnių. DLA 2 
Kokybės vadybos programos magistrantai yra 2004 9 


paskelbę per 20 mokslinių publikacijų, tarp jų ISI 2005 u 
kategorijos mokslo žurnaluose ir kituose Lietuvos — 205 | + 


2007 13 
mokslo tarybos pripažįstamuose recenzuojamuose ap ||| | 0 
leidiniuose, skaitę daugiau kaip 10 pranešimų tarp- 2009 16 

2010 15 


tautinėse mokslinėse konferencijose. 

Prisiminimai apie Gamybos valdymo 
katedros įkūrimą 
Dux. dr. Romualdas Razauskas 


1968 m. Vilniaus universiteto Pramonės ekonomikos fa- 
kultete nuo Pramonės ekonomikos katedros atsiskyrė Darbo ekonomikos katedra. 
Jai 1968-1978 m. vadovavo doc. Kazimieras Vyšniauskas, 1978-1982 m. - doc. Ro- 
mualdas Razauskas. 

1970-1980 m. pramonėje ir ne tik joje vyko ryškių darbo organizavimo ir val- 
dymo tobulinimo pokyčių. Tuo metu pramonė didelę dalį savo produkcijos gamino 
„į sandėlį“, pramonės įmonės veikla buvo vertinama ne pagal tai, kiek ji naudinga 
ūkiui, o pagal tai, kiek bendrosios produkcijos, įvertinus piniginiais vienetais, pa- 
gamino. Juo daugiau medžiagų ir energijos sunaudodavo, tuo bendroji produkcija 
buvo didesnė, tuo geriau dirbo gamykla ir pramonė. Todėl faktiškai visi gaminiai 
(pradedant rašikliu ir baigiant traktoriais bei staklėmis) buvo 2-3 kartus sunkesni ir 
2-3 kartus imlesni energijai, palyginti su analogiškais užsieniniais gaminiais. Valdy- 
mo kadrų tinkamumo ir patikimumo kriterijus buvo ne jų kompetencija, o partinis 
bilietas. 

Tuo laikotarpiu šviesesni protai kėlė klausimus, kad reikia pertvarkyti darbo or- 
ganizavimą ir iš esmės keisti gamybos valdymo metodus bei valdymo kadrų ruoši- 
mo, kvalifikacijos tobulinimo ir atestavimo sistemą. 

1960 m. įsteigiama Lietuvos liaudies ūkio taryba, turinti šakinių valdybų, kurios 
pagrindinė paskirtis buvo pagerinti pramonės veiklą, valdymą ir darbo organizavimą. 

Kuriamos įvairios valstybinės ir visuomeninės struktūros šiems klausimams 
spręsti. Liaudies ūkio tarybos viduje susiformuoja visuomeninė mokslinė techninė 
Darbo organizavimo taryba, kiek vėliau — Respublikinis visuomeninis darbo moks- 
linio organizavimo ir valdymo komitetas, prie Technikos namų įkuriamas Jaunųjų 
gamybos vadovų fakultetas, o Liaudies universiteto sistemoje — gamybos vadovų 
rezervo kvalifikacijos tobulinimo fakultetas, ir t. t. Organizuojamos gausios moks- 
linės konferencijos, seminarai, spausdinama daug straipsnių vadybos problemoms 
nagrinėti. 

Dėl šio įvairiapusio iššūkio, reikalaujančio iš pagrindų pertvarkyti gamybos val- 
dymą, Vilniaus universiteto Darbo ekonomikos katedroje 1975 m. darbo ekono- 
mikos specialistams įvedamas 72 val. gamybos valdymo kursas. Po kelerių metų 

gamybos valdymo kursas įvedamas ir kitų specialybių — pramonės ekonomikos, bu- 
halterinės apskaitos, prekybos ekonomikos — specialybių studentams. 

Plečiantis gamybos valdymo kursui, didėjant gausios mokslinės informacijos 
srautams, formavosi būtinybė visą tai koncentruoti viename padalinyje. Tam Švie- 
timo ir mokslo ministerijoje, Plano komitete ir kt. doc. R. Razauskas atliko didelį 
paruošiamąjį darbą — įtikino ir pagrindė, kad universitete būtinas gamybos valdymo 
mokslinis ir pedagoginis padalinys. Nemažą pastangų reikėjo doc. R. Razauskui ir 
fakulteto dekanui doc. Vytautui Grigorui įrodyti Valdymo katedros būtinumą uni- 
versiteto rektoriui prof. J. Kubiliui. Pagaliau 1982 m. doc. R. Razausko iniciatyva, 
pritarus Pramonės ekonomikos fakulteto tarybai, universiteto rektoriaus prof. J. Ku- 
biliaus įsakymu buvo įsteigta Gamybos valdymo katedra. Į naujai susiformavusią 
katedrą iš Darbo ekonomikos katedros perėjo doc. Mironas Krejeris, doc. Gedimi- 
nas Samuolis, į ją buvo pakviesti didelę valdymo praktiką turintys specialistai: doc. 
Vytautas Dudinskas, prof. Ksaveras Purvinskas ir kiti. Nuo įsteigimo 1982 m. iki 
1993 m. šiai katedrai vadovavo doc. R. Razauskas. 

1989 m. Gamybos valdymo katedra pertvarkoma į Tarptautinių ekonominių 
santykių ir vadybos katedrą, o nuo 1992 m.- į Tarptautinių ekonominių santykių 
katedrą. Vadybos kursą, kurio pradinė apimtis buvo 72 val., šiuo metu sudaro 28 sa- 
varankiški apie 600 valandų apimties kursai. 

Verslo katedros atsiradimo priešistorė ir 
veikla 2004-2010 metais" 


Dux. dr. Bronislovas Čereška, doc. dr. Zinaida Gineitienė, 
doc. dr. Vytautas Kindurys, doc. dr. Marija Kučinskienė, 
prof. babil. dr. Vytautas Vengrauskas 


1. Verslo katedros sudėtis ir struktūra 


Fakulteto katedrų mažinimo „vajus“, pradėtas 2004 m. 
pradžioje, buvo sėkmingas ir 2004 m. rugsėjo 1 d. fakultete vietoj trylikos katedrų 
beliko devynios. Didžiausia fakultete pagal dėstytojų skaičių, bakalauro studijų at- 
šakas, magistrantūros programas tapo Verslo katedra (žr. 1 pav.) 


Paslaugų ekonomikos 
katedros trys dėst. 1994 m. 


Įmonių ekonomikos katedra 
(septyni dėst. irmetodininkė) 


Dalis Kokybės vadybos 
katedros (trys dėst. ir vyr. inž) 


Verslo katedra 200409 01 (21,5 dėst) 


1 PAV. Verslo katedros sudėtis 


2. Prekybos fakulteto katedros 


Prekybos ekonomikos katedrą sudarė tuo metu dirbę 
dėstytojai — doc. M. Gregorauskas, doc. K. Lukša, vyr. dėst. A. Venckus, vyr. dėst. 
L. Butkevičius, vyr. dėst. A. Pajuodis. Naujai sukuriama katedra pagal universiteto 


* Apie Prekybos fakulteto katedras parašė doc. dr. B. Čereška, apie Prekybos ekonomikos katedrą (1963— 
2004) ir Verslo katedrą (2004-2010) - prof. habil. dr. V. Vengrauskas, apie Paslaugų ekonomikos katedrą — 
doc. dr. V. Kindurys, apie Įmonių ekonomikos katedrą - doc. dr. Z. Gineitienė ir doc. dr. Marija Kučinskienė. 


Verslo katedros atsiradimo priešistorė ir veikla 2004-2010 metais = 291 


reguliaminą turėjo turėti ne mažiau kaip penkis visu etatu dirbančius narius. Pir- 
masis Prekybos ekonomikos katedros posėdis įvyko 1963 m. rugsėjo 9 d. Jį vedė 
naujai išrinktas katedros vedėjas doc. M. Gregorauskas. Po poros dienų buvo kvie- 
čiamas neeilinis katedros posėdis, jo darbotvarkėje — viso semestro katedros darbo 
plano svarstymas ir tvirtinimas. Jau iš karto buvo nustatyta, kad eiliniai posėdžiai 
vyks kas antrą savaitę, pirmadieniais popietinėmis valandomis. Todėl visi katedros 
dėstytojai tomis valandomis neturėjo planuoti jokių užsiėmimų — nei auditorinių, 
nei visuomeninių, nei asmeninių. Dalyvauti posėdžiuose buvo privaloma. Nau- 
jai susikūrusios katedros vadovas ir visi jos nariai labai energingai pradėjo veiklą. 
M. Gregorauskas, ką tik baigęs daktaro disertacijos gynimo maratoną, atsisakęs dar- 
bo Mokslų akademijoje, turėjo didžiulį energijos perteklių, kurį pagal savo charak- 
terį turėjo išlieti prasmingoje veikloje. Jo atmintyje buvo išlikusi gyva Valgio tresto 
direktoriaus ir prekybos ministro veikla. Jis pabrėžė nuostatą, kad studentas kartu 
su teorinėmis žiniomis turi gauti ir praktinių įgūdžių, ir nuolat kartodavo, atrodo, 
K. Marksui priskiriamą posakį: Tzorija be praktikos negyva, praktika be teorijos akla. 
Tuo optimizmu užkrėtė ir kolegas, turinčius didesnį ar mažesnį praktinės veiklos 
prekyboje patyrimą. Todėl pirmojo semestro posėdžių darbotvarkėje, kurios pro- 
jektą visuomet rengdavo katedros vedėjas, buvo numatyti susitikimai su prekybos 
žinybų ir organizacijų, kurių įmonėms ir buvo rengiami prekybos ekonomistai, at- 
stovais. Doc. K. Lukša pasiūlė surengti pirmąjį pokario metais baigusiųjų prekybos 
ir prekių mokslą absolventų suvažiavimą. Tą idėją visi katedros nariai gyvai palaikė. 
A. Pajuodis pasišovė suvienodinti prekybos terminus lietuvių kalba. 

Viename pirmųjų posėdžių buvo svarstoma diplominių darbų tematika. Posėdyje 
dalyvavęs Prekybos ministerijos Organizavimo skyriaus viršininkas, kolegijos narys 
Rudolfas Kazbaras pageidavo, kad būtų rašomos kompleksinės temos svarbiausioms 
prekėms nagrinėti. Jis užtikrino, kad studentams bus sudarytos visos sąlygos rinkti 
ir apdoroti duomenis. 

Buvo susirūpinta sukurti bent kiek tuo laikotarpiu įmanomą padorią katedros 
materialinę techninę bazę. Todėl 1963 m. spalio 21 d. posėdyje buvo pritarta vyr. 
dėst. Kazimiero Kačkaus siūlymui steigti prekybos technikos kabinetą, o vyr. dėst. 
A. Venckus iškėlė mintį, kad būtų įrengtas mechanizuotas skaičiavimo kabinetas, 
kuriame tuomet norėta turėti bent vienai akademinei grupei aritmometrų VK-1 ir 
nors vieną elektroninę skaičiavimo mašiną katedroje moksliniam darbui darbuo- 
tojams ir aspirantams. Buvo paruošta paraiška prekybos įrengimams įsigyti. Taip 
pat buvo užsimota aprūpinti būsimąjį kabinetą mokomaisiais kinofilmais bei de- 
monstravimo aparatūra ir demonstruoti juos per seminarus. Visi šie užmojai buvo 
numatyti įgyvendinti per gana trumpą laiką. Katedros vedėjas raštu kreipėsi į fa- 

kulteto dekaną doc. J. Pauliukonį, kad jis „darytų visus žygius, kad prekybos organi- 
zavimo ir technikos kabinetas būtų organizuotas ne vėliau, kaip iki 1964-1965 m. 
pradžios“. 

Užbėgant įvykiams už akių — katedros vedėjas išsirūpino, kad būsimam kabi- 
netui būtų skirtas vyr. laboranto etatas. Tokį etatinį vienetą nuo 1964 m. pradžios 
rektorius J. Kubilius skyrė, tik reikėjo rasti žmogų, kuris galėtų rūpintis prekybos 
technikos kabineto komplektavimu.. 

Katedra sparčiai pradėjo savo veiklą. Priimama dirbti naujų, jaunų darbuotojų. 
Intensyvesnis tampa mokslo tiriamasis darbas. Šalia etatinių darbuotojų atskiriems 
kursams ir jų dalims skaityti priimama dėstytojų valandininkų, kurių skaičius bū- 
davo labai ribojamas. Personalo kaita buvo nedidelė, bet per visą katedros gyvavimo 
laikotarpį joje padirbėjo nemažai etatinių ir neetatinių darbuotojų. 


1 LENTELĖ. Prekybos ekonomikos katedroje dirbę darbuotojai 
(1963-2005 m.) 


El Nuo Iki 1 
1 | Kazimieras Lukša 1963 1970 + 
2 |Marijonas Gregorauskas 1963 1985 t 
3  |Alfonsas Venckus 1963 1993 i 
4 | Arvydas Pajuodis 1963 20042 

5 | Liudas Butkevičius 1963 20037 i 
6  |Kazimieras Kačkus 1963 1968 t 
7 | Rudolfas Kazbaras 1963 20022 

8 | Bronislovas Čereška 1964 2006 

9 |Julija Norkūnienė 1967 

10 | Auksė Bumelytė-Norkuvienė 1968 1972 

11 | Aldona Macelytė-Kozlovskaja 1 
12 | Vytautas Mackevičius. 1972 

13 | Vygandas Čaplikas 1974 19992 

14 | Veronika Liakaitė 1972 1978 

15 | Janina Petkevičienė 1978 1990 

16 | Aldona Damulienė 1979 20002 

17. | Jūratė Zaleskytė 1979 2008 

18 | Vytautas Vengrauskas 1993 

19 | Antanas Poviliūnas 1971 19912 

20 | Vytautas Balkevičius 2009 


Atkūrus nepriklausomybę, prasidėjo dideli visų trijų Ekonomikos fakultetų 
pertvarkymai. Jie vėl buvo sujungti į vieną didžiulį mažai valdomą fakultetą. Todėl 
reikėjo skubiai pertvarkyti katedras — kai kurias likviduoti, kai kurias (giminingo 
profilio) sujungti, steigti naujas. 

Prekybos ekonomikos katedra taip pat turėjo persitvarkyti. Tarpfakultetinė Po- 
litinės ekonomijos katedra 1990 m. buvo pavadinta Ekonomikos teorijos katedra, o 
po poros metų visiškai pakeitė profilį ir 1992 m. tapo Paslaugų ekonomikos katedra. 
Pasikeitė kai kurie jos darbuotojai — persiorientavo skaityti naujus kursus. Bet fa- 
kultete reikėjo mažinti bendrą katedrų skaičių. Todėl jos po tam tikro laiko būda- 
vo reorganizuojamos ir sujungiamos. 1994 m. prie Prekybos ekonomikos katedros 
prijungiama Paslaugų ekonomikos katedra, bet po ilgų diskusijų bazinės katedros 
pavadinimas dar nekeičiamas, nors aiškiai išsiskiria naujos magistrų programos: 
prekyba, paslaugos, draudimas, turizmas. 

Katedros vedėjas semestro pradžioje sudarydavo viso pusmečio katedros posė- 
džių plano projektą, kuris būdavo apsvarstomas posėdyje ir su nedideliais nukry- 
pimais (papildymais bei pakeitimais) vykdomas per semestrą. Kiekvienais metais 
katedros posėdžiuose nagrinėjami klausimai pasikartodavo. Keisdavosi tik jų in- 
terpretacija — atitikdavo to laikotarpio politinę ar ekonominę situaciją. Posėdžių 
darbotvarkės kartais būdavo pakeičiamos ir papildomos — tai priklausė nuo šalyje 
vykstančių politinių įvykių ar būdavo daroma gavus aukštesniųjų instancijų nurody- 
mus. Vyraudavo metodinio, mokslinio ir organizacinio pobūdžio klausimai, būdingi 
rudens arba pavasario semestrui. 

Antai, kiekvieną rudenį neišvengiamai būdavo aptariami (tiesą sakant, tai labiau 
informacinio pobūdžio) pirmojo kurso komplektavimo klausimai. Nors nei kate- 
dra, nei fakultetas jokios įtakos neturėdavo, bet, remdamiesi universiteto priėmimo 
komisijos skelbiamais duomenimis ir susipažinę su jau priimtų studentų asmens 
bylomis, apie tai informuodavo katedros narius. Ekonomikos fakultete dar buvusio 
dekano M. Gregorausko buvo įvesta gana graži tradicija atskiroje knygoje sure- 
gistruoti visus į pirmąjį kursą priimtus studentus ir pateikti apie juos svarbiausius 
duomenis: kokią mokyklą baigė, kokiais pažymiais išlaikė stojamuosius egzaminus, 
kokią užsienio kalbą mokėsi vidurinėje mokykloje, ar skirti stipendiją, bendrabutį, 
ir kai kuriuos kitus duomenis. L. Butkevičius, tapęs prodekanu, nurodė surašyti 
duomenis ir apie stojančiųjų konkursą, surinktų balų skaičių ir kitus ne mažiau 
įdomius dalykus, kurie būdavo viešai paskelbiami per pirmakursių imatrikuliaciją 
ir pagyvindavo šiaip jau gana monotonišką procedūrą. (Tokie įdomūs suvestiniai 
duomenys, išlikę dviejose kanceliarinėse knygose, buvo perduoti saugoti į Ekono- 
mikos fakulteto muziejų). 

Prekių mokslo katedra yra seniausia katedra Prekybos fakultete — senesnė už 
Ekonomikos fakultetą, nes buvo įkurta dar prieškario Vytauto Didžiojo universite- 
to Teisių fakultete apie 1938 m., bet pirmaisiais metais taip ir nepradėjo bent kiek 
aktyvesnės veiklos. 

Pirmasis šios katedros vedėjas buvo chemijos mokslų kandidatas docentas Jonas 
„Acus-Acukas (1885-1976 m.). Vilniaus universiteto Prekių mokslo katedrai vado- 
vavo nuo 1944 iki 1952 m. Jo nuopelnas buvo tai, kad pirmasis Vilniaus universitete 
įsteigė Prekių muziejų, jį globojo, kiek leido sąlygos, karo metais stengėsi išsaugoti 
jo eksponatus. Po karo naujai sutvarkė, atkūrė ir nuolat pildė naujais eksponatais. 
J. Acus-Acukas parašė pirmąjį Lietuvoje vadovėlį „Prekių mokslo pagrindai“ (1949). 
Dėstė pramoninių prekių mokslo kursą. 

Po priverstinio išvarymo iš universiteto J. Acus-Acukas pradėjo dirbti Kaune, 
Lietuvos žemės ūkio akademijoje dėstė chemiją. Yra paskelbęs straipsnių prekių 
mokslo, chemijos, ekonomikos klausimais. 

1952 m. katedros vedėju buvo paskirtas Petras Mačiulis (1919-1961). Šias parei- 
gas ėjo iki 1961 m. Dėstė maisto prekių mokslą nuo 1949 iki 1961 m., 1957 m. ap- 
gynė technikos mokslų kandidato disertaciją, 1959 m. jam buvo suteiktas docento 
mokslinis vardas. 

1961 m. Prekių mokslo katedros vedėju buvo paskirtas doc. Juozas Pričinauskas 
(1917-1998). Katedros vedėju išdirbo iki 1978 m. Jis 1940 m. buvo baigęs Šiau- 
lių prekybos mokyklą, 1947 m. Vilniaus universiteto Ekonomikos fakultetą. 1951— 
1961 m. dirbo Lietuvos mokslų akademijos Ekonomikos institute. 1957 m. apgynė 
kandidato disertaciją, 1967 m. jam buvo suteiktas LSSR nusipelniusio ekonomisto 
vardas, 1964 m. docento mokslinis vardas. Dėjo labai daug pastangų, kad išliktų 
Prekių muziejus, rūpinosi išlaikyti ir tinkamai saugoti senus eksponatus, nuolat pa- 
pildydavo naujais. Prekių pavyzdžius nuolat demonstruodavo studentams, ypač na- 
grinėdamas prekių gamybos ir eksploatavimo defektus. Parašė nemažai mokomųjų 
priemonių studentams. Pavyzdžiui: „Pramonės prekių ydos“ (1967), „Aprangos pre- 
kių asortimento ir kokybės tyrimas“ (1970). Bet daugiausia pastangų įdėjo, ruošda- 
mas dvikalbį „Prekių žodyną“, kurio išleidimą finansavo Prekybos ministerija. 

1978 m. katedrai pradėjo vadovauti jaunas, energingas techn. m. kandidatas 
Gediminas Beržinskas. Jis dėstė pramoninių prekių mokslą. Kandidato disertaciją 
apgynė 1969 m. Vadovaudamas katedrai aktyviai dirbo mokslinį darbą, kurį vaini- 
kavo sėkmingai apgintas habilitacinis darbas. Paskui jam buvo suteiktas mokslinis 
profesoriaus vardas. Katedrai vadovavo iki 1988 m. 

1988 m. nauju katedros vedėju buvo išrinktas „tikras prekiamokslis“, baigęs mūsų 
fakulteto pramoninių prekių mokslo specialybę, Maskvos G. V. Plechanovo liaudies 
ūkio instituto stacionarinę aspirantūrą ir apgynęs kandidato disertaciją doc. Juozas 
Ruževičius. Jis gana energingai įsitraukė į katedros mokslinę ir pedagoginę veiklą, 
daug; pats rašė ir reikalavo iš kitų katedros narių rašyti metodines priemones stu- 
dentams, dalyvavo tarptautinėje prekių mokslo veikloje. Jam teko nelabai šlovinga 

pareiga — būti paskutiniu šios katedros vedėju, nes, pertvarkant trijų fakultetų orga- 
nizacinę struktūrą, Prekių mokslo katedra 1991 m. buvo panaikinta, o darbuotojai 
išskirstyti į kelias katedras. Kartu su katedra buvo sunaikintas ir Prekių muziejus, 
eksponatai išmesti į sąvartyną, sunaikinta visa įranga. Taip baigė dienas seniausia 
Ekonomikos fakulteto katedra ir vienintelis Lietuvoje Prekių muziejus, gyvavęs 
daugiau kaip 50 metų. 

Katedroje dirbo doc. J. Acus-Acukas, doc. P. Mačiulis, vyr. dėst. A. Milaknis, 
doc. J. Kriaučiūnas, doc. K. Vaištarienė, doc. J. Pričinauskas, doc. G. Milvydienė, 
doc. A. Jucevičiūtė-Paškonienė, doc. I. Degutytė-Povilanskienė, vyr. dėst. V. Stane- 
vičius, vyr. dėst. A. Mikalauskas, P. Steponavičius, doc. J. Libonas, vyr. dėst. J. Šiau- 
čiūnienė, vyr. dėst. H. Rabačiauskas, vyr. dėst. Z. Kėvelaitis, dėst. M. Dūdėnas, doc. 
J. Baltėnienė, doc. R. Baltėnas, prof. G. Beržinskas, doc. J. Ruževičius ir kiti. 

Materialinio ir techninio aprūpinimo ekonomikos katedra buvo įkurta 1968 m., 
atskyrus dalį darbuotojų nuo Liaudies ūkio ekonomikos katedros. Jos branduolį su- 
darė darbuotojai, dėstę ne tik materialinio techninio aprūpinimo ekonomikos, bet 
ir liaudies ūkio planavimo dalykus (prof. J. Bučas, doc. I. Lapėnas, doc. P. Kiube- 
ris, ekon. m. kand. A. Sausanavičiūtė-Bartkienė). Jie 1970 m. sudarė naujai įkurtos 
Pramonės ekonomikos katedros branduolį. Katedroje dirbo doc. J. Stankevičius, 
vyr. dėst. A. Savaniauskas, prof. A. Morkevičius, vyr. dėst. G. Smolenskas, vyr. dėst. 
R. Laškovienė, dėst. L. Gudkovas, prof. V. Pranulis, doc. R. Minelga, prof. S. Urbo- 
navičius, vyr. dėst. L. Matulaitytė ir kt. 

Pirmuoju katedros vedėju buvo paskirtas Juozas Stankevičius, 1958 m. baigęs 
Ekonomikos fakulteto prekybos ekonomikos specialybę. Dar studijuodamas dirbo 
Liaudies ūkio ekonomikos katedroje laborantu, baigęs studijas buvo pakviestas dirb- 
ti universiteto prorektoriumi ūkio reikalams, nuo 1966 m. dėstė materialinio tech- 
ninio aprūpinimo organizavimą ir planavimą, 1967 m. apgynė ekonomikos mokslų 
kandidato disertaciją, 1972 m. jam buvo suteiktas mokslinis docento vardas. 

1979 m. katedros vedėju buvo išrinktas Antanas Morkevičius, dirbęs katedroje 
nuo 1967 m., dėstęs medžiagų naudojimo normavimą. Docento vardas jam buvo 
suteiktas 1970 m., profesoriaus — 1980 m. Tai buvo antras ir paskutinis šios katedros 
vedėjas. 1990 m. katedra keičia pavadinimą į Gamybos priemonių prekybos katedra, 
0 1991 m. transformuojama į Marketingo katedrą. Jos vedėju išrinktas į katedrą 
grįžęs jos auklėtinis, jau apgynęs habilitacinį darbą, prof. Vytautas Pranas Pranu- 
lis. Panaikinus katedrą, jos darbuotojai buvo paskirstyti į kitas katedras pagal savo 
kvalifikacinę kryptį. Dauguma persiorientavo skaityti marketingo kursą, kiti iš viso 
nutraukė pedagoginę veiklą. 

3. Prekybos ekonomikos katedros veikla 
1963-1993 m. 


Prekybos ekonomikos katedra Vilniaus universitete buvo 
įkurta 1946 m. Jos vedėju buvo paskirtas doc. K. Lukša. 1946 m. katedra buvo įjung= 
ta Liaudies ūkio ekonomikos katedrą. Ekonomikos fakultete pamažu didėjant stu- 
dentų ir dėstytojų skaičiui, 1963 m. Liaudies ūkio ekonomikos katedra vėl buvo 
reorganizuota į dvi. Viena jų buvo Prekybos ekonomikos katedra. 

1963 m. rugsėjo pirmoji — savarankiško darbo pradžia. Čia glaustai apibendrin- 
sime katedros mokslinę pedagoginę veiklą, mokymo, mokslo tiriamąjį darbą, ryšius 
su praktika bei kitomis aukštosiomis mokyklomis. 1993 m. buvo minimas katedros 
trisdešimtmetis. 

Katedros vedėjais yra buvę prof. ekon. m. dr. M. Gregorauskas (1963-1969 m.), 
doc. A. Pajuodis (1969-1974 m.), doc. L. Butkevičius (1974-1978 m.), doc. B. Če- 
reška (1978-1993 m.). 


3.1. Mokslinė pedagoginė veikla 


Kadangi Ekonomikos fakultete prekybos specialistai buvo 
rengiami dar prieš katedros įkūrimą, tai pirmieji katedros nariai buvo doc. ekon. m. 
dr. M. Gregorauskas, doc. K. Lukša, vyr. dėst. ekon. m. kand. A. Pajuodis, vyr. dėst. 
ekon. m. kand. A. Venckus, vyr. dėst. L. Butkevičius, vyr. dėst. Kazimieras Kačkus, 
dėstę prekybos ekonomikos, organizavimo, technikos ir kitus dalykus Liaudies ūkio 
ekonomikos katedroje. 

Katedros vedėju iki 1969 m. rugsėjo buvo prof. ekon. m. dr. M. Gregorauskas. 
Šiuo laikotarpiu (1963-1969 m.) katedra kūrėsi, stiprėjo, populiarėjo. Katedros na- 
rių būrį 1964 m. papildė vyr. dėst. B. Čereška, 1963 m. — vyr. dėst. Rudolfas Kazba- 
ras. R. Kazbarui išėjus dirbti į Prekybos ministeriją, į katedrą 1967 m. buvo priimta 
J. Narkūnienė. 

1966 m. A. Venckui, 1969 m.— A. Pajuodžiui suteikiamas docento mokslinis 
vardas. 1969 m. vyr. dėst. L. Butkevičius apgina disertaciją „Valstybinės prekybos 
sukūrimas ir išvystymas Lietuvoje“ ekonomikos kandidato mokslo laipsniui gau- 
ti. Tais pačiais metais disertaciją apgina ir V. Šinkūnaitė (Stankevičienė). Po metų 
kandidato disertaciją „Lietuvos vartotojų kooperacijos sistemos visuomeninio mai- 
tinimo tolesnio išvystymo ir tobulinimo keliai“ apgina vyr. dėst. B. Čereška, o „Maž- 
meninio prekybinio tinklo perspektyvinis išvystymas Vilniaus mieste“ — R. Kaz- 
baras. 1972 m., baigęs aspirantūrą, į katedrą atėjo vyr. dėst. Vytautas Mackevičius, 
1974 m. - vyr. dėst. Vygandas Čaplikas. 1973 m. V. Mackevičius apgynė kandidato 


Verslo katedros atsiradimo priešistorė ir veikla 2004-2010 metais 297 


disertaciją „Prekių atsargos ir jų normavimas didmeninėje prekyboje (Lietuvos var- 
totojų kooperacijos duomenų pagrindu)“, o 1974 m.- V. Čaplikas „Mažmeninio 
prekybos tinklo planavimas ir organizavimas regione“. 

Per pirmąjį dešimtmetį katedros kolektyvas pasipildė jaunais dėstytojais, turin- 
čiais mokslo laipsnį, nariai (prof. M. Gregorauskas, doc. A. Venckus, doc. A. Pajuo- 
dis) subrendo kaip žymūs mokslininkai. 

Ypač svarbus vaidmuo organizuojant katedros mokslinę veiklą tenka jos pirma- 
jam vedėjui prof. M. Gregorauskui. Katedra pati pradėjo rengti prekybos mokslo 
specialistus, turinčius mokslo laipsnį, kai kurie jų vėliau pasiliko katedroje. 

Pirmųjų aspirantų moksliniai vadovai buvo doc. K. Lukša, prof. M. Gregorauskas, 
doc. A. Venckus, doc. A. Pajuodis. Apie katedros aspirantų rengimą 1963-1979 m. 
galima spręsti iš 2 lentelės duomenų. 


2 LENTELĖ. Katedros aspirantų skaičius 1963-1979 m. 


Išviso Rezultatai 

Disertantų moksliniai vadovai | vadovauta | [Apgynė disertaciją Tęsia darbą | Nuvaukė darbus 
Prof. M. Gregorauskas 17 10 3 4 

Doc. K. Lukša 4 2 1 1 

Doc. A. Pajuodis: 4 2 | 1 1 

Doc. A.Venckus 1 Į 1 E | E 

Kiti 5 = 3 || 2 

Iš viso 31 15 || 8 813 
Stacionarinė aspirantūra 13 8 2 3 
Neakivaizdinė aspirantūra 18 7 | 5 6 


Reikia pažymėti, kad disertantų moksliniai vadovai ir katedra buvo reiklūs aspi- 
rantų darbams, dėl to ketvirtadalis aspirantų darbų neparašė. 

1972 m. kandidato disertaciją apgynė V. Vengrauskas, 1973 m. — Albinas Jovaiša, 
1974 m. - M. Stasiulionis ir Gina Burneckytė (Pajuodienė), 1975 m. - A. Bumelytė 
(Norkuvienė), 1978 m. Aldona Juknytė ir Algirdas Trepuila, 1979 m. — Vytautas 
Pranas Sūdžius, Ala Kanonovič ir Gintautas Šiulys. 1980 m. kandidato disertaciją 
„Kolūkinė prekyba ir jos tobulinimas Lietuvoje“ apgynė vyr. dėst. J. Narkūnienė. 

Po 1980 m. aspirantų skaičius gerokai sumažėjo. Tai lėmė objektyvios ir subjek- 
tyvios priežastys. Prie pirmųjų reikėtų priskirti fakultetą baigusių absolventų menką, 
suinteresuotumą dirbti mokslo tiriamąjį darbą. Į pensiją išėjus žymiems Lietuvos 
mokslininkams, nebuvo jiems lygiavertės pamainos. Kaip subjektyvias priežastis ga- 
lima paminėti nelabai aktyvias katedros pastangas ieškoti ir pritraukti į aspirantūrą 
ar prekybos ekonomikos ir organizavimo laboratoriją perspektyvius žmones. Tačiau 
katedros indėlis rengiant dėstytojus, turinčius mokslo laipsnį, mokslininkus aukšto- 
sioms mokykloms, mokslo tiriamiesiems institutams yra nemažas. 


298 Vilniaus universiteto Ekonomikos fakultetas. 1940-2010 


3 LENTELĖ. Prekybos ekonomikos katedros etatinių dėstytojų sudėtis ir 
kaita 1963-1993 m. 


A Perėjoiš Tiaudies Bal 5 Buvo katedros 

Etatiniai katedros dėstytojai | Gkioskonomikas || Naujai | Išėjoj pensiją | nariai 1994 0901 

ž Iarkikos priimti arkitą darbą || (+) 
Prof. M. Gregorauskas 1963 = 1985 = 
Doc. K. Lukša 1963 - 1970 - 
Doc. A. Venckus, 1963 - 1993 = 
Doc. A. Pajuodis 1963 = - + 
Doc.L. Butkevičius 1963 = - + 
Vyr. dėst. K. Kačkus 1963 - 1968 Ž 
Doc. B. Čereška = 1964 Ž + 
Doc. R. Kazbaras - 1963 - + 
Vyr. dėst. Auksė Bumelytė. - 1968 1972 - 
Doc. V. Mackevičius = 1972 = + 
Doc. V. Čaplikas. - 1974 = + 
Doc. J. Narkūnienė - 1967 - + 
Vyr. dėst. Aldona Macelytė - 1970 1973 - 
(Kozlovskaja). 
Dėst. Veronika Liakaitė - 1972 1978 - 
Dėst. Janina Petkevičienė - 1978 1990 - 
Vyr. dėst. A. Damulienė. - 1979 - + 
Vyr. dėst. J. Zaleskytė E 1979 E + 
Prof. V. Vengrauskas - 1993 - + 


Iš 2 lentelės matome, kad po 1980 m. katedros etatinių dėstytojų sudėtis beveik 
nesikeičia. Iš vienos pusės, tai džiugina — rodo jos narių brandą moksliniam, peda- 
goginiam darbui, iš kitos pusės, kelia rūpestį katedros atsinaujinimas. 

Reikia pažymėti, kad iki 1991 m. katedroje dirbo po 2-3, kai kuriais metais ir 
daugiau dėstytojų, kuriems tai buvo ne pagrindinė darbovietė, ir dėstytojų valandi- 
ninkų. Kai kurie jų turėjo mokslo vardą ir laipsnį, kiti buvo praktikai. Jie taip pat 
nemažai prisidėjo rengiant prekybos specialistus. 

Perinamasis į rinkos ekonomiką laikotarpis yra sunkus ir sudėtingas, reikalaujan- 
tis iš esmės pertvarkyti katedros mokslinę pedagoginę veiklą. 


3.2. Mokymo darbas 


Mokymo proceso organizavimui, jo kokybei įtakos turėjo ne tik katedros dės- 
tytojų kvalifikacija, bet ir mokymo programų turinys, jų atnaujinimas. Mokymo 
programos buvo keičiamos dažnai, bet kiekvieną kartą jose didėjo skirtų visuome- 
nės dalykams ir mažėjo skirtų specialybės dalykams valandų skaičius. Iki 1964 m. 

prekybos ekonomistų studijų trukmė buvo penkeri metai, nuo 1964-ųjų — ketveri 
metai. Vėliau vėl buvo grįžta prie penkerių metų studijų trukmės. Katedra siekė, kad 
būtų tobulinami mokymo planai, t. y. kad jie nebūtų standartiniai. Katedros vedėjo 
doc. B. Čereškos iniciatyva išimties tvarka buvo gautas leidimas parengti ir dirbti 
pagal savarankišką, o ne centralizuotą sąjunginį mokymo planą. Deja, šį eksperi- 
mentą užblokavo tuometinis Vilniaus universiteto prorektorius doc. B. Sudavičius. 
Žinoma, atliktas darbas nenuėjo veltui — jis palengvino naujų savarankiškų mokymo 
planų sudarymą atkūrus Lietuvos Respublikos Nepriklausomybę. 

Mokymas Ekonomikos fakultete vyko trimis formomis: dienine, vakarine ir ne- 
akivaizdine. Į prekybos ekonomikos specialybės (visas mokymo formas) konkursas 
visą laiką buvo vienas iš didžiausių. 

Katedrai reikėjo sumanumo, siekiant įtraukti studentus, ypač dieninio skyriaus, 
į mokslo tiriamąjį darbą. Jie rengė pranešimus spec. seminarams, dalyvavo studentų 
mokslinės draugijos veikloje. Dalis studentų (kai kuriais metais net 15-20) dirbo 
pagal ūkiskaitines sutartis. 

Katedros posėdžiuose dažnai buvo svarstomi dieninio, vakarinio, neakivaizdi- 
nio mokymo proceso gerinimo klausimai. Nuo 1982 m. buvo uždarytos vakarinės 
studijos, nes Vilniaus mieste susidarė prekybos specialistų, turinčių aukštąjį išsila- 
vinimą, perteklius. Kai kurie stojantieji į vakarinę mokymo formą apskritai nedirbo 
prekyboje. 

Be abejo, katedra nagrinėjamu laikotarpiu nemažai nuveikė rengdama prekybos 
specialistus, turinčius aukštąjį išsilavinimą. Tai rodo 4 lentelės duomenys. 


4 LENTELĖ. 1963-1993 m. parengta prekybos specialistų 


(I Dieninis Vakarinis == K Vidutiniškai 
skyrius skyrius skyrius: | kasmet 
1963-1968 13 = 39 152 30 
1968-1973 117 168 131 416 83 
1973-1978 154 198 94 446 89 
1978-1983 138 93 110 341 68 
1983-1988 136 126 107 369 74 
1988-1993 152 = 215 367 73 
Išviso 810 585 696 2091 70 


4 lentelėje matome įvairiomis mokymo formomis parengtų specialistų skaičių, 
tačiau tai nieko nesako apie jų kokybę. 

Per 30 metų katedra parengė daugiau kaip 2 tūkst. prekybos specialistų, iš kurių 
38,7 proc. teko dieninei, 33,3 proc. — neakivaizdinei ir 28 proc. — vakarinei mokymo 
formai. Pažymėsime, kad neakivaizdinė ir vakarinė mokymo formos neatgyveno, 

jas reikia tobulinti. Dieninio mokymo studentams susiradus darbą, iškyla tolesnio 
mokymo klausimas. 

1990 m. sujungus Pramonės ekonomikos, Prekybos ir Ekonomikos fakultetus, 
buvo palikta komercijos specialybė, kuri apėmė visas prekybos, užsienio prekybos, 
paslaugų firmų vadybos, prekių ekspertizės specializacijas. Dar esant Prekybos fa- 
kultetui 1990 m. pradžioje buvo svarstomas Komercijos instituto įkūrimo klausi- 
mas. Tam klausimui pritarė fakulteto taryba, o rektorius prie šio klausimo žadėjo 
grįžti vėliau. Pagrindinės komercijos instituto veiklos kryptys būtų buvusios: 

+ komercijos specialistų akademinis rengimas, 

* specialistų perkvalifikavimas ir kvalifikacijos tobulinimas, 

* rinkos, komercinių santykių ir marketingo mokslo tiriamieji darbai. 

Komercijos instituto įkūrimas buvo grindžiamas tokiais motyvais: 

1. Didėja komercijos žinių ir specialistų paklausa. Todėl stichiškai steigiasi 
trumpalaikės privačios, kooperatinės verslo, komercijos mokyklos, kurių soli- 
dumas abejotinas ir mokymo lygis neaukštas. Vilniaus universitetas vieninte- 
lis galėtų komercijos specialistų rengimą organizuoti ir vykdyti deramai aukš- 
tu metodiniu ir dalykiniu lygiu, panaudodamas visų fakultetų potencialą. 

2. Komercijos institutui juridinio asmens statusas leistų gauti Prekybos, Ma- 
terialinių išteklių ministerijų, „Lietkoopsąjungos“ ir verslininkų asociacijų, 
paramą, o tai teiktų galimybių pasitelkti Lietuvos ir užsienio aukšto lygio 
specialistus. 

3. Tokio instituto įkūrimas sukeltų pastebimą visuomeninį rezonansą ir sudary- 
tų prielaidas ieškoti ir pretenduoti į geresnės kokybės papildomą pastatą. 

4, Komercijos instituto įkūrimui pritaria Lietuvos Respublikos Vyriausybė ir 
suinteresuotos žinybos. 

5. Didesnės atsakomybės suteikimas naujam kolektyvui sukurtų papildomus 
stimulus ir galimybes kelti mokymo lygį, plėsti ir tvarkyti materialinę bazę, 
užsidirbti papildomų lėšų, siekti prestižo, leistų operatyviau ir racionaliau 
tvarkyti ūkinius bei buitinius ir finansinius reikalus dėl ekonomiško lėšų nau- 
dojimo, reiklumo didinimo. 

6. Būtų įtvirtintas Vilniaus universiteto prioritetas komercijos specialistų rengi- 
mo srityje. 

7. Susidarytų sąlygos pradėti taikyti ateityje perspektyvų komercinį (apmoka- 
mą) mokymą, taip mažinant biudžetinių lėšų sąnaudas. 

8. Šiaip jau negausios komercijos srities pedagoginės ir mokslinės pajėgos būtų 
sukoncentruotos į vieną kolektyvą, galintį vykdyti mokymo, mokslinį ir kva- 
lifikacijos tobulinimo darbus universitetiniu lygiu. 

Prekybos ekonomikos katedra pateikė fakulteto studijų programų rengimo komi- 
tetui savo nuostatas „Dėl bendrų studentų kontingento formavimo principų“, „Dėl 
komercijos studijų tęstinumo neakivaizdiniu būdu“. Po ilgų diskusijų, minčių dėl nau- 
jos bakalauro studijų programos fakulteto komitetuose ir taryboje nebuvo atsižvelgta 
į pagrįstus Prekybos ekonomikos katedros pasiūlymus ir buvo priimta plataus profilio 
„verslo vadybos ir administravimo“ krypties bakalauro studijų programa. 1993 m. lap- 
kričio 18 d. (protokolas Nr. 16) universiteto senatas Ekonomikos fakultetui patvirtino 
kvalifikaciją „ekonomikos ir verslo administravimas ir vadyba“. Iš buvusių Prekybos 
fakulteto specialybių beliko nuo trečiojo kurso viena atšaka — komercija. 

Primygtinai brukama dviejų pakopų šešerių metų (bakalauro ir magistro) JAV 
universitetų mokymo sistema neleido bakalauro programoje turėti atšakų ar spe- 
cializacijų. Pirmieji dveji metai buvo skiriami bendrauniversitetinėms studijoms, o 
kitus dvejus metus atšakose jau buvo sektorinių dalykų. Atsirado naujos kvalifika- 
cijos — vadybos — bakalauras, kuris gali dirbti visose pramonės ir paslaugų sektorių 
įmonėse bei viešajame sektoriuje. Toks kvalifikacijos universalumas (tai buvo galima 
patvirtinti ir 2009 m.) kažin ar yra geriausias variantas ir verslininkų požiūriu. 


3.3. Mokslo tiriamasis darbas 


Mokymo proceso gerinimas betarpiškai siejasi su katedros 
dėstytojų mokslo tiriamuoju darbu. Tik dėstytojai, dirbantys mokslo tiriamąjį dar- 
bą, gali gerokai daugiau duoti studentams, juos labiau sudominti prekybos mokslo 
paslaptimis. 

Mokslo tiriamasis darbas katedroje suintensyvėjo 1966 m. prie jos įkūrus pre- 
kybos ekonomikos ir organizavimo mokslinių tyrimų laboratoriją, kuriai iš pradžių 
vadovavo doc. A. Venckus, vėliau — Artūras Trapulionis ir M. Dūdėnas. Prekybos 
ekonomikos ir organizavimo mokslinių tyrimų laboratorija buvo įkurta Prekybos 
ekonomikos katedros iniciatyva, susitarus su Prekybos ministerija ir „Lietkoopsą- 
junga“. Metiniai šių žinybų asignavimai mokslo tiriamiesiems darbams buvo numa- 
tyti po 10 tūkst. rb. Katedroje ir laboratorijoje formavosi teorinio ir praktinio pobū- 
džio mokslo tiriamojo darbo kryptys. Katedra sudarė pirmą perspektyvinį mokslo 
tiriamojo darbo planą, kuriame buvo numatytos šios kryptys: 

1. Prekybos Lietuvoje vystymosi apibendrinimas. 

2. Prekybos materialinės techninės bazės vystymas mažmeninėje prekyboje, vi- 

suomeniniame maitinime, didmeninėje prekyboje. 

3. Prekybos atskiromis prekių grupėmis tobulinimas. 

4. Vartojimo klausimai. 

Labai panaši buvo ir prekybos ekonomikos ir organizavimo laboratorijos nagrinė- 
jamų problemų tematika. Temų vadovai buvo doc. K. Lukša, prof. M. Gregorauskas, 
doc, A. Venckus, doc. A. Pajuodis, laboratorijos vedėjas A. Trapulionis. Laboratorijoje 
atlikti darbai ne tik leido suteikti tam tikrą paramą prekybos praktikai, bet ir pa- 
dėjo katedros nariams bei laboratorijos darbuotojams glaudžiau sieti teorines žinias 
su praktika, tobulinti kvalifikaciją. Pagal Prekybos ministerijos, „Lietkoopsąjungos“ 
valdybos bei kitų organizacijų užsakymus prekybos laboratorija 1966-1970 m. išna- 
grinėjo 17 temų. Per šį laikotarpį atlikta darbų už 199 484 rb, iš jų 53 proc. teko Pre- 
kybos ministerijai ir 42 proc. „Lietkoopsąjungai“. Didėjo ne tik prekybos ekonomikos 
ir organizavimo mokslinių tyrimų darbų apimtis, bet ir darbuotojų skaičius. 1974 m. 
laboratorija tapo pavaldi fakultetui, o „Lietkoopsąjunga“ nuo 1975 m. įsteigė savo 
mokslinių tyrimų laboratoriją ir ryšius su fakultetu nutraukė, 

Laboratorija 1966-1980 m. užbaigė nagrinėti 37 temas ir atliko darbų už 
841,5 tūkst. rb. 

1969-1974 m. buvo atlikta didelių mokslo tiriamųjų darbų. 1969-1970 m. vy- 
riausybės pavedimu buvo atliktas stambus mokslo tiriamasis darbas „Darbo našumo 
Lietuvos prekyboje kėlimo keliai“ (vadovas — prof. M. Gregorauskas, atsak. vykdy- 
tojai — doc. A. Pajuodis, vyr. dėst. A. Bumelytė, vyr. dėst. B. Čereška, asp. V. Ven- 
grauskas). 

Prekybos ministerijos ir „Lietkoopsąjungos“ užsakymu 1971-1972 m. atlikti 
moksliniai tyrimai tema „Audinių, siuvinių ir trikotažo gaminių prekybos organi- 
zavimo tobulinimas Lietuvoje atsižvelgiant į perspektyvinį rinkos talpumo pasikei- 
timą“ (vadovas — doc. A. Pajuodis, vykdytojai — A. Kozlovskaja, V. Liakaitė, A. Tra- 
pulionis). 

Prekybos ministerijos užsakymu buvo parengti svarbiausių Lietuvos miestų 
mažmeninės prekybos ir visuomeninio maitinimo įmonių tinklo perspektyvinio 
plėtojimo planai (vadovas — doc. A. Pajuodis), valstybinės prekybos sandėlių, šal- 
dytuvų, bulvių, daržovių ir vaisių saugyklų perspektyvinio plėtojimo ir išdėstymo 
planai (vadovas — prekybos laboratorijos vedėjas A. Trapulionis). 

Katedra ir toliau vykdė vyriausybės pavedimus, prisidėjo atliekant kompleksinį 
darbą „Lietuvos gyventojų aptarnavimo sferos plėtojimo 1976-1990 m. problemos“ 
(vadovas — prof. M. Gregorauskas, vykdytojai — doc. A. Venckus, doc. A. Pajuodis, 
vyr. dėst. B. Čereška, V. Vengrauskas). 

Intensyvus katedros, prekybos ekonomikos ir organizavimo mokslinės laboratori- 
jos mokslo tiriamasis darbas 1969-1990 m. padėjo katedrai kartu su Prekybos minis- 
terija, „Lietkoopsąjunga“, Prekybos moksline technine draugija suorganizuoti šešias 
mokslines konferencijas: „Prekybos tinklo perspektyvinio vystymo ir ekonominės re- 

formos prekyboje diegimo problemos“ (1969), „Prekybos vystymo devintajame pen- 
kmetyje (1971-1975) problemos“ (1971), „Prekybos tobulinimo problemos“ (1973), 
„Keliai tobulinti Lietuvos prekybos valdymą ir techninį apginklavimą dešimtą pen- 
kmetį“ (1977), „Organizaciniai ir ekonominiai prekybos ir visuomeninio maitinimo 
plėtojimo klausimai“ (1978), „Prekybos ir visuomeninio maitinimo materialinės tech- 
ninės bazės plėtojimo ir tobulinimo problemos dvyliktą penkmetį“ (1985). 

Tam tikra prasme apie katedros, jos etatinių dėstytojų nuveiktą mokslo tiriamąjį 
darbą galima spręsti iš parengtų mokomųjų, metodinių priemonių, paskelbtų straips- 
nių, dalyvavimo mokslinėse konferencijose. Šie duomenys pateikti 5 lentelėje. 

5 LENTELĖ. Prekybos ekonomikos katedros dėstytojų ir aspirantų 1963- 


1993 m. paskelbtų svarbiausių straipsnių, išleistų mokomųjų ir metodinių 
priemonių skaičius ir apimtis 


= Metai 
Pavadinimas 1963— | 1968- | 1973- | 1978- | 1983- | 1988- | Išviso 
1968 | 1973 | 1978 | 1983 | 1988 | 1993 | 

MOKOMOSIOS PRIEMONĖS: 

skaičius 3 2 4 3 6 10 28 
apimtis (sp. 1.) 135 72 171 16,2 361 40 1301 
Metodinės priemonės: 

skaičius 1 1 = 7 A 8 22 
apimtis (sp. 1.) 10 10 - 195 73 | 136 424 
STRAIPSNIAI MOKSLINIUOSE ŽURNALUOSE, KNYGOSE: 

skaičius 12 20 23 22 12. Aljjė23 112 
apimtis (sp 1.) 69 107 1,2 104 64 | 13 569 
KONFERENCIJŲ PRANEŠIMAI, PRANEŠIMŲ SANTRAUKOS: 

skaičius 5 17 27 27 6 14 96 
apimtis (sp. l.) 13 27 50 38 06 18 152 
STRAIPSNIAI KITUOSE ŽURNALUOSE, LAIKRAŠČIUOSE: 

skaičius 3 15 13 17 24 76 
apimtis (sp.l) 04 22 10 28 44 60 168 
Iš viso: 

skaičius 24 55 58 72 46 79 334 
apimtis (sp.l.) 231 238 343 527 548 727 2614 


Daugiausia metodinių, mokomųjų priemonių parengė ir išleido doc. A. Venckus, 
doc. V. Mackevičius, doc. A. Pajuodis. Be to, nagrinėjamu laikotarpiu katedros na- 
riai išspausdino 112 straipsnių moksliniuose žurnaluose ir 96 pranešimų santraukas 
konferencijų medžiagos rinkiniuose. Visa tai patvirtina didžiulį katedros nuveiktą 
darbą leidžiant mokslinę literatūrą, ginant savo pozicijas moksliniuose žurnaluose, 
konferencijose. 

Glaudūs katedros ryšiai su Prekybos ministerija, „Lietkoopsąjunga“ taip pat tu- 
rėjo įtakos katedros mokslinio darbo tematikai. Tačiau reikia pažymėti, kad katedros 


304 Vilniaus universiteto Ekonomikos fakultetas. 1940-2010 


mokslo tiriamajam darbui didelę įtaką turėjo ir tuometinės sistemos nuostatos. Dėl 
to šiam darbui nebuvo skiriama pakankamo dėmesio, o stengiamasi formaliai gerai 
sutvarkyti šio darbo atskaitas. Be to, atsiskaitymui už mokslo tiriamąjį darbą buvo 
panaudojami darbai, atlikti pagal ūkines sutartis, nes dauguma katedros narių dirbo 
pagal ūkinių sutarčių temas. Tai, iš vienos pusės, duodavo daug praktinės medžiagos 
pedagoginiam darbui, o iš kitos — pagyvindavo mokslo tiriamąjį darbą. 

1990 m. prekybos ekonomikos ir organizavimo mokslinių tyrimų laboratorija 
buvo likviduota, kartu baigėsi ir ūkinės sutartys. Tačiau ir naujomis sąlygomis kate- 
dros nariai (doc. V. Mackevičius, doc. A. Pajuodis, doc. A. Venckus, doc. B. Čereška) 
dalyvavo rengiant Prekybos įstatymo projektą, o doc. A. Pajuodis — Vartotojų tei- 
sių gynimo įstatymo projektą. Suprantama, katedra nepakankamai įsitraukė į šalies 
prekybos, maitinimo pertvarkymo procesą. 


3.4. Ryšiai su praktika, kitomis aukštosiomis 
mokyklomis 


Katedra bendradarbiavo su Prekybos ministerija, „Lietkoopsąjunga“, vykdydama 
jų užsakymus. Be to, dieninio skyriaus studentai gamybinę, priešdiplominę praktiką 
atlikdavo šių žinybų prekybos ir visuomeninio maitinimo įmonėse. Taigi katedros 
dėstytojai nebuvo atitrūkę nuo praktikos. Jie, dirbdami pagal ūkiskaitines sutartis, 
lankydami studentus gamybinės praktikos vietose, matė teorijos ir praktikos ato- 
trūkį. 

Katedra palaikė ir stiprino ryšius su SSRS respublikų ir kitų šalių aukštosiomis 
mokyklomis. Didžioji tokių ryšių dalis buvo palaikoma individualiai. Betarpiškus kon- 
taktus su Vokietijos, Suomijos, Lenkijos, Slovakijos, Rusijos, Baltarusijos, Ukrainos, 
Latvijos, Estijos aukštųjų mokyklų mokslininkais užmezgė V. Čaplikas, B. Čereška, 
A. Pajuodis, V. Mackevičius. Katedra buvo sudariusi bendradarbiavimo sutartis su La- 
tvijos universitetu, Bratislavos aukštąja ekonomikos mokykla, Krokuvos ekonomikos 
akademija, Leningrado prekybos institutu. Taip bendradarbiaujant, minėti katedros 
nariai stažavo SSRS respublikų ir kitų šalių aukštosiose mokyklose, taip pat priėmė 
stažuoti mokslininkus savoje Prekybos ekonomikos katedroje. Bendradarbiavimas su 
kitomis aukštosiomis mokyklomis pasireiškė katedros narių dalyvavimu (su praneši- 
mais) mokslinėse konferencijose. Tačiau po 1990 m..tai tapo retenybe. Manant, kad šią 
praktiką reikia atnaujinti, į katedros organizuojamą jubiliejinę konferenciją (1993 m.) 
buvo pakviesta mokslininkų iš gretimų šalių aukštųjų mokyklų. 

Tam tikrų Prekybos ekonomikos katedros veiklos korektūrų padarė 1990 m. 
Prekybos fakulteto įjungimas į Ekonomikos fakultetą. Fakultete vykstanti mokymo 

proceso pertvarka palietė ir prekybos specialistų rengimą. Pagal JAV pavyzdį buvo 
pereinama prie plataus verslo administravimo ir vadybos specialistų rengimo. Tik 
magistrantūroje numatyta komercijos specializacija. Naujų universalus profilio stu- 
dijų programų rengimas iš esmės panaikins prekybos specialybę, dėl to, suprantama, 
problemiškas katedros likimas. Bus tokia Prekybos katedra ateityje ar ne, parodys 
laikas. Tačiau katedra per savo gyvavimo trisdešimtmetį nuveikė didelį prekybos 
specialistų, turinčių aukštąjį išsilavinimą, rengimo, pedagoginio personalo, moks- 
lininkų ugdymo darbą, dirbo mokslo tiriamąjį darbą, bendradarbiavo su kitų šalių 
aukštosiomis mokyklomis. 

Iš Prekybos fakulteto beliko bakalauro studijų programos Verslo vadyba ir admi- 
nistravimas komercijos šaka ir magistrantūros studijų Prekybos programa, o už- 
sienio šalių universitetuose yra prekybos fakultetai arba atskira Prekybos vadybos 
bakalauro studijų programa. 


4. Prekybos ekonomikos katedros veikla 
1994-2004 metais 


Prekybos ekonomikos katedros vedėju 1993-2004 m. 
dirbo prof. habil. dr. V. Vengrauskas 


4.1. Pedagoginė veikla ir studijos 


Pereiti prie naujų bakalauro studijų programų — vadinasi, 
pradėti dėstyti naujo turinio dalykus, kuriems rengti Vakarų Europos universite- 
tų vadovėlių bibliotekoje nebuvo. Dėstytojai patys įvairiais būdais ieškojo reikiamų 
vadovėlių ar knygų, kopijavo jas, vertė į lietuvių kalbą ir taip buvo kuriami atskirų 
dalykų konspektai. Be to, ir pačiose studijų programose nuolat vyko pokyčiai, t. y. 
seni dalykai buvo keičiami naujais ir t. t. Katedros dėstytojams laikotarpis, kai buvo 
pereinama prie naujos mokymo ir studijų sistemos, kuri buvo nukopijuota ne nuo 
Vakarų Europos šalių, o nuo JAV, buvo sudėtingas ir sunkus. Dėl to ir Lietuvoje į 
naują kopijuojamą JAV aukštojo mokslo sistemą buvo žiūrima nevienodai. Kai ku- 
rie dėstytojai, aukštosios mokyklos, ministerijos vadovai pritarė šiai dviejų pakopų 
mokymo sistemai ir ją sparčiai diegė, o kita — mažesnė — dalis manė, kad reikia kurti 
savo aukštojo mokslo sistemą, atsižvelgiant į ankstesnę ir Vakarų Europos universi- 
tetų patirtį. Juk Lietuva yra Europoje, o ne JAV. Galima teigti, kad aukštojo mokslo 
reforma Lietuvoje truko visą nagrinėjamą laikotarpį, o tai rodo ją buvus nevykusią. 

Katedra, jos dėstytojai buvo ir bus realūs visų reformų įgyvendintojai ir dėl to kie- 
kviena iš jų apie jas gali daug ką pasakyti ir teigiamo, ir neigiamo. Jie gali palyginti 
buvusią ir esamą mokymo sistemas. 

1994 m. katedros dėstytojų sudėtis gerokai pasikeitė — nuo rudens semestro į ją 
atėjo prof. A. Sausanavičius, doc. B. Vengrienė, doc. V. Kindurys ir metodistė Ro- 


berta Grinkytė. 
6 LENTELĖ. Prekybos ekonomikos katedros etatinių dėstytojų sudėtis ir kai- 
ta 1994-2004 m. 
iš Metai 
Etatiniai katedros | Perėjo iš Paslaugų „ššlojpensiąar | 12 Katedros 
dėstytojai ekonomikos Naujai priimti Kaas dėstytojai 
katedros 
Prof. V. Vengrauskas 
Doc.L. Butkevičius 20000831 
Doc.V. Čaplikas 1999 0628 
Doc. B. Čereška 
Doc. A. Damulienė. 2001 0630 
Doc. R. Kazbaras 1998 0831 
Doc. V. Mackevičius 
Doc. J. Narkūnienė 
Prof. A. Pajuodis 2001 0930 
Doc.J. Zaleskytė. 
Doc. J. Žemgulienė 
Doc. L. Belinskaja 1995 
Doc. V. Balkevičius 
Doc. R. Darulis 
Doc. V. Kindurys 1994 
Doc. B. Vengrienė. 1994 
Prof. A. Sausanavičius 1994 2001 0630 
Doc. R. Lazutka 19940831 
Asist. A. Mikalauskienė 20010121 
Doc.V. Sūdžius 1997 2005 
Asist. Darius Jokubauskas 2001 2006 
Metod. Birutė Judita 
Kėvelaitienė 
Metod. R. Grinkytė 1994 
Metod..L. Sakanienė 1994 


Katedra pasipildė dviem docentais ir profesoriumi, bet svarbiausia — atsinešė 
savo įdirbį rengiant paslaugų specialistus, t. y. naujai bakalauro studijų programos 
krypčiai paslaugų vadyba. Šias ir kitas paslaugų studijų galimybes puoselėjo Paslau- 


gų ekonomikos katedra. 

1993 m. pabaigoje iškilo problema dėl komercijos studijų tęstinumo neakivaiz- 
diniu būdu. Keletą metų į neakivaizdines studijas buvo priimama be stojamųjų eg- 
zaminų, atrenkant kandidatus pagal darbo stažą, pobūdį, darboviečių rekomendaci- 
jas, pokalbio priėmimo komisijoje rezultatus. Pirmenybė buvo teikiama baigusiems 
ekonominio profilio aukštesniąsias mokyklas (technikumus). Stojančiųjų skaičius 
faktiškai nebuvo ribojamas. Mokslas mokamas. Bet jau treti metai ši praktikoje pa- 
siteisinusi priėmimo tvarka panaikinta. Įgyti aukštąjį išsimokslinimą baigusiems 
aukštesniąsias mokyklas tapo nebeįmanoma nei dienine, nei neakivaizdine forma, 
nes po trejų ir daugiau metų pertraukos išlaikyti stojamuosius egzaminus iš viduri- 
nės mokyklos kurso yra nerealu. Tai rodo daugiametė patirtis. 

Neteisinga manyti, kad neakivaizdinė mokymo forma paseno. Ją reikia tobulinti, 
didinti reikalavimus tiek studentams, tiek dėstytojams, sudaryti sąlygas dirbantiems 
vyresniųjų kursų studentams pereiti į neakivaizdinį mokymą. 

Todėl buvo siūloma: 

= atsisakyti stojamųjų egzaminų tiems stojantiesiems į neakivaizdinį skyrių, kurie 
yra baigę aukštesniąsias ekonominio profilio mokyklas ir turi darbo stažą, 

+ neriboti jų priėmimo skaičiaus ir nebijoti vadinamųjų „nubyrėjimų“, 

* studijos mokamos, mokesčio dydį nustatyti ne simbolinį, bet realų. Įvairinti 
mokėjimo formas, 

+ laikytis nuostatos nepriimti į neakivaizdinį skyrių einamaisiais metais baigu- 
sių vidurines mokyklas, nes jų darbo stažas dažnai būna fiktyvus, 

+ neriboti studijų laiko, bet už kiekvienus studijų metus imti nustatytą mokes- 
ų 

+ baigusiems aukštesniąsias mokyklas leisti studijuoti pagal specialiai paruoštas 
programas, vengiant dubliuoti jau išklausytus dalykus ir sudaryti sąlygas už- 
baigti studijas per trumpesnį laiką, 

+ sudaryti sąlygas, kad bent du kartus per mėnesį (o geriau kartą per savaitę) 
nustatytu laiku būtų galima rasti katedrose dėstytojus konsultacijoms, įskai- 
toms, egzaminams, 

+ praktikuoti mokamų rašytinių paskaitų ir konspektų leidimą neakivaizdinin- 
kams, 

* pageidaujant neakivaizdininkams, sudaryti sąlygas savaitgaliais dirbti labora- 
torijose, rengti atskirų dalykų paskaitų ciklus, 

+ gerai baigusiems pagrindines studijas sudaryti sąlygas tęsti studijas magis- 
trantūroje. 

Reikia konstatuoti, kad dėl biurokratinių trukdžių šie pasiūlymai iš esmės nebu- 

vo priimti, bet pamažu kai kurie jų buvo įgyvendinti. 

1995 m. spalį Vilniaus universitete vykusiame renginyje (mugėje-seminare 
„Mokslas verslui“) doc. V. Kindurys, skaitydamas pranešimą, pristatė Ekonomikos 
fakulteto mokslinių tyrimų ir specialistų rengimo potencialą ir verslininkams tei- 
kiamų paslaugų įvairovę, apibūdino bendradarbiavimo su jais galimybes. Diskusijų 
metu į tai reagavo tuometinis Lietuvos draudikų asociacijos prezidentas A. Stan- 
kevičius. Jis kreipėsi į universiteto rektorių ir išdėstė labai rimtus motyvus rengti 
draudimo paslaugų verslo įmonėms specialistus. Taip pat buvo pateiktas dalykiškai 
pagrįstas užsakymas Ekonomikos fakulteto vadovams organizuoti draudimo vady- 
bos specialistų rengimą. 

Fakulteto dekanas prof. S. Martišius, teigiamai reaguodamas į tokį „užsakymą“, 
pavedė doc. V. Kinduriui organizuoti tokių specialistų rengimo studijų programą, 
parinkti dėstytojus ir specialistus, gebančius dėstyti gana specifinius dalykus, rengti 
jų programas. Tokie dalykai Ekonomikos fakultete ir kituose gimininguose Lietuvos 
universitetų fakultetuose nebuvo dėstomi. Dėstytojų grupė: soc. m. dr. L. Belinskaja, 
doc. V. Balkevičius, doc. V. Kindurys, doc. V. Mackevičius, doc. J. Narkūnienė rengė 
atitinkamų dalykų programas, o Draudimo vadybos bakalauro pakopos nuo trečiojo 
kurso studijų programą, kaip verslo administravimo ir vadybos studijų programos 
atšaką, ėmėsi kurti soc. m. dr. L. Belinskaja ir doc. V. Kindurys. Tokia programa 
buvo patvirtinta universiteto senato posėdyje 1996 m. gegužės 30 d. Nuo šių metų 
rugsėjo 1 d. pagal šią programą pradėjo studijuoti 19 studentų. Taigi Lietuvoje pir- 
mą kartą buvo pradėti rengti aukštos kvalifikacijos draudimo specialistai. 

Siekdami gerinti šios studentų grupės mokymo sąlygas ir padėti jiems įsidarbinti 
baigus studijas, 1996 m. lapkritį Lietuvos draudikų asociacijos prezidentas A. Stanke- 
vičius ir Ekonomikos fakulteto dekanas prof. S. Martišius pasirašė bendradarbiavimo 
sutartį. Asociacija įsipareigojo padėti rengti draudimo specialistus — pagal galimybes 
aprūpinti mokomąja literatūra, faktine bei metodine medžiaga ir techninėmis mo- 
kymo priemonėmis. Ji tarpininkauja, sudarydamas sąlygas fakulteto dėstytojams ir 
studentams stažuoti draudimo įmonėse bei gauti jiems reikalingą faktinę medžiagą. 

Asociacija ieško galimybių kvalifikuotus draudimo įmonių specialistus įvairiomis 
formomis įtraukti į studentų mokymo procesą, informuoja fakultetą apie galimybes 
įsidarbinti absolventams draudimo įmonėse. 

1994 m. pabaigoje ir 1995 m. pradžioje katedros dėstytojai rengė magistrantūros 
studijų programas Prekyba ir Paslaugų vadyba. 1995 m. rudenį buvo suformuotos 
dvejų metų trukmės magistrantūros studijų grupės „Prekyba“ ir „Paslaugų vadyba“. 
Faktiškai nuo 1995 m. Prekybos ekonomikos katedra pamažu transformavosi į Pre- 
kybos ir paslaugų ekonomikos katedrą. Galima teigti, kad paslaugų grupės dėstytojų 
atėjimas į katedrą ją ne tik sustiprino, bet ir išplėtė jos veiklą. 

Po pokalbio su Prekybos ekonomikos katedros vedėju prof. V.Vengrausku 1996 m. 
gruodžio 20 d. Valstybinio turizmo departamento direktorius A. Petrauskas raštu 
kreipėsi į universiteto rektorių, prašydamas įdiegti turizmo vadybos specializaciją 
Ekonomikos fakultete, nes jokiame kitame Lietuvos universitete tokie specialistai 
nebuvo rengiami. Tačiau vietiniai ir išoriniai naujų studijų programų įteisinimo biu- 
rokratiniai barjerai sutrukdė įgyvendinti šį prašymą. Nesulaukęs teigiamos reakcijos 
į šį pageidavimą, 1997 m. rugsėjo 5 d. Valstybinio turizmo departamento direkto- 
rius vėl kreipėsi į universiteto rektorių ir Ekonomikos fakulteto dekaną, prašydamas 
pradėti rengti turizmo vadybos specialistus. Tačiau ir šį kartą fakulteto vadovybės 
nuomonė buvo, kad tokios atšakos fakultetui nereikia, o svarbiausia — dar padidėtų 
pedagoginio krūvio valandų skaičius, kartu šiek tiek ir išlaidos. Tokios perspektyvios 
verslo atšakos studijų atsisakymas reiškė, kad fakultetas prarado galimybę rengti 
specialistus didžiuliam paslaugų sektoriui. 

Stengiantis šiuolaikiškai, pagal vakarietiškus standartus rengti draudimo vady- 
bos specialistus, soc. m. dr. L. Belinskajos iniciatyva 1998 m. vasarį buvo pasira- 
šyta trišalė sutartis tarp Švedijos draudimo instituto (IFU), Vilniaus universiteto 
Ekonomikos fakulteto ir Lietuvos draudikų asociacijos. Pagrindinis šios sutarties 
tikslas — teorinis ir praktinis Lietuvos draudimo specialistų (dėstytojų, studentų, 
praktikų) mokymas, parama rengiant atskirų draudimo vadybos programos dalykų 
konspektus, mokomąsias priemones, mokomosios literatūros (anglų kalba) kom- 
plektavimas, parama įrengiant draudimo vadybos kabinetą. 

Bendradarbiaujant su Švedijos draudimo instituto dėstytojais ir ekspertais buvo 
tobulinama Draudimo vadybos magistrantūros pakopos studijų programa, įdieg- 
ta 1998 m. rugsėjį. 2000 m. magistro diplomai buvo įteikti pirmiesiems dešimčiai 
Draudimo vadybos magistrantūros studijų programos atstovų. 

Pastaraisiais metais daug dėmesio buvo skiriama Paslaugų vadybos magistro 
studijų programai tobulinti. Iš pradžių buvo siekiama rengti plataus profilio paslau- 
gų vadybos specialistus įvairių paslaugų šakų įmonėms (organizacijoms). Paskui ši 
programa buvo pertvarkyta taip, kad studentai, kurie to pageidauja, įgytų daugiau 
turizmo ir viešbučių ūkio vadybos žinių. 

Apibendrinant reikia pažymėti, kad „paslaugiečių“ atėjimas į katedrą ją ne tik su- 
tvirtino narių skaičiumi, bet ir studijų ir mokslo tiriamuoju darbu, nes jų dėka buvo 
parengta ir įtvirtinta Draudimo vadybos bakalauro studijų programos atšaka, taip pat 
Paslaugų vadybos ir Draudimo vadybos magistrantūros studijų programos. Iškilo būti- 
numas keisti Prekybos ekonomikos katedros pavadinimą. Jį doc. V. Kindurys 2000 m. 
fakulteto konferencijos medžiagoje pagrindė. Katedros nuomonei dėl jos pavadinimo 
keitimo nepritarė fakulteto taryba, nors dėl to buvo ne kartą diskutuota. 

Katedra stiprino ryšius su praktika ir prekybos srityje. 1998 m. pasirašė bendra- 
darbiavimo sutartį su Lietuvos prekybos įmonių asociacija. Be to, katedra yra šios 
asociacijos narė. Žinoma, katedra nepakankamai išnaudoja asociacijos narės galimy- 
bes, nors tam tikras bendradarbiavimas vyksta kasmet. 

1995-2003 m. katedros kuruojamų bakalauro studijų programos komercijos ir 


draudimo vadybos atšakas baigė 761 asmuo (žr. 7 lentelę). 
7 LENTELĖ. 1995-2003 m. parengti komercijos, draudimo vadybos, verslo 
organizavimo atšakų bakalaurai, 
Atšakų | Komercijos atšaka TE Vadybos atšaka 
Išviso 
Metai | Dienst. | Vakarst. | Neakst. | Dien.st. | Vakarst. | Neak.st. 
1995 73 58 131 
1996 81 14 95 
1997 52 35 90 
1998 46 3 49 
1999 46 15 24 85 
2000 55 3 23 81 
2001 44 6 16 66 
2002 42 19 20 | 81 
2003 44 15 24 83 


Komercijos atšaka visą nagrinėjamą laikotarpį išliko paklausi, baigiančiųjų neaki- 
vaizdines šios atšakos studijas skaičius atskirais metais svyruoja daugiausia. Draudimo 
vadybos atšaką taip pat renkasi pakankamai studentų. Antrojo kurso vadybos ir verslo 
administravimo krypties studentams reikia didesnio atšakų pasirinkimo, pavyzdžiui, 
vietoj dviejų komercijos grupių galėjo būti komercijos ir turizmo verslo atšakos. Tai 
galima padaryti tik minimaliai padidinus išlaidas penkiems privalomiems atšakos da- 
lykams, o pasirenkamieji dalykai gali likti tie patys. Atšakų buvimas mūsų fakultete 
yra vienas iš pranašumų, nes kituose Lietuvos universitetuose jų nėra. 

Prekybos, Paslaugų vadybos, Draudimo vadybos magistrantūros studijų progra- 
mas kasmet baigia palyginti nedaug studentų. 

Viena vertus, magistrantūroje yra parengiami aukštos kvalifikacijos specialistai ir 
dėl to jų nereikia daug, o tiek, kokia yra paklausa. Kita vertus, fakulteto vadovybės 
nuomone, geriau turėti mažiau magistro programų, bet daugiau magistrantų, ir dėl 
to išlaidos bus mažesnės, nei esant didesniam magistro programų skaičiui. Štai ir 
kyla klausimas, ar magistrantūra yra specialybės įgijimas, ar panašiai kaip bakalauro 
studijos — bendro vos universalaus profilio. Tai esminis klausimas, nes čia fakultetas 
norėdamas taip pat gali įgyti pranašumų palyginti su kitais universitetais, kuriuose 
tokių magistrantūros studijų programų nėra. 

8 LENTELĖ. 1997-2003 m. parengti Prekybos, Draudimo vadybos, Paslaugų 
vadybos ir Gamybos vadybos programų magistrai 


| Išviso 

1995 

1996 | 

1997 12 16 28 
1998 7 13 20 
1999 i 10 | 21 
2000 14 10 10 34 
2001 E] 12 9 || 34 
2002 12 9 Į 9 30 
2003 “ “ 13 35 


2002-2004 m. buvo diskutuojama dėl katedrų skaičiaus mažinimo fakultete, 
studijų programų atnaujinimo. Paprastai tariant, tai buvo didelio sujudimo, pertvar- 
kymo laikotarpis, kai buvo neaišku, ką su kuo ir dėl ko jungs. 2000 m. jubiliejinėje 
Ekonomikos fakulteto konferencijoje pasiūliau du naujos fakulteto organizacinės 
struktūros pertvarkymo variantus: pirmas — penki institutai, antras — trys institutai 
vietoj trylikos katedrų. Institutai būtų gavę daugiau savarankiškumo, palyginti su 
katedra, ir tai kažkam fakultete buvo nepriimtina. Tokių studijų ir mokslo institutų 
yra Kauno technologijos universiteto Socialinių mokslų fakultete, mūsų universite- 
to Komunikacijos fakultete. Deja, jungdami ir draskydami katedras faktiškai nieko 
naujo studijų ir mokslo srityse nepasiekėme. 


4.2. Mokslo tiriamasis darbas 


Nagrinėjamu laikotarpiu katedros nariai dirbo metodinį 
mokslo tiriamąjį darbą. 1994 m. doc. A. Pajuodis apgynė habilitacinį darbą „Maž- 
meninės prekybos teritorinė organizacija“. 1995-ųjų pabaigoje A. Pajuodžiui buvo 
suteiktas profesoriaus vardas. Katedros narių publikacijų skaičius 1994-2004 m. pa- 
rodytas 9 lentelėje. 

Kiekvienas katedros narys parengė dėstomo dalyko mokomąją knygą arba mo- 
kymo metodinę priemonę, nes ir bibliotekoje iki 2000 m. vadovėlių, knygų nebuvo 
pakankamai. Mokomosios medžiagos leidimas buvo svarbus katedros narių darbas, 
nors nagrinėjamu laikotarpiu buvo išleistos penkios monografijos (doc. V. Čapliko 
„Prekybos prognostinis modelis“, A. Pajuodžio „Mažmeninės prekybos teritorinė 
organizacija“, V. Kindurio „Paslaugų marketingas“ ir „Draudimo paslaugų marke- 


312 Vilniaus universiteto Ekonomikos fakultetas. 1940-2010 


9 LENTELĖ. Prekybos ekonomikos katedros dėstytojų ir doktorantų 1994— 
2004 m. paskelbtos svarbiausios publikacijos 


Pavadinimas 1994-1999 | 1999-2004 | Iš viso 

Monografijos 3 2 5 
Straipsniai monografijose 2 2 2 
Vadovėliai 2 Z 2 
Kolektyvinio vadovėlio bendraautoriai E 4 4 
Mokomosios knygos Ei 4 4 
Mokymo metodinės priemonės 12 2 4 
Kitos knygos - 2 Ž 
Straipsniai Lietuvos recenzuojamuose mokslo leidiniuose, įtrauktuose į 1 25 26 
kitas moksl. duomenų bazes 

Kituose recenzuojamuose leidiniuose, 53 8 61 
Mokslo populiarinimo leidiniuose. 12 6 18 
Užsienio recenz. leidin, įtraukt. į kitas mokslo inf. duomenų bazes. - 1 1 
Užsienio kituose recenz. mokslo leidiniuose. E 1 1 
Straipsniai recenzuojamuose leidiniuose, publikuojančiuose E 1 1 
konferencijų medžiagą 

Lietuvos konferencijų medžiaga. E 7 7 
Užsienio tarptautinių konferencijų medžiaga - 6 6 
Konferencijų pranešimų tezės recenzuojamuose leidiniuose 96 = 96 
Lietuvos ir kituose leidiniuose. 96 - E 
Užsienio kituose leidiniuose 18 E 18 


tingas“, V. Vengrausko, N. Langvinienės „Projektavimo paslaugų tyrimo metodo- 
logija ir jų plėtra“. Prof. A. Pajuodis yra vadovėlio „Marketingas“ bendraautoris, 
taip pat vadovėlio „Mažmeninės prekybos marketingas“ autorius, doc. B. Vengrie- 
nė - vadovėlio „Mikroekonomika“ bendraautorė. Laiku išleistas tuo metu buvo doc. 
V. Kazbaro vadovėlis „Prekybos įmonės steigimas“. Kadangi keitėsi mokslo publika- 
cijų vertinimas, tai katedros nariai turėjo persiorientuoti į mokslinių straipsnių skel- 
bimą Lietuvos recenzuojamuose mokslo žurnaluose. Dėl to tokių straipsnių daugiau 
publikuota 1999-2004m., negu 1994-1999 m. 

Katedros doktorantų 1994-2004 m. nebuvo daug. 

Pirmasis laikotarpis (1994-1999 m.) doktorantams buvo sunkus, nes jie ne tik 
studijavo ir rašė disertaciją, bet ir visi dirbo. Faktiškai be papildomo darbo buvo sun- 
ku išgyventi, tačiau tai neigiamai veikė jų tiesioginį darbą. Dėl to katedros dokto- 
rantai laiku neparengė disertacijų, o kai kurie dėl disertacijos rengimo plano nevyk- 
dymo buvo išbraukti iš doktorantūros. 2000 m. daktaro disertaciją tema „Pacientų 
maitinimo Lietuvos ligoninėse paslaugų organizacinės ir ekonominės problemos“ 
apgynė J. Žemgulienė (vadovas doc. B. Čereška) ir „Lietuvos sveikatos priežiūros 
rinka“ — R. Stašys (vadovas prof. A. Sausanavičius). Baigusių magistrantų darbas 

10 LENTELĖ. Prekybos ekonomikos katedros doktorantų skaičius 
1994-2004 m. 


Rezultatai 


KAA, AA, |. Išvbo L - (EE 
Disertantų moksliniai vadovai vadovauta said [reidų | Nutraukė darbą 


Bronius Duoba (1995) 
Vad. prof. A. Sausanavičius, 


1998 m. 


Rimantas Stašys (1995) 
Vad. prof. A. Sausanavičius, 


2001 m. 


Valerija Simanauskienė (19967) 
Vad. prof A. Pajuodis 


2001 m. 


Simonas Skupas (1997) 
Vad. prof. V. Vengrauskas 


2000 m. 


Dainius Bernotas (2000) 
Vad. doc. dr. R. Lazutka 


2002 m. 


Jurga Kamienienė (2001) 
Vad. prof. V. Vengrauskas 


20080527 
(paties prašymu) 


Kristina Vasiliauskaitė (2001) 
Vad. prof. V. Vengrauskas 


2006 m. 


Robertas Ivanauskas (2001) 


Vad. prof. A. Pajuodis 


2008 m. 


katedroje neviliojo, nors ne vienam gabiam buvo siūloma. Viena iš pagrindinių prie- 
žasčių — mažas atlyginimas, ekonomikos augimo laikotarpiu labiau viliojo darbas 
versle. Katedra toliau rengė mokslines-praktines konferencijas. Išleistoje jų medžia- 
goje yra daug katedros narių publikacijų. 1994-1999 m. vyko keturios respublikinės 
mokslinės-praktinės konferencijos: 


2 PAV. Konferencijos „Prekybos moks- 
las ir praktika“ medžiagos antraštinis 
puslapis 


1. Prekybos mokslas ir praktika. 1994 m. 

2. Prekybos mokslas ir praktika. 1995 m. 

3. Prekybos mokslas ir praktika. 1996 m. 

4. Prekybos, paslaugų mokslas ir praktika. 

1998 m. 

1994 m. respublikinė mokslinė-praktinė konfe- 
rencija buvo skirta Prekybos ekonomikos katedros 
veiklos trisdešimtmečiui paminėti (žr. 2 pav.). Pra- 
nešimą apie katedros veiklą 1963-1993 m. padarė 
jos vedėjas prof. V. Vengrauskas. 

2004 m. Vilniaus universiteto 425 metų su- 
kakties ir Prekybos ekonomikos katedros veiklos 
keturiasdešimtmečiui paminėti įvyko respubliki- 
nė mokslinė konferencija „Paslaugų verslo plėtros 
problemos integravimosi į Europą procese“. Kon- 

ferencijoje dalyvavo Kauno technologijos universiteto, Klaipėdos universiteto, Vil- 
niaus kooperacijos kolegijos, Vilniaus verslo kolegijos, Bratislavos, Brno, Minsko, 
Latvijos, Estijos, Lenkijos universitetų atstovai. Iš 29 išspausdintų konferencijos 
medžiagos straipsnių devyni buvo iš užsienio šalių. Katedra priartėjo prie tarptau- 
tinių konferencijų organizavimo lygio. Katedros nariai ir užsienio šalių universitetų: 
mokslinėse konferencijose skaitė pranešimus, straipsniai buvo išspausdinti konfe- 
rencijų medžiagoje. Katedra kiekvienais metais sėkmingai vykdė mokslo tiriamojo 
darbo temos „Paslaugų verslo plėtros problemos ir perspektyvos“ (2000-2004 m.) 
užduotis. 

Į katedros mokslo tiriamąjį darbą buvo bandoma įtraukti ir studentus. Jie dalyva- 
vo mokslinėse konferencijose. 2003 m. balandžio 10 d. vykusioje fakulteto studentų 
mokslinėje konferencijose dalyvavo 11 komercijos atšakos studentų ir vienas Prekybos 
studijų programos magistrantas. Jų pranešimų tezės buvo išleistos atskira knygele. 

Doc. V. Kindurio iniciatyva 2003 m. studentų mokslinėje konferencijoje draudi- 
mo vadybos magistrantai ir draudimo vadybos bakalauro atšakos studentai organi- 
zavo atskirą draudimo vadybos sekciją, kurioje pranešimus skaitė keturi magistrantai 
ir penki bakalauro atšakos studentai. Analogiškai 2004 m. fakulteto studentų moks- 
linėje konferencijoje — 17 komercijos, draudimo vadybos bakalauro atšakų studentų 
ir magistrantų. Pranešimų tezės publikuotos. Tai įžanga į mokslo tiriamąjį darbą. 
Dėl to svarbu yra ne konferencijos dalyvių skaičius, o jų pranešimų kokybė. Katedra 
šioms studentų mokslinėms konferencijoms turėtų skirti daugiau dėmesio. 


4.3. Ryšiai su prekybos įmonėmis, 
kitomis aukštosiomis mokyklomis 


Katedra palaikė iki 1994 m. turėtus ryšius su prekybos 
įmonėmis, kitomis šalies ir užsienio aukštosiomis mokyklomis. Kaip minėjau, ka- 
tedra 1998 m. pasirašė bendradarbiavimo sutartį su Lietuvos draudikų ir Lietuvos 
prekybos įmonių asociacijomis. Mokslinių-praktinių konferencijų metu katedros 
dėstytojai bendrauja su kitų Lietuvos ir užsienio universitetų dėstytojais, vyksta į 
kitų šalių universitetų organizuojamas mokslines konferencijas. Nors katedra yra 
pagrindinė fakulteto, universiteto ląstelė, nuo kurios daug priklauso studijų koky- 
bė, mokslo tiriamojo darbo lygis, užsienio ryšiams palaikyti, bendradarbiauti labiau 
tinka fakulteto lygmuo. Atskiri katedros mokslininkai gali turėti gerus asmeninius 
ryšius su užsienio universitetų mokslininkais, tačiau pasirašyti kokių nors bendra- 
darbiavimo sutarčių negali, nes formaliai reikėtų fakulteto lygmens. Negalima men- 
kinti katedros vaidmens plėtojant ryšius su analogiškomis kitų Lietuvos ir užsienio 

universitetų katedromis. Formaliai katedroje susidarė dvi mokslo tiriamojo darbo 
kryptys: prekyba ir paslaugos, nors plačiaja prasme prekyba taip pat yra paslaugos. 
Katedrai būtina ieškoti tvirtų, gal ir įformintų ryšių su stipriomis analogiškomis 
užsienio universitetų katedromis: Bratislavos ekonomikos universiteto, Brno uni- 
versiteto, Maskvos komercijos universiteto, Kijevo ekonomikos universiteto. Ryšiai 
su šiais universitetais yra, bet juos reikia plėtoti ir pakelti į aukštesnį lygį (keitimasis 
dėstytojais, studentais, bendros mokslinės studentų, doktorantų ir dėstytojų konfe- 
rencijos). Gerai būtų užmegzti ryšius su Edinburgo, Stirlingo (Škotija), Miunsterio 
(Vokietija) universitetais, kuriuose yra Mažmeninės prekybos institutai. 


5. Paslaugų ekonomikos katedra 


1991 m. pirmą kartą ne tik Vilniaus universiteto Ekono- 
mikos fakultete, bet ir Lietuvoje bei Baltijos ir kitose Rytų Europos šalyse buvo 
pradėta rengti aukštos kvalifikacijos valdymo specialistus paslaugų srities įmonėms. 
1991 m. balandžio 25 d. buvusio Prekybos fakulteto tarybos posėdyje dekano prof. 
V. P. Pranulio, Gamybos priemonių prekybos katedros vedėjo prof. A. Morkevičiaus 
ir Ekonomikos teorijos katedros vedėjo doc. V. Kindurio iniciatyva buvo nutarta 
nuo 1991-1992 m. m. pradžios įsteigti komercijos specialybės paslaugų komercijos 
specializaciją. Vilniaus universiteto tarybos akademinė komisija 1992 m. kovo 30 d. 
patvirtino paslaugų komercijos pereinamąjį studijų planą (nuo 1990-1991 m. m. iki 
1994-1995 m. m. - penkerių metų). 

1992 m. rugsėjo 1 d. rektoriaus įsakymu buvo reorganizuota Ekonomikos teori- 
jos katedra ir įsteigta Paslaugų ekonomikos katedra. Tokį sprendimą lėmė: 1) kva- 
lifikuoto, kryptingo specialaus metodinio teorinio ir praktinio darbo organizavimas 
kuruojant paslaugų specializacijos studentus ir toliau tobulinant bei plėtojant jų. 
studijų programas; 2) neatidėliotinas mokymo metodinių priemonių bei paskaitų 
konspektų rengimas; 3) nuolatinių dalykinių ryšių su paslaugų srities atskirų šakų 
valdymo institucijomis bei įmonėmis būtinumas organizuojant studentų gamybines 
praktikas, atliekant mokslo tiriamąjį darbą ir pan.; 4) būtinumas kvalifikuotai ir 
kompleksiškai mokslininkų grupei tirti Lietuvos paslaugų sritį ir pateikti atitin- 
kamoms institucijoms perspektyvinius jų plėtojimo modelius; 5) būtinumas ne tik 
rengti aukštos kvalifikacijos specialistus paslaugų sričiai, bet ir ją tiriančius mokslo 
darbuotojus. 

Steigiamos Paslaugų ekonomikos katedros kolektyvas aktyviai studijavo žymių 
Vakarų Europos ir JAV paslaugų teoretikų ir praktikų mokslines publikacijas bei 

studijoms skirtus leidinius. Be to, buvo užmegzti ryšiai su pasaulyje garsiais paslau- 
gų srities mokslinio tyrimo ir studijų centrais: Ženevos universiteto Europos studijų 
institutu, Karlštato (Švedija) paslaugų tyrimo centru, Helsinkio universiteto Verslo 
mokykla, Pensilvanijos universiteto paslaugų marketingo institutu ir kt. Iš šių centrų 
buvo gaunama informacinės medžiagos ir mokslinių leidinių. 

Paslaugų ekonomikos katedroje (vedėjas doc. V. Kindurys) dirbo du profesoriai, 
trys docentai ir vienas vyresnysis asistentas. 1993 m. išleidžiama pirmoji paslau- 
gų komercijos specializacijos 37 absolventų laida. Ateityje katedra buvo numačiusi 
rengti paslaugų įmonių (organizacijų) vadybos ir marketingo specialistus. 

Materialinė katedros bazė buvo menka ir todėl pagal jokius kriterijus negalėjo 
būti palyginta su panašaus profilio Vakarų šalių universitetų katedrų baze. Katedros 
kolektyvo iniciatyva ir pastangomis pradėta kaupti Vakarų šalyse išleista literatūra 
ir mokomosios priemonės, skirtos paslaugų ekonomikos, paslaugų vadybos, paslau- 
gų marketingo ir kitoms problemoms. Prie katedros buvo būtina įsteigti specialų 
padalinį, kuriame būtų kaupiama mokslinė ir studijų procesui reikalinga literatūra, 
informaciniai leidiniai, didaktinė medžiaga ir techninės priemonės. 

Katedros profilio pakeitimas iškėlė naujus uždavinius moksliniam darbui. Kate- 
dros nariai iki tol tyrinėjo atskirų ekonomikos šakų teorines problemas, vėliau su- 
vienijo savo pastangas paslaugų sričiai tirti. Kolektyvinė katedros mokslinio tyrimo 
tema buvo „Lietuvos paslaugų sferos raida rinkos sąlygomis“ (mokslinis vadovas 
prof. A. Sausanavičius). 

Doc. Danutė Dvilevičienė 1993 m. paruošė 15 spaudos lankų mokomąją prie- 
monę „Kelionių paslaugų industrija ir komercija“. Autorė 1992 m. liepą-rugpjūtį 
Švedijos turizmo įmonių kvietimu dalyvavo penkių savaičių turizmo vadybininkų 
kursuose, parsivežė daug literatūros savo dėstomam kelionių ir turizmo ekonomikos 
kursui. 1993 m. gegužę doc. D. Dvilevičienė Ekonomikos ministerijoje išklausė tu- 
rizmo ekonomikos kursą, skaitomą Kanados tarptautinio turizmo specialistų. Prof. 
A. Sausanavičius 1992 m. spalį dalyvavo mokslinėje konferencijoje JAV Pensilva- 
nijos universitete, ten skaitė savo ir doc. V. Kindurio paruoštą pranešimą „Lietuvos 
paslaugų sferos privatizavimas perėjimo į laisvąją rinką laikotarpiu“. 1993 m. sausį 
Paslaugų ekonomikos katedros kolektyvas susitiko su JAV Lietuvių bendruomenės 
Krašto valdybos nariu Rimantu Stirbiu, atgabenusiu iš Filadelfijos paslaugų eko- 
nomikos mokomosios ir mokslinės literatūros siuntą. Atsivėrė neribotos galimybės 
skelbti mokslinius darbus Vakarų šalyse. Katedroje nuolat lankėsi užsienio šalių uni- 
versitetų ir verslininkų atstovai. 

Reformuojant studijų programas Ekonomikos fakultete ir tobulinant jo organi- 
zacinę struktūrą, 1994 m. pavasarį šios katedros kolektyvo entuziastinga veikla buvo 

nutraukta, t. y. ši katedra panaikinta. Visų pirma, buvo atsisakyta dėstytojų, kurie 
šioje katedroje turėjo ne pagrindines pareigas (prof. A. Mitrikas, doc. R. Lazutka), 
doc. D. Dvilevičienė pasitraukė į „užtarnautą poilsį“ (į pensiją); doc. V. Kindurys, 
doc. B. Vengrienė, prof. A. Sausanavičius tapo Prekybos ekonomikos katedros ko- 
lektyvo nariais. Čia jie tęsia savo pradėtą veiklą ir dėsto atitinkamus dalykus Paslau- 
gų vadybos ir kitų studijų programų (specializacijų) studentams. 


6. Įmonių ekonomikos katedra - istorinis aspektas 


Vykstant Ekonomikos fakulteto reorganizacijai, 1970 m. 
jis buvo pavadintas Pramonės ekonomikos fakultetu. Jame savo veiklą tęsė Pramo- 
nės įmonių planavimo katedra, vadovaujama doc. J. Pauliukonio. 1972 m. Pramonės 
įmonių planavimo katedros pavadinimas buvo pakeistas į Įmonių ekonomikos. Šios 
katedros vedėjais daugelį metų buvo doc. dr. J. Pauliukonis, doc. dr. J. Tamulevičius, 
prof. habil. dr. V. Astrauskas, doc. dr. M. Kučinskienė (nuo 2009 m. rugsėjo 1 d. 
M. Kučinskienė išrinkta Verslo katedros vedėja). Katedros pedagoginio kolektyvo 
branduolį sudarė doc. J. Pauliukonis, doc. J. Tamulevičius, doc. V. Astrauskas, doc. 
V. Grybauskas, doc. P. Prakapas, doc. J. Žvinklys, doc.S. Melnikienė, doc. M. Kučins- 
kienė, doc. Z. Gineitienė, doc. S. Dubauskaitė, doc. D. Vidickienė, dėst. A. Vesialka, 
dėst. E. Vabalas, dėst. R. Miškinytė, dėst. S. Kriukienė. Pramonės įmonių planavimo 
(1970-1972), vėliau Įmonių ekonomikos (1972-2004) katedrai vadovavo: 

+ doc. J. Pauliukonis (1972-1976), 

+ doc. J. Tamulevičius (1976-1986), 

* prof. V. Astrauskas (1986-1996), 

+ doc. M. Kučinskienė (1996-2004). 

Katedros veikla ir istorija glaudžiai susijusi su didelį indėlį įnešusiais šviesaus 
atminimo katedros darbuotojais. 

Doc. Juozas Pauliukonis (1908-1985). Ilgametis Ekonomikos fakulteto kate- 
dros vedėjas (pradžioje (1964—1976 m.) Liaudies ūkio ekonomikos katedros vedėjas, 
vėliau (1972-1982) — Pramonės įmonių planavimo katedros vedėjas) daug prisidėjo 
prie mokymo proceso formavimo ir gerinimo, stengėsi priartinti mokymo progra- 
mas prie praktikos, parengė daugybę metodinių nurodymų, vedė teorinius semina- 
rus dėstytojams, daug pastangų skyrė atrinkti gabius studentus tolesnei mokslinei ir 
pedagoginei veiklai, ypač rengiant jaunus, tik ką baigusius universitetą pedagogus. 

1998 m. minint Ekonomikos fakultete docento J. Pauliukonio devyniasdešim- 
tmetį, Įmonių ekonomikos katedros vedėja M. Kučinskienė ir katedros dėstytojas 

1970 m. pramonės planavimo specialybės studentų laida. Tarp jų pirmoje eilėje (iš kairės į dešinę) trečias - Pramonės 
ekonomikos fakulteto dekanas doc. dr. Leonas Jasinskas, ketvirta - absolventė Zinaida Kondratavičiūtė (Gineitienė), 
penktas - Pramonės įmonių planavimo katedros vedėjas doc dr. Juozas Pauliukonis 


A. Vesialka publikavo straipsnį periodiniame leidinyje „Lietuvos ūkis“ (Kučinskie- 
nė, M.; Vesialka, A. Mintys minint ilgamečio Ekonomikos fakulteto dekano, Įmo- 
nių planavimo (įmonių ekonomikos) katedros vedėjo docento Juozo Pauliukonio 
devyniasdešimtmetį. Lietuvos ūkis, 1998). 

Doc. J. Pauliukonio vadovavimo metais dėstyti ekonominių dalykų į katedrą 
buvo kviečiami gamybininkai, dažniausiai buvę fakulteto ir kitų aukštųjų mokyklų 
auklėtiniai, buvo pasirašyta sutartis su Talino politechnikos instituto valdymo kate- 
dra, dėstytojai ir studentai dalijosi patirtimi, buvo rengiamos įvairios konferencijos. 
Docento J. Pauliukonio dėka 1974 m. buvo užmegzti glaudūs ryšiai su Maskvos 
G.V. Plechanovo institutu ir M. Lomonosovo valstybiniu universitetu. Juose dauge- 
lis katedros dėstytojų stažavo, tobulino kvalifikaciją. Jo vadovavimo laikotarpiu ypač 
sustiprėjo katedros mokslinis pedagoginis potencialas. Nemaža jų čia bedirbdami 
subrendo kaip mokslininkai, savo dalyko specialistai, apgynė kandidato ir daktaro 
disertacijas ir ligi šiol darbuojasi ne tik Lietuvoje, bet ir užsienyje. 

Docentė Sofija Melnikienė (1923-1988) 1947 m. baigė Leningrado S. M. Kirovo 
tekstilės ir lengvosios pramonės institutą ir įgijo inžinierės technologės specialybę. 
1947-1967 m. dirbo Lietuvos TSR Lengvosios pramonės ministerijoje vyresniąja in- 
žiniere. Kandidato disertaciją „Automatinių audimo staklių našumo didinimo keliai 

(Lietuvos TSR tekstilės pramonės automatinio audimo pavyzdžiu)“ apgynė jau mi- 
nėto instituto mokslinėje taryboje. 1967 m. kovo 17 d. jai suteiktas technikos mokslų 
kandidatės laipsnis. Pramonės įmonių planavimo katedroje dirbo nuo 1967 m. rugsėjo 
1d. Mokslinis docentės vardas jai buvo suteiktas 1971 m. kovo 1 d. Yra paskelbu- 
si mokslinių straipsnių, parašiusi brošiūrų, mokomųjų priemonių. Svarbesni darbai: 
vokiečių k. „Der Einfiuss der Lufparameter auf die Garneigenschaften und die Fa- 
denbrucke in der Weberei“ (VDR žurnale „Textil Praxis“, 1971, Nr. 1, bendraautoris 
W. J. Nezgoda); rusų k. „Darbininkų darbų mechanizavimas Lietuvos TSR tekstilės 
pramonės įmonėse“ (leidinyje „Techničeskaja informacija“, 1965, Nr. 12), „Apie tech- 
ninių-ekonominių rodiklių kompleksinę analizę“ (žurnale „Tekstilnaja promyšlen- 
nost“, 1971, Nr. 7), „Ekonomikos intensyvinimo pagrindas“ (laikraštyje „Sovietskaja 
Litva“, 1973, gegužės 17 d.); lietuvių k. „Didinti įrengimų našumą tekstilės pramonė- 
je“ (žurnale „Liaudies ūkis“, 1965, Nr. 3), stambesnės brošiūros „Lietuvos tekstilės pra- 
monės įmonių gamybiniai pajėgumai ir jų panaudojimo analizės metodai“ (LIMTI, 
1972), „Pagrindinių gamybinių fondų naudojimo gerinimas Lietuvos TSR tekstilės 
ir trikotažo pramonėje“ (LIMTI, 1975), „Avalynės taisymo ir individualaus siuvimo 
organizavimas bei vystymas“ (LIMTI, 1974), „Gamybiniai pajėgumai ir jų naudojimo 
intensyvinimas“ (Lietuvos TSR Aukštojo ir specialiojo vidurinio mokslo m-jos leidy- 
binė redakcinė taryba, 1977) ir kitos. Publikacijų sąraše — 45 pozicijos. 

Docentė S. Melnikienė buvo apdovanota už aktyvią visuomeninę ir mokslinę 
veiklą: Tarybų Lietuvos 25-mečio garbės ženklu (1965 m.), Lietuvos TSR aukštojo 
ir specialiojo vidurinio mokslo ministro garbės raštu (1973 m.) ir kt. 

Dėstė dalykus pramonės įmonių organizavimas ir planavimas, ūkinės veiklos 
analizė Pramonės ekonomikos fakulteto pramonės planavimo specialybės studen- 
tams lietuvių ir rusų kalbomis. 

Docentė Sofija Melnikienė buvo linksmo būdo, turėjo įgimtą bendravimo su 
žmonėmis dovaną. Tiek kolegas, tiek studentus žavėjo jos atvirumas ir geranorišku- 
mas. Docentė su kiekvienu rasdavo temą pokalbiui, kiekvieną išklausydavo ir kie- 
kvienam patardavo. 

Docentas Vladas Grybauskas (1920-1998). 1949 m. baigė Vilniaus universiteto 
Ekonomikos mokslų fakultetą ir įgijo pramonės ekonomisto specialybę. Baigęs dirbo 
trikotažo ir kojinių fabrike „Sparta“, Vilniaus modelių namuose (buvo direktorius). 

Universitete dirbo nuo 1963 m. rugsėjo 1 d. 1973 m. balandžio 3 d. universiteto 
mokslinėje taryboje apgynė disertaciją „Lietuvos TSR avalynės pramonės produkci- 
jos kokybės gerinimo, asortimento planavimo tobulinimo klausimai“. Už ją 1973 m. 
gegužės 29 d. jam buvo suteiktas ekonomikos mokslų kandidato laipsnis, 1978 m. 
birželio 21 d. - mokslinis docento vardas. 

1970 m. rugsėjo 14 d., minint gimimo penkiasdešimtąsias metines, už aktyvų 
dalyvavimą visuomeniniame ir pedagoginiame darbe apdovanotas Lietuvos TSR 
aukštojo ir specialiojo vidurinio mokslo ministro garbės raštu. 

Spaudoje yra paskelbęs straipsnių, padaręs pranešimų mokslinėse konferencijose, 
parašęs mokomųjų, metodinių priemonių. Iš spausdintų darbų: straipsniai žurnale 
„Liaudies ūkis“ — „Kokybė ir materialinis skatinimas“ (1970, Nr. 2, bendraautoris 
P. Prakapas), „Tobulinti avalynės kokybės kontrolę“ (1970, Nr. 11), „Techninės kon- 
trolės skyriaus vaidmuo gerinant produkcijos kokybę“ (1975, Nr. 10, bendraautoris 
P. Prakapas), pranešimo „Valymo darbų organizavimas ir normavimas“ tezės (ru- 
sų k. knygoje „Darbo normavimo tobulinimo socialinės-ekonominės problemos“, 
LIMTI, 1977) ir kt. 

Dėstė dalykus pramonės įmonių organizavimas ir planavimas, pramoninės ga- 
mybos ekonomika, organizavimas ir planavimas. 

Docentas Petras Prakapas gimė 1938 m. balandžio 7 d. Laičių kaime Varėnos 
rajone. 1961 m. baigė VVU Ekonomikos mokslų fakultetą ir įgijo pramonės ekono- 
misto specialybę. 1961-1963 m. dirbo Vilniaus kojinių ir trikotažo fabrike „Sparta“ 
vyresniuoju ekonomistu ir Planavimo-gamybos skyriaus viršininku. 1963 m. pradė- 
jo dirbti Planavimo katedroje. 1972 m. gegužės 16 d. VVU Ekonomikos fakulteto 
mokslinėje taryboje apgynė disertaciją „Lietuvos TSR odinės avalynės pramonės 
darbuotojų materialinis skatinimas ir jo tobulinimas“. Už ją 1973 m. vasario 3 d. 
jam buvo suteiktas ekonomikos mokslų kandidato laipsnis. Mokslinis docento var- 
das suteiktas 1978 m. balandžio 19 d. Nuo 1972 m. - Pramonės ekonomikos fakul- 
teto prodekanas (vadovavo neakivaizdinių studijų skyriui). 

Spaudoje yra paskelbęs septynis mokslinius straipsnius, daręs pranešimus tryli- 
koje mokslinių konferencijų, paruošęs mokomųjų priemonių. 

Svarbiausi darbai: straipsniai žurnale „Liaudies ūkis“ — „Gerinant ekonomi- 
nį darbą“ (1964, Nr. 12), „Ekonominio darbo pagrindas — analizė“ (1965, Nr. 3, 
bendraautoris), „Kokybė ir materialinis skatinimas“ (1970, Nr. 2, bendraautoris), 
„Materialinio skatinimo fondo naudojimo klausimu“ (1970, Nr. 12), „Tobulinant 
tarifų sistemą“ (1971, Nr.10, bendraautoris), „Techninės kontrolės skyriaus vaidmuo 
gerinant produkcijos kokybę (1975, Nr. 10, bendraautoris); pranešimų tezės „Kai 
kurie mašinų gamybos įmonių vidinės ūkiskaitos klausimai“ (1973 m.), „Materi- 
alinis skatinimas kaip gamybos efektyvumo didinimo priemonė“ (1974 m.) ir kt. 
Yra parengęs mokomąją priemonę „Pramonės įmonių ūkinės veiklos analizės už- 
davinynas“ (lietuvių k.— 1975 m., rusų k.— 1977 m., bendraautoris). Dėstė dalyką 
pramonės įmonių ūkinės veiklos analizė. 

Būsimasis docentas 
Jurgis Žvinklys gina 
ekonomikos mokslų 
(dabar socialinių 
mokslų) disertaciją. Iš 
kairės į dešinę: 

doc. dr. Leonas 
Jasinskas, prof. habil. 
dr. Michailas Lola, 
doc.dr. Juozas 
Pauliukonis 


Docentas Jurgis Žvinklys gimė 1938 m. rugpjūčio 20 d. Mosėdyje, Skuodo ra- 
jone. 1961 m. baigė VVU Ekonomikos mokslų fakultetą. Baigęs universitetą iki 
1964 m. dirbo „Žalgirio“ staklių gamykloje Darbo užmokesčio ir Vyriausiojo tech- 
nologo skyriuose. 1964 m. pradėjo dirbti Pramonės ekonomikos katedroje vyres- 
niuoju dėstytoju. 1970 m. balandžio 7 d. Vilniaus universiteto Ekonomikos fakul- 
teto mokslinėje taryboje apgynė disertaciją „Lietuvos TSR staklių gamyklų vidinė 
ūkiskaita ir jos tobulinimas“, už ją tų pačių metų birželio 20 d. jam buvo suteiktas 
ekonomikos mokslų kandidato laipsnis. Mokslinis docento vardas suteiktas 1978 m. 
balandžio 19 d. 1970-1972 m. Pramonės ekonomikos fakulteto prodekanas (va- 
dovavo neakivaizdinių studijų skyriui). 

Spaudoje yra paskelbęs straipsnių, padaręs pranešimų konferencijose, paruošęs 
mokomųjų priemonių. Iš publikacijų išskirtini šie straipsniai: „Gamybinės įmonės 
ūkiskaita“ (žurnale „Komunistas“, 1973, Nr. 2), „Darbo našumo matavimo klausi- 
mai (žurnale „Liaudies ūkis“, 1975, Nr. 8), „Tikrasis efektyvumas (žurnale „Mokslas 
ir technika“, 1976, Nr. 11) ir kt. Doc. J. Žvinklys yra parašęs brošiūrų, mokomųjų 
knygų, kaip antai: J. „Bendrų įmonių ekonomika“ (1992 m., bendraautoris); mo- 
komoji knyga „Įmonių ekonomikos pradmenys“ (1998 m., bendraautoris katedros 
dėstytojas E. Vabalas); mokomoji priemonė „Prognozavimo metodai, jų ypatumai ir 
taikymas (akcinės bendrovės „SKRAJA“ pavyzdžiu)“ (1996 m., bendraautoris); mo- 
komoji priemonė „Japonijos verslo ypatumai“ (1997 m., bendraautoris). Daugelyje 
žurnalų rašė ekonominės terminijos klausimais. 

Dėstė dalykus: pramonės įmonių organizavimas ir planavimas, įmonės išlaidų 
valdymas, įmonės ekonomika. 

Docentas Jonas Tamulevičius gimė 
1939 m. kovo 13 d. Marcinkonyse, Varėnos 
rajone. 1966 m. baigė VU Ekonomikos fa- 
kultetą ir įgijo pramonės planuotojo specia- 
lybę. Nuo 1966 m. dirbo Vilniaus universi- 
tete. 1969 m. kovo 1 d. Vilniaus universiteto 
Ekonomikos fakulteto jungtinėje mokslo 
taryboje apgynė disertaciją „Lietuvos TSR 
celiuliozės — popieriaus pramonės pagrin- 
diniai fondai ir jų geresnis panaudojimas“. 
Už ją tų pačių metų spalį jam buvo suteik- įmonių planavimo katedros vedėjas doc. dr. Jonas 
tas ekonomikos mokslų kandidato laipsnis,  72mulevičius 1982 m. 

1975 m. išrinktas Pramonės ekonomikos 

fakulteto Pramonės įmonių planavimo katedros vedėju. Doc. J. Tamulevičius ir su ka- 
tedros dėstytojais, ir su studentais rasdavo temą pokalbiui, patraukdavo jo gebėjimas 
bendrauti, išklausyti, patarti. 

Yra paskelbęs straipsnių spaudoje, parašęs brošiūrų, vadovėlių. Publikacijų sąrašas 
siekia per 40 pozicijų (pavadinimų). Iš jų: straipsniai „Produkcijos išleidimo ritmin- 
gumas“ (žurnale „Liaudies ūkis“, 1965, Nr. 11, bendraautoris), „Pagrindinė kryp- 
tis - modernizavimas“ (žurnale „Mokslas ir technika“, 1968, Nr. 10), „Pertvarkymai 
Lietuvoje 1940-1941 m.“ (žurnale „Buitis“, 1973, Nr. 1), „Ūkiskaita bare“ (rusų k. 
dienraštyje „Sovietskaja Litva“, 1969, Nr. 215, bendraautoris), „Fondų struktūros 
vystymasis ir techninė pažanga Lietuvos TSR celiuliozės — popieriaus pramonėje 
(Lietuvos SSR MA mokslo darbų XI t. 2 sąsiuvinyje), „Sezoniškumo likvidavimas 
buitinio aptarnavimo įmonėse — svarbus efektyvumo didinimo rezervas“ (knygoje 
„Gamybos ekonominio efektyvumo didinimas Lietuvos TSR pramonėje“, 1974); 
brošiūros „Operatyvinė produkcijos savikainos analizė“ (1968, bendraautoris), „Ma- 
terialinis skatinimas pramonės įmonėse“ (1969, bendraautoris), „Buitinio gyventojų 
aptarnavimo išvystymo prognozavimo metodologiniai pagrindai“ (1978), „Bendrų 
įmonių ekonomika“ (1992, bendraautoris), „Muitai ir ekonominė valstybinės sienos 
apsauga“ (1998); vadovėlis „Verslas“ (2003, bendraautoris). 

Docentas Jonas Tamulevičius rasdavo apie ką pakalbėti ir su katedros dėstytoju, 
ir su studentu, patraukdavo jo gebėjimas bendrauti, išklausyti, patarti. 

Profesorius Vladas Astrauskas — Lietuvos ekonomistas, mokslininkas ir pedago- 
gas, habilituotas daktaras. Gimė 1932 m. lapkričio 20 d. Šiauliuose. 1959 m. baigė 
VVU Ekonomikos mokslų fakultetą ir įgijo pramonės ekonomikos specialybę. Bai- 
gęs universitetą nuo 1958 m. dirbo Vilniaus „Žalgirio“ staklių gamykloje (1959 m. 

tapo šios gamyklos Planavimo-gamybos skyriaus viršininku), Lietuvos liaudies ūkio 
tarybos Prietaisų gamybos valdyboje (Planavimo ekonomikos skyriaus viršininkas iki 
1964 m.) ir nuo 1965 m.- Vilniaus elektrinio suvirinimo įrengimų gamykloje (direk- 
toriaus pavaduotoju ekonominiams reikalams). 1961 m. debiutavo žurnale „Liaudies 
ūkis“ — išspausdino straipsnį „Vidaus ūkiskaita ir premijavimas“ (bendraautoris). 

1966-1968 m. studijavo VU Ekonomikos fakulteto neakivaizdinėje aspiran- 
tūroje. Pradėtą rengti kandidato disertaciją „Darbo našumo planavimas pramonės 
įmonėse“ 1968 m. sėkmingai apgynė Vilniaus valstybinio universiteto Ekonomi- 
kos fakulteto mokslinėje taryboje. Už šią disertaciją tais pačiais metais jam suteik- 
tas ekonomikos mokslų kandidato laipsnis, o 1975 m. — mokslinis docento vardas. 
1979 m. V. Astrauskas paskiriamas Valstybinio plano komiteto Liaudies ūkio pla- 
navimo mokslinio tyrimo instituto Pramonės gamybos efektyvumo sektoriaus ve- 
dėju, o nuo 1980 m. — to komiteto Liaudies ūkio plano skyriaus viršininku ir kartu 
nenutraukia savo mokslinės bei pedagoginės veiklos universitete (dirba docentu 
puse etato). Mokslinei veiklai skiria ypatingą dėmesį - SSRS plano komiteto Eko- 
nomikos mokslo tyrimų institute apgina habilituoto daktaro disertaciją (1982 m.) 
„Darbo našumo matavimo ir planavimo tobulinimo būdai dabartinėmis sąlygomis“, 
01983 m. Aukščiausioji atestacinė komisija jam suteikia ekonomikos daktaro laips- 
nį (nuo 1983 m. VU profesorius). 

Yra paskelbęs spaudoje mokslinių straipsnių, parašęs brošiūrų, knygų. Darbų 5ą- 
raše yra per 30 pozicijų, jų apimtis per 40 spaudos lankų. Stambesni darbai: brošiūra 
„Darbo našumas mašinų gamybos įmonėse“ (1972 m.), „Darbo našumo planavimas 
kai kuriose Lietuvos TSR pramonės šakų įmonėse“ (1973 m.), „Darbo našumo au- 
gimo veiksniai“ (1972 m.), „Darbo našumo analizė pramonės įmonėje“ (1972 m.), 
„Darbo našumo rodiklių sistema ir pagrindiniai jos tobulinimo keliai“ (1976 m.), 
knygos „Darbo našumo planavimas pramonės įmonėje“ (1972 m.), monografija 
„Darbo našumas: jo didinimo veiksniai ir vertinimo metodai“ (1976 m.) ir kt. 

Pramonės įmonių planavimo katedroje dirbo nuo jos įsikūrimo (1970 m.). Dirb- 
damas Plano komitete lygia greta užsiėmė pedagogine veikla — dėstė dalyką pra- 
monės įmonių organizavimas ir planavimas, bendradarbiavo su Mokslų akademijos 
Ekonomikos institutu (mokslinės tarybos narys), vadovavo B. Galinienės, N. Bal- 
čiūno, M. Kučinskienės, G. Nausėdos, A. Navicko ir kt. disertaciniams darbams. 
Nuo 1990 m. išrenkamas į pagrindines Įmonių ekonomikos katedros vedėjo, profe- 
soriaus pareigas, jas ėjo iki 1996 m. Prof. V. Astrauskas už nuopelnus plėtojant eko- 
nomikos mokslą apdovanotas Sąjunginės liaudies ūkio laimėjimų parodos medaliais 
(1980 m. bronzos ir 1982 m.— sidabro), o 1982 m. jam suteiktas nusipelniusio eko- 
nomisto garbės vardas. 

Nepriklausomybės metais prof. V. Astrauskas aktyviai dalyvavo pertvarkant EF 
struktūrą ir mokymo programas, rūpinosi studentų mokymo procesu ir jo tobuli- 
nimu. 

Docentė Marija Kučinskienė gimė 1947 m. rugsėjo 15 d. Kybartuose. 1969 m. 
baigė Vilniaus universiteto Ekonomikos fakultetą ir įgijo pramonės planuotojos 
specialybę. Tais pačiais metais buvo paskirta dirbti Pramonės įmonių planavimo 
katedros dėstytoja. Baltarusijos V. Kuibyševo valstybiniame liaudies ūkio institute 
1981 m. apgynė disertaciją „Lietuvos TSR prietaisų gamybos įmonių kolektyvų ir 
darbuotojų darbo materialinio skatinimo tobulinimas“. Už ją 1981 m. jai buvo su- 
teiktas ekonomikos mokslų kandidatės laipsnis (1993 m. balandžio 19 d. Lietuvos 
mokslo taryba nostrifikavo mokslo laipsnį — daktarė; socialiniai mokslai). 1988 m. 
M. Kučinskienei suteiktas docentės pedagoginis vardas. 

Docentė M. Kučinskienė 1966 m. išrinkta Įmonių ekonomikos katedros vedėja 
(jai vadovavo iki 2004,t. y. iki Ekonomikos fakulteto katedrų reorganizavimo). Ypa- 
tingas dėmesys buvo skiriamas Įmonių ekonomikos katedros kuruojamai magistro 
studijų programai Gamybos vadyba, joje dėstomiems dalykams parinkti ir pagrįsti, 
surasti dėstytojų praktikų ir kviesti juos ne tik vesti užsiėmimus, bet ir sudaryti 
sąlygas magistro darbams rengti ir taip spręsti konkrečias problemas. Šiuo laikotar- 
piu, reaguojant į naujus laiko iššūkius, katedros vedėjos iniciatyva buvo įvesta nauja 
Vadybos ir verslo administravimo programos atšaka — verslo organizavimas, kuri yra 
patraukli ir dabar. Katedroje buvo rūpinamasi dėstytojų kvalifikacijos tobulinimu, 

jos rezultatų diegimu mokymo procese, t. y. tobulinamas paskaitų vedimo forma- 
tas, praktikos darbų užduotys, rengiamos mokomosios bei metodinės priemonės, 
integruojamos į mokymo procesą iš kvalifikacijos tobulinimo užsienyje atvežtos ir 
adaptuotos kuruojamų programų užduotys (atvejų / situacijų nagrinėjimas). 

Docentė M. Kučinskienė 2004-2009 m. dirbo Verslo katedros docente. 2009 m. 
buvo išrinkta Verslo katedros vedėja penkerių metų kadencijai. 

Pagrindinės mokslinių interesų kryptys: verslo strategijų formavimas; globaliza- 
cijos procesai ir vadyba. Mokslinis tiriamasis darbas atsispindi mokslinių konferen- 
cijų pranešimuose ir publikacijose (per 20 pozicijų). 

Dėstomi dalykai: verslo strategijos; verslo strategijų tyrimas; integracinių proce- 
sų valdymas; verslo ir paslaugų ekonomika; įmonės išlaidų valdymas. 

Docentė M. Kučinskienė 2003 m. dirbo PHARE projekte (2000ES), Visagino 
verslo kompetencijos centre konsultante — skaitė paskaitas ir vedė praktinius mo- 
kymus. 

Svarbiausios studijų procesui parengtos priemonės: mokomoji priemonė 
„Mokslinių techninių organizacijų darbuotojų veiklos vertinimas ir skatinimas“ 
(LIMTI,1991, bendraautorė), vadovėlis „Verslas“ (2003, bendraautorė). 

Docentė Zinaida Gineitienė (Kondratavičiūtė) gimė 1941 m. gegužės 9d. 
Šiauliuose. 1965 m. įstojo į VVU Fizikos-matematikos fakultetą, 1967 m. perėjo 
į Pramonės ekonomikos fakulteto antrąjį kursą. Fakultetą baigė 1970 m. ir įgijo 
pramonės planuotojos specialybę. Tais pačiais metais buvo paskirta stažuotoja į 
Pramonės įmonių planavimo katedrą. Nuo 1972 m. dirbo dėstytoja. 1986 m. Esti- 
jos mokslų akademijos Ekonomikos institute apgynė daktaro disertaciją „Lietuvos 
pieno pramonės efektyvumo didinimas“. 1987 m. Z. Gineitienei suteiktas docentės 
pedagoginis vardas. 

Pagrindinės mokslinių interesų kryptys: smulkiojo ir vidutinio verslo plėtra, stra- 
teginis valdymas, žinių ekonomika ir vadyba, projektų rengimas ir valdymas. Svar- 
biausios publikacijos: vadovėlis „Verslas“ (2003 m., bendraautorė), „Įmonių veiklos 
gamybinių situacijų uždavinynas“ (1991 m., bendraautorė). 

Doc. Z. Gineitienė aktyviai dalyvavo visuomeninėje ir projektų rengimo veikloje, 
yra Vilniaus universiteto VšĮ „Verslo informacijos ir konsultacijų centras“ viena iš 
įkūrimo iniciatorių ir koordinatorė (nuo 2001 m.), „Europe Women Management 
Development (EWMD) Network“ Lietuvoje įkūrėja ir koordinatorė (nuo 2002 m.), 
ilgametė studentų mokslinių konferencijų organizatorė ir vadovė. 

Docentė Zofija Dubauskaitė gimė 1933 m. kovo 10 d. Žeimiuose, Jonavos ra- 
jone. 1959 m. baigė Vilniaus universiteto Ekonomikos mokslų fakultetą ir įgijo 
pramonės ekonomistės specialybę. Baigusi dirbo buhaltere, sektoriaus vadove. Nuo 
1968 m. dirbo Pramonės ekonomikos fakultete Mokslinio darbo organizavimo ir 
valdymo laboratorijoje, nuo 1977 m. rugsėjo 1 d. Pramonės įmonių planavimo 
katedroje dėstytoja. 1976 m. birželio 1 d. Lietuvos SSR Mokslų akademijos Eko- 
nomikos instituto mokslinėje taryboje apgynė disertaciją „Darbo našumo didinimo 
rezervai Lietuvos TSR gyventojų buitinio aptarnavimo įmonėse“. Už ją jai tais pa- 
čiais metais buvo suteiktas ekonomikos mokslų kandidatės laipsnis. 

Yra paskelbusi straipsnių, parašiusi brošiūrų. Tai: „Geriau prižiūrėti kanalizacijos 
tinklus“ („Liaudies ūkis“, 1970, Nr. 5), „Geriau panaudokime technologinius įren- 
gimus buitinio aptarnavimo įmonėse“ („Liaudies ūkis“, 1973, Nr. 12, bendraautorė), 
„Racionalaus darbo ir poilsio režimo įdiegimas konvejeriuose“ (rusų k. rinkinyje 
„Mokslinio darbo organizavimo patirtis Lietuvos SSR lengvosios pramonės įmonė- 
se“, Maskva, 1968, bendraautorė) ir kt. 

Dėstė šiuos dalykus: pramonės gamybos ekonomika, organizavimas ir planavi- 
mas, gamtos išteklių naudojimo ekonomika, gamtos apsaugos ekonomika. 

Dr. Gitanas Nausėda 1987 m. baigė Pramonės ekonomikos fakulteto pramonės 
planavimo specialybę. Iki 1989 m. dirbo stažuotoju katedroje. 1989 m. išvyko sta- 
žuoti į Vokietiją doktorantūros studijoms (iki 1992 m.). 1993-1996 m. dirbo Pra- 

monės planavimo katedroje, dėstė pramonės 
įmonių organizavimą ir planavimą. Nuo 
1996 m. dirbo Finansų katedroje. 

Dr. Gražina Jatuliavičienė gimė 1957 m. 
Mažeikių rajone Ruzgų kaime. 1980 m. bai- 
gė Vilniaus universitetą ir įgijo prekių žino- 
vės specialybę. Įgijusi praktinės patirties Lie- 
tuvos įmonėse, Prekybos ministerijoje, Vady- 
bos akademijoje, VU pradėjo dirbti 1992 m., 
įstojusi į doktorantūrą. Nuo 1994 m. pradėjo 
dirbti asistente Įmonių ekonomikos kate- 
droje. 1994 m. dalyvavo Lietuvos ir Danijos 
projekte „Lietuvos eksporto plėtimas ir ska- 
tinimas“. 1994 ir 1995 m. tobulino kvalifika- 
ciją Danijos Olborgo tarptautinio verslo uni- 
versitete, o 2002 m. —- Varšuvos ekonomikos 
mokykloje. 1996-1997 m. pagal PHARE 
ACE programą atliko individualų projektą Meisner e ne ae, 
„Eksporto skatinimo patirtis Danijoje ir jos | Zinaida Gineitienė, Mariza Muraitis, 1993 m. 
pritaikomumas Lietuvoje“. 2003 m. dirbo 
PHARE projekte (2000ES), Visagino verslo kompetencijos centre konsultante — 
skaitė paskaitas ir vedė praktinius mokymus. 

Mokslinių interesų sritys: eksportas, strateginis valdymas ir gamybos / operacijų 
valdymas (paskaitos skaitomos lietuvių ir anglų kalbomis). Pagrindiniai mokslinių 
tyrimų rezultatai paskelbti dešimtyje straipsnių, publikuotų mokslo leidiniuose, trijų 
mokslinių konferencijų medžiagoje, skaityti šeši pranešimai tarptautinėse moksli- 
nėse, mokslinėse praktinėse konferencijose ir seminaruose, 

Dr. Dalia Vidickienė gimė 1954 m. Mažeikių rajone Tirkšlių miestelyje. 1979 m. 
baigė VU Pramonės ekonomikos fakultetą. 1982-1986 m. Lietuvos mokslų akade- 
mijos Ekonomikos institute studijavo aspirantūroje, ją sėkmingai baigė ir apgynė 
ekonomikos mokslų kandidato disertaciją. 1987 m. jai buvo suteiktas socialinių 
mokslų daktaro vardas. 

Dr. D. Vidickienė 2002-2004 m. dirbo VU Ekonomikos fakultete, Įmonių 
ekonomikos katedroje lektore. Dėstė dalykus: strateginis valdymas, įmonių veiklos 
vertinimo sistema, vadovavo bakalauro ir magistro baigiamiesiems, disertaciniams 
darbams. Pagrindinės mokslinių interesų kryptys — kaimo raida, strateginis valdy- 


mas, įmonių veiklos vertinimas, verslo organizavimas, naujovės, žinių visuomenė. 

Parengė ir išleido mokomąją knygą „Įmonių veiklos vertinimo sistema. Naujausios 
verslo vertinimo tendencijos“ (2004 m.). 

Dr. D. Vidickienė turi ilgametę darbo Naujos ekonomikos instituto direktore, 
įvairių ES programų projektų (PHARE, Leonardo da Vinčio, INTERREG, Šeš- 
tosios ir Septintosios bendrosios mokslinių tyrimų ir mokymų programos) koor- 
dinavimo patirtį, daug prisidėjo prie verslo praktikos naujovių taikymo mokymo 
procese. 

Asistentė Asta Fominienė (Žižytė) gimė 1978 m. Vilniuje. Vilniaus universite- 
to Ekonomikos fakultetą baigė 2000 m. ir įgijo bakalauro laipsnį, o 2002 m. baigė 
magistrantūros studijas ir įgijo gamybos vadybos magistro laipsnį. Baigusi magis- 
trantūros studijas, buvo pakviesta dirbti asistente VU Ekonomikos fakulteto Įmo- 
nių ekonomikos katedroje. Dar studijuodama magistrantūroje daug prisidėjo prie 
2002 m. vasario 25 d. (buvo viena iš iniciatorių) VšĮ „Vilniaus universiteto Verslo 
informacijos ir konsultacijų centro“ (toliau VIKC) steigimo ir, būdama katedros 
dėstytoja, taip pat vadovavo šiai įstaigai (VIKC direktorė) iki 2004 m., organiza- 
vo ir konsultavo socialiai remtinus asmenis verslo organizavimo klausimais, vedė 
seminarus drauge su atitinkamos srities specialistais. A. Fominienė 2002 m. spalio 
1 d. buvo priimta į Vilniaus universiteto doktorantūros studijas ir rengė disertacinį 
darbą „Verslo inkubavimo procesų transformavimas: Lietuvos verslo inkubatorių 
atvejis“. Nuo 2004 m. rugsėjo 1 d. dirba Verslo katedroje. 

Asistentės A. Fominienės dėstomi dalykai: verslo ir paslaugų ekonomika; tarp- 
tautinis verslas; verslo operacijų organizavimas. 

Ilgamečiai katedros dėstytojai — Albinas Vesialka, Eduardas Vabalas, Romualda 
Miškinytė, Svetlana Kriukienė, Tomas Alisas — puikūs pedagogai, savo kruopščiu 
darbu paliko gilų pėdsaką katedros veikloje. 


6.1. Mokslinių tyrimų kryptys 1967-2004 m. 


Pramonės įmonių planavimo (vėliau Įmonių ekonomi- 
kos) katedros darbuotojai vykdė mokslinius tyrimus įvairiose šalies ūkio pramonės 
šakose. Doc. S. Melnikienė, doc. J. Žvinklys, V. Astrauskas, J. Tamulevičius, P. Praka- 
pas, M. Kučinskienė, Z. Gineitienė, remdamiesi savo praktine patirtimi, dėstomais 
dalykais, mokslinius tyrimus susiejo su darbo našumo matavimo ir planavimo, dar- 
bo užmokesčio ir skatinimo tobulinimo, gamybos efektyvumo vertinimo, mokslo ir 
technikos pažangos materialinio skatinimo, išlaidų apskaitos ir muitų sistemos ge- 
rinimo klausimais. 1967—1993 m. katedros dėstytojai ir doktorantai apgynė 14 di- 
sertacijų (žr. 11 lentelę). 

Disertacijose ir ūkiskaitiniuose tyrimuose buvo pateikta daugybė pasiūlymų: 

11 LENTELĖ. Pramonės įmonių planavimo katedros (nuo 1988 m. Įmonių 
ekonomikos katedra) dėstytojų ir aspirantų 1967-1986 m. apgintos ekono- 
mikos mokslų kandidato ir ekonomikos mokslų daktaro disertacijos 


El Autorius Sunimo Disertacijos tema Gynimo vieta 

1 |Sofija Melnikienė 1967 Automatinių audimo staklių našumo Leningrado S. M. Kirovo 
didinimo keliai (Lietuvos TSR tekstilės tekstilės ir lengvosios 
pramonės automatinio audimo pavyzdžiu) | pramonės institutas 

2 |JonasTamulevičius |1969 Lietuvos TSR celiuliozės - popieriaus Vilniaus valstybinis 
pramonės pagrindiniai fondai ir jų gerinimo | universitetas 
panaudojimas 

3 Jurgis Žvinklys 1970 | | Lietuvos TSR staklių gamyklų vidinė Vilniaus valstybinis 
ūkiskaita ir jos tobulinimas universitetas 

4 |Steponas Imbrasas |1971 Pagrindiniai gamybiniai fondai irjų Vilniaus valstybinis 
naudojimo gerinimas Lietuvos TSR vietos universitetas 
pramonėje 

5 | Petras Prakapas 1972 | | Lietuvos TSR avalynės pramonės įmonių Vilniaus valstybinis 
darbuotojų materialinis skatinimas ir jo universitetas 
tobulinimas 

6 | Zofija Dubauskaitė |1976 Darbo našumo augimo rezervai Lietuvos Lietuvos mokslų 
gyventojų buitinio aptarnavimo įmonėse | akademija, Ekonomikos 

| institutas 

7 | Marija Kučinskienė |1981 Lietuvos TSR prietaisų gamybos įmonių Baltarusijos 
kolektyvų ir darbuotojų darbo materialinio | V. Kuibyševo valstybinis 
skatinimo tobulinimas liaudies ūkio institutas 

8 | Aušrytė Rastenienė |1981 Mokslo ir technikos pažangos materialinis | Lietuvos mokslų 
skatinimas akademija, Ekonomikos 

institutas 

9 |Vladas Astrauskas |1982 |Darbo našumo matavimas ir planavimas |SSRS valstybinis plano 
šiuolaikinėmis sąlygomis (ekonomikos komitetas, 
mokslų daktaro disertacija). Ekonomikos institutas 

10 | Norbertas Balčiūnas | 1983 | Perspektyvinis darbo našumo planavimo | Lietuvos mokslų. 
tobulinimas pramonės šalies lygiu (Lietuvos | akademija, Ekonomikos 
staklių ir įrankių pramonės šakos pavyzdžiu) | institutas 

11 | Zina Gineitienė 1986 | Lietuvos pieno pramonės efektyvumo Estijos mokslų 
didinimas akademija, Ekonomikos 

institutas 

12 | Audrius Navikas |1990 |Gamybos efektyvumo įvertinimas ūkinio | Lietuvos mokslų 
mechanizmo tobulinimo sąlygomis akademija, Ekonomikos. 
(Lietuvos TSRS mėsos pramonės pavyzdžiu) | institutas. 

13 |Jelena Pankratjeva |1990  |Rankų darbo mažinimo rezervų realizavimo | Lietuvos mokslų 
mechanizmo sukūrimas mokslinės- akademija, Ekonomikos 
techninės pažangos sąlygomis (Lietuvos institutas 
mėsos pramonės pavyzdžiu) 

14 | Gitanas Nausėda |1993 | Pajamų politikos kryptys infiiacijos ir Vilniaus universitetas 


stagfliacijos sąlygomis (Lietuvos pavyzdžiu) 

1) darbo našumo vertinimo rodikliams matuoti; 2) materialiniam skatinimui ge- 
rinti; 3) gamybos efektyvumo vertinimo metodikai kurti; 4) produkcijos savikainos 
kalkuliavimui tobulinti; 5) modelių taikymui įvairiose pramonės šakose. 

Doc. J. Pauliukonis, būdamas Vilniaus universiteto mokslinės tarybos moksliniu 
sekretoriumi, intensyviai bendradarbiavo su Estijos mokslų akademijos Ekonomi- 
kos institutu ir Talino politechnikos instituto Vadybos katedra, vadovaujama prof. 
R. Uksvaravo. Tuo metu Estijos mokslų akademijos Ekonomikos instituto tary- 
ba buvo uždaryta, todėl jauni estų mokslininkai atvykdavo ginti mokslinių darbų į 
Vilniaus universiteto mokslinę tarybą. Duomenų, kiek tokių mokslininkų Vilniaus 
universiteto mokslinėje taryboje apgynė savo disertacijas, vadovaujami mokslinio 
sekretoriaus doc. J. Pauliukonio, archyve nėra. Žinoma tiek, kad darbus recenzuoda- 
vo doc. J. Pauliukonis, prof J. Bučas, prof. M. Lola, doc. I. Goldblatas. 

Katedros vedėjas doc. J. Pauliukonis, o vėliau doc. J. Tamulevičius, prof. V. As- 
trauskas, doc. M. Kučinskienė daug dėmesio skyrė moksliniam pedagoginiam po- 
tencialui stiprinti. Iš jaunesnių absolventų į katedrą buvo pakviesti dirbti Audrius 
Navikas (ES Komisijos narys), Gitanas Nausėda (SEB Vilniaus banko prezidento 
patarėjas, finansų analitikas), G.Jatuliavičienė (VU EF dėstytoja), Diana Korsakaitė 
(Valstybinės kainų ir energetikos kontrolės komisijos vadovė), Danutė Adomavičiū- 
tė (Valstybės tarnybos departamento vyriausioji inspektorė), E. Vaiginienė (VU EF 
dėstytoja), T. Alisas, A. Žižytė (VU EF dėstytoja) ir kt. 

Pagrindinio katedros dėstomo dalyko — pramonės įmonės organizavimas ir plana- 
vimas — paskaitos buvo skaitomos ne tik pramonės planavimo, bet ir buhalterinės aps- 
kaitos, materialinio aprūpinimo, darbo ekonomikos bei kitoms Ekonomikos fakulteto 
specialybėms. Pramonės planavimo specialybės studentams buvo dėstomi ir kito pro- 
filio dalykai: gamtos išteklių naudojimo ekonomika, gamtos apsaugos ekonomika, ūki- 
nės veiklos analizė, gamybos išlaidų valdymas ir kt. Katedros dėstytojai šiems dalykams 
parengė įvairių metodinių priemonių, paskaitų konspektų, kontrolinių darbų, pratybų 
bei programuoto mokymo užduočių, skaidrių, schemų, literatūros katalogų ir kt. 

Katedros posėdžiuose nuolat buvo nagrinėjami dėstomų dalykų dėstymo metodi- 
kos tobulinimo, dėstytojų kvalifikacijos kėlimo ir kiti klausimai. Katedra organizavo 
konferencijas, kurios jai padėjo plėsti bendradarbiavimo ryšius su Maskvos, Lenin- 
grado, Minsko, Talino, Rygos universitetais. Viena svarbiausių 1997 m. organizuota 
mokslinė konferencija „Lietuvos ūkio strategija integruojantis į Europos Sąjungą“ 
(organizacinio komiteto pirmininkė katedros vedėja doc. M. Kučinskienė). Katedra 
palaikė dalykinius ryšius su ministerijomis ir kitomis institucijomis bei pramonės 
įmonėmis. Ypač daug naudos davė bendradarbiavimas su Danijos Olborgo tarp- 
tautinio verslo universitetu, kuriame ne tik studentai, bet ir dėstytojai dalyvavo įvai- 

riuose projektuose, seminaruose bei moksliniuose tyrimuose. Pažymėtinas PHARE 
ACE projektas — Danijos patirties skatinant eksportą taikymo galimybių vertini- 
mas ir pritaikomumas Lietuvoje. Šio tyrimo pagrindu buvo parengta mokslinė pu- 
blikacija, išleista Danijos Olborgo tarptautinio verslo universiteto mokslo darbuose 
(ang. The experience ofexport pramotion in Denmark and its applicability in Litbuania. 
Scientific paper. 2000). Katedra daug nuveikė organizuojant tarptautines studentų 
mokslinių darbų (SMD) konferencijas. 1974 m. buvo pasirašyta bendradarbiavi- 
mo sutartis su Talino politechnikos instituto Vadybos katedros vedėju prof. Rauliu 
Uksvaravu dėl pasikeitimo studentų praktikomis. Vidutiniškai 10—15 studentų kie- 
kvienais metais dalyvaudavo „apsikeitimo“ studentais programose atlikti praktiką. 
Šioje programoje aktyviai dalyvavo ir jai vadovavo Įmonių ekonomikos katedros 
dėstytoja Zina Kondratavičiūtė (Gineitienė). Pagrindinės praktikų atlikimo bazės 
buvo Talino saldainių fabrikas „Kalev“ ir Vilniaus saldainių fabrikas „Pergalė“. Juose 
studentai ne tik atlikdavo praktiką pagal programą, bet ir sėkmingai įsidarbindavo. 
Šių praktikų rezultatas buvo Vilniaus universiteto Įmonių ekonomikos katedroje 
rengiamos tradicinės SMD konferencijos, o VU studentai vykdavo savo pranešimų 
skaityti į konferenciją Talino politechnikos institute. Taline vykdavo iškilmingos 
SMD konferencijos, kuriose dalyvaudavo Talino politechnikos instituto rektorius. 
Jis pasveikindavo Lietuvos studentus ir apdovanodavo juos visus garbės raštais bei 
dovanomis. Konferencijas Ekonomikos fakultete rengė dėstytojai Z. Gineitienė, 
doc. J. Žvinklys, doc. J. Tamulevičius, doc. M. Kučinskienė. Mokslinė ir praktinė šių 
dviejų aukštųjų mokyklų studentų veikla truko iki 1987 m. Tai buvo ne tik universi- 
tetų bendradarbiavimas, bet ir didžiulis patriotinis jaunimo ugdymas, kuris išaugo į 
abiejų tautų nepriklausomybės siekį. 

Ekonomikos fakulteto Įmonių planavimo ir organizavimo katedroje vyko glau- 
dus studentų ir dėstytojų bendradarbiavimas keturiose pagrindinėse srityse: 1) eko- 
nomistų šventės organizavimas kiekvieną pavasarį; 2) pusdiplomių įteikimo šventė 
(grupių kuratoriai ir studentai pagamindavo išradingus pusdiplomius kiekvienam 
studentui); 3) paskutinės paskaitos šventė (po šventės studentai būdavo išleidžiami 
į praktiką, dėstytojai negailėdavo naudingų patarimų, o studentai visada būdavo dė- 
kingi už jiems suteiktas žinias; 4) dalyvavimas kolūkinėse talkose ir studentų darbo 
tarptautiniuose būriuose (studentai, vadovaujami kuratorių, padėdavo nuimti derlių 
kolūkiuose. Talkose aktyviai dalyvavo dėstytojai A. Vesialka, M. Kučinskienė, E. Va- 
balas, Z. Gineitienė, J. Žvinklys ir kt. 

2003 m. katedra išleido bendraautorių (Z. Gineitienė, D. Korsakaitė, M. Kučins- 
kienė, J. Tamulevičius) vadovėlį „Verslas“, skirtą studijuojantiesiems vadybą ir verslo 
administravimą. 

6.2. Įmonių ekonomikos katedros specialistų rengimas 
(1969-1980 m.) 


1969-1980 m. sparčiai didėjo baigusių studijas absolven- 
tų, ypač dieninio ir neakivaizdinio skyrių, skaičius. 1970 m. rusų kalba dėstomas 
grupes baigė net 74 studentai. 12 lentelės duomenys rodo, kad 1969-1991 m. buvo 
parengta net 3501 pramonės planavimo specialistas. Nėra nė vieno diplomuoto pra- 
monės planavimo ekonomisto, kuris nebūtų perėjęs per katedros vedėjo doc. J. Pau- 
liukonio ir doc. S. Melnikienės rankas,— jie pačiais kūrybingiausiais savo metais 
dirbo Pramonės įmonių katedroje ir daug prisidėjo rengiant aukštos kvalifikacijos 
specialistus. 


12LENTELĖ. 1969-1991 m. Pramonės planavimo specialybę Vilniaus univer- 
sitete baigusių studentų skaičius 


Išviso 1192 1333 544 432 3501 

1981-1991 m. iš viso buvo parengta 3501 pramonės planavimo specialybės stu- 
dentas. Tuo laikotarpiu dieniniame skyriuje buvo parengta 1192 studentai, neaki- 
vaizdiniame skyriuje — 1333, vakariniame skyriuje — 559, o rusų kalba dėstomoje 
grupėje net 417 studentų. Nuo 1979-ųjų kasmet buvo suformuojamos studentų 
grupės, kurioms dėstoma rusų kalba, o 1990 m. minėtą grupę sudarė net dvi gru- 
pės— 48 studentai. 1981—1991 m. Pramonės planavimo specialybė buvo paklausi 
Pramonės ekonomikos fakultete, todėl komplektuojant grupes nebūdavo problemų 
jas surinkti. Konkursinis balas būdavo 1,5-2 abiturientai į vieną vietą. 

Kaip minėta, Įmonių ekonomikos katedra veikė iki 2004 m. Reorganizuojant 
Ekonomikos fakultetą, 2004 m. rugsėjo 1 d. Įmonių ekonomikos katedra susijungė 
su Prekybos ekonomikos katedra, atsirado nauja katedra, kuri buvo pavadinta Verslo 
katedra. 


7. Verslo katedros veikla 2004-2010 metais 


Verslo katedros vedėjai: prof. habil. dr. V. Vengrauskas (iki 
2009 m. rugpjūčio 31 d.), doc. dr. M. Kučinskienė (nuo 2009 m. rugsėjo 1 d.). 

Matome, kad Verslo katedros priešistorė atskirais laikotarpiais apima Prekybos 
ekonomikos, Paslaugų ekonomikos ir Įmonių ekonomikos katedrų veiklą. Dėl to 
toliau ir apžvelgsime tų katedrų indėlį formuojant Verslo katedrą. 

Verslo katedros stuburas buvo Prekybos ekonomikos katedra, kurioje dirbo 16 
dėstytojų, iš jų vienas profesorius, devyni docentai, du lektoriai, vienas asistentas, 
trys doktorantai. Katedra kuravo dvi bakalauro studijų atšakas (komercija ir drau- 
dimo vadyba), tris magistrantūros programas (Prekyba, Paslaugų vadyba ir Drau- 
dimo vadyba), t. y. daugiausia iš visų kitų fakulteto katedrų. Bendrame Prekybos 
ekonomikos ir Įmonių ekonomikos katedrų posėdyje buvo nutarta sujungti šias 
dvi katedras į vieną ir po ilgų ginčų fakulteto tarybos posėdyje patvirtintas Verslo 
katedros pavadinimas. Iš Įmonių ekonomikos katedros į Verslo katedrą dėstyti pe- 
rėjo du docentai, vienas lektorius dr., trys lektoriai, asistentas ir trys doktorantai 
bei viena metodininkė. Įmonių ekonomikos katedra „atsinešė“ verslo organizavimo 
bakalauro atšaką ir Gamybos vadybos magistrantūros studijų programą. Iš nai- 
kinamos Kokybės vadybos katedros į Verslo katedrą buvo perkelti prof. habil. dr. 
A. Žebrauskas, doc. dr. R. Garuckas, lekt. J. Šaučiūnienė ir vyr. inžinierius V. Sta- 
nevičius. Pirmuoju naujos katedros vedėju buvo išrinktas prof. habil. dr. Petras Vy- 
tautas Vengrauskas, o nuo 2009 m. rugsėjo 1 d. Verslo katedros vedėja yra doc. dr. 
Marija Kučinskienė. 

Verslo katedros darbuotojai 2010 m. Pirma eilė (iš kairės į dešinę): asist. Vaidotas Ignacas Stanevičius, dokt. Aurelija 
Ulbinaitė, doc. dr. Julijana Narkūnienė, dokt. Laura Žiogelytė, dokt. Danutė Adomavičiūtė, doc. dr. Vytautas 
Mackevičius. Antra eilė (iš kairės į dešinę): doc dr. Jolanta Žemgulienė, prof. habil. dr. Petras Vytautas Vengrauskas, 
katedros administratorė Laima Sakanienė, lekt. dr. Eglė Kazlauskienė, doc. dr. Vytautas Kindurys, katedros vedėja 
doc. dr. Marija Kučinskienė, lekt. dr. Robertas Ivanauskas, doc. dr. Aida Mačerinskienė, doc. dr. Jogaila Mačerinskas. 
Trečia eilė (iš kairės į dešinę): asist. Rasuolė Andrulienė, asist. Danielius Šeibakas, doc. dr. Birutė Vengrienė, asist. Asta 
Fominienė, lekt. dr. Gražina Jatuliavičienė, doc. dr. Zinaida Gineitienė, lekt. dr. Kristina Vasiliauskaitė, dokt. Petras 
Likus, dokt. Karolis Šerpytis 


Didelis katedros potencialas dar negarantuoja sėkmės mokslo, pedagoginėje 
veikloje, nes ne mažiau svarbu yra katedros narių, kaip kolektyvo, darna, susitel- 
kimas, gera kūrybiška dvasia įgyvendinant naujos katedros priimtas gaires. Apie 
naujos katedros kolektyvo potencialą, jo galimybes galima spręsti iš jos sudėties ir 
iki 2009 m. m. pabaigos įvykusių pokyčių. 

2004 m. rugsėjo 1 d. Verslo katedroje dirbo du profesoriai, dvylika docentų, du 
lektoriai dr. ir septyni lektoriai ir asistentai. Nagrinėjamu laikotarpiu įvyko nemažų 


katedros dėstytojų sudėties pokyčių, nes šeši dėstytojai išėjo į pensiją (profesorius, 
trys docentai ir vienas lektorius), penki dėstytojai perėjo į kitą darbą (du docentai, 
lektorius dr. ir trys asistentai) ir buvo naujai priimti septyni dėstytojai (du lektoriai 
dr., du docentai, trys asistentai). 

Kvalifikaciniu požiūriu katedra gal kiek ir susilpnėjo, bet, iš kitos pusės, labai 
atjaunėjo. Todėl katedros potencialios galimybės sustiprėjo. Vyksta palaipsnė dės- 
tytojų kartų kaita. Nors katedra pagal etatų skaičių yra didžiausia fakultete, negali 
pasigirti doktorantų gausa ir apgynusiųjų disertacijas skaičiumi. 

13 LENTELĖ. Verslo katedros etatinių dėstytojų sudėtis ir kaita 
2004-2010 m. 


20090301 


asist. R. Andrulienė 
(puse etato) 
prof. habil.dr. V. Vengrauskas 20040901 + 
doc. dr. Larisa Belinskaja: 20040901 + 
doc. dr. Zinaida Gineitienė | 20040901 + 
lekt. dr. Gražina Jatuliavičienė | 20040901 + 
lekt. dr. R. Ivanauskas 20060901 + 
(puse etato) 
doc. dr. Vytautas Kindurys 20040901 + 
doc. dr. Marija Kučinskienė | 20040901 + 
doc. dr. Jogaila Mačerinskas 20060901 + 
doc. dr. Vytautas Mackevičius, 20040901 + 
doc. dr. Julija Narkūnienė 20040901 + 
Iekt. dr. E. Kazlauskienė 20060901 + 
asist. Vaidotas Stanevičius 20040901 + 
(puse etato) 
doc. dr. Birutė Vengrienė: 2004 0901 + 
asist. A. Ulbinaitė 20080901 + 
(trečdaliu etato) 
doc. dr. Jolanta Žemgulienė 20040901 + 
Iekt. dr. K. Vasiliauskaitė 20060901 = 
(puse etato) 
asist. A. Fominienė 20040901 + 
doc. dr. A. Mačerinskienė 20090201 + 
lekt. Danielius Šeibakas 20090901 + 
(puse etato) 
asist. L. Žiogelytė 20080901 + 
(trečdaliu etato) 
prof. habil. dr. A. Žebrauskas 20040901 20070831 
lekt. Jūrytė Šaučiūnienė 20040901 20090831 
doc. dr. R. Garuckas 20040901 20090831 
lekt. dr. D. Vidickienė 20040901 2007 0831 
asist. E. Vabalas 20040901 20090831 
doc. dr. B. Čereška 20040901 20060831 
doc. dr. J. Zaleskytė 20040901 20080630 
doc. dr. V. Balkevičius. 20040901 20080630 
doc. dr. V. Sūdžius 20040901 20050831 
asist. D. Jokubauskas 20040901 20060831 
asist. T. Alisas 20040901 20060831 
admin. Laima Sakanienė 200409301 
reikalų tvark. Stefanija 20040901 20080831 
Perlavičienė. 
reikalų tvark. Laura Žiogelytė: 20040901 

7. 1. Doktorantų rengimas 
Doktorantų rengimo procesas yra ilgas ir sudėtingas. 


14 LENTELĖ Verslo katedros doktorantų skaičius 2004-2009 m. 


Vad. prof. J. Mackevičius 


Danutė Adomavičiūtė taip 
(2001) 

Vad. prof. V. Lakis 
Juozapas Girdenis (2001) 2005 m. išbrauktas kaip baigęs 
Vad. doc. Z. Gineitienė doktorantūros studijas. 

Petras Ličkus (2004) Atostogauja iki 
Vad. dr. D. Vidickienė 20110131 
Karolis Šerpytis (2006) taip 

Vad. prof. V. Vengrauskas 
Petras Dubinskas (2006) 2007 m. nutraukė studijas 
Vad. prof. I. Mačerinskienė paties prašymu 

Natalija Guseva (2007) Perėjo į Vadybos 
Vad. prof. J. Ruževičius katedrą 2008 0901 
Aurelija Ulbinaitė (2008) 
Vad. doc. V. Kindurys 

Laura Žiogelytė (2009) 
Vad. doc. A. Mačerinskienė 
Jurgita Petrauskienė (2009) 
Vad. doc. L. Belinskaja 


2009 m. pabaigoje katedroje buvo keturi doktorantai, iš kurių vienam 2010 m. 
antroje pusėje baigiasi doktorantūros laikas. Dvi buvusios doktorantės teberengia 
disertaciją, o vienas doktorantas yra atostogose (prižiūri sergantį tėvą). 2006 m. dak- 
taro disertaciją „Kūrybinė reklamos strategija: reklamos agentūros ir reklamos davė- 
jo sąveikos aspektai“ apgynė Kristina Vasiliauskaitė (vadovas prof. V. Vengrauskas), 
2008 m. disertaciją „Parduotuvių tinklo pozicionavimas: teorinis, metodologinis ir 
taikomasis aspektai“ — Robertas Ivanauskas (vadovas prof. A. Pajuodis), 2009 m. 
disertaciją „Integruota eksporto plėtra globalizacijos sąlygomis“ — Gražina Jatu- 
liavičienė (darbo konsultantė doc. M. Kučinskienė). Jeigu visi apgynę disertacijas 
doktorantai liktų katedroje, tai katedros dėstytojų kaitos procesas vyktų sparčiau. 
K. Vasiliauskaitė ir R. Ivanauskas dirba katedroje puse etato, tai ne pagrindinės jų 
pareigos. Tai taip pat gerai, nes praktikų pritraukimas dėstyti atskirus dalykus yra 
vienas iš bakalauro, magistro programų vertinimo kriterijų. Praktikus pritraukti dės- 
tyti atskirus bakalauro ir magistro programų dalykus yra sunku dėl mažo atlygini- 

mo, laiko trūkumo ir pan. Nėra tinkamos doktorantų rengimo sistemos valstybės 
ir fakulteto požiūriu. Valstybės politika universitetų dėstytojų atlyginimo atžvilgiu 
betarpiškai atsiliepia ir doktorantų pritraukimui. Universiteto lektoriaus mokslų 
daktaro, docento, profesoriaus atlyginimai mažesni už karininko, turinčio leitenanto 
laipsnį. Maži universitetų dėstytojų atlyginimai yra viena didžiausių kliūčių jaunus, 
gabius, perspektyvius magistrus pritraukti dirbti universitetuose, stoti į doktorantū- 
rą. Galbūt ekonominės krizės laikotarpiu, esant aukštam nedarbo lygiui, padaugės 
stojančiųjų į doktorantūrą. Fakultetas nėra aiškiai suformulavęs doktorantų rengimo 
sistemos, t. y. į doktorantūrą mažai patenka pasirengusių ir patikrintų — dirbančių 
katedrose asistentų ar lektorių. Dėl to stojimas į doktorantūrą yra labiau formalus, 
nežinomos stojančiojo galimybės, polinkiai, tikslai. Kol dėstytojo darbas universite- 
te nebus visais atžvilgiais prestižinis, tol kažin ar į doktorantūrą stos patys gabiausi, 


perspektyviausi jaunuoliai(-ės). 


7. 2. Bakalauro studijų programų atšakos 


Vienas iš svarbiausių katedros, jos dėstytojų pedagoginės 
veiklos rezultatų yra baigusių komercijos, verslo organizavimo, draudimo vadybos 
atšakų bakalauro studijas skaičius. Kaip matome iš 15 lentelės duomenų, komercijos 
ir verslo organizavimo atšakų bakalaurai rengiami visomis trimis formomis (dieni- 
ne, vakarine ir neakivaizdine), iš jų didžiausia dalis tenka dieninių studijų formai. 


15 LENTELĖ. 2004-2009 m. parengta komercijos, draudimo vadybos, verslo 
organizavimo atšakų bakalaurų 


Atšakų Komercijos Verslo organizavimo: Draudimo vadybos 

vad. | Dien, | Vakar. | Neak. | Dien. | Vakar. | Neak | Dien. | Vakar. | Neak. | Išviso 
Metai skyr. | skyr. | skyr. | skyr. | skyr. | skyr. | skyr. | skyr. | skyr. 
2004 53 24 | 43 20 25 - 165 
2005 59 16 | 45 | 56 | 6 | 3 24 Ž 249 
2006 51 TH EE EANET HE 24 12 254 
2007 53 18 | 30 | 56 | 43 35 2 7 263 
2008 HERE 13 2 240 
2009 41 2 |24]|4]5 30 14 234 

Pirma vakarinių bakalauro studijų laida buvo išleista 2005 m. pavasarį. Vaka- 


rinėse studijose neturi paklausos draudimo vadybos atšaka. Kadangi nemaža da- 
lis įstojusiųjų į vakarines studijas dirba, o kiti darbą susiranda studijuodami, tai iš 
draudimo bendrovių, įmonių tokių būna mažai ir nesusidaro grupė. Dėl tos pačios 
priežasties mažėja besimokančiųjų draudimo vadybos atšakoje ir dieninėse studijo- 
se. Ši atšaka patraukli tik dirbantiems draudimo srityje, nes šioje atšakoje mokomasi 

specifinių draudimo dalykų. Per penkerius mokslo metus (2004-2009) tris atšakas 
baigė 1405 studentai. 


16 LENTELĖ. 2004-2009 m. baigusių bakalauro programas studijų struktūra 


(proc) 
Atšakų pavadinimai | Dieninės studijos | Vakarinės studijos studijos Išviso 
t sk. T proc. sk. proc. sk. proc. 
Komercija 301 522 95 16,5 181 314 577 
Verslo organizavimas 296 431 | 211 308 179 | 261 686 
Draudimo vadyba 121 nz Žiiki 148 142 
Išviso me | 51 | 36 | OB 381 271 1405 


Atsižvelgiant į tai, kad vakarinės ir neakivaizdinės studijos yra tik mokamos, 
susiklosčiusią struktūrą galima vertinti dvejopai. Kadangi kai kurie ir dieninių stu- 
dijų studentai moka už mokslą, galima manyti, jog labai nori mokytis universitete. 
Iš kitos pusės, vakarines ir neakivaizdines studijas pasirenka tie, kurie nepateko į 
dienines studijas, ir dėl to jų stojamasis balas yra daug mažesnis ir daugumos studijų 
vidurkis dėl darbo, laiko trūkumo taip pat yra prastesnis ir vėl kai kuriems sudaro 
kliūčių tęsti mokslus magistrantūroje. Neatrodo, kad šią problemą pavyko išspręsti 
naujai aukštojo mokslo reformai. 

Kitas svarbus klausimas, apie kurį labai dažnai diskutuojama fakultete, yra dėl 
pačių atšakų buvimo. Vienų nuomone, jas reikėtų panaikinti, kartu atpigtų bakalau- 
ro studijų programa. Kitas šių šalininkų argumentas yra tas, kad tokių atšakų kitų 
universitetų vadybos ir verslo administravimo kryptyje nėra. Darbdaviams nereikia 
plataus profilio vadybininkų, o skelbimuose pageidaujama konkrečių sričių specia- 
listų, nors kiek giliau, kad ir teoriškai, išmanančių sritį. Koks gali būti prekybos įmo- 
nės marketingo žinovas, jeigu nesimokė nė vieno prekybos dalyko. Tą patį galima 
pasakyti apie apskaitos ir audito bakalaurą, norintį dirbti prekybos įmonėje, kuris 
nesimokė prekybos įmonės apskaitos ir kitų šios šakos dalykų. Galima teigti, kad 
apskaita visose verslo šakose yra tokia pat ir nereikia atskirai gilintis į kiekvienos 
šakos apskaitos ypatumus. Tačiau realiame gyvenime yra kitaip ir reikia atsižvelgti 
į tai, kad daugiau kaip 98 proc. visų šalies įmonių yra labai mažos, mažos ir viduti- 
nės. Atšakų buvimas yra fakulteto konkurencinis pranašumas prieš analogiškus kitų 
universitetų fakultetus. Tikslinga didinti atšakų skaičių, t. y. palikti po vieną grupę, 
ir fakulteto patrauklumas dėl to dar padidėtų. Juk kol kas nėra paslaugų, turizmo 
verslo atšakų, o tik bendro pobūdžio verslo organizavimo atšaka. Taupydami išlaidas 
prarasime studentus su krepšeliais. Nesibaigiant ekonominei krizei, ne visi bakalau- 
rai galės siekti magistrantūros studijų. 

7. 3. Magistrantūros studijų programos 


Antrosios pakopos studijos nėra masinio pobūdžio, nes 
šių studijų programa yra konkrečios srities specialybės įgijimas. Tokias magistran- 
tūros studijų programas kuruoja Verslo katedra. Prekybos, Paslaugų vadybos, Drau- 
dimo vadybos magistrantūros studijų programos yra vienintelės tik mūsų fakulte- 
te, tačiau pagal baigusiųjų skaičių jų grupės nėra didelės. To priežastis yra ne šių 
programų nepatrauklumas, o stojančiųjų priėmimo sąlygos. Stojantieji iš kitų šalies 
universitetų privalėjo (iki 2010 m.) laikyti 2-3 egzaminus, o tai buvo sunkiai įvei- 
kiamas barjeras, norint patekti į nemokamas vietas. Stojimo sąlygos yra palankios 
tik Ekonomikos fakulteto studentams. Gamybos vadybos magistrantūros studijų 
programos nepatrauklumas susijęs su jos pavadinimu. 


17 LENTELĖ. 2004-2009 m. parengta Prekybos, Draudimo vadybos, Paslau- 
gų vadybos ir Gamybos vadybos programų magistrų 


Atšakų| Prekybos Draudimo Paslaugų vadybos | Gamybos vadybos. 

pavad. programa vadybos programa programa programa Išviso 
Lota Dien. t. | Vakar. st. | Dien. st. | Vakar.st. | Dien. st. | Vakar st. | Dien. st. | Vakar st. 
2004 13 - 7 - 14 - 8 - 42 
2005 9 1 17 12 49 
2006 8 9 15 6 38 
2007 6 7 14 9 36 
2008 12 7 12 4 “ 3 9 3 61 
2009 9 4 10 lis A|Esė9i 2 1“ 4 50 

Kaip matome iš 17 lentelės duomenų, baigusiųjų visas magistrantūros progra- 


mas studentų skaičius yra labai panašus. Vakarinių studijų magistrantūros progra- 
mas studentų baigė tik 2007-2008 m. m. Apskritai magistrantūros studijų progra- 
as skaičių. Per penkerius mokslo metus 
keturias magistrantūros studijų programas baigė 276 magistrantai arba vienai pro- 


mos vertinamos pagal priimtųjų studijuo! 


gramai vidutiniškai jų teko 17. Kyla antrosios studijų pakopos strateginiai klau- 
simai, t. y. kam teikiame pirmenybę. Fakulteto tarybos priimtas sprendimas, kad 
magistrantūros studijų programai užtenka penkiolikos studentų, rodo, jog pirmeny- 
bė teikiama bendresnio profilio programoms, t. y. kurios populiarios ir kituose uni- 
versitetuose. Dėl to nepakankamai žiūrima į autentiškas magistrantūros programas, 
kurių nėra kituose universitetuose. Tokių programų fakultete galėtų būti daugiau, o 
tai leistų išsiskirti iš kitų universitetų, o ne kelti klausimą, ar tokia magistrantūros 
studijų programa yra Vakarų Europos universitetuose. Kažkaip pradedama įprasti 
viską kopijuoti nuo kitų universitetų. 

Suprantama, reikia peržiūrėti turimų magistrantūros studijų programų struktūrą, 
atskirų dalykų turinį, atsižvelgiant į besikeičiančią aplinką ir besitęsiančią ekonomi- 
nę krizę. Verslininkai nori, kad universitetai parengtų mąstančius ir kompetentingus 
specialistus, o ne praktikus, galinčius iš karto įsitraukti ir dirbti konkretų darbą. 
Kitas svarbus antros studijų pakopos strateginis klausimas yra dėl šių studijų ma- 
siškumo. Pigi kiniška prekė yra prastos kokybės, tuo dauguma Lietuvos pirkėjų jau 
tai galimybė fakultetui uždirbti nemaža pinigų už mokamas studijas. Antra, didė- 
jantis šalyje perteklinis magistrų, kurie negali įsiskverbti pagal specialybę, skaičius, 
blogėjanti studijų kokybė didino emigrantų iš šalies skaičių. Didelę įtaką studijų 
kokybės blogėjimui turi ne tik skirtingų gebėjimų magistrantai, bet ir tai, kad visi 
arba dauguma jų dirba, nes paskaitos fakultete prasideda 17.30 val. Ydinga yra pati 
valstybės aukštojo mokslo politika, ir neatrodo, kad ją iš esmės pataisė nauja aukš- 
tojo mokslo reforma. 


7. 4. Mokslo tiriamasis darbas 


Mokslo tiriamasis darbas yra labai svarbus, sudaro vieną 
trečdalį visos pedagoginės ir mokslinės veiklos (trečdalis atlyginimo mokama už 
mokslo tiriamąjį darbą). Mokslo tiriamojo darbo svarbos negalima neigti, bet kelia 
abejonių jo vertinimo sistema, nes atestuojant pagrindiniai reikalavimai yra atitin- 
kamai mokslinių straipsnių skaičius arba monografija (ne mažiau kaip dešimt spau- 
dos lankų) arba mažesnis skaičius straipsnių ir penkių spaudos lankų monografija 
ar studijos dalis. Šie reikalavimai taikomi profesoriaus ir docento pareigoms eiti, 0 
lektoriaus ar asistento pareigoms eiti reikia turėti tik magistro kvalifikacinį laipsnį. 
Greta šių pagrindinių reikalavimų yra daug papildomų, tačiau, nepaisant dėstytojo 
geros pedagoginės veiklos, parašytų mokomųjų knygų, metodinių leidinių, dalyva- 
vimo konferencijose su pranešimais, švietėjiškos veiklos, neįvykdžius nors vieno pa- 
grindinio reikalavimo toks docentas ar profesorius gali būti neatestuotas. Vertinant 
katedros mokslo tiriamąjį darbą svarbiausia yra paskelbti moksliniai straipsniai re- 
cenzuojamuose (periodiniuose, tęstiniuose arba vienkartiniuose) mokslo leidiniuose, 
išleistos monografijos, vadovėliai. Pagal šiuos rodiklius vertinami ir fakulteto moks- 
lo tiriamojo darbo rezultatai. Taigi, mokomosios knygos, konspektai, kita metodinė 
medžiaga, konferencijų organizavimas yra tik kaip papildoma veikla ir už tai balų 
neskiriama. Iš tikrųjų susidarė paradoksali situacija, kai svarbiausia yra ne pedago- 
ginis, o mokslo tiriamasis darbas. Dėl to, nagrinėdamas Verslo katedros 2004 m. 
rugsėjo 1 d.-2009 m. rugpjūčio 31 d. mokslo tiriamąjį darbą, jo rezultatus parodysiu 

platesniu požiūriu, nes mokslinės konferencijos, seminarai, o ypač tarptautiniai, yra 
sudedamoji mokslo tiriamojo darbo dalis. Katedra suformuluoja mokslo tiriamojo 
darbo temą, kurią paprastai vykdo 4—5 metus. 2004 m. pabaigoje buvo baigta Pre- 
kybos ekonomikos katedros vykdyta mokslo tiriamojo darbo tema „Paslaugų verslo 
plėtros problemos ir perspektyvos integruojantis į ES“, 2005 m. pabaigoje — Įmo- 
nių ekonomikos katedros tema „Lietuvos verslo plėtros ypatumai integracijos į ES 
procese“. Nuo 2006 m. sausio 1 d. iki 2010 m. gruodžio 31 d. katedra vykdo naują 
temą „Lietuvos verslo konkurencingumo didinimas naujoje Europos erdvėje“, ku- 
rios vadovai yra prof. habil. dr. Vytautas Vengrauskas ir doc. dr. Marija Kučinskienė. 
Vykdant temą dalyvauja visi katedros dėstytojai, doktorantai, nes tema yra plati, 
tiriamas atskirų Lietuvos verslo sektorių konkurencingumas ir pateikiamos jo didi- 
nimo galimybės. Apie baigtų bei vykdomų mokslo tiriamojo darbo temų rezultatus 
galima spręsti iš katedros dėstytojų parašytų monografijų, straipsnių kolektyvinėse 
monografijose, Lietuvos mokslo tarybos pripažįstamose tarptautinėse mokslinės in- 
formacijos duomenų bazėse, kituose recenzuojamuose mokslo žurnaluose bei moks- 
lo organizacijų leidiniuose ir t. t., parengtų ir apgintų daktaro disertacijų skaičiaus, 
organizuotų respublikinių, tarptautinių mokslinių konferencijų, seminarų skaičiaus, 
magistrantų įtraukimo į katedros mokslo tiriamąjį darbą, t. y. formuojant atitinka- 
mą baigiamųjų darbų tematiką bei atliekant tyrimus verslo organizacijose ir ren- 
giant kartu su darbo vadovais mokslinius straipsnius, skelbiant juos moksliniuose 
žurnaluose, konferencijų medžiagose ir t. t. Katedros dėstytojų mokslo tiriamojo 
darbo interesas yra paslaugų sektorius. Reikia išskirti keletą dėstytojų (doc. Vytau- 
tas Kindurys, doc. Larisa Belinskaja, doc. Julija Narkūnienė, doktorantė Aurelija 
Ulbinaitė), nagrinėjančių draudimo paslaugų problemas. Kita grupė (doc. Birutė 
Vengrienė, doc. Jolanta Žemgulienė, lekt. dr. Eglė Kazlauskienė) tiria paslaugų sek- 
toriaus mokslo problemas. Ne mažesnė (prof. Vytautas Vengrauskas, doc. Vytautas 
Mackevičius, doc. Jogaila Mačerinskas, lekt. dr. Kristina Vasiliauskaitė, lekt. dr. Ro- 
bertas Ivanauskas) grupė nagrinėja teorines ir praktines prekybos problemas, o doc. 
Marija Kučinskienė, lekt. dr. Gražina Jatuliavičienė, doc. Zinaida Gineitienė, asist. 
Asta Fominienė gilinasi į smulkiojo ir vidutinio verslo problemas. Turizmo vers- 
lo problemas nagrinėja doc. Aida Mačerinskienė, asist. Rasuolė Andrulienė. Pagal 
esamas magistrantūros studijų programas susiformavo ir atskirų dėstytojų mokslo 
tiriamojo darbo grupės. 

Nagrinėjamu laikotarpiu katedros dėstytojai, doktorantai paskelbė nemaža 
mokslinių straipsnių, parengė ir išleido mokomųjų knygų, aktyviai dalyvavo konfe- 
rencijose (žr. 18 lentelę). 

18 LENTELĖ. Verslo katedros dėstytojų, doktorantų 2004-2009 m. 
paskelbtų svarbiausių mokslinių straipsnių, išleistų mokomųjų knygų, su- 
rengtų tarptautinių konferencijų ir seminarų skaičius 


2 „Pavadinimas Luiso 
1. Straipsniai monografijoje, išleistoje užsienyje 1 
2. Vadovėliai, išleisti 

2.1. Lietuvoje 1 

2.2. Užsienyje (bendraautorė) Iseni 
3. Mokomosios knygos 7 
4. Recenzuojami mokslo leidiniai 

4.1. Įtraukti į LMT patvirtintas moksl. inf. duomenų bazes 20 

4.2. Įtraukti į kitas mokslines duomenų bazes 3 

43. Kituose 18 
5, Straipsniai mokslo populiarinamuosiuose leidiniuose 6 
6. Straipsniai recenzuotuose leidiniuose, publikuojančiuose konferencijų medžiagą 

6.1.Lietuvos 2 

6.2. Užsienio 14 
7.. Straipsniai nerecenzuotuose leidiniuose, publikuojančiuose konferencijų medžiagą 

7.1 Lietuvos 1 

7.2. Užsienio 2 
8. Konferencijų pranešimų tezės recenzuotuose leidiniuose 

8.1.Lietuvos 1 

8.2. Užsienio 1 
9. Konferencijų pranešimų tezės nerecenzuotuose leidiniuose A 
10.Surengta tarptautinių konferencijų, seminarų 

10.1. Konferencijų 2 

10.2. Seminarų 1 
11. Apginta daktaro disertacijų 2 


Katedros iniciatyva 2005 m. buvo pradėtas leisti mokslo darbų žurnalas „Va- 
dyba / Management“ (ISSN 1822-3133). Išleista dešimt sąsiuvinių. Leidinys pra- 
dėtas numeruoti nuo septintojo numerio, nes buvo tęsiama 1999 m. pradėto leidi- 
nio „Ekonomika ir vadyba“ (ISSN 1392-8732) numeracija. Mokslo darbų leidinys 
„Ekonomika ir vadyba“ buvo leidžiamas lietuvių kalba. Į naujo leidinio redakcinę 
tarybą suburti specialistai iš penkiolikos universitetų iš dešimties Europos šalių. 
Leidinys leidžiamas anglų kalba. 

Žurnalo leidyba padėjo katedrai užmegzti glaudžius ryšius su Maskvos M. Lo- 
monosovo valstybiniu universitetu, Slovakijos technikos universitetu (Bratislava), 
Brno technikos universitetu, Talino, Rygos, Minsko, Sofijos technikos universitetais, 
Vroclavo ekonomikos universitetu, Slovakijos ekonomikos universitetu. Tai sudarė 
sąlygas katedros darbuotojams patiems skelbti straipsnius tų universitetų leidžia- 
muose leidiniuose ir keistis moksline informacija rengiamose konferencijose. 

Nagrinėjamu laikotarpiu buvo pradėta rengti Vers- 
lo katedros dėstytojų monografija. 2012 m. sausio 19 d. 
Ekonomikos fakulteto tarybos ji buvo rekomenduota 
spausdinti VU leidykloje. Bendraautorinės monografi- 
jos išorės recenzentai — Kauno technologijos universi- 
teto prof. dr. L. Bagdonienė ir Klaipėdos universiteto 
doc. dr. R. Stašys. Mokslinių straipsnių skaičius pagal 
kategorijas skiriasi, bet rodo įvairias katedros dėstytojų 
mokslo tiriamojo darbo sritis. Baigiantis katedros moks- 
lo tiriamojo darbo temai, yra organizuojama tarptautinė 
mokslinė konferencija, kurioje katedros dėstytojai pa- 
skelbia svarbiausius pasiektus rezultatus, pasidalija pa- 


tirtimi su užsienio šalių universitetų dėstytojais. Tokios 3 PAV. Žurnalo „Vadyba / Manage- 
ment“ antraštinis puslapis 


tarptautinės mokslinės konferencijos vyko 2004 m. pa- 
vasarį ir 2005 m. rugsėjį. 2005 m. rugsėjo 23-24 d. kate- 
dros organizuota tarptautinė konferencija „Verslo plėtros galimybės naujoje Europos 
erdvėje“ buvo skirta Vilniaus universiteto Ekonomikos fakulteto įkūrimo 65-osioms 
metinėms ir Vilniaus universiteto Ekonomikos fakulteto doc. Kazimiero Lukšos 100 
metų atminti. Išleistos dvi konferencijos medžiagos dalys, jose paskelbti 66 straipsniai 
iš dešimties šalių devyniolikos universitetų ir institucijų (žr. 3 pav.). Iš devynių užsie- 
nio šalių paskelbta 48 straipsniai iš 15 universitetų ir institutų. Konferencijos metu 
ne tik susipažįstama su savo mokslo srities atstovais iš kitų universitetų, pasidalijama 
patirtimi, užmezgami dalykinio pobūdžio ryšiai, gaunama kvietimų į kitų universitetų 
mokslines konferencijas, bet ir sklinda Vilniaus universiteto, Ekonomikos fakulteto 
vardas, t. y. gerėja jų įvaizdis. Organizuojant šią tarptautinę konferenciją didelis įnašas 
tenka doc. Jogailai Mačerinskui, doc. Irenai Mačerinskienei, doc. Bronislovui Čereš- 
kai, doc. Vytautui Balkevičiui. 2006 m. rugsėjo 21-22 d. vyko tarptautinė mokslinė 
konferencija tuo pačiu pavadinimu „Business development posibilities in the new Eu- 
ropean area“, kurios pagrindinė rengėja ir organizatorė buvo Verslo katedra. Išleistą 
konferencijos medžiagą sudaro dvi dalys, jose paskelbta 80 straipsnių iš dvylikos šalių 
universitetų ir dviejų kolegijų. Iš keturių Lietuvos universitetų ir dviejų kolegijų pa- 
skelbti 26 straipsniai ir 54 straipsniai iš vienuolikos šalių ir devyniolikos universitetų. 
Tokios tarptautinės mokslinės konferencijos galėjo tapti kasmetinės ir įgauti didesnį 
tarptautinį pripažinimą, tačiau tokį didelį parengiamąjį, organizacinį darbą padaryti 
tik vienos Verslo katedros pajėgomis yra pernelyg sunku. 

2008 m. gegužės 14 d. Verslo katedra kartu su trylika užsienio šalių universitetų 
surengė tarptautinį seminarą „Ihe business development possibilities in the new 

4 PAV. Tarptautinės konferencijos 
(2005 m.) mokslinės medžiagos an- 
traštinis puslapis 


European area“, skirtą profesoriaus Marijono Gre- 
gorausko 100 metų jubiliejui. Prof M. Gregorauskas 
buvo fakulteto dekanas, Prekybos ekonomikos ka- 
tedros vedėjas, žymus mokslininkas. Seminaro me- 
džiaga paskelbta Vilniaus universiteto moksliniame 
žurnale „Vadyba“. 

Nagrinėjamu laikotarpiu katedros dėstytojai da- 
lyvavo trijuose projektuose, kurių du buvo susiję su 
viešųjų pirkimų problemų nagrinėjimu. 

Kuriant turizmo vadybos tarptautinę magistran- 
tūros studijų programą dalyvavo katedros dėstytojai 
doc. B. Vengrienė, doc. J. Zaleskytė, doc. J. Žemgu- 
lienė. Pastarąjį projektą finansavo Paramos fondas 
Europos socialinio fondo agentūra. Projektas sė- 
kmingai užbaigtas. 


19 LENTELĖ. Verslo katedros projektai 


Metai Pavadinimas | Vykdytojai 
2005-2006 | | Taikomasis mokslinio tyrimo darbas „Viešųjų pirkimų |Darbo vykdytojai: 
centralizavimo galimybių Lietuvoje studija“, parengta | doc. Z. Gineitienė, prof. 
pagal Lietuvos Respublikos ūkio ministerijos V.Vengrauskas, doc. J. Zaleskytė, 
| užsakymą, Vilniaus universitetui laimėjus konkursą VU magistrantas K. Šerpytis 
2007 VšĮ Centrinės projektų valdymo agentūros skelbtas Darbo vykdytojai: 
konkursas 2007 m. projektui „SWV ir didelių įmonių doc. Z. Gineitienė, prof. 
dalyvavimo Lietuvos viešųjų pirkimų rinkoje rezultatų V.Vengrauskas, doc. J. Zaleskytė, 
tyrimas“ VU magistrantas K. Šerpytis 
2006-2008 | Projektas „Turizmo vadybos tarptautinės magistrantūros | Projekto vadovas prof. 


studijų programos kūrimas“. 


V.Vengrauskas 


Tarptautinių konferencijų rengimas ir aktyvus katedros narių dalyvavimas lei- 
do atnaujinti betarpiškus ryškius su Bratislavos ekonomikos universitetu, Baltaru- 
sijos ekonomikos universitetu, Maskvos M. Lomonosovo valstybiniu universitetu, 


Sankt Peterburgo ekonomikos universitetu. Bendradarbiavimas su minėtais ir ki- 


tais universitetais pasireiškė katedros narių dalyvavimu (su pranešimais) mokslinėse 


konferencijose. Doc. J. Mačerinskas stažavo Bratislavos technologijos universiteto 
Vadybos katedroje. Galimybės plėtoti bendradarbiavimą su kitų universitetų Eko- 
nomikos fakultetais yra didelės ir nepakankamai išnaudojamos. 

Prasidėjusi šalyje švietimo ir aukštojo mokslo reforma gali atnešti naujų permai- 


nų. Jų ir belieka laukti. 

Komercijos, verslo organizavimo, draudimo va- 
dybos bakalauro atšakų studentai, taip pat prekybos, 
gamybos vadybos ir draudimo vadybos magistrantai 
dalyvavo 2005-2009 m. rengtose fakulteto studentų 
mokslinėse konferencijose (žr. 5 pav.). 

Per penkerius metus šiose konferencijose dalyva- 
vo daugiau kaip šimtas katedros bakalauro progra- 
mos atšakų ir magistrantūros programų studentų. 
Tokios bakalauro atšakų ir magistrantūros programų 
studentų mokslinės konferencijos turėtų tapti kas- 
metinės, o į jas kviečiami dalyvauti kitų Lietuvos ir 
užsienio šalių universitetų studentai. Tai ypač aktua- 
Ju magistrantams, kurie turėtų galimybę išspausdin- 
ti magistro darbo teorinį skyrių arba atlikto tyrimo 
rezultatus. Čia daugiau iniciatyvos reikėtų rodyti ir 
katedrai, nes tokias studentų konferencijas būtų ga- 


5 PAV. 2008 m. išleistų studentų pra- 
nešimų mokslinių tezių antraštinis 
puslapis 


lima rengti kartu su Kauno technologijos universiteto Socialinių mokslų fakulteto 


Verslo administravimo katedra, 

